
Jncfoin această modestă tucrare memoriei scumpe 
a regretaţilor mei părinţi: 

Petru Plusa, tuptător iscusit in tegiunite fui duram 
Jancu ta 1646)9, mort in anut 1677. în uărstă de 61 
ani — şi 

Jufiana. Plusa, născută Dan, din Roşia Dliontană, 
încetată din uiaţă în anut 1667, în uărstă de 57 ani. 

Jbunut D-şeu să~i aibă uecinic în grija sa! 

ION RUSU ABRUDEANU 

PREFAŢA 


Mult discutata chestiune a Moţilor a avut însfârşit onoarea să 
fie pusă la ordinea zilei, cu convingere şi căldură, din însăşi Ini¬ 
ţiativa personală a d-lui Ion I. C. Brătianu, fost şi actual prim- 
ministru al României Mari. Acest luminat bărbat de stat, în în¬ 
ţelepciunea şi patriotismul său îndeobşte recunoscute, ’şi-a zis, în 
Septembre 1927, că a sunat ceasul împlinirii vremii şi pentru 
urmaşii martirilor Horia, Cloşca, Crişan şi Avram Iancu. 

Din clipa aceea fericită pentru soarta viitoare a bravilor Moţi, 
atât de năpăstuiţi sute de ani dearândul, o comisiune de trei, 
compusă din d-nii miniştri K\<zx. Lapedatu, G. Cipăianu şi G. Tă- 
tărescu, depune o muncă neobosită, sistematică şi folositoare pen¬ 
tru ducerea la îndeplinire a gândului celui bun şi mare, exprimat 
de şeful guvernului d. Ion I. C. Brătianu. 

Hotărârea aceasta fermă, luată de astâ-dată în scopul bine de¬ 
terminat de a se înfăptui cu inimă şi fără întârziere tot ceea-ce 
ar putea ajuta la prosperitatea economică şi culturală a Moţilor, 
asupriţi şi ţinuţi în mizerie şi întunerec de regimul maghiar nu¬ 
mai din cauza virtuţilor lor strămoşeşti şi a trecutului lor eroic, 
este desigur rezultatul meditaţiunilor serioase şi al studiului pro¬ 
fund, la care ştiu personal că s’a dedicat d. Ion I. C. Brătianu, 
de 20 de ani încoace, asupra problemei de viaţă a Moţilor. 

Fără a jicni pe nimeni, dar trebue să recunosc că d. Ion I. C. 
Brătianu este singura personalitate politică de mâna întâia din 
ţară, care încă de pe timpul regimului unguresc şi fiind ministru 
în România Mică, urmând unei chemări providenţiale, a descins 
incognito în mai multe rânduri prin satele şi pela vetrele Moţilor, 
unde a stat de vorbă cu ei, le-a ascultat păsurile şi le-a studiat 
trecutul lor glorios şi scump tuturor Românilor. 

PARTEA ÎNTÂIA 

DIN TIMPURILE PREISTORICE PANA LA VENIREA 
UNGURILOR IN DACIA 

CAPITOLUL I. 

DACIA ÎNAINTE DF EPOCA ROMANA 

Dintre toate popoarele, care au locuit în Dacia înainte de Romani, 
singuri dela Daci ne-au rămas oarecare urme, care dovedesc orga¬ 
nizarea lor într’un stat compact şi independent. încolo este atât 
de întunecoasă epoca neamurilor, care au populat Dacia înainte 
de Daci şi de Romani, încât orice problemă ce ni se înfăţişează 
ca adevăr istoric din viata acestor popoare este dela început 
contrazisă şi bănuită. Toţi scriitorii acestor vremi preistorice nu 
pot preciza aproape nimic în mod cert, nu pot stabili adevărul 
curat, adevărul istoric. Cu atât mai puţin poate fi aceasta în inten¬ 
ţia mea. 

Renunţând deci la această sarcină, care întrece cu mult puterile 
şi mijloacele mele, mă voiu mărgini să amintesc pe scurt despre 
locuitorii preistorici de pe pământul României-Mari de azi, numai 
întrucât îmi stau în ajutor isvoare istorice bazate pe urme pozi¬ 
tive, care există, din fericire, mai ales în ceeace priveşte trecutul 
îndepărtat al Munţilor Apuseni ai Transilvaniei, adică al Moţilor. 
Dar şi aici ceeace voiu putea spune, este încă foarte pufin. In 
oriCe caz se poate afirma, fără tăgadă, că din timpurile cele mai 
vechi regiunea munţilor metaliferi ai Ardealului a format per¬ 
manent un punct de atracţie deosebită, din cauza bogăţiilor el în 
aur şi argint, pentru toate popoarele dornice de îmbogăţirea 
Aurul, acest metal preţios, a fost totdeauna „ochiul dracului" 
pentru toti muritorii, începând cu Adam şi Eva. 

Teglas Găbor, fost director al şcoalei reale superioare din 
Deva şi unul dintre cei mai neobosiţi cercetători maghiari asupra 
trecutului Daciei Traiane, pretinde că pe pământul vechiului 
Ardeal s’ar fi perindat în epoca preistorică peste 370 de seminţii 
şi aşezări de popoare, care cu vremea pătrunseseră deabinelea 
în munţi, găsindu-şi adăpostul persoanei şi al avutului lor în 
ascunzişurile şi cavernele munţilor metaliferi. 



Industria neolitică în Dacia preistorică: diferite unelte economice 
de piatră, găsite în Ardeal. 


Regretatul Nicolae Densuşianu, în voluminoasa sa operă Dacia 
preistorică, ocupându-se de primii locuitori ai Daciei din .era 
quaternară (perioada paleolitică), acordă o deosebită atenţiune 
poporului Pelasgilor sau Proto-Latinilor, cari, dimpreună cu 
Tracii, ar fi aducătorii civilizaţiei epocei de piatră în sudul 
Europei. Cel dintâiu rege al lor ar fi fost Uran (pe la anul 6000 
înainte de Christos), care a domnit peste ţinuturile dela nordul 
Istrulu 5 , adică a Dunărei de azi. 

Relativ la epoca de piatră, archeolcgul ungur Teglas Gabor 
a descoperit în hotarul comunei Cetea, la 20 kilometri de Alba- 
Iulia, urme din viata omului primitiv, trăgând concluzia că firul 
descălecării acestui om primitiv este sudul Europei. 

Herodot, istoricul antichitătei, sub influenţa industriei meta¬ 
lurgice şi a exploatărilor miniere, desvoltate la poporul grec de 
Fenicieni, aminteşte despre legăturile locuitorilor Munţilor Apu¬ 
seni cu această industrie. Intr’adevăr, He¬ 
rodot în cartea sa a IV, în care descrie răs- 
boiul început în anul 513 înaintea erei creş¬ 
tine de către Darius Histaspes, regele Per¬ 
şilor, în contra împărăţiei Sciţilor, din care 




Specimene din ceramica 
preistorică a Daciei. 


Unelte din epoca de bronz a Daciei. 


spune că facea parte şi Transilvania de azi, afirmă că pe ţărmul 
râului Maris locuia un popor, care se desfăta în aur. Sub denu¬ 
mirea de Maris istoricii presupun că se înţelege Mureşul nostru 
de azi. 

Iată dar o dovadă, că peste pământul vechiului Ardeal a stă¬ 
pânit în timpurile preistorice între altele şi poporul Sciţilor, care, 
fiind alcătuit din mai multe seminţii, una din ele s’a emancipat 

în cursul vremei ca popor dac, întemeiând ţara Daciei cu o pri¬ 
mitivă, însă independentă organizaţie de stat. 

După precizările celor mai de seamă geografi şi archeologi, 
Munţii Apuseni cădeau tocmai în mijlocul Daciei, care era îm- 
părtitft în Dacia superioară şi Dacia inferioară. 



Vase din epoca de bronz, găsite la Cetea şi Şpănlaca (Jud. Alba). 


Tot Herodot mai spune că teritoriul vechiului Ardeal fusese 
locuit înaintea Sciţilor de către Agatirşi. Se afirmă că primul 
rege al Agatirşilor ar fi fost Agathyrsus, fiul lui Hercules, având 
acest popor multe moravuri şi obiceiuri comune cu Tracii, din 
a căror ţară au emigrat aici în căutarea bogăţiilor de aur. 

După toate indiciile şi urmele archeologice găsite până azi, se 



Vase din vremea Sciţilor, găsite Ia Aiud. 


poate susţine că poporul Dacilor a fost singurul, care înainte de 
epoca romană a întemeiat o stăpânire mai trainică în Ardeal, 
ocupându-se pe lângă agricultură şi cu meşteşugul băişagului, 
adică exploatarea minelor. 

Dacii erau un popor harnic şi rezistent, serios şi sobru. Cbpiii 

lor din cea mai fragedă vârstă făceau exerciţii gimnastice pentru 
întărirea şi dresarea corpului, ceeace i-a ajutat să devină neamul 
cel mai răsboinic din acea epocă. Credinţa lor religioasă, că adică 
moartea este puntea de trecere la o viată mai fericită, în care 


Vase din epoca neolitică, găsite la Râmeţi şi Lopadia Română (jud. Alba). 

se adăpostesc sub aripile divinităţei lor adorate, numită Za- 
molxe, i-a făcut atât de viteji, încât priveau moartea cu bucurie.' 

O altă seminţie, înrudită cu Dacii, era a Geţilor, a căror limbă, 
credinţă, moravuri şi obiceiuri le erau aproape comune. 

După unii scriitori, cum e Katancici, atât Geţii cât şi Dacii 
aveau limba de origină slavă, o limbă slavă amestecată cu cuvinte 
greceşti şi sarmate, ceeace pare a fi verosimil, deoarece poetul 


Monede dace, tipul Maia, având pe revers legenda IANVM (S) AR1M (us). 

roman Ovidius, autorul „Tristiilor" şi „Metamorfozelor", care 
fusese expulzat de împăratul August în Dacia, la Tomis (Con¬ 
stanta de azi), spune că Grecii aveau colonii pe pământul Daciei. 

Iată ce spune în această privinţă învăţatul nostru istoric Vasile 
Pârvan în monumentala sa operă Getica: 

„Treptata pătrundere întâiu a Grecilor, apoi din secolul II înainte de 
Christos, a Romanilor, se poate urmări în toate fazele ei. Civilizaţia celtică, 
aşa de înrudită cu cea romană prin îndoitul ei izvor de inspiraţie, elenic şi 
italic, e astfel o introducere la Românism, trăită de Geţi efectiv, până în stra¬ 
turile cele mai adânci ale populaţiei, încă cu două secole înainte de venirea 
primilor negustori romani în ţinuturile illyro-trace ale Dunării. 



Decebal, regele Dacilor (81 — 107 d. Chr.). 


„începută în secolul IV înainte de Christos prin Celţi, intensificată din 
secolul II înainte de Christos chiar de Romani, occidentalizarea Geţilor din 
Carpati nu putea duce decât la un singur rezultat: în momentul când Romanii 
luau definitiv la Dunăre rolul civilizator al C elţilor, supunându-i şi pe aceştia, 
din Gallia şi până la gurile Dunării, formelor de viaţă romane, Dacia era 
perfect pregătită să devie şi ea romană' 1 '. 

Istoria propriu zisă a Dacilor se cunoaşte abia dela anul 330 
înainte de Christos. Astfel împăratul Alexandru Macedoneanul 
face diferite încercări spre a atrage de partea sa pe răsboinicii 
Daci în expediţiile ce întreprindea pentru cucerirea Asiei. 

Istoria citează printre regii Dacilor pe Sarmiz, restauratorul 
vechei capitale a Daciei Sarmiz-Eghethuza (Grădiştea de azi). 
Sub acest rege s’au întemeiat şi alte oraşe în Dacia. Dintre 
acestea relevăm oraşul Tarnis, care se presupune că ar fi existat 
pe locul Albei-Iulîi de azi. 

Descoperirile archeologice din vremea din urmă ne indică ră¬ 
măşiţe de localităţi dace nu numai dealungul văii Mureşului, ci 
chiar şi în creerii Munţilor Apuseni: la Roşia Montană, Cărpeniş, 
Coma, Bucium, apoi Zlatna, Valea Dosului şi Ampoiţa. 

Minele de aur dela Roşia Montană, Coma şi Bucium au fost 
exploatate destul de febril şi pe timpul Dacilor, deoarece regele 
lor Sarmiz ştia bine că temelia statului dac n’o poate constitui 
numai singură vitejia poporului său, ci şi buna lui stare economică. 
Bazat pe această convingere, el a început să exploateze cât mai 
intensiv minele de aur. Monedele de aur bătute, având inscripţia 
lui Sarmiz, confirmă aceasta. Se presupune că monetăria dacă 
ar fi fost la Tarnis. 

Dintre toţi regii Dacilor, printre cari istoria numără între alţii 
pe Boerebisla, Duras, Cotis etc., cel mai vestit şi mai viteaz a fost 
Decebal, care dela anul 86—105 după Christos a purtat crâncene 
răsboaie cu Romanii, cari voiau să ocupe Dacia, atraşi fiind de 
bogăţia minelor de aur şi de produsele agricole ale ţinuturilor 
dunărene. 

In aceste lupte, Decebal a izbutit să reziste o serie de ani ten¬ 
dinţei de expansiune a Romanilor, dar n’a putut să menţină in¬ 
dependenţa ţărei sale atunci când Romanii, bine pregătiţi şi 
înarmaţi, odată cu terminarea podului de peste Dunăre dela 
Turnu Severin, măreaţa operă technică a architectului Apollodor 
din Damasc, hotăriseră ca, cu orice jertfe, să ocupe Dacia şi 
să spele astfel ruşinea tributului impus împăratului Domiţian de 
către Decebal, care in anul 105 a fost bătut, iar ţara sa ocupată 
de împăratul Marcus Ulpius Traianus. 

CAPITOLUL II. 

DACIA SUB DOMNIA ÎMPĂRAŢILOR ROMANI 


Fără îndoială, pierderile in oameni suferite de Daci în răs- 
boaiele lor cu Romanii au produs o scădere însemnată în popula¬ 
ţia băştinaşă şi dacă vom tine în seamă şi de emigrarea elemen¬ 
telor bogate dintre locuitorii Daciei, exod natural în vremuri 
turburi şi de răsmerită, ne putem face o idee mai lămurită despre 
golul găsit de armata romană, în populaţia Daciei, cu prilejul 
ocupărei ei. 

In fata acestei situatiuni, prima preocupare a împăratului Traian 
a fost colonizarea nouei provincii cucerite cu braţe de muncă, 
aduse din diferite părţi ale vastului său imperiu, operă mare, pe 
care a condus-o şi organizat-o el însuşi. Cei dintâi colonişti au 
fost aduşi din Italia, Dalmaţia, Epir, apoi din nordul Africei şi din 
vestul Asiei (Nicomidia şi Bitgnia). Acest amestec de colonişti 
avea să cultive câmpiile nouei provincii şi mai ales să-i exploa¬ 
teze bogăţiile miniere. 

împăratul Traian, în cursul celor 20 de ani ai domniei sale, 
a desvoltat in această direcţie o activitate rodnică şi intensă, care 
a stors admiraţia intregei omeniri din acele timpuri, fixân- 
du-1 printre cei mai mari, mai viteji şi mai înţelepţi potentaţi. 
Personalitatea lui întrunea într’un mod armonios calităţi supe¬ 
rioare, ca bunătatea, energia, cumpătarea, nobleţea şi cumin¬ 
ţenia politică. Toate aceste însuşiri marele împărat le-a pus in 
întregime in slujba organizărei sistematice a nouei sale provincii, 
care a căpătat numele de Dacia-Traiană, fiind bine secundat de 
un mare număr de ofiţeri distinşi, cărora, drept răsplată pentru 
munca şi jertfele lor, le da pământ, onoruri şi funcţiuni impor¬ 
tante, împreunate cu frumoase beneficii materiale. 

Principala lui grijă a fost să lege Dacia cu Roma, capitala 
imperiului, prin drumuri şi comunicaţii lesnicioase. Podului de 

împăratul Traian (98—117 d. Chr.) 

peste Dunăre, construit de inginerul Apollodor la Turnu-Severin 
ia vederea campaniei hotărîtoare împotriva Dacilor, trebuia să-î 




Mozaicuri de cărămidă, găsite cu ocazia săpăturilor făcute la Alba Iulia 

gravitaţie spre Roma — amintim cu deosebire două, care privesc 
direct ţinutul Munţilor Apuseni. 

2 


Săpături pentru descoperiri archeologice la Apulum (Alba lulia). 

urmeze construirea unei întregi reţele de drumuri bune. Printre 
numeroasele linii de comunicaţie din noua provincie — toate cu 

Cel dintâiu drum de mare însemnătate economică era şoseaua, 
care pleca din Apulum prin Ampela (Ampoifa de azi) la Ampelum 
sau Auraria minor (Zlatna), un centru al administraţiei miniere. 
Acest drum urma malul drept al Ampoiului, începând dela co¬ 
muna Miceşti peste Gura Ampoiţei şi peste Tăuţi până la Găureni, 
iar de aci trecea pe malul stâng al Ampoiului până la Zlatna, 
care, ca centru de administraţie minieră, avea cinci căi de legă¬ 
tură cu regiunile miniere din apropiere. Astfel una dpcea spre 
Fericei şi Dealul Ungurului de azi, a doua spre Almaşul-mare, 
a treia spre Abrud (Auraria maior), a patra spre Roşia-Montană 
(Alburnus maior) şi a cincea traversa peste masivul Corabiei- 
Vulcoiu, prin Bucium, la Baia-de-Arieş (Ofenbaia). 



w 

Obiecte de bronz din epoca romană, găsite la Alba Iulia. 


Al doilea drum important din tara Moţilor de azi era cel des¬ 
coperit de profesorul ungur Teglas Gabor din Deva, drum care 
trecea pe malul Crişului repede Ia Răchitele, iar de aici peste 
Muntele Mare la Albacul din zilele noastre şi de aici pe malul 
Arieşului în jos, atingând Câmpenii, conducea Ia Roşia-Montană, 
de unde străbătea peste Corabia până Ia Zlatna. 

Este de admirat cum spiritul practic roman a ştiut să lege ti' 
nutul minier al Munţilor Apuseni, adică Dacia-Apulensis (Dacia 
de mijloc), printr’o arteră destul de principală de comunicaţie, 
cu Dacia Porolissensis (Dacia de nord). In cât priveşte Dacia 
Malvensis (vechiul regat de până mai eri), care constituia a treia 
provincie romană a Daciei Traiane, îşi avea arterele ei principale 
de comunicaţie cu celelalte două provincii de mai sus prin pasul 
Turnului Roşu, apoi prin Mehadia şi Orşova de azi. 

Deasemenea este de remarcat principala şosea, care conducea 

la Roma şi care plecând prin Sarmiz-Eghethuza (Grădiştea de 
azi), Geoagiul-de-jos, Blandiana, Portul Murăşului, Alba-Iulia 
(Apulum), Aiud (Brucla), Mirăslău, Ocnele Murăşului (Salinae), 
Vinţul-de-sus, Turda (Potaissa) peste Harastăş, atingea Câmpia 
Turdei şi trecea la Cluj (Napoca), iar dela Agârbiciul unguresc 
de azi mergea în valea Almaşului până în Sălaj. 



Două altare descoperite la Alba Iulia: primul al lui L. Aurelius Marinus 
şi cel d’al douilea al lui Aurelius Chrestus. 

Nu trebue să uităm că şi Alba-Iulia (Apulum) avea drumuri 
admirabile cu regiunea podgoriei dela Şard, Ighiu, Ţelna, Cricău 
şi Bucerdea-vinoasă până la Galda. 

Romanii, ca constructori de şosele, erau neîntrecuţi. Ei nu se 
preocupau prea mult dacă construirea ei era grea din punct de 

vedere technic, ci se uitau în primul rând să fie scurtă. Ei evitau 
curbele şi preferau trasarea drumurilor în liniile cele mai drepte 
posibile. Şoselele strategice aveau, din distantă în distanţă, nişte 
coloane de piatră înfipte în pământ, cari indicau kilometrajul 
în mile romane (o milă = 1.48 kilometru). 

Aceste admirabile căi de comunicaţie erau construite de lucrători 

sclavi şi cu ajutorul armatei active. 
Pentru întreţinerea lor se perce¬ 
peau anumite taxe, pe care popu¬ 
laţia le plătea bucuroasă, cunoscân- 
du-se şi pe acele vremuri prover¬ 
bul: timpul e ban, fiindcă pe dru¬ 
muri bune şi drepte omul ajunge 
totdeauna la tlntă mai repede. O 
dovadă despre buna stare a dru¬ 
murilor in epoca romană, care era 
dată în grija unor funcţionari spe¬ 
ciali, ne-o atestă şi faptul că tră¬ 
surile de poştă, trase de cai, par¬ 
curgeau şi pe atunci între 10 şi 
12 kilometri pe oră, deci ca în 
timpurile moderne de azi. 

Opera de organizare întreprinsă 
de împăratul Traian s’a întins 
aproape pe toate terenurile. In¬ 
tre altele, el a dat o deosebită 
atenţie restaurării oraşelor distruse 
în cursul răsboaielor cu Dacii şi 
cari erau importante centre mili¬ 
tare şi economice. Mută capitala 
dela Sarmiz-Eghethuza la Apulum 
in scopul de a da nouei provincii 
o organizaţie după tipul roman. 

Pentru o mai bună administraţie şi pentru siguranţa provin¬ 
ciei, împăratul Traian a adus aici patru legiuni importante, 
anume legiunile: / Adjuirix, V. Macedonica, VII. Claudia şi 
XIII. Gemina. Primele trei legiuni (I, V şi VII) au fost aşezate 
in nordul provinciei, drept apărare în contra invaziunilor bar¬ 
bare, iar legiunea XIII a fost destinată părţei de mijloc a Daciei 
cu sediul Ia Apulum (Alba-Iulia). 



Statuia împăratului [Antoninus 
Pius (137—161 d. Chr.), care şi-a 
câştigat mari merite pentru des- 
voltarea coloniei romane dela 
Apulum (Alba Iulia). 

Regele Decebal şi generalii săi îngenunchiând înaintea Împăratului Traian 
şi cerând pace. (Scenă luată după columna Împăratului Traian de la Roma). 



Mausoleul generalului roman Longinus din comuna Densuş 
(ţara Haţegului), devenit azi biserică română unită. 


www.dacoromanica.ro 





22 


Administraţia provinciei era condusă de delegaţi ai împăra¬ 
tului, cărora le era subordonată nu numai armata, ci şi populaţia 
civilă şi funcţionarii administrativi. Aceşti delegaţi purtau dife¬ 
rite titluri, ca Legaţi Caesarum, Legaţi Augustales, Consules, Pro- 

consules, Procuratores Caesarum, Praefecti Augustales, Proto- 
■pretores etc., toţi funcţionari superiori imperiali. 

Cel dintâiu delegat sau loc-ţiitor al împăratului Traian a fost 
Terentius Scaurianus pela anul 110 după Christos. 

Concomitent cu organizarea administrativă, politică şi econo¬ 
mică, împăratul Traian a procedat şi la organizarea militară, ale 

cărei urme se văd până în zilele noastre pe locul castrelor romane, 
cari erau pure colonii şi fortificaţii militare. 

Unul dintre cele dintâi castre romane s’a ridicat de legiunea 
XIII Gemină la Veţel, lângă Deva, în faţa drumului ce se des¬ 
chide, prin satul Căinel, spre munţii metaliferi din regiunea Băiţei. 
Al doilea castru s’a edificat la Apulum, căruia i-a urmat castrul 
dela Tăuţi, care se vede şi azi pe vârful dealului conic numit 
Cetatea, apoi altele pe tot cursul Murăşului şi în partea de jos 
a Arieşului. 

Importanţei deosebite, pe care o acordau Romanii exploatării 
minelor de aur din munţii Abrudului, se datoreşte construirea 
lastrelor militare dela Roşia Montană, Abrud, Coma, Câmpeni, 
Baia-de-Arieş şi Valea-Dosului. Situaţia geografică a Munţilor 
Apuseni favoriza mult fortificarea lor prin aceste castre romane. 

Nu intră în cadrul lucrărei de faţă să ne ocupăm mai pe larg 
despre toate urmele de colonii şi castre din Dacia Traiană. Enu¬ 
merarea lor ar necesita volume întregi numai descriind descope¬ 
ririle făcute în privinţa oraşului Apulum — şi nu acesta este 
scopul nostru. De aceea ne mărginim strict la înşirarea acelor 
urme, care sunt referitoare la regiunea minieră din munţii Abru¬ 
dului. 

In această ordine de idei vom aminti că în satul Pătrânjeni, 
de lângă Zlatna, s’au găsit in 1717 fundaţii întregi de case ro¬ 
mane, care ne fac să presupunem că şi aici a fost o colonie ro¬ 
mană. Mai mult chiar: Cu prilejul construirei liniei ferate Alba- 
Iulia—Zlatna, săpăturile făcute au scos la lumina zilei inscrip- 
ţiuni comemorative, care ne lasă să deducem că la poalele mun¬ 
ţilor din preajma satului Pătrânjeni au fost cândva mine în ex¬ 
ploatare. 

Tot în hotarul acestei comune s’a găsit monumentul comemo¬ 
rativ al procuratorului Aelius Sostratus, care azi formează pre- 
stolul (masa de jertfelnic) bisericei ortodoxe din loc, pe care o 
deserveşte vrednicul preot Amos Opriş. 

In capitolul despre exploatarea minelor de aur sub Romani vom 
avea ocazia să precizăm şi mai bine importanţa archeologică a di¬ 
feritelor urme preţioase ce ne-au rămas din timpul strămoşilor 
noştri romani. 

CAPITOLUL UI. 

LEGIUNEA XIII GEMINA 

In capitolul precedent am arătat că împăratul Traian, îndată 
după ocuparea Daciei, s’a preocupat cum ar putea-o asigura mai 
bine în contra invaziunilor barbare şi a-i păstra liniştea internă, 
atât de necesară desvoltărei şi propăşirei unui stat, şi că în acest 
scop bine definit a adus în Dacia patru legiuni militare. 

Munţii Apuseni cu cele 6 regiuni miniere, despre care vom 
vorbi mai pe larg in capitolul despre exploatarea minelor de aur 
sub Romani, au fost încredinţaţi pazei şi supravegherei legiunei 
XIII Gemina, din sânul căreia personalităţi de seamă erau luate 
şi însărcinate cu conducerea coloniilor mai mari. 

Cadrele acestor legiuni se recrutau de regulă dintre cetăţenii 
romani lipsiţi de mijloace din diferite părţi ale imperiului. Sol¬ 
daţii lor, cari in timp de pace făceau serviciu de jandarmi, iar în 
vreme de răsboiu trebuiau să apere graniţele, primeau o soldă 
fixă de 205—360 denari pe an. 

Supremul comandant al legiunei era totdeauna un senator ro¬ 
man cu mandatul de delegat (legatus), care în primii ani după 
cucerire îndeplinea şi atribuţiunile de guvernator-procurator al 
Daciei. Mai târziu această demnitate s’a divizat în una cu caracter 
strict militar şi alta cu caracter administrativ. In fruntea armatei 
ajunseseră astfel 6 tribuni, având fiecare îndatorirea să comande 
legiunea câte două luni din an, făcând slujba cu schimbul. 

In împrejurări normale, legiunea se compunea din şease mii 
de ostaşi, repartizaţi in 10 cohorte de câte 600 oameni. Fiecare 
cohortă era împărţită în manipulae, adică în companii de câte 
200 ostaşi. Fiecare companie se mai sub-diviza în unităţi de 
câte 100 soldaţi, numite centurii. Cele 60 de centurii, care con- 


www.dacoromanica.ro 


25 


stituiau legiunea, erau comandate de un ofiţer superior, numit 
centurio. Instrucţia, exerciţiile tactice şi strategice, alimentarea 
trupei şi justiţia militară cădeau în grija acestor centurioni. 

Corpul ofiţeresc era compus din ofiţeri superiori şi ofiţeri infe¬ 
riori. Ostaşul de rând, care da probe de curaj şi inteligenţă, 
putea să ajungă ofiţer centurion. Gradul cel mai inferior din 
armată era secutor tribuni (ordonanţa tribunului). Acestuia îi 
urma tesserarius, care aducea ordinele de zi. După acesta venea 
adjutantul centurionului, numit optio (plutonier), care era numit 



Tablă de marmură dedicată de Lysias legiunei XIII Gemină, găsită 
la.Portul Mureşului, lângă Alba lulia. 


astfel prin faptul că centurionul avea facultatea să şi-l aleaga 
dintre ostaşii întregei centurii. Grade mai înalte la trupă erau: 
signiferi, cari, ca şi vexilarii, purtau drapelele şi insigniile com¬ 
paniilor şi cohortelor. 

Serviciul de intendenţă şi administraţie a armatei îşi avea de- 
asemenea ofiţerii săi. Dintre aceştia gradul întâiu era adjutor 
officii rationum, care era şeful cancelariei comandamentului tru¬ 
pei. Urmau apoi: cornicularius şi librarius; mensores, cari achi¬ 
ziţionau cerealele pentru hrana trupei; metatores (personalul armei 

geniului); speculatores (curierii) şi frumentarii centurionis, cari 
aveau datoria de a satisface nevoile alimentare ale trupei. 

Din mijlocul cadrelor armatei se recrutau şi comptabilii oficiilor 
civile ale imperiului, dar aceştia funcţionau numai în serviciile 
din administraţia minelor, ca la Ampelum (Zlatna). Ei purtau 
titlul de secretari ai procuratorului. Ofiţerii din regiunile miniere 
jucau un rol important şi aceia dintr’înşii, cari primeau însărci¬ 
nări speciale, purtau ca semn de distincţie inel de aur. Ei se 
mai deosebiau de ceilalţi ofiţeri şi prin uniforma lor mai luxoasă, 
căci îşi coseau uniforma cu fire aurite şi purtau arme încrustate 
cu aur sau fabricate total din aur. Haina reglementară era tunica 
de postav. 

Este de remarcat că ofiţerii, printre alte arme, purtau şi sabie 
ca azi, cu diferenţa apreciabilă că mânerul săbiei era făcut din 
aur, argint sau fildeş, după grad. 

Puterea imperiului roman era simbolizată în armată prin em¬ 
blema aquilei (a vulturului), care era turnată din aur sau argint 
In vreme de răsboiu, steagurile cu emblema imperială erau pur¬ 
tate în capul legiunei, iar în timp de pace erau păstrate la 
sediul ei. 

Niciodată nu s’a întâmplat ca legiunei XIII Gemină, în de¬ 
cursul timpului cât a staţionat şi luptat în Dacia, să i-se fi răpit 
de duşmani vre-un drapel cu vulturul roman, acest simbol al 
puterei. 

In ce priveşte solda ostaşilor şi ofiţerilor este instructiv de 
amintit că ei, odată aduşi in Dacia, primeau leafa dublă, ceeace 
ilustrează bogăţia tezaurului roman. Unora li-se mai da, drept 
încurajare şi pentru merite speciale, pământ de cultură, ceeace 
a contribuit ca mulţi militari să ajungă la frumoase situaţiuni 
materiale. 

Am cules spicuind aceste interesante amănunte din bogata co- 
lecţiune de documente vechi, cunoscută sub numele de Corpus In- 
scriptionum Latinarum, numai in dorinţa ce am de a putea citi¬ 
torul să-şi facă o idee mai exactă despre organizarea legiunei XIII 
Gemină, care timp de aproape două veacuri a ţinut în respect pe 
numeroşii duşmani barbari ai vastei împărăţii romane şi a dat 
cel mai preţios concurs autorităţii statului roman în exploatarea 
bogăţiilor miniere. 

CAPITOLUL IV. 

MINELE DE AUR DIN MUNŢII ABRUDULUI IN 
EPOCA ROMANA 

Din timpurile cele mai vechi, pe care cercetătorii istorici nu 
le-au putut fixa încă cu preciziune, munţii Abrudului, cu minele 
lor de aur, au format un fel de Californie pentru popoarele, care 
i-au stăpânit. Herodot ne spune că la anul 513 înainte de Christos 
trăia pe ţărmurii râului Maris (Murăşul de azi) poporul Sciţilor, 
care se desfăta în aur. Este neîndoios, după cum afirmă şi 
constată autori dintre cei mai serioşi, că minele de aur din 
munţii Abrudului au fost exploatate şi în timpul dinaintea Da¬ 
cilor şi în vremea acestora, dela cari ne-au rămas diferite monede 
de aur cu inscripţii doveditoare, dar mai ales în epoca Romanilor, 
cari reuşiseră să le exploateze într’un mod cu mult mai inte¬ 
ligent. 

Dovezi temeinice despre acest adevăr sunt diferitele urme 
preţioase, care ne-au rămas dela Romani, precum ştearţurile (un 
fel de lămpi cu uleiu), unelte technice şi de casă, juvaere de 
preţ, bani de aur şi de argint, vase, inscripţiuni, urme şi câmpuri 
întregi de cimitire şi pe deasupra tuturora celebrele şi nepreţui¬ 
tele table cerate dela Roşia Montană (Alburnus major), despre 
care ne vom ocupa la locul său mai amănunţit. 

Noi nu ezităm a crede că între motivele, care au împins pe 
împăratul Traian să ocupe cu orice preţ Dacia, cel mai principal 
l’au constituit comorile în aur din munţii metaliferi ai Abrudului 
(Auraria major sau Alburnus minor). Faptul acesta se explică 
dealtfel şi prin graba cu care, îndată după victoria obţinută in 
contra Dacilor, legiunea XIII Gemină a ocupat întreagă regiu¬ 
nea muntoasă dintre Arieş, Crişul alb şi Murăş, iar împăratul 
Traian n’a întârziat de a trimite aici colonişti harnici şi pricepuţi 
in meşteşugul exploatărilor miniere. Sistemul de exploatare mi- 

nieră uzitat dc poporul dac n’a putut satisface pretcn{iunile ro¬ 
mane, care urmăreau sporirea productiunei de aur, şi de aceea 
nu e de mirare că au fost aduşi aici muncitori specialişti, printre 
cari excelau Dalmatinii şi Epiroţii. Minele Cetatea mare şi Ce¬ 
tatea mică dela Roşia Mon¬ 
tană şi anume din muntele 
Cârnicul-Mare sunt şi azi 
o icoană vie a ingeniosu¬ 
lui mod de extracţiune 
practicat de Romani. Ma¬ 
sivul Cârnicului din tim¬ 
puri preistorice a fost sfre¬ 
delit şi para-găurit de jur 
împrejur şi de sus în jos, 
prin galerii sau ştolne, ca 
o cetate asaltată de braţe 
dornice cu orice preţ de 
pradă şi de îmbogăţire. 
Din examinarea minelor 
Cetatea mare şi Cetatea 
mică se poate vedea deo¬ 
sebirea dintre fe’ul vechiu 
de exploatare şi cel de 
azi. Romanii erau foarte 
abili în săparea cavernelor 
cu arcuri boltite aproape 
archi tectonic. Unele din a- 
ceste caverne boltite în ma¬ 
siv tare pietros atrag şi azi 
admiraţia vizitatorilor. 

Regiunile miniere ex¬ 
ploatate din timpul Ro- 

Ştearţuri romane (lămpi cu uleiu), de cari mani ] or şi până azi se gru- 
se serviau minierii în interiorul „ . , , _ , 

minelor de aur. P e3Za ,n modul armator: 

1. Regiunea Băiţei. 


2. Regiunea Băii-de-Criş şi Ruda, de lângă Brad, in raionul 
căreia cade bogata mină Cei 12 Apostoli, azi proprietatea socie- 
tătei Mica. 

3. Regiunea Fericei, Măgura şi Dealul Ungurului. 


www.dacoromanica.ro 



20 


4. Regiunea Almaşidui Mare din jurul muntelui Dosul Negru. 

Toate aceste regiuni aparţin judeţului Hunedoara de azi. 

5. Regiunea Corabiei-Vulcoiu, dela Dealul Mare, care desparte 
valea Ampoiului de munţii Abrudului, până la comuna Bucium 
cu cele 6 sate ale sale, cuprinzând, între altele, minele Sf. Petru 
şi Pavel, odinioară cea mai bogată regiune minieră. Urmele 
archeologice găsite în cursul vremei, ca unelte, inscriptiuni, ră¬ 
măşiţe de locuinţe stabile romane, dar mai ales cimitirul din jurul 
muntelui Corabia ne îndreptăţesc a crede că aici s’a desfăşurat o 



Muntele Cârnicul mare dela Roşia-Montană (Alburnus maior), unde 
de mii de ani se exploatează minele de aur, cu vederea Roşiei 
Montane de azi. 


înfloritoare şi fecundă exploatare minieră. In această regiune s’au 
întrebuinţat de Romani ca lucrători şi sclavi aduşi din diferitele 
provincii romane. Una din tablele cerate descoperite ne lămureşte 
acest adevăr. 

6. Regiunea Roşiei Montane, care a întrecut în bogăţia mine¬ 
reului chiar şi pe cea anterioară (Corabia-Vulcoiu). Minele Cetatea 
mare şi Cetatea mică, minele Orlea şi Sf. Cruce, care se întind 
în masivul munţilor Letea, Igren, Camniţa şi Cârnicul Mare, do- 

vedesc că aici a trăit cea mai importantă colonie de minieri. 
Această colonie a fost aşezată unde este Roşia Montană de azi 
şi unde s’au găsit, pelângă nepreţuitele table cerate, nenumărate 
urme şi vase romane, inscripţiuni şi monumente funerare. 

Regiunile 5 şi 6 fac azi parte din judeţul Alba. 

7. Regiunea Bâii-de-Arieş (Ofenbaia), ultima regiune minieră 
şi care aparţine azi judeţului Turda. Şi aici s’au găsit diferite 
unelte şi obiecte vechi de exploatare, dar, durere, nu ni s’au 
păstrat. 

In primii ani după ocupaţie, statul roman îşi administra minele 
prin ofiţerii legiunei XIII Gemină. Aceştia îndeplineau toate 
lucrările technice, de control şi cancelarie. In fruntea administra¬ 
ţiei miniere stătea un procurator, numit procurator aurariarum, 
care trebuia însă să fie specialist şi se deosebia de procuratorul 
administrativ al provinciei. 

Dintre cei mai marcanţi procuratori, cunoscuţi posterităţii, cităm 
între alţii pe: 

a) M. Ulpius Hermias, primul organizator al exploatărilor mi¬ 
niere, care s’a ridicat la această demnitate dintre libertinii împă¬ 
ratului Traian. Desigur trebue să fi fost un om de valoare şi pri¬ 
ceput, căci după moarte rămăşiţele sale pământeşti au fost trans¬ 
portate la Roma din ordinul împăratului. 

b) Neptunalis, de asemenea libertin. El a ridicat soţiei sale un 
monument funerar, care a fost găsit Ia Ampelum (Zlatna). 

c) Papirius Rufus, primul procurator ajuns la acest înalt post 
din clasa de jos. A murit în Zlatna, dar nu se ştie locul unde a 
fost înmormântat. 

Mai amintim pe procuratorii Sempronius Urbanus, Macrinius 
Macer, Caius Aurelius Salvianus, sub care s’a construit apeductul 
dela Zlatna, şi Aelius Sostratus, al cărui monument a fost desco¬ 
perit în hotarul comunei Pătrânjeni, de lângă Zlatna. Acest 
monument formează azi, după cum am mai spus şi în altă parte, 
prestolul bisericei române ortodoxe din Pătrânjeni. 

Urmele epocei romane din prima jumătate a secolului III după 
Christos ne lămuresc că direcţia superioară technică şi adminis¬ 
trativă a minelor o exercita procuratorul general al provinciei, 
care îşi avea reşedinţa la Apulum (Alba Iulia). Unul dintre a- 
ceştia a fost şi Caius Aurelius Salvianus, avansat din demnitatea 
de procurator aurariarum. 

In cancelariile administraţiei miniere stătea în primul rând 
archivarul (tabidarius). Printre aceştia a fost şi Luclus Ianuarius 
Romutus, după cum dovedeşte sarcofagul găsit la Alba Iulia în 
anul 1772, în aula episcopiei romano-catolice. 

înregistrarea şi contabilizarea diferitelor lucrări o efectuau aşa 
numiţii Librarietii, cari se recrutau dintre militari cu cunoştinţă 
de carte. Dintre aceştia pomenim pe M. Aurelius Antoninus şi 



Cetatea Mare cu urmele exploatărei prin foc din timpul Dacilor şi Romanilor. 

Melvius Primanus, cari au fost repartizaţi din sânul legiunei 
XIII Gemină la direcţia minelor din Ampelum (Zlatna). 

Casierul direcţiunei sau administraţiei miniere se numea dis¬ 
pensator. Dintre aceştia urmele istorice ne transmit numele lui 
Callistus, care la început fusese rob sau sclav împărătesc. 
Pentru a nu rămâne restanţe de hârtii nerezolvate, prin bi- 

rouri, procuratorul putea să angajeze şi alţi funcţionari, pe cari 
însă îi plătea din beneficiile sale. 

Procuratorul minelor, ca funcţionar superior al statului ro¬ 
man, avea datoria principală să încheie socotelile veniturilor, pe 
care le trimetea apoi la tezaurul împărătesc (palrimonium caesa- 
ris). Procuratorul trebuia să poseadă cunoştinţe geologice şi 
technice, pe lângă serioase noţiuni de bună administraţie şi 
comptabilitate. 

Controlul şi poliţia băilor le exercita armata sub comanda unui 
ofiţer. 

Deşi subsolul din regiunile miniere era proprietatea statului, 



Altă vedere a Cetăţei Mari dela Roşia Montană, 


totuşi găsim şi urme de exploatări miniere particulare. De sine 
înţeles, aceste întreprinderi aveau o întindere mult mai mică şi 
exploatarea lor era mai primitivă. Pentru aceste teritorii sau peri¬ 
metre, pârticularii plăteau statului o arendă fixă. Aceasta se 
constată şi din tablele cerate cu No. IX, X şi XI. Arenda era 
de circa 70 denari pe jumătate an, adică cam 60 lei aur. Peri¬ 
metrul unei astfel de mine, dată în arendă, era cam cât ar putea 
lucra 20 de muncitori. Obiceiul arendărei minelor de către stat 
se practica mai mult în regiunile Roşiei Montane, Băii-de-Arieş 
şi Corabia-Vulcoiu. 

Este interesant de a constata că exploatarea minelor de aur se 

făcea şi în epoca română, aproape în aceleaşi conditiuni şi forme, 
ca şi în vremea de azi, cu excepţia instalaţiilor moderne din uzi¬ 
nele technico-mecanice, necunoscute celor din vechime. Aurul se 
scotea din minereu prin foc, prin spălat şi prin măcinarea cu 
piue, adică şteampuri. Acest procedeu nu se deosebia prea mult 
de cel de azi. 

Se crede că cu începere din veacul III după Christos, statul 



O galerie veche din timpul Romanilor în mina 
de azi a statului dela Roşia Montană. 

roman îşi muncea minele şi cu o parte dintre condamnaţii la 
munca silnică (domnationes ad metalla şi in opus metalli). Ca¬ 
tegoria celor dintâi săvârşea o muncă mai grea, iar ceştialalţi 
(in opus metalli) mai uşoară. 

Funcţionarii din administraţia minelor, după împlinirea anilor 

:î 

de serviciu, primeau pensie, iar cei cari se ridicau în funcţiuni 
din rândurile sclavilor îşi redobândiau libertatea. 

Din studiul inscripţiilor descoperite şi mai ales graţie tablei 
cerate cu No. 15, rezultă că la Roşia Montană (Alburrtus maior) 
şi la Zlatna (Ampelum) muncitorii minieri erau constituiţi în 
societăţi cu caracter social, numite collegium aurariarum, sau cu 
caracter caritativ şi religios (de înmormântare), numite collegium 
Jovis cernerii. O asemenea asociaţie se spune că ar fi existat şi 
în oraşul Brucla, care ar fi fost situat între Teiuş şi Aiudul 
de azi. 

Membrii acestor societăţi plăteau diferite taxe. Ca taxă funda¬ 
mentală, fiecare membru plătea odată şi pentru totdeauna 100 
de sesterţi (cam 20 lei aur), în plus o cotizaţie lunară de 1 os 
(şease bani sau centime). Şi ciudat lucru: nu lipsea cu prilejul 
înscrierii nici cinstea lui Bacchus, căci membrul nou intrat în 
societate trebuia să aducă şi o amphoră (ulcior cu două toarte) 
plină cu vin bun. Urmaşii membrului răposat primeau 300 de 
sesterfi (60 lei aur), dintre cari 50 se împărţiau între partici¬ 
panţii la înmormântare. Dacă vre-un membru asociat nu murea 
acasă, societatea trimitea pe spesele sale o delegaţie de 3 membri 
pentru săvârşirea înmormântărei şi punerea pomenei. Când a- 
sociatul deceda la distanţe mai mari dela casa lui, societatea nu 
mai trimitea delegaţi, dar plătea coloniei respective cheltuelile de 
înmormântare. Dacă mortul asociat era din rândurile sclavilor şi 
fostul său stăpân nu-1 înmormânta cu cinstea cuvenită, atunci 
collegium cerneai, ca pedeapsă, îi organiza o înmormântare fic- 
tivă-simlpolică. In cazul când asociatul sclav îşi recâştiga liber¬ 
tatea, era obligat să facă cinste o amphoră cu vin. 

Toate centrele miniere aveau medici vestiţi şi anume medici 
de stat şi medici particulari. In timpurile acele însă profesiunea 
aceasta liberă, dar grea şi gingaşă, nu era legată de examene 
ca astăzi şi era practicată tie indivizi deştepţi, cari ştiau să far¬ 
mece şi să descânte bine. Existau şi chirurgi, ortopezi şi dentişti. 

Din cele ce preced, cititorul s’a putut convinge că administra¬ 
ţia minieră introdusă de străbunii noştri romani pentru exploa¬ 
tarea bogăţiilor aurifere din Munţii Apuseni, adică din munţii 
Abrudului, era atât de solid organizată, încât nu se putea să nu 
lase urme serioase de bună stare şl prosperitate economică, cum 
vom demonstra în capitolul următor. 

CAPITOLUL V. 

STAREA ÎNFLORITOARE DIN REGIUNILE MINIERE 
IN EPOCA ROMANA 

Forţa de expansiune, de colonizare şi de organizare a Ro¬ 
manilor a înfiripat în Dacia, în scurt timp după ocuparea ei, o 
adevărată viaţă de stat împreunată cu o bună stare economică, 
care începuse încet-încet să fie jinduită de vecini. Sub teroarea 
viitorului incert şi a lăcomiei popoarelor barbare împrejmuitoare, 
împăraţii romani luaseră serioase măsuri de conservare, dictate de 
mărirea primejdiei ameninţătoare şi a asprei necesităţi de a nu 
dispare. 

Era natural ca, în primul rând, să se resimtă de aceasta 
politică de conservare şi de prosperitate economică ţinutul Mun¬ 
ţilor Apuseni cu regiunile lui miniere, care formau un nesecat 
isvor de bogăţie pe seama tezaurului imperial. Numeroasele ce¬ 
tăţi şi castre romane, ca cele dela Apulum (Alba Iulia), Tăuţi pe 
Ampoiu, Craiva, Abrud pe locul numit Cetăţea, etc. sunt probe 
elocuente despre valoarea, pe care o acordau Romanii Californiei 
antice de sub stăpânirea lor. 

Nu este de mirare că în asemenea condiţiuni şi sub auspiciile 
păcei şi liniştei interne, oraşele şi comunele Daciei să fi putut 
lua un avânt de vădită bună stare. Agricultura,, comerţul, dar 
mai ales băişagul, industria şi chiar artele frumoase s’au des- 
voltat cu timpul în aşa măsură, încât Roma considera Dacia 
drept un Eldorado. Nu fără motiv, această provincie a fost nu¬ 
mită Dacia felix (Dacia fericită) sub împăratul Adrian (117— 
138 d. Chr.), numit cu drept cuvânt şi restitutor orbis terrarum. 
Sub acest împărat, Dacia a fost înzestrată cu o administraţie 
bună. Tot el a egalizat justiţia pentru toată lumea şi a organizat 
mai temeinic armata. 

Sub împăratul Antonirtus Pius (138—161 d. Chr.), fiul adop¬ 
tiv al împăratului Adrian, Dacia s’a desvoltat în pace şi fericire, 
întărind influenţa romană. 

Sub împăratul Marcus Aurelius (161—180 d. Chr.), un om 
plin de virtuţi, Dacia n’a prea avut parte de linişte. Marcusi 
Aurelius, amic al păcei, a fost nevoit să poarte răsboaie cu 
Marcomanii t Sarmaţii şi cu Germanii. El a murit în timpul cam¬ 
paniei pornită în contra acestora din urmă, la Vindobona (Viena), 



Bustul împăratului Adrian, aflător în Capitoliu la Roma. 

în anul 180. Acest împărat a fost reorganizatorul finanţelor ro¬ 
mane, înfiinţând aşa numiţii curatores, cari aveau însărcinarea 
să supravegheze ca funcţionarii să nu delapideze banii statului. 

Graţie impulsului acestui împărat, oraşul Apuluin (Alba Iulia) 
a fost ridicat la rangul de municipiu şi a înfiinţat în cuprinsul 
lui o nouă colonie romană, numită Canabae, formată în mare 
parte din ostaşii pensionari ai legiunei XIII Gemină şi din alţi 

colonişti aduşi din provincia Apuiia (a Italici de azi). Oraşul a 
luat numirea de Apulum după locul de origine al acestor co¬ 
lonişti. 

La anul 246 după Christos, sub domnia împăratului Philippus, 
cu prilejul unor mari serbări jubiliare la Roma şi care au avut 
loc şi la Apulum, s’a simţit nevoia înfiinţărei în acest oraş a 
unei monetării a statului, cinste care constituia un privilegiu deo- 



Bustul împăratului Antoninus Pius, aflător în Capitoliu 
la Roma. 


-sebit, deoarece, afară de Roma, numai cele mai importante centre 
ale imperiului se bucurau de o asemenea favoare, care de altfel 
era indicată şi prin faptul că oraşul Apulum era situat în apro¬ 
pierea bogatei regiuni miniere din munţii Abrudului, apoi a sa¬ 
linelor dela Ocna Mureşului de azi şi a nenumărate cariere de 
piatră. 

Aurul, ca şi sarea, constituiau sub Romani monopol de stat. 

Monetăria statului roman dela Apulum sta sub controlul su¬ 
prem al adunărei provinciale (concilium provinciarum trium Da- 
ciarum), adică al celor trei provincii dace: Dacia Apulensis, care 
cuprindea Banatul, Munţii Apuseni şi valea Murăşului, apoi Dacia 
Porolissensis, care îngloba ţinuturile Bihorului, Sătmarului şi 
Maramurăşului, şi Dacia Malvensis, care cuprindea Muntenia, 
Moldova şi Basarabia de azi. In această adunare provincială, 
funcţionarii jucau un rol important în urma funcţiei şi demnităţei 
lor în stat. Adunarea le vota distincţiuni şi hotăra ridicarea de 
monumente in memoria celor meritaşi. Printre aceştia, cei dintâi 
trebue să fi fost funcţionarii superiori din administraţia minelor, 
cari se distingeau în exploatarea aurului şi contribuiau astfel la 
progresul economic al imperiului. 

Este interesant de amintit că această adunare provincială putea 
să proclame chiar revoluţia. 

Oare eroii neamului nostru Horia, Cloşca, Crişan şi Avram 
Iancu aveau conştiinţa acestui drept când au hotarît ei revoluţiile 
lor pentru câştigarea libertăţii şi a unui traiu mai bun şi mai 
drept în Dacia fericită de odinioară? Noi credem că da, cu¬ 
noscut fiind caracterul viu şi demn al rasei latine. 

Este în afară de orice îndoială că una dintre prosperele colonii 
miniere romane a fost şi cea dela Ampelum (Zlatna), care a fost 
înfiinţată curând după ocuparea Daciei. Pietre comemorative şi 
inscripţiuni, care datează din anul 158 după Christos, ne vor¬ 
besc din belşug despre acest adevăr istoric. 

Nenumăratele descoperiri archeologice, dintre care unele adevă¬ 
rate opere de artă, ne fac să credem că Ampelum a fost chiar 
un oraş frumos şi bogat. întinderea şi înfăţişarea lui externă, in 
lipsa urmelor de predziune necesară unui cercetător obiectiv, nu 
se pot stabili. Dar totuşi putem afirma că acest oraş roman s’a 
întins ceva mai departe decât localitatea de azi a Zlatnei, atât 
în direcţia spre Valea Dosului, cum atestă valul lui Traian, cât 
şi în direcţia spre Pătrânjeni. 

In imediata apropiere a acestui oraş există o livadă, numita 
Pratul lui Traian, unde Zlătnenii până în ziua de azi îşi ţin 
petrecerile lor de vară. Pe de altă parte, rămăşiţele apeductului, 
construit la Ampelum de Romani, servesc şi azi locuitorilor 
zlătneni o apă bună şi răcoritoare de isvor. Una din aceste ră- 

măşiţe sc poate vedea în apropierea uzinelor metalurgice ale 
statului. 

Aur aria maior sau Alburnus minor (Abrudul de azi) era 
centrul regiunilor miniere din jur. Castrul roman de aici a fost 
ridicat pe locul din Abrud-sat numit Cetăţea, unde, durere, nu s’a 
procedat până azi la nici un soiu de săpături, care cu siguranţă 
că air scoate la lumina zilei multe lucruri interesante pentru istoria 
trecutului nostru. Să sperăm că nu vor întârzia a se face. 



Bustul împăratului Marcus AureliuS,. aflător în Capitoliu 
la Roma. 

întinderea suprafeţei coloniilor strict miniere în punctele dela 
Fericei, Dealul Ungurului, Almaşul mare, Corabia-Vulcoiu, Ro¬ 
şia Montană şi Baia-de-Arieş nu o putem fixa din lipsa de 
isvoare istorice pozitive. 

Ştim însă atât că dintre toate aceste colonii, Alburnus maior 
(Roşia Montană) era cu certitudine cea mai însemnată. Minele 
Cetatea mare şi Cetatea mică, cu comoara istorică a tablelor cerate. 

ne confirmă pe deaintregul această convingere^ Este neîndoios 
că sub Romani, Roşia Montană a jucat un rol cu mult mal im¬ 
portant decât Abrudul, care numai târziu (în evul mediu şi cel 
actual) a luat din strălucirea veche a Roşiei. 

Paza minelor de aur şi ordinea publică între coloniştii ţinu¬ 
turilor miniere erau încredinţate, cum am mai spus, în grija 
armatei. In acest scop, cohorte din legiunea XIII Gemină aveau 
garnizoane permanente în cele două centre: Ampelum şi Albu/- 
nus maior. 

Sub împăratul Caracalla (211—217 d. Chr.), legiunea XIII Ge¬ 
mină s’a augmentat şi cu cadre aduse din Spania, anume din 
legiunea antoniană, apoi cu rezerve britanice, germanice, numi- 
diene şi bithyniene, dintre care cea mai mare parte s’a asimilalt 
cu populaţia băştinaşă a Daciei, mai ales la ALburnus maior şi 
Ampelum. 

In administraţia minelor de aur, ca dealtfel în toate domeniile 
statului, funcţionau sub ordinele procuratorilor aşa numiţii ques- 
tores, cari aveau în sarcina lor să dea în arendă domeniile 
publice, să încaseze arenzile, să supraveghieze bună starea edi¬ 
ficiilor publice şi să conducă cartea funduară. 

Poliţia civilă din coloniile miniere nu era mai puţin bine orga¬ 
nizată. In fruntea ei stau duumvirii, un fel de magistraţi, cari 
îngrijeau de menţinerea ordinei, de salubritatea publică, de sta¬ 
ţiunile balneare, de târgurile şi jocurile publice. 

In general se poate spune că prosperitatea coloniilor miniere 
din Munţii Apuseni se datora în bună parte şi funcţionarilor pri¬ 
cepuţi şi selecţi, printre cari excelau în prima linie magistraţii 
(judecătorii). Aceştia nu trebue confundaţi cu magistri, cari fă¬ 
ceau serviciul de primari ai comunelor, ajutaţi de decuriones 
(consilieri comunali). Magistraţii, pe lângă actele de împărţire a 
justiţiei, făceau şi acte de notariat public, redactau actele de oon- 
venţiuni în numele coloniilor şi sub directa lor supraveghere se 
clădiau edificiile publice ale statului prin antreprenori anga¬ 
jaţi de ei. 

Capii autorităţilor statului nu primeau leafă. Ei erau ono¬ 
rifici. In schimb însă aveau dreptul să beneficieze de veniturile 
coloniilor şi să dispună de ele în anumite scopuri, acordând, aju¬ 
toare instituţiilor publice de cultură şi de sport. 

Dar. desvoltarea bogăţiilor miniere din munţii Abrudului o 

mai dovedeşte şi faptul următor: Intr’adevăr este interesant de 
relevat că, împinşi de perspectiva rentabilă a comerţului cu aur, 
numeroşi negustori din Siria şi Antiochia au luat drumul spre 
munţii Abrudului în scopuri comerciale. Mulţi dintre aceştia au 
rămas pentru totdeauna aici, având chiar preoţii lor. 

Printre aceştia colecţia de inscripţiuni latine Corpus Inscrip¬ 
ţionam Latinarum citează pe Aurelius Marinus, Addebar Semei • 
şi Oceanus Socratis. Tot aceste inscripţiuni ne mai vorbesc şi 
despre venirea la Apulum (Alba Iulia) a câtorva Evrei din Pa- • 
lestina, ca Aurelius Chrestus şi M. Chrestus, pentru afaceri co¬ 
merciale cu aur. Este de remarcat că in urma luxului ce înflorise 
în Dacia, existau în regiunile miniere numeroşi meseriaşi de biju¬ 
terii şi obiecte de aur. 

Se presupune că denumirea de Jidovul a muntelui cu acest 
nume dintre Zlatna şi satul Pătrânjeni, pe malul drept al Am- 
poiului, s’ar datora unui evreu exploatator de mine în partea 
locului. 

• Din cele expuse mai sus, rezultă indubitabil că Romanii, odată 
cu ocuparea Daciei, au adus aici, graţie puterei lor de penetra- 
ţiune şi de organizare, o cultură destul de înaintată şi cu care, 
desigur, nu se putea mândri nici un popor contimporan. Trebue 
să recunoaştem totodată că în neliniştea vremilor de atunci, ca şi a 
golului ce l’au găsit pe aceste plaiuri în populaţia provinciei, 
misiunea civilizatoare a poporului roman n’a fost dintre cele 
mai uşoare. 

Atunci, ca şi azi, cultura pretindea cheltuială, bani — şi banii, 
cari se băteau din aurul preţios ce se extrăgea din sânul munţilor 
Abrudului, au contribuit în cea mai largă măsură la crearea în 
Dacia Traiană a unei culturi romane cu urme vecinie neperitoare. 

Această cultură şi bună stare a stârnit, cum era şi natural de 
altfel, gelozia, apetitul şi poftele de jaf ale popoarelor barbare, 
care, apucate de furia invaziunilor, au determinat mari schimbări 
istorice şi au distrus tot ceea-ce Ie cădea în cale. Cu tot instinctul 
lor barbar şi distrugător, aceste popoare, mânate de o stupidă şi 
sălbatecă aviditate materială, n’au putut însă nimici toate urmele 
geniului creator roman. 

Despre aceste năvăliri barbare, adică despre asiatism, ne vom 
ocupa în capitolul următor. 

CAPITOLUL VI. 

DACIA IN TIMPVL NĂVĂLIRILOR BARBARE 

Este interesant de constatat că bogăţiile din Dacia Traianâ, 
ca şi cultura romană şi peste tot spiritul latin, care se introdusese 
solid în Dada, au găsit în faţa lor atunci, ca şi azi de alt-fel, 
o înverşunată duşmănie din partea poporului german şi a di¬ 
verselor seminţii înrudite cu dânsul, precum şi din partea scytis- 
mului rusesc *). Atund, ca şi în zilele noastre, poporul german 
striga „că trebue să se distrugă romanitatea cu blestematul său 
spirit latin, care abătea şi abate toate nenorocirile asupra Eu¬ 
ropei" 1 2 ). - 

Fasdnaţi de această doctrină germană, altoită şi cu scgtismul 
rusesc, barbarii au început să se mişte pentru prima oară prin 
lunile Aprilie şi Maiu ale anului 168 după Christos, continuând 
în prima perioadă acţiunea lor distrugătoare in Dada până la anul 
172. Tabla cerată No. 13, găsită în anul 1855 în mina Sf. Eca- 
terina din Roşia Montană, confirmă această ipoteză istorică. 

Urmările acestor prime năvăliri au fost din cele mai funeste. 
In faţa jafului şi cruzimei, la care se dedau seminţiile barbare, 
locuitorii regiunilor miniere, care formau obiectivul prindpal al 
năvălitorilor, au fost siliţi să-şi scape viaţa şi avutul ascunzân- 
du-se prin cavernele minelor. Cele mai preţioase obiecte au fost 
îngropate de nenorociţii refugiaţi în păreţii băilor, ale căror in¬ 
trări le astupau cu bolovani de piatră. Cu modul acesta ni s’au 
putut păstra celebrele table cerate, care constitue proba cea mai 
evidentă a originei şi latinităţei noastre. 

După unii istorici unguri, cei dintâi năvălitori în provinda 


1) «Da, noi. Ruşii, suntem ScyfiU, scrie marele poet rus A. Block. 

2) Vezi Spengier: tPreussentum und Soziallsmus ». 

Dacici Traiane ar fi fost Dacii liberi, cari au venit dinspre nord 
şi nord-est. Cine erau Dacii liberi? Desigur rămăşiţele minime ale 
dârzului şi rezistentului popor dac de după ocupafiunea romană 
şi care, cunoscând bogăţiile pământului, pe care îl stăpâniseră nu 

cu mult mai înainte, 
ardeau de dorinţa de 
a-şi recuceri patria 
pierdută. Este posibil 
şi verosimil ca în 
drumul lor recuce- 
ritor, aceste resturi 
ale Dacilor să se fi a- 
bătut şi asupra Mun¬ 
ţilor Apuseni. 

Cam în acelaştimp 
s’a produs în Dacia 
şi invaziunea Vanda¬ 
lilor, Carpilor, Iasi- 
gilor, Roxolanilor şi 
a altor popoare pă¬ 
gâne, devastând şi 
distrugând în mare 
parte regiunile mi¬ 
niere, deşi rezistenta 
legiunei XIII Ge- 
mină, mai ales sub 
comanda isteţului M. 
Claudius Fronto, a 
fost din cele mai se¬ 
rioase şi eroice. 

Anumiţi scriitori 
unguri, ca dr. Bela 
Cserny, susţin într’un 

„ mod cu totul subiec- 

Statuia Împăratului Commodus, aflătoare în Ca- .. . „ . „ , . 

pitoliu la Roma. tlV 5 1 fal § Ca de J a m 

prima perioadă a In¬ 
vaziei barbarilor în Munţii Apuseni ar fi fost nimicite nu numai 
rezultatele unei epoce de muncă stăruitoare, ci şi populaţia lor. 
Această teorie hazardată este combătută cu argumente scoase din 

însăşi viata trecută şi de azi a Moţilor, căci este imposibil de 
admis ca pe urmele unei furtuni distrugătoare a tot ceea-ce 
au înfăptuit Romanii în regiunile miniere din munţii Abrudului, 
inclusiv elementul şi spiritul creator al coloniştilor romani, să 
se fi putut reconstrui de-odată, ca prin farmec, o nouă viată de 
muncă spornică în aşa măsură, încât acelaşi element să reapară 
puţin mai târziu cu toată tradiţia lui de limbă, credinţă şi obi- 
ceiuri. 



Bustul Împăratului Septimius Severus, aflător In 
Capitoliu Ia Roma. 


Numai adversarii continuităţii elementului băştinaş daco-roman 
în Dacia îşi pot permite susţinerea unei asemenea teorii prea 
puţin serioasă. De altfel însuşi istoricul ungur Cserny recu¬ 
noaşte — deşi permanent îşi afişează tendenţioasele ipoteze în 
favoarea istoriografiei, care contestă continuitatea elementului daco- 
roman în Dacia — că „întocmai cum în zilele noastre după un 
incendiu mistuitor, urmează reconstruirea caselor mult mai fru¬ 
moase şi mai mari decât cele nimicite de foc, tot astfel s’a în- 

tămplat şi în epoca romană, care în refacerea ei a adus un spirit 
nou pe tot întinsul provinciei". (Vezi pagina 210 din Alsofeher- 
vărmegye Monografiaja. Tomul II). 

Caracteristica tuturor popoarelor barbare, care au invadat Dacia, 
era setea de aur, mai ales că acest nobil metal se găsea aici din 
abundenţă. In prima lor perioadă, aceste năvăliri nu luaseră ca¬ 
racterul unui răsboiu permanent, ci erau mai mult incursiuni spo¬ 
radice, săvârşite din timp în timp şi din Ioc în loc. Astfel poporul 
băştinaş, alcătuitor de stat, după trecerea vijeliei de jaf şi de 
omor, se punea iar pe lucru în scopul refaoerei pierderilor su¬ 
ferite. Dacă acesta este adevărul atât de elocuent demonstrat azi 
prin descoperirile archeologice ale epocei romane pentru întreagă 
Dacia-Traiană, cu atât mai evident rezultă acest adevăr pentru 
regiunile miniere din Munţii Apuseni, cari formează ei înşişi o 
fortăreaţă naturală grea de cucerit. 

Deşi Dada în vremea împăratului Marcus Aurelius (161—180 
după Chr.) a avut să poarte răsboiu cu Marcomanii, cari fu¬ 
seseră asmuţiţi de Germani , populaţia din provincie a suportat 
cu resemnare urmările grele ale acestui răsboiu, pe care virtuosul 
împărat a căutat să le vindece printr’o muncă stăruitoare de con¬ 
solidare. 

Din nenorodre, sub urmaşul său Commodus (180—192 d. 
Chr.), începe a-şi croi drumul decadenţa imperiului roman din 
cauza desfrâului împăratului şi a lipsei de supraveghere în con¬ 
ducerea imperiului. Neajunsurile interne şi externe, dar mai 
ales răsboiul Romanilor cu Marcomanii, aliaţii Germanilor, au 
produs descompunerea vieţei înfloritoare economice şi de stat de 
pân’atunci şi au pus bazele unei lumi noui prin migraţiunea po¬ 
poarelor în a doua ei perioadă, care a fost cea mai dezastroasă. 

Norocul Daciei, cel puţin pentru cât-va timp, a fost că a avut 
in fruntea armatei sale comandanţi eminenţi, ca faimoşii Vespro- 
nius Candidus, Manilius Fuscus şi Scenius Niger, cari au ştiut 
să pună deocamdată stavilă poftelor barbare pentru cucerirea 
Daciei. Pentru binele imperiului roman, împăratul Commodus, 
tiran, laş şi defraudator, a fost sugrumat, Ia îndemnul soţiei 
sale Marcia, în ziua de 31 Decembrie 192 d. Chr. 

I-a urmat Helvius Pertinax, care între anii 177 şi 179 fusese gu¬ 
vernatorul Daciei. Fiu de cărbunar, a primit tronul silit. Plănuia 
să introducă o bună administraţie în afacerile imperiului. Ne- 

voind să plătească pretorienilor aşa numitul domtivum, a fost 
asasinat de aceştia după 87 zile de domnie. 

Tot un asemenea sfârşit tragic a avut şi succesorul său Didius 
lulianus. Distingându-se ca militar brav pe timpul lui Com- 
modus şi isbutind să învingă pe Câţi, popor de vită germană, 
Didius lulianus a fost proclamat împărat de către soldaţi la 
28 Martie 193. Neştiind însă să-şi câştige simpatiile supuşilor 
săi, a fost asasinat de aceiaşi soldaţi la 1 Iunie acelaşi an, după 
66 zile de domnie. 

Grele timpuri ar fi sosit pentru Dacia, dacă nu ar fi contri- 



Bustul împăratului Caracalla, aflător în muzeul Vaticanului- 

buit şi legiunea XIII Gemină, in anul 193, la proclamarea ca 
împărat a lui Septimius Seve rus (193—211 d. Chr.). Distins 
militar şi bărbat înţelept, împăratul acesta a avut o influentă 
din cele mai binefăcătoare asupra raporturilor de viată din Dacia 
Traiană. El a pus capăt coruptiunei generale, decretând o severă 
dictatură militară. A vizitat personal diferitele provincii şi a 
luat dispoziţiuni energice pentru apărarea lor. Ca măsură de 
siguranţă, a trimis din Moesia (Bulgaria şi Macedonia de azi) 
la Polaissa (Turda) legiunea V, numită macedonica. Oraşului 


www.dacoromanica.ro 


48 


municipal Apulum (Alba Iulia) ’i-a acordat drepturi electorale, 
iar la Ampelutn (Zlatna) a instituit consiliu orăşenesc. Acordând 
o deosebită atenţie Daciei Apulensis, a trimis aici ca loc-ţiitor pe 
fiul său Geta, despre activitatea căruia vorbesc mai multe monu¬ 
mente înălţate în onoarea lui. Dacă oraşul Apulum, capitala 
Daciei Apulensis, a ajuns la apogeul înflorirei sale sub destoi¬ 
nicul împărat Septimius Severus, lesne putem deduce că tot sub 
el au avut mult de câştigat şi coloniile miniere din munţii Abru¬ 
dului. Se zice că acest mare împărat ar fi fost otrăvit de fiul său 
Marcus Aurelius Antonius Bassianus, cunoscut sub numele de 
Caracalla, care ’i-a şi urmat pe tron. 

Sub domnia lui Caracalla (211—217), popoarele barbare, în 
special Goţii, iar au început să-şi afirme poftele lor de cuceriret. 
Seminţiile nordice, printre cari şi o parte din Dacii rămaşi liberi, 
au năvălit cu puteri mari în partea nordică a Daciei Traiane. Le¬ 
giunile XIII Gemină şi V Macedoneană au luptat, ca leii, împo¬ 
triva lor. însuşi împăratul a descins în Dacia, dar după plecarea 
lui în Trada iar au început năvălirile pustiitoare. 

In anul 217 împăratul Caracalla, sub care s’au construit fai r 
moaşele terme din Roma — cele mai frumoase ruine romane azi— 
a fost omorît de garda sa, care a proclamat împărat pe însuşi 
capul conspiraţiei M. Opelius Macrinus (217—218), sub a cărui 
domnie însă situaţiunea Daciei s’a înrăutăţit mult. El a căzut vic¬ 
tima unei conspiraţiuni femeieşti în frunte cu Julia Moesa, căd 
a fost ucis în mod barbar dimpreună cu fiul său. 

In urma acestui dublu asasinat, armata, în special legiunile 
siriene, a proclamat împărat pe Heliogabalus (218—222), numit 
astfel după numele unui zău, la care se închina. Acest suveran, 
adevărat oriental, căci era din Siria, a introdus în Roma, deja 
copleşită de corupţiune, şi alte viţiuri şi mai rafinate. A creiat o 
singură instituţie: un senat compus din femei, care trebuia să dea 
tonul în modă. Sub domnia acestui monarch corupt, nemulţu¬ 
mirile şi mişcările revoluţionare au continuat. A murit ucis de 
popor, care în timpul unei revolte l’a aruncat în valurile Tibrului. 

I-a succedat pe tron Alexander Severus, care a purtat răsboiu 
cu Perşii şi cu Germanii. Alungat fiind de armata nemulţumită şi 
în special de legiunile din Panonia„ care l’au şi ucis, s’a urcat pe 
tronul împărătesc Iulius Verus Maximinus. Dar şi acesta nu 
peste mult timp, fiind părăsit de toţi, ’şi-a aflat sfârşitul în bra- 


www.dacoromanica.ro 


4*5 


ţele tatălui său, fiind asasinaţi amândoi dimpreună cu câţi-va 
prieteni ce le mai rămăsese. 

Regiunile miniere fiind situate mai în centrul provinciei şi la 
adăpostul Munţilor Apuseni, nu s’au resimţit prea mult cât-va 
timp de mişcările răsboinice interne şi externe, mai ales după-ce 
Dacii liberi dela nord fuseseră pacificaţi. Dar îngâmfaţii coman¬ 
danţi de armate, originari din Italia, n’au întârziat să dea prilej 
la noui turburări, care s’au terminat cu asasinarea împăratului 
Maximinus şi a fiului său Caesar în anul 238. 

Este de relevat că sub _— 

domnia împăratului Maxi¬ 
minus seminţiile Goţilor şi 
Sarmaţilor făceau tot mai 
dese invaziuni în Dacia 
Traiană. In scop de a se 
apăra împotriva lor, acest 
împărat a ridicat în regiu¬ 
nea nord-vestică a provin¬ 
ciei, între văile Crişurilor şi 
Someşului, întărituri de ho- 
târ numite limes dacicus, 
care serveau mai mult pen¬ 
tru apărarea ţinu.ului mine¬ 
lor de aur dela Abrud şi 
jur. Cu timpul însă aceste 
fortificâtiuni au fost dis¬ 
truse de năvălirile barbare, 
în special a popoarelor ger- 

. . , x , - Bustul împăratului Heliogabalus, aflător in 

mamce şi de rasă mongola. ^ _ . .. . * 

y ° Capitoliu la Roma. 

Urmaşul acestuia Gordia- 

nus I, om în vâtstă de peste 80 de ani, şi-a asociat la domnie pe 
fiul său Marcus Antonius Gordianus II, fiind ambii recunoscuţi 
de senat. Nerecunoscându-i însă o parte din armata africană, fiul 
a murit în luptă cu ea, iar tatăl său s’a sinucis după 36 zile de 
domnie. 

După dânşii a urmat cinstitul Caelius Calvinus Baldinus, dar 
şi acesta, puţin timp după urcarea sa pe tron, a fost asasinat. 

De aceeaşi soarte a fost părtaş şi împăratul Gordianus III, 
care în anul 242 a reuşit să isgonească pe Goţi din Tracia, asi- 

4 



www.dacoromanica.ro 



50 


gurând pentru moment liniştea Daciei, fapt care ’i-a atras o- 
noarea unui monument. 

După acesta a urmat împăratul /. Philippus, care a domnit 
până la 249. Sub domnia lui Philippus s’au abătut din nou asu¬ 
pra Daciei norii încercărilor crude barbare. Când Goţii, când 
Carpii > când alte popoare păgâne nelinişteau dinspre răsărit 
Dacia, formând cea mai mare primejdie pentru pierderea pămân¬ 
tului ei. Intr’adevăr, pericolul, pe care îl prezentau aceste po¬ 
poare pentru siguranţa Daciei, creştea din zi în zi paralel cu 
procesul de descompunere a organismului de stat, accelerat de 
greşelile de guvernare din partea Romei. Pe măsura cu care 
creştea îndrăsneala popoarelor barbare, scădea şi energia stă- 
pânirei romane. Dar împăratul Philippus, fără a-şi pierde cum¬ 
pătul, descinde în Dacia şi ia lupta cu Carpii şi Germanii, asu¬ 
pra cărora obţine o strălucită victorie. In urma acestui succes, 
situaţia Carpilor s’a înrăutăţit atât de mult, încât G. Valerius 
Serapio ridică la Apulum un monument în amintirea eliberărei 
Daciei de sub ameninţarea carpisto-germană. 

Este de remarcat că în* timpul acesta creştinismul prinsese ră¬ 
dăcini adânci în Dacia şi chiar în Apulum şi jur. 

Succesele împăratului Philippus n’au fost însă de lungă du¬ 
rată, căci nu peste multă vreme au pătruns Goţii în Moesia şi 
Tracia, bătând pe Dedus, locţiitorul împăratului, din cauza că 
nedisciplinaţii săi legionari l’au trădat şi au trecut în lagărul 
duşman. 

Nu mult după această înfrângere legiunile din Moesia pro¬ 
clamă împărat pe Dedus. Indignat, împăratul Philippus por¬ 
neşte răsboiu în contra lui Dedus şi nenorocita ciocnire dintre 
ei are loc la Verona, unde Philippus cade, iar fiul său este prins 
şi omorît la Roma. 

Barbarii dela graniţele Daciei, în special Goţii, profitând de 
aceste lupte interne, fac încercări noui de a încălca teritoriul 
ei. De astă-dată pare că au suferit mult şi regiunile miniere cu 
centrele lor. împăratul Dedus, eliberându-o din nou de hoardele 
barbare, ia în mâinile sale opera de refacere a provinciei, 
ceea-ce ’i-a atras din partea poporului şi a oraşului Apulum ri¬ 
dicarea unui monument şi acordarea titlului de restitutor. In 
scurt timp se reorganizează întreaga viaţă din Dada Apulensis 
sub raport militar, economic şi administrativ. In cursul acestei 

opere de restaurare, de care municipiul Apulu/n a beneficiat în 
mod cu totul special, provincia Dadei Apulensis a fost populată 
cu noui colonişti aduşi din diferite părţi ale imperiului roman. 
Viaţa oraşului Apulum a luat un nou avânt, numindu-se şi Co¬ 
lonia nova Apulensis. De această colonizare au profitat şi Mun¬ 
ţii Apuseni cu regiunea lor auriferă. 

Istoricul ungur dr. Bela Cserny afirmă că puţin timp în urma 
acestei «refaceri, prosperitatea Daciei a început să lâncezească 
fulgerător, ba chiar că a luat sfârşit printr’o jalnică tragedie. 
Credem că şi aici istoricul ungur exagerează cu intenţie, de- 



Bustul Împăratului Decius, aflător in Capitoliu la Roma. 


oarece aceste evenimente nu erau, cum vom vedea, decât prelu¬ 
diul prăibusirei dominaţiunei romane in Dacia Traiană. 

Intr’adevăr, în timpul cât Dacia Traiană se mai menţinea cu 
formele ei de viaţă şi civilizaţie romană, Kniva, regele Goţilor, 
atacă Moesia, unde, după lupte sângeroase, îşi înfige stăpâ¬ 
nirea. însuşi împăratul Dedus îşi pierde viaţa în aceste lupte 
la anul 251 după Christos, în Dobrogea (localitatea Forum 
Trebonii). 

Nu vom contesta desigur că aceste lovituri date împotriva 
Daciei au precipitat procesul de descompunere al strălucitei do- 

minatiuni romane pe aceste plaiuri. Armata din Moesia alege 
împărat pe Caius Vibius Trebonianus Gallus. Pentru un scurt 
timp, acest împărat, care a domnit dela anul 251—254 după' 
Christos, reuşeşte să încheie pace cu Goţii, cărora le plăteşte tri¬ 
but. Dar pacea n’a fost durabilă, căci Kttiva intră din nou în 
Moesia. De astă-dată norocul armelor se schimbă şi loc-tiitorul 
împăratului, cu numele Marcus lulius Aemilianuş, repurtează o 
mare victorie asupra Goţilor. 

După acest succes, Aemilianus este proclamat împărat. Sfârşitul 
lui n’a fost mai puţin tragic decât al predecesorilor săi, fiind 
omorât de către proprii lui ostaşi. 

I-a urmat pe tron Publius Licinius Valerianus. Toate încercările 
acestui împărat de a menţine unitatea teritorială a imperiului au 
rămas zadarnice. Răsboaiele neîntrerupte pe de o parte, iar pe 
de alta nemulţumirile şi corupţia din interior au grăbit sfârşitul 
dominaţiei romane în Dacia, dând frâu liber cutezătoarelor pofte 
de cucerire ale popoarelor barbare, care stau la pândă. 

După toate probabilităţile, trebue să fi avut loc lupte crâncene 
între singuraticele unităţi şi organisme din Dacia şi barbarii cu¬ 
ceritori. Intre ani 260—268 numai partea vestică şi sud-vestică 
mai erau în stăpânirea romană. Armata, compusă din legiunile 
IV, V şi XIII Gemină, s’a retras în Moesia (peste Dunăre) sub 
comanda supremă a lui Claudius, zis şi Goticus, devenit la 
268 împărat roman, după-ce bătuse pe Germani şi Goţi. A murit 
in anul 270 la Sirmiu (în Slavonia). 

In tot timpul acesta de răstrişte au avut loc încontinuu lupte 
mai mici cu Goţii, Marcomanii şi Sarrnaţii pentru pământul 
Daciei, lupte care se termină odată cu retragerea restului arma¬ 
tei de către Lucius Domiţius Aurelianus , la anul 271 după 
Christos, pe malul drept al Dunărei. împăratul Aureliaţius, stră¬ 
mutând rămăşiţele armatei şi slujbaşii in Moesia, a procedat la 
întărirea graniţei dela Dunăre. El a domnit patru ani (270— 
275) şi a murit intr’o expediţie întreprinsă în contra Perşilor, 
fiind ucis pe drum de către un libert al său. 

Sălbăteciei popoarelor barbare, in special a Germanilor, Coţi¬ 
lor, Goţilor, Marcomanilor, Sarmaţilor şi lasigilor au căzut 
jertfă nenumăratele opere vizibile ale stăpânirei şi civilizaţiei 
romane. Aşa, spre exemplu, au fost distruse instituţiile culturale, 
casele oficiilor publice şi private, precum şi numeroasele comori 


www.dacoromanica.ro 


53 


ale architecturei romane, din care totuşi urme însemnate şi 
concludente s’au putut păstra posterităţii până în zilele noastra 

Este însă cu totul tendenţios şi falş d 2 a se crede că odată cu 
retragerea armatei de către împăratul Aarelianas în Moesia, ar 
fi încetat şi s’ar fi stins în Dacia Traiană orice viaţă a colo¬ 
niştilor romani, înstăpâniţi pe pământul ei de aproape două 
veacuri. Poporul băştinaş daco-roman, adică plebea, proprietară 
de pământ, ca şi proletariatul muncitoresc, care îşi agonisea 
pâinea de toate zilele în munca remuneratoare a minelor de aur, 
au rămas lipite de glia şi ştearţul lor, de casele şi de munţii lor. 

( Numai istorici dovediţi duşmani neîmpăcaţi ai neamului no¬ 
stru, ca Rossler, Hunfalvy şi alţii, au tot interesul să afirme că 
poporul daco-roman, complect asimilat şi consolidat în cadrul 
unei solide vieţi de stat, sub auspiciile unei dominaţiuni pacinice 
şi civilizate, să-şi fi ridicat, de frica hoardelor barbare, de-odată 
cu toţii, ca Ţiganii nomazi, tot avutul şi familiile lor ca să ia 
calea pribegiei, părăsind cu uşurinţă vetrele strămoşeşti. 

Da, este adevărat că vremurile năvălirilor barbare au fost grele, 
sălbatice şi necruţătoare, din faţa cărora elementele bogate şi mai 
expuse jafului căutau să se salveze, însă această salvare şi-au 
găsit-o nu în retragerea în corpore peste Dunăre, ci în ascun- 
zătorile munţilor şi prin galeriile întunecoase ale nenumăratelor 
mine de aur, unde îşi puteau ascunde mai sigur obiectele de 
preţ, actele de proprietate şi de familie, cum certifică de altfel 
în mod strălucit nepreţuitele table cerate, descoperite tocmai 
graţie acestor împrejurări în băile dela Roşia Montană (Al- 
burnus maior). 

Din studiul aprofundat al monumentelor şi inscripţiunilor pă¬ 
strate din epoca romană, printre care tablele cerate ocupă fără 
îndoială locul de onoare, rezultă clar şi luminos că Romanii nu 
numai că au cucerit pământul bogat al Daciei, ci şi pe 
însuşi poporul dac, pe care l’au asimilat pe deaîntregul şi l’au în¬ 
ghiţit în naţionalitatea lor împreună cu toate celelalte elemente 
străine, aduse de ei aici ca colonişti şi muncitori specialişti în 
meşteşugul exploatărilor miniere. 

De aceea cu deplin temeiu şi fără teamă de vre-o desminţire 
putem susţine, în cinste şi omenie, că urmaşii Daco-Romanilor de 
astăzi, adică noi, Românii, suntem un popor de viţă romanică, un 
popor neolatin, ca şi celelalte popoare din apusul Europei (Ita- 

lieni, Francezi, Spanioli şi Portughezi), ieşit« tot din sânul po¬ 
porului roman. 

Acest popor însă este, cum prea bine spune mult regretatul 
nostru savant prof. Alex. D. Xenopol, mai mult roman prin 
mintea şi mai ales prin graiul lui, deoarece fondul şi temelia lui 
rămân Dacii romanizaţi. 

Iată de ce, cu drept cuvânt. Moţii din munţii Abrudului sunt 
urmaşii direcţi şi indiscutabili ai acestor Daci romanizaţi. 

De altfel istoriografia română, începând cu istoricii ardeleni 
Samuil Mica (Clain), Petru Maior, George Şincai, A. Treboniu 
Laurian, Alex. Papiu Ilarian, Timoteiu Cipariu etc. şi terminând 
cu M. Cogălniceanu, Alex. D. Xenopol, D. Onciul, N. Iorga, 
Vasile Pârvan, Alex. Lapedatu şi alţii, a pus de mult la punct, 
în lumina celui mai curat adevăr istoric, originea şi continuitatea 
neîntreruptă a elementului daco-roman în Dacia Traiană. 

CAPITOLUL VIL 

TABLELE CERATE ŞI IMPORTANŢA LOR ISTORICA 

Tablele cerate sunt o inversiune- grecească. Ele serveau pentru 
însemnarea de scurte notiţe, scrisori, bilete etc. începând din 
timpul lui Pericle, uzul tablelor cerate se generalizează din ce 
în ce mai mult în Grecia. întrebuinţarea tablelor cerate o aflăm 
pomenită şi în Herodot, Demarat, Aristofan etc. Dela Greci a- 
ceastă invenţiune a trecut şi la Romani. 

In afară de tablele cerate din Ardeal, găsite la Roşia-Montană, 
s'a mai aflat şi la Pompei, lângă Neapole, abia în anul 1875, o 
colecţie întreagă de table cerate, aproape identice cu cele din 
Ardeal. Toate însă sunt în stare de carbonizaţiune. Tablele din 
Pompei au fost descoperite, graţie săpăturilor făcute, într’un cufăr, 
în care s’a găsit portofelul bancherului Cecilius Jucundus. Cufărul 
era aşezat deasupra uşei uneia din odăi. Aceste table sunt nişte 
chitanţe, având forma de diptice şi triptice. Scrisul din ele este 
cursiv ca şi in tablele dela Roşia-Montană. 

întrebuinţarea tablelor cerate s’a continuat veacuri dearândul, 
aproape până în zilele noastre, mai ales prin influenţa bisericei. 
Ele se foloseau mult şi in corespondenţa zilnică pentru ţinerea 
socotelilor, pentru diplome, pentru foi de zestre, testamente etc. 

Toate tablele cerate, găsite până azi, deci şi cele dela Roşia- 
Montană, cât şi cele dela Pompei, cuprind şi acte juridice. 

Tablele cerate sunt cele mai vechi şi mai de preţ documente, 
care vorbesc lumei despre existenţa poporului daco-roman in 
secolul al 2-lea după Christos, dovedind relaţiunile sociale şi de 
drept privat ale naţiunei romane din Dacia Traiană, desigur cea 
mai expansivă şi cea mai însemnată naţiune în antichitate. 

Ascunse în sânul pământului şi găsite în diferite rânduri după 


www.dacoromanica.ro 


56 


18 veacuri, ca un monumentum aere perennius, la Roşia-Montană, 
lângă Abrud, din aceste table, în număr de peste 40, nu mai există 
azi decât 25 bucăţi, printre cari patru triptice complecte. Multe 
din ele însă sunt deteriorate din cauza oamenilor ignoranţi, cari 
le-au găsit, cari n’au ştiut cum să umble cu ele şi cari nu şi-au 
dat seama de valoarea şi raritatea lor. 

Toate tablele cerate relative la istoria Daciei Traiane, câte sunt 
azi cunoscute, au fost descoperite în decurs de aproape trei sfer¬ 
turi de secol (dela anul 1786 până la 1855, adică în 69 ani) şi 
toate la Roşia-Montană, lângă Abrud, în minele din munţii Igren, 
Letea şi Cârnicul-Mare. 

Se pune însă întrebarea: Ce căutau aceste table cerate, acest 
nepreţuit tezaur pentru istoria trecutului nostru, în minele în¬ 
tunecate ale munţilor Igren, Letea şi Cârnicul-Mare? De ce n’au 
fost ele păstrate la Sarmisegetuza (Grădiştea de azi), capitala 
Daciei, sau în alte cetăti ca Apulum (Alba-Iulia), Napoca (Cluj), 
ori în Potaissa (Turda), oraşe în care a înflorit viata Roma¬ 
nilor? 

Răspunsul la această întrebare ni-1 dă eminentul meu amic şi 
coleg de şcoală şi de Parlament, profesorul George Popa Liseanu 
din Bucureşti, care într’un studiu foarte documentat despre „Ta¬ 
blele cerate descoperite în Transilvania“, spune următoarele: 

„Cât timp Traian stătu pe tronul Cesarilor, nimeni nu îndrăsnia 
„să se atingă de provincia lui dela Dunăre. Numele lui Traian 
„era dea/uns ca să fină în frâu roiul de popoare ce mişunau în 
„jurul Daciei şi cari cu nesaţ s’ar fi aruncat asupra bogatului im¬ 
periu ca să-l prădeze şi să-şi caute in el locuinţe. îndată ce însă 
„cuceritorul Daciei deveni prin moartea sa divul Traian, popoarele 
„neastâmpărate dinspre Nord şi Orient încep a se mişca, încep 
„a da năvală din toate părţile asupra provinciilor prea întinsului 
„imperiu, Dacia avea să primească cele dintâi lovituri — şi pen- 
„truca dânsa, în timpul împăratului Adrian, să poată căpăta epi¬ 
tetul de felix trebuia neapărat să fi fost scăpată dintr’un mare 
„pericol de fiul adoptiv al cuceritorului Daciei. După moartea 
„lui Adrian însă năvălirile duşmanilor în această ţară deveniră 
„din ce în ce mai dese şi mai periculoase". 

Şi într’adevăr, primejdia a sosit odată cu răsboiul marcomanic, 
pus la cale de liga anti-romană a Germanilor, în frunte cu Mar¬ 
co manii, la cari s’au alipit şi popoarele sarmate, cari începură 

să atace din mai multe părţi vastul imperiu roman. Acest răsboiu 
îngrozi şi umplu de spaimă pe toţi locuitorii imperiului. Guver¬ 
natorul Daciei şi al Moesiei superioare, M. Claudius Fronto, după 
mărturia unei inscripţiuni (Corpus Inscriptionum Latinarum. III 
No. 1457), bate pe Iasigi, cari, prădând Dacia, ameninţau Sarmi- 
seghetuza. Colonia de ad, recunoscătoare, ridică o piatră în 
onoarea acestui vestit general. 

Dar Iasigii, cutreerând Dacia, o devastează în mod îngrozitor 



Forma unei table cerate (triptic) In bună stare. 


şi ajung până la Alburnus maior (Roşia-Montană) şi satele din 
jur, cărora, după ce le jupoaie de tot avutul, le dau foc. 

Cu acest trist prilej — aceasta este şi hipoteza marelui archeo- 
log şi istoric german Teodor Mommsen — locuitorii din A- 
brud, Roşia-Montană şi satele vecine şi-au ascuns toate bogăţiile 
care unde au ştiut şi au putut, plecând apoi cea mai mare parte 
în munţi ca să ţină piept barbarilor. Şi desigur văgăunile munţilor 
Igren, Letea şi Cârnicul-Mare erau indicate ca ascunzători ideale 
pentru averea şi actele mai importante ale familiilor lovite de 

soarta răsboiului şi dintre cari multe şu pierit, remânând avutul 
lor îngropat în mine, supuse şi acestea cu timpul surpărei. 

Toate tablele cerate, găsite la Roşia-Montană, datează din 
timpul domniei împăraţilor Antoniu Piu (138—161) şi Marcu 
Aurel Filosoful (161—180), afară de una singură din epoca lui 
Adrian. Ele au fost descifrate şi studiate de archeologi savanţi, 
ca Massmann din Muenchen (la 1841), Teodor Mommsen din 
Berlin (la 1843), de Huschke (1845), Neugebauer (1851), preo¬ 
tul Ackner (1856). Detlefsen (1858 şi 1859), Timoteiu Cipairiu 
(1855, 1857 şi 1858) în Analele gimnaziului din Blaj şi (la 
1867) în Archivul pentru filologie şi istorie, apoi Finaly (1861), 
Edon (1874) şi Bruns (1876) într’o conferinţă ţinută la Berlin sub 
titlul: Die Unterschriften in den romischen Rechtsurkunden şi în 
sfârşit G. Popa Liseanu (1926) într’un aprofundat studiu, fă¬ 
când parte din interesantul volum Romanica, publicat de Casa 
şcoalelor din Bucureşti. 

CAPITOLUL VIII. 

DESCRIEREA TABLELOR CERATE 

Este desigur interesant fenomenul că toate tablele cerate au 
fost găsite numai la Roşia-Montană şi numai în adâncurile galerii¬ 
lor din minele de aur. Explicaţiile date de celebrul istoric german. 
Mommsen şi de distinsul meu coleg G. Popa Liseanu sunt con¬ 
cludente şi corespund vicisitudinei vremurilor de atunci, când 
numai în bezna minelor îşi mai puteau scăpa bieţii locuitori 
viaţa şi averea. 

Documentele şi inscripţiile timpului ne arată că exploatarea şi 
industria minelor de aur au aparţinut în întreaga Dacie-Traiana 
tezaurului public imperial. Cu toate acestea, găsim in Munţii Apu¬ 
seni şi urme de proprietăţi private de mine, care nu erau înglo¬ 
bate în perimetrele statului. 

Aceste mine erau administrate separat de minele Statului şi 
deşi formau unităţi mai mici în industria auriferă, totuşi contri¬ 
buiau şi ele cu aportul lor la progresul economiei naţionale a 
imperiului roman. Obiceiul perimetrelor mici din timpul Roma¬ 
nilor s’a perpetuat până in ziua de azi în regiunea Abrudului, 
mai ales la Roşia-Montană şi la Corna, unde cu toate silinţele 
depuse de mine, după sfatul şi îndemnul d-lui Vintilă Brătianu, 
şi cu toate lămuririle clare date proprietarilor minieri de către 
d. G. Popescu-Turneanu, un distins cooperatist, actual director 
in Centrala cooperativelor săteşti, ne-a fost imposibil acum 4 ani 
să formăm o cooperativă minieră tocmai din această cauză, fie-care 
proprietar de perimetru minier crezând că se ascund în teritoriul 
său minuscul comori de aur inestimabile. 

Transacţiunile de vânzare şi cumpărare a acestor mine parti¬ 
culare, cu teritorii mici şi greu de stabilit, se încuviinţau pe acele 

vremuri de către statul roman prin administratorul general sau 
procuratorul minelor. Este sigur că aceste mine erau lăsate în 
folosinţa particularilor pe lângă plata unui impozit către stat. 

Băişagul privat din Munţii Apuseni pentru această epocă se 
stabileşte în mod mai evident în teritoriul Roşiei-Montane şi al 
comunei Bucium (masivul Corabia-Vulcoiu). 

Acest adevăr istoric cu privire la exploatările miniere din re¬ 
giunea Abrudului ni-1 demonstrează într’un chip desăvârşit cele 
25 table cerate, găsite toate la Roşia-Montană şi păstrate din fe¬ 
ricire până azi. In cele ce urmează mă voiu ocupa de fiecare 
tablă cerată în parte, dând preferinţă mai ales la 2 table ceraite 
şi anume cele cu numerii X şi XV. 

I. Prima tablă cerată s’a găsit în anul 1786 de către George 
Iancu în mina unui anume Lorincz din muntele Igren, pe care a 
dăruit-o funcţionarului minier Daniil Gomboş din Zlatna. A- 
ceastă tablă se găseşte în muzeul Battggneum din Alba Iulia. Ea 
este ruptă în două şi are text în limba veche greacă — singuira 
tablă cu text grecesc. 

II. La 20 Maiu 1788 s'a descoperit în mina Sf. losif din mun¬ 
tele Letea o cărticică compusă din trei foi sau table, numită 
triptyclion. Ea se păstrează în muzeul naţional din Budapesta şi 
este una din cele mai interesante table, întru cât datează din 9 
Februarie 167 după Christos şi cuprinde procesul de lichidare a 
societăţii de înmormântare din Roşia-Montană (collegium funera- 
iicum). înainte de a ajunge în muzeul din Budapesta, ea a. tre¬ 
cut din mână în mână, din care cauză este cam deteriorată. 

III. La 1790, tot în muntele Letea, s’a găsit interesanta tablă 
cerată, care datează din anul 159 (17 Septembre) după Christos 
şi tratează despre un act de împrumut. Ea se păstrează în muzeul 
din Budapesta într’o stare foarte deteriorată, din care cauză nu 
s’a putut descifra integral. 

IV. In anul 1855 a văzut lumina zilei din mina Sf. Ecaterina o 
altă tablă cerută, compusă din trei foi şi care este tot un act de 
împrumut. Două din foile acestei table se păstrau la muzeul din 
Cluj, de unde în timpul răsboiului mondial au fost duse la Buda¬ 
pesta, iar o foaie din aceeaşi tablă ajungând în posesia eruditului 
nostru filolog Timotei Cipariu din Blaj, a fost dăruită de a- 
cesta cu toată biblioteca sa muzeului archidiecesan din Blaj. 

V. Tot în baia Sf. Ecaterina s’a găsit la 24 Iulie 1855 un număr 

Alfabetul tablelor cerate găsite la Roşia-Montană (După G. Popa Lisseanu) 


www.dacoromanica.ro 









62 


de 9 table cerate, cu care dimpreună s’au mai descoperit şi urmâ- 
toarele obiecte: a) o împletitură de păr în lungime de circa 66 
cm.; b) o masă cu pupitre; c) un butoiu; d) bucăţi de ciubăre; 
e) o troacă (covată) de lemn; f) un vas cu o capacitate de a- 
proximativ 100 litri; g) bucăţi de stofă sau pănură; h) lămpi şi 
linguri de lemn. Toate aceste obiecte au fost descoperite într’o 
gaură făcută în părete. O parte din ele au ajuns în muzeul din 
Budapesta prin grija fostului episcop romano-catolic din Alba- 
Iulia, L. Hagnald. Una din table, datând din anul 162 (Octombre 
20) după Christos, cuprinde tot un act de împrumut. 

VI. Tot în proprietatea muzeului din Budapesta se află şi o 
altă tablă cerată, care datează din anul 139 (Martie 16) după 

Christos, şi cuprinde un con¬ 
tract de vânzare-cumpărare, în¬ 
cheiat între Dasius Verzo, care 
vinde lui Maximo Batonis o 
sclavă cu numele Passia pe pre¬ 
ţul de 250 denari. 

VII. La 24 Iulie 1855, tot în 
mina Sf. Ecaterina s’au găsit ta¬ 
blele cerate, care au ajuns în 
posesia marelui filolog Timotei 
Cipariu, pe atunci director al li¬ 
ceului român din Blaj. Din a- 
ceste table ni s’au păstrat două 
întregi şi patru bucăţi mai mici 
în muzeul archidiecesan din Blaj. 

Una din aceste table conţine un contract de vânzare-cumpărare, 
încheiat la 16 Maiu 142 după Christos între Dasius Breucus şi 
Alexander Bellicus asupra sclavului Apalaustus, vândut pe preţul 
de 600 denari (cam 820 lei). 

VIII. Din mina Sf. Ecaterina s’a mai scos Ia lumină în anul 
1855 şi o altă tablă cerată, care datează din 6 Maiu 169 d. Chr. 
şi care vorbeşte despre cumpărarea unei case. Astăzi se găseşte în 
muzeul din Budapesta. 

IX. Deasemeni tot în baia Sf. Ecaterina s’a mai găsit o tablă 
cerată, care datează din anul 163 Octombre 23 d. Chr. şi care, 
deşi este numai în bucăţi sparte, totuşi s’a putut descifra textul 
ei relativ la un contract de arendă. 

Un facsimile după tabla cerată cu 
No. 4, găsită în mina Sf. Ecaterina 
din Roşia Montană şi aflătoare azi 
în muzeul archidiecesan din Blaj. 

X. In mina Ohaba Sf. Sitneon s'a descoperit tabla cerată, care 
datează din anul 164 (Maiu 20) după Chr. şi cuprinde tot un 
act de arendă. Deoarece textul acestei table a putut fi reconstruit 
aproape în întregime de archeologi, îl dau pe scurt în cele ce 
urmează: 

Fiul lui Memmius Asclepius arendează lui Aurelius, fiul lui 
Adiutor, pe o jumătate de an, adică din 20 Maiu 164 până la 13 
Noembre acelaşi an, o mină de aur pentru 70 denari. Arendaşul 
se obligă să plătească preţul arendei în rate egale, iar proprie¬ 
tarul îşi ia angajamentul să dea arendaşului o despăgubire de 5 
sexterţi pe zi în cazul când ar strica târgul fără învoirea aren¬ 
daşului. Tot această obligaţiune o ia asupră-şi şi arendaşul faţă 
de proprietar în cazul când n’ar plăti arenda la termenul fixat. 

Iată textul contractului redactat în limba latină: 

[Macrijno et Celso cos XIII kal. hitiias Flavias Secundinus 
scripsi rogatus a Mem- | mio Asclepi, quia se lit[ter]as scire 
negavit, it quod dixsit se locaş [se] et locavit \ operas s[ua]s opere 
aurario Aurelio Adiutori ex ha[c] die [in] idus Novetnbres \ 
proxsimas [* se]plagiata liberisque. [Mercedejm per [tejmpora 
accipere | debetit. S[u]as operas sanas va[le]ntes [ede]re debebit, 
conductori [s(upra) s(cripto]. | Quod si invito condu[c]tore 
recedre aut cessare voluer[it, da]re \ debebit in dies singulos HS 

V numeratos . c . . . [Quod si] | fluor inpedierit, pro 

rata conputare debebi[t]. Conductor si tem[po]- | re perado 
mercedem sol[v]endi mor am fecerit, ead[em] p[oena] \ tenebilur 
exceptis cessatis tribus. 

Adum Immenoso maiori 

Titus Beusantis Socratio Socra- [M]emmius Asclepi. 

qui et Bradua tionis 

Această tablă cerată se păstra până înainte de răsboiu în mu¬ 
zeul din Cluj. 

XI. ««Tot în mina Ohaba Sf. Simeon s’a găsit o carte de table 
cerate, dintre cari una conţine textul unui contract de arendă a 
unei mine. 

Teglas Gabor, cunoscutul archeolog ungur, face constatarea, 
prin comparaţie, că teritoriul acestei mine, arendate pentru 70 
de denari, era lucrat de circa 20 lucrători minieri şi că preţurile 


www.dacoromanica.ro 


64 


de arendă a diferitelor mine era unul şi acelaşi, la Roşia-Mon- 
tană, ca şi la Bucium (Corabia-Vulcoiu). 

XII. In mina Sf. Ecaterina s’a mai aflat şi o altă tablă cerată, 
care cuprinde textul unei chitanţe pentru suma de 50 denari. Da¬ 
tează din anul 167, Maiu 29, d. Chr. 

XIII. Tot în mina Sf. Ecaterina s’a găsit la 24 Iulie 1855 şi 
o altă carte de table cerate, care constă din două foi şi cuprinde 
un contract din 28 Martie 167 d. Chr. Această tablă cerată face 
parte din muzeul din Berlin, căruia ’i-a fost dată de către direc¬ 
ţia liceului reformat din Aiud în schimbul altor obiecte vechi 
archeologice. 

XIV. Deasemeni s’a mai descoperit in mina Sf. Ecaterina o 
tablă cerată, din care însă nu ni s’au păstrat decât câte-va bucăţi. 
Data ei este necunoscută, dar se poate vedea că tratează o trans- 
actie încheiată în urma unui proces. Se găseşte în păstrarea mu¬ 
zeului din Budapesta şi are o lungime de M 1 /? cm., iar lăţimea 
de 8 5 / 10 cm. 

XV. In anul 1855 s’au mai găsit, tot în baia Sf. Ecaterina, două 
table cerate, care conţin fragmentele unui jurnal de casă cu lista 
de bucate, alcătuită de magister coenae, adică de prezidentul 
unui banchet, care a avut loc la Roşia-Montană. Pe pagina a 
patra a tablei sunt trecute următoarele cheltueli făcute cu ocazia 
banchetului: 


In ajunul calendelor lui Maiu (30 Aprilie) .... denari 176 

5 miei... 18 

1 purcel. » 5 

pâine alba. » 2 

tămâe de prima calitate, 1 sextariu (Og, 647) . . » 3 

vin bun, 3 hemine (0 l , 822). » 2 

vin de rând, 3 congii (52 1 , 6813). » 97 

verdeţuri (legume) . n 1 

(şi o semi-uncie 

bacşiş .... denâri 

oţet, o heminâ (0, 624) ... . . » '/« 

sare şi ceapă. » l5 / tl 

? ■ 27 , 

> . . » .2 


apoi (poate ca totaluri ?) 


. 150 şi apoi 160 


Daca studiam cu atenţie aceste cheltueli şi dacă socotim de- 
narul 60 bani, atunci 5 miei costau la - Roşia-Montană, în se- 

colul II după Christos, 16 lei, adică 2 Iei 40 bani mielul; un 
purcel 3 lei 30 bani, două pâini albe 1 leu 40 bani; o jumătate 
funt de tămâie 2 lei; pentru trei sexterţi vin bun s’a cheltuit 1 
leu 40 bani, iar pentru două quadrantale şi două liemitie de vin 
de masă 56 lei 80 bani; 
pentru legume 70 de 
bani; pentru serviciu 
(impensam = bacşiş) 40 
bani; pentru oţet 38 
bani; pentru sare şi i- 
nevitabila ceapă 42 bani. 

Din examinarea listei 
de bucate ne surprinde 
cantitatea cea mare de 
vin, pe care l’au consu¬ 
mat mesenii. In adevăr, 
din 270 denari (107 lei 
60 bani), vinul a costat 
62 lei, iar mâncările şi 
restul cheltuelilor numai 
46 lei 20 bani. 

Celebrul istoric ger¬ 
man Mommsen însă, ba- 
zându-se pe mărturia lui 
Pliniu (Plinii, Hist.Nat. 

XIV, 56), care ne spune 
că cu 16 lei se căpăta la 
Roma un vin foarte bun, 
susţine că prea scump era 
vinul consumat de parti¬ 
cipanţii ospăţului dela 

_ y _ Ultima parte dintrun facsimile după 

bil că acest vin nu se tripticul unei table cerate, descoperită la 
producea in ţară, Ci era Roşia Montană, 

importat — şi în acest 

caz scumpetea se explică prin cheltuelile de transport şi prin 


taxele de acciz. 

Ambele aceste table se aflau în anul 1857 în proprietatea li¬ 


ceului reformat din Aiud. 

XVI. Mai există câte-va sfărîmături de table cerate, fără a 
li-se putea stabili data şi conţinutul. 

XVII. In anul 1854 s’a găsit o tablă în mina Ohaba Sf. Sitneon, 
care conţine fragmentele unui contract şi datează dela 5 Fe¬ 
bruarie 131 d. Chr. 

XVIII. O altă tablă cerată, care cuprinde iar fragmente de con¬ 
tract, se găseşte în muzeul din Budapesta. 

XIX. Tot despre un contract fragmentar tratează o altă tablă 
cerată, aflătoare tot în muzeul din Budapesta. 

XX. Muzeul archidiecesan din Blaj mai stăpâneşte, din feri¬ 
cire, o tablă cerată găsită tot în mina Sf. Ecaterina şi care tra¬ 
tează despre un contract. 

XXI. Tot în acest muzeu şi din aceeaşi mină se mai păstrează 
sfărîmăturile unei table cerate, care insă este mai deteriorată. 

XXII. In anul 1820 s’au descoperit într’o galerie foarte veche a 
minei Sf. Ladislau din muntele Cârnicul-Mare mai multe table 
cerate. Una din aceste a ajuns în posesia scriitorului sas Ackner, 
preot în satul Guşteriţa, lângă Sibiu. 

XXIII. In seria tablelor cerate, descoperite toate Ia Roşiâ-Mon- 
tană, se mai găseşte şi o tăbliţă ceruită de lemn de brad, care 
cuprinde sigiliul unui antreprenor al statului de pe vremea împă¬ 
ratului Antoninus. Archeologii presupun că acest sigiliu ar fi fost 
ascuns în mina numită azi Sf. Ladislxui pe vremea răsboiului dus 
de Romani în contra Marcomanilor. 

XXIV. Blajul nostru mai are favoarea să fie în posesia unei 
bucăţi de tablă cerată, care, fiind însă deteriorată, nu ne indică 
decât următoarele două cuvinte: 

....ERANITRP 

....OVINDVAR 

Literele dela sfârşitul primului rând pot să însemne: 7>(ibus) 
/^ublicis). 

XXV. In anul 1855 a văzut lumina zilei una dintre cele mai in¬ 
teresante table cerate, care cuprinde un contract de vânzaire-cum- 
părare şi care a ajuns la Blaj. Din textul acestei table se stabi¬ 
leşte in mod clar că Legiunea XIII Gemină din colonia Canabae 
de lângă Alba Iulia (Apulurn) a cumpărat pe sclava Theodota, 
originară din Creta, dela Clauditis lulius Alexander Antipater, 
pentru suma de 420 denari. 

Contractul poarta data de 4 Octombre 160 după Christos. 

In cele mai multe din tablele cerate găsite la Roşia-Montana, 
chiar şi in cea cu textul grecesc, se pomeneşte mai des, ca nume 
de localităţi, Alburnus maior, adică Roşia-Montană de azi, apoi 
Alburnus minor, adică Abrudul, al cărui nume dacic poporan 
Abrud-ava s’a conservat totuşi până azi. 

Ca nume de persoane, pe care le întâlnim în tablele cerate, 
sunt foarte multe nume dcdmatine, ceeace dovedeşte că împăratul 
Traian, care a început o sistematică exploatare a băilor de aur 
din Transilvania, gândindu-se la o extracţiune mai raţională, a 
adus la Abrud minieri pricepuţi din Dalmaţia. Dealtfel între pu¬ 
ţinele monumente dela Abrud, exista, după d. Popa Liseanu, 
trei inscripţiuni, cari pomenesc despre origina dalmatină a celor 
ce le-au ridicat. 

Dintre numele de persoane, despre cari fac amintire tablele 
cerate, cele mai multe sunt nume pur romane, vre-o 15 nume sunt 
greceşti, — căci Grecii, ca popor de negustori şi meseriaşi, au 
avut totdeauna dese relaţiuni cu vecinii lor de peste Dunăre, — 
şi apoi vre-o 40 de nume barbare şi de un aspect eterogen, precum: 


Cer do 

Annes 

Bcusas 

Gel do 

Lossa 

Liga 

Liccai 


Mico 

Bato 

Caricci 

Verzo 

Passia 

Plator 


Bradua, etc. 


Asupra unora din aceste nume s’au făcut cercetări aprofundate, 
cari dovedesc că ele sunt de provenienţa dalmatină, ceeace con¬ 
firmă hipoteza despre colonizarea munţilor metaliferi ai Daciei cu 
lucrători speciali a^uşi de pe malurile orientale ale Dalmaţiei. 

In ceeace priveşte limba scrisă din tablele cerate, ea este limba 
graiului vulgar latin, care este embrionul, din care avea să se 
desvolte limba românească. De aceea importanţa limbistică a 
acestor table este enormă, deoarece ele fiind scrise de provinciali, 
de oameni de jos, deşi concepute după toate formele oficiale şi 
riguroase ale limbei culte, totuşi ele prezintă urme sporadice de 
o limbă latinească rea şi coruptă, care arată însă graiul vorbit 

al coloniştilor dela Dunăre. Şi apoi dacă este adevărat că nimi¬ 
cirea unei limbi este tot una cu nimicirea unei naţionalităţi, tot 
aşa de adevărat este că deodată cu zămislirea unei naţionalităţi 
începe şi zămislirea limbei sale. 

Iată de ce cea mai scumpă moştenire, pe care ne-aU) lăsab-o 
străbunii noştri. Romanii, este limba.. Acest nepreţuit tezaur, gra¬ 
ţie stăruinţei şi caracterului conservator al poporului nostru, nu 
ni l-a putut înstrăina nimeni în timpul celor 18 veacuri, de când 
trăim şi ne desvoltăm pe încântătoarele şi mănoasele văi şi plaiuri 
ale de D-zeu binecuvântatei Românii-Mari. 

CAPITOLUL IX. 


EPOCA NĂVĂLIRILOR BARBARE PANA LA INVAZIA 
UNGURILOR ŞI STABILIREA ACESTORA 
IN DACIA-TRAIANA 

Zămislirea naţionalităţii române este strâns legată cu cu¬ 
cerirea Dariei de către marele împărat Traian. întreaga noastră 
fiinţă de azi este nedespărţită de această cucerire, iar cultura şi 
civilizaţia noastră, la fel cu originea noastră, datează din pe¬ 
rioada vietei romane împlântată în Dacia, unde s’a altoit şi s’a 
împletit pe vita cea plină de rezistentă şi vânjoasă a rasei tracice, 
adică a Dacilor, cari stăpâniau ţinuturile dela poalele Carpatilor. 
Aşa se leagă începutul istoriei poporului nostru cu zilele, în care 
trăim. 

Odată cu retragerea in dreapta Dunărei a legiunilor romane 
din Dacia Traiană, adică a armatei, de către împăratul Aurelian, 
la anul 271 d. Christos, începe pentru populaţia daco-romană o 
epocă cu totul nouă a istoriei ei, caracterizată de savantul nostru 
istoric Alex. Xenopol prin trei împrejurări însemnate şi anume: 

1. Cei mai mulţi din locuitorii rămaşi în Dacia-Traiană, spe¬ 
riaţi de violentele şi pustiirile năvălitorilor barbari, caută a- 
dăpost în contra lor prin munţii şi pădurile, de cari Dacia era 
plină. 

2. Felul cel nou de viată, adus prin strămutarea poporului dela 
câmpie la munte, schimbă şi condiţiile traiului său, reîntorcându-1 
îndărăt dela viata agricolă la una ca şi nomadă. Cu toarte că 
Daco-Romanii n’au părăsit nici-odată cu totul îndeletnicirile vietei 
aşezate, totuşi petrecerea lor în munţi împingându-i mai ales la 
păstorie, ei umblau necontenit pe toată întinderea lor, veniau în 
contact unii cu alţii din punctele cele mai îndepărtate şi astfel 

unificând felul lor de a fi, au pregătit acea unitate surprinză¬ 
toare a neamului românesc dela nordul Dunărei. 

3. In acest răstimp de aproape o mie de ani, poporul Daoo- 
Romanilor intră în atingere cu deosebite neamuri barbare, care 
au lăsat urme in graiul şi obiceiurile lui, determinând forma lui 
de organizare şi ajufigând chiar a-i domina mintea prin limbă 
şi religie. 

In ce priveşte religia şi în genera,! creştinismul trebue să accen¬ 
tuăm că creştinismul nu s’a introdus la Români la o dată fixă, ci 
printr’o infiltraţie lentă, începând din veacul I până’n veacul al 
Vll-lea. In veacul al II-lea şi al III-lea era răspândit sporadic în 
Dacia. In timpul stăpânirii Goţilor, Hunilor şi Gepizilor legăturile 
cu nordul Dunării nu sunt rupte. Din sudul Dunării vin negustori, 
misionari şi captivi, cari răspândesc religia creştină în Dacia. In 
veacul al IV-lea, când creştinismul devine religie de stat, centrele 
episcopale dela Dunăre ajung la mare înflorire. Niceta de Retne- 
siana predică credinţa creştină la Daco-Romanii de pe ambele 
maluri ale Dunării, la sfârşitul veacului al IV-lea şi începutul 
celui al V-lea. Apostolul naţional al Românilor e un romaniza- 
tor prin creştinism şi un reînoitor al tradiţiilor italice la Dunărea 
de jos. Religia creştină e îmbrăţişată de partea cea mai mare a 
populaţiei. Dar apostolatul lui Niceta nu cuprinde întreg poporul. 
Părţile nordice ale Ardealului nu sunt atinse de acest puternic 
curent creştin. Increştinarea strămoşilor noştri se continuă până 
în veacul al Vll-lea, când Slavii se aşează in sudul Dunării şi 
turbură continuitatea elementului românesc. Procesul de răspân¬ 
dire al creştinismului la Români merge paralel cu procesul de 
foimaţiune. Când poporul român apare în zorii istoriei ca popor 
format, el apare ca popor creştin. 

Naţionalitatea română, a cărei bază fusese pusă prin conto¬ 
pirea Romanilor cu băştinaşii din Dacia, iese formată pe deplin 
tocmai din epoca năvălirilor barbare, ca un sâmbure vechiu în- 
tr’ua arbore puternic, cu ramuri întinse, coroană bogată şi ră¬ 
dăcini adânci. Acest arbore trebuia curăţit şi îngrijit — şi cură¬ 
ţirea, întreprinsă de mult, a fost dusă tot mai spre desăvârşire 
de epoca regenerărei, care azi putem spune că este ca şi încheiată, 
întruniţi fiind toţi Românii într’un stat mare şi puternic: România — 
Mare de azi. 

Perioada năvălirilor barbare cuprinde una din fazele cele mai 

însemnate ale istoriei noastre, aceea în care, în cursul a o mie de 
ani, — timpul dela părăsirea Daciei şi până la întemeierea prin¬ 
cipatelor Munteniei şi Moldovei — s’au alipit multe elemente 
noui la naţionalitatea română. 

Dacia, în prima perioadă a migraţiunei popoarelor (dela anul 
270—860 d. Chr.), a fost cutreerată întâiu de Goţi, apoi de Huni 
şi de Gepizi. Cei dintâi nu-şi părăsesc aşezările lor de pe ţăr- 
murii Mărei Negre (Basarabia de azi), până când nu sunt în- 



Tezaurul dela Pietroasa (jud. Buzău): Cloşca cu puii de aur. 


spăimântaţi de Huni şi trec cu grămada în partea orientală a 
împărăţiei romane. 

In răstimpul de peste 100 de ani, ce se strecoară dela pără¬ 
sirea Daciei până la venirea Hunilor (270—375), Daria reintrase 
in stăpânirea Sărmanilor, cari se stabiliseră mai ales în Muntenia* 
Pe timpul împăratului bizantin Constantin cel Mare (325— 
337), Goţii atacă din nou imperiul roman şi provoacă pe Con- 

stantin a face o expediţie în contra lor. El trece Dunărea pe un 
pod de piatră, acela ale cărui urme se văd $i astăzi încă la 
Celeiu, între gurile Jiului şi ale Oltului. Goţii şurut bătuţi de 
Constantin în Muntenia, care pe atunci purta numele de ţara 
Sarmaţilor. împăratul Valenţe al Bizanţului (364—378) face şi 
el o expediţie în contra Goţilor, pe cari îi bate în Basarabia de 
sud, după-ce a trecut pe un pod de plute construit la Noviodu- 
ttiim (Isaccea de azi). 

Alungaţi în urmă de Huni, Goţii trec Dunărea în imperiul de 
răsărit (bizantin) cu învoirea împăratului Valenţe, căruia i-au 
făgăduit că vor rămâne liniştiţi, ceea-ce nu s’a întâmplat, căci 
revoltându-se, Goţii bat pe împăratul Valenţe, îl omoară la 
Adrianopol, apoi pradă şi pustiesc un lung şir de ani Peninsula 
Balcanică până când trec în Italia şi apoi în Spania, unde Oceanul 
Atlantic pune un sfârşit vieţeî lor rătăcitoare. 

Goţii nu au lăsat nici o urmă în limba românească, ceea-ce 
constitue încă o dovadă serioasă că Daco-Romanii nu au părăsit 
pici-odată vechia lor patrie, Dacia lui Traian. 

Singurul lucru rămas după urmele Goţilor ar fi, după unii 
tsţorici, tezaurul de aur păstrat azi în muzeul statului din Bucu¬ 
reşti şi cunoscut sub numele de Tezaurul dela Pietroasa sau 
Cloşca cu puii de aur, tezaur pierdut de Goţi la Pietroasa, în 
judeţul Buzău, in goana lor din faţa trupelor împăratului Valenţe. 

Pe urmele Goţilor nemilostivi au venit în Dacia Hunii, ca nişte 
ţigri însetaţi de sânge. Poporul Hunilor, care era de rasă mon¬ 
golică, spre deosebire de Goţi, cari erau Arieni, a băgat spaima 
şi groaza în toate popoarele peste cari au trecut. 

Scriitorul Arnmianus MarceUinus face următorul portret fizic, 
ţnoral şi intelectual al acestui cumplit neam de oameni: 

„Hunii întrec în cruzime şi barbarie tot ce ’şi-ar putea cineva 
„închipui mai barbar şi mai sălbatic. Cprpul lor grămădit, cu 
„membrele superioare foarte mari şi capul peste măsură de gros, 
„le dă o înfăţişare monstruoasă. Se nutresc fără a întrebuinţa 
„nici o pregătire, nici foc, mâncând rădăcini de plante sălbatice şi 
„carne înmuiată intre coapsele lor şi spatele cailor. Nici-odată 
„nu mănuesc plugul. Ei nu locuesc in case, nici în colibe, căci 
„ori-ee r înconjurare a unui zid le pare un mormânt şi ei nu se 
„cred în-siguranţă .sub un acoperiş. Totdeauna rătăcind, schim¬ 
bând vecinie locuinţele lor,, ei sunt deprinşi, din copilărie cu 

,(toate suferinţele: frigul,. foamea şi setea. Turmele de animale ii ; 
„urmează în rătăcirile lor, târând carele în care este închisă ,fa- 
„milia lor. Acolo torc femeile şi cos hainele bărbaţilor, acolo dau 
„naştere copiilor şi îi cresc până ajung mari. întrebaţi pe aceşti 
„oameni de unde vin, unde au fost zămisliţi, unde au fost născuţi, 
„ei nu vor şti să răspundă. Trăesc necontenit pe caii lor cei mici 
„şi urîţi, însă iuti şi neobosiţi. Călări ca bărbaţii sau stând pe 
„o parte după chipul femeilor, îşi fin pe cai adunările lor, cum- 
„pără şi vând, beau şi mănâncă, ba chiar şi dorm înclinaţi pe 


1 



Vederea locului din comuna Pietroasa, unde s’a găsit „Cloşca 
cu puii de aur". 


„gâtul animalelor. Hunii sunt nestatornici, fără credinţă, mişcă- 
„tori după toate vânturile, cu totul răpiţi de furia momentului. 
„Ei ştiu tot atât de puţin, ca şi animalele, oe este cuviincios şi 
„necuviincios. Limba lor este întunecată, încurcată şi plină de 
„metafore. Cât despre religie, ei par a nu avea nici una, sau cel' 
„puţin nu practică nici un cult. Patima lor precumpănitoare este 
„aceea a aurului". 

Hanii au venit din stepele Rusiei de astăzi către apusul Euro- 

pei. Lovindu-se de stavila Carpaţilor Moldovei, ei au înconjurat 
aceşti munţi pela nord şi pela sud, prin pasul Turnului-Roşu, 
către inima Daciei, în care s’au răspândit prin văile Murăşului şi 
Someşului. Că hunii s’au aşezat mai ales în centrul Europei, în 
câmpia panonică, dintre Tisa şi Dunăre şi deadreapta Dunărei, 
se dovedeşte prin împrejurarea că scaunul imperiului lui Attila, 
regele lor, se găsea aici. Se pare că acest popor barbar nu a 
ocupat în mod constant Dacia, dar prin spaima produsă în lo¬ 
cuitorii Daciei, el ’i-a împins pe aceştia tot mai mult către a- 
dăposturile fireşti şi ‘apropiate ale pădurilor din masivul Car- 
paţilor. Furia Hunilor în contra oraşelor, în care se aflau bo¬ 
găţii, a rămas proverbială până azi. Ei dărîmau tot şi dădeau 
foc, aşa că locuitorii îşi luau lumea în cap, fugind în toate părţile. 

Moartea lui Attila fu semnul peirei imperiului întemeiat de el 
cu atâta repeziciune: 0 luptă sângeroasă isbucni între nume¬ 
roşii săi copii, iar pe de altă parte popoarele germane, mai ales 
Gepizii şi Ostrogoţii, bătând pe Elac, fiul mai mare al lui Attila, 
pe malurile Dravei, îşi impărţiră ţinuturile apusene din imperiul 
Hunilor. 

Gepizii, scuturând jugul Hunilor, îşi întind stăpânirea în câm¬ 
pia Tisei, la apusul munţilor ce despart Transilvania de Ungaria 
de până mai eri, ocupând Banatul, munţii metaliferi ai Abrudului, 
Bihorului şi Vlădesei. Scriitorul lordanes afirmă, în repeţite rân¬ 
duri, că Gepizii ar fi avut în stăpânire Dacia lui Traian şi că 
au venit în atingere cu Românii. Poporul Gepizilor a fost ni¬ 
micit în cele din urmă de către Longobarzi şi Avari. 

In sânul poporului român n’a rămas vre-o urmă nici dela 
Gepizi, deoarece poporul daco-roman se retrăsese, în mare parte; 
încă dela năvălirea Goţilor şi a Hunilor, în munţii şi pădurile 
Daciei, pentru a putea fi însă totdeauna aproape de casa şi de 
ogorul lor. Căci nu trebue să uităm că de îndată ce barbarii 
dispăreau, populaţia băştinaşă daco-romană se întorcea iar la 
locuinţele ei prădate şi pustiite, uneori nimicite total, plângea pe 
ruinele găsite şi apoi se apuca să ridice din cenuşă dărîmăturile, 
să-şi refacă avutul, când de-odată iarăşi răsuna alarma, iarăşi 
veniau barbarii şi locuitorii Daciei erau din nou siliţi să se re¬ 
fugieze prin văgăunile munţilor şi prin desişul pădurilor. 

Ca dovadă că lucrurile se petreceau într’adevăr astfel, istoricul 
nostru Alex. Xenopol ne spune că cetatea Troppaeum Traiani din 

Sciţia Minora (Ada/n Clissi din Dobrogea de azi) fusese distrusă 
de Goţi, dar locuitorii ei împrăştiaţi s’au strâns iar la căminurile 
lor şi deşi mai necăjiţi, mai strâmtoraţi ca înainte, îşi duceau 
totuşi mai departe greutăţile vieţei lor amare. Tot astfel oraşul 
Histria sau Histriopolis (din Dobrogea), care fusese distrus în 
.anul 238, se află mai târziu bine populat. 

De-altfel istoria tu¬ 


turor năvălirilor pe¬ 
trecute în timpuri mai 
apropiate de noi ne 
•arată cât de mult ţine 
•omul aşezat la casa 
lui şi cât de greu se 
•desparte el de cămi¬ 
nul ce-1 adăposteşte 
şi de ogorul ce-’l hră¬ 
neşte. Şi apoi dacă 
populaţia cea bogată 
fuge mai departe şi 
se desţărează, cea să¬ 
racă caută adăpost, pe 
cât se poate mai mult, 
prin locurile înveci¬ 
nate. Istoria poporului 
român din Moldova, 
care a fost bântuit 
de năvălirile Tătarilor 
până la sfârşitul seco¬ 
lului al 18-lea, ne do¬ 
vedeşte acest fapt cu 
prisosinţă. De câte-ori 
veniau Tătarii, ce fă¬ 
ceau Românii? îşi pă- 
răsiau ei ţara? Nu, de loc, deoarece îi regăsim la fiecare nouă nă¬ 
vălire iarăşi aşezaţi în locuinţele lor. Fugiau pentru un moment, 
luând cu sine, când puteau, avuţia lor principală, vitele lor fru¬ 
moase, şi se ascundeau în munţi, dar cum se însenina cerul, iarăşi 
se întorceau la căminele lor dărîmate şi pustiite de Tătari, rămâ¬ 
nând să o rupă iar de fugă la cea dintâi veste a revenirei lor. 


Attila, regele Hunilor, zis şi „biciul lui 
Dumnezeu". (Din colecţia de stampe 
a Academiei române). 

Toţi cronicarii noştri de pe vremuri confirmă fuga poporaţiei 
ţărilor române în adăposturile fireşti ale munţilor la venirea 
Tătarilor — şi obiceiul acesta a rămas fatal moştenit din tim¬ 
purile mai grele ale năvălirilor popoarelor barbare. 

Pela anul 451, când crudul Attila pleca către apusul Europei, 
munţii Transilvaniei deveniseră, în întregimea lor, adăpostul 
populaţiei daco-romane. De bună seamă, văgăunile şi galeriile 
plinelor de aur din Munţii Apuseni au format totdeauna cel mai 
$igur adăpost pentru populaţia băştinaşă, căci numai ast-fel se 
poate explica caracterul Moţilor de azi, atât de apropiat de cel 
daco-roman. 

[ De aci se explică faptul însemnat că. Românii, până în timpurile 
mai noui, au. ocupat totdeauna partea muntoasă a ţârei, de unde 
apoi mai târziu, când vremile se mai liniştiră, s’au coborît la 
poalele lor, pentru a înfiinţa statele Munteniei şi Moldovei. O 
dovadă puternică cum că populaţia din Dacia-Traiană a locuit 
prin munţi în tot decursul evului de mijloc o găsim în termi¬ 
nologia geografică a munţilor, care poartă un caracter pro¬ 
nunţat românesc. Faptul că munţii sunt plini în toate părţile de 
numiri româneşti, că cele mai mici poteci, stânci şi povârnişuri 
de teren poartă numiri deosebite numai la poporul român, iar 
cânt aceste nume se întâlnesc' şi în gura celorlalte naţiuni con¬ 
locuitoare cu Românii în Transilvania, ele sunt numai reprodu¬ 
cerea şi adeseori schimonosirea numelor româneşti, aceasta ne 
ftratâ că partea muntoasă a ţărei a trebuit să fie cutreerată în 
toate sensurile de poporul român şi că această botezare, atât 
de universală a tuturor părţilor munţilor, a fost datorită unei 
petreceri a lui foarte îndelungată şi stăruitoare în decurs de 
veacuri întregi. 

Tot prin văgăunile munţilor şi prin desişul pădurilor ’şi-a 
salvat viaţa populaţia din Dacia-Traiană şi pe vremea năvălirei 
Avarilor, ginte hunică şi barbară ca şi sălbatecii tovarăşi ai lui 
Attila. Apăsarea pe care au exercitat-o Avarii asupra populaţiei 
daco-romane seamănă cu acea întreprinsă de Goţi şi de Huni, 
contribuind şi ei la ruinarea vieţei civilizate a Daco-Romanilor 
şi oprindu-i să se coboare din înfundăturile munţilor către şesul 
roditor, rămas câmp liber şi deschis barbarilor năvălitori. 

De-âltfel poporul daco-roman grămădit îp munţi nu se putea 
coborî pe laturile exterioare ale Carpaţilor, deoarece pe aici îi 

încingea un alt brâu de barbari, care le închidea drumul către 
câmpie. Aceştia erau Slavii, cari au jucat în istoria Românilor 
şi în formarea nationalităţei lor un rol mult mai însemnat şi care? 
merită o mai largă descriere. 

Slavii pătrunzând încetul cu încetul în imperiul de răsărit 
(bizantin) şi aşezându-se în această împărăţie, ca şi în Dacia- 
Traiană, prin însuşi faptul aşezării lor aci, ei pierdeau din bar¬ 
baria lor primitivă şi se întorceau la o viata mai ordonată. Fiind 
însă necontenit reîmprospătaţi prin hoarde noui de barbari neîm¬ 
blânziţi, cari pustiau totul cu fer şi cu foc, Slavii apar în scriitorii 
contimporani cu două caractere ce par a se exclude: blândeţea 
şi moravurile pacinice alături cu cruzimile, prădăciunile şi neo¬ 
meniile cele mai revoltătoare, ceea-ce formează până în zilele 
noastre caracteristica poporului rus, care descinde din Slavii 
vechi. 

Istoricul Teofilact (640), povestind expediţiile generalului 
Priscus în contra Slavilor, spune că a prins pe capul lor, cu nu¬ 
mele Ardagast, pe care apoi l’a trimis dimpreună cu alţi barbairi 
la Constantinopol, sub paza unui Tatimir. A doua zi un ofiţer 
al lui Priscus, cu numele Alexandru, trece râul llivachia, nume 
grecizat pentru Ialovatschi, şi urmăreşte pe Slpvi până în pă¬ 
durile şi mlaştinile, cari le serviau drept ascunzătoare. 

Este important de reţinut că numele acestui rîu s’a păstrat până 
astăzi în acel al Ialomiţei, care se numeşte chiar în documentele 
mai vechi slavone Ialovnilza, din care apoi limba română, schim¬ 
bând pe vn în m, a făcut Ialomiţa. Acest nume arată mai intâiu 
că Slavii ocupau Muntenia cu mult înainte de 591, data expe¬ 
diţiei lui Priscus, deoarece găsim la această dată un nume luat 
din limba lor alipit de un râu şi pe care nume îl primise fără» 
îndoială cu mult timp mai înainte. Apoi populaţia slavonă, care 
locuia pe malurile Ialomitei, a trebuit să rămână statornică lângă 
apele sale, pentru-ca mai târziu, fiind romanizată, să transmită 
această denumire în gura Românilor. 

Dovezi că Slavii locuiau Muntenia, Moldova şi Transilvania dă 
şi scriitorul bizantin Mcnandru. După acest autor, Slavii locuiau 
la început la nordul şi răsăritul Carpatilor. Ei au fost aruncaţi 
în aceşti munţi prin presiunea barbarilor năvălitori şi fiind foarte 
numeroşi, ei au inundat mai întâiu Transilvania, ţările transcar¬ 
patine şi România de azi. De aici şi mai ales din Muntenia, unde 

erau necontenit împrospătaţi prin scurgerea poporului lor dela 
nord către sud, Slavii începură a năvăli în părţile de peste Du¬ 
năre, aşezându-se treptat şi în ele. Pe când cei veniţi peste 
Români în cetatea Carpatilor erau absorbiţi de elementul ro¬ 
mânesc, acei din câmpiile moldoveneşti şi munteneşti rămân mai 
mult timp în firea lor până când sunt desnationalizaji şi ei de co- 
borîrea Românilor din munţi către şes, după descălecarea prin¬ 
cipatelor. 

Regretatul nostru istoric Alex. Xenopol numai astfel explică 
mai multe fapte pe cât de constante, pe atât şi de însemnate din 
istoria Românilor. Mai întâiu acela că terminologia ţărilor ro¬ 
mâne dela nordul Dunărei, chiar acea a părţilor lor muntoase, 
adăpostul poporului românesc, este amestecată cu numiri slavone. 
Apoi împrejurarea că limba noastră înfăţişează, în partea ei lexi¬ 
cală, un număr destul de însemnat de elemente slavone, fără în¬ 
doială cel mai bogat din toate elementele străine, explică cum 
de mai multe din aşezămintele poporului românesc au un caracter 
slavon şi în sfârşit cum de chiar reîntoarcerea deplină a po¬ 
porului nostru Ia viata aşezată, prin întemeierea de oraşe şi în¬ 
tinderea îndeletnicirilor agricole, se face sub înrîurirea slavonă. 

Este neîndoios deci ca Slavii au trebuit să stea alaturea cu 
Românii, să duca viată împreună cu ei, nu să vină numai în o 
trecătoare atingere, cum s’a întâmplat cu popoarele germane şi 
mongole, spre a putea lăsa urme atât de pronunţate în sânul 
poporului românesc. 

Cercetând isvoarele istorice ale evului de mijloc, ele ne arată 
pe Bulgari ca vecinii împărăţiei Francezilor şi anume după-ce 
Carol cel mare cucereşte tara Avarilor, adică Panonia. Astfel 
Suidas spune că Krum, regele Bulgarilor, supusese pe Avari, 
C8ri erau greu împresuraţi de Franci. Sub urmaşii lui Carol cel 
mare întâlnim necontenite solii de-ale Bulgarilor în imperiul 
Francezilor. Aşa în 824 regele bulgar Mortagon trimite o amba¬ 
sadă la regele franc Ludovic cel bun, spre a regula marginile 
ambelor împărăţii. Analele Fuldense raportează despre mai multe 
lupte întâmplate între Bulgari şi Franci. împăratul şi scriitorul 
bizantin Constantin Porfirogenitul arată că la 952 imperiul bul¬ 
gar se mărginea cu Panonia. Asupra aşezărei Ungurilor, acelaşi 
împărat şi scriitor spune că aceştia s’ar mărgini „despre răsă¬ 
rit cu Bulgarii, de care îi desparte fluviul Istru, numit şi Danubiu, 


www.dacoromanica.ro 


79 


de către nord cu Pacinaţii, de către apus cu Francii, de către 
sud cu Hrovaţii". 

Cronicile poporului unguresc nu lipsesc apoi de a arăta exi¬ 
stenta mai multor ducate bulgare în Dacia pe vremile năvălirei 
maghiare. Astfel, afară de anonimul notar al regelui Bela, care 
aminteşte ducatele lui Glad, Geta şi Menomorut, găsim o ase¬ 
menea pomenire în scriitorul ungur Thurocz, unul din isvoarele 
cele mai vrednice de credinţă asupra istoriei Ungurilor. El spune 
vorbind de domnia lui Ştefan cel sfânt, regele Ungurilor: „După 
aceea a pornit armata sa împotriva lui Kean, ducele Bulgarilor 
şi al Slavilor, care ginte ocupă nişte locuri întărite prin natura, 
pe care duce Pa bătut şi ucis numai după grele osteneli şi sudori 
răsboinice şi a luat dela el nestimată mulţime de comori, mai 
ales aur şi pietre scumpe. Ştefan aşeză acolo pe un moş al său cu 
numele Zoltan, care după aceea moşteni acele părţi transilvane şi 
cari de aceea se numesc în limba vulgară Erclely Zoltan". 

Această stăpânire a Bulgarilor la nordul Dunărei avu mult 
timp drept urmare că în evul de mijloc ţările Daciei purtau nu¬ 
mele de Bulgaria. In cartea Vieţii Sfântului Ştefan se spune că^ 
pe timpul acelui rege, 60 de familii pecenege veniră cu toata 
averea lor din părţile Bulgariei în Panonia. Pecenegii au locuit 
însă numai în Muntenia, nici-odată în chip statornic în Bulgaria 
propriu zisă de dincolo de Dunăre. Bulgaria aici înseamnă deci 
Valachia. In o scrisoare din 1237 a regelui maghiar Bela IV 
către papa Grigore IX, cel dintâiu spune că „decât-va timp ar fi 
crescut foarte mult populaţia în Ţara Seve rinului ce vine către 
părţile Bulgariei“. Această ţară a Severinului ne este bine cu¬ 
noscută din o diplomă a aceluiaşi rege din 1247 că se întindea 
până la fluviul Olt — şi nu era deci decât Oltenia actuală, care 
era arătata ca ţinându-se de Bulgaria, adică de Muntenia actuală. 

Intr’un document din 1231 se spune că „moşia Boia, megie¬ 
şită cu moşia Sâmbăta şi care astăzi se află în însăşi ţara Va.- 
lachilor, fiind stăpânită din timpuri mai vechi decât amintirea o- 
menească de către mai marii, bunii şi străbunii lui Trai, fiul lui 
Cioru, fusese alipită către pământul Făgăraşului inca din vremile 
pe când. ţara Valachilor era ţară bulgărească". 

Denumirea neproprie de Bulgari dată Românilor dela nordul 
Dunărei ţine până adânc în timpurile evului de mijloc. O hartă 
catalană din 1375 dă României dunărene numele corupt de Bur- 

garia, păstrând numele corect de Bulgaria pentru regiunea dela 
sudul Dunărei. In sfârşit, până în ziua de astăzi Ungurii nu¬ 
mesc suburbia Scheiului din Braşov Bolgârszek, deşi este locuită 
numai de Români şi nu se întâlneşte nici o urmă de popor 
bulgăresc. 

întinderea stăpânirei bulgare şi la nordul Dunărei o justifică 
in deosebi scriitorii bizantini. Fiind ţările locuite de Români 
supuse stăpânirei bulgăreşti, introducerea liturghiei bulgare în 
biserica Românilor din Dacia, precum şi a limbei bulgare în viaţa 
de stat şi în relaţiile oficiale nu va părea inexplicabilă. 

Este interesant de amintit că existenţa unei Bulgarii la nordul 
Dunărei este combătută cu cea mai mare înverşunare de pro- 
tivnicii stăruinţei Românilor în Dacia Traiană în cap cu Roesler, 
Hunfalvi etc. Modul însă cum combat această chestie, arată că ei 
urmăresc îh lucrările lor altă ţintă decât stabilirea adevărului 
istoric. 

Nu este in orice caz nevoe a alerga la ipoteza unui traiu în¬ 
delungat al poporului român în sânul naţiei bulgăreşti dincolo de 
Dunăre, pentru a explica aflarea limbei slavone la el sub forma 
ei bulgară, tot aşa precum nu este de trebuinţă această ipoteză, 
spre a explica elementele slavone în limba românească, deoarece 
popoarele slave ce au inundat Dacia şi s’au amestecat aici cu 
Românii erau de obârşie sclavină, adică slavonă, ca şi acele ce 
ocupaseră Peninsula balcanică. 

Nici prezenţa elementelor slavone în limba română, nici a gre¬ 
cismelor, nici creştinismul latin primitiv al Românilor, nici pri¬ 
mirea creştinismului bulgăresc dela Bulgari, nici pretinsa iden¬ 
titate a limbilor macedo-română şi daco-română, nu îndrituesc 
susţinerea teoriei despre formaţia naţionalităţei române la sudul 
Dunărei, iar istoria părăsirei Daciei lui Traian de populaţia ei, 
la retragerea împăratului Aurelian, este o poveste interesată, 
iscodită de adversarii continuităţii noastre în Dacia-Traiană. 

Noi suntem coborîtorii direcţi ai Daco-Romanilor, cari nu au 
părăsit nici-odată Dacia-Traiană. Am suferit — cum admirabil 
spune Alex. Xenopol — martiriul tuturor hoardelor barbare şi 
toate nedreptăţile stăpânirilor silnice, dar nu ne-am depărtat de 
pământul, pe care am fost zămisliţi de energia dacă şi de spada 
romană. 

CAPITOLUL X. 

INVAZIA ŞI AŞEZAREA UNGURILOR IN DACIA 

Ungurii sau Maghiarii, popor dc rasă mongolă şi anume din 
ramura finică a acestui trunchiu, deci înrudiţi şi cu ramura turcă 
a aceleiaşi rase mongole, locuiau înainte de venirea lor în Dacia 
prin stepele Rusiei şi anume în guvernământul Orenburguliii de 
azi, regiune numită pe atunci Ungaria Mare. 

Acest cumplit neam de oameni, cari egalau în sălbătecie pe 
Huni, străbunii lor, strămutându-se din Ungaria Mare, se opresc 
pela anul 830 pentru cât-va timp în ţinutul dintre fluviul Nipru şi 
Carpatii Moldoveneşti, numit Ateluz (ungureşte Etelkdz), unde 
aleg ca duce al lor pe Arpad, şeful primei lor dinastii. Ei se pun 
in legături cu împăratul bizantin Leon şi pornesc răsboiu cu a- 
cesta împotriva lui Si/nion, împăratul Bulgarilor, a cărui ţară o 
pradă în chip groaznic. După această ispravă, Ungurii pleacă în 
expediţie spre Germania. Atunci Bulgarii se aliază cu Pecenegii, 
un alt neam de barbari mongoli, şi pustiesc şi ei cumplit, la rândul 
lor, locuinţele Ungurilor din Ateluz. In fata acestui atac, Ungurii 
rămaşi acasă caută adăpost în munţii dela graniţa Moldovei, în 
coltul sud-răsăritean al Carpatilor. Din aceşti Unguri refugiaţi 
aici se trag Săcuii de azi, neam întru cât-va deosebit de Unguri, 
căci pe când aceştia populează şesurile, Săcuii de obiceiu sunt 
stabiliţi în munţi. 

' Ateluzul fiind ocupat de Pecenegi, Ungurii fură siliţi să apuce 
alte căi şi astfel ei trec spre Panonia, pela nordul Carpatilor. 
Din Panonia pornesc lupte în contra lui Menomorut, ducele ţinu¬ 
tului celor Trei Crişuri, apoi în contra lui Olad, ducele Banatului, 
şi în cele din urmă în contra lui Gelu, ducele Transilvaniei, pe 
cari îi supun rând pe rând. 

6 

Cucerirea de către Unguri a ţărilor române din Carpaţi începe 
mai cu seamă sub primul rege maghiar Ştefan, zis şi Sfântul, 
fiind-că el ’i-a încreştinat, şi ţine până la anul 1210, când Ungurii 
o încheie cu supunerea Ţârei Bârsei. Ducele bulgar Kean este şi 
el bătut şi ucis de regele Ştefan, care a domnit dela anul 1001 
până la 1038. 

Năvălirea Ungurilor în Dacia este mai mult o cucerire a ţă¬ 
rilor locuite de Români şi Slavi — şi aceasta încă nedeplină. La 
început, Ungurii respectau drepturile provinciilor cucerite, dar 
încetul cu încetul ei schimbă tactica, aservind pe Români şi re- 
ducându-i în sclăvia cea mai degradatoare. Dacă Ungurii ar fi 
năvălit în ţările carpatine cu furia iniţială a celorlalte popoare 
barbare, desigur că Românii şi Slavii ar fi luat iar drumul mun¬ 
ţilor, de unde nu de mult coborîseră — şi în acest caz poporul 
maghiar ar fi devenit stăpânul unor ţări goale, nu şi ai locuitorilor 
din Ardeal. 

Documente ale timpului confirmă faptul de daruri de pământ 
către anumiţi Români din partea regilor Ungariei, dar nu trebue 
să scăpăm din vedere că dăruirea unei moşii atrăgea după dânsa 
şi nobilitarea, precum şi pierderea stăpânirei de pământ aducea 
cu ea retragerea acestui rang. Cu vremea însă Românii fură depo¬ 
sedaţi de proprietăţile lor şi anume toţi aceia cari nu au voit să-şi 
lapede religia şi naţionalitatea spre a trece la stăpânitori, Unguri 
sau Saşi, singurele popoare înzestrate cu cele mai scandaloase 
privilegii pe pământul Transilvaniei sau Ardealului. O parte 
dintre Români, fiind lacomi de averi şi favoruri, cum a făcut o 
bună parte din nobilimea cea mare a Ardealului, s’a înstrăinat de 
poporul de baştină, pe când alţii — marea majoritate — voind 
să-şi păstreze cele două paveze ale neamului, ’şi-au părăsit mo¬ 
şiile şi satele, căutând dincolo de munţi apărarea conştiinţei 
lor, împrejurări care au condus la întemeerea principatelor Mun¬ 
teniei şi Moldovei. 

Aşa se explică faptul cum de Românii ajunseră la sfârşitul 
veacului al XVIII-lea a nu mai poseda nici o bucată de pământ 
în proprietate, o stare de lucruri pe care advocaţii cauzei ma¬ 
ghiare încearcă s’o tălmăcească în sensul că poporul român ar fi 
fost de curând imigrat pe pământul Ardealului. 

In ce priveşte pe Saşi există dovezi suficiente spre a dovedi cum 
ei deposedau rând pe rând pe Românii din regiunile lor de locu- 

rile dc păşunat, ceea-ce fatal împingea pe Români la acte de 
văsbunare, săvârşite pe calea criminală a furtului şi prădăciuni- 
lor, care deveniseră prea dese şi săvârşite pe o scară prea mare, 
pentru a fi datorite numai unor porniri individuale. 

Iată de ce este firesc lucru de a admite teoria învăţatului nostru 
istoric Alex. Xenopol: cu cât ne vom urca îndărăt în timp, cu 
atât poziţia Români¬ 
lor va fi fost mai 
bună, deoarece o gă¬ 
sim cu atât mai rea, 
cu cât ne coborîm. Şi 
epoca mai apropiată 
întăreşte puternic a- 
ceastă teorie. Căci ce 
alta însemnează oare 
iobăgia, la care au 
fost supuşi ţaranii ro¬ 
mâni de pe moşiile 
proprietarilor unguri? 

Pentru a ilustra de- 
gradatoarea stare în 
care era ţinut ţăranul 
român din Ardeal, 
este destul sa amin¬ 
tim de un document 
din anul 1398, care 
regulează neînţelege¬ 
rile dintre nobili şi 
epişcopul romano-ca- 
tolic din Alba Iulia 
în chestia dreptului a- 
supra dijmelor iobă- 
geşti. Acest document 
ne desluşeşte că nobilii cerând regelui să le conceadă lor dijmele 
Românilor din jurul Albei Iulii, regele le răspunde că întru cât 
capitlul mânăstirei romano-catolice din Alba-Iulia este obligat a 
da un corp de oştire, el trebue să-şi scoată cheltuiala prin 
stoarcerea Românilor. 

Dar dreptul de judecată dobândit de nobili asupra iobagilor 


Arpad, ducele Ungurilor, care 'i-a condus pc 
aceştia in Ungaria de azi. (După colecţia de 
stampe a Academici romane). 

lor, ce însemnează oare decât reducerea la rangul de vită a ţă¬ 
ranului român? 

„Approbatae şi compilatae Constitutiones“ constitue culmea 
asuprirei ungureşti faţă de elementul român subjugat. Aceste aşa 
numite „ Approbatae şi compilatae Constitutiones 11 , dimpreună cu 
„Decretutn Tripartitum 11 , formează o colecţiune de legi făcuta 
de Ştefan Verboczi la începutul secolului al XVI-lea pentru Un¬ 
garia, la care aparţinea atunci şi Transilvania, şi cu ,,Articuli 
novellares“ constituiau codicele Ardealului înainte de domnia 
Casei Habsburgilor. 

Ele oglindează spiritul înjositor al timpului de atunci în sen¬ 
sul că clasele privilegiate, adică nobilii unguri, săcui şi saşi, se 
bucurau de privilegii până la desfrâu, pe când Românii, chiar 
după litera acestor legi, erau scoşi din rândul naţionalităţilor 
libere şi aveau parte de cea mai tiranică asuprire. 

Este deci neîndoios că chiar din primele veacuri ale supunerei 
ţărilor române de peste munţi sub stăpânirea Ungurilor, s’au 
produs o serie de fapte menite să aducă poporul român dei 
baştină la sapă de lemn în privinţa materială şi la ruinarea în- 
tregei sale vieţi naţionale. Din fericire însă voinţa lui se ascuţi 
tot mai mult, până când sufletul lui simţi din nou imboldul spre 
renaştere din cenuşa morţilor. 

Graţie acestei voinţe de fer trăim azi, toţi Românii, în statul 
mărit şi respectat al României'Mari. 

PARTEA A DOUA 

DELA ÎNSTĂPÂNIREA UNGURILOR IN DACIA 
ŞI PÂNĂ IN ZILELE NOASTRE 

CAPITOLUL XI. 

NOUI INVAZII DE BARBARI IN DACIA 

A fost sortit neamului nostru ca să treacă prin toată gama 
jafurilor, a teroarei şi a ororilor deslănţuite de diversele po¬ 
poare barbare, care s’au abătut asupra Daciei în curs de peste o 
mie şi mai bine de ani. 

După invazia Ungurilor a venit pe capul Daco-Românilor fla¬ 
gelul Pecenegilor sau Pacinaţilor — iarăşi un popor de rasă 
mongolă — cari in anul 952 ocupă Muntenia de azi. împăratul 
şi scriitorul bizantin Constantin Porfirogenitul sfătueşte în 
cartea sa pe fiul său să trăiască în pace cu Pecenegii ca sa nu 
atace împărăţia bizantina. Aceştia trec până în Panonia, pela 
Porţile de fer, şi nu intră în Transilvania decât atunci când sunt 
alungaţi şi nimiciţi de către trupele imperiului bizantin. 

Dela poporul Pecenegilor au rămas în ţările române câte-va 
numiri geografice, ca satul Peceneaga, din judeţul Teleorman, 
şi două pâraie care curg din Dobrogea şi se varsă în Dunăre: 
Now şi Star Peceneaga. 

Pela anul 1057 se iveşte la nordul Dunărei poporul Cumanilor, 
care, după unii istorici, ar fi fost un trib peceneg. Ei ajung cu 
timpul să predomnească, impunând numele lor întregului popor. 
Scriitoarea bizantină Ana Comnena spune că Cumanii vorbiau 
aceeaşi limbă cu Pecenegii. Ei cuprind toată Moldova şi Muntenia 
până dincolo de Olt. 

Pela anul 1239 o armată franceza vine in ajutorul lui Battdouin 
dr Courlenay, împăratul latin al Constantinopolului, care fusese 
atacat de Grecii din Asia. Capii oştirei franceze intră în legă¬ 
turi de prietenie cu Cumanii din Muntenia şi cu împăratul Ion 
Asan al VaUicho-Bulgarilor. Cronicarul timpului Alberic, de ori¬ 
gine din Belgia, care fusese călugăr la o mănăstire din Ungaria, 
ne spune că doui căpitani ai armatei franceze, cu numele Guillaume 
de Mery şi Bauidoain de Haynant, s’au încuscrit cu regele cuman 
Soronius, luând de soţii pe câte o fată a acestuia, creştinizate la 
Constantinopol. O alianţa formală se încheie între Cumani şi 
Francezi. Capii armatelor aliate se prinseră fraţi de cruce prin 
operaţia următoare: Atât Cumanii cât şi Francezii se împunseră 
la braţ şi lăsară sângele să curgă într’o cupă mare de argint, 
peste care apoi turnară vin şi apă, bând după aceea cu toţii din 
amestec. Acest obiceiu al frăţiei de cruce a rămas şi la Români. 

Dintr’o bulă papală dată la 1247 se constată că Muntenia şi 
Moldova purtau numele de Cumania. 

Alex. Xenopol ne spune că în Moldova şi în Muntenia se află 
vrc-o 33 de numiri, cari amintesc numele Cumanilor. Printre a- 
cestea este şi termenul geografic de Teleorman, numele unui râu 
şi al judeţului prin care curge. El înseamnă pădure nebună, deri¬ 
vând din cuvintele cumanice: teii = nebun şi orman = pădure, 
adică pădure deasa, nestrăbătuta. Uzul şi Oituzul, cele două 
rîuşoare din Moldova, sunt tot numiri cumanice. 

Ajutorul dat însă Francezilor în 1239 fu fatal Cumanilor. 
Tocmai pe când se luptau alăturea cu aliaţii lor împotriva Gre¬ 
cilor, ţările pe care le ocupau la nordul Dunărei sunt atacate 
cumplit de Tătari — şi atunci parte din ei fug peste Dunăre, iar 
parte se adăpostesc, ca şi Pecenegii, în Transilvania, unde sunt 
primiţi de regele Belu IV, care n’avea încotro. 

Tătarii, veniţi din Mongolia, sunt cel din urmă neam de bar¬ 
bari ce încheie pentru Europa răsăriteană lunga perioadă a năvă¬ 
lirilor. Ungaria, dar mai ales Transilvania suferă din partea 
acestora o invazie din cele mai pustiitoare. Martori oculari ai 
groaznicelor scene întâmplate atunci (anul 1241) le descriu cu 
destul talent ast-fel: 

„Cădeau oamenii goniţi de Tătari în dreapta şi în stânga, ca 
„frunzele la bătaia vântului de iarna. Cadavrele nenorociţilor aoo- 
„periau drumurile, iar sângele curgea in şiroaie groase ca nişte 

„râuri, cari mânjiau pământul nefericitei patrii. Atât era de deasă 
„aruncarea săgeţilor, încât mai că acoperiau cu umbră pe acei ce 
„luptau, şi săgeţile sburau prin văzduh ca lăcustele sau oraidele, 
„lipite unele de altele. Era o privelişte îngrozitoare de a vedea 


Un călăreţ tătar (după colecţia de stampe a Academiei romancj. 

„în timpul nopţei o mulţime atât de mare de cadavre omeneşti, 
„care zăceau împrăştiate ca lemnele sau ca pietrele. Dar această 
„grozăvie deveni o scăpare pentru vremile de mai târziu. A'Vai 
„mulţi oameni neindrăznind să fugă în timpul zilei, se tăvăliau 

„in sângele celor morţi şi ascunzându-se între cadavre, găsiau 
„astfel cei vii scăpare şi apărare lângă cei morţi. Pe câmpii şi pe 
„drumuri zăceau corpurile morţilor, unele cu capetele tăiate, 
„altele sfâşiate în bucăţi, multe din ele arse în casele sau bise- 
„ricile unde căutaseră adăpost. Această nenorocire, această pe¬ 
deapsă şi grozăvie ţinea cale de două zile şi tot pământul era 
„acoperit cu sânge. Zăceau corpurile pe faţa pământului ca tur- 
„mele la păscut sau precum stau în cariere fărâmăturile depiatră' 1 . 

Timpurile de restrişte ale Goţilor, Hunilor şi Avarilor se re- 
intoarseră. Populaţia trebuia să-şi caute scăparea fugind, cei bo¬ 
gaţi cât mai departe, iar cei săraci, adecă grosul populaţiei, în 
munţi şi păduri. 

Cronicarul Rogerius, care a trăit pe acele vremuri grele şi 
care fusese prins şi închis de Tătari, spune că scăpând din în¬ 
chisoare şi fugind prin păduri până la Alba Iulia, a dat în dru¬ 
mul său peste o mare grămadă de oameni, refugiaţi în vârful 
unui munte înalt şi rîpos. 

La început Tătarii, cari au bântuit şi ţinut o parte a Europei 
sub teroare până în secolul al XVIII-lea, păreau că au de scop 
să înfiinţeze în Transilvania o stăpânire trainică. Astfel Cadan, 
unul din ducii lor, dă în anul 1242 un edict, pe care îl datează 
din Zuyo, „anul domniei noastre al II-lea u , şi în care ordonă ca 
Sacuii şi Valachii să primească, precum făcuseră şi Saşii, banii lor 
in preţul celor necesare, ca şi banii bizantini. Tătarii văzând că 
numai cu prada nu se putea întemeia domnia lor, începură a lua 
măsuri de organizare. Firea lor prădalnică însă, neputând îngă¬ 
dui aşezarea lor pe loc şi o viaţă liniştită, după-ce pustiirea Un¬ 
gariei şi a Transilvaniei nu le mai înlesnea traiul, se hotărăsc să 
părăsească aceste ţinuturi după trei ani de jalnică şi neîncetată 
jefuire. După plecarea lor o foamete cumplită pune vârful mi¬ 
zeriilor îndurate. 

Napastuirea bandelor pecenege, cumane şi tătăreşti asupra pro¬ 
vinciilor din Dacia, pe lângă pagubele şi chinurile fatale suferite 
de generaţia din acel timp, a mai avut ca efect şi distrugerea sau 
slăbirea începuturilor de state înjghebate pe aici şi deci întârzierea 
putinţei de a se întemeia o nouă formaţie de stat pe ruinele for¬ 
maţiilor vechi. 

CAPITOLUL XII 

IMPERIUL ROMANO-BULGAR 

In epoca de strălucire şi de progres a imperiului roman popula¬ 
ţia romană constituia un corp întins şi neîntrerupt dela Marea 
Adriatică până la Marea Neagră şi din nordul Transilvaniei până 
.dincolo de Hernus (munţii Balcani). Cu timpul însă s’a introdus 
in această continuitate, ca un cuiu despărţitor, năvălirea slavo>- 
bulgarâ, care împinge populaţia de căpetenie a Moesiei, adică a 
provinciei din dreapta Dunărei, spre munţii Balcani şi ai Pin- 
dului, absorbind rămăşiţele ce mai zăboviră în sânul năvălitorilor 
şi desbinând trupul poporului roman din răsărit în trei trunchiuri 
deosebite: Daco-Românii în Dacia-Traiană, Macedo-Românii la 
sudul Balcanilor şi Istro-Românii în peninsula Istriei. 

Dela această despărţire populaţia de viţă romană, care era aşa 
de numeroasă în vechia Moesie, dispare aproape cu totul din re¬ 
giunea ce se întinde între Dunăre şi Balcani. De-aceea în tot 
decursul evului de mijloc nu se pomeneşte în Moesia nici o 
populaţie de viţă latină, cu toate că scriitorii bizantini, cari se 
ocupă eu deamănuntul de toate ţările împărăţiei lor, foste sau în 
fiinţă până Ia Dunăre, pomenesc de mai multe ori de poporul Va- 
lachilor. Toate amintirile acestui popor se referă însă, chiar fără 
excepţie, la regiunea din sudul Balcanilor. 

Prima amintire a unui neam de origine romanică este făcută 
de scriitorul bizantin Teofilact, mort în anul 640, care spune că 
în anul 579 generalii Martinus şi Comeniiolus voind să lovească 
pe Avari in Tracia, fură împiedecaţi dela aceasta prin o spaimă 
ce se vîră în armata lor. Căzând sarcina încărcată pe spatele unui 
catâr, un soldat strigă către stăpânul dobitocului in limba patriei 

sale: ,/etorna fratre!“ Oastea luând această chemare drept un 
strigăt de alarmă, o rupse de fugă. 

Teofanes, scriitor bizantin cu două secole posterior, mort la 
817, dă următoarea formă chemărei amintite, anume: „torna,torna 
jratre!“ Aceste cuvinte sunt fără îndoială de origină latină şi 
trebue atribuite populaţiei romane, care locuia pe atunci în Tracta, 
unde acest fel de vorbire constituia limba patriei. 

In cuvintele citate de scriitorii Teofilact şi Teofanes se oglin¬ 
deşte epoca de tranziţie a limbei romane populare către limba 
vorbită azi de Macedo-Români. Este deci învederat că aceste 
cuvinte, unite cu împrejurarea că scriitorii bizantini arată că ele 
au fost rostite în Tracta de către nişte localnici de acolo, dove¬ 
desc existenţa prin veacul al Vl-lea a unei populaiţiuni de viţă 
latină prin acele părţi, ceea-ce nu este decât conform cu susţine¬ 
rile regretatului nostru istoric Alex. Xenopol cu privire la în¬ 
tinderea elementului românesc în peninsula balcanică. In această 
privinţă există de altfel o mulţime de alte probe şi documente, 
care însă nu intră în cadrul lucrărei noastre. 

Toate aceste probe arată poporul Valachilor din Balcani şi 
Pind ca locuitori ai munţilor, cari se îndeletnicesc cu păstoria. 
Astfel este descrierea rabinului Veniamin, care este identică cu 
cea a scriitorului Nicetas Choniates. Acesta spune: „împăratul 
„găsi cetăţuile şi satele lor întărite prin noui metereze, iar apă¬ 
rătorii lor acăţaţi pe înălţimi după chipul cerbilor, săriau ca şi 
„caprele peste prăpăstii şi nu primeau nici o luptă făţişă". 

Tot astfel îi descrie la 1110 pe Macedo-Români strategul bi¬ 
zantin Kckavmenos, când spune că „aşa este obiceiul lor, ca 
„familiile şi turmele Valachilor să petreacă din luna Aprilie 
„până in Septembre pe munţii cei mai înalţi şi în locurile cete 
„mai reci". 

Nicetas Choniates aminteşte despre Valachia mare, care se 
întindea in Tesalia, denumire cunoscută şi lui Villehardouin, 
cronicarul imperiului latin din Constantinopol, sub numele de 
Blachie La grant. In afară de Valachia mare din Tesalia se mai în¬ 
tâlnesc încă următoarele regiuni purtând acest nume: Valachia 
mică în Etolia şi Acarnania, ambele ţări muntoase, şi Valachia 
superioară între Ianina şi Tricala. 

In cuprinsul tuturor acestor ţinuturi s’a înfiinţat in anul 1185 
de către fraţii Petru şi Asan imperiul româno-bulgar, după-ce 

primul imperiu bulgăresc fusese stins la 1018 prin puternicul 
braţ al împăratului bizantin Vasile Bulgaroctonal. Timp de 167 
ani rămaseră Bulgarii sub stăpânire bizantina, până când în anul 
1185 sună iarăşi pentru ei ceasul elib 2 rarei de sub jugul străin. 

Este interesant de amintit că trezirea lor la viata neatârnata 
le-a venit dela păstorii români din munţii Hemului (Balcanilor), 
cari s’au răsculat prin următoarea împrejurare: împăratul Bizan¬ 
ţului, Isac Angliei II, 
îşi pusese în gând 
să sărbătorească nunta 
fiicei sale cu regele 
Bela III al Ungariei 
într’un mod cu totul 
neobicinuit. Spre a- 
cest scop el puse o 
dare grea, în natură, 
asupra întregei sale 
împărăţii, dare ce tre¬ 
buia să fie luată cu 
deosebire în animale: 
vite, oi şi rîmători, 
ceea-ce lovea mai a- 
les in păstorii români 
din munţii Balcani, a 
căror avere de căpe¬ 
tenie o formau tocmai 
cirezile de vite şi tur¬ 
mele de oi. Românii 
trimit atunci pe doui 

fraţi. Petru şi Asan, Asan ^ întemeietorul imperiului româno-bulgar 
ca să se plângă împă- (1186-1196). 

râtului de greutatea 

acestei dări insuportabile. Natural, deputaţii păstorilor fiind 
oameni simpli şi nedopliţi, ’şi-au apărat punctul de vedere 
intr'o formă cam aspră şi amarnică, ceea-ce ’i-a atras lui Asan 
un pumn peste obraz. 

Atinşi în onoarea lor şi respinşi atât de brutal în cererile oe 
prezintaseră, cei doui delegaţi ai păstorilor se întorc plini de 
răsbunare acasă, unde reuşesc sa răscoale poporul în contra 

împărăţiei bizantine. Asan îşi pune o coroană pe cap şi apare ca 
împărat înaintea compatrioţilor săi înminunaţi şi gata de a răs¬ 
plăti palma aplicată pe obrazul unui popor tânăr şi viteaz. In 
mai multe lupte cu trupele bizantine, Românii ies victorioşi, du¬ 
când cu ei în munţi o nenumărată pradă. 

O singură dată împăratul Isac Anghel II reuşeşte să bată pe 
Români, graţie unei groase ceţe, şi să-i împingă până la Dunăre, 
pe care fraţii Petru şi Asan o trec spre a cere ajutor dela Cumani, 

cari stăpâniau pe atunci Mun¬ 
tenia. De-abia ajunsese împă¬ 
ratul la Constantinopol, capi¬ 
tala imperiului, când Petru şi 
Asan trec înapoi Dunărea şi, 
ajutaţi de un puternic corp 
de Cumani, deschid iarăşi 
lupta în contra imperiului bi¬ 
zantin, „hotărîţi de astă-dată 
de a reînfiinţa imperiul, după 
cum fusese mai înainte", a- 
dică până la anul 1018, când 
vechiului imperiu bulgar i-s’a 
dat lovitura de moarte de că¬ 
tre împăratul Bizanţiului, Va- 
sile II, zis şi Bulgaroctonul, 
anexându-1 la imperiul bizan¬ 
tin. Intr’adevăr, ei bat cum¬ 
plit pe generalul bizantin Can- 
tacuzen, care îşi pierde până 
ş{ hainele lui cele cusute cu 
împăratul Ionită Asan (1196-1207). aur. împăratul schimbă dela 

comandament pe Cantacuzen 

cu Vrana, care însă întoarce armele împotriva stăpânului său. 

Românii, încurajaţi prin isbânzile lor de până acum, încep a 
se coborî din munţi şi a ataca oraşele greceşti aşezate la poalele 
lor, ferindu-se totdeauna de a primi vre-o luptă hotărîtoare în 
câmpie cu trupele imperiale. După mai multe încercări fără re¬ 
zultat decisiv, făcute în anii 1187—1190, împăratul Isac Anghel 
întreprinde o nouă expediţie in acest an, chiar în centrul regiunei 
Valachilor. Dar în strâmtoarea dela Berhoe armata imperială cade 

sfărâmată şi ucisă de bolovanii şi stâncile rostogolite peste dânsa 
şi însuşi împăratul abia scapă cu fuga, după-ce lasă în mâinile 
Românilor toate bagajele armatei şi însuşi coiful său imperial, 
pe care îl pierduse. 

Din acel moment împăratul renunţă la ideia de a mai aduce la 
ascultare pe Valachi şi ia faţă cu dânşii numai măsuri de apărare. 
O nouă revoluţie izbucnită la Constantinopol, în urma căreia 
împăratul Isac Anghel este 
detronat de fratele sau A- 
lexios (1193), întăreşte şi 
mai mult poziţia resculaţilor 
valachi. 

Din cauza unor certuri de 
familie, Asan este omorît de 
o rudenie a lui cu numele 
Ivancu, care trăia în mod ne¬ 
legiuit cu cumnata lui Asan. 

Acesta este silit să fugă la 
Constantinopol, unde este 
bine primit de Bizantini, şi 
Petru ia moştenirea lui Asan. 

Dar şi Petru cade jertfa cu¬ 
ţitului unui altui ucigaş, tot 
din neamul său. In locul a- 
cestuia urmează al treilea 
frate, loniţă, care pune pe 
o temelie trainică împără¬ 
ţia româno-bulgară (anul 
1197). 

loniţă, cum vine la dom¬ 
nie, întăreşte mai multe ce¬ 
tăţi, cu ajutorul unui architect grec şi In scurt timp împăratul 
Alexios este bătut cumplit şi silit să se retragă la Constantinopol. 

In luna Noembrie 1204, loniţă, după-ce îmbrăţişează religia 
catolică şi primeşte din partea papei Inocenţiu III diadema re¬ 
gală trimisă prin cardinalul Leon de Santa Croce, se încoronează 
de rege şi împărat al Bulgarilor şi Valachilor. 

In timp ce la Târnova, capitala imperiului româno-bulgar, se 
purtau tratative pentru întărirea puterei româno-bulgare, la 


Asan II (1218—1241). 

Constantinopol se operau mari schimbări. împărăţia bizantina 
era răsturnată şi în locul ei se ridică o ocârmuire nouă (12 
Aprilie 1204): imperiul latin, cu care în curând loniţu ajunge 
la crudă duşmănie pentru următorul motiv: 

loniţă, ştiindu-se ridicat de papă în rândul principilor catolici, 
cari acum îşi întemeiau domnia la Constantinopol, se grăbeşte 
ă le trimite o solie, în care îi felicită pentru isbânda repurtata 
şi se oferă a da ajutor în contra Grecilor, adică a Bizantinilor. 

răspuns pe cât de necuviincios, pe 
atât şi de nepolitic şi anume ca 
„s’ar cuveni ca dânsul să nu se 
„poarte ca un rege cu egalii săi, 
„ci ca un rob ce este şi să arate tot 
„respectul către moştenitorii stă¬ 
pânilor săi. La dincontra Latinii 
„vor lua armele în contra lui şi-l 
„vor face să plateasca scump în- 
„drasneala şi obrăznicia lui“. 

Natural, adânc jicnit prin a- 
ceastă desconsiderare nemeritată, 
loniţu se hotărăşte să-şi răsbune. 
EI se pune de îndată în înţelegere 
cu Grecii cei răsturnaţi de Latini 
şi provoacă mai multe răscoale ale 
lor la Adrianopol, Vizia, Arcadio- 
pole etc. Latinii, după-ce îneacă in 
sânge revolta celorlalte cetăţi, a- 
tacă Adrianopolul, care cere aju¬ 
tor dela loniţă. Acesta pleacă în 
contra Latinilor, ajutat de 14.000 
de Cumani, mercenari ai săi, şi după-ce intr’un asalt sângeros) 
le smulge oraşul Filipopole, trece la despresurarea Adrianopolului, 
cu care prilej Valachii şi Cumanii fac din Latini un măcel îngro¬ 
zitor. însuşi împăratul Balduin de Flandra cade prisonier în 

mâinile lui loniţă la 15 Aprilie 1205, dus la Târnova şi legat în 

lanţuri este aruncat în închisoare. 

După această victorie, loniţă trimite pe Cumani să prade pro¬ 
vinciile supuse împărăţiei latine, care fuseseră cu câtva timp mai 
înainte aspru pedepsite de Balduin de Flandra pentru încercarea 


El primeşte insa îndărăt un 



Mihail Asan (1246—1257). 

lor de răscoală, încât bieţii Greci, loviţi fiind de Latini şi de Ro¬ 
mâni, nu ştiau unde să mai găsească scăpare. Toată Tracia este 
prefăcută într’o pustietate înfricoşătoare, în care mai că nu se 
mai găseau fiinţe omeneşti vii, afară de fiarele pădurilor, care 
puseseră stăpânire pe această ţară. 

Papa încearcă în zadar să împace pe Ioniţă cu Latinii. împăratul 
Româno-Bulgarilor era un cap politic, care nu înţelegea să se 
conducă de sentimente individuale in afaceri serioase de Stat. 
Latinii, înspăimântaţi de scopurile lui Ioniţă, se împacă cu Grecii 
şi astfel, cu ajutorul lor, împăratul Henric isbuteşte a respinge 
de astă-dată pe Ioniţă dela porţile AdrianopoluJui, urmărindu-1 
apoi până la Anchialos şi după-ce ia o mulţime de pradă dela Bul¬ 
gari şi Valachi, se întoarce nesupărat la Constantinopol. 

Ioniţă, pentru a răsbuna pierderea suferită, asediază Tesalo- 
nicnt, când o mână ucigaşe îi răpeşte şi lui viaţa, ca şi fraţilor 
săi. 

După moartea lui Ioniţă, care nu lasă copii, tronul Româno- 
Bulgarilor este ocupat de un usurpator, cu numele Borilă, fiul 
surorei lui Ioniţă. Acesta după şeapte ani este prins şi detronat 
de către Ioan, fiul lui Asan, frate cu Petru şi Ioniţă. 

Ioan Asan este, după Ioniţă, cel mai strălucit reprezentant al 
dinastiei Asanilor. Pe timpul lui împărăţia româno-bulgară se 
întindea peste toată Moesia, parte din Serbia cu Belgradul şi 
Nişul, Tracia cu Dimotika şi Adrianopole, Macedonia întreagă şi 
Albania până la Durazzo, încât vedem că împărăţia lui Ioan 
Asan se coborîse din munţii unde o înfiinţase răscoala Valachilor 
şi se întinsese în câmpia cea locuită pretutindeni de poporul 
bulgar. 

Domnia lui Ioan Asan a fost blânda şi omenoasa, ca şi figura 
lui dulce şi bună. El ţinea în căsătorie pe Maria, fiica lui Andrei 
II, regele Ungariei. După moartea lui, întâmplată in anul 1241, 
imperiul romfino-bulgar apucă pe povârnişul decăderei. Urmează 
pe tron fiul său Căliman I, care moare în anul 1246, şi vine ia 
domnie fratele său Mihail. Acesta este ucis de vărul său Căli- 
man //. Cu Căliman II, ucis de Ştefan Uroş, regele Serbiei, se 
stinge dinastia Asanilor, cari, după toate indicaţiile scriitorilor 
contimporani, erau de origine valachă, adică românească, deşi 
Românii din împărăţia Asanilor nu au trecut nici când în Dacia- 

Traiană şi nici Românii de aici nu au venit din statul româno- 
bulgar. 

După cum am văzut, înfiinţarea imperiului româno-bulgar a 
fost opera Românilor din munţii Balcani, cari s’au răsculat în 
contra imperiului bizantin. Coborându-se dela munte la câmpie, 
s’a petrecut în întreg organismul imperiului româno-bulgar o 
transformare foarte însemnată, care în mod natural a condus apoi 
la fundarea principatelor româneşti al Moldovei şi Munteniei, cum 
vom demonstra în capitolul următor. 

CAPITOLUL XIII. 


ÎNTEMEIEREA principatelor munteniei 
ŞI MOLDOVEI 

Descălecarea Munteniei. — Istoria întemeierei celor două 
state, Muntenia şi Moldova, cunoscută în limbagiul popular şi na¬ 
ţional sub numele de descălecare, înfăţişează mari greutăţi în 
expunerea ei, ca de altfel în general însemnata chestiune a stăruin¬ 
ţei poporului român în Dacia Traiană, din cauza lipsei de isvoare 
indiscutabile. Numai arare-ori avem siguranţa istorică. 

Tradiţia populară ne spune că descălecarea Munteniei s’ar fi 
petrecut prin o coborîre a unui grup de Români din ţara Făgă¬ 
raşului, sub conducerea unui duce cu numele Negru Vodă. 

Regretatul profesor de istorie dela universitatea din Bucureşti, 
D. Oncifd, susţine asupra descălecărei Munteniei următoarea ipo¬ 
teză: Românii din Bulgdria şi Valachia, din titulatura împăraţilor 
Asăneşti, s’ar referi pentru Valachia la Muntenia de astăzi, încât 
Asăneştii ar fi fost împăraţi ai Bulgariei de dincolo de Dunăre 
şi ai Valachiei de dincoace de ea. Când mai târziu Muntenia se 
desface de imperiul româno-bulgar şi se constitue in stat deo¬ 
sebit, dispare şi termenul de Valachia din titulatura imperiului 
sud-dunărean, rămânând numai un stat bulgăresc. 

Savantul profesor B. P. Haşdeu critică însă cu vioiciune pă¬ 
rerea lui D. Onciul şi el susţine că descălecarea statului muntean 
’şi-ar avea obârşia în Basarabii din Oltenia, deşi nu tăgădueşte 
luarea în stăpânire a Munteniei Mari de către un voevod coborît 
din Făgăraş, afirmând însă că acest voevod era originar din 
Oltenia şi că după-ce el cuprinsese Făgăraşul, a fost nevoit din 
„motive strategice" a-’şi întinde stăpânirea lui şi asupra judeţelor 
Muşcel şi Argeş, punând cu chipul acesta bazele statului mun- 

tean. După Haşdeu, întemeietorul statului muntean ar fi Alexan¬ 
dru Basarab. 

Istoricul Alex. Xenopol nu admite însă nici ipoteza lui Onciul 
cu desfacerea statului din acel al Asăneştilor, nici aceea a lui 
Haşdeu, adică a întemeierei Munteniei de către Basarabii Olteni. 
După Xenopol, ipoteza cea mai apropiată de adevăr ar fi aceea 
a descălecărei din Ardeal. El crede că Negru Vodă se numea în 
adevăr Radu Negru, cum îl înseamnă tradiţia scrisă a cronice¬ 
lor muntene. 

Asupra acestui nume există 
o pomenire a lui într’un docu¬ 
ment cu mult posterior şi a- 
nume de pe vremea lui Matei 
Basarab din 1636, dat locuito¬ 
rilor din Câmpulung pentru în¬ 
tărirea unor privilegii, care hri¬ 
sov al lui Matei Basarab e- 
numeră între alte hrisoave şi 
pe „hrisovul strămoşului dom¬ 
niei mele, prea luminatul şi 
blagoslovitul şi de Hristos iu¬ 
bitorul Ion Radu Negru voe- 
vod din anul 1292 (leat 
6800)“. 

In susţinerea valoarei isto¬ 
rice a acestui document, Xeno¬ 
pol cercetează acest hrisov în 
legătură cu alte 7 hrisoave, 
păstrate în copii la primăria 
din Câmpulung. După acest 
istoric, atât tradiţia cât şi documentul eliberat de Radu Negru 
locuitorilor din Câmpulung arata că descălecarea Munteniei a tre¬ 
buit să se facă pe la 1290—1292, concordând cu revoluţia fă¬ 
cută de Românii din Ardeal în potriva apăsărei bisericei catolice. 

Intr’adevăr, în anul 1279 papa Nicolae III invită pe tot clerul 
şi poporul Ungariei să dea tot sprijinul delegatului său, pentru 
a alunga pe schismatici (numele religios al Românilor în tot 
decursul istoriei ungureşti) din hotarele ţărei ungureşti. O adevă¬ 
rată cruciadă se porneşte în contra schismaticilor, iar prigonirile 



Radu Negru, întemeietorul 
principatului Munteniei (1290-1314) 
după un desemn de pictorul 
C. Stăncescu. 

puss la calc de papă provoacă o răscoală a Românilor chiar în 
anul 1290, care a avut de rezultat emigrarea unei părţi din ei în 
Muntenia peste munţii Făgăraşului. 

Cauzele acestei descălecări a Românilor trebue deci căutate 
în apăsarea ungurească, care însă numai mai târziu a luat un ca¬ 
racter politic. 

Descălecarea Moldovei. — întemeierea statului Moldovei a 
pornit din celălalt capăt al adăpostului Românilor, adică din 
partea nordică a Carpaţilor Transilvaniei: din Maramureş. Obârşia 
Moldovei, bazată pe documente autentice contimporane, nu este 
atât de mult discutată ca a 
Munteniei, deşi nici ea r.u este 
lipsită de controverse inherente 
cercetărilor istorice asupra în¬ 
ceputurilor. 

Vechii cronicari români po¬ 
vestesc în modul următor des¬ 
călecarea Moldovei: Uerche 
spune că „după multă vreme, 

„când feciorii cei de domn din 
„munţii ungureşti pogorând 
„după vânat, au nimerit la apa 
„Moldovei, văzând locuri des¬ 
fătate, cu câmpii deschise, cu 
„păduri dese şi cu ape curgă- 
„ioare, îndrăgind locul, au tras 
„pe ai lor dela Maramureş 

„şi pe alţii au îndemnat de au venit şi au descălecat în- 
„tâiu sub munte, mai apoi înmulţindu-se şi crescând înainte, nu 
„numai apa Moldovei şi Şiretul le-au fost hotar, ci până la 
„Nistru şi până la mare s'au lăţit". 

Cronicarul Nicolae Costin înfloreşte aceasta întâmplare, spu¬ 
nând că „să se fi îndemnat Dragoş cu oare câţi-va de ai săi din 
„Maramureş şi au venit peste munţi în chip de vânătoare şi au 
„găsit o hiară (fiara) şi gonindu-o cu dulăi până la apa Mol¬ 
dovei şi obosită fiind hiara, au prins’o în apa Moldovei la locul 
„unde se chiamă Boureni. Pus-au şi în pecetea domniei ţârei 
„cap de bour ce se vede până astăzi. Ieşit-au mai la câmp acei 
..vânători şi au nimerit la locul unde este acuma mănăstirea Eţcanii 



Dragoş-Vodă, întemeietorul 
principatului Moldovei (1342-1343). 

„şi acolo era prisacă cu stupi şi era la acei stupi un Rusneac a- 
„nume Etoo şi întrebându-1 ce om este de trăeşte în loc pustiu şi 
„cine stăpâneşte locurile acelea, el a răspuns că este Rusneac din 
„tara leşească şi cum a auzit el din bătrâni că ajunge locul până 
„la Dunăre şi pana la mare şi pe Nistru în sus până unde începe 
„Ţara leşească. Iar apei Moldovei, unde a ucis hiara, pre nu- 
„mele unei tince (căţele) ce o chema Molda, care de multă goană 
„ajungând la apă, limbind multă, a crăpat, şi au nuinit-o Moldova 
„după apa Moldovei, pre numele Moldei' 1 . 

Cronicarul Miron Costin reproduce aceeaşi povestire în poema 
polonă, adăugând numele satului, din care a eşit ,JDragoş, fiul 
lui Bogdan", anume Cuha din Maramureş. 

Această tradiţie este luată întreagă de cronicarii Moldovei din 
vechile Letopiseţe dela mănăstirile Bistriţa şi Putna. Acest din 
urmă vorbind ceva mai pe larg decât cel dintâiu, spune că „din 
„mila lui Dumnezeu, primul vodă Dragoş eşind la vânat din ţara 
„ungurească, dela locul numit Maramureş după numele apei, şi 
„urmărind un zimbru îl ucise lângă acest fluviu Moldova şi se 
„veseli acolo cu boerii săi şi locul îi plăcu aşa de mult încât ră~ 
„mase acolo şi ooloniză tara cu acei Moldoveni ungureşti şi domni 
„doi ani“. 

După miezul unei alte cronice a Moldovei (cea anonimă), Mol¬ 
dova a fost întemeiată de către nişte Români coborîti din Ma¬ 
ramureş sub conducerea lui Dragoş, pe care unele versiuni îl dau 
drept fiul lui Bogdan. Data acestui eveniment este fixată deo¬ 
sebit de diversele cronice. Astfel Letopiseţul dela Bistriţa, cel 
mai vechiu, dă anul 1359, Ureche anul 1299, Miron Costin 1304, 
iar cronica putneană, urmată în această privinţă şi de Nioolae 
Costin, pune anul 1342. 

In contrazicere cu aceste tradiţii conţinute în toate cronicele 
Moldovei, documentele ungureşti arată pe unul Bogdan ca pe acel 
ce ar fi întemeiat domnia moldovenească, substrăgându-se dela 
autoritatea regelui maghiar, iar din îmbinarea acestor două nume 
ale tradiţiei şi documentelor — Dragoş şi Bogdan — s’a făurit 
personagiul închipuit de Bogdan-Dragoş, care însă nu a existat 
nici-odată. 

întemeierea principatelor române — al Munteniei şi al Moldo¬ 
vei — îşi are deci obârşia în cetatea Carpaţilor. Această îrnpre»- 
jurare, odată constatată într’un chip evident, face peste putinţă— 

declară Alex. Xenopol în Jstoria Românilor din Dacia Traiană“ 
(volumul III, pag. 75) — ipoteza unei părăsiri a Daciei de Daco- 
Romani şi a unei reîntoarceri a lor la nordul Dunărei din regiu¬ 
nile aşezate la sudul acestui fluviu. Intr’un aşa caz ar trebui să 
întâlnim pe Români în şesul muntenesc şi moldovenesc întâia şi 
numai prisosul acestui popor sa treacă peste munţi în ţările 
carpatine. 

Dar în loc de aceasta ce aflăm? Că urmele cele mai vechi ale 
Românilor se află în regiunea muntoasă a Daciei şi că numai 
târziu ei se coboară către vale şi şes. In loc de a găsi deci pe Ro¬ 
mâni urcând dela Dunăre spre munte, cum ar cere-o ipoteza 
reemigrărei, îi aflăm coborând dela munte către Dunăre împreună 
cu capitalele statelor lor. Acest ultim argument, în chestia coiv 
tinuităţei Românilor la nordul Dunărei, se arată aşa de evi¬ 
dent, încât numai cu rea voinţă sau rea credinţă s’ar putea să i-se 
tăgăduiască valoarea. 

Nu putem încheia acest capitol fără a ne exprima profunda 
admiraţie pentru tenacitatea şi vrednicia cu care Principatele 
Munteniei şi Moldovei, odată înfiinţate, au ştiut să-şi păstreze 
în cursul atâtor secole independenta lor naţională, limba şi legea, 
pentru-ca la 1859, sub suflul ideii naţionale, care începuse şă 
pătrunză în inimi şi în suflete, să se unească într’un singur stat 
sub titlul: Principatele române, alegând ca principe pe Alexandru 
Caza. 

Actul acesta maret a fost preludiul apoteozei ce urma să vină: 
Unirea tuturor Românilor, înfăptuită la 1919, sub scurta (13 
ani), dar glorioasa domnie a regelui Ferdinand, încetat din viată 
la 20 Iulie 1927. 


www.dacoromanica.ro 


CAPITOLUL XIV. 

RELAŢIILE PRINCIPATELOR ROMANE 
CU TRANSILVANIA 

„Aşa, fraţilor, aduceţi-vă aminte atunci, că vă strigă din 
mormânt străbunii voştri: Fiilor, noi încă am suferit nu 
odată In împrejurări grele, cum sunteţi voi astăzi, noi încă 
am fost tncunjuraţi de neamici în pământul nostru, cum 
sunteţi voi astazi, şi de multe ori am suferit doară şi mai 
mari rele decât voi. Fost-am cu Goţii, dar nu ne-am făcut 
Goţi; fost-am cu Hunii, dar nu ne-am hunit; fost-am cu 
Avarii şi nu ne-amavarit; fost-am cu Bulgarii şi nu ne-am 
bulgărit; cu Ruşii şi nu ne-am tuşit, cu Ungurii şi nu 
ne-am ungurit; cu Saşii şi nu ne-am nemţit. Aşa este, fiilor, 
nu ne-am ruşit, nu ne-am nemţit, nu ne-am ungurit , ci ne-am 
luptat ca Români pentru pământul şi numele nostru 11 .., 
(Din discursul lui S. Bărnuţiu, rostit în Blaj la 1848 ). 

Povestea cea mai tristă, pe care o păstrează istoria, este, poate, 
povestea neamului nostru. După retragerea legiunilor romane diti 
Dacia, pământul ţării „ fericite“ a ajuns o „vale a plângerilor" - 
Năvălirile popoarelor barbare au însemnat, pentru Europai, o ame¬ 
ninţare, din când în când; pentru noi insa o primejdie perma¬ 
nentă. 

Au trecut, de-alungul vremii, peste pământul Daciei, atâtea 
neamuri barbare, fără să poată vre-unul mişca din loc pe Ro¬ 
mâni. Ei au rămas în pământul Daciei înfipţi şi nesmulşL 
Valuri de apă treceau, unul după altul, dar pietrile au rămas ne¬ 
clintite din loc. Bejenia vremurilor n'a putut clinti pe cei cari 
simţiau că pământul e „al lor". S’a întâmplat ca una din năvăliri 
sa fie mai statornică şi să frângă pământul Daciei. S'au tras, 
acum, pentru întâia oară, stâlpi de frontieră pe pământul româ¬ 
nesc, separându-se partea numită Transilvania; dar Românul a: 

rămas tot Român, aşa că partea de pământ frântă n’a Însemnat 
o graniţă pentru suflet, care n’a putut fi frânt niciodată. Vechea 
rugăciune s’a rostit şi pe mai departe la fel şi de-o parte şi de 
alta a Carpaţilor aicelaş freamăt de pădure şi aceeaşi doină a 
răsunat şi dincolo şi dincoace de Carpaţi. 



Ion Huniade Corvinul, guvernatorul Ardealului (Din colecţia 
de stampe a Academiei române). 


Cântecul şi cartea sfântă n’a cunoscut hotare, trupul Daciei 
a fost împărţit, dar sufletul niciodată. 

Ba mai mult, Domnii români au trecut adesea în Ardeal cu 
gând de cucerire şi cu gând de prietini, au ascultat din strana 
bisericii aceeaşi slujbă românească, au stăpânit ţinuturi întregi în 
Ardeal, au zidit biserici şi au răspândit cărţi, au trimis dascăli 


www.dacoromanica.ro 









104 


învăţaţi şi s’a ’ntâmplat odata minunea ca, peste acest pământ, 
să stăpânească un Domn român. 

Relaţiile dintre Transilvania şi Principate au fost întotdeauna 
de natură foarte intimă, fie că au fost de natură politică, sau de 
natură comercială, fie că au fost de natură religioasă-culturală. 
Cucerirea Transilvaniei de Unguri a durat timp de peste 200 de 
ani, din veacul XI—XIII. Plajnul politic al regilor Ungariei era 
de a cuceri întreaga Ţară Românească, iar pretenţiile lor de 
stăpânire au fost de-oparte şi de alta a Carpaţilor. Cu acest 
gând s’au făcut colonizările de Saşi şi de cavaleri Teutoni, cari, 
trecând prin pasul Branului, au întemeiat Câmpulungul. 

Elementul românesc s’a menţinut însă în Transilvania, în ca¬ 
drele vechei organizaţii, de cnezi şi voevozi. In cea mai mare parte 
a Transilvaniei stăpânirea regilor unguri era numai nominală şi 
tot aşa dependenţa în care au adus organizaţiile de stat româ¬ 
neşti din dreapta şi din stânga Oltului. 

Ba mai mult, voevodatul lui Lytovoi se întindea pe valea 
Jiurilor până în ţara Haţegului, al lui Seneslav de-alungul Oltu¬ 
lui peste Carpaiţi până în ţara Amlaşului şi a Făgăraşului, iar 
Banatul a format multă vreme un teritoriu comun cu voevodatul 
oltean. Domnii noştri au stăpânit Severinul, Orşova şi Mehadia 

După moartea lui Seneslav, Lytovoi ocupă voevodatul acestuia, 
manifestă intenţii de independenţă, refuzând să plătească tribut 
regelui ungar şi să recunoască dreptul acestuia asupra teritoriului 
fostului voevod. In lupta ce a avut Ioc (pe la 1276), Lytovoi a 
căzut, iar fratele său, Bărbat, a fost prins. 

Pe la 1330 ajunge singur stăpânitor al Ţării Româneşti Ba- 
sarab /. El alungă din scaun pe juzii prietini ai regelui ungar 
Carol Robert şi nu mai vrea să plătească darul de 7000 mărci de 
argint. Carol Robert porneşte răsboiu împotriva lui, vrând să-l în¬ 
locuiască cu un om supus faţă de Ungaria. 

Intră în Ţara Românească, dar, in lupta dela Posada, lângă 
Câmpulung (12 Noembrie, 1330), Carol Robert e învins şi silit 
să se retragă. 

Fiul lui Basarab, Alexandru (1352—1364) se închină lui Lu¬ 
dovic, când acesta veni in Ardeal. Recunoscând suzeranitatea co¬ 
roanei ungare, primi ca feude: Ţara Haţegului. Amlaşul şi Fă¬ 
găraşul. 

Radu, fratele lui Vlaicu, renunţă Ia feudele din Ardeal, deve¬ 
nind astfel independent de Ungaria. 

In acest timp se întemeiază principdtuL Moldovei. Am amintit, 
că stăpânirea Ungurilor în Transilvania era mai mult nominală, 
iar în unele părţi, ca 
Maramureşul, Românii 
aveau libertate deplină. 

Regele Ludovic voia să 
unească de fapt şi a- 
cest ţinut. împotriva o- 
fiţerilor trimişi de Lu¬ 
dovic se răscoală voe- 
vodul Bogdan. Ţinutul 
acesta e încredinţat lui 
Sas, fiul lui Dragoş, ca 
vasal al regelui Unga¬ 
riei. Pentru potolirea 
turburării ce-a isbucnit 
după moartea lui Sas 
(1360), e trimis fiul a- 
cestuia Bale, care sluj ia 
în armata regelui ungar. 

Fiii lui Sas, cari n’au că¬ 
zut în luptă cu Bogdan, 
au primit posesiuni dela 
regele ungar, iar Bog¬ 
dan, trecând munţii, a- 
junse in valea Moldovei 
şi se chemă Domn nea- 
lâ-nat al Ţării Moldove¬ 
neşti (1360—1364). Du¬ 
pă moartea lui Ludovic, 
care ajunsese şi la tro¬ 
nul Poloniei, atât Ungaria cât şi Polonia pretindeau că aoi 
drepturi asupra Moldovei. Petru Muşat, la 1387, recunoaşte 
suzeranitatea Poloniei. Mircea, în urma legăturii de priete¬ 
nie cu Petru, intră şi el în alianţă cu regele Poloniei îm¬ 
potriva lui Siglsmund al Ungariei. Felul în care se întitu¬ 
lează Mircea ne arată puterea lui de stăpânire în Transilvania: 


Ştefan cel mare, domnul Moldovei 
(1457—1504), după Evanghelia dela 
mănăstirea Voroneţ. 

,pnare voevod şi domnitor a toată ţara Ungro-VlaJiiei şi al 
părţilor dc peste munţi, încă şi spre părţile tătăreşti şi Amla- 
şului şi Făgăraşului herţeg şi banatului de Severin domn, şi de 
amândouă părţile pe toată Dunărea până la marea cea mare şi 
cetăţii Dărstorulni stăpânitor“. Şi ’ntr’adevăr, Mircea avea du¬ 
catul Făgăraşului „unde stetea şi acum un căpitan român şi unde 
Vlaicu strămutase o parte din boierimea sa, dându-i moşii întinse 
(şi până astăzi au rămas neamuri de boieri de Făgăraş din vre¬ 
murile acelea în Ţara Oltului, ce s’a ţinut apoi în Ardeal) şi 
Amlaşul“ — zice învăţatul nostru istoric N. lorga. 

In faţa puhoiului turcesc, Mircea se retrage spre munţi, prin 
pasul Branului (unde era o cetate vestită, care, mai târziu, a fost 
stăpânită şi de Mircea) la Braşov, unde se întâlneşte cu Sigis- 
mund, cu care încheie legătură împotriva Turcilor. Ca su redeie 
lui Mircea tronul, ocupat de Vlad, Sigismund porni cu oaste 
împotriva acestuia. Silit să se întoarcă în grabă, căci îi murise 
soţia, Vlad îl urmăreşte pe Sigismund şi, Ia Posada, tot în locul 
unde fusese bătut Carol Robert, sfărâmă o parte din oaste-i. Şi’n 
vreme ce Sigismund, ajutat de Mircea, înainta spre Nicopole, 
Stibor, voevodul Ardealului, se luptă cu Vlad şi-l răneşte. După 
dezastrul dela Nicopole, Mircea, ajutat de Stibor, luptă împotriva 
lui Vlad, care fu prins şi dus în Ardeal. La 1417, Ţara Româ¬ 
nească este închinată Turcilor. 

Dar Sigismund a avut legături şi cu Moldova. El nu vrea să 
permită ca Ştefan, fiul Muşatei, să fie vasal Polonilor şi vrea 
să ia el Moldova. Trece pe la Oituz şi, ajungând la Hârlău, îl 
sileşte pe Ştefan la închinare. Părăsind Moldova, Ştefan se’nchină 
din nou Polonilor. 

In lupta ce-a purtat-o Mihail, fiul lui Mircea, împotriva fiului 
lui Dan, este ajutat de voevodul Ardealului. Dan rămâne singur 
Domn, pierzând pe cei 2 duşmani. Mai târziu Dan e isgonit în 
Ardeal de Radu, fiul lui Mircea, care fusese pus Domn de Turci. 
Sigismund, la 1427, intră din nou in Ţara-Românească, alun¬ 
gând pe Radu, care intrase şi în Ardeal, prădând Braşovul. In 
lupta împotriva Turcilor, la cetatea Golubaci (1428), Sigismund e 
ajutat de Dan, pe lângă Poloni. Oastea e înfrântă, iar Sigismund 
aduse la Severin cavaleri Teutoni, pentru a păzi cetatea, rapt care 
nu fu pe placul lui Dan. 

Tot Sigismund voia să înlăture pe Alexandru cel Bun din Mol¬ 
dova şi să pue în locu-i pe un duce al Lituaniei, pe Vitold. 

Un al patrulea fiu al lui Mircea, Vlad, care trăia la curtea 
regelui ungar, sprijinindu-se pe Unguri, cercă, fără succes, să 
ia tronul lui Alexandru Aldea, care încă era fiu al lui Mircea. 
Acest Aldea, întâiul Domn român care a sărutat poala sultanului, 
dă ajutor Turcilor să intre în Ardeal. Murind acesta, ajunse pe 
tron Vlad. Dar, după moartea Iui Sigismund (1437), se închină 
şi el Turcilor. Vlad ajută pe Turci când aceştia intră în Ardeal. 

Şi fiindcă a fost vorba de diferite acte de închinare, trebue cu¬ 
noscut înţelesul acestora. 

Iată cum îl explică d. N. lorga: 

„închinarea aceasta nu trebue să ne facă a crede că Domnii 
„noştri erau un fel de slugi sau căpitani ai vecinilor lor. Pe atunci 
„legătura de închinare era legătura cea mare între stăpânitorii 
„de pământ. După aceasta se vedea cine este mai tare şi cine 
„este mai slab. Deci a te închina cuiva însemna acelaş lucru ca 
„şi cum te-ai uni cu dânsul, recunoscându-i o mai veche ori o 
„mai mare putere. Şi numai aşa se puteau căpăta la Munteni păr- 
„ţile ardelene, la Moldoveni Ţinuturile din sus“. 

La 1441 ajunse voevod al Ardealului un Român, Ion Huniade *) 
din Hunedoara, ficior de ţăran, care era şi guvernatorul regatului 
ungar. Acesta avea planul să cucerească Balcanul şi Constantino- 
polul dela Turci şi îndemna pe Domnii Moldovei şi Munteniei 
să lupte contra Turcilor. La 1442 câştigă o victorie asupra Tur¬ 
cilor, conduşi de Vlad Dracul în Ardeal. Dar, în luptele dela 
Vama, Vlad dă ajutor creştinilor, cari fură învinşi. In 1446, însă, 
Huniade intră în Ţara-Românească, omorând pe Vlad şi pe fiul 
său Mircea. Huniade pune, la 1456, în tron pe fiul lui Vlad 


1) Din marea şi ilustra familie a Huniadeştilor sau a Corvimlor, care apare 
în istorie în anul 1409, trăeşte pe teritoriul României-Mari un singur urmaş: 
contele Carol Hunyady, mare proprietar în comuna Săvârşin, jud. Arad. Cu 
ocazia unei vizite ce i-am făcut-o în August 1920, în societatea fostului mi¬ 
nistru de domenii Al. Coiistantinescu. am avut plăcutul prilej să aud din gura 
acestui mare aristocrat ungur cuvintele următoare, spuse cu hotărâre: «că şi 
în vinele mele curge sânge de român!* Acest fapt pare a-1 confirma însăşi 
purtarea sa blândă şi părintească cu ţăranii din Săvârşin, cari cu ocazia revo¬ 
luţiei din toamna anului 1918 ’i-au răsplătit omenia sa prin faptul că i-au 
respectat averea şi n’au dat foc castelului său, cum au procedat cu alţi 
proprietari din vecini. 

Dracul, pe Vlad Ţepeş, care se adăpostise în Ardeal. Şi in Mol¬ 
dova se întindea influenta lui Huniade, încât, după unii istorici, 
el ar fi fost cu adevărat „Domn al tuturor Românilor a . Unul din¬ 
tre fii lui Alexandru cel bun, Petru, luând în căsătorie pe-o soră 
a lui Huniade şi dând voie Ungurilor să aşeze ostaşi în Chilia, 
stăpâni mai multă vreme. Tot cu ajutorul lui Huniade, Bogdan, 
un alt fiu al lui Alexandru, intră în Moldova şi birui pe Petru 1 . 
Un alt fiu al lui Alexandru, Petru Aron, nefiind suferit nici de 
Unguri, fu înlăturat de Vlad Ţepeş, care puse în locul acestuia 
pe Ştefan (cel mare), fiul lui Bogdan. 

Saşii din Ardeal adăposteau feciori de Domni, cari ţinteau la 
tron, de aceea Vlad Ţepeş pradă {mutul Braşovului Nereuşind 
încercarea lui Dop, fratele lui Ţepeş, sprijinit de regele Unga¬ 
riei Matei Corvinul, din nou fu prădat Ardealul. Apoi Ţepeş, 
auzind că creştinii se pregătesc în contra Turcilor, se’mprieteneşte 
cu Matei, care-i promite o rudenie de soţie, şi-i scrie acestuia 
despre isbânzile avute asupra Turcilor, la Giurgiu. 

Dar Vlad fu silit să fugă în Ardeal. Matei Corvinul voia să-l 
aducă înapoi şi oştile ungare erau gata să treacă pe la Bran. 
Prinzând nişte scrisori ale lui Vlad cătră sultanul, Matei ihtoapce 
oştile, luându-1 pe Vlad ca prizonier şi inchizându-1 in temniţele 
Budei, unde omoară şoareci. 

Prădând Ştefan prin Săcuime şi răsculănd pe Saşii din Ardeal, 
Matei porni (1457) spre Baia, să-l pedepsească. Nimerit de 3 
săgeţi, cu oastea ’mprăştiată, Matei se’ntoarse. Ştefan ajunse 
până in Săcuime, tăind capul lui Petru Aron. In sfârşit, Săcuii 
„ascultau de Ştefan ca de Domnul lor, iar Voevodul Ardealului, 
Ştefan Bathory, era gata să-l ajute cu toate puterile sale". Ba 
mai mult, Braşovenii îl chemau ca să Ie fie Domn. La 26 Aprilie 
1479 ei scriau lui Ştefan cel mare: 

„Multă supunere şi slujbă aduoem înainte de toate Măriei Tale. 
„Par’că ai fost ales şi trimis de D-zeu pentru cârmuirea şi apă¬ 
rarea Ardealului!... Suntem în mare primejdie şi la marestrâm- 
„toare din pricina Turcilor nespus de cruzi... Pentru aceea cu 
„mare dor şi dragoste te rugăm pe Măria Ta, ca să faci bună¬ 
tatea să te apropii de această ţară"... 

După lupta dela Baia, Matei şi Ştefan încheiară o alianţă, în 
urma căreia Ştefan primi in Ardeal: Ciceul, care avea 40 de sate 
în jur, şi Cetatea de Baltă. La Vad, pe Someş, Ştefan zidi o 

biserică, aşezând un vlădică, atâmator de mitropolia din Su¬ 
ceava. In Muntenia, la 1482, ajunge Domn Vlad Călugărul (care 
a trăit în Ardeal peste 20 de ani), ajutat de Matei Corvinul. Fiul 
acestuia, Radu cel mare, primi la 1508 dela regele ungar Vla- 
dislav, ca feude în Ardeal: Geoagiul (cu 19 sate) şi Vinţul, în 
loeul Amlaşului şi Făgăraşului, pe cari Matei le luase înapoi 
la 1462. Se ştie, că Mihnea cel rău e alungat de boieri în Ardeal, 
unde se face catolic, şi e omorît la 1510, în biserica săsească 
din Sibiu. 

Neagoe Basarab (1512— 

1521) se îngrijeşte şi de bi¬ 
sericile din Ardeal şi cu 
sprijinul lui se reconstrueşte 
biserica Sf. Nicolae din 
Braşov. După moartea lui 
Neagoe, soţia sa Despina se 
aşeză la Sibiu, cu cele 3 
fice, şi călugărindu-se cu nu¬ 
mele de maica Platomiada, 
moare acolo la 1544. 

După înfrângerea dela Mo- 
haciu (1526), Ungurii din 
Ardeal aleg voevod pe Ion 
Zapolya. Peirea Ungariei dă 
prilej Românilor de-a se a>- 
mesteca mai mult in trebiie 
Ardealului. 

La 1541 Transilvania de¬ 
vine principat independent, 
sub Ion Sigismund, fiul lui 
Zapolya, din căsătoria cu 
Isabella, fiica regelui polon Sigismund. La sfatul guvernatorului 
Martinuzzi, Isabella şi fiul ei trec în Polonia, ca Ferdinand de 
Habsburg să stăpânească şi Transilvania. Dar dieta din 1556 îi 
chiamă înapoi şi’n drum cer ajutorul lui Pătraşcu cel bun şi al lui 
Alexandru Lăpuşneanu, cari trecând pe la Braşov şi Rodna, se 
’ntâlnesc în părţile Sătmarului, asigurându-le drumul. 

După Sigismund, la tronul Transilvaniei, ajunge Ştefan Bathori, 



Mihai Viteazul, domnul Munteniei 
U 593 — 160 1 ), după un desen de Egidius 
Sadeler, gravorul curţii imperiale 
din Praga. 

care, la 1576, fiind rege al Poloniei, lasă ari pe frate-său 
Cristofor, după care urmează Sigismund Bathori. 

Petru Rareş continuă politica lui Ştefan, de-a lărgi hotarele 
Moldovei. Sub el, Moldova avea Unguraşul, Reteagul şi Rodna 
şi era să fie luată şi Bistriţa, care a fost pusă zălog. Cearta 
dintre Ferdinand şi Zapolya prilejui lui Petru Rareş intrarea în 
Ardeal. 

La 22 Iunie 1529, oastea sa, condusă de vornicul Grozav, 
câştigă o mare biruinţă asupra lui Ferdinand, la Feldioara. Mai 
înainte Petru Rareş trecu în Ardeal, silind pe Săcui să i-se su~ 
:pună, apoi din nou năvăli în Ardeal, ţinând câteva săptămâni în¬ 
conjurat Braşovul. El a purtat grijă Românilor din Ardeal, tri- 
miţându-le chiar episcopi (în părţile Bistriţei). 

După lupta dela Obertyn, Italianul Gritti, fiind bine văzut 
la Constantinopol, fu încredinţat cu liniştirea Ardealului. 

Se zicea că Gritti voia să fie rege unguresc şi să puie pe oeâ 
doi fii ai săi în ţările româneşti... împotriva lui erau nobilii din 
Ardeal, cari l-au închis la Mediaş. Trimis de Sultan ca să-l ajute, 
Petru Rareş îl dă pe mâna răsculaţilor, cari-1 uciseră. Petru 
Rareş visa stăpânirea cetăţilor Muncaciu şi Hust, prin urmare a 
Maramureşului, de unde se scoborîseră strămoşii lui cu 2 veacuri 
în urmă, şi-l vedem odată rugându-se de Ferdinand să nu mai 
numească Voevod al Ardealului, căci are să-i spuie el ceva „care 
priveşte binele ţării“, ceea ce înseamnă că însuşi ar fi voit să 
capete această Domnie. Pârit de Poloni la Constantinopol, a- 
meninţat de Turci şi părăsit de boeri, travestit, Petru Rareş, pri¬ 
begeşte în Ardeal. Stă mai multe luni la Ciceu, apoi, ajungând 
la Constantinopol, se ’ntoarce din nou ca Domn. Trimis de 
Sultan, ca să prindă pe Voevodul ardelean Ştefan Mailat, Petru 
Rareş intră la 1541 în Ardeal; apoi, la 1542 pentru ultima oară, 
cu gând să capete Bistriţa, dar primi numai locurile pustii, căci 
cetăţile sale fură dărâmate. 

Dintre Domnii cari s’au gândit la Ardeal face parte şi Despot- 
Vodă (Iacob Eraclid), care a stat într’o vreme la Braşov şi care, 
acum. ajuns Domn, promitea să unească Moldova, Ţara-Româ- 
nească şi Transilvania, amintind şi de originea romană a neamului 
nostru. Vorbind de legaturile Principatelor cu Transilvania, demnă 
de amintit e şi Domniţa Zamfira, fica lui Moise Vodă din Mun¬ 
tenia (1529—1530). 

După moartea lui Moise Vodă, Domnita Zamfira a trecut in 
Ardeal, măritându-se a 3-a oară cu un Ungur, pretendent la 
coroana Ardealului. Ea a cumpărat aci pământuri, a împodobit 
mănăstirea Prislopul din sec. XIV, a lui Nicodim, punând acolo 
un egumen. Iar din piatra romană dela Sarmisegetuza, Domniţa 
Zamfira a făcut biserica dela Densuş. „Va să zică, noi, în vremea 
„aceasta, la 1550, eram uniţi bisericeşte cu Românii de dincolo, 
„Mitropolitul de Suceava avea în ascultarea lui partea de răsărit 
„a Ardealului cu scaunul de vlădică al Vadului, iar mitropolitul 
„de Târgovişte partea de sud a Ardealului. Legături mai strânse 
„nici că se pot închipui" — zice d-1 N. Iorga. 

In acest timp străbate reforma religioasă în Ardeal. Curentul 
acesta nu distruge unitatea sufletească a Românilor, ci o ajută» 
Coresi, ajutat de Saşii din Ardeal, vine dela Târgovişte, tipă¬ 
rind cărţi religioase pentru toţi Românii. 

Originalele slavone din Ţara-Românească au fost traduse şi ti¬ 
părite în Ardeal, de unde s’au întors, răspândindu-se şi în Ţara- 
Românească. Când Domnii români şi-au perdut posesiunile in 
Ardeal, cartea sfântă venia să păstreze vechia legătură. 

Apoi, deja din timpuri mai vechi, un puternic element de legă¬ 
tură între Transilvania şi Principate a fost negoţul. Mărfurile» 
negustorilor saşi dela Braşov şi Sibiu străbăteau în Principate 
până la Brăila, de unde veneau mărfurile din orient. La multe din 
biserici, încă pe timpul lui Ştefan cel mare, lucrau meşteri saşi 
din Ardeal, după model apusean. Arcul ogival a străbătut şi în 
Principate. 

In faţa pericolului turcesc, ascultând şi îndemnul trimisului 
Papei, Aron Vodă din Moldova şi Mihaiu Viteazul s’au învoit 
să se unească în contra Turcilor cu Sigisnmnd Bathory, principele 
Ardealului. Dar Sigisnmnd, neavând încredere în Aron-Vodă, 
îl prinse şi-l aduse in Ardeal, punând in locu-i pe Ştefan 
Răzvan (1595). Fără ajutorul promis de Sigismund, Mihai în¬ 
vinse pe Turci la Călugăreni. 

După retragere, Mihai ajutat de Sigismund alungă pe Turci, 
cuprinse cetatea Giurgiu, la al cărei asediu au luat parte şi Mun¬ 
teni şi Ardeleni şi Moldoveni. Răzvan, înlăturat de Poloni, nu 
putu să-şi recâştige tronul cu ajutorul Ardelenilor şi fu tras in 
ţeapă. Ieremia Movilă, care urmă lui Răzvan, voind să-l înlăture 
pe Mihai, e înfrânt 

In ziua de anul nou 1597 Aii/tai cercetează pe Sigismund şi 
cei 2 prinţi stau alături, ascultând slujba dumnezeiască, în bise¬ 
rica cea mare din cetatea Bălgradului (Alba-Iulia). Sigismund 
împlineşte cererea lui Mihcu, dând voie Vlădicăi Ion din Prislop 
să se aşeze la Alba-Iulia, întemeiând aci o mitropolie. Sigismund 
încheie un tratat cu împăratul Rudolf, vrând să-i lase Ardealul, iar 
Mihai jură credinţă lui Rudolf, în fata trimişilor acestuia, la Dealu. 
Pe neprevăzute Sigismund cedă locul său cardinalului de 20 de ani 
Andrei, un văr al său, care era în Polonia. Mihai, ne mai întrebând 
pe împăratul, trece în Ardeal, îl învinse pe Andrei la Şelimber şi. 
Ia 1 Noembrie 1599, intră biruitor în Albarlulia. Mihai inten¬ 
ţiona să rămână în Ardeal, iar pe fiul său Pătraşcu să-l lase în 
Muntenia. Albanezul Basta, general împărătesc, voise şi el să 
cucerească Ardealul, de aceea se uni cu duşmanii lui Mihai din 
Ardeal. Pe de altă parte, Movilă, în legătură cu Sigismund, se 
înţelege cu nemulţumiţii din Ardeal. Mihai atacă Moldova şi, la 
1 Iunie 1600, ajunge la Iaşi, unde pune pe boeri să-i jure credinţă, 
apoi, lăsând acolo un sfat de boeri, se ’ntoarce în Ardeal. Ari. se 
întâlneşte cu trimişii împăratului, cari n’au adus ajutorul bă¬ 
nesc. Şi în 18 Septembrie, la Mirislău, Mihai e învins de oastea 
lui Basta, unită cu magnaţii revoltaţi. 

De altă parte, Polonii cu Simion Movilă intrară în Muntenia. 
Lupta se dă între râul Buzău şi Teleajen. Neisbânda îl face pe 
Mihai să se retragă şi să ia pe furiş drumul Vienei. La Viena şi 
Praga petrecu până în Martie 1601. In acest timp Sigismund se 
întoarse în Ardeal. Mihai, împăcat cu Basta, învinse pe Sigis¬ 
mund la Goroslău. Intorcându-se, la Turda invidia lui Basta duse 
la ’ntâmplarea din 19 August, când Mihai fu tăiat cu topoarele 

Inc’o faptă bună, prin care Mihai a ajutat la organizarea bise¬ 
ricii din Ardeal, pe lângă întemeierea mitropoliei, a fost aşezarea 
in Maramureş, la Peri, a unui episcop, Sârghie de Tismana. Orga¬ 
nizaţia bisericească, iată ce a rămas în Ardeal din sbuciumul mar 
relui Voevod „Domn Ţării-Româneşti şi Ardealului şi-a Mol¬ 
dovei". Şi încă ceva mai însemnat: amintirea faptei mari a lui 
Mihai, ca un îndemn permanent al conştiinţei româneşti spre rea¬ 
lizarea unirei. 

Radu-Şerban, în faţa Polonilor, cari veneau cu Simion Movilă, 
se retrage ’n Ardeal şi, primind de aci ajutor, îl învinge pe 
Simion. Când nobilii maghiari se revoltă în frunte cu Moise 

Szikely, Radu sare în ajutorul împăratului, sdrobind pe Unguri 
în lupta ce s’a dat lângă Braşov (7 Iulie, 1603). 

După moartea lui Ştefan Bocskai, cu care Domnii din Prin¬ 
cipate încheiaseră pace, urmează în Ardeal Gavril Bathory, care 
visa să stăpânească Moldova şi Ţara-Românească, cu sprijinul 
Turcilor, având tronul la Sibiu. La 1610 năvăli în Ţara-Româ¬ 
nească. Radu fugi în Moldova şi se ’mpacă cu Domnul de aci, 
C. Movilă. Fugarii munteni erau laolaltă in tabăra dela Roman 
cu Moldovenii. Radu se întoarse, trecu în Ardeal şi lângă Bra¬ 
şov câştigă o mare biruinţă asupra Ungurilor (11 Iulie, 1611). 

Ca şi Despot, visul de a domni în Ardeal l-a avut încă un 
aventurier ajuns pe tronul Moldovei, Gaşpar Grafiani (1619— 
1620). 

Boerii răsculaţi în contra Grecilor, Ia 1630, sub conducerea lui 
Matei Basarab pribegesc prin Ardeal, în părţile Haţegului, cu 
voia principelui GA. Rakoczy, care caută legături cu Moldova şi 
Ţara-Românească. Fiul acestuia, cu acelaş nume, n’a sprijinit pe 
pretendenţii duşmani lui Matei Basarab şi Vasile Lupu. Dimpo¬ 
trivă, pe Matei l-a ajutat cu trupe, când a fost atacat de Vasile 
Lupu, care voia să puie în Ţara-Românească pe fiul său loan. 

Mai târziu, când Gheorghe Ştefan vrea să-l răstoarne pe 
Vasile Lupu, Rakoczy îi trimite ajutor în contra lui Vasile Lupu, 
Dealtcum şi Vasile Lupu se gândea la Ardeal. El scrie Sultanului, 
că-1 poate ocupa cu uşurinţă, căci cunoaşte toate potecile; fiind 
mai mulţi locuitori aci Români, le va promite libertate şi astfel 
căştigându-i, îi va porni contra Ungurilor. Vasile Lupu a fost şi 
naşul fiului lui Rakoczy, cu numele Francisc. Ba mai mult, Ra¬ 
koczy a sfătuit pe fratele său Sigisnumd să ia de soţie pe Domniţa 
Rucsandra, fiica lui Vasile Lupu, şi să înveţe româneşte. La 1650 
peţitorii au fost la Iaşi. Vasile Lupu le-a spus că nu-şi poate 
mărita fata după un prinţ de altă lege. Tot Ia sfatul lui Vasile 
Lupu a numit Rakoczy / mitropolit al Românilor ardeleni pe 
Iii* lorest. Ardelean de naştere, persecutat pentru credinţa lui, 
a ajuns episcop de Huşi. 

Rakoczy mai ajută şi pe Constantin Basarab (1654—1658) 
când acesta lupta contra boerilor răsculaţi. Ajutorul acesta a fost 
cerut printr’o solie trimisă la Alba-Iulia, Ia 1655, in frunte cu 
Mitropolitul Ignatie. In lupta dela Teleajen, Rakoczy birui în 
folosul acestuia, nimicind floarea oştirii muntene. Acest Con- 

8 


www.dacoromanica.ro 


114 


stantin, prilegind mai târziu, trecu şi prin Maramurăş, dăruind 
biserica ortodoxă din Muncaciu. 

Radu Mihnea (1658—1659), care se numea şi Mihai Vodă, fire 
de aventurier, ceru dela Turci Moldova şi Ardealul, se numea 
„principe de Făgăraş'* şi voia să facă şi el fapte mari ca Mihai 
Viteazul. Fapta lui Mihai Viteazul creia îndemnuri. Tot la Ardeal 
se gândea, plănuind să-l cucerească, şi Mihai Pătraşcu, nepotul 
lui Mihai Viteazul, pe care Matei Basarab voia să-l facă urmaş. 
Acesta trăia în Viena, pe vremea lui Ferdinatid III. Pe acest 
Mihai, la 1644, Ferdinatid îl trimite în Ardeal să facă o mişcare 
printre Români împotriva lui Rakoczy. Grigore Ghica cere dela 
Apaffy, principele Ardealului, să-i înapoieze feudele muntene.' 
Amlaşul şi Făgăraşul. A fost deci o tendinţă continuă spre 
Ardeal, o dorinţă, poate, instinctivă de a-1 avea. 

La asediul Vienei (1683) ia parte şi Şerban Cantacuzino, deşi 
el doria o ’nţelegere cu Imperialii, în schimbul unor moşii şi ce¬ 
tăţi în Ardeal. La 1685 trimişii lui Şerban participă la dieta din 
Fagăraş, unde se încheie o alianţă între Transilvania şi Muntenia. 

Constantin Brăncoveanu a trebuit să sufere mult din cauza 
Nemţilor, cari au intrat în ţară; tot aşa din cauza lui Tdkdly. A 
avut şi o luptă lângă Zărneşti, întovărăşind pe Turci in Ardeal 
(1690). In această luptă a căzut Bălăceanu, care era general 
austriac şi căuta s’ajungă astfel Domn în Muntenia. Prin pacea 
dela Carlovitz (1699) Austriecii iau Ardealul; ei nădăjduesc să 
anexeze şi Muntenia. 

Dacă, in acest timp, trec din Principate în Ardeal dascăli scrii¬ 
tori, cum e Ieromonahul Silvestru, care a lucrat la „Noul Testa¬ 
ment" dela Alba-Iulia (1648), din Ardeal trec meşteri cari lu¬ 
crează la biserici, Ia obiecte cari servesc Ia cultul divin, şi se amin¬ 
teşte şi un călugăr învăţat, Daniil, care a ajuns Vlădică. 

Pofta Nemţilor creştea mereu, ei vreau să cuprindă Principatele. 
La începutul epocei fanariote, pretextând că sprijină partidul 
creştin din Muntenia, intră in Bucureşti, prinzând pe N. Mavro- 
cordat şi-l ţin mai mulţi ani la Sibiu. De asemenea năvălesc în 
Iaşi. 

Cu ajutorul Tătarilor sunt înfrânţi şi Mihai Racoviţa trece 
până ’n Ardeal, prădând ţinutul Bistriţei (1717). La 1718 Olte¬ 
nia ajunge sub Austrieci şi e cârmuită de un Ban, având un con¬ 
siliu numit de guvernatorul din Sibiu. Austriecii încep să orga- 

nizeze Oltenia, dar prin pacea dala Belgrad (1739) sunt siliţi s’o 
înapoieze. Folosindu-se de răsboiul dintre Ruşi şi Turci (1774), 
Austriecii vreau din nou să ia Oltenia. Neputând, înţeleşi cu 
Ruşii, intră’n Moldova, sub pretext că fac cordon în contra ciu¬ 
mei, şi la 1775, prin mituire, răpesc Bucovina. Când la 1788 
începu un nou răsboiu între Ruşi şi Turci şi Potemkin ajunse 
guvernator al Principatelor (visa să fie şi rege al Daciei), Mun¬ 
tenia ajunse mai mulţi ani sub cârmuire austriacă. La 1806 un 
nou răsboiu; Principatele ajung să fie administrate de C. Ipsilante 
(care încă se visa rege al Daciei), iar la 1812 ni se răpeşte Ba¬ 
sarabia. 

Cel dintâiu guvernator al ei a fost Scarlat Sturza, care a 
avut viziunea unirii tuturor Românilor, prorocind-o. 

• Dar zările au început să se lumineze. Conştiinţa naţională, către 
mijia în operile cronicarilor, s’a deşteptat, prin munca scriitori¬ 
lor ardeleni. Un vânt primăvăratic adie. Şcoala lui George Lazăr 
şi revolta lui Tudor împrăştie ultimele neguri şi pregătesc ai- 
nul 1848. 

Contactul între Transilvania şi Principate e tot mai des. Trec 
dascăli de aci acolo. Caza, Alexandri, Bălcescu, Brătianu trec 
în Ardeal. Pe Câmpia Libertăţii erau, la 1848, Români de pre¬ 
tutindeni, în armata lui Iancu lupta şi Munteanul Racoviţă (Vi- 
ţianu). In zadar mai ocupă Ruşii Principatele, în zadar şi A- 
ustriecii, cari se mai gândesc la anexarea lor, vremurile s’au 
schimbat, conştiinţa naţională legase pe Români aşa de strâns, 
încât nimic nu-i mai putea despărţi, nimic nu-i mai putea supune. 

Unirea Principatelor şi răsboiul pentru independenţă pregătesc 
întregirea neamului. Graniţa dela Predeal nu mai putea opri pe 
nimeni de a trece de-oparte şi de alta a Carpaţilor, în România 
vedeau toţi Românii „ ţara„Soarele" pentru toţi Românii ră¬ 
sărea la Bucureşti. Cu multă dreptate spunea Delavrancea: 

„Soartea, nenorocirile, au putut despărţi un popor, idealitatea 
„lui însă a rămas identică. In acest înţeles Carpaţii nu au despărţit 
„fiinţa noastră în două, ci i-au menţinut întregimea ei, adă¬ 
postind în vremuri de urgie pentru a revărsa apoi, de-oparte şi 
„de alta, aceeaş doină, în aceeaş limbă, mişcată de acelaş geniu"... 

Ei bine, acest geniu, cu care D-zeu a înzestrat pe fiii aleşi ai 
poporului nostru, ne-a condus la înfăptuirea României Mari de 
azi, cel mai măreţ act din istoria neamului românesc. 

CAPITOLUL XV, 

ORIGINEA MOŢILOR 

După această reprivire istorică asupra părţilor mai principale 
din trecutul cel mai îndepărtat al neamului nostru, este firesc să 
ne punem întrebarea: Care este originea Moţilor? 

Moţii sau Ţopii sunt urmaşii direcţi ai Dacilor şi ai coloniilor 
romane, aduse de împăratul Traian în urma ocupărei Daciei în 
anul 105 după Christos, în scopul de a o coloniza şi de a putea 
munci şi exploata cu b-aţele lor minele de aur din fosta ţară a lui 
Deoebal. 

Numirea de Moţi vine dela chica antică, moţul de păr, pe care 
îl purtau bărbaţii şi care era un obioeiu dac, uzitait până in a 
doua jumătate a secolului trecut in ţara Moţilor. Personal am 
văzut în copilăria mea, acum 50 de ani, încă destui Moţi bătrâni 
cu părul adunat în chică, de obiceiu în partea dreaptă a capului, 
lângă ureche. 

Dealtfel şi denumirea de Ţopi derivă dela cuvântul german 
Zopf, care pe româneşte însemnează chică — şi cum funcţionarii 
nemţi de pe vremuri, cari dispreţuiau pe Moţi, îi numiau Zopfiger 
Walach (Valach cu chică), s'a perpetuat astfel porecla de Ţop. 

Mai de mult Moţii purtau peste tot numele de Ţopi după teri¬ 
toriul pe care îl locuiau — dintre Murăş şi muntele Bihariei — 
şi care se numea Terra Tzopus. In fruntea acestui teritoriu, adică 
ţinutul Munţilor Apuseni ai Transilvaniei, se afla un voevod ro¬ 
mân, care numai pe la începutul veacului XV ’şi-a pierdut near 
târnarea faţă de regii Ungariei. Ultimul voevod amintit de isto¬ 
rie a fost Iacob. 

Voevodul Ţopilor îşi avea reşedinţa în Abrud, unde şi azi se 
află o biserică veche din timpurile acelea, acum proprietate a pa- 

pistaşilor. însăşi clădirea şi stilul acestei biserici dovedesc vechi¬ 
mea ei, căd zidurile cuprind multe pietre vechi cu figuri din timpul 
Romanilor, iar pictura din lăuntru cu sfinţi româneşti şi scriere 
slavonă confirmă că a fost pe vremuri biserică românească. Este 
văruită cu alb, însă sub stratul alb se pot distinge şi azi cei 12 
apostoli în jurul altarului, sub a căror figuri merge de jur împre¬ 
jur un brâu tricolor. Cu ocazia diferitelor reparaţiuni ale acestei 
biserici, catolicii au încercat să şteargă cu totul figurile sfinţilor 
româneşti, dar n’au reuşit pe deaintregul şi atunci s’au mulţumit 
s’o spoiască din nou cu var. 

Denumirea de Ţopi o întâlnim şi în descrierea Ardealului, fă¬ 
cută de împăratul bizantin Constantin Por fi rog? nilul (anii 912— 
959), care în veacul X le zicea Tzopon. 

Este cu desăvârşire fals că denumirea de Ţop ar fi o formă o- 
nomatopeicâ, slavă sau ungurească, provenită din faptul că Moţul, 
neştiind să danseze, (opăe „ca un urs“, sau că aceşti locuitori 
fiind înfundaţi cu casele lor resfirate pe văi şi în munţi, sunt 
consideraţi de cei dela şes drept „grosolani" şi „neciopliţi". 

Tot aşa de puţin fondată este şi opinia d-lui profesor Ovidiu 
Densuşianu, că Moţii ar fi de origină alună, deoarece Alunii au 
năvălit in Ardeal prin veacul al 5-lea şi n’au lăsat nici o urmă 
evidentă în presupuşii lor continuatori de azi. 

Fostul meu profesor dela liceul român din Braşov, dr. Wasile 
Glodariu, susţinea cum că Moţii ar fi de origină celtică Reposatul 
profesor îşi întemeia această convingere pe simpla denumire a 
satului Albac (in care s’a născut Horia), care ar fi cuvânt celtic, 
căci o localitate cu o denumire identică se găseşte şi in Scoţia, 
ai cărei locuitori ar fi, după unii istorici, rămăşiţe de ale ve¬ 
chilor Celţi. 

Această teorie este împărtăşită de alt-fel şi de d. /. Guiart, 
distinsul profesor francez dela universitatea din Cluj, care afirmă 
că originea Francezilor şi Românilor este una şi aceiaşi, adică 
celto-galică, putând fi consideraţi şi unii şi alţii drept Celţi ro¬ 
manizaţi. 

învăţatul şi regretatul profesor Vasile Părvnn confirmă şi 
dânsul această teorie când scrie in ultima sa operă Getica că: 
„in momentul când Romanii luau definitiv la Dunăre rolul civi¬ 
lizator al Celţilor, supunăndu-i şi pe aceştia, din Gallia şi până 
„la gurile Dunării, formelor de viaţă romane, Dacia era perfect 

„pregătită să devie şi ea romană. Romanizarea Daciei se anun¬ 
ţase de-altfel antropo-geografic încă dela anul 1000 înainte de 
„Christos, când cultura villanoviană îmbrăţişă şi întreg masivul 
„carpatic. Celţii au mijlocit însă apoi şi elementele materiale ale 
„culturei greco-italice, iar Romanii au tras concluziile atât etno¬ 
grafice cât şi spirituale". 

Pentru regiunea Moţilor par a fi surprinzătoare până la un 
punct numai unele apariţiuni în nomenclatura toponimică curentă 
de sate, ca Certege, Oarda, Poieni, Ponorel, Sohodol, Vidra etc., 
toate cuvinte de origină slavă. Dar din nomenclatura toponimică 
nu se pot trage totdeauna concluziuni definitive şi indiscutabile, 
fiindcă denumiri de sate şi văi cu cuvinte de origină slavă există 
pe tot întinsul ţinuturilor locuite de Români, nu numai în ţara 
Moţilor — şi apoi nu este nimic de mirat în această privinţă câtă 
vreme se cunoaşte marea influenţă, pe care a jucat-o, prin bise¬ 
rică, limba slavă veche în formarea limbei noastre. O altă expli¬ 
caţie a acestui fenomen se poate găsi şi în faptul că regii Ungar 
riei, printre cari Geza II, prin secolul XII, au adus în munţii Abru¬ 
dului colonişti şi din nordul Ungariei şi anume din comitatul 
Zips (Ceho-Slovacia de azi). Descendenţi ai acestora există şi 
azi, mai ales în comuna Bucium, cu numele de familie Ţipţer, 
Fişter, Cainap, C/adnic, Şoica, toţi însă complect românizaţi de 
sute de ani. 

Dar în afară de aceasta, cititorul nu trebue însă să scape din 
vedere că administraţia romană din Dacia, pentru colonizarea 
ţinutului aurifer şi pentru intensificarea producţiunii în minele 
de aur din munţii Abrudului, a adus şi elemente barbare din 
diferite părţi şi lucratori speciali de pe malurile orientale ale 
Dalmaţiei, cum dovedesc tablele cerate, descoperite de un secol 
şi mai bine in munţii Abrudului, la Roşia-Montană, şi cari con- 
stitue cele mai preţioase monumente istorice şi de un imens in¬ 
teres naţional pentru noi. 

In sprijinul acestei teze avem următoarea serioasă afirmaţiune 
a neobositului folclorist d. profesor Tache Papahagi, care în in¬ 
teresantul sau studiu, întitulat „Cercetări în Munţii Apuseni“, 
spune la pagina 42 că: „raportând această frântură etnică daco¬ 
româna, adică Moţii, la întregul românism, prima şi cea mai 
„importantă constatare, pe care o putem face, este că atât psi- 
„chologiceşte, dar mai ales din punctul de vedere al fizicului şi 

„al geografici umane în general, Moţul reprezintă o entitate aparte, 
„caracteristică şi care nu prezintă asemănare frapantă cu nici o 
„altă ramură românească decât numai cu Istro-Românii. Chiar 
„din prima călătorie făcută în Munţii Apuseni, tipul Moţului mi-a 
„reamintit pe cel al Istro-Românilor, pe cari i-am vizitat în 1919. 
„La această asemănare vine să coroboreze şi laturea linguistică şi 
„anume rotacismul". 

Intr’adevăr, singurele populaţii de origine romana cu aceasta 
particularitate linguistică a rotacismului, care consistă între multe 
alte schimbări şi reguli fonetice in înlocuirea consonantei n prin r, 
sunt Moţii şi Românii istrieni de pe coasta Dalmaţiei, dintre 
Fiume şi gara Sf. Peter (câteva sate dela poalele muntelui 
Magiore). Această particularitate linguistică se întâlneşte, la Moţi, 
numai în comunele situate pe văile Râului mare şi Râului mic 
(sau Arieşul mare şi Arieşul mic), din sus de Câmpeni. 

Iată câteva strofe de cântece populare în rotacism, culese da 
mult regretaţii Teofil Frănea şi George Candrea, ambii fii aleşi 
din sânul Moţilor şi autorii studiului „Rotacismul la Mo(i şi la 
Jstrieni“ şi al volumului „Românii din Munţii apuseni 11 : 

Cire-şi teme muerea, 

Facă gard pelângă ea; 

Facă-şi gard de rude nouă. 

Puie smerii în el şi plouă. 

De şi-o teme de veciri, 

Facă-şi gardul şi de spui! 

Bătrânit-am, bătrânit 
Pe margirea sâlhelor, 

Ţirănd calea mândrelor. 

Care mândră nu virea, 

Birişor mă’nbătrânea. 

Dar zău care că virea, 

Birişor mă’ntinerea. 

Pomişor cu poame bure, 

Du-te la mândra şi-i spure, 

Să nu se gate aşa bire 
Că eu mă topesc cu zile; 

Ce-o iubit sufletul meu 
Pâră mor îmi pare rău, 

Ce-o iubit irima mea 
Pâră mor nu por uita. 

Această asemănare frapantă între graiul Moţilor şi al puţinilor 
Români ce mai trăesc în Istria, dovedeşte că la resturile de popu¬ 
laţie daco-romană s’au adăugat in cursul vremei şi elemente nord- 
ilirice, dinspre coasta adriatică, care vor fi venit fie în calitate 
de coloni, fie pentru lucrarea minelor de aur, acest preţios metal, 
care din timpurile cele mai vechi a zgândărit lăcomia lumei. 

Tablele cerate o confirmă şi o dovedesc, după cum am arătat 
in capitolele VII şi VIII. 

CAPITOLUL XVI. 

CARACTERUL ŞI TIPUL MOŢULUI 

Trecând prin atâtea furtuni şi oţelit in atâtea lupte, pe cari 
le-a dus în cursul veacurilor pentru apărarea existenţei sale, Moţul 
este omul muncei şi al ordinei. Când însă clasa stăpânitoare trece 
cu nedreptăţile, cu lipsa de scrupul, de ruşine şi de umanitarism 
limita răbdărei sale îngereşti, atunci el reacţionează hotărît şi 
puternic, conform cu temperamentul sau sanguinic şi cu serio¬ 
zitatea sa caracteristică. Aşa se şi explică multele revoluţiuni, la 
cari a fost împins Moţul de neomenosul feudalism unguresc, care 
’i-a răpit încetul cu încetul libertatea naţională, libertatea politică 
şi în cele din urmă şi libertatea personală. 

Cauza tuturor rebeliunilor Moţilor a fost, după toţi scriitorii 
timpului, lunga şi trista serie de abuzuri a regimului unguresc şi 
habsburgic. 

In general, Moţul este iute şi violent atunci când se atinge 
cineva de patrimoniul lui sufletesc, naţional sau de interesele lui 
obşteşti. Se însufleţeşte repede şi are o tărie de caracter aşa de 
mare, încât dacă ’şi-a pus ceva în gând, nu renunţă pentru nimic 
îa lume până când nu-şi ajunge scopul, chiar dacă ar fi convins 
de mai înainte despre relele urmări ale acţiunei sale. 

Moţii sunt oameni întregi, leali, serioşi şl nefăţarnici. In re¬ 
giunea propriu zisă a Moţilor lemnari, a fost şi trăeşte şi azi un 
spirit contra străinilor, un spirit ultra-xenofob. De aceea în toate 
satele de pe cele două ape — Râul mare (Arieşul mare) şi Râul 
mic (Arieşul mic) —, adică dela Câmpeni în sus, nu există nici 
un străin. încercările făcute in acest sens s’au izbit totdeauna de 
acest spirit xenofob, întru cât Moţul crede că toate relele şi ne¬ 
dreptăţile oe se abat pe capul lui sunt opera străinilor. In genere. 

Moţul e foarte bănuitor fată de oricine, care ’i calcă t ara - Eî 
vede în fiecare străin un ungur, adică un asupritor, cu care 
întreaga Moţime a dus atâtea crâncene lupte în trecut. 

îmi aduc aminte că în copilăria mea, prin anii 1884 sau 1885, 
un evreu, rudenie a negustorului Lowg din Câmpeni, a încercat 
să deschidă o cârciumă la mijlocul drumului dintre comunele 
Albac şi Secătură, la poalele Dealului Frumos. Ei bine, după 
puţine zile îndrăzneaţă lui hotărîre l’a costat propria-i viată în 
chiar localul lui. Evreul a fost găsit mort în podul cârciumei. 
Cu toate cercetările justiţiei, nu s’a putut afla autorul sau autorii 
crimei. Mai mult chiar: La câte-va luni după moartea evreului, 
o altă ruda a sa, nedându-şi seamă de înclinările sufleteşti ale 
Moţilor şi voind cu ori-ce preţ să facă comerţ în mijlocul şi pei 
spinarea lor, a găsit de cuviinţă să se stabilească în localul de¬ 
venit liber în urma asasinării rubedeniei sale. După două săptă¬ 
mâni, şi al douilea evreu a fost găsit mort, tot în podul cârciumeL 

Autorii acestei crime n’au putut fi descoperiţi nici până azi, 
deşi, după al doilea omor, s’a procedat la o anchetă foarte se¬ 
veră, condusă de un judecător de instrucţie român cu numele 
B. Başiotă, care între mijloacele de stoarcere a adevărului din 
gura locuitorilor interogaţi şi bănuiţi ca autori ai crimei sau ca 
complici n’a omis între altele nici bătaia la tălpi, operaţie pe care 
o făceau nişte soldaţi unguri dintr’un detaşament de infanterie 
ce ’i-se pusese în acest scop la dispoziţie. 

încolo crimele în aceste părţi sunt aproape necunoscute, iar 
despre sinucideri numai prin basme se vorbeşte. Moţul este mun¬ 
citor, sârguincios, cumpătat şi foarte religios. Rezistent la muncă, 
deşi traiul lui e foarte simplu şi se mulţumeşte cu puţin. Moţul 
mai este de o cinste perfectă şi cu o pronunţată independentă su¬ 
fletească. 

Moţul îţi atrage atenţia prin tipul lui caracteristic într’un fel, 
care îl scoate din cadrul general al tipului românesc: este de 
statură mijlocie, costeliv şi iute, cu o oare-care lipsă de simetrie 
în regularitatea trăsăturilor fetei, nasul fiind mai mult neregulat, 
adica de obiceiu cam cârn. Fruntea lui e lată, ochii albaştrii- 
căprii, iar mersul încet şi legănat, înfăţişând pe omul de munte. 
Dacă e costeliv şi iute la fire, aceasta se explică prin istovitoarea 
muncă, pe care o depune Moţul pentru mizerabila lui existentă. 

prin urcarea şi coborirea dealurilor şi a munţilor, ca şi prin clima 
rece din partea locului 

Mai arătoşi, mai impunători şi mai frumoşi dintre toţi locui¬ 
torii din Ţara Moţilor sunt cei din marea comună Bucium, de 
lângă Abrud, şi apoi cei din Bistra, de lângă Câmpeni. 

Moţul fiind de natură bănuitor, el nu este comunicativ, ne- 
deschizându-şi sufletul la ori-cine, mai ales faţă de un necu¬ 
noscut. Rezerva, pe care şi-o impune în asemenea împrejurări, 
egalează muţenia. In această privinţă, iată un caz din mai multe, 
povestit de profesorul Tache Papahagi în interesanta sa lucrare: 
„Cercetări în Munţii Apuseni 11 . 

La 17 August 1922, profesorul Papahagi, coborând de pe mun¬ 
tele Măgura înspre comuna Neagra, întâlneşte un Moţ, cu care 
a avut următoarea conversaţie: 

— Bună ziua! zice Moţul. 

— Bună ziua! Poftim, stai puţin! 

Da ce faci p’aici? 

Uite, prânzesc. Ce zici, plouă astăzi ori nu? 

Ba. Da unde te duci? 

La Neagra. Mai e mult pân’ acolo? 

— Ba. Da de unde vii? 

Din Scărişoara. Cum îi ziceţi voi la osul acesta? (osul unui 
puiu fript, diti care mânca d. Papahagi). 

— Os. Da de unde eşti? 

— Din Câmpeni. Ce eşti: Moţ ori Crişan? 

— Ba Da ce umbli p’aici? 

— Ia, să vă cunosc şi eu ţara voastră. Ascultă: Nu e vre-o* 
bătrână pe-aici care să-mi descânte de măsele? 

— Da cine eşti D-ta? 

In felul acesta a mai continuat convorbirea. Moţul interogând 
amănunţit pe neobositul profesor bucureştean, care in schimb 
n’a putut obţine dela el nici o lămurire la tot ceea-ce îl întrebat 

Din cauza acestei neîncrederi, pe care ’şi-o manifesta faţă de 
ori-ce străin, este firesc ca Moţul sa apara une-ori neospitalier— 
asta însă şi din cauza sărăciei, care din vremuri uitate se răsfaţa 
încă în casa lui, ca o confirmare a trecutului său plin de sufe¬ 
rinţe şi de lipsuri de tot felul. Nu tot astfel sunt cărturarii Mo¬ 
ţilor, preoţii şi învăţătorii, cari desmint această imputare, da¬ 
torită mai mult sărăciei, iar nu caracterului lor. 

Aparenta aceasta de neospitalitate a Moţului propriu zis o 
compensa însă până mai eri natura vie şi ospitalieră a băeşilor 
din Abrud, Roşia-Montană şi Bucium, oameni de petreceri şi 
cheltuitori, după cum găseau sau nu în minele lor aurul strălu-' 
citor şi preţios, care, din nenorocire, acum după răsboiu, a în¬ 
ceput să se extragă mai rar din pricina scumpetei excesive a 
mânei de lucru şi a explozibilelor trebuincioase. 

Acestei stări de lucruri ’i-s’a pus în sfârşit capăt de către 
d. Ion I. C. Brătianu. prin programul de îmbunătăţiri ce a ho- 
tărît să îndeplinească pentru înviorarea vieţii economice din Tara 
Moţilor, program, care, din fericire, se află azi în plin curs de 
executare. Kilogramul de pulbere (praf de puşcă) se vinde azi 
minierilor cu 40 lei, în loc de 90 lei, cât costa până în luna 
Octombre 1927. Deasemenea guvernul d-lui Brătianu a eftenit 
şi dinamita cu 50 lei la kilogram — şi am nădejde că o va 
efteni şi mai simţitor. Astfel exploatarea minelor de aur îşi va re¬ 
căpăta în scurtă vreme avântul şi rentabilitatea de odinioară. 

CAPITOLUL XVII. 

OCUPAŢIUNEA ŞI VIAŢA MOŢILOR 


Moţii, după ocupaţiile lor principale, se împart în două cate¬ 
gorii: Moţii propriu zişi, cari se ocupă mai mult cu industria 
lemnului, şi Moţii minieri sau băieşii din împrejurimile Abrudului. 

Ocupaţiunea de predilecţie a Moţilor propriu zişi, acei cari 
locuesc prin satele dealungul Rîului-Mare, care izvorăşte din 
spatele muntelui Călineasa, şi a Rîului-Mic, care îşi trage cursul 
din muntele Biharia — două ape cristaline, care la 3 kilometri 
mai în sus de Câmpeni se împreună şi formează valea Arieşului—, 
este industria lemnului sub aproape toate formele ei. Moţul este 
fabricant de doniţe, ciubere, sindile şi cercuri de legat vasele. 
El este în acelaşi timp un priceput dulgher şi constructor de po¬ 
duri, mai ales cei din comuna Sohodol. 

Cu facerea de ciubere şi doniţe, ca şi cu cercuitul, se înde¬ 
letnicesc mai cu seamă locuitorii satelor Vidra (de sus, de mijloc şi 
de jos), Neagra, Ponorel, Albac, Scărişoara şi Secătură. Cei din 
Albac mai fac şi scânduri, grinzi şi laţuri, iar Bistrenii şi Certe- 
jenii şindile. Locuitorii din Albac-Arada, azi numită Horia, sunt 
iscusiţi constructori de joaghere sau ferăstraie. 

Mulţi dintre aceşti locuitori se mai ocupă şi cu facerea do 
pieptare şi cojoace. Ei se numesc cojocari sau suci (dela cuvântul 
unguresc szocs). 

Moţii, cari practică fabricarea ciubereîor, doniţelor şi a cercu¬ 
rilor, se numesc văsari. In casa fie-cărui Moţ, construită din 
bârne de brad sau de fag şi acoperită cu şindilă, nu lipseşte, 
pe lângă laviţă, pat şi masă, nici scaunul de văsărit, un fel dei 
rândea, cu ajutorul căreia cioplesc şi fasonează lemnul. 

Văsarii îşi desfac marfa pe la târguri şi prin sate şi cu banii 

câştigaţi îşi cumpără bucate (porumb, grâu şi secară), pe cari le 
încarcă în căruţe sau pe cai, ca să aducă bucăţele la copii şi la 
muere, cari îi aşteaptă cu drag. Cei mai săraci sunt cercuitorii, 



Casă mai gospodărească din Scărişoara-de-jos, 
aşezată lângă „drumul de ţară'', în apropierea 
bisericei (Dtipâ T. Papaliagi). 

cari n’au altă avere decât un biet cal, pe care încarcă cercurile 
şi pleacă să cutreere ţara în lung şi în lat ca să-şi desfacă marfa> 
înlocuindu-o la întoarcere cu 3 sau 4 saci de cereale. 



Feciori de Moţi din Scărişoara-de-sus, transportând 
«indile pe cai. (După T. Papahagi). 


Cei mai înstăriţi, adica acei cari au şi cai şi căruţă, fac grupe de 
câte 3—10 căruţe, pe cari, după-oe le încarcă bine cu ciubere, 
doniţe şi tiocuri de răşină (de brad), pleacă cu fabricatele lor, în 

pasul cailor şi cu popasuri de zi sau noapte pe la marginea dru¬ 
murilor, ca să le vânză în tară şi chiar în ţări străine, ca Unga¬ 
ria şi Iugoslavia. Aceste peregrinări comerciale ţin cu săptămânile 
şi chiar cu lunile. Dela înfăptuirea României-Mari încoace, Moţii, 
în simţul lor de orientare, trec prin toate defileurile Carpaţilor, 
cutreerând toate judeţele dunărene, ba trec şi Prutul în Basarabia 
şi Dunărea în Dobrogea, aşa în grupe cum au plecat de aca^ă, 
aşteptându-se unii pe alţii până la desfacerea complectă a pro¬ 
duselor lor. 

Hotărît şi senin, Moţul pleacă la ţară mănându-şi caii mai 



Moţul Mihai Matei Pucea din Scărişoara-de-jos, lucrând 
in casa lui la cercuri, ciubere, etc. (După T. Papahagi). 

mult pe irima drumului decât pe margini, gândindu-se la cei 
de-acasă şi cântând cu glasu-i melodios versurile: 

Du-mă, Doamne, în pace în tarii, 

Cu cercuri şi cu ciubară, 

Şi mă adă în pace acasă 
La copii şi ia nevastă! 

Sau varianta următoare: 

Plecat-a Moţul ia ţară 
Cu cercuri şi cu ciubară 
Şi cu tiocuri de răşină 
Să le dee pe fărină! 

Du-mă, Doamne, în pace acasă 
La copii şi la nevastă! 

Iar când vrea sa-şi alins multele lui necazuri şi suferinţe. 
Moţul doineşte ast-fel: 

Nu am pane, nu am sare, 

Toate le-a dus darea mare, 

Darea mare ce m? apasă, 

De stă sufletul să-mi iasă! 

Fără îndoiala, Moţul in toate aceste peregrinări comerciale 
ale sale, însoţit de cele mai multe-ori de câte un băiat, pe care 
ţine să-l iniţieze încă din frageda copilărie în explorările sufle¬ 
teşti ale unor atari îndeletniciri, urmăreşte în primul rând gândul 
de a realiza un câştig, cu care să poată eşi din iarnă cu întreaga 



Vedere din valea mijlocie a Gârdei: o parte a 
Scărişoarei-de-sus împrăştiată pe versanturile apusene 
din apropierea gheţarului (După T. Papahagi). 

familie. Dar este imposibil de a nu acorda acestui dor de cu- 
treerare şi anumite impulsiuni sufleteşti de explorări spirituale, 
un fel de neastâmpăr etnic, dela care nimic nu l’a putut abate, 
nid chiar bătăile cu patul armei de către sălbatecii jandarmi 
unguri, cari ţineau să-şi arate astfel ura lor tradiţională faţă 
de Moţi numai pentru faptul că lăsau, în popasurile lor, să le 
pască caii pe şanţurile de pe marginea drumului. 

Un ordin circular al guvernului român, pus la cale încă în 
1919 de către autorul acestor rânduri, a pus capăt acestui o- 
biceiu barbar, care trecuse la început şi în deprinderile unor 
jandarmi români, prea zeloşi şi nepricepuţi. 

In ce priveşte traiul Moţului, el este cu totul simplu şi rudi¬ 
mentar — şi aceasta din cauza condiţiilor geografice, a pămân¬ 
tului neproductiv şi a regimului politic introdus de dominaţia 
ungurească. Cele mai multe case din satele moţeşti sunt aşezaite 
şi răspândite pe dealuri şi pe munţi, ceea-ce probează că Ţara 
Moţilor, încercuită de un lanţ de munţi înalţi, aci păduroşi, aci 
prăpăştioşi, a servit încă din vremea întunecoaselor frământări, 
provocate de năvălirea diferitelor popoare barbare, ca un refugiu 
prielnic elementului autochton al rasei daco-romane. 

Pe lângă aceste condiţii geografice nefavorabile, stăpânirea 
maghiară a făcut şi ea tot posibilul ca sărăcia să se răsfaţe din 
plin in Ţara Moţilor, lipsită fiind de comunicaţii şi supusă unui 
regim silvic inchizitorial. Rar poţi întâlni o gospodărie frumoasă. 
Viaţa păstorească nu există aproape de loc. Sunt numeroase case, 
care n’au nici o vită, nici cal de povară. 

Aceasta este starea de jalnică mizerie, pe care a lăsat-o în aceşti 
falnici munţi iobăgia şi regimul feudal unguresc de până mai eri, 
făcând să germineze vecinie aici microbii revoluţiilor crude şi ne¬ 
cruţătoare, cum voiu arăta la locul său. 


9 

CAPITOLUL XVIII. 

REGIUNEA MOŢILOR DIN PUNCT DE VEDERE 
GEOGRAFIC 

Unde începe şi unde se sfârşeşte ţara Moţilor? — iată o 
întrebare, care trebue bine lămurită, căci asupra ei nu sunt do 
acord toţi scriitorii, cari s’au ocupat.cu istoria Moţilor. 

Regiunea Moţilor face parte integrantă din Munţii Apuseni ai 
Transilvaniei, cari se întind pe de o parte din dreapta Murăşului, 
dela Răsboeni şi până lâ Păuliş, în comitatul Aradului, iar pe de 
altă parte dela Răsboeni în direcţia Clujului şi până la Oradea- 
Mare. Mai precis, Munţii Apuseni sunt scăldaţi la Sud şi Sud-Vest 
de apele Murăşului şi Arieşului, iar la Nord şi Nord-Est de apela 
Someşului rece, Someşului cald şi ale Crişului repede. 

Regiunea propriu zisă a Moţilor cade cam în mijlocul Munţi¬ 
lor Apuseni. De unde anume începe şi unde se termină ţinutul 
Moţilor, părerile diferiţilor autori diferă. 

Astfel losif Sterca Şuluţ, el însuşi Moţ, născut în Câmpeni, 
fost preşedinte al „Astrei“, scrie în „Enciclopedia română “ (tom 
III, pag. 336) că „adevăraţii Moţi sunt numai cei din satele Vidra 
de jos, Vidra de sus, Albac, Neagra, Scărişoara, Ponorel şi 
Secătură, unde bărbaţii în vechime purtau părul împletit în chică 
sau legat în vârful capului moţ“. Regretatul Şuluţ a omis — din 
greşeală sau intenţionat, nu pot şti — să înşire printre comu¬ 
nele moţeşti şi satul Vidra de mijloc, situat între Vidra de jos şi 
Vidra de sus, precum şi comuna Câmpeni, considerată drept 
centru al Moţilor. 

Regretaţii Teofil Frâncu, născut în Benic lângă Alba Iulia, şl 
George Candrea, tip expresiv de Moţ, născut în Neagra, lângă 
Câmpeni, spun în conştiincioasa şi interesanta lor lucrare „Ro- 

mânii din Munţii apuseni“ că: „Ţara Moţilor începe dinspre A- 
Qrud, dela Cărpiniş în sus, iar dinspre Ofenbaia dela Bisira u , 

In contradicţie deci cu Iosif Sterca Şuluţ, aceşti doui valoroşi 
scriitori au mai lărgit cu câte-va sate suprafaţa teritorială a 
Moţilor. 

Macedoneanul Tache Papahagi, profesor in Bucureşti, care este 
un iscusit şi foarte sârguincios scriitor folclorist, scrie urmă¬ 
toarele în studiul său „Cercetări în Munţii apuseni„Geografia 
„umană a Munţilor Apuseni ne determină să împărţim populaţia 
Jor în două categorii bine distincte: în Moţi şi Mocani. Primii 
,jse pot subdîyide în două clase: Moţi propriu zişi, cari se ocupă 
„mai mult cu industria lemnului, şi Minerii sau Băieşii din 
„imediatele împrejurimi ale Abrudului 

Cu alte cuvinte, contrar celor susţinute de Şterca Şuluţ de o 
parte şi de Frâncu şi Candrea de altă parte, profesorul Papahagi 
înglobează în Ţara Moţilor şi oraşul Abrud cu toate comunele 
învecinate, în cari există mine de aur cu băieşii lor. 

Teza profesorului Papahagi este, fără îndoială, cea mai a- 
proape de adevăr. 

In timpurile mai noui însă şi mai ales de după răsboiul mon¬ 
dial, după urma căruia, cu mari sacrificii şi cu râuri de sânge 
vărsat, neamul nostru s’a întregit formând statul României Mari 
de azi, noţiunea de Moţ a câştigat mult în amploarea şi lărgimea 
ei. Intr’adevăr, dezideratele Moţilor propriu zişi fiind comune 
cu cele ale vecinilor lor imediaţi, ca Mocanii şi Crişenii, cu cari 
au avut contact de secole şi la bine şi la rău, şi în timp de paoe 
şi in vreme de revoluţie, au făcut ca sub noţiunea de Moţ să 
intre toţi locuitorii satelor începând dela marginea Clujului, dar 
mai precis dela Gilău, spre sud până la Baia-de-Criş şi Brad, 
precum şi cei cari populează satele dela Presaca, lângă Zlatna, 
spre apus, Abrud, Câmpeni şi până dincolo de Vidra-de-sus şi 
înspre Hălmagiu şi munţii Bihariei, adică până la Beiuş. 

întreagă această populaţie pretinde azi în cor îndreptarea nele¬ 
giuirilor de sub regimul unguresc şi asigurarea unui viitor mai 
bun şi mai omenos, ceea-ce guvernul liberal-naţional al d-lui Ion 
I. C. Brătianu a şi admis cu dragă inimă, considerându-i pe toţi 
ca Moţi şi luând cuvenitele măsuri pentru satisfacerea postula¬ 
telor lor, cum vom arăta intr'un capitol special. 

Pe baza suferinţelor comune şi a teatrului luptelor eroice duse 


www.dacoromanica.ro 


132 


tot în comun de Moţi cu o parte din Crişeni şi . Mocani, precum 
şi pe baza concepţiei de mai sus îmbrăţişată şi de guvernul ţărei, 
regiunea Moţilor cuprinde extremităţile următoarelor 6 judeţe: 
Alba, Turda, Hunedoara, Cluj, Arad şi Bihor. 

De altfel încă de pe timpul fostului guvern (1922—1926), 
prezidat de d. Ion I. C. Brătianu, aşa a fost considerată regiu¬ 
nea Moţilor — şi dovada o avem în faptul că în anul 1923, când 
au fost scutiţi Moţii de amenzile de păduri, decretul regal privea 
pe toţi locuitorii de munte din cele 6 judeţe amintite mai susţ 
Dar în susţinerea acestei teze, în ce priveşte lărgirea noţiunei de 
Moţ, vine şi aplicarea legii pentru reforma agrară în ceea-ce 
priveşte acordarea de păduri şi păşunate comunale. 

In interesul deci al sfintei dreptăţi, ce se cuvine Moţilor drept 
reparaţie naţională pentru trecutul lor glorios, dar plin de sufe¬ 
rinţe, noţiunea despre întinderea teritorială a regiunei Moţilor 
aceasta trebue să fie şi să rămână, după cum o învederează şi 
harta alăturată. 

CAPITOLUL XIX. 

TÂRGUL DE FETE DE PE MUNTELE GĂINA. — 
TÂRGUL SARUTATULUI DELA HALMAGIU ŞI 
TÂRGUL DE PE MUNTELE CALINEASA 

Din timpuri străvechi şi îmbrăcate în negura basmelor, cari 
par a ne transporta în epoca de formaţiune a poporului român, 
a existat la Românii din Munţii Apuseni şi în special la Românii 
<iin Ţara Moţilor obiceiul de a ţine bâlciuri sau târguri anuale pe 
vârfurile munţilor Găina (1486 metri înălţime), numit târgul da 
fete din Găina, Călineasa (1432 metri), Biharia (1659 metri) şi 
Lespezi (1103 metri), fără a mai vorbi de târgul sărutatului din 
comuna Hălmagiu, din regiunea văii Crişului alb, la poalele mun¬ 
telui Găina. 

Cele două dintâi, adică târgul de fete din Găina, ca şi cel de 
pe muntele Călineasa şi târgul sărutatului din Hălmagiu se prac¬ 
tică şi azi la următoarele date: primul în prima Duminecă ce 
urmează sărbătoarei Sân-Petru, cel de-al douilea în ziua de Sân- 
Petru şi cel de-al treilea la Sân-Toader, pe când târgurile de pe 
munţii Bihariei şi Lespezi au fost părăsite, cel dintâiu la 1828, 
<din cauza ceţei şi a deselor furtuni, iar cel de-al douilea la 1830. 
Una din cauzele, pentru care a fost lăsat din uz târgul de pe 
muntele Biharia, trebue să fie desigur şi sgomotu) infernal ce se 
■aude la un anumit punct sub coaja pământului, din cauza unei 
mari căderi de apă în interiorul muntelui. De acest punct nu se 
apropie nici vitele, cari pasc în partea locului. 

Cel mai însemnat din aceste târguri este târgul de fete de pe 
muntele Găina, numit astfel — spune tradiţia — din cauza unei 
«găini de aur, care, pe vremea când se lucrau minele din munţii 
Uihariei, îşi depunea ouăle sale de aur într’un cuib aşezat pa 

vârful muntelui Gaina. Când locuitorii din Vidra-de-sus, situaţi 
la poalele muntelui, atraşi de frumuseţea ne mai pomenită a găinei, 
au încercat s’o prindă, ea a fugit şi s’a refugiat în jurul minelor 
de aur dela Roşia-Montană şi de atunci a încetat şi lucrul în 
minele din munţii Bihariei, căci găina din poveste era vâlva băilor 
şi a dus aurul cu ea în părţile unde a sburat. 

In cea dintâi Duminecă după Sân-Petru liniştea din Găina 
încetează pentru o zi. Este ziua fantasticului târg de fete, în 
vederea căruia din zorii zilei curg de pe toate văile şi dealurile 
Moţi şi Moaţe, Crişeni şi Crişene, toţi în haine de sărbătoare. 



O vedere a munţilor stâncoşi din Vidra-de-jos, cari sunt o 
prelungire a muntelui Găina. 

ca să ia parte la acest târg, unde cântecele lăutarilor asurzesc 
pădurile. Dis de dimineaţă doui delegaţi din partea Moţilor din 
Vidra-de-sus şi doui din partea Crişenilor din comuna Bulzeşti 
trag o linie de despărţire între Moţi şi intre Crişeni, în câmpul 
târgului de pe coama muntelui, formată de cele două vârfuri ,ale 
sale. Linia e trasă astfel că Moţii se aşează cu merindele pe pa¬ 
jiştea verde in partea de către răsărit, iar Crişenii în partea de 
către apus. 

Până pe la orele 10 dimineaţa, toţi sunt ocupaţi cu cumpărarea 
şi vânzarea uneltelor de casă şi agricole, fabricate de ei după 

specialitatea locului, şi după-ce s’a terminat cu târguirea celor 
trebuincioase lumea începe să prânzească pe iarbă verde şi să se 
adune împrejurul lăutarilor (igreţilor), cari cântă lângă câte un 
butoiu (berbinţă) cu vin ori cu rachiu (vinars) de cireşe sau cu 
rozolie (un fel de vinars roşu îndulcit cu zahăr sau cu miere de 
stup). Apoi de-odată se încinge jocul peste întreg târgul şi vezi 
grupe separate şi formate din Moţi şi din Crişeni, cari în su¬ 
netul viorilor (ceterelor), clarinetelor, cimpoaielor şi fluerelor, 
joacă hora, adresându-şi prin 
chiuituri tot felul de satire, 
strigând Crişanul către Moj: 

Ţine, Moţ, de hastă straiţă 
Să mă hîţ (joc) cu hastă Moaţă. 

Până mă hîţai cu Moaţa, 

Se duse Moţul cu straiţa! 

Iar Moţul îi răspunde: 

Măi, Crişene, lapte în teoc 
Adă fata să ţl-o joc; 

De nu ţi-oiu juca-o bire, 

Intre smerii in ea şi în tire! 

Pe vremea regimului ungu¬ 
resc, de multe-ori jandarmii 
unguri turburau aceste petre¬ 
ceri prin ura şi excesul lor 
.şovinist. In vara anului 1852 

insă, când 11 jandarmi ’şi-au „ ^ 

„ . ,, . , _ . Neveste din loninatec, cu tulnicele 

permis să insulte nişte femei Jn mânăj pe muntele Găjna( , n zi de 

d’a'e Moţilor şi Crişenilor, ei târg. (După T p apa hagi). 

au fost cumplit băluti şi de- 

sarmati, fapt pentru care Moţii au fost apoi aspru pedepsiţi. 

Printre Moţii, cari au bătut şi desarmat pe jandarmii unguri, 
se afla şi regretatul ţăran din Vidra-de-sus, Gavrilă Bădescu, 
fost luptător în oastea lui Avram Iancu, un tip de Moţ inteligent 
şi hotărît, pe care am avut plăcerea să-l cunosc în vara anului 
1886, cu ocazia unei neuitate excursiuni făcute în Ţara Moţilor în 
societatea distinşilor profesori dela liceul din Braşov, Andrei 

Bârseanu şi Pandeli Dima, apoi Valeriu Branisce şi Ghiţă Pop, 
pe atunci studenţi universitari la Budapesta, Marius Murăşanu, 
Nioolae Dima, Valeriu Puşcariu, Aurel Danciu şi autorul acestor 
rânduri, noi, aceştia din urmă, fiind toţi studenţi la liceul român: 
din Braşov. 

Cu prilejul acestei excursiuni am fost găzduiţi, la Vidra-de-sus, 
în ospitaliera casă a regretatului ţăran fruntaş Iosif Gomboş, 
rudă deaproape a lui Avram Iancu, care la masa bogată ce ne-a 
oferit cu păstrăvi fripţi în spuză şi vin roşu, ne-a făcut plăcereqi 
să invite şi pe ţăranul Gavrilă Bădescu, ca să ne povesteascăt 
scene interesante din luptele lui Avram Iancu cu Ungurii. Om 
energic, dârz şi hotărît, Gavrilă Bădescu, deşi la 1886 număra 
peste 60 ani, avea o încredere oarbă în steaua neamului nostru, 
căci într’una ne spunea următoarele versuri, auzite desigur din. 
gura lui Avram Iancu: 

Nu te teme, măi Române! 

Nu te teme câ-i pieri! 

Căci un braţ vânjos te ţine. 

Fost-ai vecinie şi vei fi! 

Bietul Moţ Gavrilă Bădescu, pentru actul său de a fi parti¬ 
cipat la bătaia şi desarmarea jandarmilor unguri în vara anulut 
1852, a fost pedepsit tot cu bătaia, aplicându-i-se 100 de bastoane- 
Unul dintre participanţi a fost împuşcat în anul 1856. 

încât pentru târgul de fete din Găina, atât regretatul ţărarr 
Gavrilă Bădescu, cât şi Teofil Frâncu şi George Candrea, autorii 
volumului „Românii din Munţii apuseni de care ne-am folosit 
in scrierea de faţă, ne spun că numai în creerii duşmanilor noştri 
a putut încolţi ideia de imoralitate. Moţii, ca şi Crişenii, fiind 
oameni cu un profund sentiment religios, nici-odată n’a existat 
la dânşii vre-o tendinţă care să poată motiva denumirea ce s’a. 
dat târgului, şi anume târg de fete. Fireşte că la asemenea bâl¬ 
ciuri se făceau şi se fac şi azi cunoştinţe nevinovate intre tineri 
şi fete, cari sunt urmate apoi de căsătorie. Tradiţia însă nu ni-le 
prezintă ca având drept prim scop ceva, după care le-am putea, 
numi târguri de fete. 

Despre originea târgului, Gavrilă Bădescu ne mai spunea că; 
a aflat dela tatăl său, care a trăit 130 de ani, că într’o zi Vidrenii„ 

petrecându-şi în Găina, au fost surprinşi de Curuţi şi Lobonţi, 
pe cari respingându-i, în amintirea aoelei victorii 'şi-ar petrece 
Moţii în ziua numită. 

Tot cam în acest sens vorbeşte şi etnograful german dr. Karl 
Reissenberger în volumul său „Siebenburgen“ (Wien, 1881), înlo¬ 
cuind însă năvala Curuţilor şi Lobontilor cu năvala Mongolilor, 
pe cari Moţii ’i-au omorît pe toti şi „în amintirea acelei învingeri 
îşi petrec Românii în fie-care an, la Sân-Petru, pe muntele 
Găina, cu care ocaziune se contractează şi unele căsătorii 

Tot astfel stau lucrurile şi în privinţa târgului sărutatulul din 
Hălmagiu, comună românească pe valea Crişului alb (jud. Arad), 
la poalele muntelui Găina. Acest târg, care se ţine în fie-care 



Târgul de pe muntele Călineasa, care se ţine anual 
în ziua de Sf. Petru. (După T. Papahagi). 

an în ziua de Sân-Toader, se mai numeşte şi târgul nevestelor 
prin faptul că în această zi de bâlciu toate nevestele tinere din 
comunele învecinate vin la Hălmagiu, unde sărută pe rudenii, 
cunoscuţi şi chiar pe străini, dacă li-se spune că sunt oameni de 
frunte şi de omenie şi când nevasta e sigură că nu va fi refuzată). 

A fi sărutat de o nevastă la Hălmagiu, însemnează a fi om 
fruntaş şi cinstit. Ticăloşii, oamenii cu reputaţie proastă şi rău 
îmbrăcaţi sunt ocoliţi dela această onoare. 

Târgul Hălmagiului dela Sân-Toader are o înfăţişare intere¬ 
santă prin buna dispoziţie, râsul şi glumele, cari formează carac¬ 
teristica acestui bâlciu. Dis de dimineaţă, nevestele tinere din 

50—60 de sate, foarte frumos gătite şi cu cununile de mirese pe 
cap, in grup de câte două şi câte trei, însoţite de soacrele .lor, 
încep a umbla prin târg şi cum întâlnesc rudenii şi cunoscuţi, 
aleargă la ei şi îi sărută, iar aceştia le cinstesc cu bani, fie-care 
după cum poate şi îl trage inima. Cu străinii sunt în mare rezervă, 
căci a rămânea nesărutată este cea mai mare ocară. Când însă 
nevestele sunt informate că străinul este într’adevăr om de seamă 
şi sunt asigurate că nu vor fi refuzate, atunci ele sărută şi pe 

străin. După sărutat, nevasta pri¬ 
mind cinstea, ea mulţumeşte în¬ 
chinând dintr’un ulcior cu vin. 
A nu bea, însemnează a batjo¬ 
cori nevasta şi pe ai săi. 

Lucruri imorale şi certuri nu 
se nasc nici-odată. Moralitatea 
şi ordinea o păstrează însuşi pu¬ 
blicul, care controlează păstra¬ 
rea bunelor moravuri. 

In privinţa originei acestui 
târg nu se ştie nimic precis. Oa¬ 
menii s’au pomenit cu această 
datină şi o menţin din generaţie 
în generaţie. Tradiţia spune că 
târgul de sărutat din Hălmagiu 
datează de pe vremea năvălirei 
Turcilor, cari, străbătând până 
pe valea Crişului-alb, ar fi ră¬ 
pit o mulţime de femei crişene, 
dintre cari unele, scăpând din 
robie şi întorcându-se acasă, au 
sărutat de bucurie pe toţi cu¬ 
noscuţii pe cari ’i-au întâlnit, iar aceştia le-au cinstit pentru 
vrednicia şi dragostea lor faţă de limba şi vatra strămoşească. 

Pe lângă târgurile din muntele Găina şi cel dela Hălmagiu, a 
mai rămas in fiinţă târgul de pe muntele Călineasa, care este mai 
puţin important decât cel din Găina, deoarece nu iau parte la el 
decât păstorii din acel munte, apoi foarte puţini păstori crişeni 
şi un număr mic de locuitori de pe văile Someşului cald şi So¬ 
meşului rece dinspre Huedin. Afară de lâna dusă de Moţii din 



Păstori Crişeni, cari îşi pasc 
turmele de oi in apropiere, 
participând la târgul de pe 
Calineasa. (După T. Papahagi). 

Scărişoara, nu sunt alte mărfuri de vânzare în târgul de pe Că- 
lineasa. 

Care anume din aceste târguri e mai vechiu sau dacă toate da¬ 
tează din aceeaşi epocă? Iată o întrebare, la care logica faptelor 
ca şi anumite consideraţiuni etno-geografice ne pot determina să 
socotim geneza lor ca fiind anterioară ori-căror începuturi de 
civilizaţie rudimentară sau aşezământ de stat, ba chiar ca apar¬ 
ţinând epocei de formaţiune a poporului român. Pentru acei cari 
au vizitat târgul de fete din Găina sau târgul de pe muntele Căli- 
neasa, ale căror înălţimi şi aspect oferă privelişti sălbatice şi 
pline de fiorii unei singurătăţi, care îţi face impresia că te gă¬ 
seşti la capătul lumei, gândul lor sboară fatal spre vremuri în¬ 
depărtate, a căror taină caută s’o pătrundă. 

Profesorul Tache Papahagi, în instructiva sa lucrare „Cercetări 
în Munţii apuseni se întreabă cu drept cuvânt: Ce anume va fi 
contribuit ca pentru un atare târg să fie ales creştetul unui munte 
sălbatic şi în acelaşi timp cel mai depărtat de satele Moţilor, cum 
e Călineasa? O atare petrecere pe vârful unui munte e condiţio¬ 
nată în alte regiuni româneşti de serbarea patronului sau hramu¬ 
lui unei mănăstiri existente pe acel munte. Dar aici nu e nimic de 
natură religioasă. Un răspuns în sensul că muntele Găina for¬ 
mând linia de despărţire dintre Crişeni (ţinutul Zărandului) şi 
Ţara Moţilor, era firesc ca să devie locul de întâlnire pentru un 
târg, nu este suficient, fiindcă nu explică elementele constitutive 
ale acestui târg sub raportul istoric, etnic, social şi economic. 

Prin aceste târguri, Moţii — căci ale Moţilor sunt ele, mai 
ales acel de pe Călineasa şi de pe Găina — nu urmăresc aproape 
nimic din punct de vedere economic, cum e obiceiul la târguri. 
Şi apoi nu vârful unui munte, fie el chiar mai puţin înalt decât 
Găina, poate fi prielnic unui bâlciu. Bazat pe aceste consideraţi- 
uni judicioase, profesorul Papahagi afirmă că, sub ori'-ce aspect 
am analiza acest obiceiu al târgurilor pe vârfuri de munţi, totul 
e de natură să ne transporte în epoca unui trecut îndepărtat, poate 
chiar epoca de formaţiune a poporului român, şi că, în asemenea 
circumstanţe, este posibil, pentru vremurile acelea, să fi existat 
şi tendinţa înlesnirei de căsătorii în sensul aşa numitalui târg 
de ţetc. 

Azi pe vârful muntelui Găina se înalţă o cruce maiestoasă, în 
semn de biruinţă, ridicată din iniţiativa d-lui Ion I. C. Brătianu. 

CAPITOLUL XX. 

ABRUDUL 


Abrudul este o denumire de origine pur dacică şi anume dela 
cuvântul Abruttus. Aşa susţine cu un lux de argumentaţie învăţatul 
nostru istoric Vasile Pârvan. Cuvântul Abruttus derivă din vorba 
dacică abrudiom, însemnând aur. Astfel „Abrudul de azi este un 
nume, care constitue o perfectă continuitate cu cel vechiu, chiar 
din punct de vedere fonetic". In epoca romană, Abrudul a mai 
purtat şi denumirile următoare: Auraria Daciae, Auraria maior şi 
Alburnus minor. 

Este interesant de constatat că istoricii de seamă afirmă că 
atât denumirea veche a Zlatnei, adică Ampelum, cât şi a Roşiei 
Montane, adică Albfirnus maior, sunt cuvinte tot de origine 
dacică. Toate aceste trei orăşele se bucurau în epoca romană de 
o stare din cele mai înfloritoare şi împărţiau între ele avantagiile 
unei vieţi economice intensive, ca şi desavantagiile unei lipse de 
seriozitate şi statornicie a populaţiei internaţionale, care o îm¬ 
pestriţa, circulând pe aici fie în slujba împăraţilor, fie pentru 
a satisface propria-i sete de câştig uşor. 

Din timpuri străvechi, Abrudul a avut celebritatea sa. încă pe 
vremea lui Decebal, regele Dacilor, Abrudul era centrul opera¬ 
ţiunilor miniere din Dacia. 

In anul 105 după Christos, împăratul Traian, după cucerirea 
Daciei, a aşezat la, Abrud o legiune romană, dându-i numirea de 
Auraria Daciae, iar mai târziu pe acel de Auraria major, şi a orga¬ 
nizat aşa numitul Collegium aurariorum sub conducerea unui di¬ 
rector de mine numit magister. In exploatarea minelor, aşa pri¬ 
mitiv cum se lucra pe atunci, erau ocupaţi între 15—20.000 lu¬ 
crători, scoţându-se săptămânal din mine o cantitate de 200— 
205 punţi de aur. In fie-care an, administraţia din localitate tri- 


www.dacoromanica.ro 


141 



mitea la Roma, pentru alimentarea tezaurului imperial, aproxima¬ 
tiv 10.000 punţi de aur curat (cam 5000 kgr.). 


In epoca romană bogăţiile aurifere din munţii Abrudului con¬ 
stituiau factorul cel mai atractiv pentru cuceritorii Daciei-Tra- 

Piaţa oraşului Abrud înainte de anul 1848. (Dupâ o fotografie găsită in casa ţăranului fruntaş 

Th. Sârbu din Cărpeniş). 

iane. Astfel nu este o legendă fantastică că împăratul Traian, la 
ocuparea acestei provincii, a făcut o imensă captură sau pradă 
de răsboiu în aur şi argint. După isvoarele lui I. Lydus în cartea 
sa „De magtstratibus", bazată pe „ Geticele" lui Critoti, medicul 
lui Traian, savantul istoric Carcopino stabileşte că cantitatea de 
aur şi de argint găsită în Dacia de Traian ar fi fost de 165.500 
kilograme de aur în valoare de I 2 V 2 miliarde lei româneşti de 
azi şi 331.000 kilograme de argint în valoare de 1 x / 2 miliard lei. 

Acest fapt istoric dovedeşte în mod neîndoelnic că exploatarea 
minelor de aur din munţii Abrudului a trebuit să fie foarte e- 
nergică şi intensivă, producând anual 5500 kgr. aur şi 11.000 
kgr. argint, deci mai mult decât se produce azi. 

Istoricul Vasile Pârvan în ultima sa operă („Getica") susţine că 
quantumul de aur şi argint luat de Traian ca pradă de răsboiu 
dela Daci n’a putut să fie tot aur recoltat pe cale de exploatare 
minieră, ci a fost tezaur strâns de către Daci pe vremea regelui 
lor Buerebista din răsboaiele victorioase ce le-a purtat împotriva 
Celfilor, cari erau mari iubitori şi mercenari de podoabe şi o- 
biecte de aur şi argint. 

Romanii au simbolizat această pradă, ca şi mărimea ei, pe una 
din planşele Columnei lui Traian din Roma. 

Istoria Abrudului în epoca năvălirilor barbare este atât d> 
nebuloâsă, încât putem afirma că nici nu există. Tot ceea-ce se 
ştie este că Munţii Apuseni ai Transilvaniei au rămas şi după 
ocuparea ei de către Unguri cel mai bogat ţinut în metale nobile 
din centrul Europei şi că minele de aur de aici au fost exploatata 
aproape fără întrerupere. Nu se cunoaşte însă precis care a fost 
partea statului în aceste exploatări. Se ştie atât că coloniile mi¬ 
niere din Secărâmb, Bâiţa şi Baict-de-Criş trec în posesiunea şi 
iu proprietatea statului abia numai pela mijlocul veacului al 18-lea, 
iar la Roşia-Montană cea dintâiu exploatare minieră făcută de 
statul austro-ungar datează abia din anul 1846. Acest fapt in- 
vederează că în trecutul îndepărtat minele de aur au fost aproape 
în majoritate proprietăţi particulare. 

Deşi găsim şi în evul mediu urme de exploatări miniere destul 
de intensive, totuşi producţia lor este mult scăzută faţă cu cea din 
timpul splendoarei romane, după cum ne confirmă documente 
scrise, care au rămas despre minele dela Băifa şi Secărâmb dintre 
anii 1444 şi 1451. 

Istoria nc mai spune că de-odată cu colonizarea Saşilor în 
Ardeal, sub regele arpadian Geza II (anii 1141—1161), s’au 
stabilit colonişti saşi şi în oraşul Abrud, Dar odată cu aceştia, 
Ungurii înşişi săvârşiau conştient o imigraţie înspre oraşe, încă 
din primele veacuri ale venirei lor în Ardeal. 

Este cert că minele de aur din ţinutul Abrudului, în epoca regi¬ 
lor arpadieni, formau domeniu regal, dar nu există urme de modul 
cum se administrau şi exploatau. Istoria ne arată în a- 
ceastă privinţă o radicală schimbare numai pe vremea re¬ 
gelui Ştefan V al Ungariei, care dărueşte unele mine de aur 



Casa din Abrud-oraş (cea cu acoperişul stricat), din 
pivniţa căreia a fost scos şi ucis de Români la 1849 
deputatul kossuth-ist Dragoş. 


episcopiei romano-catolice din Alba-Iulia. Astfel oraşele Abrud şi 
Zlatna ajung sub hegemonia acestei episcopii. Singură Baia-de- 
Arieş s’a menţinut ca localitate minieră liberă. 

Oraşul Abrud, pentru întâia oară, îl găsim într’un document 
dela 1271 sub denumirea de Terra Abruth. Acest document este 
un act de obligaţiune în favoarea unui voevod al Ardealului cu 
numele Matei şi în care se mai spune că oraşul Abrud a fost po¬ 
sesiunea ducilor Gelu şi Zubuslaus Siculus. Nu arare-ori privi¬ 
legiul de a stăpâni minele de aur din jurul Abrudului a format 
obiect de procese, dintre cari unul, cu episcopia romano-catolică 

din Alba-Iulia, s'a terminat la 1491, prin hotărîrea regală a re¬ 
gelui Ladislau II. 

Comunitatea de interese a centrelor miniere Abrud, Zlatna, 
Baia-de-Arieş şi Baia-de-Criş a pus cu timpul baza unei soli¬ 
darităţi profesionale, din care s’a născut apoi dreptul minier în 
uz până aproape în zilele noastre. 

La anul 1438 liberul exerciţiu al băişagului este garantat şi 
printr’un decret regal, iar la 1525 tribunalul litigiilor miniere din 
cele 4 centre miniere de mai sus funcţiona în oraşul Abrud. 

Ungurii, avantajaţi de situaţia politică şi economică ca popor do¬ 
minant, au acaparat cu timpul rosturi în conducerea instituţiilor cari 
erau mai prielnice unei vieţi tihnite şi la adăpostul grijelor ma¬ 
teriale de tot felul. Astfel se petrec lucrurile şi cu oraşele, cari în 
creerii Munţilor Apuseni încă din timpuri străvechi moşteniau o 
clasă burgheză minieră. Vremea, care a favorizat pe acest barbar 
popor, l’a făcut stăpân pe bunuri, pe cari niâi nu le căuta, nici 
nu le visase vre-odată. Centrul vieţii miniere — Abrudul — devine 
proprietatea imobiliară a elementului unguresc şi colonizat, fapt 
care desigur derivă din stăpânirea pe care o puseseră ei pe 
minele mai rentabile ale ţinutului. 

Dar, cu toate acestea, nu găsim în tot trecutul Abrudului nici o 
creaţiune culturală sau economică, care ’şi-ar găsi începuturile în 
concepţia elementului unguresc dominant, afară de tipografia 
preotului unitar Karady Paul, care la anul 1569 era in fiinţă şi 
pe care după două sute şi ceva de ani a devastat-o revoluţia lui 
Horia. 

Se face dovada deci şi prin acest fapt că tendinţa Ungurilor 
a fost in primul rând exploatarea bunurilor ţinutului aurifer, fără 
a si încumeta la plasarea unei părţi din capitalul câştigat în fo¬ 
losul obştiei autochtone, în care nu aveau încrederea necesară unei 
astfel de acţiuni nobile şi binefăcătoare. 

Caracterul atât de hotărît al locuitorilor indigeni — Români 
totdeauna a pus pe gânduri elementul usurpator al oraşului, care 
la sate nu putea nici străbate, nici exercita vre-o influenţă, căci 
încă şi pe la 1547 găsim urmele voevodatelor ardelene in ţinu¬ 
tul Munţilor Apuseni în frunte cu lacob, voevod al Românilor 
dela Abrud. 

Astfel oraşul Abrud s’a păstrat ca colonie şl centru in slujba 
exploatării minelor de aur, cu singura deosebire că caracterul ro- 

mânesc al oraşului a suferit schimbări mari, aşa după cum pusese 
stăpânire în Ardeal dominaţia ungurească. 

Regii ungari din casa arpadiană au urmărit în mod sistematic 
politica fortificării oraşelor cu o viaţă de cultură urbană, prin 
colonişti străini, pentru a-’şi asigura în acelaşi timp şi stă¬ 
pânirea strategică asupra Ardealului . 

Cele mai fertile părţi ale pământului Ardealului în bogăţiile 
ainifere nu au fost scutite deci de urmările acestei politice un¬ 
gureşti. Astfel găsim mai târziu şi oraşul Abrud, scos de sub 
sfera de influenţă a elementului autochton şi pus într’o situaţie 
privilegiată, excepţională, având în 
chestiunile lui interne deplină auto¬ 
nomie. 

Intre aceste privilegii intrau şi 
chestiunile de gospodărie internă, 
cari încă din timpurile vechi erau 
menajate cu isvoare de venituri, de 
târguri, drepturi de cârciumărit etc. 

Ne lipsesc date anterioare anului 
1843, cari ar putea cât de cât a- 
runca o lumină asupra cadrelor 
budgetare ale Abrudului. Totuşi 
din anul 1843 ne-a rămas un bud¬ 
get al Abrudului, care arată la ve¬ 
nituri: 4691 florini şi la cheltueli 
3312 florini, iar avere a oraşului în 
bani 17066 florini şi în alte bunuri 
5667 florini. 

Populaţia la această dată era de 
4000 suflete. 

Din tabloul budgetelor oraşelor ardelene publicat de d. Petru 
Suciu în revista „Societatea de Mâine“ No. 12 Anul IV reiese 
că Abrudul a avut avere în bani gata mai mare decât Clujul, 
Turda, Braşovul, Mediaşul, Bistriţa, Sebeşul-Sâsesc; dar nu avea 
budget mai urcat decât nici una dintre aceste localităţi, deşi ve¬ 
niturile de altă natură întreceau pe cele ale oraşelor Alba-lulia, 
Dej şi Bistriţa. 

Despre însemnătatea antică a Abrudului vorbesc măreţele ră¬ 
măşiţe romane Cetatea mare şi Cetatea mică dela Roşia Montană, 

io 

unde coloniile lui Traian au întreprins o activitate minieră din 
cele mai intensive, în comparaţie mai ales cu Dacii, precum do¬ 
vedesc diferitele descoperiri archeologice, îndeosebi inscripţiunile 
de pe cele 25 table cerate, găsite la Roşia Montană, şi despre cari 
ne-am ocupat pe larg în capitolele VII şi VIII ale lucrărei de faţă. 

Ca oraş montan {oppid/um montanum), Abrudul a fost înzestrat 
în cursul vremii cu autonomie şi privilegii. La început aparţineau 
acestui oraş toţi locuitorii Munţilor Apuseni din vecinătatea sa. 
Mai târziu însă numai următoarele patru comune: Abrud-sat, 
Cărpeniş, Bucium şi Muşca, care însă n’au voit să recunoască 
nici odată supremaţia Abrudului, susţinând că ele au drepturi 
egale cu el şi că împreună constitue ţara Abrudului. Aceste comune 
se bazau între altele, în apărarea drepturilor lor, pe diploma prin¬ 
cipelui Mihail Apafi, dată la 20 Maiu 1676 în Alba Iulia şi re- 
întărită la 18 Decembrie 1689, prin care nu li-se pretindea alt¬ 
ceva ca dări decât ceea-ce se pretindea şi oraşului Abrud. 

In anul 1727, Românii s’au răsculat în contra Ungurilor din 
Abrud, au constituit un magistrat sau primărie românească şi 
s’au pus cu puterea în stăpânirea drepturilor ce revendicau, dar 
armata ’i-a împrăştiat şi a restaurat Abrudul în drepturile sale. 

In anul 1760, s’a întâmplat o altă răscoală cu caracter mai 
mult religios, iar în revoluţia lui Horia din 1784, intrând Ro¬ 
mânii în Abrud, au scos din archiva oraşului toate diplomele şi 
actele privilegiilor, le-au dat foc şi au pârjolit cu ele în piaţa o- 
raşului un porc. 

In anul 1784, Abrudul a ajuns sub jurisdicţiunea prefectura 
de Alba-de-jos, dar această stare de lucruri n’a ţinut mult timp, 
deoarece reclamând la Curtea împărătească, în anul 1790 ’şi-a 
recâştigat drepturile avute, nu însă şi cele asupra comunelor 
Abrud-sat, Cărpeniş, Bucium şi Muşca. 

Oraşul Abrud a suferit în toate răscoalele mari pierderi în 
oameni şi în avere, precum s’a întâmplat în revoluţia lui Horia, 
dar mai mult ca ori-când în revoluţia lui Avram Iancu din 1848 
şi 1849, când peste 1200 de locuitori unguri, în afară de armata 
maghiară a lui Hatvani, au căzut victima răsbunărei poporului 
român înfuriat. 

Este bine să amintim aci cum-că vinovaţi de această catastrofa 
au fost înşişi Ungurii, ceea-ce confirmă de altfel şi diferiţi scrii¬ 
tori maghiari. Dintr’o scriere ă răposatului losif Sterca Şaluţ, 

fost preşedinte al Astfel din Sibiu, asupra biografiei deputatului 
kossuth-ist I. Dragoş, faptele s’au petrecut în modul următor: 

In primăvara anului 1849, românul Ion Dragoş, ales deputat 
în cercul Beiuşului ca înfocat partizan politic al lui Ludovic 
Kossuth, dictatorul Ungariei, a fost trimis de acesta la Abrud 
cu misiunea delicată de a împăca pe Români şi de a-i îndupleca 
să depună armele, ca să nu mai lupte pentru dinastia habsbur- 
gică, pe care Kossuth voia s’o detroneze. In urma intervenţiei lui 
Dragoş se ajunsese într’un moment dat la un armistiţiu 4n 
scopul de a se urma tratative de împăcare între Maghiari şi Ro¬ 
mâni. In vremea însă când aceste pertractări decurgeau în biserica 
reformată din Abrud, de-odată — la îndemnul Ungurilor din 
Abrud — soseşte din direcţia Bradului o armată ungurească în 
cap cu colonelul Hatvani, care pune mâna pe toţi fruntaşii ro¬ 
mâni, cari nu putuseră scăpa cu fuga. Hatvani desfăşură cel mad 
sălbatic terorism, spânzurând, împuşcând şi aruncând in închi¬ 
soare pe Românii, cari s’au încrezut in cuvântul de onoare garan¬ 
tat în scris şi prin graiul nenorocitului deputat Dragoş. 

• Această tradare mizerabilă a făcut pe Avram Iancu, conducă¬ 
torul Moţilor, să îşi ia revanşa cuvenită - şi atunci brava sa 
oştire năvăli asupra armatei lui Hatvani, pe care a nimicit-o cu 
desăvârşire, plătind cu această ocazie şi numeroşi locuitori unguri 
din- Abrud cu viaţa lor cursa odioasă ce se întinsese fruntaşilor 
lOmâni. Nenorocitul Dragoş a fost şi el prins şi omorît, fiind 
scos din pivniţa unei case de lângă biserica română unită, care 
există şi azi şi unde se ascunsese, spre a-şi scapa viaţa. 

Asupra evenimentelor, care au prilejuit uciderea lui Dragoş, gă¬ 
sim în cartea d-\u\ EneaHodoş despre „Protopopul S.Balint“ urmă¬ 
toarele amănunte interesante scoase din „Episoade şi scene din 
Abrud din Maiu 1849“ şi publicate în revista „ Transilvania“ N-rii 
12—14 din anul 1877: 

„Buteanu ţinea ocupată strâmtoarea dintre satele Zdrapţi şi Mihăleni (dincolo 
da Brad şi Criştior, spre Abrud). Aici făcuse cu băeşii şanţul puternic care 
cred că se vede şi astăzi (în 1877). Dintre refugiaţii din lăuntrul Transilvaniei 
făceau serviciu aici: Vasile Moldovanu şi Nic. Murăşanu. Acest din urmă 
primeşte dela Ion Dragoş o scrisoare din 19 April 1849, unde scriitorul îşi 
arată intenţiunea d'a veni în munţi şi a împăciui pe Românii munteni cu 
stăpânirea lui Kossuth. 

„O parte dintre Abrudenii români înstăriţi aflând cuprinsul acestei scrisori 
s au rostit pentru pace cu Ungurii. Dimpotrivă, cei mai mulţi Români în frunte 

cu prefecţii lancu, Balint, Buteanu şi cu tribunii emigraţi în munţi nu voiau 
să audă de pace cu stăpânirea Iui Kossuth, pe lângă toate învingerile obţinute 
asupra Austriacilor; au hotărât totuşi să stea de vorbă cu bihoreanul român 
Dragoş, mai ales ca să afie, din cuvintele lui ca deputat dela Dobriţin, situaţia 
lumii din afară, despre care atunci nu se ştia în munţi absolut nimic. Dragoş 
a venit în 25 April în Mihăleni la Buteanu, unde au sosit şi de către Abrud 
mai mulţi de 30 de inşi. Dragoş, cu vorbe iscusite, combătea pe cei ce „se 
luptă peniru Habsburgi" şi-i învinovăţea că n’au alt principiu decât „negru- 
gălbiuismul" (culorile casei domnitoare a Habsburgilor). 

„Buteanu i-a ripostat: „Principiul nostru nu este negru-gălbinismul, ci 
libertate naţională sau moarte; la caz însă când casa domnitoare nu ni-ar 
îndestuli aspiraţiunile şi speranţele noastre, eu mai bucuros susţin pe umerii 
mei un despot, decât 3—4 milioane de despoţi; căci fiecare liberal de ai 
voştri (de ai kossuthiştilor) este un despot tiranic. Eu doresc sincer — sfârşi 
Buteanu — pace cu Ungurii, dar o pace cu care să nu-mi fie ruşine a sta in 
faţa istoriei. 

„Sfatul dela Mihăleni s’a încheiat cu hotărârea că: stăm de vorbă cu 
Kossuth, sub condiţie ca în timpul negocierilor despre punctele împăciuirii, 
să înceteze armele din amândouă părţile. Dragoş a răspuns, că armistiţiul se 
înţelege dela sine şi-l va mijloci la Kossuth. 

„După acestea, Dragoş a plecat spre Dobriţin, ceilalţi spre Abrud. 

„In 3 Mai s’au întâlnit din nou mai mulţi fruntaşi români cu Dragoş, în 
aceeaş casă, la Mihăleni. De astădată Dragoş a citit şi a tălmăcit cu avânt 
părţi din manifestul lui Kossuth din 26 April 1849, pentru poporul român, cu 
unele făgădueli de libertate (făcute de omul ajuns la strâmtoare) şi promiţând 
iertare obştească tuturora, cu excepţia lui Andrei Şaguna, pe care Kossuth 
nu-1 poate ierta (de oarece aştepta pe Ruşi să vie In ajutorul Austriei). lancu, 
prezent la convorbirea dela Mihăleni, întreabă despre armistiţiul făgăduit. 
Dragoş răspunde, că despre armistiţiu este asigurat prin cuvântul lui Kossuth. 
(Acesta tăgădui mai târziu). 

„De altfel Dragoş nu făcea bună impresie asupra ascultătorilor săi. Cu 
tot darul vorbei, deputatul kossuthist avea în sine ceva respingător. Era, ca 
înfăţişare, mijlociu de stat, îndesat în trup, cu frunte lată, faţă rotundă şi 
foarte neagră, cu urme de vărsat, musteţe negre rare, păr asemenea negru, 
creţ şi priWre şovăitoare de lup. 

„Dela Mihăleni au pornit cu toţii, călări, la Abrud; între lancu şi Buteanu 
înainta Dragoş. 

„A doua zi s’a ţinut sfătuire în casele primarului abrudean Ion Boeriu : 
glasurile celor mai mulţi se rosteau pentru pace. 

„In cinstea lui Dragoş, şi în aceeaş zi, s’a dat o masă strălucită la Şuluţ 
Simeonuţ, care a închinat pentru vestitorul păcii, Dragoş ; iar Dragoş, încrezut 
prea mult în darurile sale oratorice, a băut în sănătatea lui Kossuth... lancu 
a încreţit atunci fruntea şi nimeni n’a îndrăsnit să aprobe urarea oratorului. 
Iute Dragoş întoarce vorba în glumă şi, între altele, cere ceva galbini, în 
schimbul bancnotelor sale kossuthene, ca să poată dovedi că a fost în adevăr 
„la fântâna aurului". 

„Dragoş a vorbit apoi poporului, în două adunări numeroase, ţinute una 
în capul Abrudului, cătră Coma-Bucium, şi alta în Câmpeni, dar fără 
resultâtul dorit de vorbitor. 

„Pentru ziua de Duminecă, 6 Mai 1849, era anunţată o nouă sfătuire, care 
s’a început abia d. a., între 4 şi 5 ore, în biserica reformată a Abrudului. 
Era o conferenţă foarte viforoasă. Ungurii, cari veniseră în mare majoritate, 
sbierau cătră Români să depuie la moment armele la o comisiune instituită 
acum. Iâncu striga energic, că armele nu se pot depune, fără garanţia cuvenită. 
S’a iscat sgomot infernal, în care nimeni nu mai putea face rânduială. Se 
mesteca ziua cu noaptea. Iâncu la un semn ce i se făcu de-o servitoare ivită 
în uşa bisericii, ieşi neobservat, împreună cu fraţii Corcheş şi Clemente 
Aiudeanu, şi încălecând alergară în galop la Câmpeni. Dacă mai întârzia */» 
de oră, s’ar fi ales, poate, cu soartea lui Dobra şi Buteanu. 

„Căci Hatvani, cu oştirea sa, tocmai îşi făcea intrarea în Abrud nesupărat 
de nimeni, după-ce Românii se încrezură prea mult in vorba de armistiţiu, 
adusă (poate în bună credinţă) de nenorocitul deputat Dragoş. 

„In 7 Mai Hatvani trimise o scrisoare la Câmpeni, invitând pe [ancu la 
Abrud. Scrisoarea au dus-o tribunii Andreica şi Begnescu, — şi au scăpat 
şl ei cu viaţă. 

„Fiindcă Iâncu nu venea, Hatvani făcea responsabil pe Buteanu, mereu 
supraveghiat în Abrud. 

„Când în 8 Mai Ungurii, cari năvăliseră din Abrud spre Roşia, fură bătuţi 
şi respinşi, Hatvani înfuriat puse în lanţuri pe Buteanu, îl arestă, iar pe tribunul 
Molnar îl împuşcă în faţa bisericii. Pe advocatul Dobra îl chinuiră honvezii, 
cari îl păzeau în arest, şi-l aduseră la atâta desperare, încât omul sări din 
etaj în pardoseala străzii, unde fu omorât prin puşcăturile honvezilor. 

„In ziua de 10 Mai, când Hatvani bătut se retrăgea spre Valea Cerniţei 
şi ducea cu sine pe Buteanu ferecat în lanţuri şi pus pe osia dinainte a unui 
tun, Dragoş, în mână cu o puşcă cu două ţevi, aleargă gâtăind pe străzile 
Abrudului şi se adăposteşte în grabă la Şuluţ Simeonuţ, care-1 ascunde în 
pivniţă. Deodată.... nişte răcnete fioroase se aud la spatele noastre. Alergăm 
cu toţii într’acolo. In curte la Şuluţ Simeonuţ mai mult de 100 de lănci se 
vedeau ridicate în sus, fiecare ar fi dat într’un centru şi nici unul nu putea 
da... Atunci omorau pe Dragoş, pe care îl socoteau trădător. Cei-ce au fost 
aproape de el în aceste momente, spun că cerea graţie, zicând: „Fraţilor, 
lăsaţi-mă numai una să vă spun!“... Peste un pătrat de orăj-am văzut cadavrul 
pe o dâlmă de gunoi, la poarta sus pomenitului domn. Ucigătorii au aflat 
)a dânsul 316 galbini" .. 


Oraşul Abrud este renumit din cele mai îndepărtate timpuri 
pentru spiritul său cald românesc, care a însufleţit totdeauna fa¬ 
miliile româneşti locale, pentru buna lor stare materială şi pentru 
proverbiala lor ospitalitate, care nu era decât rezultatul belşugului 

în care trăia lumea odinioară. Conştienţi şi dornici de cultură. 
Românii din Abrud şi jur au cerut prin glasul episcopului Şaguna, 
între anii 1850 şi 1860, dreptul de a înfiinţa un gimnaziu ro¬ 
mânesc, ceea-oe li s’a refuzat din cauza intolerantei ungureşti. 

Cum am mai spus, din vremuri străvechi, adică din timpul 
Dacilor şi al Romanilor, minele de aur din jurul Abrudului au 
fost exploatate neîntrerupt — şi cea dintâi ispravă a producă¬ 
torului de aur, când mergea Lunia la Abrud, cu prilejul târgului 
de săptămână, era să-şi schimbe aurul în monedă, cu care apoi 
să-şi poată face târguelile de lipsă. Acest schimb îl înlesniau în 
parte aşa numiţii gozari, un soiu de agenţi de schimb, şi apoi 
oficiul de schimb al Statului, numit în limbajul local cămară (dela 
nemţescul Wechsel-Knmmer). 

Aurul era — şi este şi azi — primit la schimb topit sau chiar 
netopit Proprietarii de mine, ca şi lucrătorii minieri, cari mai 
înstrăinau din când în când şi din aurul proprietarilor — căci 
să nu se uite, că de când e lumea, aurul a fost şi este ochiul 
dracului — după ce puneau mâna pe bani şi îşi cumpărau bucaite 
şi alte lucruri trebuincioase pentru casă, se aşezau apoi la chef, 
care de multe-ori ţinea Câte 2 şi 3 zile. De aici vorba cântecului, 
pe care îl auziam în copilăria mea, acum 50 de ani: 

Mergem Lunia la oraş, 

Să venim Joi mintenaş! 

Pentru-ca cititorul să-şi poată face o idee mai clară de va¬ 
loarea schimbului de aur produs la oficiul statului din Abrud, 
las să urmeze aci câte-va date statistice. 

Intr’adevăr după date statistice oficiale se constată că la oficiul 
de schimb al statului din Abrud s’a prezintat pentru schimb dela 
anul 1872 şi până la 1877 aur în cantitate de 5643 kilograme, 
având pe atunci o valoare de 8.787.352 florini, extras din 382 
mine, cu munca a 6613 lucrători şi măcinat de 9829 săgeţi de 
şteampuri. In aceste cifre nu intră, bine înţeles, aurul produs tot 
în minele din jurul Abrudului şi schimbat la oficiul de schimb al 
uzinelor statului din Zlatna sau la Budapesta, Viena şi Kremnitz. 

Sub regimul României Mari s’a preschimbat aur de către 
particulari la oficiul de schimb al Directiunei minelor din Abrud 
în următoarele cantităţi: 

In anul 1920—21 . 

. . . 2 kgr. 634 grame 

n 

„ 1921—22. 

. . . 10 „ 277 . 

ti 

. 1924 . 

- . 2 , 281 

n 

„ 1926 . 

. . 68 „ 481 „ 

n 

. 1926 . 

. . . 253 „ 477 „ 

M 

„ 1927 (tn 9 luni) . . . 

• • 149 „ 712 „ 


Total 

. . . 476 kgr. 862 grame 

Valoarea 

acestei cantităţi de aur 

face, după cursul de 

proximativ 50 milioane lei. 



Nu trebue să scăpăm însă din vedere că cea mai mare parte a 
aurului produs în minele din jurul Abrudului a luat drumul străi¬ 
nătăţii prin contrabandă, fiind mai bine plătit pe pieţele străine 
decât în ţară. De când însă proprietarii de mine pot să vânză 
aurul lor Băncei Naţionale prin oficiile de schimb ale statului 
cu o reducere numai de 4% pentru rafinat şi diferenţa de va¬ 
lută, acest nobil metal nu mai oferă avantagii contrabandiştilor 
şi rămâne astfel în ţară. Cum această reducere de 4% s’a scăzut 
la 2%, în urma măsurilor luate de guvernul actual pentru a veni 
şi mai mult în favoarea Moţilor, producţia aurului va creşte 
anual în mod însemnat şi îmbucurător atât pentru stat cât şi 
pentru proprietarii de mine. 

In cifrele de mai sus nu intră, bine înţeles, aurul ce se produce 
de societatea Mica x ) dela Gura Barza, lângă Brad, proprietara 
minelor şi instalaţiilor fostei societăţi 12 Apostoli. Această so¬ 
cietate având o instalaţie modernă de şteampuri după sistemul 
C8lifornian, utilizând ca forţă motrice curentul electric, pro¬ 
duce aur în cantităţi însemnate. In aceste şteampuri 190 săgeţi- 
pisăloage izbesc cu 90 lovituri pe minută roca cu conţinut de aur, 
pulverizând anual aproape 160.000 tone. Sgomotul produs de 
aceste instalaţii ia proporţiile unui baraj infernal, repercutat la 
distanţă de rezonanţa văilor din această regiune de racordaj a 
Munţilor Apuseni cu munţii Zărandului. 

Producţia acestor instalaţii atinge cuantumul de 1300 kg. anual, 
cu un conţinut de 60—70°/ 0 aur. După datele statistice ale 
anilor 1908, 1915 şi 1920 producţia de aur şi argint a regiunii 
de sub căpitanatul minier al Zlatnei se repartizează astfel. 

In 1908 produce: 1. întreprinderile statului: aur = 118 kg.; 

1) Această mină de aur a fost deschisă la anul 1750 de către contele Victor 
Toldalagi, sub numele de „Mina 12 Apostoli 

argint = 1958 kg. 2. întreprinderile particulare: aur = 2021 
kg. iar argint = 432 kg. 

In 1915: 1. întreprinderile statului: aur = 118 kg; argint = 
215 kg. 2. întreprinderile particulare: aur = 1193 kg; argint = 
643 kg. 

In 1920, după statistica minist. de industrie şi comerţ, pro¬ 
ducţia de aur şi argint se repartizează astfel: 

Aur = 548 kg; argint = 392 kg. la care însumând şi pro¬ 
ducţia regiunii Baia Mare cu aur = 153 kg. şi argint = 1743 
kg., întreagă producţia anului 1920 face: 

Aur = 701 kg; argint — 2135 kg. în comparaţie de 3132 kg. 
aur şi 7732 kg. argint — producţia totală din timp de pace a 
întregei Transilvanii. 

Minusul de producţie realizat de exploatările de după răsboiu se 
datoreşte stărei de anemiare creată de efectele răsboiului la toate 
întreprinderile particulare sau publice, apoi lipsei de muncitori, 
scumpirei lucrului şi a condiţiilor de traiu şi nicidecum unei re¬ 
duceri a stocului natural de metal din creerii munţilor. La ano¬ 
malia de mai sus se ataşază şi contrabanda nesăbuită a „gozarilor" 
şi a târgoveţilor străini, sustrăgând după informaţiile noastre 8 
kg. aur săptămânal — pe piaţa Abrudului — din producţia înre¬ 
gistrată oficial 1 ). 

Pe vremea copilăriei mele, acum 45 de ani, minele din jurul 
Abrudului aveau o producţie destul de îmbelşugată şi rentabilă,. 
Intr’adevăr, pe când frecuentam gimnaziul român din Brad (anii 
1880—1884), modestul oraş Abrud sburda de veselie şi nu se 
ştia ce e sărăcia. O mulţime de ţărani români bine înstăriţi, gra¬ 
ţie aurului ce-1 scoteau din mine, aveau trăsuri boereşti cu arcuiri, 
trase de cai de rasă, cu cari veniau Lunia la târg la Abrud ca să 
schimbe aurul produs în cursul săptămânei. Citez printre aceştia, 
după cât îmi aduc aminte, pe popa lancu din Bucium-Poeni, so¬ 
crul actualului deputat dr. Aurel Vlad, pe Alexandru Macaveiu, 
socrul d-lui dr. Ştefan Ciceo Pop, pe lonuţ Macaveiu, amândoui 
din Bucium-Şiasa, pe Candin David şi preotul Alex. Băeşanu din 
Bucium-Isbita, pe notarul G. Bariţiu, preotul Todescu şi Alexan¬ 
dru Danciu din Bucium-Cerbu, pe Macaveiu Schiopufu din Bu- 
cium-Muntari, apoi pe d-rul Si/neon Caian, pe Henzelu, Drăganu, 

1) Vezi în revista „Societatea de mâine“ N-rii 23 şi 24 din Iunie 192.) 
articolul d-lui profesor Victor Laţiu. 

Pompiliu Şuluţ, Gritta şi alţii din Roşia-Montană, azi toţi dece¬ 
daţi, lăsând în urma lor multe fapte bune şi frumoase amintiri. 

Numai graţie bogăţiei şi naturei vesele a populaţiei din mun¬ 
ţii Abrudului existau prin anul 1880 în micul oraş Abrud, cu 
circa 3500 locuitori, peste una sută de ţigani lăutari, cari toţi 
trăiau bine şi erau mulţumiţi. Cel mai bun taraf sau bandă de 
lăutari din toată ţara ungurească era doar la Abrud: banda lui 
Ghiţiţ, care se codea să cânte la Unguri şi căuta să înduioşeze şi 
să facă să vibreze numai inimile româneşti. Ţigan cu calde şi 
admirabile sentimente româneşti, Ghiuţ în două rânduri a de¬ 
lectat şi publicul bucureştean, odată in grădina fabricei de bere 
Bragadiru şi altă-dată în grădina „Raşca" din strada Academiei, 
fiind felicitat de L. Wiest, vestitul capelmaistru de pe vremuri 
al Bucureştilor. 

Regretatul Ghiuţ era lăutarul preferit al Românilor cu stare 
şi arcuşul lui divin trebuia să răsune la ori-ce nuntă şi petrecere 
românească de seamă. Când banda lui Ghiuţ îşi făcea apariţia 
în unul din localurile de petrecere din Abrud, se ştia că se în¬ 
cinge chef mare, perechile (adică un kilogram de vin şi o sticlă 
de borviz) curgeau una după alta şi în sunetele dulci şi îndem- 
nătoare ale dansului local, numit ţarina, se petrecea îndesat până 
în zorţi zilei de Marţi. Ba Ciuca Teodor Macaveiu, un chiabur, 
frumos şi isteţ ţăran, proprietar de mine din Bucium-Şiasa, lun¬ 
gea cheful câte-odată şi până Miercurea. La plecarea din Abrud 
însă, urcându-se pe calul său alb şi iute de par’că mânca foc, 
lua şi banda lui Ghiuţ după dânsul ca să-l însoţească cântându-i 
ba o ţarină, ba doina lui popa Balint sau cântecul Moţului 
(„Plecat-m Moţii la ţară“) până la bariera oraşului. Câte-odată 
Ciuca Teodor ducea banda cu el până acasă, în sat, distanţă de 
12 kilometri, ţiganii cântând din răsputeri in urma calului, învăţat 
cu obiceiurile stăpânului său, care, ajuns in poarta casei, plătia 
apoi în mod larg pe bietul Ghiuţ, obosit de-i ieşea sufletul. 

Oameni buni din fire şi harnici, dar cheflii, Românii din partea 
locului, din cauza bogatelor pe atunci gismente aurifere şi a uşu¬ 
rinţei cu care câştigau banul, erau cam risipitori şi amatori de 
lux, căci iubeau petrecerile şi purtau cisme de lac din cele mat 
scumpe, având fie-care dsmă în partea din afară un pătrat lung 
cu culorile tricolorului naţional românesc. Şovinişmul unguresc a 

pus cu timpul însă capăt acestui port costisitor, suprimând pur¬ 
tarea tricolorului. 

Cronicarii vechi scriu că pe vremea regelui Matei Corvinul, pri¬ 
marul Abrudului, când mergea in sărbători la biserică, încălţa 
cisme cu potcoave de aur, imitând pe regele Matei. 

Tot cronicarii mai spun că pe vremuri trăia la Abrud un locuitor 
cu numele Anghel, care era atât de bogat, încât în loc de sare, 
presăra mămăliga cu aur pisat ca nisipul şi îşi cumpăra arme de 
lux dela cel mai renumit armurier italian cu numele Lazarino 
Comenazzo. In urmă, după-ce şi-a pierdut averea în lux şi pe¬ 
treceri, pe cari le făcea în cârciuma unui anume Gligor, oamenii 
râdeau de el şi il întrebau: 

Unde-i puşca Lazarin? 

E la Gligor pentru vin! 

Dar pistolul Comenaz? 

Tot la el pentru vinars! 

Da, aşa era in trecut pe la Abrud. Iml aduc şi eu aminte cu 
multă plăcere de belşugul şi viata uşoară ce domnea în acest 
orăşel pitoresc în copilăria mea, acum 50 de ani. 

Toţi trăiau în desfătare, 

Cu ospăţ, cu pompă mare! 

Din nenorocire însă, raiul sau Eldorado-ul din trecut s’a trans¬ 
format mai ales după răsboiu într’o adevărată vale a plângere!, 
care' prin mizeria sa economică şi degenerarea elementului româ¬ 
nesc băştinaş a deşteptat îngrijorarea cercurilor conducătoare ale 
tării şi în special a d-lui Ion /. C. Brătianu, şeful guvernului şi 
al partidului liberal, care, ca mare patriot, cunoscând virtuţile 
din trecut ale Moţilor, şi-a propus ca fără întârziere să se vină 
de fapt în ajutorul lor. 

Azi, din fericire, această operă de salvare este în curs real 
de executîune. 

CAPITOLUL XXI. 
ROŞIA MONTANA 


Dacă pleci dela Abrud pe şoseaua naţională ce duce la Câm¬ 
peni, centrul regiunei Moţilor, dai la 3 kilometri de Gura Roşiei 
cu şteampurile statului pentru măcinatul minereului aurifer ce 
se scoate din mina fostă a împărăţiei austriace, azi proprietatea 
statului român. 

Dela Gura Roşiei apucă imediat la dreapta drumul ce duce la 
Roşia Montană sau Albiirnus maior din vremea strălucirei ro¬ 
mane. In copilăria mea şi chiar până înainte de răsboiul mon¬ 
dial din 1914, când făceai acest drum, aveai impresia că străbaţi 
un tinut din cele mai bogate din cauza sgomotului asurzitor, pe 
care îl făceau, in mişcarea şi caderea lor regulată, săgeţile nu¬ 
meroaselor şteampuri particulare. Acest sgomot ritmic, care te 
chema la realitate, însemna activitate, producţie, deci bogăţie. 

Urcând azi şoseaua dela Gura Roşiei până în piaţa Roşiei 
Montane — vre-o 7 kilometri — călătorul rămâne cu o impresie 
din cele mai triste şi mai deprimante. Deşi traversezi un teritoriu 
care, la fie-care pas, îţi dă să înţelegi, ori-cât de profan aji fi in 
ale băişagului, cum-că mari bogăţii se ascund în măruntaelp sub¬ 
solului ce mereu se găureşte de mii de ani, totuşi sărăcia cea 
mai lucie te isbeşte la primele rotaţiuni de trăsură sau de auto¬ 
mobil. Ruinele şteampurilor şi ale casei de pază de lângă elg 
pare-că ţipă azi după belşugul şi gloria străbună, căci nu puţin 
a contribuit aurul scos de împăraţii romani din minele dela 
Alburnus maior la prosperitatea Romei şi a imperiului roman în 
general. Nu trebue să uităm că ceea-ee a atras şi împins în pri¬ 
mul rând pe împăratul Traian la cucerirea Daciei a fost magne¬ 
tul bogăţiei în aur din munţii Abrudului şi anume dela Roşia 

Montană, Corna şi Bucium, unde in epoca romană, cum am arătat 
în capitolele precedente, a pulsat o viată de muncă febrilă, de 
bogăţie şi de lux, care, cu mici întreruperi, a continuat până a- 
proape în zilele noastre. 



însăşi bătaia de tic-tac a foarte puţinelor şteampuri ce mai 
funcţionează azi a lene îti vîră in suflet convingerea despre mi¬ 
zeria neagră, în care se sbate o întreagă populaţie, care până 
nu demult trăia în îndestulare şi muncea intens şi avid. Şi cu cât 

înaintezi înspre centrul comunei, cu atât tabloul sărăciei şi al 
ruinei întristătoare te cuprinde mai mult şi te înfioară. Iar dacă 
stai câte-va clipe pe loc în contemplarea masivelor aurifere ce-ţi 
încântă ochiul, să nu te miri, când vezi apropiându-se de tine, 
smerite şi cu mâna întinsă, femei văduve de muncitori, cu copiii 
sdrenţuiţi lângă ele, oerându-ţi milă şi pomană. Acest tablou îţi 
sfâşie inima de durere şi bagi mâna în buzunar, spre a-ţi face 
datoria de creştin şi de om. 

In toiul campaniei electorale din vara anului trecut (1927), 
scene impresionante şi mişcătoare de felul acesta am avut multe 
şi provocătoare de lacrimi atât d. N. Chirculescu, fostul ministru 



Piaţa Roşiei Montane. 


al muncei, cât şi eu. Darul din partea noastră a câtor-va mii de 
lei a avut puterea divină ca pe vremea Mântuitorului Isus Christos,. 
care în Galileia cu 3 peşti şi 5 pâni a săturat câte-va mii de 
oameni. Şi explicaţia acestui dureros fenomen este uşoară şi na¬ 
turală — şi iată de ce: O femeie văduvă de muncitor cu 8 copii, 
după 30 de ani de muncă la mina statului, primea o pensie de 
8 lei pe lună, deşi d. N. Chirculescu, când era ministru al muncei 
( 1924 —1926), scandalizat şi mişcat de cuantumul ridicol de 
pensii (câte 20 lei lunar) ce primeau lucrătorii dela minele şi 
uzinele statului, regulase şi mărise aceste pensii până la 800, 

1000 şi chiar 1200 Ici pe lună, după numărul anilor serviţi, aşa 
ca să avem cel puţin aparenţa că trăim într’un stat civilizat. 

Nenorocita femeie nu-şi primea însă drepturile ei din cauza 
neglijenţei şi incuriei condamnabile a directorului Casei eercuale 
a asigurărilor muncitoreşti dela Turda. Emoţionaţi până la la¬ 
crimi de halul de mizerie, ca şi de imprecaţiunile tăietoare de 
suflet ale acestei năpăstuite femei, d. Chirculescu şi eu am căutat 
să remediăm fără întârziere această gravă şi ruşinoasă stare de 
lucruri. Despre modul cum am înţeles noi să ne facem datoria în 
această chestiune, las să urmeze aci următoarea scrisoare adre¬ 
sată mie: 

Roşia Montană, 8 August 1927 

Ilustre Domnule Deputat! 

In numele văduvelor şi infirmilor pensionaţi, Vă aduc cele nun 
călduroase mulţumiri pentru intervenţia ce a-Ţi binevoit a fale 
in chestiunea liquidării pensiunilor. 

In săptămâna treqută, fie-care pensionar a primii, prin pri¬ 
mărie, avizul despre liquidarea pensiei, care s’a urcat dela 200— 
1200 lei lunar după anii de serviciu avuţi, in loc de 8—20 lei 
lunar ce au avut până acum — şi pensiunea urcată o primesc 
dela 1 Oct. 1925, adecă pe 2 ani. 

Bucurifi şi mulţumirea acestor nefericiţi este aşa de mare, de 
nu se poate descrie. 

Sunt unii, cari primesc 28.000 lei, iar alţii dela 10 — 20.000 
lei. Dureros e numai aceea că sunt oameni fără suflet, cari 
umblă să exploateze pe aceşti năcăjiţi, cum este Cioara Toma, 
care afirmă că el a exoperat liquidarea pensiunilor şi pentru 
aceasta trebue ca fiecare pensionar să-i plătească 8% drept taxă 
de intervenţie. Eu la fiecare pensionar, cu ocaziunea inmanuării 
avizului, ’i-arn pus în vedere să nu dea la nimeni bani, pentru-că 
liquidarea s’a făcut la intervenţia Ilustrităţii Dv. şi a Domnului 
Ministru Chirculescu, pentru care fapt cu toţii V-au blagoslovit 
şi preamărit. 

Neavând adresa Domnului Ministru Chirculescu, Vă rog cu 
onoare să binevoiţi a-i tălmăci şi Exelenţei Sale sincerele mulţu¬ 
miri pentru acest mare bine ce a făcut împreună cu Ilustritatea Dv. 

Rugându-V ă respectuos să nu uitaţi nici pe viitor milt încercata 
noastră comună, am rămas al Ilustrităţii Dv. 

Cel mai umil serv. 

Alexandru Bugnariu 

notar cercual 

Am făcut această digresiune, cred destul de elocuentă, mai 
mult pentru a ilustra ce deosebire enormă reuşesc să stabilească 
unii funcţionari fără inimă ai statului român între modul cum 
trăiau muncitorii dela Roşia Montană în epoca romană, despre 
ale căror banchete se ocupă pe larg celebrul istoric german Th. 
Mommsen în studiul său asupra tablelor cerate, găsite în adâncu¬ 
rile minelor de aur dela Roşia Montană, şi între modul mizerabil 
cum îşi duc viata în zilele noastre muncitorii statului din această 
localitate, cu toate sacrificiile visteriei ţărei, graţie unor funcţio- 



Degenerarea economică a Roşiei Montane: Şteampuri In 
complectă ruină. 


nari fără inimă şi lipsiţi de sentimentul pudoarei şi al răspun¬ 
derii. 

Şi acum să ne continuăm drumul la Roşia Montană. 

Trecând pe lângă o mulţime de case şi şteampuri în complectă 
ruină, călătorul ajunge în sfârşit în mijlocul Roşiei Montane, 
unde poate să aibă şi'o diversiune mai plăcută, admirând insta¬ 
laţia minieră cu totul modernă a unui om de muncă şi idealist: 
d. Aurel Şuluţ. Entuziast şi încrezător în reînvierea bogăţiei şi 
strălucirei străbune dela Roşia Montană, acest om de energie şi 

de muncă a reuşit, cu concursul Băncei Naţionale, să ridice aici, 
pentru exploatarea minei sale moştenită din moşi-strămoşi, o 
instalaţie de şteampuri mecanice după ultimul cuvânt al technicei 
moderne. Din fericire, sunt toate semnele că nepotul vrednicului 
fost mitropolit la Blaj, Alex. Sterea Şuluţ, nu s’a înşelat în 
speranţele şi planurile sale. 

♦ 

* * 

Istoria ne spune că minele de aur dela Roşia Montană sunt 
în continuă exploatare de mii de ani. Herodot scrie că cu 500 



Din mizeriile Roşiei Montane de azi: Şteampuri ruinate In părăsire. 


de ani înainte de era creştină aceste mine au fost lucrate de 
Agatirşi. Faptul că Dacia trecea de una dintre cele mai bogate 
ţări ale lumei antice, ne face să credem că şi poporul Dacilor nu 
numai că n’a neglijat exploatarea minelor, începută probabil de 
Agatirşi, dar încă a dat acestei exploatări o desvoltare aşa de 
mare, încât să ne poată spune /. Lydus x ) că împăratul Tralatt 
ar fi luat dela Daci suma de cinci milioane litre de aur şi zece mi¬ 
lioane litre de argint. De-altfel baso-reliefurile de pe Columna 

1) I. Lydus: De mngistratibus, 28. 

Iui Traian dcla Roma, în cari se reprezintă mai mulţi catâri în¬ 
cărcaţi cu vase de aur şi argint, apoi mărturiile autorilor antici 
despre comorile de aur, de cari se vorbeşte că Traian le-a dă.- 
ruit templelor din Asia, în urma cucerirei Daciei, ca şi mulţimea 
giuvaerelor de aur şi argint aflate în Transilvania şi Ungaria, 
sunt tot atâtea dovezi, cari ne vorbesc despre însemnătatea pe 
care ştiau Dacii şi apoi Romanii s’o dea acestei ramure de in¬ 
dustrie. Ori-cum ar fi, un fapt este cert şi anume că aurul din 
Dacia-Traiană alimenta în vechime Europa centrală şi ţările 
nordice, impunând statului înfiinţarea de monetării. Arta de a 
bate monedă li s’a transmis Dacilor şi Romanilor de către Geţi, 
cari au învătat-o dela Celţi. 



Şteampuri în stare mai buna, funcţionând la Roşia Montană. 

Deoarece însă scriitorii romani nu ne spun nimic lămurit 
despre minele de aur din Dacia, este greu de a preciza care anume 
băi au fost exploatate de Daci şi care anume de populaţia daco¬ 
română. După putinele indicii ce le putem avea, se admite ca 
la Baia-de-Arieş (Ofenbaia) sunt urme neîndoioase de săpaturi 
dacice. Pe'ângă aceasta, ca toate popoarele antice, desigur că şi 
Dacii extrăgeau aurul din nisipul râurilor şi văilor aurifere atât 
de numeroase în tara lor, precum sunt Oltul, Arieşul, Ampoiul, 
Murăşul, precum şi o mulţime de văi mai mici. 

învăţatul nostru istoric V. Părvan afirma că extragerea marilor 

ll 

cantităţi de aur nu se făcea în Dacia numai prin procedee technice, 
adică spărgându-se minereul aurifer din stâncile subsolului şi 
apoi măcinându-se în praf pentru spălarea aurului, ci aurul era 
căutat şi spălat din nisipul aurifer al văilor şi râurilor, obiceiu 
care se practică cu mai puţină rentabilitate şi in ziua de azi. 
Romanii, ce e drept, au introdus în exploatările miniere mijloace 
mai sistematice şi de natură mecanică prin specialişti aduşi mai 
ales din Dalmaţia, căci Dacii erau mai mult hurcaşi decât exploa¬ 
tatori propriu zişi de mine. 

Cc este hurca? Un plan înclinat rezemat pe două picioare, 
cel din faţă fiind mai jos, iar cel din dos mai înalt. Planul 
înclinat este acoperit cu nişte bucăţi de lână păroasă, pe care 
se aruncă nisipul în partea mai ridicată a planului. Apoi cu o 
găleată se toarnă apă pe nisip şi astfel pietrile se rostogolesc pe 
plan în jos, iar nisipul care conţine aur, fiind mai greu, rămâne 
lipit pe bucăţile de lână, care, după mai multe operaţiuni de acest 
fel, se spală într’un vas de lemn, numit şaitroc (dela nemţescul 
Scheide-trock). Nisipul auros, după o manipulaţiune specială a 
şaitrocului, se retrage în partea sa mai strâmtă, de unde apoi se 
ia, se amestecă cu mercur şi după-ce se leagă strâns într’o bucată 
de pânză, se supune arderii prin foc, astfel că nisipul auros ră¬ 
mâne condensat într’o singură bucată rotundă de aur, mai mulţ 
sau mai puţin curat. 

Până după anul 1848 extragerea aurului din nisipul văilor era 
încă în floare în regiunea Abrudului. Conform datelor statistice, 
aurul găsit în Munţii Apuseni dela 1848 încoace era numai 12% 
aur exploatat din subsol şi 78% aur spălat din nisipul văilor 
şi râurilor. In timpurile mai noui însă această proporţie s’a 
schimbat în sens invers. 

Această ocupaţiune este practicată azi de oamenii cei mai să¬ 
raci din partea locului. Ei plătesc, pentru a se bucura de acest 
drept, un anume impozit către stat. 

Trecând acum la Romani, vedem că aceste lucruri s’au făcut 
pe o scară mult mai întinsă. Când voeşte cine-va să-şi dea seama 
despre istoria întemeierii provinciei lui Traian şi despre primii 
locuitori, cari au intrat în fuziune spre a da naştere poporului 
român, nu trebuesc să piardă din vedere mai ales avantagiile ma¬ 
teriale, pe care le putea oferi noua provincie cucerită, căci, deşi 
scopul lui Traian la cucerirea Daciei, ca şi al lui Cesar la cuce- 

rirea G'aliei, a fost mai cu scamă întinderea maiestăţii romane 
şi formarea vastului imperiu pe baze solide, totuşi nu puţin a- 
demenitoare pentru vistieria fiscului erau şi bogăţiile naturale 



Două lacuri gâtuite în munţi, cu a căror apă, pe vreme de secetă, 
se mişcă roţile şteampurilor din Roşia Montană 


ale acestor frumoase regiuni. Iar In ceea-ce priveşte pe coloniştii 
din Dacia „acestea constituiau negreşit punctul atrăgător, care 
„aducea atât de numeroşi Romani din toate părţile imperiului, 

„dar mai ales din Italia şi Roma“. Preocupaţiunea împăratului 
Traian a fost nu numai să aduca o populaţiune „ad agros urbea 
colendas“, cum zice Entropia, dar şi să exploateze minele. Şi 
aceasta desigur a fost un puternic motiv pentru-ca împăratul 
Adrian sa nu parăseasca Dacia, sub presiunea năvălirei popoarelor 
barbare, care începuseră sa se mişce. 

Urme invederate ale unei colonizaţiuni miniere romane avem 
în primul rând la Roşia Montană, la Zlatna şi Pătrânjeni (jud. 
Alba), apoi la Sacarâmb, Baiţa, Brad, Ţebea şi Baia-de-Criş în 
judeţul Hunedoara şi apoi la Baia-de-Arieş în judeţul Turda de 
azi. Ca Romanii, în aceste localităţi, exploatau aurul, ne-o dove- 



Vedcrea „Cetăţii Mari" dela Roşia Montană. 


deşte pe lângă nenumăratele obiecte întrebuinţate de baieşi şi 
descoperite în zilele noastre, şi mulţimea de inscripţiuni risipite 
pe id-colo şi pe lângă celebrele table cerate, găsite la Roşia Mon¬ 
tană, chiar şi metoda săpăturilor cu totul caracteristică şi în 
deplină concordanţă cu descrierea lui Pliniu şi a altor autori.. 

Străbunii noştri Romani, necunoscând pulberea explozibilă, ca 
şi dinamita, uzitate azi în exploatarea minelor, ei sdrobiau sta¬ 
nele mari de piatră, care conţineau aur, prin încălzire, adică prin 
foc. Bolovanii cei mari fiind odată încălziţi, se turna apoi peste 
volumul lor mărit oţet şi apă, ceea-ce facea sfărâmarea lor mai 
lesnicioasa. Rămăşiţe doveditoare despre aceasta se mai găsesc şi 

astazi la Roşia Montana şi anume la Cetatea Atare şi la Cetatea 
Mică. 

Intr’adevăr, în ceea-ce priveşte exploatările miniere din epoca 
romană, urmele cele mai evidente ni s’au păstrat până azi în ma¬ 
sivul dela Roşia Montană, numit Cetatea, masiv ciuruit de urj 
labirint de galerii, din interiorul cărora s’a exploatat metalul 
nobil. Ca metodă technică de exploatare, Romanii spărgeau ro- 
cele cu filoanele aurifere prin încălzire şi stropire cu apă, eră- 
pându-le. înaintau apoi în galerii scobite cu ajutorul unor dalii 



Gura minei statului dela Roşia Montană. 

n ,airugia“, luminând interiorul galeriilor cu opaiţe. Blocurile cu 
incrustaţii sau impregnaţii de aur le încărcau in saci şi cu ajutorul 
sclavilor le transportau la mori (şteampuri-concasoare), unde 
roca, odată pulverizată, era antrenată cu un curent de apă, sepa- 
rându-se aurul prin aluvionare. Astfel de istoricul exploatării 
.aurului munţilor noştri se leagă direct originea neamului româ¬ 
nesc. Şi din acest punct de vedere, Munţii Apuseni au fost în 
trecut şi sunt şi astăzi punctul de gravitaţie în exploatările 
aui ifere. 

Cât priveşte metoda de exploatare, practicată astăzi in Munţii 
Apuseni, s’a emancipat foarte puţin din stadiul primitiv al me¬ 
todelor utilizate de Romani. Atât băieşul ca particular, cât şi în¬ 
treprinderile statului, utilizează pentru sdrobirea şi pulverizarea 
rocei impregnată cu aur concasoare de lemn, cunoscute in lim¬ 
bajul locului sub numirea tradiţională de şteampuri. înşiruite în 
albia unui pârâu sau râuleţ, antrenate cu o cantitate de apă ce 
cade dela oarecare înălţime în cupele unei roate, impresionează 
prin sgomotul lor asurzitor pe excursionist dela o bună distantă. 

Pisăloagele şteampurilor, grupate în serii de câte trei, — cu 
vârf de cuarţ sau stil de otel, — isbesc alternativ blocurile de 
rocă, pulverizându-le. Astfel se eliberează fluturaşii de aur, cari 
se separă de pulberea rocei prin aluvionare cu un curent de apă, 
antrenaţi pe o cuvartă de lână, de unde sunt prinşi prin a- 
malgamizare. Din amalgam aurul se extrage prin încălzire, mercu>- 
rul volatilizându-se la 360°. Cu această metodă se extrage abia 
25% aur din conţinutul rocei, restul de 75% se pierde pe gârlă, 
îmbogăţind nisipul râurilor din regiunea auriferă. 

Asupra modului cum făceau Romanii exploatarea minelor de 
aur scriitorii greci Diodor şi Strabo descriu astfel tabloul amărîtei 
vieţi antice şi de bună seamă şi a celei din Dacia: 

„Băieţi încă nedesvoltati în vârstă sunt siliţi să rîcăie prin băi 
„în săpăturile făcute în stâncă, să culeagă cu sârguintă micele 
„bucăţi de piatră şi să le aducă afară din baie. După aceştia, 
„bărbaţi trecuţi de 30 de ani iau o anumită cantitate de bucăţele; 
„le sfărîmă cu ciocane de fer până ce piatra e redusă la mărimea 
„boabelor de mazăre. Adusă în starea aceasta, femeile şi bătrânii 
„iau piatra şi o duc la piuă (şteampuri). Păşesc apoi 2 sau 3 la 
„sul (fus) şi învârtesc până ce au măcinat măsura primită şi au 
„făcut-o subţire ca făina de grâu. In fine oameni pricepuţi iau 
„piatra măcinată spre a o supune ultimei operaţiuni. O freacă 
„anume pe o scândură lată şi ceva înclinată, in timp oe varsă pe 
„ea apă. Pământul se descompune în apă şi pluteşte peste scân¬ 
dura plecată. Aurul însă, din cauza greutăţii, rămâne îndărăt. 
„Făcând aceasta de repetite ori, ei freacă aurul uşor cu mâinile, 
„apoi apasă încetinel cu bureţi (spotigi), cari iau ceea-ce este mai 
„moale şi tărânos, până ce în fine rămâne numai bucata de aur 
„curată". 

Operaţia aceasta primitivă este identică cu operaţia, pe care 
o fac hurcaşii în căutarea aurului prin nisipul râurilor şi văilor. 

La Roşia Montană (Alburnus maior) era, sub Romani, centrul 
operaţiunilor exploatărilor miniere, pe când la Abrud şi la Zlatna, 
unde n’au fost şi nici nu sunt mine decât în jur, era sediul 
autorităţilor superioare miniere, ca şi azi. 

Roşia este situată într’una din cele patru linii eruptive ale ţi¬ 
nutului minier Roşia-Vulcoiu (Bucium). Trecând peste renumita 
stâncă de bazalt, numită Detunata, ale cărei columne adesea se 
văd prăvălite la poalele ei din cauza trăznetelor şi tunetelor — 



Putui de intrare a lucrătorilor In mina statului dela Roşia Montană. 

■ S 


de unde vine şi numele de Detunata — şi a cărei poziţiune pito¬ 
rească atrage din apusul Europei în fie-care an cete de vizitatori 
ai frumuseţilor naturei, privirea ni-se opreşte asupra masivelor 
Cetăţii Mari şi Cetatea Mică, unde în special se văd urmele ex¬ 
ploatării romane. 

Pentru-ca cititorul să-şi facă o idee mai lămurită despre aceste 
două mine exploatate de Daci şi apoi de Romani, las să urmeze 
aci admirabila descriere făcută de preotul săsesc Ackner din Gu- 

şteriţa, lângă Sibiu, un meritos colecţionar de antichităţi ale 
Ardealului: 

„Când cine-va vizitează Roşia, trebue sa întrebe cu tot dreptul 
„mai întâiu de vestita Cetate. Urcându-se în sus spre ea, la pri¬ 
mirea masselor scobite, călătorul se uimeşte şi rămâne îngrozit. 
„Ele sunt pe din afara şi pe dinlăuntru lucrate în cerc şi în rea¬ 
litate se pot asemăna cu un amfiteatru dărăpănat sau mai bine 
„încă cu un vulcan stins, al cărui crater înegrit priveşte spre cer. 
„Cetate mare şi mică în limba română însemnează întăritură mare 
„şi mică. Acestor stânci li-se cuvine cu atât mai mult numele de 
„întărituri, -cu cât în Cetatea mare nu poate intra cine-va deeât 
„prin o singură deschizătura în partea despre Miază-noapte, iar 
„în Cetatea mică numai printr’o strimta văgăună. Privirea de 
„sus în jos, dacă cine-va s’a urcat până la vârf, şi interiorul, daca 
„cine-va a pătruns înlăuntru, sunt înfiorătoare. Toate simţurile 
„celui ce a străbătut înlăuntru, mai ales dacă aceasta o face pentru 
„prima-oară, sunt puse în mişcare. Nu fără un simţimânt de 
„groază vezi ici pe băieşul îndrăzneţ deasupra rupturilor pericu- 
„loase cum se urcă de pe un sghiab pe altul, adesea pe scări ne- 
„solide, pe balcoane formate ici-colo sau pe urme de picior tăiate 
„cu îngrijire şi pe vârfuri de stânca ce se ridică drept în sus şi, 
„ca şi cum ar pluti în vânt, face găuri şi cu străduinţă sparge cu 
„dinamită sau lucrează cu lăstarul şi cu ferul 11 . 

In aceeaşi linie eruptivă s’au mai descoperit urme de lucrări 
romane în muntele Cânticul Marc, în mina Sf. Simion, apoi în 
muntele Letea, în mina Sf. Ecaterim., în care s’au găsit celebrele 
tabje cerate, care mai toate cuprind acte referitoare la aceste 
mine romane. 

Este interesant de amintit faptul ca, lucrându-se de mii de 
ani în aceste mine de aur, întreg subsolul Roşiei Montane, ca şi al 
munţilor din imediata ei vecinătate, este sfredelit în lung şi în lat, 
în jos şi în sus în aşa măsură, încât pe galeriile dintr’însul poţi 
merge dintr’o comună într’alta. De pilda dela Roşia la Corna, 
comuna situată pe versantul celalalt al muntelui Cârnicul Mare. 

In mina statului de azi, moştenită dela regimul maghiar, sunt 
galerii în care au lucrat şi străbunii noştri daco-romani. Desigur 
ca profitul, pe care îl trăgea fiscul roman din exploatarea acestei 
mine, era mult mai mare decât cel pe care îl avea statul maghiar 
şi pe care îl are azi statul român şi care se încheie de obiceiu cu 

deficit. Din aceasta cauza statul nostru a crezut ca e bine să re¬ 
ducă numărul lucrătorilor dela 400 la 200, câţi sunt azi. După 
părerea noastră, această reducere este o mare greşeală, căci con- 
tribue la despopularea acestei localităţi istorice, deoarece populaţia 



3 

J- 

C3 

"5 


0 J 

<D 

> 

3 .S 

\ £ 
*qj cu 

*55* "âo 

O T 3 
f* - 
3 

cti — 
Vh 3 

3 

O fc 

li 

3 3 
32 u 

3 2 

3 0-4 

& 

w c 
<D g 

32 *-» 
u 

3 3 
cl *- 

E e 

<U Oh 

4 -J 

t/}*> 


>ctî 

o 


C3 

C 


ne mai găsind de lucru acasa, este nevoita sa ia toiagul pribegiei, 
plecând sa-şi agonisească pâinea de toate zilele la minele de căr¬ 
buni dela Petroşani şi dela Comăneşti (Moldova). Cu chipul a- 

cesta, Roşia Montană abia are azi 2300 locuitori din aproape 
5000, câţi avea înainte de răsboiu. 

Din fericire, guvernul d-lui Ion /. C. Brătianu, convingându-se 
de pagubele de altă natură ale acestei măsuri administrative, a 
dispus ca toţi lucrătorii daţi afară din serviciu, dar capabili încă 
de muncă, să fie reprimiţi la lucru pe ziua de 1 Ianuarie 1928, 
iar exploatarea să se facă în mod mai intensiv şi sub un control 
mai riguros, pentru-ca aurul, care este „ochiul dracului", să nu 
mai alunece prin buzunarele muncitorilor şi a înşişi oamenilor 
de control din slujba statului. 

Aceste dispozitiuni fac parte din complexul de măsuri luate, 
după iniţiativa personală a d-lui Brătianu, de către guvernul său 
pentru îmbunătăţirea şi înviorarea stărei economice din ţara Mo¬ 
ţilor, ca un corolar al unei politice economice noui în ceea-ce 
priveşte Ardealul, care, ca regiune auriferă, este prima din Europa, 
producând 43% din productiunea de aur a Europei şi aducând 
un aport de 0.4% la producţia mondială. 

Această politică înţeleaptă, unită cu studii geologice şi de 
explorare amănunţite, ne rezervă o serie de surprize din cele mai 
îmbucurătoare în ceea-ce priveşte realele bogăţii ale subsolului 
tărei noastre. 

CAPITOLUL XXII. 

BUCIUM ANII 

Sub numirea de Buciumani se înţeleg toţi locuitorii comunei 
Bucium, alcătuită din următoarele 6 sate: Bucium-Cerbu, Bucium- 
Sat, Bucium-Muntari, Bucium-Isbita, Bucium-Şiasa şi Bucium- 
Poeni. 

Buciumul este una din cele mai frumoase comune din regiunea 



Vederea satului Bucium-Şiasa şi a stâncilor Detunata (stânga) 
şi Flocoasa (dreapta). 


Moţilor şi până nu mult înainte de răsboiul mondial era şi una 
din cele mai bogate. In vremurile bune număra peste 5000 
locuitori. Azi însă numărul acestora abia se ridică la 4000, 
mulţi din ei fiind duşi la lucru în minele de cărbuni dela Pe¬ 
troşani şi Comăneşti. Acest exod se explică prin atrofia ce a 
atins îndată după răsboiu exploatările miniere de aur, care, 
între anii 1880—1900, ţineau primul pas. Minele dela Con¬ 
cordia, Armonia, Ţârău, Arama şi Sf. Petru şi Paul erau vestite 

odată pentru aurul liber ce dau şi bogaţia minereului extras. O- 
raşul Abrud, când veniau Buciumanii Lunia la târg pentru schim¬ 
bul aurului, se resimţea mult din belşugul Buciumanilor, cari, 

cheflii şi largi la 
pungă din fire, fă¬ 
ceau să trăiască bine 
atât cărciumarii, cât şi 
Ţiganii lăutari din 
localitate, printre care 
banda lui Ghiuţ era 
cea mai bună din tot 
Ardealul. 

Au ramas de po¬ 
mină până azi petre¬ 
cerile frumosului şi 
bine clăditului ţăran 
din Bucium - $iasa, 
Tudor Macavem, zis 
şi Ciuca Toclor, des¬ 
pre care am vorbit în 
capitolul anterior. 

Buciumanii sunt in¬ 
teligenţi, isteţi, sprin¬ 
teni, cheflii, dar şi 
foarte harnici. Sără¬ 
cia ce bântue azi prin 
părţile lor ’i-a adus 
la sentimentul reali¬ 
tăţii şi rare-ori îi mai 
vezi prin Abrud fă¬ 
când chefuri ,,1a toar¬ 
tă", cum se spune. 
Din această cauză s’a 

Tipuri din Bucium: Ţaranul fruntaş Nicolae împuţinat mult şi nu- 

Bogdan din Bucium-Poeni cu soţia sa Zorica. mărul Ţiganilor lău¬ 

tari. 

Tip de oameni frumoşi, femeia română din Bucium este o a- 
devărată podoabă a munţilor. Bine, curat şi chiar luxos îmbră¬ 
cată, cu cămaşă albă şi bufantă la mâneci, cu cătrinţă de mătase 

cusută cu fir în faţă, purtând Ia piept un cojoc artistic lucrat în 
fir, iar la cap o maramă de mătase scumpa cu flori şi în urechi 
cercei grei de aur, buciumanca, înaltă, cu ochii negri ca mura, 
cu părul castaniu, obrazul rumen, cu buzele trandafirii şi subţiri 
si cu dinţii ca doua şiruri de mărgăritare, întruchipează tipul 
celei mai desăvârşite şi clasice frumuseţi naturale. Atitudini fi¬ 
zice demne şi perfecte de corp, armonie estetică mai atrăgătoare, 
zadarnic ar cauta cine-va pe pânzele artiştilor. Cine a privit 
poporul din Bucium la el 
acasă, în toata manifesta¬ 
rea lui reala, nu poate să-l 
aprecieze decât cu admi¬ 
raţie. Româncei din Bu¬ 
cium însăşi natura, care 
poartă grija celui mai 
scump copil al ei, îi da 
din belşug trăsături din 
cele mai nobile la faţă, ca 
şi ochi fermecători cu fo¬ 
cul sacru al dragostei, cari, 
în oraşele mari şi de viaţa 
uşoară, prea lesne ar putea 
provoca tragedii, dar în 
faţa cărora flăcăii din Bu¬ 
cium se mulţumesc cu un 
oftat şi îşi duc înainte via¬ 
ţa lor trudită. De aceea 
este o adevarată plăcere 
sa vezi pe buciumance mer¬ 
gând Lunia Ia târg la A- 
brud alături de bărbaţii 
lor, tot atât de frumoşi, 
voinici, curaţi şi bine îmbrăcaţi ca şi ele. Pe vremea copilăriei 
mele, când şovinismul unguresc nu era încă aşa de turbat, locui¬ 
torii fruntaşi din Bucium purtau numai cisme de lac cu tricolor 
naţional. Mai de mult minierii purtau cisme cu pinteni de argint 
şi chiar de aur. 

Frumuseţea caracteristica a Buciumanilor este, după modesta 
mea părere, rezultatul unei multiple încrucişări, care a intervenit 

în cursul vremii în sânul populaţiei de aici. Urmaşi ai Daco-Ro- 

manilor, minierii din 
părţile Abrudului au 
fost mereu împrospă¬ 
taţi cu lucrători spe¬ 
cialişti aduşi din 0- 
rient, apoi din Dal¬ 
maţia şi chiar din 
nordul Ungariei (Ce- 
ho-Slovacia de azi) şi 
din ţările germane. 
Numele de familie 
printre ţăranii români 
din Bucium, ca Ţip- 
ţer, Fişter, Cainap, 
Şoica, romanizaţi 
complect de sute de 
ani, confirmă aceasta 
credinţă a mea. 

Străbunii noştri 
Daco-Romanii au bă- 
ieşit mult şi în minele 
de pe teritoriul comu¬ 
nei Bucium, mai ales 
în masivul Corabia- 
Vu r coiu, pe unde tre¬ 
cea, în epoca romană, 
drummul ce lega A- 
pulutn (Alba Iulia) cu 
Abrudul (Alburnus 
minor) şi Roşia Mon¬ 
tană (Alburnus mi.- 
ior). Diferitele monu¬ 
mente şi instrumente 
vechi, ca şi urmele de 
locuinţe stabile ale 
Romanilor, găsite la 
Poduri, lângă Bu- 
cium-Poeni, dovedesc 
pe deplin existenta activitătei miniere romane în aceste părţi. 

Azi aproape întreg masivul minier Corabia-Vulcoiu, după-ce a 
trecut prin mâinile a diverşi proprietari, printre cari şi Ladislau 
Lukacs, fostul prim-ministru al Ungariei, se află în proprietatea 
societăţei române Aurifera. Această societate s’a format în parte 
şi cu concursul meu în anul 1921, căci eram condus de gândul 
de a da de lucru braţelor româneşti din Bucium, împiedecându-le 


Ţăranul fruntaş Ciuca Todor Macaveiu, din Bucium-Şiasa, cu soţia, 
azi decedat. (După T. Frâncu şi G. Candrea). 

să ia bâta pribegiei. Din nenorocire, această societate, care a 
vârât în munţii noştri un capital de peste 30 milioane lei, merge 
slab de tot, neavând destul capital de rulment, şi azi se găseşte pe 
pragul moratoriului. 

O altă societate românească, care exploatează mine de aur pe 

teritoriul comunei Bucium, este Industria aurului, proprietara 
minei Concordia, alta data foarte bogata şi care a pus în picioare 
pe mulţi locuitori din Bucium, părtaşi la exploatarea ei. Din ne¬ 
fericire, şi această societate pur românească lupta în momentele 
de faţa cu dificultăţi mari, pe cari numai un sprijin efectiv din 
partea guvernului ar mai putea-o salva, ceea-ce este de dorit. 
Banca Naţională a României a făcut, ce e drept, tot ceea-ce ee 
putea pentru salvarea atât a Auriferei cât şi a Industriei aurului. 
Rămâne acum sa le vină în ajutor statul, care are tot interesul 
să nu lase să moară industria aurului din comuna Bucium, ai cărei 
locuitori n’au alte isvoare de venit decât munca şi exploatarea mi¬ 
nelor. Tot astfel stau lucrurile şi cu minele de pirită ale d-loi 1 
dr. Iuliu Mania şi dr. Romul Boilă din Baia-de-Arieş, cărora de 
asemenea Banca Naţională le-a acordat în mod larg tot sprijinul 
ei material, fără însă a putea înregistra o situaţie prosperă. 

Fără îndoială industria minieră din jurul Abrudului tânjeşte, 
ba trece chiar printr’o criză din cele mai acute. Leacul mântuitor 
rezida numai în mâna guvernului, care, pentru a o încuraja, va 
trebui să deschidă graniţele la exportul tuturor minereurilor, care 
nu se pot valoriza în ţară şi printre care pirita ocupă primul loc. 

Această importantă problemă pentru economia naţională for¬ 
mează, după câte ştiu, obiectul celor mai serioase preocupări ale 
guvernului d-lui Brătianu. Când această chestie vitală pentru 
viitorul industriei miniere din munţii Abrudului va fi fericit şi 
definitiv rezolvată, vechia prosperitate nu va întârzia să revină, 
descreţind frunţile oamenilor şi umplând de bucurie sufletele lor, 
azi întristate sub greutatea neajunsurilor de tot felul. 

Pc teritoriul comunei Bucium şi anume la spatele satului Bu- 
cium-Şiasa se ridică falnica stâncă de bazalt, numita Detunata 
din cauza trăznetelor şi tunetelor, care abundă aici pe vreme de 
furtună şi care au un ecou puternic şi înfiorător. „Societatea Car- 
patină“ a clădit imediat la poalele stâncei un hotel-adapost pen¬ 
tru diferiţii vizitatori, cari vin vara s’o admire. 

Despre relaţiunile dintre Buciumani şi faimoasa Caterina Varga, 
numită de ei „Doamna noastra", care a jucat un mare rol in e- 
venimentele din preajma anului 1848, mă voiu ocupa pe larg 
într’un capitol deosebit. 

CAPITOLUL XXIII. 

Z L A T N A 

Zlatna, numita sub Romani Ampelum şi Auraria minor, a fost 
din vechime, pe lângă Abrud şi Roşia Montană, al treilea centru 
minier din munţii Abrudului. Zlatna este cuvânt de origină 
slavă, — căci zlato însemnează aur — şi este traducţiunea numirei 
latine Auraria minor. Zlatna exista încă pe timpul Dacilor şi dacă 
ar fi să dăm crezământ unei tradiţiuni, pe care o aminteşte un 
autor ungur, Kovary, într’o carte a sa întitulată „Erdelyi epiteszeti 
emlekei “ la pag. 24 (Amintiri architedonice din Ardeal), înte¬ 
meierea ei s’ar datori Evreilor. 

Deşi colecţia de inscripţiuni latine (Corpus Inscripţionam La- 
tinarum) vorbeşte despre o mulţime de negustori veniţi din Pa¬ 
lestina şi alte părţi ale Asiei mici la Apulum (Alba Iulia) şi Ampe¬ 
lum (Zlatna), în scopul de a face comerţ cu aur, care se găsea 
din abundenţă în Dacia Traiană, citându-se chiar une'.e nume, ca 
Aurelius Marinus, Addebar Sertiei, Oceanus Socratis, Aurelius 
Chrestus şi M. Chrestus — aceşti doi din urmă citaţi ca Evrei —, 
totuşi este greu de admis hipoteza tradiţiei ungureşti, pe care 
n’o justifică nici un monument al timpului. 

Este adevărat că chiar şi un munte de lângă Zlatna, în dreapta 
văii Ampoiului, poartă denumirea Jidovul (pe vremea Dacilor se 
zicea Jidava), dar se pare că ea ar deriva din faptul că în 
vremurile vechi un evreu ar fi făcut exploatări miniere în partea 
locului. 

Oraşul Ampeliun (cuvânt de origine dacică, după cum susţine 
savantul V. Pârvan) a ajuns la o stare înfloritoare numai în 
epoca romană, căci aici era şi reşedinţa unui procurator auraria- 
rum, adică a directorului administraţiei miniere. Aici a locuit 
procuratorul Neptunalis — şi dovada despre aceasta ne-o da 

monumentul funerar ridicat de acesta so{iei sale la Zlatna, unda 
a şi fost găsit. Tot la Ampelum a murit şi procuratorul Papirius 
Rufus, iar procuratorul Caius Aurelius Salvianus a construit a- 
peductul dela Zlatna. Monumentul altui procurator Aelius Sostra- 
tus, găsit în hotarul comunei Pătrânjeni, serveşte azi ca jertfelnic 
în altarul bisericei ortodoxe din localitate. 

Pe vremea Romanilor, oraşul Ampelum era situat în partea 
de răsărit, adică din jos de uzinele de azi ale statului, mai precis 
pe teritoriul dintre uzine şi satul Pătrânjeni, după cum arată 
însăşi configuraţia locului. Comisia monumentelor istorice şi pro¬ 
fesorii de istoria veche ar face un mare bine archeologiei şi istoriei 



Piaţa Zlatnei cu vederea muntelui Breaza. 

b 


dacă ’şi-ar îndrepta privirile spre aceste locuri şi ar face săpături 
sistematice, căci desigur ar mai descoperi multe obiecte preţioase 
pe lângă cele ce se găsesc azi în muzeul din Budapesta, apoi în 
muzeul din Alba Iulia, iar altele zac răspândite prin comuna 
Zlatna, ca în curtea judecătoriei de ocol şi în micul parc al ca- 
sinoului. 

Mai multă atenţiune cred ni s’ar impune tocmai nouă, urma¬ 
şilor Romei! 

Regiunea minieră cea mai bogată, care cădea în sarcina şi ad¬ 
ministraţia procuratorilor de aici, era regiunea Corabia-Vulcoiu de 
azi, despre care tradiţia populară spune că ar fi fost vizitată de 
chiar un împărat roman, care pare a fi înţeleptul împărat Septimius 

Severus. După această tradiţie, administraţia şi lucrătorii mi¬ 
nieri aflând că vine împăratul, au pus străji pe tot drumul până 
la minele de aur din masivul Corabia-Vulcoiu. Una din aceste 
gtrăji era postată lângă un isvor, care până în ziua de azi se 


Port românesc de pe valea Ampoiului: Stana Rof din Zlatna. 

numeşte Fântâna străjii. Trecând de acest isvor mai departe, 
împăratului Septimius Severus i-s’ar fi făcut sete şi ar fi băut 
apă dintr’un alt isvor, care până în zilele noastre poartă numele 
de Fântâna Craiului. 

Ajungând la mine, capii autorităţilor şi băieşii (minierii) au 

eşit în întâmpinarea împăratului, prezentându-i o tavă mare plină 
cu aur, care a stors admiraţia augustului personagiu. In semn 
de bucurie, împăratul a distins pe fie-care minier în parte, pu- 
nându-le la pălărie câte un fir de aur din grămada, care trebuia 
să ia drumul spre tezaurul imperial dela Roma. Din acest gest 
împărătesc s’ar trage obiceiul Românilor din Zlatna şi Bucium — 
masivul Corabia-Vulcoiu înălţându-se între aceste două comune — 
de a purta până azi la pălăriile lor un şnur aurit, încolăcit în patru 
şiruri pe partea deasupra bordurei pălăriei. 

In drumul dela Zlatna spre Corabia-Vulcoiu există două dea¬ 
luri, cari poartă numele: unul Dealul muticei şi altul Dealul su- 
doarei, desigur din cauza greutăţii de urcat coastele munţilor, 
peste cari trebue să treacă băieşii în calea lor spre mine. 

In hotarul Corabia-Vulcoiului s’au găsit mai multe morminte 
romane şi o mulţime de obiecte şi unelte ale timpului, grăitoard 
ale gloriei străbunilor noştri. Lângă satul Bucium Poeni, în 
punctul numit Poduri, s’au descoperit chiar şi urme de locuinţe 
stabile de ale Romanilor. Multe din urmele acestor rămăşiţe ro¬ 
mane au fost trimise la muzeul din Budapesta de către Lukacs 
Bela, un fiu al Zlatnei, fost ministru de comerţ al Ungariei, şi 
preotul romano-catolic din loc cu numele Csifiy Ianoş. 

Mergând spre Abrud, cum eşi din Zlatna, ochiul călătorului 
este atras în partea dreaptă de un şes frumos, numit Plaiul lui 
Traian sau Troianul, unde se zice că şi-ar fi făcut tabăra împăratul 
Traian, după-ce a bătut pe Daci. Sunt convins că şi în locul acesta, 
dacă s’ar face săpături, s’ar descoperi multe lucruri interesante. 

Istoria trecutului minier a Zlatnei este aproape identică cu a 
Abrudului. Trecând peste epoca daco-romană, în veacul XIII gă¬ 
sim minele de aur din această regiune în posesia unor proprietari 
cu totul noi. Printre aceştia documentele vechi citează episcopia 
romano-catolică din Alba Iulia. Raporturile de proprietate au 
fost deseori discutate şi contestate de diferiţi nobili unguri şi saşi, 
dar aproape totdeauna a avut câştig de cauză episcopia din Alba 
Iulia, care in cursul vremei a obţinut şi exercitat un drept urba- 
rial asupra teritoriului minier. 

începând din veacul XIII, locuitorii din Zlatna, ca minieri, 
se bucurau de oare-cari libertăţi cetăţeneşti şi sociale, care însă 
cu timpul au fost reduse in favoarea episcopiei stăpânitoare. Fre¬ 
cări îndelungate s’au produs din această cauză şi abia în anul 


www.dacoromanica.ro 


181 



1417 a recunoscut şi episcopia romano-catolică din Alba Iulia 
liberal exerciţiu al dreptului minier în favorul locuitorilor minieri. 

Pe locul unde este situată Zlatna de azi şi în special unde 
se află clădirea băncei ungureşti şi Hotelul Central, se ridica 


Tipuri de Mocani din Zlatna: familia Dudaş Rusan. 

înainte cu 300 de ani castelul de vânătoare al principelui Mihail 
Apafi al Ardealului. Oameni bătrâni spun că Zlatna până la re¬ 
voluţiile lui Horia şi a lui Avram Iancu, când ’i-s’a dat foc, a 
fost un orăşel frumos şi cochet, arătându-i-se un deosebit interes 
de către principii unguri ai Ardealului. Pe timpul revoluţiei lui 

Horia, Zlatna a fost devastată în ziua de 6 Noembrie 1784, iar 
in revoluţia din 1848 a suferit deasemenea mari pierderi mate¬ 
riale şi în oameni. Ungurii în special au fost atunci bătuţi şi 
.măcelăriţi rău de tot in strâmtoarea dela satul Presaca, unde 
peste 400 de Unguri au fost ucişi de către Românii înfuriaţi din 
cauza trădării ungureşti. Fostul ministru de comerţ al Ungariei, 
Bela Lukacs, armean originar din Zlatna, fiind pe atunci numai 
de 3 ani, a fost scăpat dela moarte de către o ţărancă română, 
care l’a ascuns sub fuste. Se spune că politicianul ungur n’ar fi 
uitat nobila faptă a acestei românce, pe care o vizita şi o ajuta 
de câte-ori venea pe la Zlatna. Pentru înflorirea şi ridicarea a- 
cestui orăşel, Bela Lukacs a făcut într’adevăr mulfe lucruri bune, 
ca linia ferată Alba Iulia—Zlatna, şoseaua admirabilă peste 
muntele Breaza la Almaşul mare, Geoagiul-de-jos—Orăştie, apoi 
şcoala industrială, casinoul local etc., în tot cazul incomparabil 
mai mult decât Lukacs Laszlo, tot Zlătnean şi el, de origine 
armean, care a fost ministru de finanţe şi prim-ministru al Un¬ 
gariei. Lukacs Bela s’a sinucis, aruncându-se în Dunăre, la Buda¬ 
pesta, în anul 1900, în timpul expoziţiei dela Paris, unde fiind 
comisar din partea Ungariei, comisese oare-cari defraudări de 
bani. Lukacs Laszlo trăeşte şi azi la Budapesta, fără să mai 
joace nici un rol politic. 

Pe vremea recensământului făcut sub episcopul Inocenţiu Micu 
Clain dela Blaj, Zlatna avea numai 1200 locuitori, în mare ma¬ 
joritate Români ortodoxi. Azi numără peste 4000 locuitori cu 
2 biserici ortodoxe (în Zlatna şi Vuitori), una unită, una romano- 
catolică şi una reformată. 

Până în anul 1848, Zlatna a avut şi un gimnaziu unguresc cu 
limba de propunere cea latină, conform obiceiului timpului. Aici 
’şi-a făcut studiile, intre alţi Români, şi Avram Iancu, „craiul 
munţilor", timp de 4 ani şi anume dela 1837—1841, fiind cel 
mai bun elev şi luând în fie-care an notele cele maj bune, adică 
cu eminenţă. 

Urgia nedreptăţii şi asupririi, în care zăcea încă poporul ro¬ 
mânesc din munţii Abrudului, l’au fortat pe Avram Iancu, care 
îşi făcuse studiile umanioare in Zlatna, să distrugă aproape 
până în temelii acest drăguţ orăşel şi să treacă prin foc şi sabie 
pe asupritori şi pe cei de un neam cu ei. 

Biserica ortodoxă din Zlatna datează din anul 1624, fiind 
zidită din peatră într’un stil bizantino-roman. In anul 1848 a arşi 
şi această biserică dimpreună cu aproape întreaga comună Zlatna. 



Fântână la Zlatna din timpul epocei romane, azi numită 
isvorul din „Făguleţ". 

Parochia ortodoxă din centru are 1860 suflete, iar cea din Vui¬ 
tori 650 suflete. 

Biserica unită-română datează din anul 1424, servind până 
după unire ca biserică romano-catolică. Cu vremea a fost cedată 

Românilor uniţi, parochia lor fiind patronată de ministerul fi¬ 
nanţelor din Budapesta. Numărul Românilor uniţi din Zlatna 
şi Vuitori este de aproximativ 500 suflete. 

Zlatna este centrul Mocanilor de pe Valea Ampoiului, cari nu 
se deosebesc întru nimic de Mocanii de pe Valea Arieşului, dela 
Lupşa în jos, şi de cei din Valea Mogoşului, care la Teiuş-se varsă 
în Murăş. 

Cu începere din secolul al XVIII, orăşelul Zlatna ’şi-a însuşit 
şi un caracter industrial prin înfiinţarea uzinelor metalurgice, 
despre cari ne ocupăm mai pe larg în capitolul ce urmează. 

CAPITOLUL XXIV. 


UZINELE METALURGICE ŞI METALO-CHIMICE 
DIN ZLATNA 

Valorizarea produselor miniere şi de şteampuri din Ardeal, 
ca minereuri şi şlicuri, a mers, începând din timpurile vechi, în 
strânsă legătura cu exploatarea minelor, întrucât produsele erau 
topite în cuptoare mici aproape de mine, ceeace se vede din faptul 
că se află haldine de zgură, cari sunt în tot locul, unde au fost şi 
mine. In punctele principale ale regiunilor miniere statul a ridicat 
cu vremea topitoare pentru valorizarea in mare şi mai economică 
a produselor, aşa că în decursul veacului al 18 şi 19-lea s’au 
ridicat în regiunile aurifere 3 topitoare metalurgice de stat şi 
anume: la Baia-de-Arieş, Certej şi Zlatna. Topitoarele din Baia- 
de-Arieş şi Certej au încetat de a funcţiona şi cele din Zlatna sunt 
singurele topitoare metalurgice pentru preschimbare. 

Topitoarele din Baia-de-Arieş s’au clădit în anul 1770 şi con¬ 
stau din patru cuptoare de mijloc, prevăzute cu ventilatoare dulap 
spirale. 

Topitoarele din Certej s’au pornit în luna Septembrie an. 1763, 
cu un cuptor mijlociu de 4 m. înalt, prevăzut cu coş de suflat şi 
cu ventilator dulap. 

In ce priveşte originea uzinelor din Zlatna ne lipsesc date pre¬ 
cise aproape cu desăvârşire. Se crede însă ca ar fi fost fondate 
pe la începutul secolului 18-lea, când minieritul in aceste regiuni 
luase o desvoltare mai mare. 

Primul document în care se vorbeşte despre aceste uzine da¬ 
tează din 1747, din care se vede ca consiliul de administraţie 
al monetăriei cezaro-regale deleaga pe şeful furnalului din Kor- 
moczbanya sau Kremnitz (Ceho-SIovacia de azi) cu reorganizarea 
uzinelor din Zlatna. 

In anul 1848 uzinelor li-se dă foc şi sunt dărîmate de revo¬ 
luţionari, dar până în anul 1850 ele se reclădesc şi intră în func¬ 
ţiune normală, fiind amenajate numai pentru extracţia metalelor 
preţioase şi cupru. 

Dela înfiinţarea acestor uzine până la 1827 topirea se făcea 



L. Mrazec, ministrul industriei şi comerţului, profesor de mineralogie la 
facultatea de ştiinţe din Bucureşti, director al institutului geologic, 
savant cu reputaţie mondială. 

în şase furnale mici, suflarea aerului făcându-se cu aparate pri¬ 
mitive de suflat. 

Cam dela 1827 până în 1877 se întrebuinţa următorul proce¬ 
deu pentru extracţia metalelor: 

Şlicu ile sărace se aranjau în grămezi mari sub cerul liber şi se 

prăjeau, iar după această operaţiune se topeau cu zgură bogată 
în cuptoare cu vrane, obtinându-se un produs numit mată (piatră 
sulfuroasă). 

Mata se prăjea de 4 ori în grămezi sub cerul liber, se amesteca 
cu minereurile cu conţinut slab de sulf şi se supuneau unei nouţ 
topiri. 

Dela a doua topire se obţinea o mată bogată, care se prăjea 
şi ea de 4—5 ori în grămezi, se amesteca cu şlicuri, minereuri 
bogate şi produse cu conţinut ridicat în plumb, apoi se topea 
din nou pentru obţinerea plumbului bogat şi a unei mate cu 20°/» 
cupru. 

Plumbul bogat se cupela pentru obţinerea aliajului de argint şi 
aur, iar mata se prăjea de 8—10 ori, când se obţinea aşa zisul 
cupru brut negru, care se supunea operatiunei de amalgamare 
pentru extragerea metalelor preţioase, conţinute în mată, respectiv 
cupru brut negru. 

Acest procedeu fiind prea costisitor, din care cauză uzinele în¬ 
registrau mari pierderi, s’a luat in studiu simplificarea meto¬ 
delor de lucru. 

Hauch în 1876 reuşeşte să elaboreze un procedeu prin care se 
recuperează sulful fie sub formă de acid, fie sub formă de sulf 
curat; iar cu acidul produs se disolvau matele fără a mai fi pră¬ 
jite, obtinându-se astfel o soluţie de sulfat de fer, iar matele se 
concentrau prin disolvarea ferului cu circa 30%. 

Reziduurile rămase dela disolvare mergeau la o topire bogată 
(plumboasă). 

Punerea în aplicare a acestui procedeu s’a făcut in anii 1877— 
1879. 

Iată în rezumat acest procedeu: 

1. Şlicurile cu conţinut mare de sulf se prăjeau în cuptoare 
care permiteau colectarea gazelor sulfuroase (sist. Hauch modi¬ 
ficat de Bode), din care se prepara acidul sulfuric. 

2. Şlicurile prăjite se topeau ca şi mai înainte in cuptoare cu su¬ 
flare de aer, pentru obţinerea matei. 

3. Mata astfel obţinută se măcina şi se disolva cu acidul sul¬ 
furic, produs dela prima operaţiune de prăjire. 

In timpul disolvărei matei se degaja hidrogen sulfurat, care se 
capta şi se amesteca cu bioxid de sulf, iar apoi erau duse în nişte 
turnuri de lemn înalte, prevăzute cu şicane, unde întâlneau o ploae 

de lapte de clorura şi hidrat de calciu, în prezenţa cărora sulful 
era redus din combinaţiile sale obţinându-se astfel floarea de sulf. 

Soluţia de sulfat de fer se concentra în cazane de fontă încăl¬ 
zite direct cu lemne şi apoi era transportată cu ciuberele în lăzi de 
cristalizare. 

4. Reziduurile se topeau din nou cu cele mai bogate şlicuri şi 
minereuri împreună cu produse plumboase, cu scopul de a se obţine 
plumbul bogat şi o mată concentrată în cupru şi metale preţioase. 

5. Mata concentrată se fierbea cu acid sulfuric concentrat în 
vederea extragerei argintului şi cuprului. 

Acest procedeu a mai suferit modificări în cursul practicărei lui 
şi cu toată valorificarea produselor chimice suplimentare, nu s’a 
putut obţine nici o reducere a speselor de topit, din cauza nu¬ 
meroaselor şi costisitoarelor operaţiuni. 

In 1895 se construeşte în locul furnalelor mici, întrebuinţate 
până la aceasta dată, un furnal Pilz, care a ramas în funcţiune 
până în ziua de astăzi. 

In timpul răsboiului, simţându-se o mare lipsă de sulfat de 
cupru, s’a încercat a se fabrica şi acest articol. La început se ob¬ 
ţinea sulfatul de cupru în stare amorfă, lucrându-se în mod cu 
totul primitiv. De pela anul 1880 s’au început experienţele de a 
se produce sulfura de carbon. Cu timpul s’au instalat 32 de retorte 
turnate din fontă, încălzite cu gaz de generator. 

Această fabrică de sulfura de carbon are o producţie anuală de 
maximum 300 vagoane. 

Uzinele din Zlatna sunt alcătuite din 2 secţiuni şi anume: 
secţia metalurgica şi secţia chimică. 

Nucleul uzinelor din Zlatna îl formează instalaţiile metalurgice 
pentru extracţia metalelor preţioase aur şi argint, în jurul căreia 
s’au desvoltat celelalte ramuri de produse chimice în vederea va- 
lorizărei tuturor elementelor conţinute în minereurile ce vin spre 
preschimbare. 

Instalaţiile care deservesc secţia metalurgica sunt: 

1. Silozurile de cântărire şi depozitare a minereurilor. 2. Un 
cuptor Maletra-Bode şi un cuptor lung pentru prăjire şi aglo¬ 
merare. 3. Un furnal sistem Pilz. 4. Un furnal pentru cupelaţie. 

Minereurile se clasifică după conţinutul de sulf şi după con¬ 
ţinutul lor în metale preţioase. 

Minereurile şi şlicurile cu conţinut mare de sulf şi conţinut mic 

de metale preţioase trec la prajire în cuptoarele Maletra-Bode, 
în vederea recuperărei sulfului sub formă de acid sulfuric. 

Minereurile prăjite în cuptorul Maletra-Bode, împreună cu mi- 
nereurile cu conţinut slab de sulf, se aglomerează în cuptorul lung, 
unde se obţin blocuri de o anumită compoziţie chimică, astfel cal¬ 
culată, pentru ca la topirea in Pilz să se elimine cea mai mare 
parte a ferului şi ma¬ 
teria stearpă, trecând 
în şlacă (zgură) sub 
formă de mono şi di- 
silicaţi. 

In acest cuptor se 
obţin doua feluri de 
blocuri şi anume: bo¬ 
gate şi sarace în me¬ 
tale preţioase, după 
felul minereurilor ce 
se dau spre aglome¬ 
rare. 

Blocurile sărace se 
topesc în Pilz şi se 
obţine o şlaca saraca, 
care se arunca, iar 
partea meta'ică se con¬ 
centrează în mata sa- 
raca^jce se obţine. 

Mata săraca, după 
ce se prăjeşte în gră¬ 
mezi sub cerul liber, 
merge din nou la a- 
glomerare şi apoi la Inginerul Virgil Oghină, şeful uzinelor metalo- 
topire împreuna cu chimice din Zlatna. 

blocurile bogate, cari 

conţin circa 10o o plumb. Prin aceasta operaţiune se obţine plumb 
bogat şi o mata concentrata in argint auros şi cupru circa 37o/ 0 . 

Plumbul bogat se cupeleaza şi se obţine aliajul aur-argini, care 
se trimite la Baia-Mare, unde se separa aurul de argint. 

Mata concentrata obţinută se macina şi se prăjeşte într’un 
cuptor lung, apoi se tratează cu acid sulfuric diluat pentru a se 

extrage cuprul în vederea fabricaţiei sulfatului de cupru, iar re¬ 
ziduul rămas merge la aglomerarea bogată, pentru a urma din nou 
acelaşi ciclu. 

Acest mod de a lucra este prea scump, din care cauză statul 
înregistrează mari pagube. (Se mcasează dela preschimbători 
1543 lei 97 bani şi se cheltueşte efectiv în uzină pentru prelucrarea 
unei tone de minereu, cu un conţinut mediu, suma de 3128 lei 81 
bani). 

D. Virgil Oghină, actualul şef al uzinelor, un tânăr şi distins 
inginer, revizuind atât procedeele întrebuinţate, cât şi întreaga 
manutanţă interioară a uzinelor, a elaborat un proect de reorgani¬ 
zare şi modernizare a uzinelor. 

Redau mai jos, în linii mari, conţinutul acestui proect. 

Se simplifică actualul procedeu de lucru, prin suprimarea mul¬ 
tiplelor prăjiri sub cerul liber, a matelor şi concentrarea lor în 
furnalul Pilz, prin instalarea a două convertizoare, care între¬ 
buinţează drept combustibil sulful conţinut în mate. 

Prin această simplă modificare, adusă actualului procedeu, se 
obţin două lucruri de o importanţă capitală şi anume: 

1. O reducere importantă a speselor de topit în uzină. Acest 
eveniment va da putinţă a se lucra multe d,in haldinele râmase 
dela vechile exploatări de aur şi va constitui o încurajare pentru 
micii exploatatori de mine de aur, dându-le posibilitatea de a’şi 
valorifica mai bine produsele lor, fără prea mari sacrificii din 
partea statului. 

2. Din cauza posibilităţilor de captare şi epurare a gazelor, 
Zlatna şi împrejurimele sale vor scăpa de o adevărată calamitate, 
datorită enormelor cantităţi de gaze sulfuroase şi arsenioase, ce 
se degajează actualmente direct în atmosferă, constituind un 
pericol atât pentru viaţa animală cât şi pentru cea vegetală. 

Pe lângă aceasta, prin introducerea unui control ştiinţific in 
conducerea diferitelor aparate, s’a ameliorat în mod simţitor ran- 
dementul instalaţiilor existente. 

Secţia chimică se compune din: 1. Fabrica de acid sulfuric. 
2. Fabrica de sulfat de cupru şi de fer şi 3. Fabrica de sulfură 
de carbon. 

A. Fabrica de acid sulfuric este compusă dintr’un turn Glover, 
două camere de plumb a 800 m 3 şi două turnuri Gay-Lussac. 

Această fabrică are o producţiune de 1,8-2 kg. m 3 de cameră. 

Randementul aşa de scăzut al acestei instalaţii se datoreşte fap¬ 
tului că se lucrează şi acum în aceleaşi condiţii cum se lucra cu 
30 ani în urmă. 

S’au propus mai multe modificări de către d. inginer V. Oghină, 
şeful uzinelor, în vederea modernizărei acestei fabrici, cari vor 
ridica producţia în acid sulfuric dela 2 la 7, 5—8 kg. m 3 de 
cameră. 

B. Fabrica de su'fat de cupru este compusă din următoarele in- 



Topitoarele şi uzinele metalo-chimice din Zlatna: Vederea fabricei 
de sulfură de carbon. 


stalaţiuni: a) O instalaţie de măcinat mata cuproasă compusă din- 
tr’un concasor şi o moară cu bile acţionate de o roată cu apa. 
b) Un mic cubilot pentru topirea cuprului metalic în vederea gra- 
nulărei lui. c) Un cuptor lung pentru oxidarea cuprului granulat 
şi a matelor măcinate, d) Două căzi căptuşite cu tablă de plumb 
ce servesc la disolvarea matei şi cuprului oxidat, e) O instalaţie 
pentru separarea soluţiilor de sulfat de materiile antrenate în 
suspensie, compuse din 3 decontoare şi un filtru presă, f) Con- 

centrarea şi reîncalzirea soluţiilor de sulfat, precum şi cristalizarea 
lor se face în lăzi căptuşite cu plumb. 

Două lăzi a 12 m 2 prevăzute cu câte o serpentină pentru aburi 
servesc la reîncălzirea şi concentrarea soluţiilor. 48 lăzi a 3 m 3 
constitue parcul de cristalizare. 

Procedeul: Matele cu un conţinut de cupru între 35—40% se 
macină şi se prăjesc în cuptorul lung, cu scopul de a trece ferul 
din acizi insolubili în acid sulfuric diluat, iar cuprul mtr’un oxid 
solubil. 

Maita astfel preparata se tratează cu acid sulfuric diluat în două 
cazi a 800 litri, pentru a se obţine soluţiile de sulfat de cupru. 

Din cauza marei cereri de pe piaţă a acestui articol s’a căutat 
a se da o desvoltare mai mare fabricaţiei sulfatului de cupru, de 
aceea se întrebuinţează şi cantităţi apreciabile de cupru vechiu, 
care trebue granulat în prealabil şi apoi supus aceluiaşi tra¬ 
tament ca şi matele. 

Patru lucrători în timp de 8 ore fac 4 cazi sau 3200 litri 
de soluţie de sulfat cu concentraţia de 25 Be. la temperatura de 
75» C. 

Soluţiile sunt colectate într’o ladă, de unde cu ajutorul junei 
pompe se trimit la filtru-presa, pentru curăţirea lor de materiile 
antrenate în suspensie, iar de aici prin ajutorul unei alte pompe 
se trimit la concentrare într’o ladă cu o capacitate de 12 m s . După 
ce se concentrează până la 30° Be. la temperatura de 75°C, so 
trimit în lăzile de cristalizare, unde stau 14—16 zile. 

Soluţiile după ce-şi termina stagiul de şedere în parcul de 
cristalizare, se trimit in lada 2-a de concentrare. 

Aici se concentrează prin evaporare dela 22 Be. şi Ia tempe¬ 
ratură de 20°C. până la 30°Be. la 75°C., când se trimit din nou la 
cristalizare. 

Soluţiile, cari au fost la trei concentrări şi cristalizări, se co¬ 
lectează în două căzi pline cu fer vechiu. 

Cuprul este precipitat de fer, care trece ’în soluţie şi se obţină 
astfel, în locul unei soluţii de sulfat de cupru impură, o soluţia 
de sulfat de fer, care dupăce se concentrează se trimite la crista¬ 
lizare ca şi cele de cupru. 

Sulfatul de cupru obţinut dela prima cristalizare este un produs 
curat şi bine cristalizat formând calitatea I. Cel dela a doua 
cristalizare, fiind mai puţin pur, trece la CI. II., care după scoa- 

Uzinele metalo-chimice din Zlatna : Cuptoare sistem „Maletra-Bode“. 



Uzinele metalo-chimice din Zlatna: Secţia chimica. 
Fabrica de acid sulfuric. 


t.f 

terea lui din lăzile de cristalizare se spală cu apă şi se depozi¬ 
tează, iar cel rezultat dela a treia cristalizare este un produs 
impur, care trebueşte purificat prin redisolvare şi cristaliziare. 

Această fabricaţie a fost pusă la punct de către ing. V. Oghiniţ 
prin introducerea de metode moderne de lucru. 

Iată pe scurt modificările introduse: 

a) Cu acelaşi număr de lucrători, în acelaşi timp şi cu aceleaşi 
mijloace, se obţine 8000 litri soluţie de sulfat de cupru, în loc de 
3200, cât se obţinea înainte, soluţiile având concentraţia cu cşre 
trebue să treacă la cristalizare, suprimând astfel operaţiunea de 
concentrare prin evaporare. 

b) Pentru utilizarea raţionala a parcului de cristalizare, so¬ 
luţiile nu rămân aici decât 8—10 zile, în loc de 14 16, ca mai 
înainte, de unde sunt trimise pentru a se concentra, nu prin eva¬ 
porare, ci prin disolvarea unei noui cantităţi de cupru. 

Rezultatul technic. Prin simplificarea procedeului şi întrebuin¬ 
ţarea raţională a mânei de lucru, s’a mărit productiunea insta¬ 
laţiei existente cu peste 300° 0 ; astfel producţia maximă trece dela 
20 la 70 vagoane anual. 

Rezultat economic. Consumul de energie calorică se reduce 
dela 5300 la 812 calorii la kg., realizându-se astfel o economie 
de doua kg. lemne la fiecare kg. de sulfat de cupru fabricat gata 
de ['vânzare."" 

C Fabrica de sulfpră de carbon este construită din 32 re- 
tor^ cu o producţiune de 100 tone anual de fiecare retortă. 

Combustibilul întrebuinţat este gazul de generator produs în 
3 generatoare, sistem Kerpely, curăţire automată şi funcţionează 
cu cărbune mineral mărunt şi două generatoare mai primitive 
ce funcţionează cu lemn. 

(!) instalaţie pentru rafinarea sulfurei de carbon, compusă cjin 
8 cazane încălzite cu vapori. 

Procedeul Întrebuinţat. Se pune 6 kg. mangal într’o retortă 
şi Se încălzeşte până la 800°C. Când a atins această temperatură, 
începe să se adauge sulf pisat câte 4 kg. la fiecare 15 minute^, 
astfel că în 24 ore să se întrebuinţeze 400 kg. sulf. 

In mers normal, cărbunele se adaugă la 12 ore odată câte 3 kg., 
sulful adăogându-se în mod regulat din 15 în 15 minute. 

Sulfura de carbon obţinută se condensează în refrigerente 
florentine, având o culoare galbenă, brună şi se împachetează în 
butoaie de fer de 100 kg. capacitate. 

Pentru întrebuinţări speciale se rafinează, obţinând un pro¬ 
dus fără culoare limpede şi miros caracteristic. 

Forţa motrice. întreaga manutanţa a uzinelor este manuală, 
neexistând tracţiune mecanica. 

Pentru luminat şi purtarea diferitelor maşini serveşte numai 
un singur motor Diesel de 45 HP. 

S’a proectat construcţia unei noui centrale electrice cu schim¬ 
barea curentului continuu cu alternativ şi instalarea unui nou 
grup generator de 85 HP. 



Vederea generală a secţiei metalurgice. 


Mai există două baterii de cazane cu aburi şi trei cazane 
Cornwal, deasemenea vechi. 

Atelierele. Atelierul mecanic este înzestrat cu o forja de¬ 
servita de un foi acţionat de mâna. 

Trei nicovale, un strung vechiu şi o maşină mică de găurit, 
acţionată de o transmisie purtată de o maşină cu aburi de 3 HP. 

Atât strungul cât şi maşina de găurit abia mai pot fi întrebuin¬ 
ţate, având un randement extrem de mic. 

S’a proectat complectarea acestui atelier cu un strung, un 
ciocan cu contra arc şi o maşină de găurit. 

Fabrica de butoaie posedă 7 maşini-unelte, acţionate de o 

singură transmisie, purtată de un motor electric de 23 HP. 

Butoaiele fabricate servesc la ambalarea sulfaţilor de cupru 
şi de fer. 

Atelierul de tănvplărie posedă două mese de lucru şi o maşină 
de rânduit. 

S’a proectat complectarea acestui atelier cu un ferăstrău cu 
panglică fără sfârşit. 

Uzinele mai posedă un joagăr pentru tăierea materialului lem¬ 
nos, de 16 toii. 

Laboratorii . Uzinele mai posedă un laborator de docimazie 



Uzinele metalo-chimice din Zlatna: Vedere din colonia muncitorilor. 


pentru dozarea aurului, argintului, cuprului şi plumbului pe cale' 
de foc şi un laborator cu cele necesare pentru analizele pe cale 
umedă. 

Laboratorul de docimazie posedă trei furnale Plattner şi o 
cameră de balanţe, în care se găsesc două balanţe de precizie şi 
una pentru cântăriri până la 1 kg. 

Laboratorul pentru analizele pe cale umeda are două mese de 
lucru, o nişă încălzită cu lemne şi o camera de balanţe cu doua 
balanţe de precizie. 

In aceste laboratoare se efectuează analizele de control a mi¬ 
nereurilor preschimbate, precum şi cele necesare pentru controlul 
fabricaţiilor în uzină. 

Pe lângă aceste laboratorii mai funcţionează un serviciu de 
analiză, unde se fac pe lângă analizele curente ale uzinelor şi 
analize particulare. 

Acest laborator are 10 furnale Plattner şi două mese de lucru 
pentru analizele pe cale umedă. 

Nici unul din aceste laboratoare nu posedă aparatele necesare 
pentru analizele de gaze şi determinarea puterei calorifice a com¬ 
bustibilelor. 

Toate aceste lipsuri fiind cunoscute de către d. L. Mrazec, 
ministrul industriei şi comerţului, unicul nostru savant în ma¬ 
terie de ştiinţă şi industrie minieră, vor fi desigur complectate în 
cel mai scurt timp posibil şi conform cu cerinţele ştiinţei moderne. 

CAPITOLUL XXV. 

MOCANII 


Elementul românesc din ţinutul cunoscut geograficeşte sub de¬ 
numirea de Munţii Apuseni este, după înfăţişarea lui etno-mono- 
grafică, unul dintre cele mai interesante. Nici o îndoială nu încaper 
că Moţii sau Ţopii sunt populaţia din creerul Munţilor Apuseni, 
eare a format în tot trecutul ei un element distinct în corpul ro¬ 
mânismului: distinct prin obiceiuri, prin caracterul şi fizionomia 
rasei, apoi prin limba ce o vorbesc şi formele exterioare ale 
cultului legii străbune ortodoxe, pe care o mărturisesc în covâr¬ 
şitoare majoritate. 

Este deci natural ca toate mişcările sociale şi politice ale acestei 
populaţiuni să fie pornite, aşa cum le întâlnim, din acest caracter 
firesc al ei, moştenit dela Dacii romanizaţi şi amestecaţi cu sân¬ 
gele coloniilor romane aduse aici. 

Dar nu mai puţin adevărat este şi faptul că acest genuin element 
al românismului din Munţii Apuseni este înconjurat de o popula¬ 
ţie, tot românească, care a trăit în întregime aceleaşi suferinţe de 
viaţă amară, asuprită şi iobagă şi care a luat parte la toate mişcă¬ 
rile revoluţionare ale Moţilor cu întreagă fiinţa lor sufleteasca şi 
fizică, păstrând numeroase trasuri comune cu ei în viaţa socială şi 
religioasă. 

Aceştia sunt aşa numiţii Mocani. 

Ei sunt resfiraţi pe teritoriul, care începe de o parte dela Dea¬ 
lul Mare, lângă Abrud, pe Valea Ampoiului în jos până la Am- 
poiţa, apoi dela Detunata spre răsărit şi sud până la Cheile Râme- 
ţului şi Intregalde, iar de altă parte dela Lupşa pe Arieş în jos 
până la Buru şi muntele Bedeleului, ca şi întreagă populaţia de 
pe Valea Ierii până în muntele Dobrin. Acest minunat corolar al 
Munţilo r Apuseni înconjură dinsore sud şi est ţinutul propriu 

zis al Moţilor, făcând serviciul de avangarda a cetăţii, in care s’au 
zămislit toate acţiunile revoluţionare în scopul de a ajunge la o 
viată mai omenească şi la libertatea naţională dorită de toţi Ro¬ 
mânii din Ardeal. 

Călătorul, care doreşte să intre în regiunea mocăneasca dinspre 
Alba Iulia, întâlneşte şi pe aici în drumul sau ruine din timpul 
domina{iunei romane, precum şi urme de pe vremea revoluţiilor 
Românilor dela 1784 şi 1848/49, toate viu păstrate în memoria 
poporului. In acest scop trebue să te hotărăşti a merge calare. 



Strâmtoarea Cheia Gălzii, prin care se poate străbate pe drum 
mai scurt în satele mocăneşti. 


călăuzit de un Moţ sau de un Mocan, pe poteci, prin păduri şi pe 
părae printre stânci, pe unde numai iedera creşte şi numai că¬ 
prioara şi mititelul cal de munte păşeşte. 

Cel dintâiu monument antic istoric, pe care călătorul îl întâl¬ 
neşte la poalele munţilor spre miază-zi, este cetatea de pe te¬ 
ritoriul comunei Craiva, la o înălţime de 300 metri şi la care 
poţi urca pe o cărare îngustă, piezişă şi in mai multe locuri pri¬ 
mejdioasă. Cetatea este un fost castru roman. Bătrânii satului 
spun că Mihai Viteazul ’şi-ar fi adăpostit aici familia când se 
bătea pentru cucerirea Ardealului. 

La Betiic, în dealul Balăşeştilor, întâlneşti un monument, care 
arată trecătorului urme rămase din timpul revoluţiei lui Horia 
(1784). Monumentul e de piatră şi aşezat pe un piedestal pătrat 
în forma piramidei, are la mijloc o inscripţie în limba ungurească, 
în care se spune că aici e mormântul lui Biro Miklos, omorît de 
„a plebei ucigaşă mână", în vârstă de 66 ani. 

Coborând în Valea Mare, din sus de Galda, este Cheia, prin 
care străbaţi în satele mocăneşti. Valea Mare sau Valea Gălzii 
izvoreşte din muntele Negrileasa de lângă Bucium-Poeni şi pela 
mijlocul poalelor Muncelului şi Berbecelului, între Poiana şi 
Piatra Bulzului, apa curge printr’o strâmtoare între două stânci 
înalte încât nu vezi soarele decât numai când e drept cruce la 
amiazi. Apa trece printre doui păreţi uriaşi de piatră, în cari şi 
în stânga şi în dreapta, faţă în faţă, sunt cioplite după toate 
regulele simetriei nişte ferestre în formă perpendiculară, din sus 
în jos, la câte O depărtare de câte cinci paşi unele de altele şi de 
câte două sau trei urme de adânci. 

Din. sus de Cheia se întinde Poiana şi Lunca largă, care JLa 
vâjoiul (cataracta) Firezereştilor se îmbină cu Piatra Cetei, înaltă 
de 644 metri, care stăpâneşte această trecătoare. Bătrânii spun 
că săpăturile în păreţi sunt din vremea năvălirilor barbare şi că 
serviau ca stăvilare pentru-ca la apropierea barbarilor să dea 
drumul apei ca să-i înece pe toţi. 

Fostul judecător Basiliu M. D. Başiota, în studiul său geologic 
asupra structurei munţilor metalici din Munţii Apuseni ai Tran¬ 
silvaniei, tipărit la Blaj în 1883, spune că poporul Râmeţenilor în 
multe rânduri a alungat popoarele barbare năvălitoare, iar preotul 
Ion Pop Bârlea îi povestea lui Başiotă că pe vremea când umbla 
el la şcoală în Blaj (anul 1838) şi călătorea dela Mogoş "peste 
Intregalde, se afla pe teritoriul comunei Râmeţi o tablă de mar¬ 
moră de Ampoiţa, pe care se mai putea citi o inscripţiune cu 
litere latine şi în limba latină cum-că poporul Râmeţenilor a bătut 
în anul 569 pe barbarii Gepizi. Mai târziu acea tablă — spune 
popa Bârlea — a fost dărâmată de mâini străine. 

Dar chiar şi în timpul revoluţiei din 1848 dintre Români şi 
Unguri, aici în acest ţinut s’au refugiat femeile şi copiii Româ¬ 
nilor, căci numai aici duşmanul nu cuteza să pătrundă, pentru-că 
cunoştea din auzite tăria locului şi arta strategică a Mocanului. 

Paralel cu Valea Gălzei şi numai printr’un deal despărţite curge 

şi Valea Cetei, care împotriva Cheii Galzei trece peste o stânca 
având forma numărului 8 culcat. In creerii stâncei apa sapă doua 
bazinuri adânci cât statura unui om şi destul de largi, pentru a 
se putea scălda în ele mai multe persoane de-odată. Apa cade 
dela o înălţime respectabilă de mai mulţi stânjeni, formând aşa 
numitele cataracte sau scăldători dela Cetea, pe care, pentru a le 
admira, vine lumea din depărtare. 

In mijlocul colosalelor stânci şi anume Piatra Cetei, Pleaşa şi 
Tarcăul este situată Cheia Râuleţului, care formează cea mai săl¬ 
batecă regiune muntoasă din Ardeal. Prin această vale este proiec- 



Altă vedere din Cheia Gălzii 


tată să se facă de către guvernul d-lui Brătianu încă din toamna 
anului 1925, când s’a şi făcut inaugurarea lucrărilor, şoseaua de 
legătură între Teiuş şi Abrud, care va scurta drumul între aceste 
localităţi cu 24 kilometri şi va forma cea mai principală arteră 
de comunicaţie a satelor mocăneşti. 

Directorul şcoalei industriale din Zlatna, Greb, care a vizitat 
vara trecută Cheia Râuleţului, mi-a spus că această stâncă, prin 
care urmează să se taie şoseaua dintre Teiuş şi Abrud, conţine 
imense blocuri de marmoră de cea mai bună calitate. 

Dela Cheia Râmeţului în sus încep adevăratele comune mo¬ 
căneşti, dintre care vom cita hitregaldele cu satele Necrileşti, Valea 

Galzei şi Dealul Popeştilor, Râmeţul cu satele Pleaşa, Valea 
Uzii, Valea Inzelului, Brădeşti, Valea Poenii şi Cheia, Ponorul, 
apoi Mogoşul cu satele Mămăligani, Micleşti, Bârleşti, Valea 
Bârnei, Cojocani, etc. 

Mocanii au multe asemănări cu Moţii, dar au şi deosebiri, mai 
ales în obiceiuri şi în viaţa de toate zilele chiar. 

Mocanii şi chiar Moţii nu cunosc cuvântul dumneata; ei întot- 
deauna folosesc numai cuvântul tu. Copiii zic părinţilor tu şi mă 
şi tot asemenea sunt întitulaţi şi bătrânii de către cei mai tineri, 
căci muntenii ei între ei, dela mic şi până la mare, nu se întitu- 
lează altfel decât cu tu. Faţa cu străinii sau cu cărturarii pantalo- 
nari din sat, cari se pretind a fi purtătorii civilizaţiei moderne, 
precum sunt notarii şi sub-notarii comunali, împinşi de bunul 
simţ ca să le dea onoarea cuvenită, ei se adresează într’un cuvânt: 
tu-dumneata! 

Mocanii, spre deosebire de Moţi, sunt oameni mai deschişi la 
suflet şi mai sinceri. Este foarte mare asemănare între haina lor 
alba ca zăpada şi conştiinţa lor cu mai puţine dedesupturi ne¬ 
încrezătoare decât sufletul pururi îndoelnic al Moţului propriu zis. 

Mocanul este mai vioiu la petrecere şi mai puţin crâncen la 
mânie decât Moţul. 

Oameni robuşti, cei mai mulţi înalţi şi bine închegaţi la trup v 
cu coloarea părului castanie ori blonzi, dar foarte puţini bruni. 

Femeile Mocanilor — durere — în ultimul timp se găsesc pe o- 
treaptă inferioară de moralitate. De aici faptul că procentul cel 
mai mare al bolnavilor venerici se găseşte la Mocani, dintre toţi 
Românii Munţilor Apuseni. 

Găsim sate, în care 70° 0 din populaţie este infectata de boale 
venerice. Cu deosebire sifilisul sau freanţul, cum îi zice poporul, 
este colosal de răspândit. Intre aceste comune nenorocite amintim 
două: Intregalde şi Sălciua de sus şi jos. Pe lângă toate măsurile 
luate de ştiinţa medicala, boalele venerice şi urmările lor nu au 
putut fi reduse, astfel încât dacă nu se va porni o întinsă muncă 
medicală, însoţita de o propaganda sistematică şi serioasă, să¬ 
vârşită sub scutul statului prin şcoală şi biserică, nu vom putea 
îndrepta răul acesta biologic, ci va roade tot mai adânc la rădă¬ 
cina vieţii populaţiei. 

Mocanii şi Moţii au mare asemănare în toate manifestările lor 
de viaţă. Astfel îmbrăcămintea lor este aproape aceiaşi. Hainele 

^albe dc lână (cioarecii) şi pânză, şi-le pregătesc ei înşişi. Găsim 
în Valea-Ampoiului, ca şi în Mogoş ori în Valea-Arieşului, acelaşi 
laibăr de bumbac, cusut cu „ochiuri" de harnicele soţii ori can¬ 
didate de mirese pe seama bărbatului. Colţonii de lână s’au în¬ 
locuit nu de mult cu mijloace de încălţăminte mai „civilizate". 
Vechea ţutulră abia se mai zăreşte pe câte un bătrân ori fiu al 
vre-unei familii în care străbunele virtuţi şi obiceiuri nu s’au 
schimbat încă. Cojocul femeilor, cusut de către cojocarii de lux 
din comuna Bucium, nu se mai vede decât ici-colea. In schimb a 



Familia fruntaşe Iosif Bârlut, din valea Geogelului, cu fiul Vasile, 
actual preot ortodox în Teiuş. 


luat proporţii prea mari laibărul de lână, cusut cu „şnur" negru 
ori roşu, după obiceiul unguresc. 

Şerparul, lat de câte 30—40 cm., numit curaua, încă a cam 
dispărut deodata cu generaţia mai veche, deşi această parte a 
îmbrăcămintei Mocanilor a avut şi are un mare rol sanitar, după 
însăşi mărturisirea locuitorilor, cari o poartă. Ea fereşte în per¬ 
manenţă abdomenul bărbatului de frig şi de alte neajunsuri, pe 
cari munca grea a câmpului este în măsura să le procure corpului 
omenesc. 

Cămăşile, atât de trainic lucrate din cânepă şi bumbac, s’au 

cam înlocuit cu „giolgiul" cumpărat dela târgoveţi. Abia se 
mai zăresc în satele mocăneşti femei cu cămăşi de pânză ţe¬ 
sută, cusute cu „forme" pela „fodori", cari de cari mai măiestrit 
îmbinate de mintea vecinie creatoare a poporului. 

Opregele bătrânelor evlavioase încă au început să dispară. 
„Zadiile“ tinerelor fete, ţesute cu „fir", acasă, în „războiul" făcut 
de lemn de frasin ori fag de către bărbatul casei, se înlocuesc cu 
cele cumpărate în târg, dar mai puţin trainice şi pitoreşti. 

Mocanii mai au două manifestări de viaţă, cari le sunt comune 
numai lor, dintre locuitorii Munţilor Apuseni, şi prin cari se deo¬ 
sebesc fundamental de Moţi. 

Felul construcţiei caselor, grajdurilor şi ocupaţia lor economică, 
care este exclusiv creşterea vitelor. 

Toţi Mocanii îşi construesc casele după un tip deosebit. Casa 
se face din lemn. In trecut acest „lemn de casă" era de fag, ori de 
brad. Azi fagul este abandonat aproape complect şi înlocuit cu 
bârnele de brad fasonate. Casele mai înainte se acopereau numai 
cu pae, azi găsim şi acoperişe de „şindilă", în unele cazuri „ţiglă". 

Nu lipseşte dela casa ţăranului mocan „târnaţul“ (coridorul) 
cu „şoşi", apoi „tinda casei “ cu „camniţa", unde se face şi pă¬ 
strează focul vestalelor romane după obiceiul — desigur — 
moştenit dela străbunii noştri. Pentru vite şi nutreţ, Mocanii au 
edificii de lemn, făcute pe câmp în mijlocul „miriştei", ori a 
„râtului" din „faţă" sau din „doştină". 

Deşi edificiile lor gospodăreşti lasă mult de dorit, totuşi 
nu se poate contesta că sunt astfel construite încât feresc foarte 
bine vitele de ger şi de vânturile cu zăpadă ale iernii, de cele mai 
multe ori neîndurătoare. 

Ocupaţia principală ca ram de agricultură a Mocanilor este 
economia vitelor şi oieritul. 

înainte cu câteva decenii, vitele Mocanilor aveau foarte mare 
asemănare cu cele ale locuitorilor de munte din Muntenia. Ţineau 
nişte vite mici, sure şi cenuşii. Azi rasa vitelor ce posed este 
incontestabil superioară. 

Locuitorilor din Munţii Apuseni — deci şi Mocanilor — li s’a 
impus prin lege cumpărarea de către comune a vitelor de prasilă 
de rasa Pinzgau sau „şvaiţere", cum îi place poporului să le nu¬ 
mească. 

La început poporul a privit cu ochi răi aceste dispoziţii şi 

inovatiuni ale organelor de stat, dar nu peste mult realitatea ii 
convinse în deajans de foloasele, pe cari în primul loc pro¬ 
prietarii de vite le trag după munca lor, daca duc la vestitele 
târguri din Câmpeni, Aiud, Alba-Iulia, Teiuş, boi de rasă şi vaci 
cautate pentru rezistenta şi laptele lor. Nu sunt nici douăzeci de 
ani decând în „târgurile de ţară" amintite aveau maire căutare 
boii Mocanilor în ochii comercianţilor de vite din Viena, Praga; 
Berlin etc. Se platea ţăranului pentru câte o păreche de boi 
câte 600—900 lei aur. 

Oieritul formează pentru viata Mocanilor o ramură principală 



Veche casă preoţească din comuna Valea Geogelului. 


de economie, dar care, în contrast cu obiceiul populaţiei din jurul 
Sibiului (aşa numiţii mărgineni), este condusa nu de bărbaţi, ci 
de femei. Astfel că oile Mocanilor, iarnă cu vară, dar mai ales vara, 
sunt îngrijite numai de femei. 

In luna Maiu sătenii pleacă din sat la „munte". Aci aduce băr¬ 
batul aşa numitul „staul" al oilor şi se începe pe timp de 2—3 
luni via{a „de colibă" a celor încredinţaţi cu grija şi păstorirea 
vitelor. Un mare neajuns au ţăranii acestui tinut, că nu ştiu să-şi 
pregătească produsele laptelui de oaie într’un mod mai raţional. 
Ei şi azi se mărginesc tot la sistemul vechiu şi primitiv al extra¬ 
gerii brânzei şi untului din laptele de oaie, producând o brânză 
de calitate inferioară, imposibil de consuma 1 '. 

In schimb, ştiu să pregătească din lâna oilor ţoale vestite şi 
foarte căutate pe pieţele oraşelor din apropiere. 

Unele comune au întinse păşuni de oi, păşuni de munte, cari 
înlesnesc foarte mult cultura oieritului, de altfel rentabilă ocu¬ 
paţie şi foarte uşoară. 

Mocanii din Valea Ierii se mai ocupă şi cu industria lemnului, 
dar în deosebire de Moţi, fac numai comerciu cu lemn de bradi 
de construcţie, fără a pregăti şi „vase“, „doniţi 11 , „ciubăre 11 şi 
„cercuri 11 . 

In câmpul larg al manifestărilor sufleteşti, Mocanii au aproape 
aceleaşi obiceiuri. Astfel la nuntă găsim pe „vornicul ospăţului 11 , 
ccl cu „plosca 11 totdeauna plina cu vin, darnic şi vorbăreţ. 

La „darea cinstei miresei 11 acest vătav de nunta rosteşte în 
versuri improvizate, după loc şi împrejurări, urările de bine la 
adresa fericirii mirilor, mulţumind cu câte-o glumă sarcastică 
„boierilor mari şi mici“, cari le-au onorat casa şi „cinstit nunta 11 . 
„Nunii mari 11 , adică naşii, sunt conducătorii morali ai „ospăţului 11 , 
ei se ’nţeleg cu stăpânul casei şi cu vornicul despre întreagă desfă¬ 
şurarea nuntei, astfel ca tinerii nou căsătoriţi să-se aleagă cu 
câte ceva la începutul drumului nou de viaţă casnică pe care 
apuca. „Stegariul 11 , în mâna cu un bradişor frumos împodobit 
cu „prime 11 şi „chischineie 11 (naframe), de cari s’a folosit mireasa 
ca fată, este sufletul veseliei dela nunta. Când, spre spartul 
nuntei, desface stegariul acest steag şi-’l transforma în furcă de 
tors, punându-se să înveţe mireasa a toarce, se face haz şi ve¬ 
selie fără pareche pe contul miresei. Cine poate fura furca — 
îndeobşte vre-unul dintre foştii peţitori ai „fetei 11 — se ’nvred- 
niceşte de mare cinste. 

Populaţia Mocanilor cât priveşte manifestările ei de viaţa re¬ 
ligioasa este distincta de veritabilii Moţi. Sentimentul şi virtutea 
milosteniei creştine ia proporţii foarte mişcătoare la marile praz¬ 
nice, cu deosebire la sărbătorile Paştelor. 

Fruntaşii comunelor bisericeşti, în covârşitoare parte de legea 
ortodoxă a răsăritului, în una din zilele sărbătorilor de Paşti — 
cu deosebire „paşterii 11 , cari au pregătit din bunul lor cele tre¬ 
buincioase prăznuirii, — servesc o masă comună celor săraci şi 
lipsiţi de bucuriile pământeşti ale muritorilor. 

Această „masă 11 se ’ncepe cu un mic serviciu divin, săvârşit 

de preotul bisericei în amintirea şi pentru odihna sufletului ră¬ 
posaţilor „din neamul fiecăruia dintre noi". 

Este deosebi de impresionant momentul când luminiţele de 
ceară adunate de „crâznicul“ bisericei intr’un manunchiu se a- 
prind şi făcându-se „ridicarea paosului“, preotul cânta urmat de 
toţi cântăreţii cântarea: „Ziua învierii popoarelor să ne lumi¬ 
năm!“ şi irmosul „Luminează-te, lumineaza-te, noule Ierusalime", 
iar populaţia, în simbolul participării comune la aducerea acestui 
„prinos", aşeaza mâna dreaptă unul pe umărul celuilalt, deoarece 



O numeroasă familie mocănească din Valea Geogelului. 


nu pot ajunge cu toţii sa atinga şi să ţină cu mâna proprie simbolul 
material al obiectivului slujbei. 

In zilele frumoase de primăvară aspectul acestui obiceiu practicat 
de Mocani, îndeobşte în faţa bisericei, laşa urme adânci în su¬ 
fletele tuturora: şi a celor ce dau „prinosul", cât şi în al celor 
ce’l primesc şi se înfruptă dintr’insul. 

Fixând aceste consideraţiuni generale asupra Mocanilor, tre- 
bue să stabilim adevărul că aceasta populaţiune intra cu totul 
in problema cea mare a Moţilor, care reclamă o grabnică rezolvare 
în toate punctele cardinale şi specifice vieţii Românilor din 
Munţii Apuseni. Mocanii fac parte din teritoriul geografic al 
Munţilor Apuseni, au luat parte la toate mişcările trecutului şi 

trăesc în împrejurările unei vieţi identice cu a Moţilor, căci 
sunt legaţi de acelaş pământ, pe care îl stăpânesc din cele mai 
vechi timpuri. 

Unitatea teritoriului a făcut să existe totdeauna o unitate şi în 
viaţa Românilor din Munţii Apuseni, căci s’au desvoltat cu toate ma¬ 
nifestările şi condiţiile lor de viaţă în aceiaşi tradiţie, sub aceleaşi 
influenţe şi astfel şi-au imprimat nenumărate note comune, cari 
în complexul lor constitue personalitatea Românului neşovaelnic 
în trecutul lui glorios, ca şi în viitorul ce-1 aşteaptă. 

Năzuinţele şi revendicările pentru o viaţa mai buna ale popula¬ 
ţiei mocăneşti cad deci în aceiaşi categorie şi nu ne îndoim 
că vor fi satisfăcute de guvernul marelui patriot d. Ion /. C. 
Brutianu cu dragostea şi conştiinţa datoriei, care formează te¬ 
zaurul sufletesc al acestui mare barbat al neamului românesc. 

CAPITOLUL XXVI. 

CRIŞEN11 DIN ŢINUTUL ZARANDULUI 

Abrudenii şi Câmpenarii numesc pe fraţii lor dela vest Crişeni. 
„Sar Crişenii, rt aveţi teamă! — a fost cuvântul de îmbărbătare 
al Moţilor în toate momentele grele. 

Ei sunt despărţiţi de Moţii propriu zişi de culmile munţilor 
Găina (1486 m.), Dragu-Braclu (1102 m.) şi Vulcan (1200 m.). 

Satele lor sunt resfirate pe valea Crişului alb şi afluenţii săi 
până sus pe culmi, până la isvoarele acestui râu, la muntele 
Dragu-Brad. 

Legătura cu Abrudul şi Câmpenii o face şoseaua naţională, ce 
trece pe la Buoeş, pe sub muntele Vulcan. 

De valea Murăşului îi desparte şirul munţilor Zarandului (Dro- 
cia-Higluş), cu vârful cel mai înalt Caraciu (750 m.), şi care 
la sud, pe la Dealul mare 1 ), se împreună cu munţii metalici, 
bogaţi de aur: Musariu (620 m.), Dealul fetii (696 m), Barza 
(764 m.), Muncelul (773 m.), Cireşata (741 m.), Măceşata (710 
m.), Coastea mare (690 nr.), şi pe la sud-est prin muntele Feri- 
ceaua (1164 m.) şi Dealu-Ungurului (950 m.), cu munţii Abru¬ 
dului. 

Astfel Crişenii au fost îngrădiţi ca într’o cetate de munţii lor, 
cari şi pe Criş în jos, spre Arad, se apropie în multe locuri de 
malurile apei, de par-că stau s’o oprească şi abia dela Gura- 
hpnţ in jos, spre Buteni, încep a se mai resfira. 

Şoseaua naţională dela Deva, ce intră în valea Crişului pela 
Dealu-mare, leagă regiunea aceasta frumoasă cu alta mai mică,— 
totiun fel de cetate naturală: Ţara Băiţii, — cu touul vre-o 8 


1) A nu se confunda cu Dealul mare delângă Abrud, care desparte comuna 
Bucium de comuna Valea Dosului. 

comune, înconjurate de munţii Mancelul, Cireşata sau Cireşul, 
Măceşata, Coastea-mare, Duba, Setraş şi Stogul, toţi munţi auri¬ 
feri, cu mine odinioară vestite la Cuinei, Draica, Trestia, Măgura, 
Băiţa, Crăciuneşti şi Topi iţa. 

întreg acest tinut a format până la anul 1876 judeţul Zarandului 
cu sediul în orăşelul Baia-de-Criş. 

Centrele Zarandului. — Pe şoseaua naţională dela Abrud 
spre valea Crişului ajungem mai întâi în târguşorul Criştior, ve- 
chiu centru şi aşezare a unor familii nobilitare: Balya, Kristyori 
etc., a căror origine se presupune a fi românească. 

Se cunosc unele documente vechi, în care se aminteşte de un 
voivodat român, de pe vremea ocupării maghiare, în frunte cu 
un anumit Boalia, alias Boar. Proprietăţile rurale ale acestor 
familii toate au ajuns în mânile sătenilor români, chiar şi des¬ 
cendenţii lor s’au dus, ori s’au stins fără urmaşi. Biserica ungu¬ 
rească rom. cat. din Criştior e în ruină dela a. 1848, iar cea re¬ 
formata a bia număra 80 credincioşi, fără preot. 

Biserica ortodoxa are 1400 de credincioşi. Cu ocaziunea unei 
reparări recente a zidirei, s’a descoperit pe ea o pictură veche şi 
inscripţii slavone, încă nedescifrate. După un document amintit 
de A. Densuşanu, clădirea aceasta ar fi datând dela anul 1411. 
Profesorul Dr. S. Dragomir susţine că bisericile ortodoxe din 
Criştior, V al ea-Bradului şi Ribiţa din Zarand sunt cele mai 
vechi biserici din Ardeal. 

Pe teritoriul comunei Criştior e situată colonia societăţii Mica, 
care exploatează minele de aur din apropiere, dela Valea-Arsului, 
Valea-Morii, Gura Barzii şi Musariu. In fiecare Duminecă se tin 
târguri, la care sătenii de pe văile ce se adună aci (Bucureşti, 
Şesuri, Curechiu, Rovine, Zdrapţi) işi vând bine produsele lor 
funcţionarilor dela mine. 

La marginea de jos, pe malul drept al Crişului, în fată cu Gura- 
Vaii dela Barza, sunt aşa numitele şteampuri ale societăţii Mica, 
o impozantă fabrică de ales aurul, care atrage atenţiunea vizi¬ 
tatorului încă din depărtare, dela 4—5 km, prin coşul său înailt 
de 70 m. şi 2.5 m. lărgime la gura din vărf şi prin sgomotul in¬ 
fernal, ce-1 fac şteampurile propriu zise 1 ). Signalele acestor 
uzine sunt auzite pe o rază de 50 km. împrejur. 

1) Vezi: Băile de aur dela Brad, de Dr. T. Suciu, în anuarul 38 al Gim¬ 
naziului din Brad. 

La 10 km. pe Criş în jos dcla Criştior este orăşelul Brad. Situat 
la întâlnirea şoselelor naţionale, ce vin dela Abrud şi dela Deva 
şi formează şoseaua naţională de pe valea Crişului, această lo¬ 
calitate a fost din vremuri vechi un viu centru comercial. 

Târgurile sale săptămânale de vite au fost totdeauna mai 
frecventate, decât ale unor oraşe mai mari din jur, ca Deva, 
Orăştie, Abrud. Din gara Brad se expediază toamna câte 50 va¬ 
goane ţuică, 30 vagoane nuci, 10 vagoane mere. 

In Brad prosperează un pu¬ 
ternic institut financiar românesc: 

„Crişana“. 

Moţii de pe Arieş plasează o 
mare parte din minunatul lemn 
de construcţie, dela Albac şi Bi- 
stra, pe piaţa Bradului. Tot pe 
aci, prin gara Brad, se aprovi¬ 
zionează cu făină o mare parte a 
Moţilor din jurul Abrudului. 

Sediul direcţiunei societăţii 
Mica, care exploatează minele de 
aur dela Ruda, Musariu, Valea 
Morii şi cele de cărbuni dela 
Ţebea, este la Brad. 

Instituţii culturale sunt: a) li¬ 
ceul Avram-lancn, având 275 
elevi, cu 11 clase; b) o şcoală 
secundară de fete grad. I.; c) o 
şcoală primară cu 7 învăţători şi 
o şcoala de ucenici. 



Tipuri de Moţi-Crişeni: Lazar 
Pârva, fost senator în primul 
Parlament al României Marij 
şi soţia sa Măriuţa, din Brad. 


Soc. Mica are în Brad un minunat muzeu de antichităţi mi¬ 
niere şi de mineralogie minieră. Se poate vedea o roată, cu care 
Romanii scoteau apa din mine, un ştiarţ de lut de pe vremea Ro¬ 
manilor şi multe exemplare rare de „ştufe", adică minereu cu 
aur cristalizat sau liber. 

In Brad se află: judecătorie mixtă, pretura plăşei Brad, două 
oficii notariale, sediul protopopiatului Zarand şi 4 biserici. 

Numărul locuitorilor este de 4030, din cari Români 3200, toţi 
ortodoxi. 

Centrul oraşului Brad, adică piaţa, este tocmai la vărsarea văii 
apei Luncoiului în Criş, deci cam expus inundaţiunilor. Are însă 
minunat teren de desvoltare pe şesul din jurul liceului. 

Cea mai mare parte a pământurilor din hotarul comunei Brad 
a aparţinut până de curând unor familii nemeşeşti (Brady, Porsch 
ş. a.). Astăzi însă au trecut toate în mâna Românilor. 

La alţi 10 km. de Brad, pe şoseaua naţională, întâlnim oră¬ 
şelul Baia-de-Criş, reşedinţa veche a judeţului Zarand şi cuibul 
trufaşilor magnaţi din acest ţinut: Ribiczey, Veres ş. a. Astăzi şi 
aceste proprietăţi s’au irosit, iar urmaşii stăpânilor de odinioară 
s’au stins aproape cu totul. 

In Baia-de-Criş e judecătorie mixtă, perceptorat de dare, pre¬ 
tura plasei Avram-Iancu, ocolul silvic, şcoală primară cu 3 învă¬ 
ţători şi mai nou înfiinţată o şcoală de arte şi meserii. 

Aici a murit la 1872 „Craiul munţilor", Avram-Iancu. 

Cei dintâi, după scuturarea lanţurilor ungureşti, Românii din 
Baia-de-Criş s’au grăbit să ridice pe o piaţă a lor bustul lui 
Avram Iancu. Deşi nu e un monument de o valoare artistică deo¬ 
sebită, totuşi e un semn vădit de însufleţire şi jertfă curată din 
partea unor bieţi Românaşi, asupriţi atâta vreme. 

Şoşeaua naţională pe Criş în jos, spre Arad, mai duce prin oră¬ 
şelele Hălmagiu şi Gura-honţ, din vechiul Zarand. Centre cu 
oficii administrative şi judecătoreşti, cu târguri de săptămână şi 
cu magazii pentru satisfacerea nevoilor poporaţiunei de pe dea¬ 
lurile şi văile dinprejur. In Gura-honţ se află o fabrică de ciment 
de bună calitate. 

Intre Baia-de-Criş şi Hălmagiu se află izvoarele cu apă caldă 
sulfuroasă, dela Va(a, de un efect miraculos contra reumatismului. 

Din trecutul Zarandenilor. — Ori cât de păduroasă ar părea 
regiunea Zarandului, ea a fost locuită din timpuri preistorice. 
In comuna Curecliiu, —dosită adânc între munţii Măgura, Coastea- 
mare, Ursa, Duba, Leordişul, Dealu-Boului şi Curiţelul — la a. 
1908, după un puhoiu îngrozitor, s’a găsit un buzdugan, admirabil 
lustruit, datând din epoca neolitică. 

Herodot scrie că Darius Hitaspes s’a luptat la a. 513 a. Chr. 
contra Scifilor şi că în valea râului Maris (Murăş) a dat peste 
neamul Agathirşilor, cari aveau grele podoabe de aur x ). 


1) Vezi: Dr. T. Suciu, Băile de aur. 

Evident, acest aur n’a putut fi decât din minele dela Băiţa, dela 
Brad, Dealu-Ungurului şi dela Zlatna şi Abrud, singurele mine 
exploatate din antichitate. Aceşti Agatirşi au fost protopărinţii 
Dacilor. 

Faima despre comorile ascunse în Munţii Apuseni ai Daciei a 



Moţ de pe Valea Geoagiului (de jos): Urşica Petru din Almăşel. 


fost motivul principal la cucerirea şi colonizarea acestei pro¬ 
vincii din partea Romanilor. 

‘Aurul în vremile străvechi având o valoare cu mult mai manş 
decât azi, este natural ca principalul ram de câştig al locuitorilor 
din Zarand să fi fost pe atunci mineritul sau băieşitul, cum 
i-se zice pe aici. 

La Caraciu, la Ruda, în munţii Fericeaua şi Dealu-Ungurului 
sg văd bine şi astăzi urmele vechilor spălătorii de aur, cari se 
cred a fi dinainte de epoca romană. Pe coasta muntelui, aproape 
de câte un isvor, s’a săpat câte un lac mare, dela care un ,,iaz“ 
(canal), uneori până la 2 km., ducea apa la locul unde se afla 
peatra cu aur. Aceasta, pisată mărunt, se aşeza pe un plan în¬ 
clinat, căptuşit cu ciorec (stofă aspra de lână) şi numit herchiu 
şi se conducea peste ea apa din lac. Din când în când ,,cioarecul“ 
se scutură de aurul rămas pe el într’un vas cu apă, din care ur¬ 
mează alegerea cu şaitrocul, asemanatoare încâtva cu cernerea 
grâului. 

Cu astfel de spălaturi au mâncat cei bătrâni o mare parte din 
muntele Caraciu şi Fericeaua, mai ales în partea numită Corabie. 

La începutul cucerirei romane coloniştii vor fi luat dela băşti¬ 
naşii de aici modul de a extrage aurul. Epuizându-se repede 
aurul dela suprafaţa, au fost nevoiţi sa se coboare în mărun- 
taele pământului. Având braţe suficiente în sclavii şi prizonierii 
lor de răsboiu, au lucrat (mânat) acele galerii minunate în mi¬ 
nele dela Caraciu, dela Ruda, Bălţa, Fericea şi Dealu-Unguru¬ 
lui, apoi dela Stunija, Techer eu şi Poiana, cari sunt o dovadă 
mai mult de grandoarea geniului roman. Pereţii şi tavanul a- 
cestor galerii sunt ciopliţi în daltă pe toată întinderea lor. Unele 
sunt de 1,70 m. înalte şi 1,50 m. largi. In unele se află spaţiuri 
largi cu scobituri în pereţi in formă de bănci, care serveau ca 
locuri de popas. 

In minele dela Ruda-Zdraholţ s’a aflat un mojer (piuliţa) cu 
inscripţie latina. In Dealu-Ungurului s’au aflat cărămizi de pe 
vremea romana. In altarul bisericei ort. din Poiana (plasa Geoagiu) 
se află o peatra, servind drept masă, adusă din muntele Feri¬ 
ceaua dela mine, cu urme de scrisoare latină pe ea. Unelte vechi 
romane, din bârne de brad, — esenţă azi cu totul dispărută din 
aceşti munţi, — se scot şi astăzi din minele: Baia-acră, Baia-roşie, 
Zapodia, Maliţa şi altele din munţii Fericea şi Dealu-Ungurului. 
In aceste locaşuri subpământene s’a dat şi peste lanţuri la un 
loc cu oase omeneşti. 

Se ştie ca Romanii, mulţumită spiritului lor organizator, care 
îi caracteriza, au întemeiat în Dacia-Felix o administraţie spe¬ 
ciala miniera. In fruntea acesteia sta un Procurator cuirariarum, 
cu reşedinţa in Ampelum (Zlatna de azi). Acesta da concesiunile 

de minerit, supraveghia lucrările minelor şi încasa veniturile cu¬ 
venite statului dela mine. Mai târziu înmultindu-se agendele, s’a 
înfiinţat un post de subprocurator în Baia-de-Criş. 

După retragerea legiunilor romane, pe timpul invaziunilor bair- 



Minier dela Dealul Ungurului: Simeon Duma din Almaşul mare 
(Plasa Geoagiului). 

bâre în Dacia, negreşit lucrarea minelor de aur s’a redus sim¬ 
ţitor. 

Având însă în vedere lăcomia omului din toat 2 timpurile după 
aur, nu se poate admite ca Românii în tot timpul evului mediu 
sa nu fi continuat lucrările. Scriitorul T. Weiss în lucrarea sa 

„Der Bergbau in den siebenbiirgischen Landestheilen“ (1891) 
scrie, că deşi Romanii au avut multe braţe de muncă, ei nu 
cunoşteau alt chip de-a crepa stânca decât acela de a face foo 
sub ea şi când era bine înfierbântată aruncau pe ea oţet, după 
care urma lucrarea cu ciocanul. In chipul acesta, în timpul scurt 
de 150 ani, cât au ţinut legiunile în Dacia, a fost imposibil să 
sape toate galeriile şi toate „mâncăturile" sub-pământene, aflate 
în evul nou. Acestea au trebuit să fie făcute de omul evului 
mediu, care n’a putut fi altul decât „băieşul" român din Zarand 
sau din munţii Abrudului. Graţie acestei îndeletniciri a sa multi¬ 
milenară, băieşul român de azi cunoaşte piatra bună (vâna) la 
prima vedere, iar locul cu aur îl presimte instinctiv. 1-1 arată 
Vâlva băii. Alte-ori îl visează, aţipind lângă oala cu „păzitură“. 
De unde ar fi avut atâta răbdare şi pricepere pentru a răscoli 
atâta pământ diferitele neamuri de barbari, cari s’au scurs peste 
plaiurile Daciei după retragerea împăratului Aurelian? 

După tradiţie, la venirea Ungurilor în Dacia, în comuna Cri- 
ştior era un cneaz, cu numele Balia, care administra ţinutul 
acesta. 

Despre continuitatea Românilor aici, ca vechi minieri, gră¬ 
ieşte şi faptul că Români singuratici de pe aici şi chiar sate 
întregi, cum sunt 'cei din Ţebea, Caraciu şi altele n’au fost 
iobagi, ci simpli băieşi (minieri). Grăieşte împrejurarea, că mai 
toate minele au fost de veacuri proprietatea singuraticilor să¬ 
teni. Grăieşte în fine stăruinţa Românilor pe aceste văi şi dealuri, 
curaţi în obiceiuri străvechi şi graiu şi neamestecaţi cu nici un 
suflet de altă naţie. 

In vremea feudalismului iobagii zărăndeni au fost din cei 
mai dârzi, făcând diferite răscoale. Cea mai crâncenă , a fost cea 
dela 1784. După întoarcerea lui Horia dela Viena, el a trimis 
pe Crişan , omul său de încredere, la Brad, unde la târgul de 
săptămâna, ce se ţinea atunci pe malul Crişului, a chemat pe 
ţăranii fruntaşi sub podul de peste Criş şi le-a arătat iobagilor 
zărăndeni „pecetia împărătească“ adusă de Horia şi i-a con¬ 
vocat la o consfătuire in biserica din Mesteacăn. De aici s’a 
purces crâncenul răsboiu civil, în care au fost exterminate multe 
familii „nemeşeşti" din Zarand şi din celelalte judeţe din jur. 

Crişan, al doilea conducător al răsculaţilor, a fost din co¬ 
muna Vaca, de pe malul drept al Crişului. Numele său adevărat 

n’a fost Crişan, ci Marca Giurgiu, dar Moţii de pe Arieş l-au 
botezat după numele râului şi de atunci toţi zărăndenii pentru 
Moţi sunt Crişeni. 

Despre tragedia acestor martiri vom vorbi mai pe larg în ca- 



Moţi dela poalele muntelui Fericeaua: Aron Crişan şi soţia sa 
Zamfira, din comuna Poiana (plasa Geoagiului). 


pitolele ce urmează. Aci putem spune că sângele lor n’a curs în 
zadar. 

In răsturnările din anul 1848, comitetul naţional a numit de 
prefect al âlrăndenilor pe tânărul şi entuziastul avocat din Abrud, 
loan Buteanu, un stâlp al tinerilor din comitetul naţional. 

El avea să organizeze o legiune în Zarand şi să încheie cordo¬ 
nul lui Iancu pe Criş. 

Cum însă în Brad, Baia-de-Criş şi Ribiţa se aflau câteva fa¬ 
milii nobile maghiare puternice, din cari se recrutaseră toţi pre¬ 
fecţii feudali ai Zarandului, problema lui Buteanu n’a fost uşoară. 
Prefecţii unguri, având la îndemână şoselele bune: Brad—Deva 
şi Brad — Arad, puteau ţine uşor legătură cu armatele maghiare 
de pe valea Murăşului. O rezistenţa la satul Târnava, lângă 
Vaţa, a Crişenilor, înarmaţi numai cu lănci, a fost repede înecata 
în sânge de trupele lui Hatvany. 

Tot ce s’a putut face în Zarand au fost luptele de guerila, 
având ca prim scop să facă nesigură comunicaţia pe cele două 
Şosele. Doi tribuni şi-au luat asupra lor această sarcină, a- 
mândoi preoţi. Unul Ioan Laslo, din Peştera, având să apere 
pasul Dealu-mare în şoseaua spre Deva, celalalt Simion Groza 
din Rovine, „tribunul celor 7 sate zarandene“, — cum îl nu¬ 
meşte G. Bariţiu (în Istoria Transilvaniei), având paza şoselei 
Brad—Abrud. 

Amândoi s’au achitat în mod strălucit de însărcinarea primită. 

Dela popa Laslo se păstrează în muzeul „Astrei“ din Sibiu o 
adresă de mulţumită, a lui Iancu, iar Simion Groza a fost acela, 
care cu Crişenii săi a dat loviturile decisive atât lui Hatvany 
cât si lui Kemeny, în toate '"luptele purtate de Iancu. El a taiat 
la Buceş calea acestor comandanţi, închizându-i în Abrud şi 
luându-le a doua-zi toate proviziile şi tot el a format pe muntele 
Ştiurţul din Abrud aripa dreaptă, care s’a încăerat piept la 
piept cu Ungurii în cele trei lupte crâncene, date de Iancu. 
Acesta l’a ,lăudat în diferite rânduri şi“ l’a numit eroul dela Ştiurţ. 
Crişenele şi Crişenii lui Simion Groza au risipit în satul După- 
piatrâ şi ultimele resturi din armata lui Hatvany, încât însuşi 
acest nenorocit „erou“ maghiar scrie: „Când am sosit la Brad „ 
din întreg corpul ofiţeresc n’atn mai rămas decât eu şi încă 
trei ofiţeri .“ x ). 

Simion Groza, care, până la moarte, umbla în portul vechia 
românesc din Rovine, decâte-ori apărea în public, purta un ban 
de aur dela „împăratul" (decoraţie dela comandantul armatei 
ruseşti) pe frumosul său peptar alb. 


1) Dr. S. Dragomir: Avram Iancu p. 5)5. 

A păstorit cu vrednicie turma sa 51 ani (1834—1885). La 
centenarul naşterei lui Avram Iancu (August 1924) comitetul 
Crişenilor din Brad pentru serbări a adus atât osemintele lui 



Liceul „Avram lancu“ din Brad: Vederea din faţă. 



Liceul „Avram Iancu" din Brad: Vederea din curte. 

Groza, cât şi ale lui Bateaim, (care, se ştie, a fost prins 
mişeleşte la Abrud de Hatvang şi de trădătorul Dragoş şi ucis 
tot astfel la Iosaşi de resturile fugare ale acestui „erou ma- 

ghiar“), deodată cu ale eroilor din Carpaţi, şi aşezate unul de-a 
dreapta, altul de-a stânga intrării lângă mormântul lui Avram 
Iancu din cimitirul bisericei ortodoxe dela Ţebea, — drept stră- 
jeri pe vecinicie ai marelui lor comandant. 

In era absolutismului austriac zărăndenii au început a ridica 
şcoale cu învăţători, plătiţi exclusiv de popor, fără nici o in¬ 
tervenţie sau ajutor dela stat. Ei văzuseră atât la 1784, cât 
şi la 1848, ce „greu e fără oameni cu carte din neamul nostru..." 

încă în anul 1860, la 11 ani după focul cel mare al revoluţiei, 
când abia îşi refăcură gospodăriile, prădate de Unguri, Ro¬ 
mânii zărăindeni au hotărît înfiiinţarea unui gimnaziu mare cu 
8 clase în Brad. Sbuciumările lor pentru adunarea fondurilor, 
aprobarea statutului etc., sunt descrise în „Monografia gimna¬ 
ziului", scrisă cu prilejul jubileului de 50 ani, de actualul di¬ 
rector, dr. loan Radu (Orăştie 1920. Tip. „Libertatea"). 

. Gimnaziul s’a deschis la 1869 ca şcoală confesională ortodoxă 
şi s’a susţinut timp de 50 ani numai din fondurile date de cele 
92 comune zarandene 2 ). 

Pe tot cuprinsul ţării nu se poate invoca o pildă asemănă¬ 
toare cu a acestor Moţi-Crişeni. Fiind aci regiunea minelor de 
aur, sa nu se creadă că aurul din vre-o mină a format vre-un 
fond pentru gimnaziu. Nu. Se potriveşte şi aici cântecul: „1Mun¬ 
ţii noştrii aur 'poarta, noi cerşim din poartă ’n poartă". 

Dirr truda lor, din inima lor, au scos fondul de 58,200 floreni, 
din care s’a susţinut gimnaziul până la unirea Ardealului cu 
patria mamă. 

Mai mult. Aceşti urmaşi ai lui Crişan, încă de pe la anul 1900 
au început să adune ban cu ban să facă un fond pentru o nouă 
clădire de liceu. 

La 1914, având 203.0C0 coroane spre acest scop, au început 
clădirea cea nouă, astăzi gata, un adevărat monument, — aere 
perennius, — de jertfă pe altarul culturei româneşti. Puţine 
licee din România se pot mândri cu o clădire asemănătoare, — 
poate nici unul cu una atât de luminoasă, de igienică şi într’o 
poziţie atât de frumoasă şi plină de cele mai frumoase amintiri 
O clădire grandioasă aparte cu sală de gimnastică, tot odată 
sală festivă, cu scenă, galerie, apartament pentru duşuri, garde- 

2) Vezi: Memorandul Zarandenilor pentru reînfiinţarea jud. Zarand, Arad 
1921. Tipografia diecezană. 

robă, etc., complecteaiză liceul. Deasemenea locuinţa directoru¬ 
lui se va construi ca pavilion separat. 

Construcţia acestor clădiri, începută în anul 1914, s’a isbit dela 
început de greutăţile răsiboiului: chemarea sub arme a persona¬ 
lului, scumpirea materialelor şi neregula în transporturi până-ce 
în Septembrie 1916, când inginerul Duşoiu, conducătorul lucră¬ 
rilor, luate în întreprindere de firma Duşoiu şi Leuca, având 
cetăţenia României, a fost internat, iar lucrarea a încetat cu 
totul. 

Zidirea abia ajunsese sub acoperiş. Atât firma antreprenora. 
cât şi fondul au suferit pagube mari. Cu atât mai mare însă 
a fost bucuria Crişenilor, când‘la anul 1921 au putut să ia din 



Vechea clădire a gimnaziului român dirfBrad, care azi serveşte 
ca internat al liceului „Avram lancu". 


nou firul construcţiilor, căci acum îşi vedeau realizat visul, 
pentru care strămoşii lor îşi varsase sângele la Mesteacăn, la 
Târnava, la Bnceş, la Cerniţa şi la Ştiurţul din Abrud. Acum 
erau siguri că gimnaziul lor, în care timp de peste 50 de ani sa 
instruiseră toţi intelectualii din Muntii-Apuseni, va deveni în 
scurt timp liceu. 

Lucrările, din lipsa de fonduri, au mers încet şi greu. Nu 
sunt deplin terminate nici astăzi. Totuşi în anul 1921 şcoala s’a 
mutat în clădirea cea nouă şi în anul şcolar 1922—23 s’a dat 
primul examen de bacalaureat. Vechiul gimnaziu de astăzi s’a 
schimbat în liceul Avram-lancu din Brad, — o adevarata mân¬ 
drie nu numai a Crişenilor, ci a oricărui Român. Ca o dovadă 
de energia şi însufleţirea acumulată în aceşti urmaşi ai lui 

Crişan, amintim că toate fondurile, primite de ei dela stat pen¬ 
tru construcţia liceului, dela 1918 până astăzi, fac 1.650.000 lei: 
din vânzarea de pământuri şi case au încasat lei 465.000, delat 
banca Marmorosch, Blanc & Co. în anul 1921 un dar de 200.000 
lei, dela „Familia Luptătorilor" 250.000 lei *), în total lei 
2.565.000. 

Cu suma aceasta au terminat clădirea principală, care era 
gata numai de roşu în 1916, abia pusă sub acoperiş; au ridicat 
pavilionul salei de gimnastică (numai sub acoperiş) şi în anul 
1927 au' făcut şase sute metri de zid împrejmuitor, urmând ca 
pe viitor să se aşeze pe el îngrădirea de sârmă. Tot din banii 
aceştia s’a făcut o reparare radicală a vechei zidiri (acoperiş, 
adaptari, etc.), făcându-se proprie pentru un internat al liceului. 

Dacă adăogăm la aceasta fondul de 200.000 coroane, plasat 
în ea dela 1914 până la 1916 şi 4.000 cor. preţul terenului de 
4 jugăre cumpărat în anul 1913 dela banca Crişana (mai bine 
zis dăruit de Crişana) în valuta de azi (de 30 ori): 6.120.000 
lei, avem total 8.685.000 lei, cât a costat liceul, care, după o 
evaluare cât mai scăzută, valorează azi 20.000.000 lei. 

In greutăţile excepţionale de construcţie din anii de după 
războiu, aceasta numai aşa a fost posibil că comitetul şcolar a 
lucrat în Tegie proprie, supraveghiând pas cu pas fiecare cărămidă. 

“ Sufletul acestei acţiuni a fost directorul liceului dr. I. Radu , 
profesor la gimnaziul din Brad încă din anul 1891, însuşi un 
Crişan din ţara Băiţii şi fost elev al gimnaziului dela a. 1877 
din şcoala primară pregătitoare, anexată gimnaziului. 

Paralel cu deschiderea gimnaziului, Zărandenii au deschis şi 
şcoale primare centrale, în comunele principale, iar mai târziu 
in fiecare comună. 

Toate aceste erau şcoale confesionale, susţinute numai de Ro¬ 
mâni, cari aici sunt toţi ortodoxi. Abia târziu s’au mai putut 
obţine unele ajutoare şi dela stat. 

Din viaţa politică a Crişenilor, după 1860. — In primăvara 

1) Multe din ajutoare au fost date prin mijlocirea neuitatului Al. Con- 
stantinescu, fost ministru şi senator ales la Brad, care a înfiinţat şi internatul 
liceului. Un preţios concurs a avut liceul A vram lancu din Brad şi din partea 
autorului acestui volum, el însuş fost elev al gimnaziului în anii 1881-1884. 
Vezi: „România şi rasboiul mondial, de /. Rusu Abrudeanu “ (pag. 153-150). 
Bucureşti, 1921. 

anului 1861 s’a restaurat vechiul judeţ al Zarandului. Prefect al 
judeţului este numit de împăratul Francisc Iosif loan Pipoş, care 
îşi ia de colaboratori-subprefecţi pe' dr. Iosif Hodoş şi Antos 
Frâticu. Celelalte funcţiuni principale erau ocupate de loan Frânai, 
G. Secula, L. Petco, AL. St. Şuluţ, G. Moldovan şi alţii. 

La venirea sa în Zarand, Crişenii au făcut lui Pipoş o pri¬ 
mire împărătească. 

El deschide „congregaţiunea" (consiliul judeţian) în limba 



Profesorii vechiului gimnaziu din Brad în anul 1894 (dcla stânga spre 
dreapta): 1 Ştefan Albu. 2 . Dr. Ion Radu. 3 . George Pârău +• 4 . Dr. Pavel 
Oprişa. 5 . Vasile Damian f. 6 . Vasile Boneu +• 7 . Constantin Costin ţ. 
Profesorii Pârău şi Costin au servit dela deschiderea gimnaziului ( 1869 ) 
până la moarte, iar prof. .Ştefan Albu dela 1878 timp de 49 de ani. 

română, pe care o proclama de limbă oficială a comitatului 
Zarand. 

O serie de acţiuni: adresa judeţului Zarand către împarat con¬ 
tra uniunei Ardealului şi contra anexărei Zarandului la Ungaria, 
cererea unui congres naţional român şi convocarea dietei Tran¬ 
silvaniei (adresă scrisă de Hodoş) ridică Zarandul şi pe con¬ 
ducătorii săi în fruntea luptătorilor naţionali. Prelaţii români 
îi binecuvintează, tinerimea academică îi felicită. 

Pe atunci prefecţii erau înzestraţi cu puteri mari. Judecătorii 

încă atârnau de ei. Arhiva judecătoriei şi a cărţii funduare din 
Baia-de-Criş e dovadă, că pe acele vremuri limba română era 
limbă oficială şi la judecătorie. Ungurii puteau întrebuinţa în 
scripte şi limba lor. In colo toată viaţa judeţului era româ¬ 
nească. 

Un mândru steag dri-color românesc, de mătase, cu ciucuri 
de aur împodobia totdeauna salonul de primire al prefectului 
din Baia-de-Criş. La ziua împăratului acest steag fâlfăia pe casa 
comitatului, în spre Ardeal, iar altul unguresc înspre Ungaria. 

La festivităţi prefectul purta togă romană. 

Puţinii Unguri din Baia-de-Criş, neam turanic, fraţi buni ai 
Bulgarilor, — deşi prefectul şi subprefecţii umblau cu ei, cum 
umbli cu oul cel roşu, — neputând suferi această „lume va¬ 
lahă 11 , au început să facă dese reclamaţiuni, in urma cărora gu¬ 
vernul a trimis un comisar special pentru anchetă. 

Pipoş şi Hodoş cuceriră inima acestui comisar, care in ra¬ 
portul său scrie: „şi trebuie s’o mărturisesc deschis, că în ju¬ 
deţul Zarand introducerea limbei româneşti, după convingerea 
mea, nu împiedecă întru nimic mersul lucrărilor" *). 

Bătrânii din Zarand amintesc cu duioşie de dragostea, ce 
le-o dovedea „Măria-Sa fişpanul" Pipoş, ori „vicişpanul" Hodoş 
sau Frâncu. 

Ducerea la bun sfârşit a întemeierei gimnaziului din Brad e 
opera acestor apostoli ai cauzei române 2 ). 

„Craiul munţilor". Avram lancu, a petrecut cea mai mare parte 
din epoca pribegiei sale între iubiţii săi Crişeni, bucurându-se 
de toată dragostea lor. 

Din timpul acesta au rămas multe amintiri şi episoade, unele 
sunt descrise in broşura „Avram lancu, martirul de Dr. Ioan 
Radu, Brad 1924, din care vom reproduce aci câteva: 


După o serbare de fine de an, la gimnaziul din Brad, pe 
când se depărta publicul, profesorul Costin, întâlnind pe lancu. 
ii zise: 

— Domnule lancu, de ce nu venişi la sărbătoarea noastră? 

1 ) Vezi,: Dr. /. Radu: Monografia Gimnaziului din Brad. 

2 ) Vezi: Monografia p. 105 şi urm. 

— Mulţi doctores pauci docţi... — îi răspunde Iancu abia 
zâmbind. 

* 

* * 

Pe Ia anul 1870 se afla un ofiţer de triangulare, de origina 
neamţ, dimpreună cu familia în Baia-de-Criş. Soţia acestuia 
spuse, că ar dori să mănânce mămăligă românească. Avocatul 
Teodor Pop, ca să-i facă plăcerea, o invită la cină. Din întâm¬ 
plare seara vine şi Iancu şi fu invitat şi el. Ştiind, că nu-i plăcea 



Elevii liceului „Avram Iancu" si elevele scoalei secundare de fete din 
Brad, cu corpul profesoral, la concursul „Tinerimei române" din Bucu¬ 
reşti, în vara anului 1927 , toţi în costume naţionale din comuna Blăjeni. 
In faţă soţii Valeriu si Rodica Fugătă, ambii membri ai corpului profesoral. 


să i-se dea nici o atenţiune, gazda nu-1 prezintă oaspeţilor. 
Conversaţia în vremea cinei a decurs vesel în limba germană, 
luând parte la ea din când în când şi Iancu. La sfârşitul cinei 
doamna spune că a auzit de „nebunul" de Iancu, că el e în 
Baia-de-Criş şi se teme foarte mult să nu dea fată cu el. Mai 
spune că a pus doi soldaţi la poartă ca să păzească toată ziua. 
A auzit, că Iancu nu poate suferi pe străini. 

— Aş, aveţi informaţii greşite despre Iancu, doamnă, îi zice 
gazda. Ce-aţi zice dacă 1-ati vedea pe Iancu aici în seara aceasta? 

i.-> 

Doamne fereşte! Aşi ameţi de spaimă. 

lata, domnul acesta e însuşi Iancu! 

A, nu se poate. Dumnealui e un domn de societate, cult. 
Nu se poate. 

— Da! Sa-mi daţi voie să vi-1 prezint: d. Avram Iancu. 

Nu se poate, nu se poate! 

Şi n’a voit să creada cu nici un preţ. 

Te rog, d-le Iancu, să confirmi şi D-ta. 

Dar Iancu s’a sculat liniştit dela masă şi fara nici o vorbă 
s’a depărtat. 

A doua zi soţia ofiţerului întâlnind pe avocatul Pop, îi zise: 
„Ai avut dreptate. Domnul de aseară a fost în adevăr Iancu. L-am 
vă'ut azi dimineaţa trecând pela fereastra cântând din fluer“. 

* 

* * 

Intr’o seara a anului 1872 erau aproape toţi funcţionarii 
judeţului Zarand la un pahar de vin la birtul numit la „Matca" 
în Baia-de-Criş. Iancu încă era de faţă. 

începuse a vorbi aprins, — ceea-ce foarte rar se întâmpla — 
contra camarilei dela Viena şi chiar contra împăratului. 

Nene Iancule, îl întrerupse avocatul G. Secula, D-ta eşti 
om înţelept, lasă vorbele acestea. 

- Cu cine vorbeşti? Ştii D-ta cu cine vorbeşti? — se răsti 
Iancu, privindu-1 sinistru. 

— Cum să nu ştiu. Cu Avram Iancu, prefectul legiunilor ge- 
mine, — cu... 

— Nu e adevarat! Iancu a murit acum 22 ani (adică când s’a 
îmbolnăvit). 

In 10 Septembrie 1872 Iancu a fost găsit mort în casa ţăra¬ 
nului loan Stupina din Baia-de-Criş. Vestea morţei lui străbătu 
ca fulgerul. Intelectualii din Baia-de-Criş au format îndatj un 
comitet de înmormântare, au pregătit un car mortuar şi au procu¬ 
rat toate cele necesare. 

înmormântarea a fost vrednica de Avram Iancu. Slujba îhmor- 
mântarii a fost condusă de protopopul Zarandului N. I. Mihă/- 
ţcanu şi de Simion Ba'int din Roşia Montană, vrednicul soţ de 
arme a lui Iancu. Toţi tribunii dela 1848, mai toţi preoţi, au ce¬ 
lebrat actul înmormântării. Au servit 36 de preoţi. 

Nu numai şoseaua dela Baia-de-Criş pana la biserica din 
Ţebea, ci şi câmpul din jur era inundat de Moţii, veniţi din toţi 
munţii. 

Săptămâni întregi după înmormântare s’au tras clopotele la 
toate bisericile din Munţii-Apuseni t jelindu-1 pe Iancu. 

La câteva zile după înmormântare au venit la advocatul Si- 
gismuncl Borlea din Baia-de Criş doi Moţi tineri, au cerut să 
le spună cât fac cheltuelile înmormântarei şi îndata le-au achitat. 
Cine au fost şi de unde au venit, n’au vrut sa spună şi nici 
astazi nu se ştie. 

* ■* 



Compania de mitraliere din regimentul „Horia", organizată şi condusă de 
locotenentul Aron Pătruţ, gătindu-se de marş in campania în contra Ungu¬ 
rilor din vara anului 1919 . Alături liceul „Avram Iancu" în timpul con¬ 
strucţiei, la 1919 , iar în fund comuna Valea Bradului, spre Mibălem. 


La anul 1876 judeţul Zarand a fost desfiinţat. O parte de co¬ 
mune (dela Vaţa pe Criş în jos) a fost trecuta la judeţul Arad, 
celelalte la jud. Hunedoara. Şovinismul unguresc nu mai putea 
mistui „lumea valahă zărăndeană". 

Era „constituţionalismului** maghiar. Maghiarii asigu- 
rându-şi treptat preponderanţa în monarhie revin la ideia lor 
favorita dela 1848: stat unitar naţional maghiar. Epoca neagra 
de asuprire a limbei şi culturei româneşti. 

In timpul acesta Zărăndenii grupaţi în jurul gimnaziului se 

organizează pe teren cultural şi economic, pregătindu-se pentru 
ziua cea mare a Invierei naţionale. 

Despărţământul din Brad al „Astrei“, în timpul dela 1890— 
1918, e unul din cele mai active. Aproape în fiecare Duminică se 
tin prelegeri poporale prin satele din Zarand, ilustrate cu pro- 
ectiuni luminoase. Popularizarea „Astrei" in combaterea alcoo¬ 
lismului, cultura pomilor, cultura raţională a fânatelor, soiurile 
mai alese de vite, împădurirea erosiunilor de ape etc., formează 
obiectul acestor conferinţe, din cari o parte s’au publicat în re¬ 
vista „ Ţara noastră S’au organizat cursuri pentru analfabeţi, 
s’au înfiinţat biblioteci poporale, s’au plasat la meserii copii de 
săteni, din cari o parte bună s’au relevat ca talente şi astăzi sunt 
măeştrii de frunte, şi s’a făcut propagandă pentru înfiinţarea de 
cooperative. Pentru intelectuali s’au aranjat şezători culturale, 
mult gustate. 

Cum statul maghiar împărtia gratuit altoi, salcâmi etc., din 
pepinierele sale, s’au făcut intervenţii şi s’a distribuit un număr 
considerabil de altoi sătenilor. La început conservatori şi chiar 
refractari plantărilor de salcâmi, în curând au înţeles Româ¬ 
nii binefacerile acestora şi astăzi nu au, după cum ar planta. 

Arhivele „ Astrei 11 din Sibiu grăesc despre munca desfăşurată 
in Zarand de pionierii culturei româneşti: profesorii gimnaziului, 
învăţătorii, preoţii şi alţii. 

Răsfoind colecţia ziarelor ardelene în timpul dela 1890—1918, 
vedem din rapoartele publicate că un ales* şi variat repertoriu 
teatral a fost pus pe scenă de mai multe ori pe an in centrele 
din Zarand şi cu deosebire în Brad. Dela Nunta ţărănească până 
la Sgârcitul risipitor şi Lipitorile satului, toate piesele mai în¬ 
semnate de Alexandri au fost jucate. O noapte furtunoasă, O 
scrisoare pierdută, Conu LeonicUt de Caragiale, Casta Diva de 
Ji. Leca, Mărul de Z. Bârsan, Aur de Constanţa fiodoş, Cârlanii 
de C. Negruzzi etc., au fost gustate cu multă plăcere de Crişeni. 
Intr’o vreme se făcuse o „companie teatrală", care ducea din sat 
in sat „Lipitorile satelor“, piesă simbolică. 

Secretul succesului a fost că rolurile se distribuiau acelora, 
cari aveau predispoziţii pentru caracterele persoanelor din piesă. 
Astfel diletanţi, dela cari nimeni nu s’ar fi aşteptat, creiau ro¬ 
luri surprinzătoare. Cine va putea uita pe Madame Franz cu 
toate ticurile ei (D-na Boneu), pe Rică Venturiano sau pe jupân 

Moise (I. Barna); pe Zoe în monologul din „Scrisoarea ■pier¬ 
dută“ (D-na L. Ghişa); Ana din „Aur 11 (D-na O. Pârvu); pe 
Farîuridi şi Brânzovenescu (M. Stoia şi P. Lazar), pe Jupân- 
Dumitrache (Dr. 1. Radu), etc. 

Un corespondent al „Gazetei Transilvaniei asistând la piesa 
„Aur“ jucată în Brad, cu ocaziunea adunărei generale a soc. 
„fondului de teatru român" dela 1905, scria: „Nici odată nu 
mi-am putut închipui, ca diletanţii să poată juca atât de bine". 

Societăţi corale şi de căluşeri, conduse de profesorii de muzică 



La isvoarele Crişului alb: Asociaţia corală dela liceul „Avram Iancu“ şi 
şcoala secundară de fete din Brad. Profesori şi elevi in portul vechiu al 

ţinutului. 


dela gimnaziu, au dat dese concerte şi productiuni în Brad, 
Baia-de-Criş, Bălţa, Hălmagiu şi Buteni. 

Din venitul curat al acestor producţiuni s’a înfiinţat „Masa 
ştudenţilor" şi „Fondul bolnavilor" dela gimnaziu, dând mâncare 
şi medicamente gratuite elevilor săraci. 

La aceste manifestaţiuni Ungurii priviau cu invidie. De îm¬ 
piedecat însă nu le-au împiedecat. O singură data au încercat sa 
facă o spărtură în şirurile româneşti. Anume la anul 1912 auto¬ 
rităţile (toate ungureşti) şi intelectualii unguri, din Brad şi 
Baia-de-Criş, au pus la cale o uniune economică în stil mare, 
bucurându-se de multe avantagii dela guvern. La adunarea de 

constituire au invitat pe toţi Românii zarandeni, facându-le pro¬ 
misiuni ademenitoare. Şi, ca succesul sa le fie mai asigurat, au 
oferit preşidenţia lui Dr. /. Radu, facăndu-i elogii pentru acti¬ 
vitatea sa pe teren cultural şi economic. Scopul magulirei a fost 
înţeles. Nici un român n’a intrat în uniunea „economică...", din 
care pe urma nu s’a ales nimic. 

Pe teren economic. — Cine are pământul, are ţara, — e un 
proverb, bine cunoscut Crişenilor. După ştergerea iobagiei, pro¬ 
prietarii unguri din Zarand au început a scapata pas de pas 
şi a vinde pământul la foştii lor iobagi români. Minele de aur, 
adâncindu-se tot mai mult în pământ, reclamau capitaluri de 
exploatare şi pricepere tehnica, de cari „nemeşii" cheltuitori 
nu dispuneau. Pela 1884 minele bogate dala Ruda ajungând în 
rpânile societăţii germane „Actiengesellsckaft zu Gotha“ se în- 
cşpu exploatarea lor modernă, care a dat şi continua a da re-< 
zultate strălucite. Câte 3000 de minieri, aproape toţi Români, 
lucrează anual în mine ori la suprafaţă, în şteampuri şi la 
exploatările de păduri ale acestei societăţi, azi transformata în 
societatea Mica din Bucureşti. 

Banul ajuns în mâna românului, acesta s’a grăbit sa-1 plaseze 
bine, cumpărând pământul proprietarilor din Criştior, Brad şi 
Baia-de-Criş. 

Banca Albina din Sibiu’ a avut încă dela începutul înfiinţarei 
sale o agentura în Baia-de Criş, condusă de advocatul T. Pop, 
care—a -finanţat multe vânzări de pământ în Zarand. Dând înv- 
prumuturi de lungă durată şi fiind de o culanţă şi bunăvoinţă 
extrema la: încasări, Albina, sub conducerea înţeleptului ei di¬ 
rector Partenie Cosma, a fost motorul exproprierei lente şi si¬ 
gure a multor moşii nobilitare de pe valea Crişului, ca şi în tot 
Ardealul. 

De pe la anul 1880 începe curentul înfiinţarei de bănci, ca 
societăţi pe acţiuni, în diferite centre din Ardeal. 

Crişenii nu s’au lasat mai pe jos. La anul 1891 înfiinţează 
banca Crişana în Brad, iar la 1897 Zarandeana în Băiţa. 

înfiinţate de preoţi, învăţători şi profesori şi .conduse tot de 
ei câţi-va ani fără nici un salar, mai târziu cu salarii minimale, 
aceste instituţii s’au consolidat an de an. 

Matca lor tot Albina era, care le da credite în ori-ce vreme. 

Băncile acestea în diferite rânduri şi-au ridicat capitalul. 

Crişana în deosebi a luat un avânt neaşteptat, A cumpărat la 
anul 1905 în centrul pieţii Brad casele dela proprietarul Pataky 
cu principalele prăvălii din Brad şi cu săli pentru birourile sale. 
Dela proprietarul Porsch a cumpărat întreaga proprietatea sa 
din Brad, circa 100 juga’-e, dimpreună cu magaziile şi casele a- 


Dr. Ion Radu, directorul liceului „Avram Iancu" din Brad, unde funcţio¬ 
nează ca profesor din anul i8gr. Zărăndean din comuna Herţegani. 



parţinatoare. Moşia aceasta a fost parcelata şi vânduta ieftin 
ţăranilor din Brad, iar terenul frumos din centru, de 4 jugare, 
a fost „vândut 11 cu 4000 coroane fondului gimnazial pentru 
a construi pe el clădirea cea noua. 

Vânzarea a fost numai de forma, pentru ochii autorităţilor ungu¬ 
reşti. 4000 coroane e un preţ de nimic faţa de valoarea obiectului. 

Sub egida Crişenei, comerţul de pe piaţa Brad, Criştior şi 
Baia-de-Criş a trecut aproape cu totul în mâna Românilor (ca 
nuci, cereale, rachiu, ş. a.). 

Industria fiertului de rachiu, o ramură principală de câştig pe 
Criş, e dominată de Crişana. 

Capitalul social al Crişanei astăzi e 5.000.000 lei, activul de 
40.000.000 lei şi fondurile proprii 4.000.000 lei. Depunerile spre 
fructificare sunt 25.000.000 lei. 

Nici o instituţie financiară nu se poate mândri cu o cotiza.- 
ţiune egală cu a Crişanei pentru scopuri de cultură românească. 

Când se vă scrie monografia Crişanei şi a Zarandenei se va 
dovedi cu cifre elocvente spiritul de abnegaţiune şi de jertfă, de 
care au fost animaţi conducătorii lor. 

Pe teren politic. — Politica de maghiarizare strângea cu 
cercul său de fier an de an tot -mai mult şi rândurile Crişenilox. 
Dar aceştia nu erau croiţi din material flexibil. 

Zarandul aparţinea în ceea-ce priveşte legea electorală Un¬ 
gariei şi ca atare avea un număr mult mai mare de alegători, ca 
alte cercuri din Ardeal. In primul parlament maghiar au trimis 
pe avocatul Sigismund Borlea, iar după moartea acestuia au 
ales cu mare însufleţire pe tânărul avocat de atunci din Baia-de- 
Criş, P r Truţa. La următoarea alegere administraţia ungurească 
a recurs la teroare: a împrăştiat cu armata alegătorii lui Truţa, 
Pentru acest motiv, Românii au declarat pasivitatea până la a- 
nul 1905, când o parte a Românilor intrând în activitate, Ză- 
randenii au păşit cu vrednicul lor protopop şi luptător Vasile 
Dainian. Candidatul guvernului a fost Hollaki Imre. 

Entuziasmul Zărăndenilor şi hotărârea lor de a învinge s’au 
deslanţuit cu o putere neînfrântă. 

„In veci neuitate au rămas zilele de 26 —27 Ianuarie 1905, 
când am ales deputat pe iubitul nostru protopop Vasile Damian. 
Duhul strămoşilor noştrii, — ale căror oase sunt risipite pe 
plaiurile Zarandului, apărându-ne legea şi moşia, — a reînviat 
şi s’a sălăşluit din nou în piepturile nepoţilor' 1 — scrie Dr. Ioan 
Radu în broşura: „Alegerea prot. V. Damian de deputat dietal, 
Oraştie 1905". 

Cuminţenia poporului în aceste alegeri .tactica şi curajul său 
ilustrează clar evenimentele dela 1848. Bătrâni între 70—80 ani 
au stat 2 zile afară în gerul de Ianuarie, aşteptând să le vină 
rândul votărei. Câţi-va au şi murit a doua zi după alegere. 

Stăpânirea cu agenţii şi jandarmii ei au făcut toate sforţările, 
dar văzând îndârjirea poporului, n’a cutezat să recurgă la violenta. 

V. Datnian a căpătat 2811 voturi, iar Hollaki 745. 

La alegerile următoare Ungurii nici n’au mai pus contra¬ 
candidat lui V. Damian. 

El a fost unul din stâlpii comitetului naţional. 

Zărăndenii au fost dintre cei dintâi în toate mişcările poli¬ 
tice româneşti din epoca aceasta. 



Uzinele şi şteampurile societăţii „Mica" dela Gura Barza, comuna Criştior 
(jud. Hunedoara), lângă Brad. 

In Septembrie 1891 unul din fii Zărăndenilor, student la uni¬ 
versitatea din Cluj, adună tinerimea în casina română şi le comu¬ 
nică planul Replicei şi corespondenţa de peste vară cu Aurel 
Popovici, privitoare la redactarea ei. Se alege un comitet pentru 
strângerea materialului, în care împreună cu un alt student ză- 
răndean şi-au luat cu vrednicie partea lor de muncă. Aurel Po- 
povici şi comitetul de redacţie din Gratz a fost încântat de ma¬ 
terialul bogat, bine asortat, documentat cu date precise, ce i-a 
prezentat delegaţia din Cluj a studenţilor. Partea leului la re¬ 
dactarea Replicei revine studenţilor universitari din Cluj din 
anul şcolar 1891—1892. 

In primavara anului 1892, când delegaţia partidului naţional 
prezentase împăratului Memorandul, ziarul Telegraful Român 
din Sibiu scrisese un articol injurios la adresa comitetului şi 
adânc jignitor al sentimentului şi mândriei româneşti. 

Studenţii zarandeni dela universitatea din Cluj pun la cale o 
adresă a tinerimei publicată în ziarul Tribuna, prin care înfierează 
ţinuta anti-naţională a gazetei, care plutea în apele tulburi ale 
oportuniştilor. 

Adresa aceasta a fost ca o scânteie electrică într’o magazie 
de pulbere. 

Din toate părţile Ardealului curgeau valuri protestele contra 
ţinutei nedemne a Telegrafului, proteste luate în adunari po¬ 
porale, prezidate de preoţi şi protopopi, deşi se ştia că mi¬ 
tropolitul lor, Miron Romanul, era patronul grupărei dela Te¬ 
legraful. 

La procesul „Memorandului" Zarandenii au trimis o frumoasă 
delegaţie de săteni şi pentru acoperirea speselor de drum câţi-va 
intelectuali au ridicat un împrumut de bancă, pe care l’au plătit 
din punga lor în câţi-va ani cu interesele obişnuite. 

Toate proiectele ungureşti de legi cu tendinţe de maghiarizare 
au fost întâmpinate de Crişeni cu proteste energice în adunari 
poporale. 

Nici o alegere comunala ori judeţiana n’a lăsat pasivi pe Ro¬ 
mânii zărăndeni. Totdeauna au scos lista românească. In cercul 
Băiţii nici chiar prefecţii judeţului n’au reuşit să fie aleşi. 

Pregătiţi astfel pentru ziua cea mare, la 1918, în cele dintâi 
zile de prăbuşire a Austro-Ungariei, Crişenii şi-au format pri¬ 
mul comitet revoluţionar, prima armata locala în Brad, menite 
să ţină ordinea în întreg ţinutul. 

Condusa de căpitanul (azi colonel) 5. Banciu, ajutat de lo¬ 
cotenenţii şi sublocotenenţii C. Ciocan, Boneu, Pâtruţiu, garda 
aceasta în curând a desarmat jandarmeria ungurească şi gărzile 
ungureşti din Brad şi Baia-de-Criş şi a devenit pivotul sigu¬ 
ranţei pe Criş. 

Consiliul naţional din Brad îndata după 1 Decembrie 1918 a 
luat iniţiativa înfiinţărei unui regiment cu numele „Horia“, mai 
târziu „Regimentul de Beiuş“, care in luptele de pe Tisa a luptat 
umăr la umăr cu Regimentul 9 Vânători. Comandantul acestuia, 
colonelul Rasoviceanu (azi general), îşi aminteşte cu duioşie şi 
elogii de tovărăşia demnă a regimentului Crişenilor. 

Graţie prevederilor consiliului naţional din Brad, la venirea 
sa armata româna a găsit aici nu numai o cantitate mare de 
furaj, dar şi alimente suficiente, aşa ca o întreaga divizie s’a 
putut pregăti aici în linişte din Ianuarie până în 15 Aprilie 1919 
pentru ofensiva pe Criş. 

Astăzi Crişenii muncesc din greu şi muncesc cu drag pentru 
înalţarea României Mari, visata atât de mult de ei şi părinţii lor. 

Suprafaţa întregului lor ţinut, ştiu ei bine, e saraca dela na- 



Uzinele societăţii „Mica" dela Gura Barza: Sala de prelucrare 
a minereului cu aur liber. 


tura, spalata de ape şi neîndestulitoare pentru susţinerea intre- 
gei poporaţiuni. Exploatarea minelor societăţii Mica dela Ruda, 
Musariu etc., se face cu rezultate frumoase, dar capitalul ei totuşi 
e neîndestulitor pentru a se putea extinde şi asupra celorlalte 
mine din regiune. Timpul, poate, va aduce cu sine şi aceasta. 

Cea dintâi dorinţa a acestor Moţi este organizarea şcoalelor 
din satele lor şi terminarea construcţiilor la liceul din Brad; re¬ 
pararea şoselelor naţionale, deschiderea unor şosele noui (Vidra- 
Bulzeşti-Baia-de-Criş, După-piatra-Zlatna, Criştior-Poiana şi 


www.dacoromanica.ro 



236 


Criştior-Şesuri-Băiţa); legătură de linie ferată Brad-Deva, sau 
Brad-Ilîa; continuarea împăduririlor pe coastele spălate de ape 
şi scăderea procentelor după datoriile la bănci, cari i-apasă greu 
şi pe ei, şi atunci braţe de lucru le-a dat D-zeu pentru a se putea 
ferici. 

Guvernul d-lui Ion /. C. Brătianu le-a inspirat nădejde şi 
încredere, că nu peste mult situaţia lor se va îmbunătăţi simţi¬ 
tor în direcţia sus arătată. Programul îmbunătăţirilor de adus, 
elaborat de d-nii miniştri Alex. Lapedatu, G. Cipăianu şi G. Tă- 
tărescu, după directivele date de însuşi şeful guvernului, este, 
din fericire, în plin curs de execuţie. Unele îmbunătăţiri, ca efte- 
nirea explozibilelor şi reducerea la 2°/ 0 (în loc de 4%) a percen- 
tagiului, pe care îl iau oficiile de schimb ale statului la toate 
schimburile de aur ce li se prezintă, sunt deja fapt îndeplinit, 
spre reala mulţumire a proprietarilor de mine. Pentru repara¬ 
rea drumurilor stricate şi construirea de noui şosele, ca şi pentru 
înfiinţarea şcoalelor de meserii etc., s’au acordat creditele ne¬ 
cesare, aşa că toate făgăduielile date sunt azi pe calea serioasă 
a înfăptuirilor. 

CAPITOLUL «XXVII. 

IOBĂGIA ŞI URMĂRILE EI : PRIMELE REVOLUŢIUNI 
DIN TRANSILVANIA Şl UNGARIA. 

Din capitolele de până aci cititorul şi-a putut forma o idee 
justă asupra caracterului, ocupaţiunilor şi obiceiurilor Moţilor, 
Mocanilor şi Crişenilor, cari, ca vecini şi tovarăşi de suferinţă, au 
luat cu toţii parte activă la mişcările revoluţionare în luptele lor 
pentru croirea unei soarte mai bune, a unui traiu mai omenos. 

Să lămurim acum motivele principale, care au îndemnat poporul 
român din Munţii Apuseni ca să ia arma în mână pentru cuce¬ 
rirea drepturilor sale. Spre acest scop este absolută nevoe să cu¬ 
noaştem mai întâiu, măcar în liniamente generale, viaţa sa pu¬ 
blică şi instituţiunile, care au consolidat elementul naţional. 

încă înainte de a se ivi la Românii de peste Carpaiţi voevoda- 
tele lui Lirţoiu şi Seneslau, vechia organizaţiune socială şi po¬ 
litică a Românilor era bazată pe un sistem militar. Numirile de 
voevozi sau comandanţi ai legiunilor militare, ca şi numirile de 
boeri şi castrensi sau apărători ai castrelor (cetăţilor) au con¬ 
stituit odată tot atâtea elemente, iar azi reprezintă tot atâtea 
rămăşiţe ale unei constituţiuni militare încă înainte de veacul al 
13-lea. 

Acest caracter militar îl găsim şi la Românii din Peninsula 
Balcanică şi la Românii din părţile Transilvaniei. Regele Si- 
gismund numeşte această organizaţiune a Românilor de a construi 
fortificaţiuni, de a apăra cetăţile şi de a lua parte la expediţiuni 
răsboinice un vechia şi lăudabil obiceiu. Istoria ne învaţă că 
poporul român, atât dincoace cât şi dincolo de Dunăre, se pre¬ 
zintă în evul de mijloc ca un popor adevărat legionar. Viaţa sa 
publică este în arme, în expediţiuni militare. 

In fruntea ţinuturilor româneşti, atât dincoace cât şi dincolo 
de Carpati, se alia câte un voevod, ban sau capitan, învestiţi 
totodată şi cu funcţiuni administrative şi cu unele atribuţiuni ale 
puterii judecătoreşti, iar poporul era divizat în următoarele trei 
clase: în boeri sau militari de prima ordine, în cnezi (chinezi) 
sau capiiani (prefecţi) de districte şi în tar ani, obligaţi la apa- 
rarea castelelor şi frontierelor, precum şi la rasboiu în caz de 
nevoe. 

In evul mediu găsim o mulţime de voevozi în toate părţile 
unde a existat poporul românesc în masse compacte: pe Se- 
neslau şi pe Lirtioiu, unul dincoace şi altul dincolo de Olt, pe Ion , 
voevod în Banat, pe MilaUn la Mehadia, pe Stoica la Caransebeş, 
pe Bolia voevod în comitatul Zarandului, pe lacob voevod la 
Abrud, pe Neaga, pe Ion şi pe Petru în ţinutul Beiuşului, pe 
Stanislau şi pe Batea voevozi ai Românilor din Satmar, pe Vlad 
şi Nicolae la Românii din părţile Clujului, Dobâcii şi ale Sol- 
nocului, pe Ştefan, Ion, Bogdan, Baliţa şi Dragu voevozi în 
Maramureş etc. Instituţia voevozilor a existat şi la Românii din 
Tesalia. 

Cu mersul vremii însă, elementul românesc pierzându-şi su¬ 
veranitatea naţională, cum s’a întâmplat în Ungaria şi în Tran¬ 
silvania, voevozii au ajuns să fie simpli căpitani în trupele mi¬ 
liţienilor sau castrensilor. Voevodatele române în Ungaria şi 
Transilvania s’au păstrat până pela mijlocul secolului al 14-lea, 
bine înţeles nu în aceeaşi splendoare ca voevodatele din Muntenia 
şi Moldova. 

In ce priveşte boerimea româna, ea a figurat în Ungaria şi 
Transilvania până în secolul al 15-lea sub numele de nobili ro¬ 
mâni (nobiles valachi), formând o clasa socială şi politică di¬ 
ferita de nobilimea ungureasca (nobiles hungari) şi distinsa 
de ea prin originea, prin istoria şi natura privilegiilor sale. 

Ţaranii români, adica apărătorii casjrelor, erau în epoca veche 
oameni liberi, nesupuşi serviciilor feudale, iar pământurile lor se 
moşteniau din generaţie în generaţie şi se puteau vinde şi testa. 
Numai o singură obligaţiune aveau posesorii acestor pământuri: 
sa faca serviciu militar, să apere castrele şi graniţele şi sa ia 
parte la expeditiuni în timp de rasboiu. 

In general în ţinuturile de peste Carpaţi, în Ungaria şi Tran¬ 
silvania, până în a doua jumătate a secolului al 14-lea, poporul 

român avea aproape peste tot teritoriile sale naţionale cu voevozi 
români, cnezi români, cu tribunale româneşti, compuse din cnezi. 
nobili şi ţărani români, bucurându-se tot odata de un drept par¬ 
ticular de proprietate, de contribuţiuni şi de taxe. 

Cu începere însă din anul 1366 se începe o noua epocă în 
viaţa politică a Românilor de peste Carpaţi: o epocă de deca¬ 
denţă şi de robie. Regii unguri, încă din veacul al 12-lea, încep 
să dăruiască cu mână larga la diferiţi particulari şi la biserici 
moşii şi sate întregi din teritoriul castelelor, ba chiar şi castelele, 
şi astfel vechiul sistem de apărare a castrelor se desfiinţează şi 
dimpreună cu el se desfiinţează şi vechile instituţiuni ale po¬ 
porului românesc. 

Voivodatele române dispar încă pe la sfârşitul secolului al 
14-lea, iar nobilimea română fu transformată încetul cu încetul 
în nobilime ungurească, adica maghiarizata, silită sa treacă la 
catolicism pentru conservarea privilegiilor şi a moşiilor. Astfel 
se rup una câte una legăturile naţionale ce existau între ţărani şi 
nobilimea română, care se contopi cu elementul dominant al 
Ungurilor, încât pela finele veacului al 15-lea procesul de di- 
solvare al nobililor români era terminat. 

Aşa se încheie pentru totdeauna viaţa acelei nobilimi române 
din Transilvania şi Ungaria, care în evul mediu ne-a lăsat a- 
tâtea amintiri frumoase despre valoarea sa militară, nobilime 
din care a eşit Ion Huniade Corvinul, geniul militar al Tran¬ 
silvaniei, Matei Corvinul, regele Ungariei, cancelarul Nicolae 
Olahul tot din neamul Huniadeştilor, apoi voevozii transilvăneni 
Bartolomeu Dragfi şi Ştefan Mailat, precum şi aţâţi alţi bărbaţi 
distinşi în istoria Transilvaniei şi Ungariei. 

Aceiaşi soarte au avut-o şi cnezii: cea mai mare parte fiind 
mobilităţi, au fost şi ei maghiarizaţi, iar o parte au ajuns numai 
simpli primari în câte o comună rurală, trataţi cât-va timp ca 
libertini, apoi căzură repede în stare de iobagi. 

In ce priveşte situaţia ţărănimei române, se schimbă şi ea 
fundamental. Satele şi moşiile ţăranilor fură dăruite nobililor 
unguri şi bisericilor catolice şi din ţărani militari şi oameni 
liberi, ajunseră iobagi, lipsiţi de proprietăţi şi de libertate. 
Ţărănimea era singura clasă, care mai rămăsese Românilor de 
peste Carpaţi. Ea îşi păstrează, ce e drept, şi de aci înainte 
naţionalitatea şi rezistă cu o tărie admirabilă la toate încercările 

de catolicizare şi reformaţiune. Dar pe cale legislativă urmara 
o mulţime de măsuri asupritoare şi ţărănimea căzu repede în 
stare de grea robie, graţie uniunei celor trei naţiuni din Tran¬ 
silvania, adică Unguri, Săcui şi Saşi (1437—38), — căci Ro¬ 
mânii nu erau consideraţi ca naţiune, ci ca sectă — în baza 
neumanelor decrete ale regelui Ladislau (1514) şi sălbaticelor 
Aprobate şi Compilate ale lui Verboczg (1653 şi 1669). 

Aceste legi din urmă spuneau lămurit că „ locuitorii ce se ţin 
„de secta Românilor sau Grecilor se tolerează provizoriu în ţară 
„până când le va plăcea principilor şi pământenilor!“ Iar în- 
tr’alt loc din aceeaşi afurisită lege se mai spune: „Deşi populaţia 
„română nu s’a numărat între staturi, adică între naţiunile pă- 
„mântene, şi nici religiunea ei nu s’a admis între religiunile re¬ 
cunoscute prin lege, cu toate acestea este tolerată aici în in¬ 
teresul ţârei". 

Aceste erau dispoziţiunile principale ale Constituţiei transil¬ 
vane cu privire la elementul român în secolele 16, 17 şi 18. 

Regretatul Nicolae Densuşianu, autorul documentatei lucrări 
asupra „Revoluţiei lui Horia“, se exprimă în această privinţă în 
modul următor: 

„Acum poporul român, ori-cât de vechiu ne apare în istoria 
„ţărilor de peste Carpa'ţi, fu declarat de străin în Transilvania şi 
„suferit în această ţajă, ca sclavii şi animalele, numai pentru 
„folosul economic al principilor, al naţiunei ungureşti, săseşti 
„şi săcueşti. 

„De aci înainte Românii, cuprinşi în massa cea mare a ţă¬ 
ranilor, trebuiră să sufere toate mizeriile feudalităţii ungureşti, 
„toate asupririle unei nobilimi înzestrate cu mari libertăţi, dar 
„fără sentiment de dreptate faţă de ţărani. Moşia ţăranului era 
„considerată ca moşia domnului său, fără ca ţăranul să aibă 
„dreptul a se strămuta dela un domn la altul. El întocmai ca 
„o materie bruta era declarat inamovibil pe moşia domnului său 
„şi silit să împărtăşească întru toate soartea fondului nobilitar, 
„condamnat la o muncă perpetuă în folosul domnului feudal,, 
„câte 4—6 zile de lucru pe săptămână, şi cu toate acestea silit 
„să-i mai dea a 9-a sau a 10-a parte din slaba sa recoltă, un 
„anumit număr din produsul oilor, caprelor, porcilor şi al stupilor, 
„cari de regulă ’i-se luau pe jumătate, şi alte diferite daruri de 
„trei ori pe an, şi iarăşi a 9-a sau a 10-a parte din recoltă pen- 

„tm preoţii catolici sau luterani, supus în fine la toate impozi- 
„tele şi sarcinele publice, să plătească cheltuelile pentru susţi- 
„nerea armatei active, cheltuelile pentru administraţia comi- 
„tatelor, întreţinerea drumurilor şT a podurilor, diurnele depu- 
„taţilor, din care cauză ţăranii din Ungaria şi Transilvania se 
„numiau şi mizerul ,popor contribuitor (misera plebs contri- 
„buens), căci nobilii erau scutiţi de ori-ce impozite şi contri- 
„buţiuni. 

„Moşia ţăranului se împărţea adese-ori între 8—10 copii şi cu 
, toate acestea fie-care din ei trebuia să facă servicii ca pentru 
„o moşie întreagă, supus la stoarcerile şi abuzurile funcţiona¬ 
lilor publici, cari până la 1730 nu aveau nici o leafă in Tran- 
„silvania, ci trăiau numai din amenzile şi taxele ilegale ce le 
„scoteau în sumă nehotărîtă de pe spatele ţăranilor, supuşi în 
„fine la arbitrul şi justiţia implacabilă a domnului pământean, 
„prinşi în jug ca animalele, pedepsiţi cu câte 50 până la 100 
„bastoane, scoşi de pe moşii, aruncaţi în lanţuri, trimişi şi 
„uitaţi în închisorile comitatelor, mutilaţi şi ucişi chiar de domnii 
„lor, dintre cari unii aveau şi dreptul de' viaţă şi moarte a- 
„supra ţăranilor (jus patibuli). 

„In scurt ţăranul nu era decât un sclav, fără drepturi poli- 
„tice şi civile, condamnat chiar prin lege ca el nici-odată să nu 
„mai poată scutura jugul, declarat incapabil de a putea câştiga 
„avere, lipsit de libertate personală şi lipsit chiar de dreptul 
„de a se putea apăra în contra domnului său, pe care nu putea 
„să-l cheme în judecată 11 . 

Sa mai amintim oare suferinţele ţăranilor români din cauza fa¬ 
natismului religios al bisericei catolice şi reformate? însăşi bi¬ 
serica română, ca şi şefii ei, au fost obiectul persecuţiunilor ma¬ 
ghiare cu începere din secolul al 13-lea şi până în secolul al 
18-lea, episcopii români trataţi ca eretici, destituiţi, aruncaţi în 
închisoare, preoţii deveniţi iobagi, mulţime de biserici luate din 
posesia Românilor când de către catolici, când de către refor¬ 
maţi, icoanele din biserici călcate în picioare, aruncate pe străzi 
sau arse în foc, sărbătorile româneşti nerespectate şi ţăranul 
român adese-ori silit pe patul morţii să cheme pe preotul ca¬ 
tolic sau calvin. 

Fără îndoială, antagonismul naţional, care a existat totdeauna 
între elementul românesc şi cel unguresc, a agravat şi mai mult 
toate aceste mizerii, ticăloşii şi crime. 

16 

Situaţia politica şi sociala a ţăranilor români din Transilvania 
şi Ungaria era în rezumat următoarea: Poporul român consi¬ 
derat ca un element periculos în ţară, naţiunea română întreagă 
declarată fără patrie, Românul batjocorit, insultat şi umilit la 
toate ocaziile, înaintea tribunalelor tratat mai rău decât iobagul 
ungur, legile penale aplicate cu o barbarie fără seamăn împo¬ 
triva lui şi peste tot o triplă asuprire asupra Românului: ca 
iobag, ca biserică şi ca naţiune. 

Numele de român era sinonim cu cel de iobag şi amândouă 
exprimau una şi aceeaşi noţiune: un sclav trântit în pulbere şi 
menit să trăiască cum îi cânta nobilimea maghiară, care de câte ori 
unii regi ai Ungariei sau principi ai Transilvaniei voiau sa a- 
ducă unele uşurări, se considera singură în drept să reguleze 
soarta ţăranului, aşa că arbitrarul domnului pământean a rămas 
singura lege, care se aplica ţăranului român. 

Această stare de mizerie desperată a provocat de multe ori 
revolta iobagilor în contra nobililor. Iobagii au fost împinşi 
fatal să pună mâna pe arme şi să-şi facă singuri dreptate. De* 
aceea nu e de mirare că istoria Transilvaniei şi a Ungariei din 
secolul al 14-lea şi până la sfârşitul secolului al 18-lea este plină 
de revoluţiuni şi vărsări de sânge ale iobagilor în contra nobili- 
mei. Vom cita câte-va: 

In anul 1437 ţăranii români din comitatul Solnocului dau mâna 
cu ţăranii unguri şi după o adunare, ţinută împreună în comuna. 
Olpret, moşia de azi a d-lui dr. Al. Vaida-Voevod, încep o crân¬ 
cenă vărsare de sânge in contra nobilimei ungureşti din cauza 
stărei de robie, în care erau ţinuţi. După două încheieri za^ 
darnice de pace (la Căpâlna şi Apoţi), nobilii fiind descoperiţi 
ca umblă cu gânduri ascunse în contra ţăranilor, revoluţia începu 
din nou şi armata ţăranilor împăirţindu-se în două, una înainta 
spre inima Transilvaniei, iar alta spre Ungaria. Ţăranii străbat 
până la Aiud şi ocupă apoi Clujul la 15 Ianuarie 1438, de¬ 
vastând peste tot locul curţile şi moşiile nobililor, cari pustiesc 
şi ei câte-va sate, taie câţi-va ţarani pe cari îi prind şi dau ei, 
nobilii, singuri foc oraşului Aiud, care căzuse în mâinile ţăra¬ 
nilor. 

Cele trei naţiuni, adică Ungurii, Săcuii şi Saşii, văzând că e 
în joc însăşi existenţa lor, se întrunesc din nou la Turda în 2' 
Februarie 1438 şi hotărăsc ca să stârpească pe blestemaţii de 

ţărani, ceea-ce se şi face cu ajutorul armatei. Primul capitan al 
revoluţiei Antonia Magnu fu ucis de nobili şi taiat în bucăţi 
lângă mănăstirea Clujului, iar alţi 9 tovarăşi de ai sai traşi în 
ţeapa pe dealul ce se înălţă dinaintea oraşului Turda. 

A doua revoluţie sângeroasa a fost acea a ţăranilor din Unga¬ 
ria la anul 1514, sub conducerea ţăranului banaţean George 
Dogea. Aceasta cruda rascoala a fost provocată în modul urmă¬ 
tor: Vlaclislau II, regele Ungariei, în faţa primejdiei ce ame¬ 
ninţa ţara sa din partea Turcilor, s’a adresat papei Leon X, ce- 
rându-i ajutor, pe care insa nu ’i-l’a putut da, dar a însarcinait 
pe Toma Bacici, arhiepiscopul Strigoniului, ca sa publice cru¬ 
ciada în contra păgânilor, spunându-se ţăranilor ca acei cari vor 
pleca la rasboiu, vor deveni liberi şi scapaţi de tpate pedepsele. 
Vestea aceasta a produs mare mişcare în popor, care se adună 
din toate părţile ca sa mearga la răsboiu în contra Turcilor, în 
cap cu G. Dogea, un om deştept şi viteaz. Nobilimea însă, ca să 
nu rămână fara iobagi lucratori, oprea cu forţa pe ţarani sa nu 
plece la oaste, iar pe cei cari nu ascultau îi trata cu mare cruzime. 

Dogea, în faţa acestor neomenii, întoarse atunci armata în 
contra nobilimei, pe care ţăranii începură s’o măcelărească, dă- 
rîmând şi dănd foc oraşelor pe unde treceau. Dogea ia drumul 
spre Ardeal, aprinde Nâdlacul, ocupa satele Şiria, Soimuşid şi 
L'vpova şi trage în ţeapa o mulţime de nobili. O alta parte de 
ţarani, sub conducerea popei Laurenţiu, dă foc Orăzii-Mari, de¬ 
vastează comitatul Bihorului şi al Sălagiului, astfel ca flăcările 
edificiilor incendiate se vedeau până la Budapesta. Nobilimea 
ungureasca, în faţa pericolului în care se afla, ceru ajutor dela 
Ion Zapolia, voevodul Ardealului, care pleacă imediat cu trupele 
sale spre Timişoara, unde, după o luptă crâncena, armata ţără¬ 
nească a lui Dogea fu bătută, iar el prins dimpreună cu fratele 
sau şi cu mai mulţi căpitani şi tovarăşi. 

După 15 zile de închisoare grea şi foame, numai 9 ţarani re¬ 
voluţionari mai traiau din 40. Nenorocitul Dogea, drept pe¬ 
deapsă, este pus pe un tron înroşit în foc, iar pe cap ’i-se pună 
o coroană de fer deasemenea înroşită în foc şi pe când sfârâit 
carnea lui în contactul cu ferul încălzit, sunt scoşi din închisoare 
cei 9 tovarăşi ai săi şi poftiţi să mănânce din carnea lui Dogea, 
dacă vor să scape cu viaţă. Dogea expiră în mijlocul celor mai 
groaznice chinuri, iar corpul lui fu taiat în bucăţi şi spânzurat 

în principalele oraşe din Ungaria, ca să servească de spectacol 
şi de batjocură trecătorilor. Mai mulţi alţi prisonieri au fost 
spânzuraţi de arbori, altora li-s’au tăiat urechile şi nasul, fie-care 
nobil făcându-şi justiţia sa proprie asupra iobagilor săi. No¬ 
bilul Kenderesy din comitatul Baci imprima o cruce arsă pe 
fruntea iobagilor săi. 

Revoluţia lui Dogea pătrunsese şi în Ardeal până în ţinutul 
Clujului, unde ţăranii comiseră deasemenea o mulţime de omoruri 
şi devastări. Dar în scurt timp fu învinsă şi această armată ţă-, 
rănească, iar popa Laurenţiu fu prins, tras în ţeapă şi apoi fript 
ca un purcel, după cum se exprimă un cronicar din secolul al 
16-lea. 

A treia revoluţie sângeroasă fu aceea a ţăranilor români din 
Transilvania lăi anul 1599. Contele Wolfgang Bethlen, cancelarul 
Transilvaniei, spune că această revoluţie a izbucnit după-ce s’a 
lăţit faima despre bătaia pe care a dat-o Mihai Viteazul lui 
Andrei Bathory la Şelimbăr, lângă Sibiu. 

Contele Bethlen scrie textual: 

. Fiecare (om) vedea înaintea ochilor săi numai ziua cea din 

„urmă a vieţei sale şi nimeni nu putea să iasă din Ardeal, chiar 
„dacă ar fi voit, fiind-că Românii din Transilvania, în credinţa 
„că au să capete acum un domn din gintea lor, apucară lăncile 
„ascuţite şi suliţele, de cari se folosesc după datina lor, ocupa¬ 
seră drumurile şi omorau ici-colo pe cei cari fugiau într’ascuns 
„sau pe faţă, cum şi pe cei cari rămâneau acasă, năvăliau în 
„casele nobililor, le jefuiau averile şi făceau ca nefericirea, care 
„în sine era destul de mare, să fie şi mai crâncenă la văzut şi la 
„auzit. Aşa a pierit Franz Teke, vice-comitele comitatului Turda, 
„Ladislau Boronkay şi alţi mulţi bărbaţi distinşi ai nobilimei. 
„Şi de data aceasta Românii din Transilvania erau cu atât mai 
„crânceni, fiindcă mai înainte, pe când Transilvania era liniştită, 
„ei de regulă erau condamnaţi la cele mai aspre pedepse, dacă 
„se constata prin judecată că au comis vre-o crimă. Nici-odată 
„furcile, temniţele, sucurile, cârligele, ştreangurile şi colţurile 
„stâncilor n’au omorît mai mulţi criminali ca români u . 

Au mai fost şi alte revoluţiuni parţiale ale Românilor din 
Ardeal, dar cadrul limitat al acelui volum nu ne îngădue să le 
înşirăm pe toate, afară de cele două revoluţii dela Abrud: prima 
din anul 1727, când Românii de aici s’au răsculat în contra 

■Ungurilor, au constituit un consiliu comunal românesc şi s’au 
pus cu puterea în stăpânirea drepturilor ce revendicau, iar a 
doua în anul 1760, când a fost mai mtilt o manifestaţie sgomo- 
toasă a Românilor din Abrud, în urmărirea unor drepturi ale 




: 



Cruce sau troiţă ridicată, după infâptuirea României Mari, in memoria lui 
Mihai Viteazul, pe câmpia Turdei, în locul unde a fost asasinat marele 
Domn al Munteniei la 19 August 1601. 

lor pe teren bisericesc, călcate în picioare in urma unirei cu 
biserica Romei a unei părţi dintre Români, unire la care Moţii 
au rămas totdeauna foarte refractari. Despre celelalte două mari 
revoluţiuni ale Românilor din munţii Abrudului — a lui Horia din 

anul 1784 şi a lui Avram luncii din anii 1848 49 ma voiu 
ocupa mai pe larg în capitolele următoare. 

Pe la sfârşitul secolului al 17-lea, insa Românii din Tran¬ 
silvania, după lungi şi grele suferinţe, dorind în fine sa scape 
de mizeriile unei robii insuportabile, precum şi de persecu- 
ţiunile religioase ale calvinilor, se hotaresc sa-şi schimbe reli- 
giunea străbună, crezând ca cu chipul acesta vor ajunge la o 
stare ipolitica mai fericita. 

Seduşi pe de o parte prin diferitele promisiuni ale călugărilor 
iezuiţi Gavril Hevenesi şi Paul Barani, iar pe de alta fiind în¬ 
demnaţi şi de Curtea imperială din Viena, mitropolitul ortodox 
Atanaşe din Alba lulia, m nădejdea de mai sus, făcu unirea |Cu 
biserica Romei, unire care primi o formă reala prin manifestul 
din 7 Octombrie 1698, dat ia mănăstirea Sfintei Treimi din 
Alba lulia şi prin care acest mitropolit, slab de înger şi de cre¬ 
dinţă, declara împreuna cu 38 protopopi români că se unesc cu 
biserica romano-catolica, voind, după cum ziceau dânşii, „să 
trăiască cu aceleaşi privilegii cu cari trăiesc membrii şi preoţii 
bisericei catolice“. 

Istoricul Nic. Densuşianu, el însuşi fiu al bisericei române- 
unite, caracterizează în modul următor acest însemnat şi greşit 
pas făcut de Românii ardeleni, care a fost, este şi va fi totdeauna 
cea mai serioasa piedica la desăvârşirea unirei tuturor sufletelor 
româneşti: 

„Dar unirea din 1698 fu un pas greşit al Românilor de 
„peste Carpaţi. Prin actul dela 1698, mitropolitul Atanase şi 
„clerul din Transilvania sacrificară integritatea bisericei ro- 
„mâne pentru o simplă speranţă a unor drepturi politice 
„şi civile, drepturi, care, mai curând sau mai târziu, se puteau 
„câştiga şi pe alta cale. Şi in fapt unirea cu biserica Romei nn 
„schimbă de loc poziţia socială şi politica a Românilor din 
„Transilvania. Biserica română a rămas şi de aci înainte numai 
„biserica tolerata, naţiunea româna o naţiune fără drepturi poli¬ 
tice, preoţii uniţi iobagi ai nobiHlor, fără de privilegii şi fără 
„venituri, poporul fără reprezentanţi in camera Transilvaniei, 
„oficiile ţărei distribuite numai la aderenţii celor patru reli- 
„giuni (catolica, calvină, luterană şi unitară) şi fără nici o con- 
„sideraţiitne la religiunea română unită, iar poporul român, care 
„nu voi sa treacă la unire, lipsit de biserici, lipsit de episcopi 

„şi persecutat în toate modurile şi pe toate căile de guvernul din 
„Transilvania şi de guvernul central din Viena, aşa că unirea 
„cu biserica Romei, care se făcuse din simple motive politice, nu 
„aduse de Loc rezultatele, pe cari le sperase mitropolitul Atanase 
„şi clerul român dela 1698“. 

Intr’adevăr desiluzia a venit repede şi a fost mare şi crudă. 
Trista păţanie a episcopului Inocenţiu Micu Clain, care pentru că 
formulase un program întreg de revendicări naţionale, cerând 
Curţei din Viena egala îndreptăţire a Românilor din Ardeal, ’şi-a 
atras disgraţia din partea ei şi surghiunul la Roma, precum şi 
paţania bătrânului episcop Grigore Maior, care şi dânsul a fost 
silit să se retragă din scaunul episcopal la 1782, dovedesc cu 
prisosinţă grozava desiluzie, care a lăsat să se întrevadă aurora 
revoluţiunei lui Horia. 

CAPITOLUL XXVIII. 

ASUPRIRILE ÎNDURATE DE ROMANII DIN MUNŢII 
ABRUDULUI ŞI DRUMURILE LUI HORIA LA ÎMPĂRATUL 

Populaţia românească din munţii Abrudului, compusă din mi¬ 
nieri şi castrenşi, s’a bucurat încă din vechime de anumite drep¬ 
turi şi libertăţi. Pela anul 1547 aflăm aici pe un lacob, ca voe- 
vod al Românilor din munţii Abrudului. 

In vremurile vechi castrenşii din Abrud şi jur erau obligaţi 
ca, ipelângă serviciile militare, să dea regilor Ungariei un anu¬ 
mit număr de piei de vulpe, de şder, de veveriţe, apoi dijme 
din oi şi miei, venituri, cari, după desfacerea Transilvaniei de 
Ungaria (1326), trecură toate în posesia principilor transilvani. 
Mai târziu pentru impozitele în natură se introdusese o taxă de 
răscumpărare în bani. 

Dar dela 1715 încoace Românii din munţii Abrudului începură, 
încetul cu încetul, să fie consideraţi ca iobagi ai statului, taxa 
în bani fu privită ca o taxă pentru răscumpărarea sarcinelor 
iobăgeşti şi întreg teritoriul munţilor cu casele, grădinile şi ară¬ 
turile muntenilor fu declarat ca domeniu al statului — şi cum 
se afla încă din vechime instituită la Zlatna o administraţie 
publică pentru încasarea diferitelor venituri, întreg teritoriul mun¬ 
ţilor se numi domeniul Zlatnei. 

In anul 1775 intervine în situaţia muntenilor o schimbare şi 
mai nenorocită şi anume taxa de răscumpărare, pe care aveau 
s’o plătească Românii din munţii Abrudului, se măreşte în 1775 
dela 5859 florini anual la 14.769 florini, iar în 1783 la 21.555 
florini. Şi calamitatea era că pe lângă această taxă, în care se 
credea că sunt cuprinse toate obligaţiunile feudale ale muntenilor, 
li-se mai pusese în spinare o mulţime de alte contribuţiuni, pre- 

cum şi z’ile de lucru, astfel că Românii din munţii Abrudului, 
iobagi ai Statului, ajunseră într’o situaţiune mai de plâns decât 
iobagii nobilimei şi adică lipsiţi de munţi, de vechiul lor par- 
trimoniu, fără pământuri de arătură, fără grădini, fără fânaţe, 
supuşi la robote sau la zile de lucru şi pe deasupra supuşi şi la 
plata unei enorme taxe domeniale. Obligaţiuni duble în bani şi 
în natură pentru aceleaşi servicii. 



împărăteasa Maria Tereza, lica lui Carol VI, născută Ia 13 Maiu 1717 in 
Viena şi decedată la 19 Noembrie 1780. 

Din această cauză s’au întâmplat o mulţime de conflicte între 
populaţie şi funcţionarii domeniului. In anul 1778 locuitorii co¬ 
munelor Vidra, Câmpeni, Bistra şi Rîtil mare — aceasta din 
urmă cuprindea pe atunci satele Albac, Secătura, Scărişoara şi 
Ponorelul — se plâng printr’o numeroasă deputatiune la gu¬ 
vernul transilvan din Sibiu în contra diferitelor abuzuri. In loc 
de dreptate, membrii deputaţiunei se văzură da{i în judecata 

penala fiind-ca au turburat liniştea autorităţilor din Sibiu, — 
căci iobagii n’aveau nici măcar dreptul sa reclame în contra a- 
supritorilor — şi condamnaţi a suferi unii câte 25 bastoane, iar 
alţii câte 12, plus suportarea cheltuelilor de judecata. Deputatul 
Gavril Todea, bătrân de 80 ani, a şi murit în urma bătăii. 

Românii din munţii Abrudului, convingându-se că la guvernul 
transilvan în zadar cer dreptate, ei trimit mai multe deputa- 
tiuni la Viena, la Împărăteasa Maria Tereza, şi apoi la succesorul 
ei, la împăratul Iosif II, având aproape totdeauna în fruntea lor 
pe ţaranul iscusit din Albac Ursa Nicola, zis floria, şi pe Ion 
Cloşca din Carpeniş. 

In interesul adevărului istoric trebue să mărturisim că împă¬ 
ratul Iosif II, care a domnit dela 1780 până la 1790, a fost 
cel mai luminat domnitor al epocei sale. Era milos cu poporul 
de jos şi Românilor le-a arătat totdeauna multă bună-voinţă. 
Din nenorocire, actele sale erau sabotate cu viclenie de către auto¬ 
rităţile ungureşti, ori de câte-ori ele conţineau dispoziţiuni fa¬ 
vorabile Românilor. El a călătorit în două rânduri prin Ardeal 
ca să cunoască situaţia, ascultând plângerile poporului, mai în- 
tâiu în 1773, ca moştenitor al tronului şi regent, şi apoi în 
1783 ca împărat, când a fost şi la Alba Iulia şi Zlatna, fiind 
singurul Habsburg, care dela 1691, când Transilvania ajunse 
sub domnia casei austriace, a ţinut să viziteze această ţara atât de 
ruinată prin păcatele feudalităţii ungureşti. 

Pe atunci se agita în politica internaţională a Europei urmă¬ 
torul plan grandios, făurit de împărăteasa Ecaterina II a Rusiei: 
ca pe ruinele imperiului turcesc să se ridice din nou statul in¬ 
dependent, cunoscut în vechime sub numele Dacia, care urma 
să se formeze din principatele Moldovei şi Munteniei, apoi din 
Basarabia, sub sceptrul unui principe de religie ortodoxă şi a- 
vând ca frontiere Nistrul şi Marea Neagra în spre Rusia, apoi 
Dunarea şi Oltul dinspre Austria. Scopul împărătesei Ecaterina II 
prin acest plan, care fu acceptat şi de împăratul Iosif II la 13 
Noembrie 1782, era ca să nu mai fie nici o vecinătate între Ru¬ 
sia, Austriai şi între noul stat, care urma să se înalţe pe ruinele 
imperiului turcesc. 

întocmai ca în prima sa călătorie făcută în Ardeal în 1773, 
tânărul împarat primi şi în a doua sa vizită prin Ardeal o mul¬ 
ţime de petiţiuni, în special dela iobagii români. Cu acest prilej, 

aflându^se lat Sibiu, a declarat de ştearsa robia personală a 
iobagilor din Ardeal, zicând: „ca să înceteze odaia peste tot 
locul această degradatoare stare de sclavie a ornenirei 11 . Dar 
nobila sa intenţiune întâmpinând o vehementa opozitiune din 



împăratul Iosif II, fiul Măriei Tereza, născut Ia 13 Martie 174r şi decedat 
la :o Februarie 1790. Va urcat pe tron la 29 Noembrie 1780. (După un tablou 
al d-lui G. Olszewsky, directorul muzeului Toma Stelian din Bucureşti). 


partea nobilimei maghiare şi din partea cancelariei aulice, desr 
fiintarea iobăgiei a rămas şi de astă-data o simplă dorinţa 
neexecutată. 

Ambele călătorii ale împăratului Iosif II în Transilvania au 

lăsat o adâncă impresiune in inima ţăranului român, care i-se 
adresai prin diferite depultaţiuni cu plângerile sale totdeauna plin 
de încredere. 

Plângerile muntenilor, înaintate prin aceste deputaţiuni în anii 
1779—1782 fie Curţei imperiale, fie cancelariei aulice, erau ur¬ 
mătoarele: 

a ) Căjpe lângă taxa domenială, care în anii din urmă fusese 
urcată în mod excesiv, li-s’a interzis dreptul de păşunat, dreptul 
de a tăiai lemne de construcţie şi li s’au impus să facă o mulţime 
de lucrări ilegale şi anume: să taie 13.182 stânjeni de lemne 
pentru domeniu, pe care să le şi transporte la locurile de con- 
sumaţiunp, să cosească fâneţele Statului, să strângă şi să tran¬ 
sporte fânul, să ducă vinul şi rachiul (vinarsul) până la Zlatna, 
depărtare de câte 3—4 zile pentru unele comune, să transporte 
fer dela (Hunedoara pentru stabilimentele minelor statului, pre¬ 
cum şi orz din Ungaria) pentru berăria statului, depărtare de 
câte 10—12 zile, să sape un capal lung cât toate zilele — şi toate 
aceste lucrări să le facă gratuit sau pe lângă o plată mize¬ 
rabilă. | 

b) Că;întreg ţinutul munţilor Abrudului fiind un pământ ne¬ 
roditor, locuitorii aveau mai înainte dreptul să-şi aducă ali¬ 
mente (grâu, orz, porumb etc.J.din Ungaria, libere de ori-ce 
vamă, iar acum sunt siliţi să le cumpere cu preţ îndoit dela a- 
rendaşul domeniului. 

c) Că preoţii sunt supuşi la taxe şi servicii feudale la fel cu 
iobagii. 

d) Că's’au luat bisericele din proprietatea ortodoxilor şi s’au 
dat la uniţi. 

e) Că drepturile şi libertăţile proprietarilor de mine şi ale 
minerilor* nu se mai respectă. 

f) Că dacă moare un locuitor din munţi, atunci rudele mai 
apropiate sunt forţate să plătească funcţionarilor domeniali în¬ 
treg preţul averii ce li-se transmite. 

g) Că li-s’a impus să dea pentru armată diferite lucruri, pe 
cari ei trebue să le cumpere cu bani şi pentru cari nu li-se dă 
nici o plată. 

h) Că primarii din comunele Riul mare, Vidra, Câmpeni şi 
Bistra au încasat de pe spinarea locuitorilor suma de 14.491 flo¬ 
rini, sub titlul de cheltueli de cancelarie, şi tot sub acest titlu 

a luai de pe dânşii subprefectul Komaromi suma de 8388 
florini. 

i) In fine că mai mulţi deputaţi, cari au înaintat plângeri la 
guvernul din Sibiu şi Curţii imperiale din Viena, au fost pe¬ 
depsiţi, unii cu amenzi în bani de câte 100—200 florini, iar alţii 
au fost închişi şi bătuţi ca nişte tâlhari la trei hotare, ca Petru 
Nicola şi bătrânul Gdvrilă Todea. 

Toate aceste petiţiuni au fost trimise de Curtea imperială şi 
de cancelaria aulică guvernului din Sibiu cu ordinul de a se cerceta 
veracitatea lor şi, în caz de adevăr, să indice şi măsurile pentru 
încetarea nelegiuirilor. 



Medalia bătută in amintirea vizitei făcute de împăratul Iosif II in 
Transilvania, Ia 1773, când era numai regent. 


Este de prisos să spunem că ancheta, deşi ordonată de împărat, 
a fost tot amânată, iar deputaţii comunelor erau mereu urmăriţi, 
închişi şi maltrataţi, astfel că neputându-se obţine nici o uşurare, 
isbucnirea revoluţiei, la 1784, se părea a fi singura mântuire. 

Preludiul acestei serioase mişcări populare a fost scandalul 
făcut de Moţi în ziua de 24 Maiu 1782, la Câmpeni, cu ocazia 
târgului de ţară. Iată motivul scandalului: Până în anul 1778. 
Românii din munţii Abrudului se bucurau de dreptul de cârciumă- 
rit, putând vinde fie-care vin sau rachiu, dacă credea că cu 
modul acesta poate câştiga ceva. Se plătea numai o mică taxă, 
zisă de răscumpărare. In anul 1778 administraţia financiară din 
Transilvania înfiinţează sistemul licenţelor de băuturi, punând 
pentru toţi locuitorii din munţii Abrudului, cari se ocupa^ cu 

cârciumaritul, o taxa fiscală de 1 creiţar şi jumătate pentru 
vadra de vin şi de 1 creiţar pentru vadra de rachiu. Muntenii pla- 



Horia, capul revoluţiei din 1784. (După o stampă din colecţia 
d-lui Ion I. C. Brătianu). 


tiau acum de două ori impozitul dreptului de cârciumărit, întăiu 
ca răscumpărare şi în al doilea rând ca licenţa. 

In anul 1781 dreptul de cârciumărit în munţii Abrudului fu 

dat în arenda la doi Armeni cu numele Martin Bosniac şi Martin 
Patrubani, pe termen de 6 ani şi cu preţul de 12.000 florini a- 
nual. Aceşti arendaşi lacomi interziseră locuitorilor de a mai 
exercita cârciumăritul în particular şi prin agenţi d’ai lor con- 
fiscau ori-ce băuturi gasiajU pe la oameni, pe cari îi şi amendau. 



Cloşca, al douilea capitan al revoluţiunei din 1784. (După o 
stampă din colecţia d-lui Ion I. C. Brătianu). 

Severitatea arendaşilor armeni a mers pân,acolo, încât la Abrud, 
în timpul Paştelor din anul 1782, confiscă şi o sticla cu vin 
trimisă de un credincios din Abrud-sat preotului loca,l ca să 
cuminece pe locuitorii comunei. 

In ziua de 24 Maiu 1782, cu ocazia târgului de ţara din 

Câmpeni, locuitorii din comunele Râul Mare, Vidra, Câmpeni şi 
Bistra, conform unui vechiu drept, aduseră şi ei băuturi spre 
vânzare. Dar arendaşii armeni se opuseră prin oamenii lor, pe 
cari îi înarmaseră cu lănci, pistoale şi puşti, împiedicând ori-ce 
amestec al muntenilor în dreptul lor de cârcdumărit. O scânteie 
trebuia ca să se aprindă focul — şi scânteia o dete un servitor 
al arendaşilor, care, alergând călare în fuga mare prin târg, 
trânti la pământ o femeie din Hălmagiu, care vindea nuci, apoi 
calcă cu calul în picioare pe un ţăran din Zărand, care ’şi aşeza 
într’un sac lâna ce o cumpărase în târg. Dar ţăranul din Ză¬ 
rand, sculându-se înfuriat de sub picioarele calului, puse re¬ 
pede mâna pe o săc.ure, sări îndată la un butoiu cu vin al a-, 
rendaşilor armeni, spărgându-i fundul şi vărsându-i băutura. 

Un alt ţăran, cu numele Iacob Zăhuţ din Râul Mare, care ,a- 
dusese mied de vânzare în târg, fiind luat de servitorii aren¬ 
daşilor cu înjurături şi lovituri cu pa|tul puştei şi dus la in¬ 
spectorul domeniului, se întâlneşte cu românul din Zărand toc¬ 
mai pe când acesta spărgea butoiul cu vin al Armenilor aren¬ 
daşi şi apoi dând chiote prin târg, se strânge o mulţime de ţă¬ 
rani, cari sar cu totii la butoaiele arendaşilor, spărgându-le fun¬ 
durile şi vărsându-le toată băutura. 

In fata acestei scene şi a furiei multimei, cârciumarii şi ser¬ 
vitorii arendaşilor fug imediat din târg, de frica de a nu fi 
masacraţi. 

Acest incident a dat însă prilej guvernului transilvan să pe¬ 
depsească cu moartea pe autorii scandalului, în care muntenii 
îşi .apărau un drept al lor şi pentru care dânşii mai plăteau sta¬ 
tului şi o taxă de răscumpărare. Intr’adevăr, 23 de primari şi 
consilieri comunali sunt condamnaţi de judecata forului domenial 
din Zlatna la câte 25— 100 bastoane şi cu 3 luni până la 2 ani 
de închisoare, iar alţi 5, ca autori principali şi sub motivul ca 
au agitat poporul să trimită deputaţiuni la Viena, sunt condamnaţi 
la moarte. Unul din aceştia, cu numele Dumitru Todea, a fost 
condamnat şi la tortură înainte de executare, iar după executare 
să ’i-se taie capul, corpul să i-se despice în 4 părţi, iar bucăţile 
să x i-se pună în ţeapă. 

Astfel terorismul era la culme in munţii Abrudului. 

In cursul lunei Maiu 1783 o nouă deputaţiune a Moţilor luă dru¬ 
mul Vienei ca să se plângă despre multele abuzuri şi cruzimi şi 

totodată să ceară scăparea vieţei celor 5 locuitori condamnaţi la 
moarte, precum şi ordin ca deputaţii lor să nu mai fie arestaţi 
de către funcţionarii domeniului pentru faptul că reclamă dreptate 
la Curtea împărătească. 

La 7 Iunie 1783 împăratul dete ordin guvernului din Transilva- 
nia ca nici locuitorii din munţii Abrudului şi nici deputaţii lor 
să nu mai fie urmăriţi pentru plângerile ce le-au înaintat la Vierna 
şi nici să se execute vre-o sentinţă de moarte asupra lor. Cu toate 
acestea, sentinţa forului domenial din Zlatna fu executată în mare 
parte asupra muntenilor. Numai pedeapsa cu moarte fu schimbată 
în închisoare dela 1—2 ani şi câte 50—100 bastoane. 

In luna Noembrie 1783, Horia, deputatul ţăranilor din Râul 
Mare (Albac), şi Cloşca, deputatul ţăranilor din Cărpeniş, Abrud,, 
Bucium etc. pleacă pentru a treia oară la Viena 1 ). De astă-dată de¬ 
putaţii Moţilor sunt siliţi să aştepte luni întregi în capitala A- 
ustriei, deoarece împăratul losif II era plecat la Roma, în Italia, 
de unde se întoarse la 10 Martie 1784. La 1 Aprilie acelaşi an, 
Horia fu primit în audienţă de împărat, căruia ii prezintă o nouă 
petiţiune în numele comunelor Râul Mare, Vidra, Câmpeni, Bistra, 
Muşca, Baia-de-Arieş, Bucium, Abrud şi Cărpeniş şi prin care 
locuitorii se plângeau că cu toate rugăciunile lor înaintate în dife¬ 
rite rânduri la Curtea imperială, ei n'au putut să obţină nici o 
uşurare. 

In 13 Aprilie 1784, împăratul comunică guvernului transilvan 
ca până la hotărîrea sa în ceea-oe priveşte ancheta ordonată încă 
în anul 1780, locuitorii comunelor suplicante, ca şi deputaţii lor, 
să nu mai fie persecutaţi de către funcţionarii domeniali şi ai ju¬ 
deţului, iar cei închişi pentru plângerile făcute să fie imediat puşi 
în libertate. 

Această audienţă a lui Horia la împăratul din primăvara anului 
1784 joacă un rol important în tot cursul memorabilei revoluţiuni 
ce ’i-a urmat. Intr’adevăr, este fapt pozitiv că Horia, îndată după 
întoarcerea sa acasă, începu să agite pe ţăranii din Ardeal, mai 

1) Rubin Patiţa, fost advocat in Câmpeni, susţine în cartea sa: „Munţii 
noştri. Ţara Ţopilor“, că Horia a fost de 4 ori la Viena: In 1779, în 1780 şi 
fără a preciza data călătoriei a treia, spune că a patra călătorie a făcut-o în 
anul 1783, în postul Crăciunului. Drumul pe jos, la dus şi întors, comptând 
2 luni, Horia a fost primit pentru ultima oară în audienţă de împăratul Io- 
sif II la 1 Aprilie 1784 

17 

întâiu în secret şi mai târziu pe fată, spunându-le că împăratul în 
repetate rânduri a dat ordine în Transilvania în sensul ca ţăranii 
să nu mai facă servicii în măsura de pân’aci, dar că nobilii şi au¬ 
torităţile nu vor să respecte cuvântul împărătesc şi să-l aducă la 
cunoştinţa iobagilor; că din această cauză împăratul a dat ordin să 
se militarizeze ţara întreagă şi iobagii să capete arme; că dânsul 
are hârtii dela împăratul în care se ordonă ca ţăranii să nu mai 
facă de aci înainte servicii nobililor, ci numai împăratului; că mo- 
narchul nu ştie nimic de puzderia de impozite aruncate de nobilime 
şi de funcţionari numai asupra iobagilor, în folosul lor propriu şi 
fără ştirea împăratului, şi că deoarece nobilimea nu vrea să comu¬ 
nice ţăranilor prdinele date pentru uşurarea lor, împăratul Va auto¬ 
rizat pe el ca să răscoale pe Românii din Ardeal şi cu ajutorul lor 
să extermine pe toţi magnaţii, pe toţi nobilii şi pe ceilalţi Unguri, 
să le prădeze şi prefacă in cenuşă toate curţile şi averile, aşa ca 
să nu mai rămână piatră pe piatră, căci aceasta este voinţa şi po¬ 
runca împăratului. 

Spre a convinge ţărănimea că toate acestea sunt adevărate, 
Horia se prezintă în faţa poporului cu o cruce mică aurită, pe care 
se afla şi chipul împăratului Iosif II şi pe care, zicea el, ’i-a dat-o 
însuşi împăratul pentru-ca Românii să aibă deplină încredere in 
cuvintele sale şi pentru-ca soldaţii din armata imperială să nu 
tragă asupra lor, îndată ce vor vedea semnul crucii. 

Fără îndoială, cuvintele lui Horia au găsit toată încrederea în 
rândurile ţărănimei ardelene, producând în acelaşi timp o mare 
consternare printre toţi nobilii Ardealului, cari, ştiind antipatia 
împăratului faţă de ei, credeau că trebue să existe un sâmbure de 
adevăr în cuvintele: „cu voia şi cu porunca împăratului 11 . 

Este de remarcat că în primăvara anului 1784, pe când Horia 
ţinea acest limbagiu ţăranilor români, aceştia erau în plină agita¬ 
ţiune din cauza conscripţiunei militare, ordonată încă la 1761, sub 
împărăteasa Marta Tereza, în scopul înfiinţărei pelângă graniţele 
Ardealului a mai multor regimente de grăniceri. Lucru foarte na¬ 
tural, .locuitorii comunelor româneşti alergau cu droaia să se înscrie 
în aceste regimente, ştiind bine că astfel scapă de iobăgie, devin 
oameni liberi şi proprietari de pământ, având o singură obligaţi¬ 
une: să apere graniţele ţărei în timp de pace şi în timp de răsboiui. 

Cuvintele lui Horia, puse în gura împăratului şi spuse ţăranilor 
în semnul crucii, prindeau de minune şi scânteia revoluţiei încolţise 

în aproape toate masele ţărăneşti. Comunele iobăgeşti, la auzul 
svonului că împăratul voeşte să militarizeze ţara întreagă, începură 
a alerga la ofiţerii din Alba Iulia ca să ceară arme şi să-şi înscrie 
flăcăii ca militari. începutul îl făcură ţăranii din comuna Hăpria r 
judeţul Alba, apoi urmară cei din comunele vecine: Henig, Straja, 
Dumitra şi Vingard şi în scurt timp veniră şi ţăranii din comitatele 
vecine, căci nimeni nu voia 
Să mai fie iobag. In decurs 
de 4 săptămâni (15 Iulie— 

15 August) 81 comune din 
judeţele Alba, Turda, Ză- 
rand şi Cetatea-de-baltă se 
înscriseseră la Alba-Iulia. O 
asemenea mişcare se ivi re¬ 
pede şi în Ţara Haţegului. 

Comunele iobăgeşti, în¬ 
dată după înscriere, înce¬ 
pură să refuze nobililor ori¬ 
ce servicii şi ori-ce plată de 
taxe feudale. In unele loca¬ 
lităţi, iritaţiunea născută 
între ţarani şi nobili, în 
urma conscripţiei militare, 
ajunsese până la acte de 
violenţă. 

In faţa acestei situaţiuni, 
baronul S. Bruckenthal, gu¬ 
vernatorul Ardealului, vă¬ 
zând că conscripţia se înce¬ 
puse din partea armatei fără 
ştirea guvernului, că turbu- 
rările iau un caracter din 
ce în ce mai serios, decise să declare întreagă această operaţiune 
fără nici o valoare şi să ordone ţăranilor ca să continue serviciile 
iobăgeşti, ceea-ce spori şi mai îngrijitor agitaţiunea printre ţărani. 

Tendinţele revoluţionare se manifestau în toate părţile. Prin 
unele sate ţăranii declarau în public că „ţara asta este a Românilor 
şi nu a Ungurilor şi că dacă vor căpăta ei arme în mână, vor a- 
lunga de pe pământurile lor pe Unguri şi pe domnii feudali!“ 



George Crişan, al treilea căpitan al re¬ 
voluţiei din 1784 . Născut la 1733 în co¬ 
muna Vaca din fostul judeţ al Zaran- 
dului. S’a spânzurat în închisoare. Totuşi 
corpul lui a fost pus în ţeapă la Cărpe- 
niş, Abrud, Bucium, Brad şi Mihăleni. 
(După o stampă din colecţia Academiei 
române). 

In toamna anului 1784 o conspiraţiune ţărănească aprinse uşor 
focul în ţara Moţilor. Capii conspiraţiunei erau cei trei căpitani: 
Horia, Cloşca şi Crişan. 

Capul revoluţiei Ursa Nicola sau Horia era din ALbac, sat a- 
parţinător pe atunci comunei Râul Mare, iobag al statului, în 
vârstă de 54 ani pe timpul revoluţiei. Adevăratul său nume era Vasi/e 
Nicola, după cum singur declară în testamentul său. Ursu era nu¬ 
mai o numire particulară, conform unui obiceiu Ia ţăranii din 
munţii Abrudului de a da băeţilor numele de Urs în locul nu¬ 
melui de botez, iar numele de Horia era un epitet popular dat 
de Moţi pentrucă îi plăcea să cânte, să horească. Deştept, vorbă¬ 
reţ, simpatic ca înfăţişare, constant şi foarte hotărît, mai ales faţă 
cu duşmanii ţăranilor, Horia fusese un fel de apărător al ţăranilor 
pela judecătoriile comunale din munţii Abrudului. Sărac lipit, căci 
n’avea decât o căsuţă 1 ) de bârne late de brad (pe care am vizi¬ 
tat-o şi eu în vara anului 1885 într’o excursiune şcolară), era 
înzestrat în schimb cu multe cunoştinţe practice, câştigate în viaţa 
sa agitată şi în călătoriile sale pela Viena. Horia se bucura de o 
imensă popularitate, mai ales printre iobagii comunelor de pe 
văile Arieşului Mare şi Arieşului Mic. Din căsătoria cu soţia sa 
Ilina a avut doui copii: pe Ion, care a fost şi dânsul vice-căpitan 
pe vremea revoluţiei, şi pe Luca. 

Al douilea căpitan al revoluţiei a fost Ion Cloşca, cel mai intim 
prieten al lui Horia. Cloşca, ca şi Horia, era iobag al statului din 
comuna Cărpeniş, lângă Abrud. Numele său adevărat era Ion 
Oargă, iar Cloşca, un simplu epitet popular, ’i-s’a dat în glumă de 
consătenii săi, conform uzului românesc de a ’i-se da fie-căruia 
câte o poreclă. Inteligent, concentrat şi curagios, Cloşca câştigase 
încă de tânăr iubirea ţăranilor din comunele Cărpeniş, Abrud şi 
Bucium, care în trei rânduri îl trimisera ca deputat al lor la Curtea 
din Viena. Mai întâia a fost trimis în anul 1779, când avea numai 
32 de ani. Ceva mai înstărit decât Horia, poseda o casă mai bună 
pe o coastă lângă drumul ce duce dela Abrud la Câmpeni, anume 
pe coasta Cloşceştilor, apoi câte-va locuri de arătură şi fâneţe. 
Pe soţia Iui o chema Marina, pe fratele său Teodor Oargă, iar pe 
soru-sa Achimia. 


I) Casa era situată pe dealul Fericetului, aproape de culme, şi s’a păstrat 
până în anul 1898. 

In fine al treilea căpitan, George Crişan, era tot iobag al 
statului din comuna Cărpeniş, având pe vremea revoluţiei etatea 
de 52 de ani. Mândru şi impunător, sever şi hotărît. Numele său 
adevărat era Marcu Giurgiu, originar din comuna Vaca, judeţul 
Zărandului, adică de pe Valea Crişului Alb, oeea-oe i-a adus nu¬ 
mele de Crişatt din partea muntenilor. La Cărpeniş a ajuns prin 
însurătoare. Fost soldat în armata, unde disciplina militară ’i-a 
înăsprit şi mai mult natura sa de fer, pe care a dovedit-o 
în mijlocul crâncenelor vărsări de sânge comise de el şi oamenii 
lui în contra nobililor din comitatul Zărandului. 

Este interesant de amintit că în afară de Horia, Cloşca şi Crişatt 
mai apare în primele zile ale revoluţiei încă un al patrulea căpitan, 
un bărbat de statură înaltă, cam de 50 de ani, cu fata negricioasă, 
purtând pe cap o chiveră roşie de soldat, încins cu o sabie lungă 
şi purtând două pistoale la brâu. Acest căpitan a fost prezentat în 
fata poporului din Bucium (la 8 şi 9 Nov. 1784) de către însuşi 
Horia, care îi zicea „căpitan**. Toate ordinele date de Horia, el 
le-a înăsprit şi mai mult. Este însă curios că acest căpitan (ple¬ 
când în ziua de 9 Novembre din Bucium în comuna Muşca, el 
dispare de pe teatrul revoluţiei pentru totdeauna. 

Cine şi de unde era acest căpitan, nu s’a stabilit nimic preda 
până azi. După unele manuscrise contimporane, el ar fi un ofiţer 
rus cu numele de Mihai Poperski sau Popescu, dânsul declarând 
odată că ar fi din Bucureşti, iar altă-dată dela Iaşi. 

CAPITOLUL XXIX. 

REVOLUŢIA LUI HORIA ŞI ÎNĂBUŞIREA EI 

Am spus în capitolul precedent că revoluţia lui Horia s’a pornit 
în urma unei conspiraţiuni şi că capii conspiraţiei erau cei trei că¬ 
pitani: Horia, Cloşca şi Crişan. Asupra faptului cum s’au legat ei 
intre ei aceşti trei căpitani şi ce fel de înţelegere s’a stabilit între 
dânşii, istoria tace, precum tac şi interogatoriile ce li-s’au luat cu 
ocazia judecării lor. Ceea-oe se ştie precis este că toţi ţăranii, cari 
s’au înscris sub steagul lor, au depus jurămâni de credinţă şi că 
revoluţia urmărea două scopuri: unul politic şi altul social. Politic, 
pentru-că căpitanii (ţăranilor voiau să întindă revoluţia peste toată 
Transilvania, să suprime pe toţi nobilii şi Ungurii şi să-i forţeze 
a se face români, primirid religia românească ortodoxă. Cu aceasta 
ei voiau să pună capăt domniei ungureşti din Ardeal şi ţara să a- 
jungă sub puterea preponderentă a elementului românesc, sub 
sceptrul Casei de Habsburg. 

In ce priveşte caracterul social al revoluţiei, el rezultă din ur¬ 
mătoarele 'cereri ale ţăranilor: 

1. Poporul român să fie liber de iobăgie. 

2. Nobilime să nu mai fie, iar nobilii să plătească clâri întocmai 
ca şi poporul ţăran. 

3. Românii să capete arme şi să fie militari, deci înarmare na¬ 
ţională. 

4. Pământul nobililor să se împartă la ţărani. 

Ideile revoluiţiunei erau deci tradiţionale, pe baza dreptului 
istoric, adică a vechimei Românilor în Transilvania. 

Cum a isbucnit revoluţia? Ea a fost precipitată întâiu de teama 
lui Horia ca conspiraţiunea să nu fie trădată şi al douilea de ne¬ 
liniştea acestuia, care se ştia urmărit spre a fi arestat încă din 
anul 1782. Ţăranii din judeţele Zărand şi Hunedoara voiau să în- 

ceapă revoluţia în ziua de Bobotează a anului 1785, iar ţăranii 
din comitatul Albei în luna lui Maiu acelaşi an. 

Joi, 28 Octombre 1784, fiind zi de târg la Brad (comitatul Ză- 
randului), îşi face apariţia aici căpitanul Crişan, ca trimis din 
partea lui Horia, şi ascuns sub podul de peste Criş chiamă la dân¬ 
sul pe mai mulţi ţărani din diferite sate, cărora le spune că Horia 
a fost la Viena la împăratul, dela care a adus ordin ca ţăranii ro¬ 
mâni să capete arme şi să nu mai facă nici un serviciu nobililor. 
Spre încredinţare, Crişan arată ţăranilor crucea de aur a lui Horia 



Crucea ridicată pe locul vechei biserici din comuna Mesteacăn, lângă Brad, 
unde, la 31 Octombrie i 784 , Crişenii, conduşi de G. Crişan, au depus ju¬ 
rământ ca să stingă pe toţi nobilii unguri din Zarand. Noua biserică se 
vede în fund, pe o culme mai depărtată. 

şi-i invită ca pe Dumineca viitoare, 31 Octombre, să vină din fie¬ 
care sat 1 câte 3 sau 4 ţărani la biserica din Mesteacăn ca să asculte 
porunca împărătească. 

In ziua de 31 Octombre se adunase în secret la biserica din 
Mesteacăn vre-o 600 ţărani din districtul Zărandului, al Hune¬ 
doarei şi din munţii Abrudului. La adunarea aceasta, Crişan în¬ 
făţişă ţăranilor crucea de^aur şi o scrisoare, apoi le făcu cunoscut 
că Horia fiind bolnav, nu poate asista la adunare, dar că l'a în¬ 
sărcinat pe dânsul să vină şi să le spună că, din ordinul împăra¬ 
tului Iosif II, să se ducă cu toţii la Alba Iulia ca să primească 

arme şi să fie grăniceri, împăratul \ăsând la libera voie a fie-căruia 
său de a fi militar, deci scăpat de iobăgie, sau de a face şi de aci 
înainte serviciu de iobagi pe seama nobililor. 

In ziua de 1 Novembre ţăranii întruniţi la Mesteacăn ajung, în 
drumul lor spre Alba Iulia ca să primească arme, în satul Cu- 
rechiu, însă în număr cu mult mai considerabil. Mulţimea poporului 
crescuse enorm. In aceiaşi zi, noaptea târziu, sosiră la Curechiu 
subprefectii Mihai Gal din Baia-de-Criş şi W olf gang Nalaczi din 
Brad, însoţii de o gardă de 4 soldaţi, ca să prindă pe căpeteniile 
ţăranilor, în special pe Crişan. Dar mulţimea de ţărani, aflând 
de veste, dau alarma prin chiote, trag clopotele dela biserică şi se 
aruncă din toate părţile şi cu ceea-ee apucară în mâini asupra celor 
doui subprefecti, pe cari îi uciseră pe loc. Gornicul Petru Kara 
din Criştior, spionul nobililor, fu prins şi el şi executat imediat din 
ordinul lui Crişan, iar cei 4 soldaţi fură desarmati, bătuti şi apoi 
puşi în libertate. 

Revoluţia era acum proclamată. 

Primul atac al ţăranilor răsculaţi fu dat asupra nobilimei din 
Criştior, în ziua de Marti dimineaţa, 2 Novembre, când cu o furie 
vehementă ţăranii dau năvală asupra curţilor nobililor şi execută 
17 persoane din nobilimea de aici, printre cari 12 membri ai vechei 
familii Kristyori, de origine română, dar cu timpul catolicizaţi şi 
maghiarizaţi. Putini nobili scăpară cu fuga prin păduri, iar cei¬ 
lalţi, bărbaţi, femei şi copii fură făcuţi prisonieri şi apoi cu toţii 
botezaţi în religia română ortodoxă de către -preotul Const. Turciu, 
zis şi Popa Costau. 

Din Criştior trupa ţăranilor răsculaţi se împărţi în două: o parte 
apucă drumul spre Mihâleni, iar căpitanul Crişan cu oamenii săi 
atacă în aceiaşi zi după amiazi nobilimea din orăşelul Brad. Cei 
mai mulţi dintre nobilii de aici refugiându-se în turnul bisericei re¬ 
formate, sunt daţi jos de mulţimea înfuriată, care execută pe loc 
pe mai mulţi dintr’înşii, iar pe alţii îi gratiază după-ce primesc 
să se boteze în religia românească. Aici au căzut victime ale furiei 
populare şi mai mulţi negustori evrei, dintre cari unii au fost şi 
ei botezatL 

Acum ţăranii începură a se ridica în ipassă în toate părţile Ză- 
randului. Cete noui de ţărani sosiau pe fie-care oră în trupa lui 
Crişan. 

Din Brad mulţimea ţăranilor ăe diviză iar în mai multe părţi, 

apucând fie-care trupă câte o direcţie diferită prin toate colţurile 
Zărandului. In ziua de 3 Noembrie căpitanul Crişatt atacă curţile 
nobilimei din comuna Ribiţa, unde, după o luptă înverşunată, în 



Crucea roşie, pe care o purta preotul ortodox Gavrilă Sularea din Mogoş, 
Micleşti, propovăduind revoluţia şi conducând pe credincioşii săi la Cricău, 
de unde urma să se dea atacul asupra Gălzii-de-jos (moşia prefectului 

baron Kemăny). 

care sunt ucişi 7 oameni din trupa lui Crişan, Românii ucid şi 
execută 42 persoane, nobili şi particulari. 

Trupa ţăranilor, care plecase Marţi la amiazi, 2 Noembre, din 

Criştior, ajung în aceeaşi zi in comuna Mihâleni. Singurul nobil 
de aici Ladislau Csiszar, auzind că ţăranii răsculaţi vin asupra sa, 
încearcă să fugă repede cu familia prin păduri, dar abia face 
câţi-va paşi de acasă şi este prins cu toată familia şi executat cu 
doui copii ai săi şi cu un frate al său. Sofia lui Csiszar, care era 
fiica fostului prefect baronul Hollaky, o femeie tânără şi foarte 
frumoasă, îmbrăcată în haine ţărăneşti, la propunerea preotului 
ortodox din Mihăleni, se ascunde în podul bisericei române. 
Descoperită fiind a doua zi de doui iobagi, aceştia o duc în bi¬ 
serică, unde o forţează să depună jurământ că se leapădă de re¬ 
ligia catolică şi trece la religia românească. A doua zi, Joi, ne¬ 
fericita femeie aflând că vine şi Crişan cu trupa sa la Mihăleni, 
fuge prin păduri, dar este prinsă de ţăranii răsculaţi, cari acum 
voiau s’o execute. Dar lui Crişan i-se făcu milă de ea şi o lăsă în 
viată cu oonditiunea, cum se plânge dânsa, ca să se boteze din 
nou. Trista soarte a acestei femei a format obiectul unei descrieri 
sentimentale din partea istoricului transilvan, abatele Iosif Carol 
Eder, care spune că în timpul acela era o crimă în ochii ţăranilor 
români de a se fi născut cine-va din sânge unguresc. 

Tot Joi, 4 Novembre, altă ceată de ţărani atacă nobilimea şi 
populaţia ungurească din Baia-de-Criş. Aici distrug mănăstirea 
călugărilor franciscani, botează în religia românească pe văduva 
subprefectului Mihai Gal, ucis la Curechiu cu două zile mai îna¬ 
inte, şi o mărită după un iobag român; ucid pe advocatul Q. 
Szentkiralyi, apoi pe un curier al comitatului şi pe un nobil cu 
numele losif Kis. In acelaşi timp sentinelele răsculaţilor din satul 
Târnava prind pe o femeie din Beiuş cu numele Eva Ajtai, care 
călătoria la părinţii săi în Abrud şi pe care ţăranii voiau s’o 
execute, crezând că e unguroaică, cum şi era de fapt. Femeia 
însă scapă dela moarte, declarând că e româncă, dar spre con¬ 
vingerea ţăranilor ea trebui să spună în româneşte rugăciunea 
„Tatăl nostru 

In timp de 4 zile (dela 2—5 Novembre 1784), mai sunt ata¬ 
cate curţile nobililor din satele Trestia, Lunca, Luncoiul de sus, 
Luncoiul de jos, Ociu, Hălmagiu, Hâlmăgel, Pleşcufa, Ţar mure, 
Tomeşti, Sâlişte, etc., aşa că întreg comitatul Zărandului ajunse 
în posesia ţăranilor răsculaţi şi- afară de autoritatea lui Horia 
şi Crişan nu mai exista nici un fel de autoritate. 

Ţăranii, înfuriaţi şi înrăiţi de nedreptăţile seculare suferite din 

partea Ungurilor, deveniseră surzi şi muţi la rugăciunile şi la- 
crămile „domnilor lor“, adică a proprietarilor de pământ, pe 
cari acum îi legau cu lanţuri de carul cu boi şi aşa îi duceau la 
capul satului, unde îi dau pe mâna Ţiganilor ca să-i execute şi 
înmormânteze. In general, aspectul revoluţiunei nu era numai 
în contra nobilimei, ci în contra întregului element unguresc. Era 
o tragică răsbunare a trecutului. 

Repede de tot, mişcarea revoluţionară începută în comitatul Ză- 
rand se întinse şi în comitatul Hunedoarei. In ziua de 4 Novem¬ 
bre cete de ţărani prefăcură în cenuşă castelul baronului Anton 
loşica din Brănişca, pe valea Murăşului, iar în cele 2 zile urmă¬ 
toare ţăranii distruseră şi arseră toate curţile nobililor din co¬ 
munele Sulighet, Bretea, Ilia, Sârbi, Gura-Sada, Tătăreşti, Leşnic, 
Dobra, Roşcani şi Zam până la graniţa Ungariei. Exact aceiaşi 
soartă o avură şi curţile nobilitare din Şoimuş, Ttărău, Uroiu, 
Rapolt, Bobâlna, Geoagiul-de-jos etc. O mulţime de nobili şi 
preoţi unguri fură executaţi şi pe aici. Ţăranii, cari trecuseră din 
Zărand, puseră numai decât în mişcare şi pe iobagii de pe Valea 
Streiului şi din Ţara Haţegului, unde deasemenea mulţimea ţă¬ 
ranilor răsculaţi devastează şi dă foc edificiilor nobililor din 
aproape toate comunele până la graniţa ţărei româneşti. 

In ziua de Vineri, 5 Novembre, valurile distrugătoare ale revo¬ 
luţiei ajunseră la marginea oraşului Deva, capitala judeţului Hu¬ 
nedoara, al cărei atac se hotărî pentru ziua de 6 Novembre. Prima 
încercare nu reuşi, deoarece soldaţii din armata imperială li-se 
opuse, trăgând focuri peste capetele ţăranilor. A doua încercare 
din ziua de 7 Novembre fu şi mai nenorocx>asă, fiind-că ţăranii, 
văzându-se atacaţi de 70 soldaţi grăniceri şi 74 husari români, 
după o mică rezistenţă, ajunseră în confuziune — căci nu se 
aşteptau la focul armelor din partea soldaţilor împăratului — şi 
începură a se retrage în desordine spre malurile Murăşului, urmă¬ 
riţi de armata imperială şi 22 nobili unguri călare. Un număr 
de 72 ţărani români fură parte tăiaţi, parte aruncaţi şi înecaţi in 
apele Murăşului, iar 44 căzură prisonieri. Două-zeci de inşi din 
aceşti prisonieri au fost executaţi, tăindu-li-se capul cu sabia, 
în ziua de Luni, 8 Novembre, in dosul fortăreţei de lângă drumul 
ce duce la Dobra. A doua zi au mai fost executaţi alţi 14 priso¬ 
nieri, precum şi 22 ţărani prinşi cu ocazia devastării curţii baro¬ 
nului Anton Orban din Binţinţi. In două zile nobilimea din Deva 

făcu să cază capul prin paloş (sabie) a 56 ţărani români, lipsiţi 
cu totul de dreptul de apel şi unii dintre ei fiind străini cu totul 
de revoluţie, precum a fost cazul ţăranului Alex. Morariu din 
Jibot. 



Martirul Horia, născut la 1730 în Albac, a fost tras pe roată în'ziua de 
28 Februarie 1785 la Alba Iulia. (După o stampă din bogata colecţie a d-lui 

Ion I. C. Brătianu). 


„Scenele -petrecute cu ocazia acestor executări, spune N. Den- 
suşianu, erau atât de înfiorătoare, încât condamnaţii se îmbulzeau 
singuri înainte spre a fi decapitaţi cât mai în grabă“. 

Martirul Cloşca, născut la 1755 în Cărpeniş, lângă Abrud, a fost tras pe 
roată în aceeaşi zi cu Horia, la Alba Iulia. (După o stampă din colecţia 
d-lui Ion I. C. Brătianu).') 


1 ) Ambele aceste stampe redau mai aproape de realitate figurile celor 
doui eroi. Librăria Artaria din Viena, care le-a editat, spune că ele au fost 
desemnate după natură, la Alba Iulia, unde au fost aduşi martirii după 
prinderea şi arestarea lor. 


In urma atacului nereuşit dela Deva, Horia, primul căpitan al 
revoluţiei, adresă, în ziua de 11 Novembre 1784, nobilimei din 

jud. Hunedoara, un sever ultimatum, care rezumă ideile politice 
şi sociale ale răscoalei. 

Primele evenimente din comitatul Zărandului provocară îndată 
revoluţia şi în munţii Abrudului. Horia, văzând cursul repede şi 
norocos al mişcărei revoluţionare din Zărand, convocă, prin oa¬ 
menii săi de încredere şi circulări, pe ţăranii din munţii Abrudului 
să vină la Câmpeni , spre a le comunica poruncile împărăteşti. In 
acelaş timp căpitanul Crişan, după-ce distruse nobilimea de pe 
Valea Crişului (Criştior, Brad, Ribiţa, etc.), se îndreptă cu armata 
sa din Zărand spre munţii Abrudului şi în ziua de Joi, 4 Novem¬ 
bre, se întâlni cu Horia şi Cloşca pe teritoriul comunei Blăjeni, 
numit Păltiniş, unde ţăranii întruniţi depuseră cu toţii jurământ 
că în calea in care pleacă, la porunca împăratului, nu vor mai 
lăsa în viaţă picior de Unguri, decât în cazul când va trece fie-care 
la religia românească. 

In ziua de Vineri, 5 Novembre 1784, cei trei căpitani cu cetele 
de ţărani, cari îi urmau fidel şi nedeslipiţi, intrară în orăşelul 
Câmpeni, unde Crişan declară mulţimei adunate că porunca lui 
Dumnezeu şi a împăratului, este să stingă pe toţi Ungurii de 
ori-ce religiune ar fi ei, or să-i boteze din nou. Apoi îndată după 
publicarea ordinelor căpitanilor, ţăranii se aruncară cu o furie 
violentă asupra caselor funcţionarilor din Câmpeni, asupra bise- 
ricei catolice şi pivniţei fiscale, devastând tot ceeaoe au întâlnit 
in cale. 

In aceeaşi zi Horia trimise pe cei doui comandanţi ai săi 
Cloşca şi Crişan să ocupe Abrudul, iar el se întoarse înapoi ţn 
comunele Vidra şi Albac, unde avea de răfuit socoteli cu primarii 
satelor, un soiu de satrapi la ordinele administraţiei ungureşti. 
Primarul comunei Vidra, cu numele Vasile Goia, un sever despot 
al comunei sale, prins fiind, fu aruncat de pe vârful stâncei nu-, 
mită Piatra în abiz, unde îşi găsi moartea. Alţi primari scăpară 
cu fuga prin judeţele vecine. 

Ţăranii de sub comanda lui Cloşca şi Crişan sosiră Vineri după 
amiazi, 5 Novembre, la marginea Abrudului, pe care îl asaltară, 
însă numai a doua zi, Sâmbătă dimineaţa, când trupele de ţă¬ 
rani răsculaţi se înmulţiseră cu elemente din 29 sate ate Zăran¬ 
dului şi 16 sate din domeniul Zlatnei. Prima victimă a furiei 
populare fu preotul român-unit Avram Şuluţ din Cărpeniş, care 
avusese imprudenţa să se opună singur în contra torentului re- 

volutionar eşit din albia-i normală, invitând pe ţărani să nu dea 
ascultare căpitanului lor, gest nenorocit, care avu imediat ca 
urmare că un ţăran de pe Valea Crişului se repezi înfuriat <cu 
toporul asupra popei Şuluţ, lăsându-1 mort pe loc. Apoi în stri¬ 
găte înfiorătoare ca acesta: „să stingem pe Unguri ca să nu 
mai rămână nici unul", ţăranii năvăliră în oraş şi pătrunzând în 
casele Ungurilor, îi masacrau unde îi găseau pe strade, în casele 
lor sau în biserici, devastând concomitent tot ce le venia în cale. 



Biserica ortodoxă din comuna Mihăleni, în podul căreia s’a refugiat Ini¬ 
moasa soţie a proprietarului ungur Csiszar şi a cărei viaţă a fost cruţată 
de căpitanul revoluţiei Crişan. Tot în curtea acestei vechi biserici a avut 
Avram Iancu, la 1849, o puternică tabără. 

spărgând buţile şi vărsând vinul. Bogătaşul ungur Ion Csany căzu 
lovit de furia ţăranilor sub amvonul bisericei reformate, unde se 
refugiase. 

Baronul Mihati Bmckenthal, comisarul guvernului, raportând 
despre devastările din Abrud, spune că „ele trec peste toate în¬ 
chipuirile. Toate casele Unghfilor, ale Nemţilor şi Saşilor au fost 
distruse şi numai locuinţele Românilor, aşezate printre ele, au 
rămas scutite de dezastru Iar preotul reformat se plânge astfel: 

fizionomia Abrudului este atât de tristă, încât oraşul acesta 
nici peste 100 de ani nu mai ajunge în starea, în care a fost mai 
înainte 11 . 

Luni, 8 Novembre, ţăranii, cari ocupaseră Abrudul, publică în 
mijlocul pieţei că „porunca lui Dumnezeu şi a împăratului este 
că cine nu trece la religia românească şi cine nu se îmbracă în 
haine româneşti, va fi tras în ţeapă în faţa casei sale sau ’i-sd 
taie capul". 

Rezultatul acestei publicaţiuni a fost că la Abrud şi la Roşia, 
Montană, unde timp de 3 zile s’au petrecut exact aceleaşi scene 
groaznice ca la Abrud, au trecut, prin constrângere, la religia ro¬ 
mânească un număr de 1122 de Unguri, printre cari 548 uni¬ 
tari, 468 reformaţi, 65 catolici şi 41 luterani. Mulţi din aceştia 
se ascunseseră prin galeriile întunecoase ale minelor de aur din 
Roşia Montană şi Corna, de unde au fost scoşi de către răsculaţi 
prin fumul provocat de fânul şi paiele aprinse la gura băilor. 

Trecuseră numai 7 zile dela proclamarea revoluţiei la Cu- 
rechiu şi mişcarea ţăranilor era cât p’aci să înceteze din cauza 
instigaţiei făcute printre ţăranii din comuna Bucium de către 
primarul ei, George Suciu. Acesta pusese la cale trădarea lui 
floria, care venind Luni, 8 Novembre, în Bucium, spre a le vorbi 
ţăranilor, fu arestat cu toată suita sa în casa unui iobag cu nu¬ 
mele Macavei Bâieşanu. Dar Horia şi oamenii săi fură însă (curând 
eliberaţi de către Ionuţ Dandea, căpitanul din Bucium, care pe¬ 
depsi aspru pe trădători. 

Tot Luni, 8 Novembre, trupa ţăranilor, care ocupase Abrudul 
şi Roşia Montană, se împărţi în două: O parte din ţărani, cu 
căpitanul Cloşca în cap, plecă pe Valea Arieşului în jos, iar cea 
de a doua parte, sub comanda lui Ion Horia, fiul bătrânului că¬ 
pitan, apucă direcţiunea spre Zlatna şi Valea Ampoiului. Obiectivul 
acestor două trupe era unul şi acelaşi: să revolte în drumul lor 
toate comunele româneşti şi apoi să se întâlnească în satul Cricău, 
de unde să meargă şi să atace împreună castelul baronului Si- 
mon Kemeny din Galda-de-jos şi să elibereze pe toţi ţăranii 
deţinuţi acolo, printre cari se afla încă Dumitru Todea, fostul 
primar din Rîul Mare, arestat şi condamnat la moarte pentru tu¬ 
multul din Câmpeni dela 1782. 

Trupa lui Cloşca, în drumul ei spre Galda, se întâlni în comuna 
Mogoş în ziua de 10 Novembre cu trupa ţăranilor din Zărandţ 

condusă de Crişan. Aici, în Mogoş, ambii căpitani declarară 
poporului că „după-ce vor extermina pe toti Ungurii din ţară, 



Ardealul întreg are să fie administrat numai de funcţionari ro¬ 
mâni; însă ţăranii să fie cu mare grijă ca nici un ungur, care ştie 
să scrie, să nu rămână în viaţă". Entuziasmaţi astfel ţăranii din 

Mogoş plecară şi ei spre Cricău, în frunte cu preotul ortodox 
Gavrilă Sularea„ care purta ca steag o cruce roşie, înaltă de uri 
stânjen şi jumătate. 

In ziua de Joi, 11 Novembre, amândouă trupele (a lui Cloşca 
şi Horia tânărul) se întâlniră în satul Cricău, hotărîţi să atace 
peste noapte castelul baronului Kemeny, prefect pe atunci, în 
egre calitate era sbirul ţăranilor din munţii Abrudului. Dar pla¬ 
nul rămase neexecutat din cauză că în aceeaşi zi sosi la Galcla 
vice-colonelul Scfiultz a trimis de comandantul general al armatei 
imperiale ca să trateze pace cu ţăranii răsculaţi. In ziua de 12 
Novembre se încheie de Cloşca şi Horia tânărul armistiţiul dela 
Tibru pe timp de 8 zile. 

Asupra acestui armistiţiu, d. Ştefan Meteş, director al arhive¬ 
lor statului din Cluj şi unul dintre istoricii de frunte ai Ardea¬ 
lului, mă informează că el s’ar datora trădării preotului greco- 
catolic din Galda,-de-jo sj, cu numele Todor, după cum arată o 
anchetă făcută în ziua de 15 Decembrie 1784. Din cauza trădării 
sale, popa Todor ne mai putând trăi în mijlocul poporului său, 
fu transferat de episcopul din Blaj în satul Odverem din plasa 
Aiudului. Aici trăind în mizerie şi dispreţ general, nenorocitul 
preot ţinea cu ori-ce preţ să se reîntoarcă în Galda-de-fos şi în 
acest scop scrie, prin anul 1790, o scrisoare către baronul Ke¬ 
meny Simon, prefectul judeţului Alba, prin care îl roagă „să se 
gândească la bunăvoinţa şi puţinul serviciu ce ’i-a făcut in răs- 
boiul trist al lui Horia“ şi să intervină la episcopul Bob din Blaj 
ca să-l mute în vechia sa parochie, unde a servit 26 de ani, adică 
în Galda-de-jos. 

Vice-colonelul Schultz trimise pe locotenentul Probst înaintea 
trupei, care venia asupra Gălzii, ca să-i pregătească o întreve¬ 
dere cu căpitanul ei. 

In 10 Noembrie locotenentul Probst se întâlni cu căpitanul 
Cloşca în valea numită la Părăul Turcului, conferi aici cu dânsul 
şi cu trupa sa, iar în ziua următoare se întoarse la Cricău şi 
înaintă vice-colonelului Schultz următorul raport: 

„Primind ordinul onorabilei comande â Divisiunii, am sosit în 8 ale lunei 
curente, pe la miezul nopţii, cu 24 husari, în comuna Râmeţi, dar n’am aflat 
aici pe nici un subprefect şi pe nici un alt funcţionar, aşa că nu era nimeni, 
câre să-mi fi putut da mână de ajutor în afacerea aceasta. 

„Comuna Râmeţi este aşa de împrăştiată, încât numai ici şi colo se vede 
câte o casă aşezată pe câte un deal, drumurile sunt prin stânci precipişe şi 

peste prăpăstii, aşa că în timp de noapte nici nu poate să călătorească cine-va 
pe aici, mai cu seamă călare.' 

„In ziua de 9 Novembre am luat direcţiunea spre Ofenbaia, dar încă pe 
drum am auzit, că violenţele ţăranilor turburaţi din ţinutul acesta se terminase 
pe aici şi că dânşii s’au întors către comuna Mogoş. In acelaş timp am 
văzut pe locuitorii din comunele Ponor şi Râmeţi că mergeau la o adunare, 
unde erau chiemaţi cu o circulară. Am plecat şi eu după dânşii, tot în partea 
aceea în care mergeau ţăranii şi locuitorii aceştia, până când ne ajunse noaptea. 

„In ziua următoare, în 10 Novembre către seară, observai că o mare 
mulţime de oameni se aduna în valea numită la Pârâul Turcului, mă apropiai 
de dânşii şi cerui să vorbesc cu căpitanii lor. După un mic discurs ce -1 ţinui 
în limba lor, eşiră numai de cât înainte doi oameni şi mă întrebară ce voesc 
şi dacă eu sunt de partea Maiestăţii Sale împăratului sau de partea domnilor? 
La cuvintele acestea eu le răspunsei că sunt trimis aici pentru siguranţa lor, 
dai' dânşii îmi răspunseră că siguranţa lor stă în aceea ca să le dau puşti 
şi săbii şi să fie liberi de domnii lor. 

„După ce văzură însă că eu sunt român şi crezând că sunt de religiunea 
lor, mă rugară să înaintez autorităţii următoarele trei puncte: 

Se roagă să fie liberi de iobăgie ; 

„ 2 . Să fie militarizaţi ; 

„ 3 . Să fie lăsafi iarăşi în libertate câfi-va oameni, cari se aflau condam¬ 
naţi şi închişi la Galda. 

„Ţăranii aceştia nemulţumiţi sunt din următoarele comune, anume din în¬ 
treg domeniul Zlatnei, din Lupşa, din Câmpeni, Ponor, Râmeţi, Bistra, 
Ofenbaia, Muncel, Salciua, toţi formează o trupă, în număr sigur de 1400 
de oameni, şi pe fiecare moment sosesc la dânşii tot mai mulţi ţărani. Ei 
sunt comandaţi de doi căpitani, unul se numeşte Ion Cloşca din Cărpeniş ( 
iar altul Gavrilă Bârlă din Râmeţi. Trupa aceasta a trecut astăzi dincoace 
de munţi peste hotarele lor ; astăzi se împărţesc sub căpitani şi apoi se vor 
uni cu o trupă mai mare, pe care o comandă un căpitan cu numele de Horia 
şi vor ataca Ighiul. 

,,Ei lasă neatins tot ce e împărătesc, dar pe reformaţi şi pe ariani îi bo¬ 
tează cu preotul, care-1 au cu dânşii, după cum au şi botezat pe mai mulţi 
inşi din Ofenbaia. 

„Dânşii îmi tot spuneau că au porunci dela Maiestatea Sa Împăratul 
pentru lucrurile acestea şi eu cerui, întEun mod de tot fin, să văd şi eu o 
poruncă de aceste şi atunci ei îmi arătară (anume căpitanul) un cuart de 
hârtie, pe care se afla scrisă în limba română o copie de pe o rezolutiune 
şi care nu poate nici decum să le dea vr'un motiv pentru revoluţiunea 
aceasta. 

„Eu aşi fi înaintat onorabilei Divisiuni încă de eri raportul acesta, dar 
nu cunoşteam drumurile şi nu am fost până astăzi în stare să eşim din 
stâncile, care ne uimiau şi unde nu puteam să căpătăm vre-o proviziune, nici 
noi şi nici caii noştri. Şi fiind-că ţăranii de aici au venit cu toţi încoace şi 
pe acasă au rămas numai femeile şi copiii, aşa am fost şi eu silit să mă re¬ 
trag âici. 

„Căpitanul Ion Cloşca este armat cu o puşcă şi cu o teacă goală de sabie, 

iar companionul său cu puşti şi cu pistoale. Mulţimea se adresează către 
dânşii cu titlul de căpitan şi eri le-au şi prestat jurământul de credinţă. Mij¬ 
loace de subsistenţă n’au de loc, din care cauză şi taie imediat vitele ce le 
apucă în mână. Iar poporul celălalt este armat parte cu puşti, parte cu lănci, 
parte cu topoare şi cu furci. Munijiune au putină sau aproape deloc şi in- 
tentiunea lor este să extermine pe toti nobilii, cari nu sunt militari. 

„Acestea am onoare a aduce respectuos la cunoştinţa onorabilei comande 
a Diviziunii, ca sigură informatiune. 

„Căpitanul Cloşca a împuşcat la moment pe un preot român din Ofen- 
baia, care-i mustrase pentru revolutiunea lor. 

„Probst, 

„locotenent primar" 


In ziua următoare, în 12 Novembre, vioe-colonelul Schultz avu 
o întrevedere cu Cloşca şi cu alţi căpitani de ai ţăranilor pe 
dealul comunii Tibru. Incheiă cu dânşii un armistiţiu de 8 zile 
şi despre întreg decursul acestor tratări supuse şi el baro¬ 
nului Preisz un raport foarte amănunţit. 

In zilele de 6 şi 7 Novembre ţăranii din comitatul Hunedoarei 
intră în comitatul Albei şi atacă populaţia ungurească din Vurpăr 
şi Vinţul-de-jos, omorând vre-o 17 nobili şi prădând vre-o 75 
case nobilitare. 

Pe ziua de 6 şi 9 Noembrie revoluţia străbătuse şi în comitai- 
tele Sibiului, Clujului şi Aradului, exact sub aceeaşi formă şi 
asprime, ţăranii arzând castelele şi gospodăriile boereşti de prin 
toate comunele, în care pătrundeau. 

Timp de 12 zile, dela proclamarea revoluţiei, Horia cutreera 
satele în scopul să le organizeze milităreşte, numind peste 50 de 
căpitani subalterni, cari, ca semn de distincţiune, purtau pene 
la pălărie. 

Guvernul transilvan, in fruntea căruia sta ca guvernator baro¬ 
nul S. Bruckenthal, văzând că mişcarea ţăranilor se întinde dini 
ce în ce mai mult, se gândeşte să ia măsuri decisive. In comi¬ 
tate însă desordinea era la culme. Funcţionarii fugiseră dela 
posturile lor şi nu îndrăzniau să meargă prin comune. Trebuia 
deci găsit un om calm, prudent şi energic. El fu descoperit în 
consilierul Mihai Bruckenthal, care primi însărcinarea de comi¬ 
sar al guvernului cu misiunea ca să liniştească poporul turburat. 

Baronul Preisz, comandantul militar al Ardealului, care nu 
trăia pe picior de prietenie cu guvernatorul Bruckenthal, luă în¬ 
suşi iniţiativa tratativelor de împăcare cu ţăranii, fără ştirea gu- 

vernului transilvan, Astfel se explică armistiţiul dela Tibru, un 
sat lângă Cricău, cu care ocazie vice-colonelul Schultz promise 



ţăranilor că în timp de 8 zile va aduce rezoluţie împărătească 
la plângerile ce le înaintase dânşii în anii precedenţi, deasemenea 

şi aprobarea guvernului la nouile cereri formulate acum la Tibru, 
iar până atunci ţăranii să se întoarcă pela casele lor şi să nu mai 
continue revoluţia în cursul celor 8 zile de armistiţiu. Atât că¬ 
pitanii Cloşca şi Horia tânărul, cât şi vice-colonelul Schultz întă¬ 
riră pactul armistiţiului cu jurământ prestat pe crucea aurită. 

Cererile formulate la Tibru de cei doui căpitani revoluţionari 
erau în fond foarte simple: să fie liberi de iobăgie şi militarizaţi. 
Cu alte cuvinte ţăranii ardeleni tindeau la 1784 la aceeaşi stare 
socială şi politică, pe care o avusese poporul român în epoca 
militară. 

Dar tratările armatei dela Tibru nu erau de loc sincere, căci 
guvernul şi nimeni nu avea intenţia să acorde asemeni uşurări 
nenorociţilor iobagi. Politica negocierilor urmărea numai să pună 
o stavilă provizorie progresului repede al mişcării revoluţionare, 
precum vom vedea. Ţăranii, lipsiţi de experienţă politică, fuseseră 
înşelaţi. Ei se întorceau la vetrele lor cu cele mai falşe nădejdi, 

Negocierile începute la Tibru se întinseră prin toate judeţele 
contaminate de revoluţie. La Brad tratează cu Crişan doctorul 
Ion Molnar, român din Sad, lângă Sibiu, autorul unei gramatici 
germano-române, apărută în anul 1788 la Viena şi apoi în 1810 
la Sibiu. 

Episcopii ortodoxi Gedeon Nichitici dela Sibiu, Petrovici dela 
Arad şi Popovici dela Vârşeţ sunt şi ei puşi în mişcare de guvern 
ca să descindă în mijlociţi poporului răsculat şi să-l liniştească. 

Implinindu-se termenul de 8 zile, în baza armistiţiului dela 
Tibru, căpitanii revoluţiei aşteptau răspunsul promis. Dar gu¬ 
vernul nu voia să audă de nici o concesiune. Totuşi vio^-colone- 
lul Schultz apăru în ziua de 19 Novembre la Câmpeni, unde avu 
o întrevedere cu Horia şi Cloşca, nu atât însă ca să continue tra¬ 
tativele de pace, cât mai ales să încerce a îndupleca pe căpitani 
să iasă afară din munţi, eventual să ceară pe faţă dela ţărani 
extrădarea căpitanilor şi depunerea armelor. 

Rezultatul acestei întâlniri a fost că ţăranii români răsculaţi 
fură invitaţi să-şi trimită câţi-va reprezentanţi d’ai lor la Sebeşul- 
sâsesc pe ziua de 24 Novembre ca să asculte din gura unei oomi- 
siuni porunca împăratului. 

Acesta fu rezultatul fatalului armistiţiu dela Tibru, care îm¬ 
piedecă ori-oe acţiune mai departe a ţăranilor şi revoluţia intră 
acum într’o nouă fază, adică din ofensivă trecu la defensivă. 

Intr’adevăr, nobilimea proclamă răsboiul sau insurecţiunea în 
contra iobăgimei, pe care o supune la cele mai neomenoase a- 
trocităţi. Se publică premii grase în bani pentru acela, care va 
prinde pe Horia viu. 

Împăratul Iosif II, care chiar în timpul acesta intrase în răs- 
boiu cu Olanda, aflând de revoluţia din Ardeal abia la 12 
Novembre, dădu ordin ca liniştea acestei provincii să fie repede 
restabilită şi încă cu ori-ce mijloace. Dar peste 7 zile reveni 
asupra acestui ordin, recunoscând singur, ca amic al ţăranilor, că 
nu cu tunuri şi cu vărsări de sânge, ci cu blândeţe şi amnestie, 
trebue întâmpinat poporul, care în nefericirea şi desperarea sa 
apucase armele. Printr'un rescript energic, dat la 22 Novembre, 
împăratul îşi exprimă indignarea pentru atrocităţile comise de 
nobilime în contra ţăranilor şi invită guvernul să suspende starea 
de asediu şi să publice amnistia generală pentru ţăranii răsculaţi. 

Contele Anton Iankovits şi generalul Papilla sunt însărcinaţi de 
împărat să cerceteze cauzele răscoalei, să înlăture pe funcţionarii 
abuzivi şi să se pună capăt iobăgiei personale şi apăsării „ce 
desonorează aşa de mult omenirea 

La 28 Novembre cancelarul Eszterhazy supune împăratului o 
lungă serie de propuneri în privinţa răscoalei Românilor, care 
sunt diametral opuse vederilor împăratului. Ungurii nu ascultau 
de cuvântul împăratului. 

In zilele de 25—27 Novembre, prefectura judeţului Alba exe¬ 
cută fără cercetare 11 ţărani români, printre cari şi pe căprarul 
Ursu Uibaru, care, sub numele căpitanului său Ion Horia cel 
tânăr, luase parte la tratativele armistiţiului dela Tibru. Aceleaşi 
execuţiuni sângeroase încep şi la Arad împotriva ţăranilor ro¬ 
mâni: 42 persoane sUnt condamnate la tragere în teapă, la roată, 
la tăerea mâinilor şi a capului, la ardere şi furci, iar populaţia, 
întreagă a judeţului, bine înţeles cea românească, bărbaţi, femei 
şi copii, condamnaţi la un număr nefixat de bastoane, bice şi 
vărgi. 

Pe de altă parte, atât comitatele, cât şi magnaţii din Ardeal 
încep să adreseze Curţei imperiale memorii peste memorii, care 
în fond nu erau decât acte de acuzare în contra poporului român, 
pline de insulte, patimi şi neadevăruri. 

Faţă cu această situaţiune din ce în ce mai rea şi în urma ex¬ 
pirării fără nici un rezultat a armistiţiului dela Tibru, Horia dă 


www.dacoromanica.ro 


280 


ordin poporului să sg ridice din nqu. Agenţi ţărani cutreeră satele 
şi dau iar semnalul răscoalei. Acum intenţiunea căpitanilor era 
să plece din nou asupra oraşelor ungureşti. Se fixează atacurile 
şi se distribue trupele in acest scop. Atacul oraşului Deva se ho¬ 
tărăşte pentru ziua de 30 Novembre, iar ţăranii din munţii 
Abrudului declară că vor pleca din nou asupra Abrudului ca să-l 
prefacă în cenuşă, că vor tăia până şi copiii din pântecele ma¬ 
melor, că vor trece prin ascuţişul săbiei pe toţi cetăţenii unguri 
şi chiar şi pe unii dintre Români sub cuvântul că in primele zile 
ale revoluţiei ei au ascuns pe Unguri in casele lor şi le-au dat 
mijloace de existenţă. Planul general era ca ţăranii din partea 
de jos a Murăşului, din Zărand şi din munţii Abrudului să înain¬ 
teze cu toţii spre inima Transilvaniei şi să încingă o linie de foc 
dela Deva până la Huedin. 

Ostilităţile se şi începură numai decât. Mai multe patrule de 
soldaţi, trimise prin munţi pentru recunoaşteri, fură prinse, bă¬ 
tute şi distruse. Aproape în fie-care comună din munţii Abrudului 
se găsiră soldaţi morţi, cai, puşti, săbii şi alte arme, luate de 
locuitorii revoltaţi dela paitrule. 

La 30 Novembre 1784, guvernul transilvan, având în vedere 
îndârjirea ţăranilor, publică amnestia generală, invitând pe locui¬ 
torii, cari vor să se bucure de graţia împărătească, ca să se întoarcă 
acasă, să rămână liniştiţi şi să nu mai ia parte la nici un fel de 
adunări secrete. 

La decretul de amnestie Horia răspunse că n’are nevoe de 
graţia împărătească şi că el va linişti poporul numai în cazul când 
vor fi eliberaţi ţaranii închişi la Galda şi Zlatna şi când se va 
acorda poporului o uşurare simţitoare de eontribuţiuni, taxe şi 
diferite alte dări. 

In timpul însă pe când ţăranii făceau pregătiri pentru o noua 
ofensiva, armata imperială se puse în mişcare din toate părţile 
către munţii Abrudului. In partea dinspre Ungaria, generalul Sturrn 
ocupă pasul dela Lacul-Negru şi diferite alte trupe fură aşezate 
pe sub poalele munţilor în comitatele Arad şi Bihor. Pe de altă 
parte în Dobra, lila, Deva, Orăştie şi Vinţul-de-jos până la Alba 
Iulia fură lăsate deasemenea detaşamente mai mici de armată. 
Alte trupe încinseră munţii în partea răsăriteană cu misiunea să 
străbată la Abrud prin punctele Zlatna, Atogoş şi Baia-de-Arieş. 
In plus o divizie de grăniceri săcui fu destinată spre Cluj ca să 

ocupe poziţiuni la Gilău şi Huedin. Câte un preot sau doui erau 
ataşa{i pe lângă fiecare trupă ca să dojenească populaţia şi să o 
îndemne să depună armele. 

Sitpaţiunea era critică. Ţaranii erau încinşi de toate părţile în- 
tr’un brâu de foc, ceea-ce ’i-a silit să ia măsuri de apărare, în 
care scop baricadară şi închiseră toate drumurile prin trunchiuri 
de arbori, tăiaţi de prin păduri. 

In ziua de 27 Noembrie operaţiunile armatei începură pe toată 



Vederea punctului numit „Pârâul Turcului" din comuna Intregalde, unde 
a avut loc prima întâlnire, în vederea armistiţiului dela Tibru, între şefii 
revoluţiei si locotenentul austriac Probst, trimisul vice-colonelului Schultz. 


linia. In unele părţi ţăranii rămaseră învingători, că la Rătneţi, 
Brad şi Lupşa. La Râmeţi, ţăranii strigau: „Nu vă lăsaţi odată 
cu capul, feciori, că vine Horia cu ţara/“ La Brad, după-ee Crişan 
cu trupa sa bate pe maiorul Stoianici cu cei 320 soldaţi ai săi, 
îl urmăreşte până la Hălmagiu. Deasemenea la Lupşa, pe Valea 
flrieşului, ţăranii bat detaşamentul maiorului Dolcinengo, iar pe 
locotenentul Mesterhazy, care îi vine in ajutor, îl împuşcă împreună 
cp 8 soldaţi ai săi. 

Situaţia armatei din Zărand devenind desperată, maiorul Sto¬ 
ianici recurge la o tactică pu{in onorabilă pentru o oştire re- 

gula/tă şi înşeală pe ţărani cu un pact, in care declară, în numele 
împăratului, că ţăranii de aci înainte vor fi militari şi nu vor mai 
fi supuşi nobililor, ci numai împăratului. In urma acestei împă¬ 
ciuiri, la baza căreia era numai reaua credinţă, ţăranii din 40 de 
sate se retraseră, descărcându-şi încontinuu armele. 

In ziua de 7 Decembrie 1784 se întâmplă nefericita luptă dela 
Mihâleni, care puse numai decât capăt revolutiunei. Armata, ca 
să poată opera în muftii Abrudului, trebuia necondiţionat (Să 
ocupe Zărandul şi în special satele de pe Valea Crişului alb, dela 
Brad în sus. Spre acest scop plecă în ziua de 4 Decembrie o nouă 
trupă de 400 grăniceri săcui în ajutorul maiorului Stoianici sub 
comanda vice-colonelului Kray, care era însoţit şi de episcopul 
ortodox Gedeon Nichitici. Ţăranii din Brad şi Criştior sunt che¬ 
maţi de preofi, cari îi dojenesc şi le fac promisiunii că li-se va face 
sigur dreptate, dar numai după-ce vor depune armele. Astfel 
satele din jurul Bradului şi Criştiorului se liniştesc fără nici o 
vărsare de sânge, numai la simpla intervenţie a episcopului lor. 

Nu tot astfel se întâmplă însă în satul Mihâleni, unde erau 
adunaţi peste 600 de ţărani, înarmaţi cu puşti, pistoale, lănci şi 
furci de fer. Episcopul trimite doui preoţi la trupa ţăranilor ca 
să-i invite să depună armele şi să se liniştească, făgăduindu-la 
dreptate şi amnestie. Ţăranii răsculaţi refuzând, vice-colonelul 
Kray, după retragerea preoţilor, porneşte la atac pe grănicerii 
săcui şi se încinge o luptă între armată şi ţărani, care durează 
până seara târziu şi în cursul căreia cad 85 de ţărani, afară de 
răniţi şi prisonieri. Printre cei căzuţi era şi Micula Bibarţu, că- 
pitanuj ţăranilor. 

Această victorie a armatei introduse de-odată liniştea in co¬ 
mitatul Zărand şi avu urmări şi pentru o repede liniştire a revo¬ 
luţiei şi în munţii Abrudului. Sate întregi se supuseră rând pe 
rând, iar cei cari mai rezistau se îndreptară spre Câmpeni, unde 
formară o singură trupă sub conducerea primului căpitan Horia. 

La 8 Decembrie vice-colonelul Kray cu trupa sa şi cu episcopul 
Nichitici sosiră la Abrd4. Aici, într’o zi de târg, episcopul con¬ 
vocă pe preoţi şi câte 6 ţărani din comunele vecine: Abrud-sat, 
Cărpeniş, Roşia Montană, Bucium, Lupşa şi Câmpeni, sfătuind pe 
toată lumea adunată să renunţe la revoluţie şi publicând decretul 
împărătesc al amnistiei generale. Cuvântul episcopului fu ascultat. 

Mai rezista acum trupa ţăranilor dela Câmpeni, în contra căreia 

primi ordin să plece în ziua de 11 Decembrie vice-colonelul 
Schultz cu 750 soldaţi. Pe dealurile, care mărginesc drumul dela 
Abrud la Câmpeni (12 kilometri), furnica un număr de peste 20.000 
de ţărani, asupra cărora' se îndreptară gurile de foc ale armatei 
imperiale. In acea zi seara, Schultz intră cu trupa sa în Câmpeni. 
Peste noapte însă ţăranii îl înconjurară de toate părţile şi îi tăiară 
retragerea către Abrud, prinzând şi un car cu proviziuni. Dând 
de ştire comandamentului său că se află într’o situaţie primejduită, 
vice-colonelul Schultz primi noui întăriri din partea trupeloT co¬ 
mandate de vice-colonelul Kray din Abrud, Ott din Bucium 
şi maiorul Stoianici din Zărand, astfel că tunurile începură să 
bubue din nou pe Valea Arieşului şi colonelul Schultz putu să fie 
scăpat. 

Dela Câmpeni vice-colonelul Schultz plecă în ziua de 16 De¬ 
cembrie cu 700 de soldaţi asupra Albacului, unde se retrăsese 
Horia cu ţăranii ce ’i-au mai rămas credincioşi. 

După disolvarea trupei ţărăneşti dela Câmpeni, Horia dădu 
poruncă partizanilor săi, prin căpitanul Vasile Sgărciu din Abrud, 
ca sub pedeapsă de moarte să se întoarcă fie-care la casa sa, 
fiind-că a venit armata Maiestăţii Sale Împăratului, după ce îl 
vor însoţi pe dânsul până la Albac şi peste munţi, de unde apoi 
îşi va continua drumul spre Viena, ca astfel să poată dobândi un 
rezultat fericit în urma revoluţiei, pe care o pornise şi coman¬ 
dase în scopul de a obţine dreptate şi libertate pentru iobagii 
români. 

Era ultima onoare ce se făcea primului căpitan al revoluţiei, 
lui Horia, ţăranul plin de inimă şi de nemărginită dragoste pentru 
fraţii săi din robia austro-ungurească. 

Pe la mijlocul lunei Decembrie 1784 revoluţia încetase cu totul. 

Guvernul şi nobilimea ungurească respirau acum mai liberi. 
Aveau chiar vreme şi poftă să se gândească la aranjarea de 
festivităţi în scopul de a recompensa pe Românii ticăloşi şi slabi 
de înger, — căci existau şi în acele timpuri asemenea specimen^ 
odioase — cari daseră concursul lor la prinderea capilor revo¬ 
luţiei. Această festivitate a fost aranjată pe ziua de 5 Februarie 
1785, într’o zi de târg, la Zlatna, unde era direcţiunea domenială. 
S’au distribuit cu acest prilej de către comisarul M. Bruckenthal 
premii în bani tuturor acelora cari trădaseră cauza răscoalei şi 

pc conducătorii ci. Dintre aceştia îacea parte şi protopopul Abru¬ 
dului, losif Adamovici, care fu decorat cu o medalie, în mijlocul 
salvelor de pu,şcă şi în sunetele trâmbiţelor. Toţi brigadierii sil¬ 
vici, cari au prins pe Horia şi Cloşca, au primit câte 300 galbeni, 
ca şi Popa Moise din Cărpeniş, care a contribuit la prinderea lui 
Crişan. 

Lipsa de morală, care a prezidat la serbarea din Zlatna, ne zu¬ 
grăveşte pe deplin caracterul secolului în care s’a produs. 


www.dacoromanica.ro 


CAPITOLUL XXX. 

PRINDEREA, CONDAMNAREA Şl TRAGEREA PE 
ROATA A CAPILOR REVOLUŢ1UNE1 

înăbuşirea revoluţiei cu ajutorul forţei armate a impresionat 
adânc pe ţăranii din Ardeal. In unele comitate, cai la Făgăraş 
şi Cetatea-de-baltâ f preoţii români începură să adune în grabă bani 
pentru Floria ca să poată călători din nou la Viena la împăratul. 
Numai intervenţia energică a guvernului transilvan a pus capat 
acestei iniţiative. 

Plecarea neobositului şi entuziastului Floria la Viena n’a mai 
fost posibilă cu nici un chip, deoarece el era încercuit de soldaţi 
în pădurile Albacului şi anume în pădurea Scorăcet, unde se re¬ 
fugiase cu bunul său prieten Cloşca. Aici îşi făcură nefericiţii 
căpitani o colibă acoperită cu crengi şi cu pământ şi aici aşteptau 
ei să li-se aducă banii adunaţi prin comune în scopul de a putea 
călători la Viena, ca să vază din nou pe împăratul losif ll. 

In toate părţile se luaseră însă măsurile cele mai severe pentru 
prinderea lor. Păsurile de trecere în Ţara românească şi Moldova 
erau riguros supraveghiate ca nu cum-va capii revoluţiei să fugă 
în părţile acestea. Mai mult chiar, guvernul din Viena a intervenit 
şi la Constantinopol, pentru-ca Turcii să nu dea asii revoluţiona¬ 
rilor ardeleni. 

Dispoziţiile aceste de siguranţă luate de autorităţile austro- 
ungare dau oare-cum bănuială că s’ar fi putut ca Floria şi oei-> 
lalţi capi ai revoluţiei să fi avut oarecare legături cu conducătorii 
politici din principatele româneşti ale Moldovei şi Munteniei. 
Deşi în această direcţie nu rezultă absolut nimic atât din intero¬ 
gatoriile luate, la Alba Iulia, căpitanilor revoluţiei, precum nici 
din motivarea sentinţei condamnatoare, totuşi există unele docu- 

mente, care tind să probeze că Horia ar fi căutat ajutor armat la 
Domnul Moldovei, Alexandra Vodă Mavrocordat. 



Prinderea martirilor Horia şi Cloşca în pădurea Scorăcet, de lângă 
Albac. (După o stampă nemţească din colecţia Academiei române). 


Astfel stimatul meu amic şi neobositul istoric ardelean, Ştefan 
Meteş, îmi comunică următoarele date interesante dintr’un studiu 

al său inedit: „Lămuriri noui asupra revoluţiei lui Horia“ şi care 
nu peste mult timp va fi dat publicităţii. 

Herbert Rathkeal, internunţiul Austriei la Constantinopol, scrie 
la 10 Octombre 1795 ministrului cancelar Kaunitz din Viena 
cum-că Horia a trimis la Alexandru Vodă Mavrocordat în Iaşi 
trei deputaţi cu misiunea să obţină dela dânsul ca să intervină 
pe lângă sultanul pentru un ajutor armat împotriva Ungurilor. 
Intre cei trei deputaţi era unul cu numele lonaş , „om de vre-Q 
40 de ani, voinic, bine făcut şi remarcabil prin nişte mustăţi e~ 
norme“. Internunţiul crede că Horia a cerut mai întâiu şi poate 
exclusiv ajutor numai Domnului român şi ostaşilor lui moldoveni. 

Pe de altă parte tot d. St. Meteş mă mai informează că ungurul 
G yongydsi lanos scrie din Turda, la 3 Februarie 1785, lui 
Gulacsy Gabor, între altele, următoarele: 

„In deosebi vedem şi faptul că hoţii de revoluţionari stăteau in 
corespondenţă cu ţările vecine: Ţara românească şi Moldova, 
dela care aşteptau ajutor. Pot să afirm sigur că pela începutul a- 
cestm an vre-o 30.000 (?) de Români din Moldova voiau să nă¬ 
vălească, prin pasul Ghimeş, în comitatul Trei-Scaune. Vre-o 
4000 (?) de Sâcui însă ’i-au respins şi ’i-au bătut 11 . 

Numai cercetări mai minuţioase în această privinţă vor putea 
stabili cu timpul adevărul adevărat. 

Guvernul transilvan punea mare preţ pe capetele şefilor revo¬ 
luţiei şi în acest scop Vice-colonelul Kray şi silvicultorul Anton 
Molczer din Abrud fură însărcinaţi cu prinderea lor. Cei doui 
funcţionari de mai sus, pentru ajungerea ţintei ce li-se încredinţase, 
chemară 7 brigadieri silvici (gornici) din comuna Râul-Mare 
(Albacul de azi), cărora punându-le în vedere câte un premiu de 
300 galbeni pentru prinderea fie-cărui căpitan, fură trimişi în 
munţi ca să-i caute şi să-i aresteze cu ajutorul soldaţilor ce li-se 
pusese la dispoziţie sub comanda locotenenţilor Vaida şi Jeney. 

Prinderea lui Horia şi Cloşca s’a întâmplat în ziua de 27 De¬ 
cembrie 1784, în următoarele împrejurări istorisite de însuşi 
vice-colonelul Kray în raportul său: 

„Prinderea lor s’a întâmplat în ziua de 27 Decembrie, sub un brad de 
jumătate găunos, în jurul căruia pusese nişte crengi de lemne şi făcuse un 
foc mare ca să se încălzească. Ţăranii, de cari m’am folosit eu, au dat de 
urma lor pe zăpada proaspătă ce căzuse de curând şi dânşii prinseseră mai 
întâi, la o depărtare mai mică, pe un păzitor al revoluţionarilor, pe care îl 
siliră să le descopere locul unde se află căpitanii. Ţăranii, cari se angajase 

să-i prindă, erau 7 inşi la număr, dintre cari nu-nai 4 mai aveau puşti, şf 
aceştia patru plecară înainte şi când se apropiară de colibă, Horia îi primi 
ca pe amici şi-i întrebă, dacă umblă cum-va după vânat, la care ei răspun¬ 
seră că da, sunt siliţi să caute vânat pentru armată, dar nu pot să capete 
nimic şi de jumătate sunt mai înghieţaţi. Atunci Horia îi invită să şează la 
foc. Doi din ţăranii aceştia se aşezară lângă Horia şi alţi doi lângă Cloşca 
şi ace=t din urmă îi întrebă numai decât ce noutăţi mai sunt prin comune, 
iar ei răspunseră că oamenii în general se plâng de mulţimea cea mare de 
solda|i şi că poporul trebue să fugă. La cuvintele aceste, Cloşca zise înju¬ 
rând: „ Acuşi îi scoatem noi şi pe ei de aici şi-i alungăm la dracu". In tim¬ 
pul acesta se apropiară de foc şi ceilalţi trei ţărani şi în momentul acesta 
cei doi ţărani credincioşi, cari aveau certificate din partea mea, anume Ştefan 
Trifu şi Nuţu Mătieş, se aruncară asupra lui Horia şi Cloşca, îi prinseră de 
gât, îi trântiră la pământ şi cu ajutorul celorlalţi doi inşi şi cu încă cei trei 
soţi, cari încă alergară la dânşii, îi prinseră şi îi legară. In timpul acesta 
Horia scoase din sân un volum de hârtii, cât ţii întdo mână, şi le aruncă în 
flăcările cele mari ale focului, dar ocupaţi cu legarea lor dânşii n’au putut 
să le scape din foc. In urmă temându-se, ca nu cumva să năvălească asupra 
lor nişte oameni de ai lui Horia, se retraseră în grabă mare cu ei într’o 
poiană de oi, ceva mai depărtată şi de aici dederă îndată ştire trupei de 
soldaţi, care înconjurase şi dânsa pădurea şi ţinutul acesta şi era ocupată 
cu căutarea lor. Soldaţii aceştia sosiră numai decât şi gornicii îi predară pe 
amândoi. Horia şi Cloşca erau armaţi cu puşti şi cu lănci. Cloşca mai avea 
şi două pistoale, pe cari încă nu mi le-au adus. Alte lucruri la dânşii nu s’au 
aflat, nici cai, nici bani, nici hârtii, afară de 6 fl. la Cloşca. Probabil că toate 
lucrurile aceste le-au ascuns, pe la amicii lor, sau le-au îngropat în pădure 
sub zăpadă. 

„Că prinderea lor s’a întâmplat într’adevăr ast-fel, aceasta o confirmă una¬ 
nim Horia şi Cloşca aici, în prezenţa mea şi a mai multor ofiţeri, şi dânşii 
adaogă că de aceea au stat timp aşa mult ascunşi prin păduri, fiind-că 
voiau să călătorească la Viena, îndată ce le sosiau banii, ce-i ceruse dela 
comune. 

-Abrud, 1 Ianuarie 17co. 

„Kray, ‘) 
„vice-colonel“ 

Numele celorlalţi ţărani, cari, dimpreună cu Ştefan Trifu şi 
Nufu Mătieş, au contribuit la prinderea şefilor revoluţiei, sunt, 
după cum îi declară singur Horia în interogatorului său, următorii: 
Ion Mătieş, George Mătieş, doui feciori ai lui Andrei Neaga (Si- 
meon cu fratele său) şi George Nicola (acesta din însăşi familia 
Nicoleştilor a lui Horia). 

La 31 Decembre, adică la 3 zile după prinderea lor, Horia gi 
Cloşca fură aduşi în Abrud, escortaţi de un puternic detaşament 

1) Vezi: „Revoluţiunea lui Horia, N. Densuşianu. Bucureşti, 1884", pag. 416. 

de grăniceri săcui. Cu acest prilej, o mulţime de popor, Români şi 
Unguri, aştepta în piaţa oraşului ca să vadă armata şi pe cei doui 

căpitani prinşi. Un om bătrân, cu numele Ion Popa Magi Crişănuţ 
din comuna Bistra, neputându-şi stăpâni emoţia şi indignarea, 
zise îndurerat: 

1!> 


www.dacoromanica.ro 








290 


— „Iată, acum îl au în mâinile lor pe Horia şi acum pot să-l 
mănânce viu!“ 

La auzul acestor cuvinte, o unguroaică din Abrud, cu numele 
Szappanossy Rebeka, răspunse lui Crişănuţ cu vorbele următoare: 

— „Mai bine mâncaţi-l voi pe Horia, căci voi l’aţi numit craiu 
şi voi ’i-aţi zis aşa! 11 

In fine Crişănuţ mai adause plin de revoltă: 

— „Aveţi grijă, Ungurilor, că acum veţi vedea voi ce veţi păţi 
pentru asta! 11 

Crişănuţ, pentru atitudinea sa românească şi umanitară, a fost 
peste puţin timp condamnat la moarte şi tras pe roată. 

In ziua următoare, 1 Ianuarie 1785, Horia şi Cloşca fură trimişi 
la Alba Iulia cu o escortă de 70 soldaţi (grăniceri) unguri bru¬ 
tali, cari pe drum ’i-au pus lui Horia pe cap, în bătae de joc, o 
coroană de nuele, strigându-i: — „Aşa-i trebue regelui! u 

In 2 Ianuarie amândoui căpitanii fură aduşi în cetatea Albei 
Iulii, unde deasemenea îi aştepta o mare mulţime de popor. 
Cloşca fu închis într’o cameră imică de sub statuia lui Carol VI 
în partea de miază-zi a fortăreţei, iar Horia sub poarta cea nouă 
în partea de miază-noapte, fiind păziţi fie-care de câte doui sol¬ 
daţi înlăuntru şi unul afară Ia uşă. 

Cu o lună mai târziu, adică în 30 Ianuarie 1785, fu prins şi al 
treilea căpitan George Crişan, în timpul pe când se refugia din 
comuna Lupşa spre comuna Mogoş. La prinderea lui Crişan au 
contribuit 9 ţărani, aproape toţi din Cărpeniş, în frunte cu Popa 
Moise, preotul satului, şi un alt preot din Lupşa, care era chior. 

In ziua de 1 Februarie, Crişan fu adus şi el la Alba Iulia şi 
închis tot în fortăreaţă, şi anume în temniţa de sub edificiul 
cel mai vechiu al gărzii. 

Interogatoriul lui Horia şi Cloşca nu se începu decât în ziua 
de 26 Ianuarie din cauza că toţi membrii comisiunei de anchetă 
şi instrucţie se îmbolnăviseră, ba doui din ei (A. Treicsik şi căpi¬ 
tanul Knabe) îşi daseră obştescul sfârşit. 

Horia a fost ascultat în 6 rânduri şi Cloşca deasemenea. Crişan 
numai de două-ori. Atât Horia cât şi Cloşca au negat tot timpul 
ori-ce participare la revoluţie. Singurul căpitan, care a făcut măr¬ 
turisiri — şi încă din cele mai importante pentru istoria revo- 
luţiunei — a fost Crişan, care în cele două ascultări ale sale a 
declarat lucruri preţioase, anume cu privire la adunarea poporală 

din comuna Mesteacăn şi la începutul revolutiunei din comuna 
Cure chiu. 

Este interesant de relevat că la interogatoriul luat căpitanilor 
revoluţiei printre întrebările ce li-s’au pus era şi următoarea 
foarte caracteristică: dacă au avut vre-o înţelegere cu Românii 
din Ţara românească şi dacă au cunoscut pe cineva din ţara a- 
ceasta? Evident, răspunsurile căpitanilor au fost negative. 

Nefericitul Crişan, înainte de a ’i-se termina interogatoriul, a 
fost găsit mort în închisoare, în ziua de 13 Februarie. Contele . 
lankovits, în raportul său către împăratul losif II, spune că Crişan 
„a prevenit sentinţa, făcându-Şi singur o moarte violentă, anume 
dânsul ’şi-a desfăcut o legătură uiela opinci şi s’a sugrumat cu 
legătura aceasta". 

A doua zi după sinuciderea lui Crişan, 14 Februarie, contele 
lankovits aduce totuşi o sentinţă condamnatoare asupra corpului 
mort al lui Crişan, hotărând ca „gâdele să-i taie capul, să-i des¬ 
pice corpul în patru bucăţi, capul să i-se pună în ţeapă la do¬ 
miciliul său din Cărpeniş, iar celelalte patru bucăţi să se pună 
pe roate şi anume partea de sus a corpului la Abrud, partea de 
jos la Bucium, a doua parte de sus la Brad şi a doua parte de 
jos la Mihăleni“. 

Peste două zile această neumană, sălbatică şi nebunească sen¬ 
tinţă s’a şi executat asupra corpului nefericitului Crişan. 

In ziua de 26 Februarie, contele lankovits pronunţă sentinţa şi 
în ceea-ce priveşte pe Horia şi Cloşca, hotărând că „au să fie duşi 
pentru crimele lor la locul îndatinat de supliciu şi acolo să li-se 
frângă cu roata toate membrele corpului, începând de jos in sus, 
anume mai intâiu lui Ion Cloşca, apoi lui Horia, numit altmintrelea 
şi Ursu Nicola, şi în modul acesta să fie trecuţi din viaţă la moarte, 
iar corpurile lor să se despice şi taie în 4 bucăţi, capul şi părţile 
corpului să se pună pe roate pe lângă diferite drumuri şi anume 
în comunele unde au comis cruzimile cele mai scelerate, iar ini¬ 
mile şi intestinele lor să se îngroape aici la locul supliciului'*. 

Executarea acestei înfiorătoare şi neomeneşti sentinţe fu fixată 
pe ziua de 28 Februarie dimineaţa, care cădea într’o Luni. 
Spre a impresiona adânc poporul şi a-i vârî teroarea în suflete, 
peste 6000 de oameni, dintre cari 2515 ţărani români ca delegaţi 
din 419 comune, fură aduşi la locul supliciului ca să ia parte la 
acest îngrozitor spectacol neronian. 

Conform cu dispozitivul sentinţei, cel dintâi fu executat Cloşca , 
al cărui corp fu frânt cu roata dela picioare spre cap. După decla¬ 
raţia unui martor ocular, i-s’au dat peste 20 de lovituri până 
să-şi dea sufletul. In timpul acesta Horia, primul căpitan, trebuia 
să privească cu ochii săi oribila moarte a bunului şi devotatului 
său prieten Cloşca. Meseria josnică de gâde (călău) a fost înde¬ 
plinită de ungurul G. Rokoczy, fiind plătit cu 6 florini de fie-care 
execuţie. 



Scena îngrozitoare a tragerii pe roată a martirilor Horia şi Cloşca în ziua de 
28 Februarie 1785 , la Alba Iulia. (După o stampă nemţească contimporană din 
colecţia d-lui dr. Emil Colbazi din Cluj). 


După Cloşca fu aşezat pe eşafod Horia. Primul căpitan — spune 
un alt martor ocular — a mers spre locul supliciului inchizitorial 
cu bărbăţie şi curaj. Călăul trată cu dânsul cu mai multă „gratie", 
căci după prima lovitură, care îi frânse fluerul piciorului drept, 
îi mai dădu ultima lovitură asupra pieptului. Ambii martiri au 
primit, înainte de executiune, îngrijirile mângâietoare ale bisericei 
din partea preotului ortodox din Alba Iulia, Nicolae Raţiu, care 
însă după execuţia lui Cloşca a căzut jos leşinat. 

înşelat în planurile sale şi părăsit de împăratul Iosif II, astfel 
îşi termină viaţa extra-ordinarul martir, ţăranul Horia, în lupta 
sa pentru dobândirea dreptăţii şi libertăţii poporului românesc din 
Ardeal, care în vecii-vecilor nu va putea uita convingerea adâncă 
şi puternică, pe care a pus-o în apărarea cauzei sfinte a neamului 
său, atât de năpăstuit de despotismul nobililor unguri. 

Incheiăm acest mişcător capitol, mai făcând următoarele con¬ 
statări: Deşi Cloşca era primul căpitan al lui Horia, a jucat un 
rol mai puţin important ca Crişan, care apare ca figura cea mai 
abilă şi mai energică din revoluţie. 

I-se impută lui Crişan atrocităţile comise în judeţul Zărandului. 
Dar pentru aceste vărsări de sânge nu erau vinovaţi nici ţăranii 
români, nici Crişan. Vinovate sunt oribilele împrejurări, în care 
au fost siliţi să trăiască Românii, ajunşi robi mai rău ca vitele 
în slujba unor nobili lipsiţi de suflet, bestiali, lacomi şi neruşinaţi. 
Adevăr incontestabil este însă că în revoluţia dela 1784 mai mult 
sânge a vărsat nobilimea maghiară decât ţăranii români răsculaţi, 
cari în lupta lor de existenţă aveau pentru dânşii cel puţin dreptul 
naturei, cum admirabil se exprimă N. Densuşianu. 

Horia, Cloşca şi Crişan *), conduşi de un sentiment naţional 
fără pereche, şi-au sacrificat viaţa pentru fericirea poporului şi 
dacă au făcut vre-o crimă, ea se poate numi crima libertăţii, la 
care tindea poporul român, care în zadar se tot plângea la gu* 
vern şi la împărat în contra abuzurilor şi tâlhăriilor din Transil¬ 
vania, căci în loc să înceteze, ele creşteau şi de-odată cu eld spo- 
riau şi maltratările şi asupririle aplicate de nobili faţă de ţăranii 
români. 

Cu toată grozăvia execuţiei celor trei capi ai revoluţiei, nobili¬ 
mea ungurească tot nu era sătulă de sânge. Intr’adevăr, seria 
condamnărilor nu se încheie cu Horia şi Cloşca, căci din cei 120 
prisonieri făcuţi în comitatul Alba, au mai fost condamnaţi la 


1) Pentru vecinica comemorare a acestor martiri ai neamului nostru, în 
anul 1922 am dăruit personal bisericei din Cărpeniş, satul natal al lui 
Cloşca, portretul celor trei mucenici (Horia, Cloşca şi Crişan), lucrat 
în uleiu de pictorul S. Albescu din Feneş, lângă Zlatna. Acest tablou a fost 
aşeşat în biserică, lângă altar, cu solemnitatea cuvenită â unui parastas ofi¬ 
ciat de preotul D. Goia, pentru odihna sufletelor celor trei martiri, morţi 
pentru cauza sfântă a neamului. 

moarte şi executaţi încă alţi 36 de ţărani români 1 ), în comitatul 
Clujului 8 ţărani şi un preot, de asemenea în comitatul Hune¬ 
doarei, sălbăticie inutilă, din care cauză se şi lăţise vestea că 
Românii vor să înceapă o nouă revoluţie ca răsbunare în contra 
împilatorilor şi asasinilor unguri. Nobilimea, odată pătită, lua 
lucrurile în serios şi, ca măsură de precautiune, în mai multe 
judeţe fură opriţi preoţii ca să mai umble cu crucea pela poporeni. 
Primăria din Abrud sili pe toti Românii de acolo să depună /un 
nou jurământ de credinţă fată de împăratul şi fată de oraş, lucru 
la care Românii se supuseră, dar cu conditiunea să jure şi Ungurii, 
cari n’au avut încotro şi au primit. 

Nu se poate contesta însă că revoluţia lui Horia a avut şi con¬ 
secinţe bune pentru Românii din Ardeal. Astfel, la 22 August 
1785, după-ce evenimentele se liniştiră, împăratul losif 11 des¬ 
fiinţa servitutea personală a iobagilor din Transilvania şi Unga¬ 
ria. Astfel, după 270 de ani, robia decretată de Camera Ungariei 
asupra ţăranilor, în urma revoluţiei dela 1514, fu ştearsă cu sân¬ 
gele poporului român în August 1785. Cea mai puternică armă 
a feudalităţii fu distrusă, căci sclavul agricol era acum eliberat 

In cursul anilor 1785 şi 1786, împăratul losif II suprimă multe 
din abuzurile din munţii Abrudului, acordându-se populatiunei 
mai multe uşurări în chestia păşunatului pe domeniile statului, a 
pământurilor de cultură, a diverselor taxe nedrepte cu privire la 
plata servitorilor domneşti, care era pe spinarea locuitorilor, a 
cosâtului fânetelor de pe domenii şi a cârciumăritului. 

Căpitanii executaţi la Alba Iulia lăsară poporul muntean mai 
liber de abuzurile funcţionarilor, pe ţăranii din Ardeal emancipaţi 
de jugul robiei personale, cu o nobilime mai puţin tirană şi cu o 
administraţie mai puţin violentă. Cu un cuvânt: viata şi averea 
iobagilor nu mai erau la bunul plac al nobililor. 

Astfel mişcarea spontanee a Moţilor a făcut mai mult bine 
ţăranilor ardeleni decât poate iluştrii corifei ai şcoalei transilvane 
cu teoriile şi cu controversele susţinute de ei la sfârşitul secolului 
al 18-lea, cum se exprimă marele prozator Alex. Odobescu în mi¬ 
nunatul său imn „Moţii şi Curcanii“ şi din care consider ca o 

1) Printre aceştia figurează şi tânărul Pavel Bocu din Vidra, fost căpitan 
care a fost condamnat la frângere pe roată. El a murit însă în închisoare 
înainte de a fi executat. Din familia acesiui Pavel Bocu se trage d. Sever 
Bocu, actual deputat de Timiş. 

datorie să-i reproduc următoarea proză armonioasă şi fermecă¬ 
toare cu privire la slava trecutului mai depărtat al Moţilor, mai 
ales când vorbeşte de Horia: 

„ . • . O! negreşit, domnilor, sub grosolanu-i cojoc de oaie. sub ţundra-i 
neagră, sărădită cu găitane vinete, sub opincile-i de muntean, îmbăerate pe 
glezne, sub cuşma lui mocănească cu cianace (ciucuri) de fir, — sub tot acest 
port al său neaoş românesc, curgea prin vinele acelui puţin cioplit, dar mult 
semeţ, mult statornic şi mult viteaz bărbat, un sânge cel puţin tot aşa de 
adevărat românesc, tot aşa de îmbolditor, tot aşa de patriotic, ca prin creerii 
celor mai erudiţi instigatori şi celor mai iscusiţi apărători ai latinităţii gintei 
româneşti. 

„Auzim toţi lăudându-se în toate zilele acei învăţaţi scriitori ai Ardea¬ 
lului — Petru Maior, Samuil Clain, George Şincai — cari mergând să studieze 
la Roma, au cules cu religiozitate în cetatea eternă dovezile originei latine 
a poporului românesc şi întorcându-se acasă printre mii de persecuţiuni, au 
deşteptat, zice-se, la Români simţul naţional. 

„Dar vă întreb, domnilor, era oare trebuinţă să meargă din ai noştri la 
Roma, ca să facă pe poporul românesc a fi şi a şti că este o naţiune de 
sine stătătoare, un popor cu nume şi sânge de Român ? 

„Să nu renunţăm, credeţi-mă, aşa lesne la darul cel mai preţios, cel mai 
minunat al neamului nostru, la cel mai puternic instinct de proprie existenţă, 
care nu a lipsit niciodată Românilor, nici la noi, aci în principate unde am 
ştiut a ne prefira prin mii de primejdii, prin mii de vijelii, scăpând tot mereu 
fiinţa noastră proprie de state curat româneşti, nici dincolo peste Carpaţi, 
unde opt secoli de cea mai curată şi sugrumătoare asuprire nu au făcut pe 
Românii ardeleni, îngenunchiaţi sub paloşul unguresc, să vorbească altă limbă 
şi să poarte alt nume decât acela de Români! 

„Acest dar l’au avut pururea Românii şi nu trei, patru, ba nici sute de 
cărturari, croind la gramatici şi la etimologii, nu ar fi putut să le insufle deo¬ 
dată patriotism atâtor mii şi milioane ce întocmesc obştea de rând a românimii. 

„Ca să revin încă odată la imaginea cu care am comparat dela început 
starea simţirilor ce frământă chiar şi astăzi ţara Ardealului, voi zice că, din¬ 
colo ca şi dincoace de Carpaţi, adevăratul patriotism românesc a trăit pu¬ 
rurea în sânul poporului nostru — încins şi fierbinte — întocmai ca jeraticul 
sub spuză şi că unicul merit ce putem recunoaşte erudiţilor noştri Daco¬ 
români este acela de a fi suflat cenuşa ce ascundea şi păstra nestinsă acea 
scânteie neperitoare. 


„Fie-mi dar iertat, domnilor, a conchide că răscoala iobagilor ardeleni 
sub Horia poartă în sine un caracter pe deplin poporan şi de aceea chiar 
îmi voi permite a zice — mai curat, mai adevărat, mai sincer naţional, decât 
toate argumentaţiile, mai mult sau mai puţin exagerate ale patrioţilor erudiţi. 

„De aceea noi. Românii, putem să ne mândrim cu acea mişcare sponta¬ 
nee a Moţilor, mai mult poate chiar decât cu teoriile şi cu controversele 
susţinute la sfârşitul secolului trecut—de altmintrelea cu mare diligenţă — 
de iluştrii corifei ai şcoalei transilvane. 

„Pe Horia şi pe miile de viteji feciori, cari s’au luptat sub dânsul, nu i au 
făcut patrioţi români citirea cărţilor latineşti şi vederea monumentelor din 
Roma, ci cugetele lor simple şi drepte, cari le spuneau apriat că sunt năs¬ 
cuţi Români şi în ţara românească, că după fire şi datină unul Dumnezeu 
şi unul împăratul au drept să le ceară viaţa şi munca lor pentru apărarea 
legii şi pentru sporirea ţârei strămoşeşti 

„Dar şi mai mult, domnilor. In asemenea credinţă se scaldă încă şi azi 
tot poporul românesc, cel simplu, cel neadăpat la isvoare străine — şi această 
credinţă constitue chiar patriotismul său, patriotism înfundat, tăcut, dar mai 
temeinic şi mai statornic decât orice declamaţiuni sgomotoase ale patrioţilor 
cărturari de tot felul. 

„Acel aluat vârtos, cu care este plămădită firea poporului românesc, 
am avut noi ocaziunea a-1 constata, viu şi veghiat, în bărbăţia junilor noştri 
luptători de mai deunăzi: Curcanii dela Plevna, fraţi mai tineri ai Moţilor 
din munţii ardeleni". 

Numai dintr’un condeiu talentat şi dintr’o concepţie întraripată 
ca a marelui prozator Odobescu putea să iasă o caracterizare aşa 
de plastică şi adevărată a naţionalismului Moţilor, acest popor de 
eroi, care în scurtă vreme va fi imortalizat printr’o statue, pe una 
din pieţele Bucureştilor, înfăţişând supliciul lui Horia şi Cloşca, 
după iniţiativa luată de societatea institutorilor români, la propu¬ 
nerea d-lui R. Grigorcea, director de şcoală şi fost revizor şcolar. 

CAPITOLUL XXXI. 

O LEGENDA UNGUREASCA: „HORIA ÎMPARAT 
SAU REGE!“ 

Este incontestabil că sângeroasa revolute a lui Horia, care avea 
la bază un substrat social şi altul politic, a produs în sânul 
nobilimei şi al maghiarimei multă durere, enormă jale şi frică, 
lăsând în general o mare şi profundă impresie, mai ales în 
ceea-ce privea viitorul poporului unguresc. Şi faptul nu va sur¬ 
prinde pe nimeni, când se ştie că în luna Septembrie 1784 ţăra-' 
nii din Ardeal strigau în gura mare că „ţara asta este ţara Rof 
măriilor şi că dacă vor -primi arme, vor alunga de pe pământurile 
lor pe Unguri şi pe nobili!“ sau „ţara asta este a noastră , a voastră 
este cea ungurească şi în scurtă vreme vă şi scoatem noi de aci!“ 

Totul se concentra într’o chestiune istorică şi anume că Ardealul 
este t ara poporului român, care nu cu mult înainte, pe timpul 
episcopului Inocenţiu Micu Clain, ceruse să fie recunoscut ca 
naţiune politică în Transilvania — şi aceasta în baza vechimei. 
Este interesant de constatat că şi episcopul Inocenţiu Clain şi 
Horia urmăriau acelaşi scop: cel dintâi pe cale legală, iar cel 
d’al douilea pe calea dreptului natural. 

De teama viitorului incert, care îi pândea, Ungurii porniră o 
campanie turbată, cu scop să audă şi să înfrice Curtea împără¬ 
tească din Viena, spunând că Horia se numeşte peste tot rege, 
pentru-ca cu chipul acesta să irite cât mai mult pe împăratul, ca 
el să fie neîndurător faţă nu numai cu capii revoluţiei, dar faţă 
cu întreg poporul român din Ardeal, a cărui exterminare se dorea. 
In urma acestei campanii interesate, aproape toate ziarele şi 
revistele vremii de atunci, mai ales cele nemţeşti din Viena, pu¬ 
blicau portretele lui Horia ca rege, având ordinul lui (Orden 
des Hora). 

Toate acestea insă erau simple inventiuni în scopul de a 
înăspri şi mai mult purtarea Curţii imperiale din Viena faţă de cei 
trei căpitani şi faţă de elementul românesc din Ardeal, pentru a-1 
sili la emigrare, la expatriare, cum au şi făcut-o Românii mai 



tfKDRN DEJ MOKA. 




wd<Ji£J- de** ■’ÎP- 
\cmca avn/e*. 


O stampă nemţească din timpul revoluţiei lui Horia, care îl înfăţişează ca 
„rege", având ordinul său. (Din colecţia de stampa Ion I. C. Brătianu). 


timizi. Nici-odată n’au fost şi n’au putut să prindă în capul ţă¬ 
ranului din Albac, Ursu Nicola zis Horia, asemenea gânduri de 
grandomanie. De-altfel nobilul Alex. Chendi din Câmpeni, care 
pe la începutul lunei Decembrie 1784, petrecuse 8 zile la Horia 
in Albac, făcându-i servicii de secretar, spune într’o declaraţiune 

dată de el vice-colonelului Kray că „singurul scop principal, pe 
care l’au avut căpitanii revoluţiei, a fost să scoată pe Unguri d ; n 
Ardeal şi să domnească ei“, Asta însă nu însemnează că fi oria sau 
vre-unul dintre căpitani ar fi avut ambiţia să domnească ca rege 
sau principe, ci să stăpânească ei, ca. Romani, în locul nobililor 
unguri. 



Cloşca după o stampă nemţească fantezistă. (Din colecţia de stampe 
Ion I. C. Brătianu). 


Că ţăranii ardeleni dela 1784, în diferite locuri şi la diferite 
ocaziuni, numiau pe Horia domn, craiu sau împărat, aceasta este 
adevărat, dacă dăm ascultare câtor-va poesii populare făurite pe 
atunci de fantezia poporului român. Aşa de exemplu la Cărpeniş 
se doinea: 

Pân’a fost Horia împărat, 

Domnii nu s’au desculţat, 

Nici în pat nu s’au culcat, 

Prânz la masă n’au ţnăncat. 

Niciodată însă nu a emanat dela Horia personal sau dela oa¬ 
menii din jurul său vre-un act sau vre-o scrisoare, din care să se 
poată deduce că el ar fi nutrit gândul să ajungă împărat, pritt- 
cipe sau craiu al Ardealului. Toate astea sunt vorbe goale răs¬ 
pândite de către duşmanii mişcării ţărăneşti de atunci într’un 
scop anume determinat: acela de a prigoni şi suprima cu ori-ce 
preţ elementul românesc din Ardeal. 

Tot astfel stau lucrurile şi cu aşa numitele medalii ale lui Horia , 
apărute în public în primele zile ale anului 1785 (în 5 şi 6 Ia¬ 
nuarie), pe când Horia se afla încă în viată. In aceste 2 zile au 
eşit la iveală nişte medalii cu numele lui Horia şi lângă numele 
său titlul de rege al Daciei (Rex Daciae). 

Asupra acestei chestiuni, N. Densuşianu, în documentata sa 
scriere istorică asupra „Revoluţiunei lui Horia 11 , ne dă urmă¬ 
toarele amănunte interesante şi care corespund pe deaîntregul 
adevărului istoric: 

„In corespondenta oficială şi privată din timpul acesta se face amintire 
numai de două feluri de medalii. Astăzi ne sunt amândouă cunoscute. 

„O medalie din acestea, autentică, compoziţiune din plumb şi zinc, se 
află azi în posesiunea d-lui fgnafiu Doboczky din Pesta şi ne prezintă urmă¬ 
toarea efigie: 



Legenda: 

In avers: hora. be. si. iiodinveste. cara. blinse. si. bleteste. Sau în 
transcriptiune mai exactă: Horia beâ şi hodineşte, ţara plânge şi plăteşte. 
In revers: R. d. (Rex Daciae) hora. 1784. 

„De pe cealaltă medalie se află numai o copie de metal în colecţiunea 
numismatică a museului transilvan din Cluj. 

„Efigia e următoarea: 



„Legenda: 

„In avers: horia rex daciae (Horia regele Daciei). 

„In revers: nos pro caesare (Noi pentru împăratul). 

„In cât priveşte medalia dintâiu, inscripţiunea singură: 

„Horia bea şi hodineşte, ţara plânge şi plăteşte“ ne arată că această 
imagine falsă a revoluţiunii este opera nobilimii. 

„Ţara plânge". Dar fapt e că adevărata ţară, majoritatea enormă a popu- 
laţiunii, nu plângea. Lamenta ce e drept nobilimea şi nobilimea avea datina 
să se identifice tot-deauna cu ţara, după principiile eronate ale feudalităţii. 

„Ţara plânge şi plăteşte “. In comitate, pe teritoriul nobilimii ori al naţiunii 
ungureşti, cum se numia dânsa, plătiau exclusiv iobagii ( misera plebs contri- 
buens ): Insă de altă parte iarăşi fapt este că nobllimea'pretindea şi susţinea, 
în toate actele sale, că tot ce plăteşte iobagiul, plăteşte din averea domnului său. 

„Aşa dar „Ţara plânge şi plăteşte' ne reprezintă ideile, cântarea lugubra 
a nobilimii. 

„Dar ce reprezintă emblemele acestor două medalii? 

„Crucea triplicată şi inscripţiunea „Horia Regele Daciei“ de asupra unor 
munţi ne înfăţişează, în mod evident, religiunea română, regatul dacic peste 
Transilvania. 

„O inimă înflăcărată străpunsă cu sabia şi de asupra ei crucea româneasca, 
ne reprezintă victimele revoluţiunii, nobilimea devotată monarchului, cum 
susţinea dânsa, nobilimea sângerândă şi forţată să primească religiunea română. 

„Cu un cuvânt inscripţiunile şi emblemele de pe amândouă medaliele ne 
exprimă una şi aceeaşi idee: suferinţele nobilimii de la 1784". 

Din cele expuse de regretatul istoric N. Densuşianu rezultă 
în mod luminos că ambele medalii sunt opera nobilimei maghiare 
de atunci, cu scopul evident de a înfăţişa înaintea împăratului şi 

a ţărei, într’o formă mai palpabilă, aspiraţiunile Românilor la o 
domnie naţională. 

In capitolele următoare asupra evenimentelor din anii 1848 şi 
1849 vom vedea cum istoria se repetă şi cât de fatal a fost pentru 
Ungaria sistemul ei nenorocit şi antiuman de distrugere a naţio¬ 
nalităţilor nemaghiare. 

Istoria este implacabilă fată cu greşelile popoarelor, cum au 
dovedit-o cu prisos şoviniştilor unguri mai ales evenimentele răs- 
boiului mondial din anii 1914—1918. 

CAPITOLUL XXXII. 

CATERINA VARGA, „DOAMNA NOASTRĂ». 

Vechiul proces al Moţilor a fost redeschis cu hotărîre de către 
un spirit luminat şi o inimă caldă, care bate sincer pentru ei: 
de către d. Ion I. C. Brătianu, preşedintele consiliului de mi¬ 
niştri. 

Sunt mai bine de două sute de ani decând pentru întâia oară, 
în 1726, sub domnia împăratului Carol al Vl-lea, Românii din 
Munţii Apuseni, văzându-şi existenţa ameninţată, au cerut suve¬ 
ranului lor ridicarea nedreptăţilor ce-i apăsau: împuţinarea zilelor 
de robotă, a dărilor, un drept mai larg la tăiatul lemnelor din 
păduri şi la căutarea aurului din sânul munţilor. 

Nu li-s’au dat. Poporul acesta frumos, blând şi înţelept, iubi¬ 
tor de ordine, de pace şi poesie, eminamente moral, religios în 
puterea cuvântului, a fost ţinut şi mai departe de mâna aspră şi 
vitregă a guvernanţilor lui în cea mai cumplită mizerie. Poporul 
acesta virtuos, de o putere de muncă extraordinară, a fost secole 
de-a rândul impilat şi exploatat în modul cel mai neuman. 

Dar seoolele întunericului se luminau ici-colo de câte o fulgerare 
de tfăznet, aprins din văpaia focului suferinţei, din cumplita 
durere a nedreptăţii. Urgia nedreptăţii! Nimic nu chinue sufletul 
omenesc ca ea, iar mâna criminală, care se complăcea în această 
urgie, trebuia răpusă. 

Moţii erau oţeliţi în luptă cu fiarele sălbatice. Lupul, care le 
fura oile şi le mânca uneori ciobănaşii de nu rămânea la mar¬ 
ginea pădurii decât sumanul şi opincuţile rupte; şi ursul cel dârz, 
care îi prindea în braţe uneori, vajnică hărţuială, care adesea ori 
eşea biruitoare din partea omului, dacă cuţitul era bun şi nimerea 
în inima fiarei. Ba şi mistreţul uneori venea să atace satul. Cum¬ 
plită fiară! îndrăznea până la uşa colibei, s’o răstoarne, şi vai 

de vietăţile pe cari le găsea în calea lui. Trebuia să iasă tot satul 
în goana lui. Cu topoare ascuţite, furci de fier şi coase. Straşnică 
armă în mâna Moţului, coasa! 

— Hai, cu topoare, cu furci de fier şi coase, să gonim duşma¬ 
nul, adică Ungurul! 

El a luat acum, în mintea Moţului, chipul fiarei: a lupului, care 
îi mănâncă oile, a ursului, care îl sugrumă, a mistreţului temerar, 
care vine după pradă la uşa colibei lui... Şi au zăngănit cumplitele 
furci, coase şi topoare. Au izbit, au spintecat şi tăiat cu furie în¬ 
fricoşată. Foc şi pârjol şi lacuri de sânge. Durerea înverşunată 
nu cunoaşte milă! 

„Revoluţia lui Horia din 1784 a fost revoluţia unui popor săl¬ 
batic", s’a scris mai târziu în analele istoriei ungureşti. Dar peste 
cinci ani, în 1789 la Paris, în mijlocul celei mai rafinate (civili¬ 
zaţii, s’a deslănţuit o revoluţie mult mai sângeroasă. Şi doar Fran¬ 
cezii nu mureau de foame ca Moţii! 

Tirania acolo nu luase proporţii de fiară şi totuşi a fost răpusă. 
Pe când aci, bietul Horia a căzut victima unei trădări odioase şi 
a fost zdrobit pe roată. 

La fiecare frântură din osul lui sfânt, se zdrobea o aspiraţie a 
sufletului românesc. Două, trei generaţii au suportat osânda. 
Duşmanul înfricat, >dar nu răpus, se gândea cu oroare la epoca 
aceea scurtă, teribilă pentru el, n’o putea uita, nici ierta. Pentru 
el „Moţul" însemna vecinica primejdie, ameninţare. îşi lua măsurile 
cu străşnicie, fără de milă. Dacă s’ar putea extermina poporul 
acela crud, sălbatec?... 

Li-s’a dat şi mai puţin drept la lemnăritul din pădure, la ex¬ 
ploatarea minelor de aur li-se puneau greutăţi de neînvins, iar 
zilele de robotă se făceau şi mai multe ca ’nainte. Zilele de lucru 
se plătiau şi mai rău. Din plata muncei lui de o săptămână abia 
putea să-şi cumpere mălai pe trei zile... 

Sentinţa de moarte se executa, cu încetul, cu siguranţă. 

Dar cu toate că trecuse jumătate de secol dela revoluţia lui 
Horia, în cele şase sate ale Buciumanilor şi alte sate de pe lângă 
Abrud mai trăiau oameni, cari îşi aduceau aminte că împăratul 
Iosif al II-lea, după potolirea acelor revolte, dase Moţilor dreptul 
de libertate asupra minelor şi a pădurilor din acele localităţi. 
Aceşti câţiva bătrâni, fruntaşi inimoşi ai satelor, îndemnau me- 

reu populaţia să sc duca la guvernatorul Ardealului şi să ceară 
punerea în vigoare a acelei libertăţi. 

Legea e lege şi dacă e făcută şi iscălită de împăratul, întărită 
cu pecetea lui, nu se poate să nu fie ascultată. Dreptate este, a 
făcut-o împăratul acela bun şi înţelept, care i-a înţeles pe Moţi — 
numai trebue căutată şi scoasă din mâna duşmanilor, cari o 
ascund. 

Şi s’au pornit Moţii din cele şase sate ale Buciumanilor la 



Oaterina Varga. (După un tablou al d-nei Constanţa Hodoş, cunoscuta 
scriitoare şi autoarea dramei „Caterina Varga"). 


Zlatna, la Abrud, la Aiud să caute oameni cu trecere la guvern, 
advocaţi cunoscători de legi, cari să le scoată lor dreptatea făcută 
de împăratul. 

Advocaţii le cereau bani şi bieţii oameni îşi vindeau ultimul 
vitei din grajd să plătească cheltuelile procesului. Şi a durat 
zbuciumul acesta, între speranţă şi disperare, zeci de ani. 

Intr’o seară de iarnă, pe ninsoare, când drumurile prin munţi 
sunt greu de străbătut, delegaţia compusă din fruntaşii satului din 

20 

Bucium-Isbita, Ion Şindrilă, Zaharia Stan şi Ilie Mocanu, cari 
s’au întors din noul lor pelerinaj pela Alba-Iulia şi Cluj, au adus 
cu ei o doamnă. 

— Cine să fie doamna? 

Era Sâmbătă seara şi tocase de vecernie. S’a strâns lume neobi¬ 
cinuit de multă, în curtea bisericii: să afle veştile aduse. Cu toţii 
se uitau miraţi la străină. 

O doamnă frumoasă, în puterea vârstei, cu privirea dreaptă şi 
cinstită. 

— Am întâlnit-o la Aiud, grăi Şindrilă, vrea să vadă satele 
noastre şi să ne vină în ajutor Ia nevoi... 

— Pare să fie o doamnă tare bună, adause Zaharia. 

— Şi-i tare învăţată, ştie legile ca un fiscal, întregi Şindrilă, 

In ziua următoare „doamna" străină, după slujba sfântă, a cu¬ 
vântat în biserică. A spus poporului adunat aci că ea cunoaşte 
de mult soarta jalnică a Moţilor, a trăit în copilăria ei pe aceste 
locuri, apoi măritându-se cu un advocat la Viena, unde a petrecut 
mai bine de douăzeci de ani, ştie că acolo la împărăţie Moţii sunt 
iubiţi şi că în adevăr s’au făcut de sus legi mai bune pentru ei. 
Acolo dar, la Viena, la împăratul trebue căutată şi cerută drep¬ 
tatea! Ea a venit acum în mijlocul poporului să’l îndrumeze: cum 
şi în ce chip să ajungă la- împăratul. 

Vorba ei era blândă, înţeleaptă şi hotărâtă. Poporul o asculta 
cu evlavie. Unii se entuziasmaseră şi strigară în cor: Trăiască! 

— Vezi tu mă, o doamnă! 

— Dumnezeu ne-a trimis-o! Să avem cine să ne înveţe. 

Şi Caterina Varga s’a pus pe lucru. 

In primul rând, după ce s’a aşezat într’o căsuţă din Bucium 
Izbita, a învăţat poporul să aibă răbdare, să nu dispereze, căci 
dreptatea va eşi, ca lumina soarelui. A pornit apoi prin satele din 
munţi să cerceteze şi să adune documente despre situaţia fiecărui 
sat: ce pământ, păşune, mine şi păduri au fost luate dela săteni de 
slujbaşii statului nemţi şi unguri hrăpăreţi. Unde a întâlnit un 
om prea năcăjit l-a ajutat, a intrat in coliba lui, i-a mângăiait 
copiii, pe cei bolnavi i-a vindecat, pe cei goi i-a îmbrăcat şi pe 
mamele lor le-a învăţat cum să le poarte de grije, cum să-i vindece 
de boale prin curăţenie şi hrană potrivită, căci medicamentul era 
în apa din isvor şi aerul mulţilor. Oamenii o ascultau şi femeile 
se închinau la ea ca la o icoană. O numeau „Doamna noastră 

S’a dus la Viena, urmată dc câţiva fruntaşi din Bucium şi Scă¬ 
rişoara. A răzbit la împăratul. Fiind-că guvernatorul Ardealului 
şi cancelarul împăratului îi opuseseră o dârză împotrivire, ea fu¬ 
sese şi mai dârză. Cei cari au fost martorii acestei audienţe spun că 
niciodată nimeni, nici chiar Horia, care a pledat cu temeiu cauza 
Moţilor, n’a fost elocvent, convingător, profund înduioşător, 
cum a fost Caterina. A căzut în genunchi, a plâns la picioarele 
suveranului, cerând îndurare pentru soarta Moţilor. 

Ferdinand al V-lea a mângăiat-o, asigurând-o că se vor face 
legi excepţionale pentru Românii din Munţii apuseni. Dar Cate¬ 
rina Varga nici n’a părăsit bine Burgul din Viena, când s’a şi 
convins ce deşarte au fost aceste promisiuni. 

Demersul ei fusese atât de temerar în ochii guvernanţilor 
încât chiar în clipa când suveranul căuta s’o liniştească, adversarii 
o condamnaseră la moarte. 

— O aventurieră! Femeie nebună! O îndrăzneaţă neruşinată! 

— Horia în fuste! 

— O revoluţionară primejdioasă, care trebue, cu orice preţ, su¬ 
primată! 

Aceste erau epitetele injurioase, aşa de puţin potrivite cu nobila 
acţiune a Caterinei Varga. 

Ea s’a întors în munţi. Ştia că este urgisită, condamnată. Dar 
hotărîrea ei, să-şi ajute, să-şi mântue poporul, era mai aprigă 
ca oricând. 

Şapte ani a durat lupta în timp ce „doamna noastră 11 îşi pre¬ 
gătea poporul. Nu-1 aţâţa. 

Femeia aceasta extra-ordinară a exercitat o putere fermecătoare 
asupra populaţiei din Bucium. Poporul de aici, deşi avea preoţi, 
învăţători şi alţi oameni inteligenţi, eşiţi din sânul lui, totuşi nu 
asculta de poveţele nici unuia dintre conducători decât de Varga 
Caterina. 

Această personalitate era considerată singura binefăcătoare şi 
ocrotitoare a intereselor locuitorilor, trimisă aici pe seama lor 
de cătră providenţa divină. 

Pe vremea aceea comunele Bucium, Abrud-sat (Soharul, Ciuru- 
leasa şi Buninginea) şi Cărpinişul dimpreună cu locuitorii lor îşi 
discutau, faţă de stăpânirea statului, drepturile lor de băieşi li¬ 
beri, în baza căror drepturi se considerau scutiţi de robota iobă- 
giei; dar aveau îndatorirea să verse în visteria statului (cămară) 

anual câte 3 funţi (l 1 / 2 kgr.) de aur curat. Dreptul acesta ei îl 
dobândiseră dela principii ardeleni. Pe baza unui vechiu hrisov, 
ei până la anul 1820 nici nu, prestaseră robotă faţă de fisc ca pro¬ 
prietar de pământ. 

In timpul acesta (1820) s’a pornit un proces între locuitorii co¬ 
munelor şi fiscul deţinător de drepturi. Procesul s’a desfăşurat ia 
faţa înaltei Table Regeşti şi a Guvernului (Gubernium), dar s’a 
sfârşit cu pierderea privilegiului, de care se bucurau locuitorii 
băieşi până la 1820. 

In 6 Iulie 1837, subprefectul (vice-comite) Krenedics este în¬ 
credinţat să conducă o forţă armată împotriva comunelor reni- 
tente şi dârze în apărarea drepturilor lor. 

Rezultatul final a fost, că locuitorii au fost impuşi cu robotă 
de 6 săptămâni anual. 

Li s’a promis însă iobagilor, că fiscul le va plăti sau retribui o 
zi de robotă cu câte 20 creiţari de fiecare cap. 

Locuitorii şi-au făcut datoria înainte în pace şi linişte şi în 
nouile condiţiuni create prin sfârşitul procesului, dar o parte din 
iobagi nu puteau abzice uşor de gândul că totuşi trebue să li se 
facă complectă dreptate. 

Comunele numite şi-au ales bărbaţi de încredere, cari să le re¬ 
prezinte interesele şi pe ele, cu însărcinarea să continue şi pro¬ 
cesul cu fiscul. Cauza le-a fost apărată la guvern de Alexandru 
Bohăţel, iar la judeţ şi la tablă de avocatul din Aiud, Samuil 
Szakacs. Cu acest prilej delegaţii comunei Bucium ar fi întâlnit 
în Aiud pe Caterina Varga, căreia ’i-au povestit năcazul lor. 

Adevărul este că Caterina Varga, la anul 1842 se afla în 
Bucium, poporul i-a aranjat o casă şi o păzea ca şi pe o comoară 
de mare preţ. 

lakab Elek, scriitor ungur, autorul scrierii Szabadsăgharczunk, 
o descrie astfel pe Caterina Varga: 

„Era femeie de 40 ani, mijlocie, faţa îi era roşietică-brună, îşi 
schimba îmbrăcămintea adeseaori, se purta când domneşte, când 
în haine ţărăneşti, călătorea pe jos şi călare. In jurul locuinţei 
pururea avea şpioni, cari de îndată ce zăreau vre-un om suspect, 
li făceau de ştire şi o ascundeau în văgăunile codrilor, unde o 
păzeau cu paznici armaţi. Atât de mult o iubeau încât erau în 
stare să-şi jertfească şi viaţa pentru apărarea persoanei ei“. 

Caterina Varga în procesul acesta al Buciumanilor a fost de 

mare folos pentru ei. Scria scrisori la Viena, în alte părţi şi locuri 
competente, apărând cu tărie privilegiul comunelor. Şi-a început 
activitatea aceasta cu o cerere scrisă în limba ungurească, în care 
susţinea că locuitorii acestui ţinut sunt „liberi 11 , ca atari nu pot 
fi siliţi, căci sunt scutiţi de orice robotă iobăgească. Cererea a 
iscălit-o cu mâna ei proprie . Nu arareori ţinea întruniri publice 



Vicarul Andrei Şaguna, loc-ţiitor de episcop ortodox al Ardealului, care, 
considerând pe Caterina Varga ca agitatoare, a prins’o şi predat-o autori¬ 
tăţilor austro-maghiare (6 Ianuarie 1847). 


în biserici, la cari poporul participa în număr foarte mare. Cate¬ 
rina Varga îmbărbăta şi instruia poporul. Contactul ei personal 
cu poporul, firea-i blândă, cultura vastă şi judecata-i clară au cu¬ 
cerit cu desăvârşire populaţia. Din zi în zi îi creştea popularitatea, 
astfel că poporul român din Munţii apuseni o numia „Doamna- 
noastrâ“. Chiar şi comunele mai îndepărtate din munţi o cercetau 
şi îi cereau sfatul în năcazurile lor. Mişcarea asta a luat proporţii 

tot mai mari, căci Catcrina Varga a agitat întreg ţinutul, astfel 
că în ultimul timp populaţia mai multor comune a abzis serviciul 
de robotă către fisc. 

Caterina Varga lua şi susţinea discuţii în scris cu guvernul 
ardelean, cu guvernul din Viena, cu judeţul şi cu oficiile de mi¬ 
nerit. Era dârza şi neîndurată în opiniile sale şi tenace în apă¬ 
rarea drepturilor. 

Fiscul în multe comune nu mai dispunea nici de dreptul cârciu- 
măritului, numit ,/egale 11 , căci Caterina Varga susţinea cu tărie 
că pămâptul este al locuitorilor cu tot ce este -pe dânsul. Această 
femeie avea o autoritate superioară în fata poporului, care în¬ 
trecea autoritatea factorilor oficiali, astfel că se nutrea temerea 
că femeia asta într’un moment dat proclamă o revoluţie. Guvernul 
din Ardeal a dat în mai multe rânduri ordine cătră judeţ să 
prindă pe Caterina Varga şi să pornească cercetare împotriva ei. 

Porunca guvernului era uşoară, dar era mai grea de îndeplinit. 

Poporul din munţi păzea cu devotament şi grijă pe Caterina 
Varga, fiind gata a-şi vărsa şi sângele pentru apărarea persoa¬ 
nei ei. 

Deci nu era prea uşor a pătrunde în inima Munţilor Apuseni şi 
a prinde pe femeia revoluţionară. Problema nu putea fi rezolvată 
uşor nici chiar de organele militare. In Muntii-Apuseni era greu 
de pătruns, căci nimeni nu cunoştea terenul şi poporul se putea 
apăra uşor. Câţiva panduri nu erau suficienţi pentru un astfel de 
lucru greu şi „gingaş". 

Autorităţile au renunţat la orice plan, care privea prinderea ei. 
Cu puterea şi forţa armată nu se putea executa un plan de această 
natură. Populaţia de îndată ce a prins de veste, cari sunt inten- 
tiunile guvernului, o păzea şi cu mai multă tărie şi temere. 

întreg planul trebuia schimbat. Caterina Varga trebuia înlătu¬ 
rată din Muntii-Apuseni într’un chip care să nu producă sânge 
rău în popor şi să se facă fără ştirea imediată a poporului. 

In ziua de 5 Ianuarie 1847 oraşul Abrud a avut cinstea să 
primească câţiva oaspeţi distinşi şi de seamă în mijlocul său. 
Andreiu Şaguna, vicarul ortodox al Sibiului, George Pogany, 
subprefectul judeţului Alba inferioară, fără de nici o suită, se 
aflau între zidurile oraşului minier. 

Cel dintâiu lucru al lui Şaguna a fost să invite la sine pe pa¬ 
rohul ortodox din Bucium Izbita, numit George Suciu. Vicarul 

Sibiului a luat dispoziţiuni ca parohul să pregătească pentru ziua 
următoare masă la dânsul, să invite şi câţiva fruntaşi, căci avea 
să le comunice câteva porunci împărăteşti, îndată după serviciul 
divin. 

In ziua următoare Românii prăznuiau Bobotează. Biserica din 
Izbita s’a umplut de popor, găsindu-se de faţă şi Caterina Varga, 
Nimeni nu bănuia ce are să se întâmple. Poporul se comporta 
faţă de vicarul Şaguna cu toată cinstea şi încrederea, tot la fel 
şi faţa de parohul local. Şaguna a fost însoţit la Bucium Izbita 
de către George Pogany, subprefectul de judeţ, şi Ioan Şuluţiu, 
director de mine în Abrud. Mai era cu dânşii şi un funcţionar 
dela oficiul minelor. Şaguna a oficiat serviciul divin. După ter¬ 
minarea slujbei bisericeşti lumea a eşit din biserică. Nu departe 
dela biserică se afla o sanie trasă de 4 cai, în care oaspeţii — 
afară de Şaguna — se şi urcaseră. Vicarul Şaguna a stat de 
vorbă cu poporul după eşirea din biserică, îndemnându-1 la curaj 
şi tărie în lupta pentru drepturile avute. 

La un moment dat el oferă braţul Caterinei Varga şi pleacă 
cu dânsa spre sanie. Populaţia i-a urmat dela distanţă ca Şaguna 
să poată vorbi confidenţial cu „ Doamna Munţilor li . 

De altfel poporul s’a bucurat, văzând pe Caterina Varga în¬ 
vrednicită de atâta cinste, mai ales că erau ştiute demersurile 
luate de autorităţi pentru prinderea ei. 

Sosiţi la sanie, episcopul a poftit-o să ia loc, căci era vorba 
să fie şi dânsa la masă la preotul Suciu. Femeia neputând ®ă 
bănuiască nimic, s’a urcat în sanie, şi caii plecară. La un moment 
dat, caii urmează drumul către Abrud, iar nu cătră locuinţa 
preotului. Poporul îşi reculege gândul, observă cursa şi se agită. 

Caterina Varga făcea sforţări să scape, să sară din sanie. Totul 
zădărnici 

Femeia desperată începe să strige: „Copiii mei, nu mă lăsaţi!“ 
Totul este zădarnic, caii în goană nebună străbat drumul cătră 
Abrud, apoi cătră Zlatna. Buciumanii, călărind pe căluşeii lor 
sprinteni, trec peste dealuri să-i aţină calea. Orice străduinţă de 
scăpare era însă eşuată, căci Caterina Varga era pierdută pentru 
totdeauna. A ajuns femeia în temniţa din Alba Iulia, apoi în cea 
din Aiud. 

Poporul la început a fost foarte agitat, dar nu trecu mult şi s’a 
liniştit. 

Caterina Varga a fost judecată prin sentinţa rostită de tribu¬ 
nalul corecţional din Alba Iulia la trei luni temniţă. Sentinţa s'a 
pronunţat la 14 Decembre 1850. 

Confirmarea acestei sentinţe s’a întâmplat la 10 Februarie 
1851 de către tribunalul principal imperial din Sibiu» 

Procesul locuitorilor, apărat de Caterina Varga, a căzut de 
sine la 1848 prin proclamarea revoluţiei şi a principiilor de e- 
galitate şi libertate. 

Poporul nu a putut să mai vadă pe Caterina Varga nici-odată. 
După ce şi-a ispăşit pedeapsa, se spune că s’a retras la Kohahn 
fără să fi făcut nici o declaraţie asupra originei sale şi a scopu¬ 
rilor cari au călăuzit-o în toată activitatea ei din Bucium. 

Unii susţin că a fost soţia unui advocat din Viena, alţii o con¬ 
sideră unguroaică, mai mnlţi însă de româncă. Vorbia perfect 
limbile: română, ungară şi germană. 

Servia interesele poporului cu un devotament rar. Tot ce co¬ 
lectau pentru susţinerea ei oamenii mai cu dare de mână, cheltuia 
în procesele poporului cu fiscul. 

Nu se poarte şti nici până azi, dacă a avut ea vre-o însărcinare 
politică sau nu? Poporul din Bucium până azi îi păstrează a- 
mintirea cu cinste şi cu evlavie. 

Scriitorul ungur Aradi Victor, care dă cele mai emoţionante pa¬ 
gini despre suferinţele martirei în închisoare, susţine că ea ar fi 
trăit mai bine de şase ani întemniţată. Mintea i-a fost rătăcită, în 
cele din urmă, şi că eliberată din închisoare ar fi mai trăit, câtva 
timp, ascunsă în casa temnicerului, de teama duşmanilor ei. 

Dar în rătăcirea aceasta spirituală, întocmai ca şi Iancu, avea 
momente lucide, când vorbea cu Moţii ei şi scria versuri: 

Mulţi ani au trecut, de când în mijlocul vostru. 

Soarta pe negândite m’a trimis, 

Ca să fiu credincios sol al pământului vostru, 

Fiindcă pe alt nimeni nu aveţi, şi aceia 
Pe cari apărători i-aţi luat, atâţia ani 
V’au despoiat şi nici un rod n'aţi văzut 
Minţilor şi ostenelelor voastre... 

Eu solia asupra mea am luat şi viaţa mi-ampus în joc şi am jertfit... 

Caterina Varga ar fi scris mai multe versuri în captivitatea ei. 

Frânturile aceste de manuscrise, scriitorul ungur le-ar fi găsit 

între documentele, cari s’au păstrat la muzeul Arhivelor istorice 
despre epoca revoluţiei din 1848, la Budapesta. Ele sunt scrise 
ungureşte — în contra spiritului unguresc. 

Şi în privinţa aceasta, cazul Caterinei Varga n’ar fi fost izolat. 
Foarte multe femei din nobilimea ungară din Ardeal simpatizau cu 
poporul nostru şi sim¬ 
ţeau cu el. Oare nu-i 
şi acesta un simptom 
care afirmă originea 
de obârşie a acestei 
nobilimi? Femeile a- 
ceste aveau un in¬ 
stinct atavic. Femeile 
îşi păstrează în suflet 
cultul strămoşilor mai 
mult decât bărbaţii. 

Dacă Caterlna Varga 
a fost crescută în uzul 
limbei şi al literaturii 
ungureşti, ea totuşi a 
fost româncă, cu gân¬ 
dul, cu sufletul. Şi noi 
n’o putem nega după 
ce ea şi-a jertfit viaţa 
cauzei noastre. 

Ea aparţine istoriei 
noastre. O eroină, 
martiră, cum desigur 
n’am avut alta. 

— .. i Biserica ortodoxă din satul Bucium-Isbita, in 

Franeez.i au fa.ut ... . „ . . ' 

care a oficiat liturghia în ziua de Bobotează 

din Jearia d Arc O (5 I anuar j e 1847) vicarul Şaguna, înainte de a 

sfântă. proceda la prinderea Caterinei Varga. 

S’a discutat dacă 

Avram Iancu a cunoscut-o sau nu pe Caterina Varga. 

laticu studia dreptul la Cluj, în timpul când Caterina trăia în 
munţi şi el venea arareori acasă. Vidra de sus nu cădea în regiu¬ 
nea Caterinei. Era un sat oarecum mai privilegiat ca altele. Şi 
tatăl lui Avram, Alexandru Iancu, era în slujba „Craiului", funcţio¬ 
nar financiar al statului, un român cu stare şi fericit, care n’o 

interesa pe Caterina. Ea se ducea la cei nevoiaşi, umiliţi. Cu 
toate aceste, în anii din urmă s'au întâlnit şi Avram lancu o cu¬ 
noştea pe Caterina. 

Despre felul cum apreciase craiul munţilor pe „Doamna noa¬ 
stră' d-na Constanţa Hodoş, cunoscuta scriitoare, îmi dă urmă¬ 
toarele amintiri luminoase: 

Tatăl meu fusese intre anii 1866—71 subprefectul Hălmagiu- 
lui. In fiecare Sâmbătăi, zi de târg, coborau Moţii din Vidra cu 
ciubere, doniţi şi alte produse ale lor peste muntele Găina. Venea 
şi lancu cu ei. Tata îl aducea la noi. II priveam cu evlavie. Omul 
acesta simplu la vorbă şi la port, cu înfăţişare tristă, cu ochi 
blânzi ca de copil, acesta să fie viteazul vitejilor, eroul semizeu, 
despre care auzisem atâtea minuni? Tata îl privea cu înduioşare 
şi adesea ori ochii lui se umpleau de lacrimi. 

— Bietul lancu! Ce o fi în sufletul lui bolnav? Bolnav! se pot 
îmbolnăvi şi zeii? Nu puteam crede. Mă uitam la el cu nedumerire, 
cu teamă, respect şi admiraţie. Nu’l puteam coborî din Olimp. 

Mama îi făcea baie. II primenea şi-i punea smântână în cafeaua 
cu lapte. Şi el zâmbea mulţămit. Sorbea cu poftă. 

Intr’o dimineaţă, îmi aduc aminte, se uita lung la mama. 

— Semeni cu Doamna noastră... 

Apoi întunecându-se deodată, zise: 

— Ce n’o ştii?... Apoi s’o ştiţi! Că nu eu, ea a apărat munţii. 
Sufletul ei! Fără ea nu făceam noi nimic! 

Părinţii mei au rămas înmărmuriţi. Demult nimeni nu’l auzise 
vorbind de cele trecute şi, parcă, uitate cu totul de dânsul. 

Altă dată. 

Era in anul 1859, toamna, In Septembrie. Aveam nouă ani. II 
văd pe lancu intrând încet, sfios, pe uşă, înfăşurat ca de obicei, 
până peste bărbie, în şuba lui neagră... Tata, cum îl zări, sări la el 
şi-l îmbrăţişă cu deosebită bucurie. 

De trei zile îl aştepta. Trimisese după el la Vidra, la Lazuri, la 
Scărişoara şi oamenii nicăiri nu’l găseau. Şi acum veni singur. 

Se apropia ziua desvelirei monumentului lui Buteanu la Iosaşi 
şi dorinţa tuturor fusese să fie şi lancu de faţă. 

Dar de unde să’l iei pe lancu? „Regele Munţilor" n’avea re¬ 
şedinţă. Sinistrul demon al trădării îl mâna din loc în loc. Sufletul 
mare, care întrupase idealul veacurilor şi pecetluise cu sânge vi¬ 
guros, cu isbândă, minunata operă de protestare a lui Horia, a 

Cate rinei Varga, nu-şi găsea astâmpăr pe acest pământ. Intrase 
in negură deodată cu opera lui, care isbutise şi totuşi nu trăiai 
Fusese sugrumată, ucisă, în clipa când trebuia să i-se lase viaţa. 

Zbirii împăratului, înfruntaţi de „Regele Munţilor", care n’a voit 
să primească decoraţiile, ci stăruia pentru drepturile poporului, căci 
„pentru aceste luptase", zbirii l’au aruncat şi pe el în temniţă, 
l’au pălmuit, l’au scuipat, ca pe un alt Mântuitor... 

Când l-au lăsat liber, acasă, ai lui nu l-au mai cunoscut pe 

lancu. Plecase „un rege" şi se întorcea o umbră. 

O umbră! Nimic mai potrivit. Căci chiar de n’ai fi ştiut că e 
umbra lui lancu, omul acela înfăşurat în şuba lui neagră, dacă 
te-ai uitat bine în ochii lui adânci şi trişti, în faţa aceea 

brăzdată, tăcută, care totuşi îţi vorbea, nu se putea să nu te cu¬ 

tremuri de tragica expresie a figurii lui. Tragedia întregului neam 
românesc trăia acolo, în faţa aceea brăzdată, în ochii aceia trişti... 

Mama îi aduse cafeaua cu lapte; el o sorbea, ca de obioeiu, cu 
multă plăcere. 

Tata il luă cu binişorul. 

— Bine că ai venit, dragă Iancule, te-au căutat Frâncu şi 
Hodoş, Borlea şi Mircea Stănescu dela Arad... 

Dar lancu se şi ridică dela masă, cu un pas spre uşă. 

— Nu, mă duc la Baia-de-Crişl... 

— Nu, nu... stai! Că o să vină ei aci, apoi vom merge cu toţii 
la Buteanu. 

îşi încruntă sprâncenele stufoase. 

— Care Buteanu? 

— La Iosaşi. 

O tresărire de bucurie ii lumină faţa, o licărire de memorie 
însufleţită. 

— Atunci nu-i adevărat că Ungurii l’au omorît? 

— Nu! Să vezi: Ungurii nu l’au putut omorî. El va trăi, cât 
va trăi naţia românească! A reînviat ca Isus Hristos. O să-l vezi. 
Vii?... 

— Vin, răspunse lancu, vin! 

Şi iarăşi se îndreaptă spre uşă. 

Câteva zile l-am împresurat, toată familia, cu tot ce am putut 
noi face, ca să nu i-se urască. i 

lancu iubea copiii şi muzica. Mă ridica pe genunchi binişor 
şi mă Învăţa cum să cânt din fluerul Iui. Dar nu-i plăcea în casă. 


www.dacoromanica.ro 


316 


Tata îl ducea în grădi,nă, îl laşa singur, căci numai când era sub 
cerul liber şi era singur cânta. Cânta frumos doine de jale. 

Mereu se temea tata să nu plece. Să-l poată duce la serbare, 
era un ideal pentru el. Să-l mai vadă poporul, Crişenii lui, cari 
îl adorau şi-l plângeau ca şi grenadirii poetului pe Napoleon! 

In ziua hotarîta se adunară în orăşelul Hălmagiu fruntaşii Za- 
randului. Cei din Arad aşteptau la faţa locului. Iosaşul era in 
comitatul (judeţul) Aradului. Comite suprem (prefect) în Arad 
era pe atunci vrednicul român Gheorghe Popa. 

Trei trăsuri înghesuite plecaseră dis de dimineaţă din curtea 
noastră. Nu ştiu de ce tata mă luase şi pe mine, numai pe mine 
dintre cei şase copii ai lui, deşi abia aveam nouă ani. Poate 
fiindcă mă iubea Iancu, mai mult decât pe ceilalţi. Mă aşeză 
lângă el şi tot timpul mă ţinu de mână. Simţeam un fior de 
evlavie şi de mândrie: parcă eu îl duceam la serbare... 

După o călătorie de patru ore sosirăm la Iosaşi. O soră a mea, 
cu zece ani mai mare, era măritată de curând cu Iosif Stănescu, 
notarul satului, frate cu deputatul şi cărturarul Mircea Stănescu. 
La ei au fost găzduiţi cei mai de frunte dintre oaspeţi. Bucuria 
mea la revederea sorei iubite, care mă alinta cu mângăeri de 
mamă, îmi cuprinsese acum inima mai mult decât preocuparea so¬ 
lemnităţii desvelirei monumentului, pe care n’o putea pricepe în¬ 
deajuns mintea mea de copil. Şi totuşi, când se porni procesiunea, 
cu vre-o zece preoţi în frunte, o emoţie de nedescris m’a cuprins. 
Ca la o înmormântare!... Şi doar tata ii spusese lui Iancu că va fi 
învierea lui Buteanu! 

Coborirăm jos în valea Crişului. Pe mal, în apropierea unei 
sălcii mari pletoase, la câţiva paşi de albia râului, pe un teren 
nisipos, era aşezat monumentul, învelit în postav negru. Si- 
meon Balint, Sever Axente, dintre marii conducători ai revoluţiei, 
însoţiţi de Gheorghe Bartfiu, sosiră şi ei din Sibiu, în vreme ce 
preoţii începură parastasul. Ascultam pitică, între cei mari, cu 
respiraţia oprită, cuvântările rostite de fruntaşii neamului. Doamne, 
ce clocot se pornise să fiarbă între sălciile din albia Crişului! 
Din amintiri de lupte, de prigoniri şi de jale, ţâşnea cuvântul ca 
din flăcări fierbinţi, ca din focul lăuntric al unui vulcan arzător. 
Şi oftările înăbuşite în piepturi isbucniră în strigăte de durere, 
scrâşniri de ameninţare... Crişenii lui Iancu, cari luptaseră sub 

steagul lui, înţelegeau mai viu nedreptatea, gemeau sub povara 
ei şi cereau lumina, răsplata vitejiei lor, pentru ei şi pentru 
laticu, „Regele 11 lor. Auziseră că a venit, că era aci şi îl aclamau. 
lancu trebuia să vină la tribună să se arate mulţimei... Dar 
unde era lancu? 

II văzusem lângă mine posomorit, încruntat, când se porniră cu¬ 
vântările. Apoi atenţia îmi fu răpită de sgomotul manifestărilor... 
Cu câteva clipe ’nainte era aci, între noi; tata îl păzea ca pe o co¬ 
moară, dar, răpit de entusiazm, se ridicase şi el un moment 
şi acum iată, nu mai era aci lângă noi... nu mai era nicăiri! 

Tata alergă prin mulţime să-l caute, întrebând pe toata lumea 
de el. Dar nimeni nu-1 văzuse, nu-1 recunoscuse. 



Ruinele casei din Bucium-Isbita, in care a locuit Caterina Varga 
tot timpul până la prinderea ei (1841—1847). 


Târziu de tot se aşeză, la masă, trista adunare. Nu se mai ţi¬ 
nură cuvântări şi paharele de vin neatinse au rămas. 

Doar un singur glas, al tribunului Corcheş din Câmpeni, cuteză 
să învioreze tăcerea ca de plumb. 

— Apoi aşa a fost el. Avram lancu, întotdeauna şi în ti¬ 
nereţe: sălbatic! Se ducea de capul lui, dar nu-i plăcea să fie dus... 
Doar o singură femeie s'a priceput să facă din el ce a vrut! 

S’au combătut cele afirmate de Corcheş. Prietenii lui lancu 
susţineau că el nici odată n’a avut o legătură mai strânsă cu o 
femeie. Cinstea mult femeile, dar una singură n’a jucat rol în 
viaţa lui. 

— Aşa credeţi voi, căci el nu se destăinuia nimănui. Dar cine 
l’a văzut în faţa Caterinei Varga, cum îi da ea porunci şi el se 
ducea orbeşte după vorba ei, acela ştie, că „Doamna noastră" 
a fost şi „Doamna lui". O, de ar trăi ea, cum era atot ştiutoare, 
ingenioasă, ea desigur l’ar putea şi vindeca. 

— Caterina Varga! 

— Mare pierdere a fost pentru ţara Moţilor perirea ei dintre 
noi! 

Iarăşi se făcu tăcere adâncă, posomorită, ca apăsarea unei con¬ 
ştiinţe prea încărcate. 


Pe Iancu îl îngropară ai lui, peste doi ani dela această în¬ 
tâmplare, sub gorunul lui Horia, la Ţebea. Istoria i-a înscris nu¬ 
mele, cu litere strălucitoare, in cartea acelor timpuri, cari au schim¬ 
bat mersul lumii şi destinul neamului nostru, dar numele Cate¬ 
rinei Varga nu Vatn mai auzit nicăiri. 

A fost doar o femeie! Ce putea să facă mai mult Caterina Varga 
atunci şi ce ar putea să facă şi acum o femeie?! 

A îmblânzit leii, a dat suflet unui popor cu porniri eroice* A dat 
o pildă, că da, poate şi o femeie, dacă are inimă curajoasă, şi nu-i 
preocupată de nimicurile propriei sale vieţi, poate să inspire 
înţelepciune, nobleţe şi avânt eroic acelora cari n’au decât mărgi¬ 
nită înţelegere primitivă a vieţii. Să coboare puteri dumnezeeşti 
în suflete descurajate, să dea imboldul muncii prin speranţă, cre¬ 
dinţă şi iubire. Iubirea stăruitoare, neînfricată şi neînvinsă a 
dreptăţii. Ea aduce, trebue să aducă lumina, fericirea omenirii, a 
popoarelor, oricât de oropsite ar fi ele de soartă. Stăruinţa în 
dreptate, în frumos şi bine învinge. 

* 

* * 

Iată de ce toată suflarea românească, care cunoaşte patriotismul 
şi înţelepciunea d-lui Ion I. C. Brâtianu, este adânc convinsă, ca 
nici-odată, că această dreptate, după care oftează şi sângerează 
Moţii de sute de ani, le va fi acordată acum cu mână nobilă şi su¬ 
flet cinstit de către acela, care cu atâta sinceră căldură şi moţească 
hotărire le-a redeschis procesul. 

Deja înainte de apariţia acestui volum, fapta grăitoare ţinea 
locul cuvântului dat. 

CAPITOLUL XXXIII. 

REVOLUŢIA DIN 1848/49 IN ARDEAL: AVRAM IANCU 

„Aşa este, fără de naţionalitate nu e libertate, nici lumină nicăiri, ci pretu¬ 
tindeni numai catene, intunerec şi amorţire. Ce este apa pentru peşti, aerul 
pentru sburătoare şi pentru toate vieţuitoarele, ce este lumina pentru vedere, 
soarele pentru creşterea plantelor, vorba pentru cugetare, aceea e naţionalitatea 
pentru oricare popor. Intr'ânsa ne-am născut, ea este mama noastră. De suntem 
bărbaţi, ea ne-a crescut; de suntem liberi, intr’ânsa ne mişcăm ; de suntem vii, 
intr’ânsa viem; de suntem supăraţi, ne alină durerea cu cântece naţionale; 
prin ea vorbim şi astăzi cu părinţii noştri, cari au trăit înainte de mii de ani ; 
prin ea ne vor cunoaşte strănepoţii şi posteritatea peste mii de ani. Naţiona¬ 
litatea e îndemnul cel mai potent spre lucrare pentru fericirea genului omenesc. 
Pe care nu-l trage inima a lucra nici pentru a naţiunii sale glorie şi fericire, 
acela nu e decât un egoist pentru umanitate, pe care e păcat că l-a decorat 
natura cu forma de om. Naţionalitatea e libertatea noastră cea din urmă şi 
limanul salutei noastre viitoare. Numai libertatea aceasta n’a răpit-o nici un 
barbar dela Români, după ce le-a luat toate. De 17 sute de am se luptă 
geniul român în depărtata Dacie cu toate turmele barbarilor şi ancora aceasta 
a ţinut nava română în contra tuturor valurilor, de nu s’a cufundat în abizul 
peririi cu barbarii dimpreună. Şi iată că uniunea cu Ungaria acum vrea să 
frângă şi să smulgă această ancoră de mântuire, va să strice acest organ al 
vieţii româneşti, va să răpească dela Români şi libertatea cea mai de pe urmă. 
Asta e uniunea pentru Români!“. 

(Din discursul lui S. Bărnuţiu, rostit pe Câmpia Libertăţii dela Blaj în ziua 
3/15 Maiu 1848). 

Ardealul, cea dintâi parte a neamului ajunsă în mâni vitrege, 
a fost stăpânit de străini multă vreme, prea multă vreme. După 
potopul de năvăliri barbare, care n’a fost în stare să-i scoată pe 
Români din pământul lor, stăpânirea maghiară se fixează peste a- 
ceastă parte de pământ românesc şi ultimii ostaşi ai lui Gela cad, 
apărându-1. 

Voevozi români s’au abătut pe aci, din când în când, ca să a- 
mintească Românilor ajunşi sub stăpânire străină că undeva, a- 

proape, e o Ţară-Românească. Şi s’a întâmplat odată, ca unul 
din ci să rămână aci, ca Domn, câtăva vreme, numindu-se stă- 
pânitor al Ardealului, al Ţării-Româneşti şi al Moldovei. De-a- 
tunci până’n zilele noastre, Românii din Ardeal n’au mai avut 
Domn. Stăpâniţi de regi unguri, de Habsburgi şi de principi ma¬ 
ghiari, ei n’au perdut nădejdea, că va veni o zi în care se va 
răsturna puterea străină şi vor ajunge să fie conduşi de un Domn 
român. Poveştile (nelipsite de împăraţi şi de crai), cu minunatul 
lor sfârşit, le-au amintit mereu, că niciodată adevărul şi dreptatea 
n’au fost biruite, iar glasul vestitorului de bine le pătrundea 
adânc în suflete, păstrându-le încrederea în ziua cea mare: „Cu 
noi este D-zeu, înţelegeţi neamuri şi vă plecaţi /“ 

In vremuri de restrişte trupul lor prigonit îşi găsia libertatea 
în munţi, iar sufletul lor îndurerat în biserică. Acolo în munţi 
răsuna doina, sfântă spovedanie a durerii de veacuri, iar în 
biserică sufletul uşurat primea cuminecătura: cuvântul lui D-zeu. 

Şi totuşi şi-a avut şi Ardealul voevozii săi, regi fără purpură 
şi fără coroană, încununaţi doar cu coroana de spini a suferinţei. 
Regi neîncoronaţi: fi oria şi Iancu, unul numit „Rege al Daciei 
celălalt „Craiul munţilor după unii „Noul Decebal H sau „Re¬ 
gele Codrilor cum l-a numit N. Bălcescu. 

Istoria Ardealului e minunata poveste a unui neam, care n’a 
vrut să moară, o luptă neîntreruptă pentru a se păstra. Luptă 
socială pentru pământ, împotriva nedreptăţii celor bogaţi; luptă 
religioasă pentru, credinţă, împotriva celor cari voiau să ne ’nstrăi- 
neze prin biserică şi, însfârşit, luptă naţională pentru păstrarea 
neamului. întâi instinctivă, căci apărându-ne pământul şi biserica, 
ne apăram neamul, apoi conştientă* când lumina vremii ne-a ajutat. 
Prin lupta socială şi religioasă s’a cultivat permanent spiritul de 
revoltă, care, uneori, a trebuit să se descarce prin revoluţii. Se 
moştenia un sânge aprins şi pornit, un suflet mereu chinuit, se 
făcea, astfel, legătura organică între generaţii, se păstra fiinţa 
noastră ca neam. Lupta aceasta continuă ne păstra naţionalitatea. 
Când vremile s’au limpezit, luptele sociale şi religioase s’au 
transformat într’o singură mare luptă: cea naţională, care s’a 
purtat cu crucea, cu spada şi cu condeiul. 

Horia şi Şincai, Lazăr şi Tudor, Iancu şi Bălcescu au făcut 
mişcări revoluţionare cu caracter naţional, cari au dus la unirea 
Principatelor şi la întregirea neamului. 

De aceea a rostit Bărruiţiu cântecul de preamărire a naţionalităţii 
la 1848; era prima luptă conştientă pentru naţionalitate; simţise 
omul taina vremii şi a dat semnalul luptei, el a luat jurământul 
armatei de 40 de mii de pe Câmpia Libertăţii, jurământul cel 



Piatra libertăţii de pe câmpia Blajului, ridicată In amintirea măreţei 
adunări naţionale a Românilor ardeleni (in ziua de 3/15 Maiu 1848). 

mai mare pe care-1 poate face un popor, că nu se va lepăda de 
naţionalitate. Gândul lui Bărnuţiu a fost tradus în faptă de 
Avram Iancu. 

Nedreptatea socială de veacuri a fost răsturnată prin vijelia 
revoluţiei franceze. Omul şi-a cerut atunci drepturile. Cătuşele 

21 

iobâgiei medievale au fost sfărâmate. S’a făcut dreptate celor 
mulţi, cari aveau numai datorii şi nici un drept. Dar, după revo¬ 
luţia franceză, nu numai omul robit îşi cere drepturile, ci şi po¬ 
poarele subjugate. Se creiază o nouă religie, cu un nou crez: cel 
naţional. 

Ca o complectare a acestei revoluţii urmează cea dela 1848. 
Furtuna, pornită la Paris, acum nu se mai opreşte acolo, trece 
în alte ţări şi ajunge şi la noi. In drumul ei răstoarnă nedreptatea 
împotriva omului şi trezeşte dorul de libertate al popoarelor. 

Se răscoală şi Românii. 

La Islaz, laşi şi la Blaj se ţin adunări, în cari se prodajmă 
libertatea unui neam. Aceleaşi gânduri frământau pe toţi Românii, 
dar viforul a fost mai puternic în Ardeal. La adunarea dela Blaj, 
un tânăr de 24 de ani fixează atenţia tuturor, el venise în fruntea 
unei cete de Moţi, ca să protesteze, alături de ceilalţi, împotriva 
Ungurilor, cari, neîntelegând taina vremii, voiau libertatea numai 
pentru ei şi voiau să unească din nou Ardealul la Ungaria. 

Ca să protesteze în contra acestei nedreptăţi şi să ceară dreptu¬ 
rile naţiunii române, s’au adunat Românii la Blaj. Dar Ungurii 
nu voiau să ştie de drepturile Românilor, ş’atunci Românii s’au 
răsculat, tinându-se de jurământ, că-şi vor apăra naţionalitatea. 
In fruntea mişcării a fost Avram lancu. Povestind viata şi faptele 
acestuia, sau, mai corect, numai viaţa, căci întreagă i-a fost nu¬ 
mai faptă, răsfoim una dintre cele mai frumoase pagini din tre¬ 
cutul nostru. 

Ţara revoluţiilor, Munţii Apuseni, aveau să dea, după Horia, 
încă un mare erou neamului nostru. Amintirea revoluţiei lui Horia 
era încă vie. 

Nu ni s’a păstrat nici ziua, nici luna în care s’a născut Avram 
lancu. Ştim numai anul: 1824. Tatăl lui lancu s’a chemat Alexan¬ 
dru şi era gornic peste păduri şi primar în Vidra de sus. Mama 
lui lancu se chema Maria GligoL Părinţii lui lancu, oameni cu 
stare, şi-au trimis copiii la ’nvăţătură. Cel mai mare, Ioan, a 
învăţat seminarul teologic la Sibiu şi a ajuns preot în satul său. 
Avram, după ce a învăţat să scrie in Vidra, a trecut Ia şcoala din 
Câmpeni, apoi la Abrud, la gimnaziul din Zlatna şi la Blaj. Ca 
să se facă advocat, a mai învăţat la Cluj şi la Târgul-Murăş. 
Isteţimea lui lancu se putea citi în ochii lui, ne spune un tovarăş 
al lui din copilărie, al cărui tată l-a îndemnat pe Alexandru să-şi 

dea copilul la şcoală. In urma slujbei şi fiind şi din fire om 
aspru, tatăl lui Iancu bătea uneori pe ţărani. Şi de-atunci încă, 
din copilărie, suferinţa lor a pătruns în sufletul lui lancu. Se 
spune, că i-a zis odată, cu sufletul plin de milă şi revoltă, tatălui 



Avram Iancu în floarea vârstei. (Născut la 1824 şi încetat din viaţă 
la 10 Seotembrie 1872). 


său: „Tată, nu-t bună rânduiala de-acum. Trebue schimbată. Unii 
să moară flămânzi, iar alţii să crape de sătui!“ 

Sufletul lui Iancu s’a format acasă, privind munţii, cuib de li¬ 
bertate, văzând suferinţele ţăranilor iobagi, la şcoală simţind 
dispreţul străinilor faţă de neamul său; moştenind revolta în 
sânge, căci se credea nepotul Iui Horia. Toate acestea nu puteau 

să dea decât pe omul libertăţii, pe luptătorul înverşunat pentru 
■drepturile neamului său. 

Frământările anului 1848 îl găsesc pe A. Iancu cancelist Ia 
tabla regească din Târgul-Mureş, dupăce fusese respins de gu¬ 
vernul din Cluj, care n’a voit să-i dea slujbă, sub motiv că nu e 
nobil. Sufletul rănit al lui Iancu vedea bine, după-ce asistase la 
desbaterile parlamentului din Cluj, unde se, discuta chestia şterge¬ 
rii iobăgiei, că „nu cu argumente filozofic^ umanitare vei putea 
convinge pe acei tirani, ci cu lancea ca Horia“. 

La T. Murăş zarva revoluţiei aduna tineretul, fără deosebire de 
neam. Dar tinerii români au observat, în grabă, că Ungurii nu 
vreau să ştie de drepturile neamului românesc, ci se gândeau 
numai la ei şi la unirea Ardealului cu Ungaria. 

Se zice că la o adunare A. Iancu, văzând intenţiile Ungurilor, 
a exclamat: „Protestez în numele naţiei mele. Cerem drepturi 
egale şi pentru noi, sau moarte “. 

La 26 Martie 1848 tinerii români din T. Murăş se adunară Ja 
A. Iancu ca să discute întâmplările vremii şi să se sfătuiască ce-ar 
avea de făcut pentru neamul lor. La adunare veni cu veşti bune, 
dela Blaj, tânărul N. Bârlea. In avântul lor, tinerii hotărăsc să 
se întâlnească la Blaj, în Duminecă Tomii, ca „să poată face paşii 
necesari în cauza naţionala"... „Ne jurăm, fraţilor, că pe Du¬ 
mineca Tomii prin foc şi prin apă şi prin toate pericolele vieţii 
vom conveni în Blaj — nu numai noi, ci sperăm, că şi alţii, cari 
vreau salutea naţiunii noastre". 

Hotărîrea tinerimii, în frunte cu Iancu, şi apelurile lui Bânuiţiu, 
în cari îndeamnă la luptă pentru „libertate şi independentă naţio¬ 
nală", au pregătit sufletul celor cari s’au adunat la Blaj, când s’a 
hotărît tinerea unei mari adunări în 3/15 Maiu tot acolo. 

O zi de mare sărbătoare a fost pentru tofi Românii aceastăi 
adunare. Un val de .însufleţire a cuprins întreg Ardealul. Tinerii 
înflăcăraţi stau alături de;arhiereii mai cumpătaţi şi’n jur zeci de 
mii de ţărani, cari au venit „ca un torent" ce n’a putut fi împie¬ 
decat de teroarea ungureasca. Erau acolo episcopii Şaguna şi 
Lemeni, apoi Bărnuţiu şi A. Iancu, care venise cu 10 mii de Moţi; 
erau şi cărturari ardeleni, cari trecuseră în ŢararRomânească, 
cum a fost Axente Sever, prefectul de mai târziu, erau acolo Mol¬ 
doveni şi Munteni pribegi, era Alexandri, era A. Cuza etc. 

Astfel adunarea Ardelenilor s’a transformat într’o mare adu- 

nare a tuturor Românilor. Cu drept cuvânt a preamărit N. Băl- 
■cescu ziua de 3/15 Maiu, spunând: 

„Zi de lumină, de libertate şi de mărire română, te pomenim 
şi te serbăm cu drag! Tu minunaşi lumea şi îi arătaşi că naţia ro¬ 
mână e matură, vrednică de libertate, vrednică de-a intra în 
irăţia cea mare a naţiilor. In analele Românilor altă zi nu strălu- 



Casa din Vidra-de-sus, în care s’a născut Avram Iancu. 
Astăzi este muzeu naţional. 


■ceşte mai frumos decât tine şi cea asemenea ţie, sora ta iubită, 
.ziua de 11 Iunie 1848 a poporului din Bucureşti. Te pomenim şi 
te serbăm cu drag, o zi măreaţa, căci întâiaşi data auzirăm a- 
tunci un popor întreg răspunzând celor ce-i vorbeau de unirea 
Ardealului cu Ungaria, prin această strigare: noi vrem să ne unim 
cu Ţara! Minunată destăinuire a lui Dumnezeu, care în zile aşa 
mari de sărbătoare populară vorbeşte deadreptul în inimile ale- 

şilor sai şi numai poporul şi aleşii, aceşti fii ai inspiraţiei divine, 
avură la 1848 conştiinţa întâmplărilor viitoare, numaii ei citiră şi 
destăinuira aceea ce era scris în fundul inimii fiecăruia Român: 
mântuirea de orice domnie străină prin unitatea naţională 11 . 

După discursul lui Bărnuţiu, care a dat crezul întregei mişcări 
dela 1848, fixând ideea centrală a întregei acţiuni: recunoaşterea 
drepturilor naţiunii române, după alegerea comitetului naţional şi 
fixarea celor 16 puncte, s’au ales 2 delegaţiuni, cari să ducă la 
Cluj şi Viena dorinţele adunării. 

Dar povestea veche... Lăcrămaţiile Ardelenilor n’au avut nici un 
rezultat. Ungurii au votat unirea, iar la curtea din Viena nu s’au 
găsit suflete înţelegătoare pentru cauza românească. 

Ajunsese cuţitul la os. De-aci înainte numai cu arma îşi mai 
puteau apăra Românii drepturile."' Nici al doilea memoriu înaintat 
împăratului n’aduoe nici un rezultat real, ci numai vorbe. Con¬ 
flictul e provocat de Unguri prin măcelul dela Mihalţ, 2 Iunie, 
prin persecuţiile împotriva ţăranilor şi cărturarilor, prin încercarea 
de-a aresta comitetul naţional in 16 August, scăpat prin mişcarea 
Românilor grăniţeri, după 4 zile. 

O nouă adunare se ţinu la Blaj, în zilele de 16—25 Septembre 
1848, in care Românii protestează în contra unirii Ardealului, 
pretind guvern pentru Ardeal, din care să facă parte şi Români 
şi, in sfârşit, simţind lipsa de organizare armată, hotărăsc înfiin¬ 
ţarea unei garde naţionale. Acum se trece definitiv la fapte şi 
rolul conducător îl ia Avram Iancu, organizând legiunile româ¬ 
neşti. 

In înţelegere cu guvernatorul militar din Sibiu, baronul Puchner, 
comitetul naţional român a ’mpărţit Ardealul in 15 prefecturi. 

însufleţirea e acum mai mare. 

Românii alergară în legiunile conduse de prefecţii: Iancu, Axente 
Sever, Popa Balint, Dobra, Ion Buteanu, Popa Simeon Groza, V. 
Moldovan, N. Solomon etc. Acum cu adevărat Avram Iancu era 
„Craiul Munţilor". 

Legionarii încep să desarmeze garda maghiară. Iancu era su¬ 
fletul mişcării. E ocupat Abrudul, Aiudul, Turda şi Iancu merge 
la Cluj, spre a se întâlni cu generalul Wardener, care ocupase 
Clujul în 13 Novembre. Urmează o serie de ciocniri intre Români 
şi garda maghiară. însufleţirea Moţilor fu întreruptă de iarna grea, 
care-i făcu să retragă tabăra in munţi. 

Totuşi lancu mai trimise un ajutor la Huedin, până unde înain¬ 
tase legionarii cu armata imperială. 

Soarta luptei se schimbă. Generalul Bem bate oastea imperială, 
ocupă Clujul, Turda şi Sibiul. Ungurii prind curaj şi Românii 
ajung iar să fie tiranizaţi. 



Avram lancu la începutul declinului său fizic şi moral, provocat de ingra¬ 
titudinea Habsburgilor faţă de drepturile poporului român din Ardeal, cu 
toate luptele şi jertfele grele aduse In anii 1848/49 pentru apărarea di¬ 
nastiei habsburgice, detronată de dictatorul Ludovic Kossuth. Eroul atins 

de melancolie... 

In munţii lui, Avram lancu a rămas, însă, până la sfârşit stăpân, 
după cum neocupată a rămas şi cetatea Alba-fulia. 

După ce Bem ocupă Sibiul, comitetul naţional, cu Bărnuţiu, 
trece peste Carpaţi. 

închis în munţi, Avram Iaticu aşteaptă zadarnic ajutorul Vienei. 
Ducatul visat de Ion Maiorescu, prin unirea tuturor Românilor din 
Austria, a rămas un vis. In timpul acesta Kosuth încearcă o 
împăcare cu Românii. Deputatul român de Beiuş, Ion Dragoş , 
aderent al lui Kosuth, fu trimis să ’nceree împăcarea. In 2 rân¬ 
duri Dragoş veni în tabăra dela Mihăleni, cu gând să facă paoe, 
dar Iancu şi Buteanu au rămas neînduplecaţi. Apoi veni la Abrud 
şi atrase pe Români într’o cursă, căci, în vreme ce discuta cu 
Iancu şi ceilalţi fruntaşi, armata maghiară condusă de Hatvany 
intră în Abrud în 6 Maiu. Avram Iancu scapă şi-şi adună tabăra 
la Câmpeni. In 8 Maiu porneşte atacul în contra lui Hatvany, pe 
care îl închisese în munţi. Armata maghiară e înfrântă, Hatvany 
scapă cu fuga, iar în Abrudul reocupat trădătorul Dragoş fu 
omorît şi aruncat pe o grămadă de gtmoiu. 

Refăcându-şi trupa, Hatvany pleacă din nou contra lui Iancu 
şi în 16 Maiu ocupă iar Abrudul. După o luptă aprigă de 3 ceasuri, 
Avram Iancu îl învinge din nou, punându-1 pe fugă. Ştirea despre 
omorîrea lui Buteanu, unul dintre cei mai pricepuţi şi îndrăsneţi 
prefecţi, întristă adânc pe Avram Iancu. Şi pentru ca să se vadă 
că acest luptător brav, Buteanu, avea şi o minte luminată de Ro¬ 
mân, iată'ce^po.vesteşte un fost prefect, Vasile Moldovan: 

„Când am sosit noi la Mihăleni am aflat pe Dragoş într’o con- 
versaţiune animată cu Buteanu. Int^ alţii erau: Iancu, Buteanu, 
Dobra, Vlăduţ, viceprefectul Boeriu şi eu. După ce Buteanu ni-a 
făcut cunoscuţi pe toţi, DragoŞj vrând să continue conversaţiunea 
întreruptă prin noi, se întoarse către Buteanu, adăugând: 

— Aşa! să -se bage dracul in politica voastră, că v’aţi aliat cu 
Saşii, cel mai egoist popor de pe faţa pământului. 

Buteanu răspunse: — Ba să se bage dracul in politica voastră, 
a Românilor din Ungaria, că v’aţi aliat cu Maghiarii, cel mai neîm¬ 
păcat inimic al libertăţii naţionale. 

Dragoş: — Voi nu cunoaşteţi pe Ungurii din Ungaria; aceia 
sunt în înţelesul cuvântului liberali. 

Buteanu: — Da, sunt liberalii şi de liberali mari ce sunt, nu 
pot tolera naţiunea română, croată, serbă etc. Aţi fost orbiţi de 
D-zeu. 

Dragoş: — Voi, Ardelenii, v’aţi făcut o idee fixă cu naţionali¬ 
tatea voastră şi ignoraţi drepturile cetăţeneşti. 

Buteatm: — De-ar avea liberalii voştri puterea de-a’mi da pa¬ 
radisul şi mi-ar răpi limba, eu aşi resigna la paradis. 

Dragoş: — Lasă că v’ar îi dat vouă Neamţul naţionalitate, 
pentru că aţi adoptat negru-gălbenismul, căci principiul vostru 
este negru-gălbenismul. 

Buteanu: — Principiul nostru nu este negru-gălbenismul, ci 
este libertatea naţională, ori moarte. La caz însă, când casa domni- 



Avram Iancu în timpul boalei. (Din colecţia de fotografii 
a Academiei române). 


doare nu ni-ar îndestuli aspiraţiunile şi speranţele noastre, mai 
bucuros susţin pe umerii mei un despot, decât 3—4 milioane de 
despoţi, căci fiecare liberal de-ai voştri este un despot tiranic. 

Dragoş: — Fanatism! 

Buteanu: — Acest fanatism sacru a transplantat, din generaţiune 
în generaţiune, viaţa în Români până în ziua de astăzi. 

Dragoş: — Măi! Kosuth cu deosebire este indignat, mă chiar 
mânios pe tine, că ai caracterizat, in oarecare scrisoare a ta, pe 

Unguri cu epitetul „biiszke paraszt" (ţăran ţanţoş) — dar nu fără 
temeiu,. că precum văd, tu nici acum nu doreşti sincer pacea cu 
Ungurii. 

Buteanu: — Ba doresc sincer, dar doresc o pace cu care să 
nu-mi fie ruşine a sta înaintea istoriei!" 

Dar nu peste mult sosi şi vremea răsbunării omorîrii lui Bu¬ 
teanu. Neodihniţi, după înfrângerea lui Hatvany, Ungurii trimit 
o nouă trupă în Munţii apuseni, sub conducerea colonelului Lujnt 
Kemeny. In 8 Iunie, Kemeny porni spre Abrud. După 8 zile de 
ciocniri şi hărţueli, e învins definitiv de lăncii şi silit să o ia la 
fugă. Şi, fiindcă mulţi dintre luptătorii lui lancu erau preoţi, în¬ 
frânt de aceştia, Ketniny exclamă înfuriat: „Dracul să se mai 
bată cu popii!" 

O nouă biruinţă câştigă tribunul Corcheş, la Fântânele, asupra 
oastei maghiare condusă de P. Vasvary. 

Socotim că e deosebit de interesant să amintim, că în 1907, d-1 
I. I. C. Brătianu, vizitând Munţii apuseni, a cercetat şi pe bă¬ 
trânul luptător Corcheş, eroul dela Fântânele. Din preţioasele pa¬ 
gini publicate de Ion I. C. Brătianu („Din amintirile altora şi ale 
mele" II „Din Ţara-Moţilor") extragem câteva rânduri. Mai 
întâi d-sa aminteşte că de peretele odăii d-sale de lucru stă a- 
târnat desemnul luptei dela Fântânele, făcut de zugravul de bi¬ 
serici Corcheş din Câmpeni, fostul tribun biruitor la Fântânele. 

„Acest desen, spune d. Brătianu, e pentru mine un document 
preţios, o amintire scumpă a primei mele călătorii în Munţii a- 
puseni. 

. Cunoşteam astfel toţi munţii graniţei vechi, dar nu văzusem 

pe cei Apuseni decât sub o formă de siluete aburii, la zarea pri- 
veliştelor cari se desfăşoară, în fuga trenurilor din Ardeal. Şi 
totuşi aveam dor mare şi vechiu să mă apropiu de ei, ca de un 
monument sfânt de evlavie naţională. 

„De mic copil, numele lor răsunase la urechile mele cu epopea 
slăvitului lor trecut. 

„La 1875 amicul părinţilor mei, C. Racoviţd, petrecea iarna la 
Goleşti, precum noi o petreceam la Florica. Singuri Ia moşie, el 
venea adesea să-şi sfârşească ziua la noi şi, după masă, seara, 
pe când viscolea afaţă, în jurul lampei din salon, ne povestea bătă¬ 
liile şi trudele la care luase parte alături de lancu, în Munţii Apu¬ 
seni. 

„Nepotul Goleştilor ne spunea, cu o indignare nestinsă de tre¬ 
cerea sfertului de veac, cruzimea fioroasă cu care vrăjmaşul ucidea. 



Avram Iancu, sdrenţuit, cântând în fluer virtuţile Moţilor şi amarul decep- 
ţiunilor ce i-au pricinuit minciunile împăratului Francisc Iosif. (Din co¬ 
lecţia de fotografii a Academiei române). 


ardea şi jefuia. Cu gura căscată de emotiune şi cu lacrimi în ochi, 
sorbeam eroica poveste a victoriilor Moţilor; iar după culcare în 

pat, cu pleoapele închise, între vis şi realitate, vedeam desfăşurân- 
du-se bătăliile-vitejeşti; în care Românii se luptau cuj lănci făcute 
din coase sau din furci şi cu tunuri scobite în trunchiuri de cireş 
cercuite ci| fier. Sau asistam ca şi prezenţi la iureşul lor, când 
călare şi cu pălării bărbăteşti în cap, nevestele şi fetele din Mărişel' 
se iveau în faţa honvezilor, pe când părinţii, soţii şi fraţii lor îi 
atacau din^ ambele coaste, ii risipiau şi îi nimiceau... 

.Cu asemenea reminescenţe, lesne se poate înţelege ce dor mă 

trăgea spre. Munţii Apuseni şi cu ce sentimente pornii spre dânşii, 
împreună |u soţia mea, după o Viaţă de om de aşteptare, în 1907. 

„După ^n popas la Sibiu şi dupăce proslăvirăm la Alba umbra, 
lui Mihai Viteazul şi martiriul lui Horia, plecarăm în automobil 
spre Zlatm, la Abrud şi la Câmpeni 

Apoi d. Brătianu povesteşte cum a cercetat casa lui Iancu, 
care „ca şi Horia fusese victima încrederii sale în împărat, dar 
mai puţin îndurător decât nervii de oţel ai sublimului iobag, 
creerul cărturarului nu rezistase trădării Habsburgice". Povesteşte 
cum, în saţul lui Horia, a găsit vechea biserică de lemn scoasă la 
vânzare ca lemn vechiu. ; ,Ne durea în suflet să aflăm că acel locaş, 
în care se jrugaseră şi se închinaseră Horia şi vrednicii lui tovarăşi 
în clipe hotărîtoare, era să piară, şi îl părăsiserăm cu truda în 
minte cum l-am putea salva şi transporta la Florica, reclădindu-1 
acolo în memoria eroicilor Moţi". 

Şi cuvântul trup $’a făcut, biserica lui Horia a fost adusă pe 
moşia dela Florica. 

La Câmpeni „primii vizita câtor-va fruntaşi români. Intre cei 
dintâi fu nepotul de fiu al fostului tribun Corcheş, care, bătrân de 
80 ani, nu eşia din casă. Cu adevărată emoţiune, fusei să salut în 
mijlocul familiei sale pe viteazul comandant, care comandase la 
Cerniţa şi la Fântânele. Din casa lui plecai cu mânile pline de 
flori, legate în tricolor, cu un frumos ulcior de peste 100 de ani 
şi mai presus de toate cu bătălia dela Fântânele, desenată de în¬ 
vingătorul * ei. Desenul lui Corcheş-şi biserica lui Horia sunt a- 
mintiri scumpe ale primei mele călătorii în Munţii Apuseni. 

„De pe roata de canon, care a frânt vârtosul trup al ţăranului, 
fără să-i poată sdrobi sufletul de granit şi să-i stoarcă un singur 
geamăt, şi din praful drumului, în care rătăcea fără rost cântând 
din fluer, neînfrântul căpitan dela 1848, s’au înălţat, în pateticul 
lor martiriu, două icoane sfinte ale slavei trecute, din al cărei cult 


www.dacoromanica.ro 


333 


se trag cele mal de seama isvoare de puteri pentru viitorul între¬ 
gului neam“. 

Am amintit aceste întâmplări, ca să se vadă lămurit că suflete 
mari de Români s’au gândit, în vremuri grele, la partea cea mai 
aleasă a neamului nostru: la Moţi. 

$i acum să ne întoarcem la cursul povestirei noastre. 

Ajutorul pe care armata rusească îl dă Austriei îndeamnă pe 



înmormântarea lui Avram lancu în cimitirul bisericei ortodoxe din Ţebea, 
la 13 Septembrie 1872. La spatele preoţimei şi a mulţimei de Moţi şi creş¬ 
tini, vechea biserică din Ţebea şi gorunul lui Horia. (După o fotografie 
procurată de d. dr. Ion Radu, directorul liceului „Avram lancu" din Brad). 

Maghiari să ’ncerce din nou o împăcare cu lancu, dar fără re¬ 
zultat. 

Această misiune o primi deputatul român Goztnan din Bihor. 
Tot cu gândul de-a împăca pe Români cu Ungurii veni în munţi 
N. Bălcescu. Convorbirea dela Zlatna nu duse la nici un. rezultat. 

Ce cereau Românii? Recunoaşterea naţionalităţii, ceeace abia 
acum, în ultima clipă, se hotaresc Ungurii să o aprobe. Cu aceasta 


www.dacoromanica.ro 



334 


ştire Eutimie Murgu e trimis la Câmpeni. Dar trupele ruseşti a- 
junseră deja la Mureş. Astfel nici această încercare n’a dus la nici 
un rezultat. Bălcescu se refugiază în tabăra lui Iancu. După înain¬ 
tarea armaitei ruseşti şi sdrobirea Ungurilor, Iancu a dat poruncă 
legionarilor să predee armele. Dar Austriacii, întorşi in Ardeal, 
nu s’au purtat cu Românii cum se aşteptau aceştia, după ajutorul 
dat. O cumplită durere a ’nceput să străbată sufletul Românilor. 

Trimişii lor la Viena nu primiră nici un răspuns şi, crezând că 
prin Iancu vor ajunge la ceva, îl chemară să se prezinte la împă¬ 
ratul. El ajunse la Viena prin 20 Februarie, după ce in drum fu¬ 
sese- arestat şi, prin intervenţia poporului, liberat. Dela Viena se 
întoarse Iancu numai cu laude şi promisiuni goale. Mai făcu un 
drum la Viena, cu care prilej se dau decoraţii de Ţarul Rusiei. 
Avram Iancu le respinge, căci el vrea „ca mai întâi să se decoreze 
naţiunea sa cu îndeplinirea promisiunilor". Cearta între Moţi şi 
stat pentru pădurile din munţi amărî şi mai mult sufletul lui 
iancu. 

Astfel sufletul sbuciumat al eroului dela 48 fu clătinat de min¬ 
ciuna şi viclenia austriacă. Când veni împăratul în Ardeal, Iancu, 
deşi-i plănuise drumul prin munţi, l-a înconjurat, căci „un nebun 
cu un mincinos“ nu s’ar fi putut înţelege. Inc’o umilire îl mai 
aşteaptă pe Iancu. Chemat la Alba-Iulia, în Sept. 1852, fu a- 
restat, pus in fiare şi pălmuit de un funcţionar numit Hohn. De 
aci fu dus la Sibiu, unde i-se îmbie o funcţie, dar Iancu a refu¬ 
zat-o. Pribegind încă 20 de ani prin munţi, întovărăşit numai de 
fluerul din care cânta durerea neamului, cel care cu drept cuvânt 
era „numai umbra lui Iancu" muri la 10 Sept. 1872, la Baia- 
de-Criş, şi a fost îngropat sub gorunul lui Horia. 

Cu înmormântarea unui ideal sfânt şi a celui care l-a întruchipat 
mai bine se sfârşi minunata epopee dela 48. 

Precursorul vremurilor de libertate căzu jertfă gândurilor in- 
drăsneţe. Reacţiunea mai biruise odată curentul de libertate na¬ 
ţională, mai era necesar să se dee lupte cu arma legii pentru 
drepturile naţionale, de aci gândurile minunate din testamentul 
lui Iancu: 

„Unicul dor al vieţii mele este să-mi văd naţiunea mea fericită, 
pentru care după puteri am şi lucrat până acuma, durere, fără 
mult succes, ba tocma acuma cu întristare văd, că speranţele mele 
şi jertfa adusă se prefac în nimica. Nu ştiu câte zile mai pot avea; 

un fel de presimţire îmi pare că mi-ar spune, că viitorul este ne¬ 
sigur. Voesc dar şi hotărît dispun ca, după moartea mea, toată a- 
verea mea mişcătoare şi nemişcătoare să treacă în folosul na¬ 
ţiunii, pentru ajutor la înfiinţarea unei academii de dreptari, 
tare crezând că luptătorii cu arma legii vor putea scoate drepturile 
naţiunii mele. Câmpeni, 20 Decembrie 1850. Avram lancu, advocat 
şi prefect emerit". 

Luptele din 48 sunt o minunată şcoaflă pentru conştiinţa naţio¬ 
nală, lupte crâncene pentru păstrarea rasei, lupte grele purtate 
de-o armată pregătită în grabă, fără armamentul necesar, după cum 
ne spune Axente Sever în raportul său: 

„înăuntrul munţilor aveam să luptăm pe de o parte cu lipsa de 
muniţii şi cu foamea, cu animalele sălbatice şi cu toate greutăţile 
vieţii; iar de alta cu un duşman înfuriat, care ţinea munţii închişi 
şi se străduia să-i cucerească. Aici vrăjmaşul ştia că atât timp 
cât nu vor fi supuşi munţii, nu va fi în stare să cuprindă cetatea 
Alba-Iulia“. 

In luptele lor aprige Românii erau ajutaţi de poziţiile naturale 
foarte favorabile şi, pe lângă însufleţirea bărbaţilor, în vremuri de 
grea cumpănă chiar şi de cea a femeilor. Astfel Avram lancu în 
raportul său ne evoacă rolul înălţător jucat in luptele dela Mari- 
şel de ţărancele române, în cap cu Pelaghia Roşu, ca şi bravura 
arătată de femeia română în luptele cu Hatvany pe valea Cer¬ 
bului, lângă Abrud. 

Generaţia dela 1848 a lăsat neamului o preţioasă moştenire. 
Testamentul sufletesc rămase străbătut de 2 mari idei: ideia de 
naţionalitate şi ideia de unitate naţională, ideia panrotnânismului, 
cum o numeşte Bălcescu. Ca să se ajungă la unitatea neamului, 
trebuia înfăptuită mai întâi ideia de naţionalitate. 

Şi aceasta s’a întâmplat la 1848, sufletul românesc a fost adus 
la conştiinţa de sine prin vorbe de foc şi prin flăcările luptelor. 

De aceea spusese Avram lancu: „Cerem drepturi egale şi pentru 
noi, sau moarte“. De aceea afirmase Buteanu: „Principiul nostru 
este libertate naţională, sau moarte 11 şi, în sfârşit, de aceea pusese 
Bărnuţiu la baza discursului său ideia de naţionalitate. 

Ideia de unitate, dacă nu era atunci în atenţia tuturor, ea a fră¬ 
mântat sufletele mari. Racoviţă (Viţianu) din Muntenia lupta în 
armata lui lancu; Axente Sever ia parte la mişcarea dela 48 din 
Muntenia, fiind comisar de propagandă în judeţul Ilfov; A. G. 

Golescu în toamna anului 48 era în munţii lui Iancu, pe care-1 
numia „frate" şi’n care-şi pusese toată speranţa. 

„Misiunea noastră este de-a scăpa Românismul, a asigura pe cei 
8 milioane de Români", scria Golescu lui Iancu. 

Axente Sever făcuse un plan de cucerire a Ardealului şi se gân¬ 
dea să răscoale „pe Românii din toate părţile, întru o înţelegere 
şi cu un scop". 

Bălcescu, căruia Iancu îi „gătise o colibă într’o pădure în 
preajma Câmpenilor, unde şezui ascuns o lună de zile", după cum 
însuşi spune, şi care, ca să se poată refugia, 10 zile a umblat 
„vânzând la doniţi din sat în sat şi din oraş în oraş", el avea 
cea mai clară icoană a României de azi: „Naţia romană din toate 
naţiile Orientului are cel mai frumos viitor, este mare, cred mai 
la 10 milioane, este compactă şi cuprinde tot ţinutul din Tisa 

până la Marea Neagră . Românismul nu se va putea desvolta 

şi scăpa de atâţia vrăjmaşi ce-l apasă până când ambele princi¬ 
pate nu vor fi libere şi nu vor organiza puterea lor armată, astfel 
cum o visam acum vre-o 5 ani, şi cu care să-şi tragă cu sabia 
hotarele sale naţionale“. 

Viziunea lui Bălcescu s’a împlinit, întocmai. Dar, până la 
împlinire, Iancu a făcut pe Români să simtă câteva zile senine de 
libertate. Simţise de copil, că nu-i bună, „rânduială" în Ardeal şi 
el a adus o rânduială mai dreaptă pentru cei flămânzi de pâine şi 
drepturi. De-aceea a rămas în cântecele poporului: 

Până fu Iancu ’n domnie, 

Mâneam pită ca’n câmpie; 

De când Iancu s’a lăsat 
Iar mâncăm mălai uscat... 

Iancu cu fluer de vie, 

Ne scoase din iobăgie; 

Iancu cu fluer de soc, 

Umplu ţara de noroc... 

Mulţumesc săcure, coasă, 

Că-mi ţineţi sufletu’n oasă 
Mulţumesc codri şi văi 
Că scăpăraţi fraţii mei 

CAPITOLUL XXXIV 

MOMENTE DECIZIVE IN EVENIMENTELE 
ANILOR 1848 şi 1849 IN ARDEAL 

Vântul de libertate şi naţionalitate, care batea din apus, a 
avut, cum era şi natural, o mare influentă şi asupra mentalităţii 
conducătorilor poporului unguresc. încă în vara anului 1847, par¬ 
tidul liberal din Ungaria, sub conducerea contelui Ludovic Bat- 
tyany şi a macedo-românului Francisc Deak, zis şi Pescaru, ’şi-a 
formulat un program naţional şi democrat, care cuprindea, între 
altele, şi punctele următoare: 

1. Restaurarea integrităţii Ungariei, sub care se înţelegea nu 
numai desfiinţarea autonomiei Ardealului şi încorporarea Croa¬ 
ţiei şi Slavoniei, ci chiar şi incorporarea Galitiei, Moldovei şi 
Munteniei. 2. Preponderenta absolută a limbei maghiare. 3. Mi¬ 
nister responsabil unguresc. 4. Libertatea presei. 5. Unirea cu 
ori-ce -preţ a Transilvaniei cu Ungaria. 6. Desfiinţarea complecta 
a iobăgiei. 7. Să plătească şi nobilii dări, iar pământurile lor să 
poată fi cumpărate şi de către cetăţeni nenobili etc. 

Fascinaţi de măreţia acestor idei moderne, Ungurii uită pentru 
moment luptele intensive dintre partide şi formând un singur bloc, 
aprobă toate punctele formulate mai sus, printre cari unirea 
Transilvaniei cu Ungaria era pe primul plan. In ziua de 11 
Aprilie 1848 împăratul Ferdinand sancţionează votarea acestor 
legi de către dieta maghiară din Budapesta fără să tină seamă de 
protestele Românilor, Croaţilor, Sârbilor şi Slovacilor. La Buda¬ 
pesta se formează un guvern unguresc cu Ludovic Rossuth, un 
distins orator, ca ministru de finanţe, care ceva mai târziu devine 
dictatorul Ungariei şi duşmanul de moarte al Habsburgilor. 

Studenţii unguri dela universitatea din Cluj arborează şi ei 
steagul tricolor al Ungariei şi cer unirea Transilvaniei cu Uiiga- 

22 

ria. Fierberea spiritelor creşte şi în Aprilie apare decretul împă¬ 
rătesc pentru convocarea dietei transilvane pe ziua de 29 Maiu la 
Cluj, având a hotărî asupra unirei Ardealului cu Ungaria. 

Dar tinerimea română nu doarme nici ea. Cei 30 de Români 
jurişti, cari făceau practică la Curtea de apel din Târgu Mureş, 
printre cari Avram Iancu, Ion Buteanu, Nicolae Solomon, Petru 
Dobra, Alex. Papiu Ilarian, fraţii Brote şi alţii, iau jn braţe cauza 
naţională, se agită, se consfătuesc şi în Martie 1848 afişează un 
program naţional compus din următoarele puncte: libertate in¬ 
dividuală prin desfiinţarea iobăgiei, libertate naţională şi auto¬ 
nomia Transilvaniei. Aceste puncte, aprobate într’o primă adunare 
ţinută la Blaj în Dumineca Tomei, au format apoi baza programu¬ 
lui naţional desvoltat la Blaj mai pe larg, în memorabila adunare 
dela 3/15 Maiu 1848 de pe Câmpia libertăţii, de către Simeon 
Bărnuţ. 

Adunarea dela Blaj, care a stabilit programul naţional româ¬ 
nesc în 16 puncte, spre a fi adus prin 2 delegaţiuni la cunoştinţa 
împăratului şi a dietei din Cluj, a stârnit mare supărare în guvern 
şi printre Unguri, mai ales că vedeau pe toţi Românii la un loc, 
adică şi pe ortodoxi şi pe uniţi, ceea-ce da actului dela Blaj un 
caracter mai solemn, mai durabil şi cu atât mai primejdios pentru 
scopurile politicei ungureşti. 

Urmarea acestei stări de spirit din rândurile şoviniştilor unguri 
a fost o serie întreagă de acte samavolnice în contra Românilor, 
cari luaseră parte la adunarea din Blaj, printre cari voiu cita cazul 
protopopului Simeon Balint din Roşia Montană, unul dintre cei 
mai cu vază bărbaţi din ţinutul Abrudului. Acest fruntaş a fost 
luat pe sus într’una din zile de către nişte grăniceri săcui, bătut 
şi închis la corpul de gardă din Abrud. In închisoare este din nou 
bătut, smulgându-i-se de astă-dată şi părul din barbă, fir cu fir. 
Intr’o altă zi fiind de gardă nişte soldaţi poloni din regimentul 
de linie, un infanterist săcui a vrut să maltrateze din nou pe ne¬ 
fericitul preot, la care s’au opus însă polonii, iscându-se un con¬ 
flict între soldaţi, care a costat viaţa unui săcui. Atunci l’au scos 
pe Balint din localul acela şi l’au dus într’o pivniţă fără ferestre, 
unde l’au ţinut închis mai mult timp. Intr’una din zile casa deasu¬ 
pra pivniţei, unde era el închis, a luat foc, şi voluntarii unguri, 
răcnind că popa valah a dat foc casei, l’au scos, bătându-1 in mod 
îngrozitor şi l’au băgat în închisoare împreună cu toţi hoţii şi 
tâlharii. 

Barbarii de acestea s’au mai întâmplat multe şi nenumărate şi 
mulţi Români şi-au pierdut viaţa pentru lucruri de nimic, căci gră¬ 
nicerii săcui se legau de ei pretutindeni, batjocorindu-i şi mal- 
tratându-i. 



Nicolae Solomon, prefectul legiunei din jud. Hunedoara. Născut in Şpring, 
jud. Sibiu, la 1820 şi decedat în Bucureşti la 1875. (După un tablou din 
colecţia Academiei române). 

La 11 Iunie 1848, delegaţiunea Românilor, care ducea împăra¬ 
tului la Insbruck protestul lor in contra unirei Ardealului cu 
Ungaria, primi protestul înapoi cu următoarea rezoluţie împără¬ 
tească: 

„Deoarece suplica redactată de către supuşii mei de origine ro- 

mânească în adunarea dela Blaj, s’a rezolvat prin unirea Ardealului 
cu Ungaria — hotărîtă în unanimitate de către dieta Transilva¬ 
niei x ) şi mai înainte prin articolul Vil al ultimei diete ungureşti 
sancţionat de mine — mă bucur că pot asigura pe deputaţii aci 
prezenţi că prin acel articol de lege, care dă tuturor locuitorilor 
Transilvaniei fără deosebire de naţionalitate, Limbă şi religie, 
aceleaşi libertăţi şi drepturi, Li s’au împlinit dorinţele în cea mai 
mare parte. Prin urmare fericirea lor în viitor depinde numai de 
realizarea acestei legi; de altfel Eu primesc cu plăcere sentimentele 
manifestate despre credinţa neclintită şi vă asigur pe d-voastră 
despre favoarea şi graţia Mea“. 

La 3 zile după votarea unirei Ardealului cu Ungaria, în comuna 
Mihalţ, de lângă Teiuş, se întâmplă o mare vărsare de sânge în 
următoarele împrejurări: 

Comuna Mihalţ, curat româneasca, din cele mai mari, cu popula¬ 
ţie de peste 2000 de suflete, situată între Aiud şi Blaj pe Târnava, 
se găsea până la 1848 în posesiunea familiei conţilor Eszterhazy. 
O livadă de fân, pe care mai de mult fusese o biserică românească, 
devenise obiect de ceartă şi proces între comună şi familia Eszter- 
haiy, care ocupase pe nedrept acea livadă. Acum locuitorii au 
crezut că sosise timpul ca să-şi ocupe livada ca avere comunală. 
Deci ei băgară vitele în ea. Familia Eszterhazg intentă proces la 
prima instanţă, pe care îl şi câştigă, cum era şi natural. Poporul 
însă se opuse reocupărei. Atunci administraţia-comunală, făcând 
caz mare, a ordonat pentru ziua de 30 Maiu execuţie . militară 
contra comunei, trimiţând o companie de săcui aduşi din regimen¬ 
tul din Trei-Scaune. .Compania se opri noaptea în comuna Coşlaru, 
iar a doua zi vroia să intre în Mihalţ. Locuitorii au tras însă 
peste, noapte podul umblător la malul lor şi soldaţii n’au putut 
trece Târnava. In ziua de 2 Iunie sosi o a doua^companie de săcui 
şi ambele înaintară spre Mihalţ. In fruntea trupei se găsea însuşi 
prefectul Niculae Bănffy. împreună cu el se mai găseau şi alţi 
funcţionari. Aceştia au căutat să înduplece pe locuitori să se supue 
sentinţei judecătoreşti, locuitorii însă nu voiau să recunoască nici 
sentinţa, nici pe Săcui drept ostaşi ai împăratului. Sătenii au tras 

1 ) Singurul român dintre puţinii membri ai dietei din Cluj, care a votat 
unirea Ardealului cu Ungaria, a fost episcopul Blajului, Lemeni. El a fost 
ridicat pe umeri de Unguri, drept mulţumire. 

clopotele într’o dungă şi atunci se adunară oamenii din comunele 
vecine armaţi cu furci, săcuri, coase, având câte unul şi puşti. 

Poporul apropiindu-se tot mai mult, prefectul se dădu. la o parte, 
lăsând armata să reprime mişcarea. Un foc de armă, care omorî un 
Săcui, a fost semnalul unui adevărat foc de salvă, căruia au căzut 
victime 12 locuitori morţi şi 9 răniţi, pe când ceilalţi au luat-o la 
fugă, iar satul a fost ocupat de Săcui. 

Sosind ştirea despre acest măcel la Sibiu, comitetul -permanent 
român a trimis acolo, ca să culeagă informaţiuni exacte, doui tineri 
al căror raport a fost apoi tradus în nemţeşte şi înaintat gene¬ 
ralului comandant. 

In urma recursului făcut de comitetul naţional român, cazul 
a fost discutat şi în dietă, care a numit o comisiune compusă din 
doi magnaţi şi doi ofiţeri pentru a ancheta cazul. Comisiunea lucră 
până în ziua de 21 Iunie şi rezultatul anchetei a fost vinovăţia 
Românilor, iar recursul comitetului a fost calificat ca calomniator, 
conchizând la dctpea în judecată a membrilor săi. 

In seara de 17 August se operează la Sibiu arestarea lui August 
Treboniu Laur'uin şi Nicolae Bălăşescu, membrii influenţi în co¬ 
mitetul naţional român, care îşi avea sediul Ia Sibiu. Ei sunt însă 
puşi în libertate, după intervenţia energică a Românilor din 
Sibiu şi satele vecine, în ziua de 25 August. 

Cu toaite nelegiuirile şi samavolniciile Ungurilor, Românii până 
în Octombre 1848 n’au vărsat nici o picătură de sânge unguresc, 
n’au maltratat nici un maghiar. Ei au suferit barbariile din Abrud ,„ 
omorurile dela Sâncraj, măcelurile dela Mihalţ şi Luna, întemniţă¬ 
rile din tot cuprinsul ţărei numai pentrucă au ţinut la drepturile 
lor omeneşti, politice şi civile. Românii au suferit toate aceste 
fără-de-legi, însă le-au şi ţinut minte. 

După ce contele Lamberg, comandantul militar, fusese ucis mi¬ 
şeleşte la Pesta, contele Latour spânzurat la Viena, Ungurii înce¬ 
pură să-şi facă o adevărată plăcere din spânzurarea şi împuşcarea 
preoţilor şi a altor Români. Şi să nu se creadă că Românii erau 
executaţi în urma unei sentinţe a unui tribunal legal, ei erau o- 
morîţi pur şi simplu ca Români, din ură naţională învechită, neîm¬ 
păcată şi în veci nestinsă. 

Astfel, înainte de a ucide Romanii un singur Ungur, baronul: 
Apor spânzurase în luna Septembrie 26 de Români. Un alt tiran, 
contele Haller, a împuşcat singur trei preoţi români, iar la Cluj 

au fost spânzuraţi doi studenţi în drept, Bătrâneanu şi Simonis, 
şi mai târziu încă 26 de Români. Prin aceste barbarii Ungurii 
voiau să terorizeze pe Români, însă s’au înşelat amar, căci urmarea 
a fost represalii teribile, mai ales după ce Săcuii dăduseră foc la 
câteva sate româneşti. 

Toată ungurimea era înarmata: familiile proprietarilor de moşii 
se retrăseseră la oraşe. Dar după adunarea din urmă dela Blaj 
au început să se armeze şi Românii cu acelaşi drept şi pe baza 
aceleiaşi legi sau nelegi în puterea căreia se armau şi Maghiarii. 
Generalul Puchner insă, in urma întrevederei avută cu Românii; 
avu ideia ciudată de a încerca să desarmeze batalioanele şi esca¬ 
droanele de voluntari maghiari cu ajutorul trupelor de linie cât şi 
al Românilor. Măsură nechibzuită din partea generalilor, cari cre¬ 
deau că era aşa de uşor să se ia armele aristocraţilor mari şi 
mici şi desarmarea să se facă îndă de către Români, în a căror 
vine sângele clocotea de răsbunare pentru sângele nevinovat 
al Românilor împuşcaţi şi spânzuraţi. 

Au şi desarmat Românii pe unii şi pe alţii, mai ales împrejurul 
Blajului. Desarmările acestea au dus insă la conflicte grave, în 
cari şi-au pierdut viata diferiţi Unguri, cari nu depuneau armele 
de bună voe. 

O catastrofă din cele mai crunte a fost măcelul dela Sângătin 
(Kis-Enged), unde Maghiarii din localitate şi împrejurimi se 
strânseseră într’o curte boerească bine întărită, pentru a se apăra 
in contra încercărilor de desarmare ale Românilor. Aceştia, după 
o parlamentare mai îndelungată fără nici un rezultat, lipsiţi de un 
comandant mai priceput, năvăliră asupra curţei. Ungurii însă tra- 
seră cu puştile în ei omorând 4 ţărani. Românii, înfuriaţi peste 
măsură de moartea fraţilor lor, dădură foc dependinţelor curţii 
boereşti şi măcelăriră pe toţi Ungurii, pe cari au putut să puie 
mâna. Numai câţiva au scăpat prin fugă în întunericul nopţii, 141 
de cadavre zăceau neînsufleţite în curte şi in casa prefăcută în 
ruine. 

Maghiarii, din această catastrofă înfricoşată, ar fi trebuit să 
vadă că în sfârşit şi răbdarea cea mare a poporului român are o 
margine, ei însă continuau cu împuşcarea şi spânzurarea frunta¬ 
şilor Români din Cluj. Astfel au fost executaţi studenţii în drept 
Bătrănearui şi Simonis, protopopul Vasile Turcu şi o mulţime de 
preoţi, studenţi şi ţărani români. Şi cea mai mare parte a acestor 

martiri ai neamului au murit ca nişte adevăraţi eroi. Astfel stu¬ 
dentul Bătrâneanu, înainte de a muri, a spus preotului, care îl 
sfătuia să se pocăiască: „N’am de ce să mă pocăesc. Eu prin 
faptele mele de tribun am voit numai să deştept şi să ridic poporul 
românesc. Cu asta n’am făcut Ungurilor nici un rău. De aceea 
fapta lor faţa de mine nu le-o iert nici în lumea aceasta, nici în 
cealaltă 1 11 , iar când s’a suit pe scara spânzurătoarei a strigat plin 
de entuziasm: „Să trăiască Românul, piară Ungurul!“ 



Locul dezastrului suferit de Unguri la Presaca, pe Valea Ampoiului, ir» 
ziua de 23 Octombrie 1848. Monumentul ce se vede a fost ridicat de Un¬ 
guri în amintirea numeroşilor lor luptători (peste 600), căzuţi şi înmor¬ 
mântaţi aici. (După o fotografie din albumul alcătuit de d. Titu Axente, 
directorul general al băncilor populare). 

In judeţul Hunedoara, cel mai mare din Ardeal, desarmarea s’a 
făcut fără vărsare de sânge, graţie tactului lui Nicolae Solomon'), 

1) Nicolae Solomon s’a născut la 1820 în comuna Şpring, jud. Sibiu. A 
studiat în Alba lulia. Sibiu şi Blaj. Mergând în România, s’a ocupat cu farmacia 
în Bucureşti, de unde la 1848 s’a întors în Ardeal şi şi-a oferit serviciile 
comitetului naţional din Sibiu, care l’a numit prefect al legiunei române îrv 
comitatul Hunedoarei, unde a procedat la desarmarea Ungurilor, ţinând ordine 
şi disciplină exemplară. Scriitorii unguri vorbesc cu respect de el. Când n'a 
mai putut rezista armatei ungureşti comandată de generalul Bem, s’a refugiat 
la Bucureşti, unde a intrat în serviciul administraţiei spitalului Brâncovenesc. 
A murit în Bucureşti la 29 Aprilie 1875 şi este înmormântat la cimitirul Bell u. 

care era prefect peste lăneerii români. Acesta desarma pe Unguri 
fără să-i maltrateze cât timp nu făceau cauză comună cu insur¬ 
genţii lui Kossuth, cari veniau din Ungaria. 

Trupe regulate se aflau foarte puţine în acele ţinuturi. Deva, 
capitala comitatului, era ocupată numai de un batalion de grăniceri 
din regimentul 1 (Orlat) şi o jumătate escadron de husari, tot 
Români. Din acel batalion o companie a fost dislocată dincolo de 
Murăş, în comuna Zam, unde se înălţa frumosul castel al frun¬ 
taşului român Vasile Nopcea. 

In comitatul Zarand, limitrof cu al Aradului, expus în fiecare 
zi la incursiuni din Ungaria, comandamentul general nu găsise 
de cuviinţă să detaşeze decât patruzeci de grăniceri, comandaţi 
de tânărul locotenent Clima, care în caz de atac avea să comahde 
şi cetele de lănceri. ! 

In Banatul învecinat insurgenţii din Ungaria apucaseră să se 
instaleze solid în oraşele Lipov'a şi Radna şi tăiaseră comunicaţia 
cu Ardealul. Ei de acolo făceau incursiuni în comitaitele învecinate 
şi astfel în ziua de 3 Noembrie au atacat compania dela Zam, 
au pus-o pe fugă şi s’au retras după ce au prădat castelul Iui 
Nopcea. Comuna Zam a fost atacată din nou în ziua de 2 De¬ 
cembrie, când insurgenţii au şi dat foc castelului. 

In toamna anului 1848, locuitorii comitatului Zarand, mai 
toti Români, au avut multe de îndurat. Am văzut că pentru acel 
ţinut nu erau disponibili decât patruzeci de soldaţi grăniceri ca 
să-l apere în contra invaziunei batalioanelor şi escadroanelor 
ungureşti din Ungaria. Prefect al legiunei româneşti din comitat 
era bravul advocat Ion Buteanu *), care avea să lupte cu cele 
mai mari greutăţi, cu tot felul de lipsuri şi neajunsuri. 

Cetele lui Buteanu şi grănicerii, cu locotenentul Clima, se a- 
şezaseră pe hotarul de către Ungaria în comuna dura Văii. In 
ultimele zile din Octombrie, după ce Românii desarmaseră puţinele 


1) Ion Buteanu s’a născut la 1821 în comuna Şomcuta Mare, jud. Satu- 
mare. A studiat dreptul în Cluj şi Zagreb şi dupăce şi-a luat censura de 
advocat, s’a stabilit în Abrud, unde îl ajunseră evenimentele din 1848. 
Numit prefect al legiunei române de pe Valea Crişului şi totodată admini¬ 
strator al jud. Zaramd, a jucat un rol de frunte printre prefecţii din munţi. 
Prins însă de Hatvany la Abrud, a fost spânzurat de acesta în ziua de 23 
Maiu 1849 la Iosaşi, în judeţul Arad, având abia numai 28 de ani. A fost un 
tânăr cult, energic şi cu un mare suflet românesc. 

familii ungureşti din acele ţinuturi, un batalion de honvezi şi 
un escadron de cavalerie cu două tunuri atacară cetele lomâneşti 
şi le siliră să se retragă la Baia-de-Criş. Apoi dădură foc la 
câteva sate şi ocupară orăşelul Hălmagiu. Cu această ocazie, 
barbarul comandant al Ungurilor, maiorul Buzgo, prinzând 8 
Români, i-a spânzurat fără nici o judecată, precum făceau de 
altfel foarte mulţi ofiţeri unguri, cari işi arogau dreptul şi de ju¬ 
decători şi de călăi. 

Dela Hălmagiu insurgenţii porniră spre Baia-de-Criş, unde 
întâlnind pe lănceri şi pe locotenentul Clima, îi bătură şi fugăriră, 
iar Clima ascunzându-se într’o şură, insurgenţii i-au dat foc, el 
arzând acolo ca şoarecii împreună cu tovarăşii lui. 

Dela Baia-de-Criş Ungurii, pornind spre oraşul Brad, au mai 
dat foc la câteva sate şi Buzgo în ziua de 4 Noembrie ai mai 
spânzurat 10 Români, apoi s’a retras în Ungaria. 

Gloatele de lănceri dela Baia-de-Criş rămaseră iarăşi de capul 
lor. Acum însă au început şi Românii cu represaliile şi astfel 
pentru cei 8 Români spânzuraţi din porunca lui Buzgo, au spân¬ 
zurat şi ei 6 Maghiari. 

Cu acestea calamităţile din comitatele Hunedoarei şi Zaranduluî 
nici pe departe nu s’au terminat, căci invaziile asupra locuitorilor 
din Zarand s’au mai reînoit de multe ori peste iarnă şi Butearm 
ajunsese în cea mai mare strâmtoare. 

In ziua de 23 Octombrie Românii din regiunea Zlatnei, sătul 
de brutalităţi, bătăi şi închisori, după ce primiseră ordinul de 
desarmare al generalului Puchner, au şi plecat la Zlatnai, pentru, 
ca să ia armele dela Unguri. Ţinutul întreg este locuit numai 
de Români şi chiar în Zlatna Românii sunt în mare majoritate). 
Insă colonia de funcţionari, meseriaşi şi alţi maghiari, nemţi şl 
armeni, tocmai pentrucă era mică, s’a îngrijit încă din primăvară 
ca să se armeze bine. Prefect al acelei regiuni era tânărul advocat 
Petre Dobra, numit numai de câteva zile, prin urmare nu avuse 
timp să armeze şi disciplineze cetele. Câţi-va tineri s’au pus ia 
locul lor şi sosiţi la Zlatna au somat pe Unguri să depună armele. 
După lungi parlamentari se ajunse Ia învoiala ca să se încheie 
un armistiţiu până după amiazi. 

Românii, încrezători în cuvântul dat, s’au risipit prin oraş, iar 
alţii rămânând pe loc şi-au scos merindele din dăsagă, începând 
să mănânce. Ungurii perfizi, profitând de acest lucru, şi-au călcat 

cuvântul atacând pe Români, omorând mai mulţi dintre dânşii şi 
rănind pe alţii. In prima spaimă Românii au fost scoşi din oraş, 
afară insă reculegându-se s’au adunat din nou şi înverşunaţi şi 
clocotind de răsbunare s’au aruncat asupra Ungurilor, cari ne¬ 
putând să mai reziste Românilor, au dat foc oraşului şi au luat-o 
la fugă. Ajunşi însă pe drum de Români şi anume în satul Presaca, 
la 8 klm. de Zlatna, au fost măcelăriţi aproape toti. Scriitorii ma¬ 
ghiari socotesc numărul conaţionalilor lor ucişi la Presaca la 640 
capete. 

Tot in această zi de 23 Octombre a început şi abilul strateg 
Axente Sever cu desarmarea Ungurilor din comunele învecinate cu 
Alba Iulia. Ungurii opunându-se după putinţă, urmarea a fost că 
au pierit mulţi dintre ei, mai ales la Cricău, unde Ungurii atacând 
cu patru companii de honvezi şi cavalerie, Românii ’i-au respins 
şi fugărit până la Teiuş. 

Pela începutul lunei Noembrie 1848, Ardealul era în plină 
revoluţie, în plin răsboiu civil. 

Trei-patru săptămâni după izbucnirea revoluţiei, împăratul 
Ferdinand începu să se gândească la abdicare, mai ales din 
cauza sănătătei sale, influenţată în rău de enervările şi agita¬ 
ţiunile guvernărei. In ziua de 2 Decembrie 1848 retragerea împă¬ 
ratului deveni fapt îndeplinit, urmând pe tron arhiducele Francisc 
losif, un tânăr de 18 ani, care a domnit însă până în toamna 
anului 1916, cântând el prohodul desfiinţărei imperiului austro- 
ungar. 

La 9 Decembrie, generalul Puchner convocase pentru ziua de 
28 Decembrie st. n. două adunări româneşti, una la Blaj, alta la 
Sibiu, adică după confesiuni, întocmai după cum vroise şi gu¬ 
vernul unguresc în Maiu. Puchner, înşelat de făgăduelile Săcuilor, 
credea că tara este pacificată şi că poporul român trebue învăţat 
să observe legile şi să păstreze ordinea. 

Din adunarea dela Blaj nu s’a ales nimic, pentrucă Ungurii 
ocupaseră Clujul încă la 25 Decembrie şi o parte din trupele lor 
înaintaseră dela Turda spre Blaj. Insă şi dacă n’ar fi înaintat 
Ungurii şi tara s’ar fi aflat în pacea cea mai perfectă, rămâne în¬ 
trebarea deschisă dacă Românii uniţi cu biserica Romei ar fi 
făcut pe voia lui Puchner, {inând o adunare destinată să trateze 
chestiuni curat naţionale, administrative sau chiar militare, sub 
firma confesională. 

Adunarea din Sibiu s’a ţinut la data fixata. Rezultatele ei au 
întrecut însă cu mult pe cele pe care le urmăreau generalii. A- 
dunarea era formată din 250 de fruntaşi, iar din partea lui 
Puchner au luat parte la ea generalul Pfersmann şi alţi doi, în 
calitate de comisari militari. 

Episcopul Andrei Şaguna a deschis şedinţa la orele 9 şi junu 
desemnând ca secretari între alţii şi pe uniţii Paul Dunca şi 



Vederea comunei Cj-icâu, din jud. Alba, unde la 23 Octombrie 1848 Axente 
Sever a bătut patru companii de honvezi şi cavalerie cu ocazia desarmării 
locuitorilor unguri din localitate. (După o fotografie din albumul d-lui 

Titu Axente'. 


Bariţ, în scopul de a dejuca planul baronului Puchner de a ţine 
o adunare confesională. 

După desbateţi lungi, adunarea a formulat 13 postulate na- 
ţionale şi anume: 

1. Alegerea de funcţionari să se facă în proporţia celor trei na¬ 
ţionalităţi principale ale ţăyei, români, maghiari şi saşi. 

2. Să se numească de urgenţă comisiuni agrare cari să cerce¬ 
teze şi reguleze nenumăratele conflicte dintre foştii iobagi şi 
domnii feudali. 

3. Comisiuni mixte pentru a cerceta toate daunele cauzate ide 
popor domnilor şi de domni poporului. 

4. Să se dea arme unei gărzi compusă din 15 mii de Români 
bine instruiţi, în care caz n’ar mai fi nevoe de ridicarea gloatelor. 

5. Să se mai procure pentru orice întâmplare vre-o 50.000 
puşti pe socoteala şi creditul naţiunei române. 

6. Să se deschidă cât de curând şcoalele, precum şi cursuri ju¬ 
ridice pentru Români în limba lor. 

7. Comunelor din cari bărbaţii sunt mereu ridicaţi pentru gloa¬ 
tele de lănceri, să li se dea lemne de foc pentru familiile lor, să 
nu piară de frig. 

8. Procesele locuitorilor din Munţii Apuseni să fie recomandate 
eu tot dinadinsul Curţii imperiale prin comandamentul general. 

9. Protestează din nou în contra unirei Ardealului cu Ungaria. 

10. Guvernul din Cluj să fie desfiinţat. 

11. împăratul să recunoască comitetul Românilor în permanenţă 
până ce drepturile Românilor vor fi regulate definitiv printr’o 
■dietă generală. 

12. Dieta să fie compusă din membri aleşi din toate naţionali¬ 
tăţile. 

13. Naţiunea română să-şi aleagă un cap naţional, confirmat 
•de împărat, întocmai cum- au Croaţii pe batuil lor. 

A doua zi după adunarea dela Sibiu se comunică Românilor de¬ 
zastrul dela Ciucea, unde trupele ungureşti bat armata împăratu¬ 
lui. Românii sunt invitaţi să ordone prefecţilor şi tribunilor chiar 
în noaptea aceea să cheme din nou gloatele şi să fie gata pentru 
luptele ce vor utma cu Ungurii. 

KossiUh, devenit dictatorul Ungariei, numise la 1 Decembrie 
1848 pe generalul polonez Bem comandant al unei armate cu 
misiunea să ocupe Ardealul. Pucliner, care neglijase toată vara 
să se pregătească, ia hotărîrea să ceară ajutorul Rusiei pentru a 
conserva dinastiei habsburgice principatul Transilvaniei. Episcopul 
■Şagxma, în fruntea unei delegaţiuni, din care făcea parte şi sasul 
Gottfried Miiller, pleacă la Bucureşti, însoţit de secretarul său 
J. Bologa, ca să ceară ajutor generalului rus Liiders, care se afla 
acolo. Dar Şaguna este primit rău de Ruşi la Bucureşti şi forţat 
să părăsească teritoriul Munteniei în 48 ore. Ruşii aşteptau ca 
acest ajutor să le fie cerut de generalul Puchner personal, ceea-ce 
s’a şi întâmplat şi în Februarie apar primele trupe Tuşeşti la Bra¬ 
şov şi apoi la Sibiu. 

Cu tot sprijinul, cam molatec ce e drept, al Ruşilor, se poate 
spune că dinastia de Habsbiyg pierduse la 21 Martie 1849 în¬ 
treaga Transilvanie, afară de porţiunea Munţilor Apuseni şi ce¬ 
tatea Alba Iulia, iar ţara întreagă a fost stăpânită 4 luni de zile 
de către partidul revoluţionar unguresc. 

începând dela 22 Martie, Ardealul a fost stăpânit de doui oa¬ 
meni: generalul Iosif Bem şi comisarul Ladislau Csanyi. In aceste 
4 luni, poporul românesc din Ardeal, Banat şi Ungaria era 
proscris, pus afară din lege de către comisarul ungur Csangi. 
In afară de Munţii Apuseni, adică de ţara Moţilor, întreg poporul 
românesc era acum desarmat şi peste patra mii oameni neannaţi 
cad victima ternarei deslănţuite de Csanyi, care indignase cu a- 
trocităţile sale până şi pe generalul Bem, care cere lui Kossuth 
să dea ordin ca să înceteze „omul său“ cu vărsările de sânge şi 

să desfiinţeze şi tribunalele marţiale. Dar Kossuth nu ia în seamă 

cererile lui Bem şi astfel Csanyi mai adaugă la cele 4000 de Ro¬ 
mâni ucişi încă alte 2000, în afară de cei căzuţi cu armele in 
mână în lupte şi al căror număr trece de peste 30.000. 

Intre timp împăratul Francisc Iosif, întâlnindu-se la Varşovia 

cu împăratul Nicoldp I al Rusiei, în zilele de 21—23 Maiu 1849, 

se hotărî acolo ca Rusia să dea Austriei un ajutor mai serios pen*- 
tru înăbuşirea revoluţiei ungureşti. 

Generalul Liiders ia comanda de astă-dată a unei armate de 
aproape 50.000 oameni, cu care porneşte să pacifice Ardealul, 
ajutat şi de legiunile lui Avram Iancu, Axente Sever şi ceilalţi 
legionari. 

La 29 Iulie 1849, Liiders bate pe Bem în bătălia dela Si¬ 
ghişoara, care s’a terminat cu dezastrul complect al Ungurilor. 
Generalul Bem a scăpat prin fugă, ascunzându-se în tufişul unei 
bălţi împreună cu talentatul poet ungur Alex. Petofi, care insă 
s’a înecat. 

La 9 August 1849, Bem, care luase comanda generală a armatei 
ungureşti, este bătut de armatele rusă şi austriacă lângă Timi¬ 
şoara, ceea-ce forţează pe Kossuth să transmită puterea, la 11 
August, în mâinile generalului Gorgei, care in ziua de .13 August 
1849 depune şi el armele la Şiria în mâinile generalului rus 
Paskievici, luând astfel sfârşit Tevoluţia Ungurilor din Ardeal şi 
Ungaria. 

CAPITOLUL XXXV. 

LUPTELE ROMANILOR CU UNGURII DIN MUNŢII 
ABRUDULUI IN LUMINA RAPORTULUI SCRIS 
DE ÎNSUŞI AVRAM IANCU 

Figura cca mai măreaţă şi mai clasică, care se desprinde dir». 
studiul evenimentelor întâmplate în Ardeal în cursul anilor 
1848/49, este fără îndoială Avram lancu. Plin de avânt, energic, 
nobil şi sincer, dar scurt la vorbă, el a fost şeful revoluţiei din 
ţara Moţilor, pe cari ’i-a condus cu atâta bravură şi tact, încât 
a stors admiraţia tuturor contimporanilor săi, precum şi a noastră 
cei de azi şi o va stoarce desigur şi pe cea a generaţiilor viitoare. 

Om de acţiune şi urând pertractările, lancu, îndată după adu¬ 
narea dela Blaj din 3 (15 Maiu) 1848, s’a dus în munţi şi a 
organizat milităreşte pe Moţi în vederea luptelor cu Unguri, care 
se anunţau a fi grele. 

După înfrângerea Ungurilor, Avram lancu pleacă in vara anului 
1849 la Viena, unde stă luni de zile, stăruind pentru împlinirea 
promisiunilor făcute Românilor în numele împăratului. Asupra şe¬ 
derii sale la Viena, losif Sterca Suluţ, într’un studiu biografic a- 
supra lui lancu, ne spune că eroul Munţilor Apuseni a fost chemat 
într’o zi la prefectura poliţiei din Viena, spre a ’i-se înmâna o 
decoraţie din partea împăratului Frartcisc losif. Avram lancu re¬ 
fuză insă decoraţia, motivându-şi astfel refuzul: „Am luptat pentru 
(ară şi pentru naţiune, nu pentru decoraţii. Să se dea mai întâiu 
naţiunei drepturile promise şi atunci voiu primi, altfel nu 11 . 

Rezultatul acestui refuz a foşt că Avram lancu a fost invitat 
ca în 24 de ore să părăsească Viena. întors acasă şi oonvingân- 
du-se zi cu zi că sângele rpmânesc vărsat in şiroaie se răsplăteşte 
cu cea mai neagră nerecunoştinţă, el este cuprins de o mare ne- 

linişte şi melancolie, ceea-ce se vede şi din testamentul sau datat 
în 20 Decembrie 1850, prin care lasă toată averea sa naţiunei. 

Anul 1852 a fost cel mai dureros în viaţa lui Avram Iancu. In 
acest an împăratul Francisc Iosif venise în Transilvania ca să cu¬ 
noască ţara şi popoarele ei. 

împăratul, la rugămintea lui Iancu, urcă munţii, prânzeşte în 
vârful muntelui Găina, trece prin Vidra şi doarme la 21 Iunie în 
Câmpeni, dar Iancu nu se prezintă, deşi el făcuse toate pregătirile 
pentru primirea împăratului. Iancu abia în seara sosirei împăratului 
la Câmpeni s’a prezentat la cartierul împăratului. Adjutantul 
acestuia, contele Grunne, însă l'a aruncat cu ajutorul jan¬ 
darmilor în stradă, sub pretext că a venit prea târziu. La 2 August, 
Iancu merge la Cluj împreună cu 50 de călăreţi în întâmpinarea 
împăratului. Iancu însă tot nu se prezintă la audienţă. Din acest 
moment, Iancu a fost mereu bănuit şi denunţat că ar fi vrând să 
facă o nouă şi mare revoluţie. 

Dintr’o scrisoare din 1889 adresată de fostul tribun Mihai 
Andreica din Câmpeni către profesorul Enea Uodoş din Sibiu, 
prin care Andreica îi dădea informaţiuni asupra călătoriei împăra¬ 
tului Francisc Iosif în Ardeal şi ţara Moţilor, rezultă: 1. Că cel 
care a stăruit mai mult ca împăratul să viziteze Tara Moţilor a fost 
Avram Iancu, care împreună cu Balint şi Andreica au fost la 
Sibiu la principele Schwarzenberg, guvernatorul Ardealului, oe- 
rându-i să mijlocească schimbarea itinerariului împăratului în 
scopul de a se abate şi prin ţara Moţilor. 2. Că Avram Iancu, deşi 
el a condus toate preparativele pentru primirea cât mai solemnă 
a împăratului sus pe muntele Găina şi apoi la Câmpeni, el totuşi 
n’a voit să se prezinte împăratului nici la Găina, nici la Câmpeni 
şi nici la Cluj, deşi mereu promitea amicilor săi că se va duoet 
Motivul pentru care Avram Iancu a păstrat această atitudine in¬ 
variabilă nu l’a comunicat nimănui, aşa că a rămas un se¬ 
cret, pe care „regele munţilor 1 ' l’a dus cu el in mormânt. 

In Septembrie 1852, a fost arestat împreună cu alţi fruntaşi din 
Câmpeni şi aruncat în închisoare. Aci fu tratat brutal şi pălmuit 
de funcţionarul Hohn. Temându-se guvernul că Moţii îl vor li¬ 
bera cu forţa, l'au trimis la Sibiu, dâTtdu-1 nr grrjn prie¬ 
tenului său Ilie Măcelaru. Guvernul a încercat să câştige pe Iancu 
oferindu-i bani, pensie, etc., el însă a refuzat totul. In acest timp 
s’au arătat pentru întâiaşi dată semne de melancolie şi de tur- 

burarea mintii. întors în munţi, a trăit mulţi ani în această stare 
sufleteasca, rătăcind prin codri şi cântând din istoricul fluer doine 
de jale. Fruntaşii români din munţi adesea îl îmbrăcau cu haine 
bune, el însă arunca vestmintele boereşti, îmbrăcându-se în straie 
ţărăneşti şi opinci. In timpul din urmă petrecea mai bucuros la 
Baia-de-Criş. Noaptea se adăpostea la covrigarul loati Stupină „ 
Aci se culca pe o targă şi cânta cu o rară mândrie doinele sale'. 
Mulţime de oameni se adunau în toate serile ca să asculte. In di¬ 
mineaţa zilei de 10 Sept. 1872 stăpânul casei îl găsi mort, cu 
fluerul lângă el. înmormântarea s’a făcut la 13 Sept. asistând 
peste 10 mii de Români din cele mai depărtate unghiuri. Mor¬ 
mântul său se află în cimitirul din Ţebea, lângă gorunul lui Horia. 

* * * 

Pentru a cunoaşte faptele acestui mare erou al poporului nostru v 
cred interesant şi instructiv totdeodată să dau cuvântul înălţăto¬ 
rului raport al lui Avram Iancu către comitetul naţional român 
din Sibiu şi către comandamentul superior al armatei austriace, 
care fusese însărcinată cu pacificarea Ardealului. 

In urma hotărîrei luate în a doua jumătate a lunei Septembrie 
1848, la Blaj, de a înfiinţa o gardă naţională românească pentru a 
menţine ordinea şi siguranţa în ţinuturile româneşti şi pentru a- 
pararea poporului român în contra terorismului maghiar, Avram 
Iancu se întoarse în munţi şi stabilindu-se la Câmpeni, începu 
organizarea gărzii naţionale. Generalul austriac baronul Puchner A 
comandantul trupelor împărăteşti din Ardeal, recunoscând comi¬ 
tetul de pacificare ales de adunarea dela Blaj, lansă în ziua de 18 
Octombrie 1848 o proclamaţie către poporul Ardealului şi con¬ 
cepu planul desarmărei Ungurilor. 

După-ce descrie operaţiunile desarmărei, Avram Iancu pove¬ 
steşte în modul următor luptele avute de el cu Ungurii în munţii 
Abrudului: 

„La începutul lui Ianuarie J849 primii dela comitetul naţional 
român sub No. 830 din 29 Decembrie 1848 ordinul generalului 
comandant ca să concentrez un mare număr de oameni în centrul 
munţilor. Necesitatea acestei măsuri era evidentă. Noi, prefecţii 
Buteanu, Balint şi eu, o înţelesesem de mult şi luasem după pu¬ 
tinţă, în înţelegere, deplină, măsurile necesare. Căci, după concen¬ 
trarea trupelor imperiale între oraşele cele mai principale săseşti 
pe „fundus regius“ şi ţara săcuiască şi în urma operaţiunilor 

obositoare contra Săcuilor şi neexplicabila încetineală în desar- 
marea acestora, munţii fuseseră blocaţi aproape din toate părţile. 
Trebuia deci concentrată la centru o trupă numeroasă, totdeauna 
pregătită pentru a putea trimite zilnic ajutorul necesar trecătorilor 
celor mai din afară, unde se dădeau lupte in fiecare zi. 

„Trecătorile din comitatul Zarandului le apăra cultul şi neobo¬ 
situl prefect Buiteanu, care era in acelaş timp şi administrator al 
acestui district. In lunile Ianuarie, Februarie şi Martie el se 
luptă necontenit cu duşmanul şi am fost nevoit a-i trimite întPuna 



Vederea comunei Câmpeni, centrul Moţilor de pe valea Arieşului, unde a 
fost lagărul principal (cartierul general) al lui Avram Iancu în anii 1848/49. 

ajutoare. Munţii dinspre Turda şi Cluj erau ocupaţi şi apăraţi 
vitejeşte de către curajosul şi înţeleptul prefect Balint, preot îtt 
Roşia-de-Munte. Şi acestuia i-am trimis, după cererea sa, de mai 
multe ori ajutor. Celelalte puncte le apăram eu. Apărarea trecă¬ 
torilor spre Aiud şi Teiuş o încredinţai viceprefectului meu, preo¬ 
tul Prodan Probu, părintele unei familii sărmane, care a fost a- 
restat câtva timp mai târziu pe nişte presupuneri nedovedite. La 
Ponor-Râmeţi întrebuinţai întâia oară pe tribunul Matei Nicola 
din prefectura lui Balint şi mai târziu pe tribunul meu Vasile 
Tudor. Importantele trecători de lângă Albac, Mărişel şi Someşu- 

23 

rece spre Huedin şi şoseaua Oradea-Cluj au fost apărate, cu vi¬ 
tejie şi statornicie admirabilă, de către bravii locuitori ai satelor 
de mai sus. Eu îi încurajam din când în când, trimiţându-le coman¬ 
danţi şi trupe de ajutor. In toate punctele aceste au avut loc lupte, 
în care Românii au dovedit vitejie, sacrificiu, energie şi o cre¬ 
dinţă nestrămutată către împărat şi către monarhie. Unele din 
acele lupte întâmplate spre Huedin, le voi menţiona pe scurt 
pentru importanţa lor. 

„La 3 Ianuarie 1000 de Maghiari, cari aveau şi un tun, co¬ 
mandaţi de un anume Geley, atacară satul Râu-Calatei, situat în 
apropierea Marişelului. Optzeci de flăcăi din acelaşi sat, cari a- 
păirau trecătoarea, au ţinut armata vrăşmaşă 4 ceasuri pe loc, până 
când sărmanii locuitori au putut să-şi transporte puţina lor a- 
vere în munţi. Apoi s'au retras şi dânşii ne mai având gloanţe. 
Satul a fost transformat îndată în cenuşă de către rebeli. Pierde¬ 
rile Românilor au fost de doi răniţi, inamicul însă a avut foarte 
mulţi morţi şi răniţi. Câţi, nu se ştie. 

„La 26 Februarie, 600 de honvezi porniră din Gilâu x ) spre 
Marişel. Trupa noastră compusă din locuitori ai aceluiaşi sat primi 
pe duşman la Vârfu-Bătrânei. Lupta ţinu 6 ore cu rezultat schim¬ 
bător, până când la urmă rebelii au fost respinşi şi urmăriţi până 
la Gilău. Ei lăsară pe câmpul de luptă 13 morţi; numărul răniţilor 
nu este cunoscut, au fost însă încărcaţi pe 4 care. Vitejii Mărişeni 
au avut de plâns 6 morţi; 4 case şi 3 şure le-au fost arse şi 30 
de vite furate. 

„Pentru a răsbuna această înfrângere, 1600 de honvezi şi alţi 
rebeli au atacat Mărişelul la 12 Martie. Sentinelele anunţară pe 
locuitori de primejdia ce se apropia şi imediat se adunară oamenii 
valizi, se împărţiră în trei coloane şi ocupară cele trei puncte mai 
importante din apropierea satului. Pentru a putea însă rezista cu o 
oarecare şansă unui duşman atât de numeros, părea necesar a-l 
face să creadă că avea să lupte cu o trupă mult mai numeroasă. 
Deci pentru a-i speria şi pentru a putea observa mai bine mişcă¬ 
rile sale şi a da la timpul oportun semnalul de atac, o demon¬ 
straţie de pe înălţimea muntelui Grohotu era absolut necesară; dar 
după ocuparea celor trei puncte menţionate mai sus nu mai ră¬ 
măsese de loc trupe disponibile. Atunci se oferiră pentru această 

1) La Gilău se află castelul ultimului duce român, Gellu, care a fost 
omorât în anul 904 de Tuhutum , ducele Ungurilor, care a ocupat Ardealul. 

demonstraţie femeile bravilor munteni. Ele fură oarecum organi¬ 
zate în grabă. Pelagia Roşu, mama centurionului Roşu, comandan¬ 
tul locuitorilor, fu însărcinată cu conducerea lor, hotărîndu-se felul 
cum se va face această demonstraţie. Pe cap cu pălării bărbăteşti t 
încălecară toate şi se suiră în cea mai frumoasă ordine pe muntele 
Grohotu în sus. Trebue să menţionez că Româncele dela mante că¬ 
lăresc tot atât de bine ca şi bărbaţii. Ajunse pe înălţime, ele se 
împărţiră astfel, ca să nu fie văzute de duşman; numai Pelagia 
Roşu observa de pe o înălţime mişcările armatei ungureşti. Când 
aceasta sosi la un punct desemnat mai dinainte, Pelagia suflă în 
corn, călăreţele apărură din toate părţile şi făcând un sgomot mare 
se puseră în mişcare. Acesta era pentru Mărişeni semnalul de atac » 
Ei se năpustiră din toate părţile asupra duşmanului, aducând cea 
mai mare zăpăceală în rândurile lui. Lupta fu scurtă, căci Ungurii 
nu mai căutară să lupte, ci să scape cu viaţă. Ei lăsară pe câmpul de 
luptă treizeci de morţi, între care un căpitan şi un sergent-mafor 
Vitez Lajos. Răniţii lor fură încărcaţi în 6 care. Mai importantă a 
fost înfrângerea Ungurilor lângă râul Someşu-rece, căci aci s’aw 
înecat peste 100 dintre ei; dintre Mărişeni au fost numai 2—3 
răniţi. 

,JLuptând în felul de mai sus în mai toate punctele, aflarănt 
pe la mijlocul lui Martie importanta ştire despre cucerirea Sibiu¬ 
lui de către Bem *) şi peste puţin acea şi mai neexplicabilă a pă- 
răsirei întregei noastre patrii, atât de încercată, de către trupele 
imperiale şi retragerea lor în Valahia. Dela început puţin ajutaţi 
şi cu toate sacrificiile noastre trataţi cu dispreţ, priviţi cu neîn¬ 
credere, de multe ori calomniaţi, chiar insultaţi, ne văzurăm deo- 

1) losif Bem , general polon, născut în 1791 la Cracovia, din familie nobilă 
A făcut studiile militare la academia din Varşovia, intemeiată de Napoleon I. 
A luat parte la expediţia din 1812, dar după retragerea Francezilor s’a reîntors 
în patrie şi a intrat în armata rusească. Din cauza sentimentelor sale patriotice 
a fost concediat în 1825. A luat parte la revoluţia polonă din 1830; după 
înăbuşirea acesteia s’a refugiat în străinătate, eşind din nou la iveală în 
mişcările revoluţionare dela Viena. De aci a fugit în Ungaria, unde a câştigat 
încrederea lui Kossuth, care l’a pus în fruntea unei armate cu însărcinarea 
să alunge pe Austriaci din Ardeal 

După înfrîngerea armatei sale în August 1849, Bem se refugiă în Turcia, 
trecând la mahomedanism. Sub numele de Amurat Paşa a fost numit gu¬ 
vernator în Aleppo şi a murit la 10 Dec. 1850. 

La 1880 i s’a ridicat un monument la Tîrgu-Murăşului, care a fost acuta 
de curând dat jos de Români, 

dată daţi pradă furiei unui vrăjmaş barbar. Impresia produsă de 
această faptă asupra muntenilor nu se poate descrie şi ne trebui 
timp pentru a şterge această impresie urâtă, înlocuind-o cu păreri 
mai optimiste. Din câmpie veneau zilnic fugari în munţi, preoţi 
români, învăţători, ofiţeri ai gloatelor, tineri, cari se sustrăgeau re- 
crutărei pentru armata rebelă, sau din aceia cari, deja recrutaţi, 
părăseau la prima ocazie steagul unguresc şi veneau în munţi la 
fraţii lor. Numărul luptătorilor se înmulţi astfel din zi în zi, ca 
şi al acelor cu carte, cari puteau su ne ajute cu vorba şi cu 
fapta. A contribuit mult la ridicarea moralului apariţia în munţii 
noştri a prefectului Axente Sever cu 1000 de lănceri disciplinaţi 
şi 200 vânători bine instruiţi, căci vestea despre vitejia sa ajunsese 
până la muntenii noştrii. Şi dela trecătorile din prefectura mea 
soseau ştiri favorabile. Astfel tribunul Vasile Tudor, care păzea 
linia cordonului la Ponor-Râmeţi, respinsese pe duşman în mai 
multe lupte norocoase. 

„La 30 Martie bătu la Giomal, într’o luptă de 2 ore, cu 
60 de vânători o companie de honvezi, urmărind-o până în şosea. 
Duşmanul părăsi 3 morţi, o tobă şi întreaga pradă făcută în îm¬ 
prejurimi. La 10 Aprilie acelaşi tribun avu o luptă de 5 ore cu 
Banfi Ferentz, care comanda 3 companii de honvezi. Duşmanul 
fu respins, având 15 morţi; noi nu am avut decât un mort şi 
trei răniţi. Tot astfel bătu acest tribun pe rebelul Egloffstein la 15 
Aprilie la Piatra-tăiată şi la 24 Aprilie la Piatra-lungă, omorăndu-i 
în ambele lupte 13 oameni. Crudul vrăjmaş a comis atât în marşul 
înainte spre punctele de mai sus, cât şi în retragerea sa forţată, 
cele mai mari cruzimi şi jafuri. 

„Şi pe linia cordonului către Huedin a avut centurionul Matei 
Gheorghe o luptă norocoasă lângă satul Giurcuţa contra şefului 
insurgenţilor Buzgo, care atacase numitul sat cu puteri mari, fiind 
însă respins cu o pierdere de 45 de morţi. Bravii Giurcuţeni de¬ 
plâng moartea viteazului Stan Gheorghe, care a lăsat o văduvă 
sărmană cu mai mulţi copii. 

„Dar toate aceste succese nu erau deajuns pentru a înveseli pe 
munteni pentru apropiatele sărbători ale Paştelor, atât de scumpe 
Românilor. Prefectul Axente Sever, după mai multe lupte victo¬ 
rioase, fu nevoit, parte din lipsă de muniţii, parte din cauza nu¬ 
mărului prea superior al duşmanului, să se retragă tot mai mult 
în interiorul munţilor, fiind silit să lase între 15—16 Aprilie 

chiar Zlatna în mâna duşmanului. Prefectul Buteanu se retrase 
de asemenea din Zarand după lupte extraordinare, căzând astfel 
spre sfârşitul lunei Martie şi începutul lui Aprilie aproape între¬ 
gul comitat Zarand în mâinile duşmanului. încurajat de vestea, 
care s’a dovedit în curând ca falşă, că generalul Puchner se în¬ 
torsese cu armata sa în Transilvania şi trimisese chiar un bata¬ 
lion în comitatul Zarandului, prefectul Buteanu hotărî să atace 
la 9 Aprilie orăşelul Brad, legând noi de reuşita acestui plan 
operaţii către Baia-de-Criş şi Hălmagiu. Dacă reuşea planul, 
întregul Zarand ar fi fost liberat de duşmani. Soarta a vrut 
însă altfel. In ziua numită, la 3 dimineaţa, Buteanu se pune în 
mişcare. Eu îi dădusem ca ajutor pe tribunul Aiudeanu cu un 
detaşament de gloate. întreaga trupă număra cam 2000 de oa¬ 
meni şi era împărţită în trei coloane. Cele două coloane laterale 
se aflau sub comanda tribunilor Clemente Aiudeanu şi Vinfeanu; 
centrul era comandat de prefectul însuşi. O patrulă, trimisă spre 
Baia-de-Criş, aduse vestea că Maghiarii soseau din altă parte, 
gata să-l atace pe la spate. înşelat de această ştire, Buteanu se 
opri îndată şi înştiinţă şi pe tribuni, poruncindu-le să se retragă. 
Aiudeanu primi ordinul şi se retrase. Vinţeanu înaintase prea 
departe, pentru a fi ajuns de curier. El sosise la punctul anumit, 
atacă cu succes avanposturile duşmane, pătrunde în orăşel şi se 
luptă câtva timp cu curaj. Văzând însă, că nu era ajutat de nimeni, 
că duşmanii îl atacau cu puteri tot mai mari, se retrase cu pier¬ 
deri foarte mici. Astfel atacul contra Bradului deveni zadarnic, 
se nimici întregul plan de operaţii şi duşmanii deveniră mai 
îndrăsnefi. Acest atac nereuşit a produs o impresie descurajatoare 
asupra poporului armat, chiar din ţinuturile cele mai depărtate; 
Buteanu, stimat de toţi pentru activitatea ce o desfăşurase până 
acum şi stimat de toţi pentru vitejia sa, pierdu acum nu numai 
curajul, dar şi speranţa în isbănda finală.. 

„Grijile muntenilor se măriră şi mai mult prin faptul că pre¬ 
surile obiectelor de mâncare se urcaseră în mod enorm. Pe la 
Paşti sfertul de grâu costa 4 fl., ceva mai târziu 5 fl., şi cupa 
de sare 1 fl., mai târziu 1,20 fl. Comunicaţia cu câmpia înce¬ 
tase de mult, cu totul. Lucrătorii mineri nu mai puteau să-şi 
procure nimic, căci în mine nu se mai lucra nimic şi acei cari 
aveau ceva bani, nu puteau să-i schimbe. Maghiarii din Abrud 
se obrăzniceau din ce în ce mai mult şi făceau intrigi în secret, 

parte ei singuri, parte prin câţiva Români maghiarizaţi şi prin 
funcţionarii statului, pentru a demoraliza poporul, astfel că în 
lunile Aprilie şi Maiu eram prefect numai după nume. 

„Izolaţi de restul lumei, părăsiţi şi uitaţi, trăiam în necuno- 
ştinţă de tot ce se petrecea afară din munţi. Duşmanii făceau 
sforţări tot mai mari, numai ca să pătrundă în munţi; căci ei 
ştiau bine şi o mărturiseau chiar pe faţă, că nu puteau să cu¬ 
cerească cetatea Alba-Iulia, până ce nu vor fi stăpânii munţilor. 
Cu toate acestea toţi luptătorii munteni nu aveau pe acele vremuri 
decât 1300—1400 de arme de foc şi lipsa de muniţii era aşa 
de mare, că a trebuit să se ia măsurile cele mai severe contra 
acelora, cari ar fi îndrăznit să împuşte în afară de lupte. Situaţia 
era deci critică din toate punctele de vedere. Numai căpitanul 
Ivanovich nu se interesa de nimic în Abrud, decât de mâncare şi 
băutură pe socoteala locuitorilor. 

„Pe când luptam împreună cu tovarăşii mei pe la trecători 
cu duşmanul armat şi în interior cu greutăţile arătate mai sus, 
sosi în Zarand deputatul în dieta ungurească, Ion Dragoş x ) din 
Ungaria. Când s’a convins guvernul unguresc, că trupele sale- 
nu sunt în stare să rupă cordonul tras de Români în jurul munr 
ţilor, hotărî a-şi ajunge scopul pe această cale a tratativelor. 
Guvernul făuri, — după cum se constată mai târziu — planat 
de a ocupa un punct prielnic oarecare situat în interiorul mun¬ 
ţilor; să atragă astfel spre centru pe luptătorii de la trecătorile 
cele mai de afară, să slăbească astfel liniile cordonului şi să 
deschidă toate drumurile spre munţi. Tratativele trebuiau numai 
să mascheze punerea în aplicare a acestui plan. In acest scop 
guvernul a ales pe deputatul Dragoş, un român cu sentimente 
ungureşti. La 23 Aprilie primi prefectul Buteanu dela susnumitul 
o scrisoare din Brad cu data de 19 Aprilie, adresată totodată 
şi mie, din care avea să iasă o înţelegere salutară. In aceeaşi 
noapte plecai la Abrud şi acolo comunicai conţinutul scrisoarei 
lui Axente Sever, care tocmai se afla în localitate. El declară 


1) Ioan Dragoş, deputat român, născut la 5 Martie 1810 în Oradea-Mare 
tatăl său, Teodor, a fost proprietar nobil de Toplita. A studiat in Oradea 
Mare dreptul, pe care însă nu l’a terminat. Ca om politic aparţinea partidului 
conservator până la 1848. In primăvara acestui an Românii din cercul Beiuşului. 
l’au ales deputat în dieta din Pesta, unde a devenit nu numai un aderent al 
principiilor lui Kossuth, ci unul din cei mai intimi ai acestuia. 

imediat, că rezultatul conferinţei va fi desigur nul, fiind cunoscute 
principiile maghiarismului lui Kossuth; Românii avuseseră de 
altfel ocazie să se convingă de buna-credinţă a Ungurilor şi 
se putea prea bine ca in dosul acestei consfătuiri să fie altceva 
ascuns; de aceea el era de părere să nu răspundem acestei invi¬ 
taţii, El termină cu cuvintele: Timeo Danaos et dona ferentes! 
Cei mai mulţi însă erau de părere, că o întâlnire cu Dragoş, 
dacă nu putea fi de folos, nu ar fi putut însă nici să strice. La 
"25 Aprilie plecarăm la Mihăleni, adică eu, prefecţii Buteanu şi 
Dobra 1 ), fostul prefect al Câmpiei, preotul Vlădut, vicepre- 
fedul meu Boeru şi alţii câţiva, întâlnindu-ne acolo cu Dragoş. 
.Scopul meu princiapl era să aflu ceva despre situaţia lucrurilor 
în afară de munţi; pe urmă credeam că faţă de starea in care 
ne aflam noi şi descrisă mai sus, un armistiţiu ar fi fost bine 
venit din multe puncte de vedere. La posibilitatea unei păci 
cu Ungurii nu mă gândisem nici pe departe. 

Relegatul Dragoş luă cuvântul şi ne descrie într’un discurs 
abil situaţia, în culori ungureşti. El ne spunea: „Capitala Un¬ 
gariei a fost din nou cucerită, întreaga Ungarie este liberă de 
mercenarii nemţi, armele ungureşti victorioase pretutindeni, ma¬ 
reşalul Windischgraotz rechemat şi trimis în exil, Camarilla în- 
genunchiată; la Viena mişcări mari, întreaga Galiţie în arme şi 
în curând va avea loc un congres european, dela care Kossuth 
aştepta renaşterea Ungariei, cu atât mai nuilt cu cât Austria 
trebuia să fie disolvată, iar ca rege al Ungariei ar fi desemnat 
ducele de Leuchtenberg, ginerele împăratului Rusiei 11 . Dela aceste 


1) Petre Dobra. n. 1817 în Zlatna Gimnaziul l’a făcut în Zlatna şi Cluj. 
La Târgu Murăşiilui a făcut studiile de drept şi practica de advocat. La 1848 
a fost numit prefect al unei legiuni româneşti, evenimentele însă l-au împedicat 
să-şi organizeze legiunea. Când a sosit reprezentantul lui Kossuth, Dragoş, în 
Abrud, în Maiu 1849, Dobra era şi el acolo. Dintre toţi Românii el a stăruit 
mai mult ca să înduplece pe Români să se înţeleagă cu Kossuth. Cu toate 
acestea, el a fost cel dintâi care a căzut jertfă încrederei ce avea în intenţiunile 
Ungurilor. La 8 Maiu un ofiţer cu 10 honvezi l-au închis, torturându-1 în mod 
bestial. Dobra, nebnn de durere, sări dela etaj pe fereastră jos în stradă, unde 
îl împuşcă sentinela.iEl era nepotul lui Petre Dobra, directorul cauzelor fiscale 
din principatul Ardealului. Acest Dobra a fost numit de împărăteasa Maria 
Tereza, în anul 1746, protector al Românilor uniţi, pe cari i-a ajutat si 
-obţină domeniul Blajului pe seama episcopiei de aici. 

consideraţii Dragoş trecu la starea naţiunei româneşti, spunând 
între altele: „Că cabinetul din Viena, încă dela începutul revo¬ 
luţiei, nedreptăţise într'una pe Români, în urma intrigilor săseşti; 
că de când Saşilor s’au dat arme, Românii au fost lăsaţi înadins 
nearmaţi pradă furiei maghiare . că s’au chemat Ruşii numai 
pentru a apăra pe Saşi, că în Constituţia dela 4 Martie nu se po¬ 
meneşte cu nici o vorbă despre naţiunea română, cu toate sa¬ 
crificiile ei fără exemplu în istorie, pe când se creia Saşilor, cari 
nu făcuseră nici mai înainte nimic şi acum depuseseră armele > 



Casa din comuna Mihâleni, jud. Hunedoara de azi, in care au avut loCj 
la 25 Aprilie şi 3 Maiu 1849 , tratativele de pace Intre deputatul kossuth-ist 
Ioan Dragoş şi Avram Iancu cu statul său major (1. Buteanu, popa Balint, 

V. Moldovan şi alţii). 

recunoscând guvernul unguresc, o ţară a Saşilor (Sachsenland) 
— din ceeace reese, că în Transilvania se intenţiona ridicarea ele¬ 
mentului german pe socoteala celorlalte naţiuni etc. Este deci 
absolut necesar să liniştim spiritele, căci Românii trebue să se 
convingă, că au fost înşelaţi şi că până la sfârşit tot vor fi 
învinşi 

„Acesta era aproximativ conţinutul cuvântărei sale. 

„Buteanu, care, cum am spus mai sus, pierduse cu totul orice 
speranţă în reuşita cauzei noastre, şi Dobra, un advocat învăţat, 
care nici el nu era mai bine dispus, duceau aproape singuri 

convorbirea cu Dragoş, care pentru a ajunge la o înţelegere de¬ 
finitivă cerea imediata depunere a armelor, ca condiţie absolut ne¬ 
cesară, explicând-o astfel că garda naţională va fi de sar mată 
din ambele părţi, răsboiul având să fie dus mai departe numai 
cu trupele regulate. Observai atunci, că poporul înşelat de atâtea 
ari de Unguri, nu va depune niciodată armele, nici nu se va în¬ 
gădui vre-odată ocuparea satelor şi oraşelor de munte cu soldaţi 
maghiari şi observai că aci nu poate fi vorba decât de un ar¬ 
mistiţiu. Delegatul răspunse, că nu avea instrucţiuni în această 
privinţă, că va comunica însă imediat această propunere coman¬ 
dantului din comitatul Zarandului şi lui Kossuth şi că va porni 
imediat la Debreţin, pentru a afla părerile lui Kossuth şi a 
aduce în scris concesiunile, care trebue să midţumească pe Ro¬ 
mâni. După această convorbire delegatul plecă, promiţând că 
se va întoarce în curând. Din această convorbire am mai dedus, 
că Maghiarii din Abrud, cu toate că din Octombrie 1848 până 
la sosirea lui Hatvany, deci mai mult de o jumătate de an, au 
fost apăraţi de Români şi trataţi cu blândeţe, ei totuşi corespun¬ 
deau pe ascuns încontinuu cu fraţii lor din Ungaria, mai ales cu 
comandanţii, cari operau în apropiere, adică cu maiorul Csutak, 
comandant al Bradului, informându-l despre situaţia noastră şi 
cerându-i neîncetat ca trupele maghiare să pătrundă în munţi. 
M’am mai convins mai departe, că şi o parte a poporului din 
satele învecinate fusese convins să depue armele. Ceea-ce mi se 
părea însă mai primejdios, era că chiar câţiva din cei culţi, cari 
luptaseră până acum cu noi contra rebelilor şi cari nu erau 
lipsiţi de influenţă, înclinau pentru o pace definitivă, nu din alte 
cauze, ci numai pentrucă perduseră orice speranţă în reuşita 
finală a oboselilor noastre şi pentrucă a doua parte a discursului 
lui Dragoş le deschise ochii asupra multor împrejurări. Mai aflai 
imediat după convorbire, că odată cu sosirea lui Dragoş _ trupele 
ungureşti fuseseră întărite nu numai în comitatul Zar and, ci pre¬ 
tutindeni spre trecătorile cele mai principale, ceea ce învedera 
un plan combinat de operaţie şi-mi dădu posibilitatea să înţeleg 
întreg planul politicianilor unguri arătat mai sus. Recunoscui 
atunci întreaga noastră situaţie şi hotărâi să lucrez cu mare 
băgare de seamă în contra intrigilor şi să dejoc planul lor. Intre 
timp mă convinsesem, că averea statului din Abrud nu mai era 
în siguranţă. Mai târziu mă făcu atent asupra aceluiaşi lucru şi 

vice-tribunul I. Corcheş. Expediat deci pe acesta, întovărăşit de 
câţiva călăreţi, la d-tlul Franz Frenkel, casier, cu invitare în 
scris, să predea vice-tribunului aurul şi casa statului, pentru 
a fi pus în siguranţă la Câmpeni. Aurul îl predă Frenkel, altceva 
însă nimic. Mai târziu, după ocuparea Abrudului de către Hat- 
vany, Frenkel predă acestuia 12.000 fl. din casă, după ce depu¬ 
sese mai înainte în biserica Socinianilor jurământul pe constituţia 
ungurească. 

Jn ziua după convorbirea din Mihăleni sosi dela Hatvany 
aprobarea unui armistiţiu provizoriu pe timp nedeterminat. Când 
au aflat prefecţii Balint şi Axente, cari nu au luat parte la con¬ 
vorbire, despre cele petrecute acolo, se grăbiră să-mi scrie să mă 
păzesc de credinţa ungurească şi de alte convorbiri. Această pre¬ 
venire era inutilă pentru mine, doarece am fost totdeauna de 
aceeaşi părere cu ei. Scrisorile lor mi-au fost însă folositoare în 
altă privinţă, căci aceşti 2 prefecţi fiind în mure vază la popor, 
am putut să ajut cu ele încercările mele de a dejuca intrigile- 
ungureşti. 

Jmediat după plecarea lui Dragoş la Debreţin, primii dela 
comandantul Alba-Iuliei invitaţia să pornesc în grabă cu 5000 de 
oameni în ajutorul cetăţii. Ii răspunsei însă că situaţia în care 
mă găsiam tui-mi permitea să micşorez numărul gloatelor sau să 
le întrebuinţez în altă parte decât în munţi, li descrisei toate 
împrejurările, că voiu încheia o înţelegere cu rebelii numai atunci r 
când aceasta va fi spre binele tronului şi al patriei, că altfel 
eram decis la luptă aprigă în munţi ca şi pe câmpie. 

„După 8 zile apăru Dragoş iar, trimiţând copie după o scri¬ 
soare a lui Kossuth la Abrud şi stabilind locul de întâlnire. 
In aceeaşi şi — era 3 Maiu — veni în persoană la Abrud. La 4 
Maiu avurăm o nouă convorbire în casele fostului meu vice-prefect 
Boem. Buteanu citi adunărei scrisoarea lui Kossuth. Aceasta 
era datată dela 26 Aprilie din Debreţin sub No. 6219/12 şi adre¬ 
sată deputatului Dragoş. Era deci scrisă chiar a doua zi după 
convorbirea dela Mihăleni; prin urmare Dragoş trebue să fi cerut 
încă înainte de acea convorbire oarecari concesii, sau că Kossuth 
le-a făcut din propria sa voinţă , 

„Oricum ar fi, scrisoarea garantează Românilor egalitate de 
drepturi, întrebuinţarea limbei româneşti nu numai în şcoli şl 
biserici, ci şi în administraţia comunelor, lăsându-le libertatea 

de a se aduna, de a face şi -petiţiile către guvern în româ¬ 
neşte, le garantează mai departe din partea statului ajutor pentru 
îmbunătăţirea şcolilor şi altor instituţii naţionale, ne-amestec în 
afacerile lor bisericeşti, punerea preoţilor români pe picior de 
egalitate, in privinţa lefei, cu preoţii celorlalte religii, etc. In 
sfârşit promite Românilor, dacă se întorc îndată la datoria lor 
către patrie şi guvern (cel unguresc), să arunce un văl asupra 
trecutului, exceptând însă din amnistia generală singur pe epis¬ 
copul Şaguna. Unii dintre cei prezenţi se declarară nu tocmai 
nemulţumiţi cu aceste propuneri, înaintea tuturor fostul vice- 
prefed Ioati Boem. Era aceasta cea dintâi concesie făcută de 
Maghiari sentimentului naţional al popoarelor, care se deştep¬ 
taseră. Ea este cu 2 luni mai veche ca hotărârea dietei ungureşti, 
în care s’a pronunţat recunoaşterea naţionalităţilor. Bătrânul 
"jVUcăş, tatăl prefectului 1 ) observă însă: „că prefecţii nu erau în 
măsură să încheie astfel de înţelegeri fără ştirea comitetului na¬ 
ţional, ca reprezentantul legitim al naţiunei, şi fără guvernul 
austriac“, în care părere îi dădui eu dreptate. Trebue să observ 
aci, că pătrunsese în ultimele zile în munţi vestea declarărei inde¬ 
pendenţei Ungariei, nu ştiam însă nimic pozitiv şi cu atât mai 
puţin despre detronarea şi exilarea casei de Habsburg. Convor¬ 
birea alunecă iarăşi asupra depujierei şi predărei armelor şi eu 
menţinui părerea mea, că aceasta nu se va întâmpla, având mo- 
live de a nu ne încrede în promisiunile ungureşti. Dragoş răs- 

1) Florian Micăş, născut In Jugul de jos, a studiat dreptul la Cluj, unde 
a practicat advocatura până la 1848. Micăş a fost pentru tinerimea română, 
care studia la Cluj, ceea ce a fost 'Aron Pumnul pentru tinerimea din Bu¬ 
covina. Adunările ce le ţinea tinerimea sub conducerea lui Micăş au avut ca 
urmare 'arestarea lui. El a fost ridicat în noaptea de 9 Maiu din aşternut şi 
-transportat în temniţa |din Târgul-Murăşului, unde a stat până la 20 Sept. 
când a treia adunare de popor, ţinută în Blaj, a trimis o deputaţiune la 
guvern cerând eliberarea lui. Ajuns la Blaj, poporul adunat încă acolo îl primi 
cu însufleţire. La 15 Maiu 1848 poporul din Câmpul libertăţei îl alese în 
Comitetul Naţional, deşi era arestat. Ungurii au nimicit toată averea părinţilor 
lui, cari se refugiaseră în munţi. După ce armata imperială fu alungată peste 
"hotar, se refugia şi Micăş în Buovina, întors acasă, după suprimarea revoluţiei, 
a trăit în mare sărăcie. Prin anii 1860 fu ales fiscal în distr. Năsăudului şi 
a răscumpărat apoi moşia părinţilor săi, din care a făcut o fundaţie, dând’o 
în administrarea mitropoliei de la Blaj, ca să înfiinţeze o şcoală de agricultură 
pentru Români. 

A murit la 16 Martie 1876 la Bistriţa. 

punse însă, că el cunoaşte părerea poporului şi ştie prea bine t 
că acesta doreşte pacea, să i se permită a vorbi odată către 
popor şi se va vedea, că toii vor fi gata să depue armele. 'Această 
dorinţă l se împlini, cu atât mai mult cu cât eu cunoşteam mal 
bine sentimentele poporului. 

,d-a 5 Maiu sosi Dragoş, întovărăşit de o mulţime de lingu¬ 
şitori din Abrud la Câmpeni, unde poporul din împrejurimi era 
adunat în număr mare. El se sui pe o masă, fu însă întrerupt 
chiar la început şi mai pe urmă de mai multe ori de poporul 
indignat, pe când alţii erau de părere să fie lăsat să vorbească 
până la sfârşit. Succesul vorbirei sale fu acela pe care-l aştep¬ 
tasem; căci între altele îşi permisese şi o expresie necuviincioasă 
la adresa împăratului şi a familiei imperiale. Numele împăratului 
este sfânt pentru Români. In zadar se sui I. Boeru, fostul vice- 
prefect, pe aceeaşi tribună improvizată, încercând să îndrepteze 
expresiile delegatului şi să înveţe poporul în sensul acestuia; el 
nu avusese niciodată încrederea maselor şi discursul său nu avu 
nici un efect. Şi eu am sfătuit poporul să nu se lase \a fi 
înşelat de nimeni. Centurionul Samoil Morarii răspunse şi el 
celor doi oratori, punându-le câteva întrebări şi se declară ne¬ 
mulţumit cu răspunsurile primite. încă odată mai vorbi Dragoş 
poporului, promiţându-i bani, de-ale mâncărei, dacă va încheia 
pacea. 

„Marea majoritate a poporului declară că doreşte pacea, însă 
cu învoiala comitetului naţional şi a împăratului şi cu con¬ 
diţia ca soldaţii ungureşti să nu vie niciodată în munţi, că nu 
se încredeau în promisiunile ungureşti, atât timp cât se cerea 
predarea armelor. Adunarea se încheie fără a ajunge la alt re¬ 
zultat, decât declararea câtorva comune obosite mai mult de 
răsboiu că depun armele, ceeace şi făcură; mai târziu se întoar¬ 
seră şi aceste localităţi la datorie şi luptară alături de ceilalţi 
contra insurgenţilor. Ungurii profitară de această împrejurare, 
pentru a-l face pe Dragoş să creadă că acest exemplu va fi în 
curând imitat de întregul popor, să ridice deci fără frică steagul 
Unirei în Abrud, ceeace şi făcu Dragoş a doua zi, 6 Maiu. Era 
Duminică. Către amiază sosii şi eu în Abrud şi văzui pretutindeni 
steagurile ungureşti. Dragoş mă primi cu învinuirea că eu singur 
stăteam în calea lui, învăţând poporul să nu predea armele. 

„Pe când ne certam noi, veni dela avantposturile noastre ştirea 

că Hatvany 1 ) înaintează cu puteri considerabile spre Abrud. 
Eu întrebai pe Dragoş cum se poate aşa ceva, când armistiţiul 
nu este denunţat şi ce ştie ei despre acest lucru? El afirmă că 
nu ştie nimic şi nu vroia să dea curierului crezămănt; s’a hotărît 
totuşi să scrie lui Hatvany. Peste un ceas sosi un al doilea 
curier cu ştirea surprinzătoare că Hatvany a şi sosit Ia hotarul 
Abrudului. Românii, cari se aflau de fată, întrebară pe Dragoş, 



Piaţa de azi a oraşului Abrud cu vederea bisericei reformate, căreia ’i-s’a 
dat foc de Români In anul 1849 şi a fost reclădită abia la sfârşitul secolului 
trecut. In această biserică au avut loc ultimele tratative Intre deputatul 
kossuth-ist loan Dragoş şi Avram Iancu în momentul când insurgenţii 
unguri au intrat in Abrud, graţie trădării lui Dragoş, care apoi a fost linşat. 


că ce înseamnă aceasta? El îi asigură din nou că nu ştie nimic, 
asigură însă pe cinstea sa şi chiar în numele guvernului maghiar 
că chiar şi de ar intra Hatvany în oraş, noi putem să fim fără 


1 ) Emeric Hatvany , comandantul unei trupe de honvezi. După revoluţie, 
Hatvany a emigrat în America. In 1850 Kossuth l'a trimis în Ungaria, ca să 
pregătească o nouă răscoală. A cutreerat tara sub diferite nume; a fost însă 
prins în Nograd şi supus la mari torturi. Austriacii însă n’au putut scoate 
nimic dela dânsul, căci a preferat să se sinucidă. 

nici o grijă, pentru că nu ni se va clinti nici un păr din cap* 
Unii se liniştiră, intre alţii şi Buteanu şi Dobra; eu însă mă de¬ 
părtai iute şi ajungând acasă încălecai calul şi alergai în galop 
la Câmpeni. In drumul meu întâlnind câţiva gardişti români, le 
amintii datoria şi jurământul lor. In aceeaşi seară, între 9 şi IO, 
rebelii lui Hatvany cu acesta în frunte intrară cu 1400 de sol¬ 
daţi şi 3 tunuri în oraşul Abrud, unde au fost primiţi cu mare 
entuziasm de către Maghiari. Gardiştii români credincioşi, la 
apropierea insurgenţilor, se depărtară din oraş şi veniră armaţi 
la Roşia, unde întrunindu-se cu gardiştii români din acel oraş, 
a doua zi au ajuns la Câmpeni. Cu aceştia veni şi prefectul 
Balint, pe care-l chemasem eu. S’a deşteptat şi căpitanul Iva- 
novich din letargia sa şi a fugit la Câmpeni. 

„Dupăce Maghiarii din Abrud, capabili de a purta arme, în 
număr de pe'ste 600, s’au pus ei înşişi la dispoziţiunea lui Hat¬ 
vany şi prin urmare i-au întărit în mod considerabil puterile 
acestuia, toţi Românii din oraş şi satul Abrud au fost desarmaţi 
chiar în acea noapte. Pela miezul nopţii am primit prin vice- 
tribunul M. Begnescu o scrisoare dela Dragoş, în care acesta 
mă dojeneşte că am plecat din oraş şi mă provoacă să mă întorc 
acolo. A doua zi, 7 Maiu dimineaţa, primii a doua scrisoare prin 
care eram invitat să depun armele. Această scrisoare mi-o adusese 
tribunul Mihail Andreica 1 ). Astfel cele 2 scrisori au fost salva¬ 
toarele celor cari le-au adus şi cari la plecarea mea grăbită din 
Abrud rămăseseră acolo. La nici una din acele scrisori n’am dat 
răspuns. Eu însă scrisei în acea zi prefectului Axente Sever, 
îi adusei la cunoştinţă cele întâmplate şi îl invitai ca să alerge 
cu o parte considerabilă a trupei sale în ajutorul nostru. In 
aceeaşi zi ne sosiră ştirile cele mai triste din Abrud. Prefecţii 
Buteanu şi Dobra fuseseră puşi sub pază în cuartirele lor, 
Românii mai de frunte, preoţi şi mireni, arestaţi. Un Român din 
Roşia, anume Crişianuţiu, la vederea trupei Maghiarilor, zise către 
unii din ei să nu se bucure prea de timpuriu, că mai întâi să 
aştepte ce vor zice la aceasta Moţii. Atunci Hatvang s’a înfuriat 
într’atâta încât pe acel nefericit l’a ucis cu mâna sa, înjunghiându-l 

1) M. Andreica a fost născut în Câmpeni la 9 Noembre 1827. A fost unul 
din cei mai viteji tribuni din oastea lui Iancu. A fost totuşi uman şi îndu¬ 
rător cu cei învinşi. In 1849 a fost trimis cu Iancu în deputaţiune Ia împăratul, 
în Viena. 

cu sabia. încurajaţi prin aceasta, sălbaticii săi luptători se a- 
runcară în localurile publice asupra Romanilor, străbătură şi în 
casele lor, spurcând, prâdând şi omorând fără deosebire de 
vârstă şi sex. Mai mulţi au fost spânzuraţi şi chiar şi în acea 
stare insultaţi. Apoi au fost ocupate toate eşirile din oraş. La 
cererea Maghiarilor din Roşia s’au trimis şi acolo 2 companii 
de honevzi ca garnizoană, cu cari se împreunară peste 400 Ma¬ 
ghiari din Roşia bine 
înarmaţi. Pentru ca să 
nu rămână mai prejos de 
fraţii lor din Abrud, în¬ 
cepură şi acolo să dea 
foc, să jefuiască şi să 
lase încă şi în regiunea 
de prin prejur aceleaşi 
urme de foc şi scene 
de omoruri. Lăţindu-se 
aceste ştiri, spiritele Ro¬ 
mânilor munteni se revol¬ 
tară şi ei alergară din 
toate părţile la Câmpeni. 

,JLa 8 Maiu am primit 
a treia scrisoare dela 
Dragoş, în care el mă 
provoacă să depui ar¬ 
mele şi să apuc pe calea 
înţelegerei paşnice. Eu 
i-am răspuns relevând 

perfidia maghiară în CU- Tribunul Mihai Andreica. Născut la anul 
vinte scurte Şl i-am de- 1827 şi mort în Câmpeni la 15 Iulie 1902 . 
clurat că între noi are să 

hotărască numai sabia. Acum eu cuvântând către poporul adunat, 
îi desvoltai planul proedat de Maghiari spre a subjuga munţii, 
îi împărtăşii cele din urmă evenimente şi invitai pe popor să mai 
jure odată, că nici unul nu se va retrage, ci că toţi vor combate 
pe vrăjmaş până la cea din urmă picătură de sânge. Intre stri¬ 
găte „Să trăiască împăratul!“ depuseră cu toţii jurământul. îndată 
după aceasta poporul armat fu împărţit în 6 coloane şi la fiecare 
dintre ele i se fixă paziţiunea ce avea să ocupe. Trei coloane 



www.dacoromanica.ro 



368 


au fost aşezate In dreapta, iar celelalte pe stânga drumului 
care duce dela Câmpeni peste Abrud la Zlatna şi anume pe 
partea dreaptă. 

Pe dealul Stiurf îşi alese pozifiunea curagiosul preot şi vice- 
prefect Simeon Groza 1 ) din Rovine. Mai departe, înapoi la 
Cerniţa, a fost pornit tribunul Nicolae Corcheş şi decurionul 
Jambor, un soldat care servise în armată. Şi mai departe spre 
drum deasupra morilor au ocupat înălţimile tribunii Aiudeanu şi 
Rusu 2 ). 

„In partea din stânga coloanele erau astfel aşezate: dealurile 
dinspre Roşia le ocupase tribunul Mihail Andreica cu coloana sa. 

„Mai departe în faţa Abrudului, la Surupost, s’au postat tribunul 
Faur cu Buciumanii. 

„Celelalte înălţimi, mai aproape de drunuil spre Câmpeni şi 
faţă în faţă cu tribunii Aiudeanu şi Rusu, au fost ocupate de 
trupe din centru. Acesta se găsea sub imediata comandă a preo¬ 
tului Vlăduţ, fostul prefect din Câmpie, care acum funcţiona 
la mine ca vice-prefect. Căpitanul' Ivanovich fu invitat să stea 
la această coloană cu care să intervie la momentul oportun. 

„Despre toate aceste dispoziţii a fost informat şi Axente Sever 
şi invitat să ocupe drumul de munte la Dealu-mare. 

„In modul acesta s’au luat toate măsurile pentru a închide 
pe vrăjmaş. Observând el lucrul acesta, s’a încercat să-şi des¬ 
chidă o cale, pentru a aduce trupe noui dela Brad şi în acest 
scop atacă aripa dreaptă a cetei lăncerilor din direcţia Cerniţa. 
Insă tribunul Aiudeanu şi decurionul Jambor Vau respins şi 
pus pe fugă, urmărindu-l până în oraş. Vrăjmaşul a pierdut un 
mort şi 4 răniţi. 

„Mult mai cruntă a fost lupta dela aripa stângă, la Roşia. 
Cele 2 compănii trimise acolo de către Hatvany, întărite cu 
toţi Maghiarii buni de arme din acel oraş, adică o trupă cam 

1) Curajosul preot Oroza făcea parte din prefectura Zarandului şi fusese 
numit tribun de Buteanu peste 7 sate, între cari şi satul său Rovine. Comitatul 
Zarandului fusese, cum se ştie, cucerit de duşman, prădat şi prefăcut în 
cenuşe aproape în întregime. Numai aceste 7 sate, constituind tribunatul 
preotului Oroza, au fost cruţate de duşman/Groza le-a apărat cu atâta energie, 
inteligenţă şi noroc, că Ungurii n’au putut să se apropie niciodată de aceste 
sate, cu toate încercările lor desperate. 

2) Un văr al tatălui meu Petre Rusu, luptător şi el în legiunea tribunului 
Rusu. (Nota autorului). 

de 650 de oameni, au atacat în aceeaşi zi de 8 Maiu după amiazi 
pe tribunul Andreica în poziţiunea în care se afla; însă acesta 
respinse atacul; se aruncă cu toată puterea asupra vrăjmaşului 
respingându-l in desordine. O companie a fost împresurată şi 
măcelărită aproape întreagă; mulţi insurgenţi scăpară prin fugă 
la Abrud, alţii s'au ascuns în mine; au fost însă căutaţi şi acolo 
şi ucişi. Numai puţini 
au reuşit să se a- 
scundăşi să fugă laa- 
dăpostul întunericului. 

,/Jn detaşament mai 
mare din acea trupă 
risipită, adunându-se 
la Roşia, începu să 
dea foc caselor Româ¬ 
ni’or, pentru a se răs- 
buna astfel de bătaia 
suferită. 

„Tocmai atunci un 
detaşament de lănceri 
venind la Roşia, sur¬ 
prinse pe insurgenţi 
în această ocupaţie a 
lor. S'a început un 
nou măcel, care a ţinut 
până noaptea. Vrăjma¬ 
şul pierdu în această 
luptă 300 de morţi şi 
mult mai puţini ră¬ 
niţi; ai noştri au avut 


Tribunul Nicolae Corcheş din Câmpeni. (Năs¬ 
cut la 1809 si mort la 1885 ). 


numai un mort şi 
câţiva răniţi. Spre 
seară Hatvany, vă¬ 
zând pe cei dintâi fugari, se înfuriâ într’atâta încât dădu iarăşi 
ordin ca să se împuşte mai mulţi Români în piaţă. 

„Aflând aceste ştiri întristătoare, mai ales că prefecţii Bu- 
•teanu şi Dobra fuseseră arestaţi cu toate asigurările date de 
Dragoş, noi ne hotărârăm să luăm măsuri decisive. In ziua de 
9 Maiu dimineaţa am ţinut împreună cu prefecţii Balint şi Vlăduţ 


2+ 

şi cu tribunul Corcheş un consiliu de răsboiu, în care s’a hotărât 
că în aceeaşi zi, la orele 3 după amiazi, să dăm un atac generala 
Primul atac Vam dat eu însumi cu aripa stângă şi anume- 
cu coloana lui Andreica; tot atunci trebuiau să atace şi celelalte 
coloane. Îndată şi pusei trupa principală sub comanda căpitanului 
Ivanovich şi prefectului Vlăduţ în mişcare, pentru ca să-şi ocupe.r 
poziţiunile arătate mai sus. Celelalte coloane se şi aflau la 
locul lor. 

„Intre timp Hatvany mai ordonă să se împuşte câţiva Ro¬ 
mâni, printre cari şi pe prefectul Dobra, iar pe Buteanu l’a 
aruncat în fiare. 

„La ora fixată aripa stângă începu atacul. Viteazul tribun 
Andreica se aruncă cu atâta furie asupra duşmanului, încât acesta 
se retrase în mai puţin de. o oră până în faţa Abrudului. Tot 
astfel se apropiară şl cele 3 coloane dela aripa dreaptă, duş¬ 
manul fiind nevoit să se retragă pretutindeni din faţa noastră. 

„Tribunul Andreica îmi ceru'un tun, pentru a bombarda de pe 
deal împrejurimile cele mai apropiate ale oraşului; în acelaş- 
timp mă înştiinţă, că înaintând prea departe, ar putea fi atacat 
pe la spate, dacă nu s’ar da imediat atacul cu corpul principal. 
Ii trimisei tunul, pe care-l îndreptă el singur. 

„In acelaş timp invitai pe căp. Ivanovich să se pue în mişcare 
cu corpul principal şi să atace; nu am fost însă în stare să-l ' 
urnesc din loc. Acum raportă şi Aiudeanu că este în primejdie 
să piardă toate avantajele câştigate, dacă corpul principal nu 
va ataca imediat. Mă îndreptai în grabă spre acest corp, unde 
aflai dela prefectul Vlăduţ, că el a voit să atace de repetite 
ori, că fusese însă împiedicat de Ivanovich. Lâsai deci pe căpitan 
în liniştea sa şi ordonai prefectului să atace şi singur, ceeace el 
şi făcu. Mai întâi înaintară vânătorii săi, respingând pe acei ai 
duşmanului cu gloanţe bine îndreptate. Duşmanul se îmbărbăta 
un moment — aci se aflau forţele sale cele mai principale — şi 
dădu un atac repede contra centrului nostru. Vânătorii noştri 
rezistară cu curaj, nemişcându-se din loc. Deodată se puse pre¬ 
fectul Vlăduţ cu sabia în mână în fruntea lâncerilor şi năvăli în 
două coloane împotriva trupei duşmane. Acest atac hotărî de 
soarta luptei. Inimicul nu mai rezistă. încercările lui cu cele 3 
tunuri au fost fără de nici un folos. El ţa respins din toate păr¬ 
ţile spre oraş şi blocat acolo. 

„Toţi comandanţii coloanelor şi-au făcut datoria cu sfinţenie; 
aproape pretutindeni ei au luptat în fruntea trupelor, însufle- 
ţindu-le prin aceasta şi mai mult, cu toate că fiecare nmntean 
simţea singur că luptă acum pentru cele mai mari bunuri pă¬ 
mânteşti. 

„Intre toţi s’au distins Andreica şi preotul Groza. Dar onoarea 
zilei se cuvine preotului Vlăduţ, mai mult decât oricăruia, care 
a hotărît lupta. 



Dealul Ştiurţului de lângă Abrud, a cărui poziţiune a fost totdeauna apă¬ 
rată (şi In luptele cu Hatvany şi în cele cu Kemeny) de către curagiosul 
.preot Simeon Groza din Rovine. (După o fotografie din albumul d-lui 

Titu Axente). 


,J~upta nu încetase însă, căci focul în cea mai imediată apro¬ 
piere a oraşului continuă toată noaptea. Era foarte întuneric, 
plouase dela miezul nopţei până dimineaţa, când se lăsă o ceaţă 
groasă, acoperind împrejurimile. Bătut şi blocat din toate păr¬ 
ţile, Hatvany se văzu silit să se retragă pe o cale oarecare. In 
ziua de 10 Maiu, la 4 dimineaţa, favorizat de ploae şi ceaţă, în 
oepu retragerea spre Cerniţa, pentru a scăpa spre Brad, sacri¬ 
ficând grupurile de vânători, cari luptau în împrejurimile oraşului 
şi pe cari nici nu le înştiinţă. 

pentru a masca retragerea sa şi poate şi pentru a nu le ex¬ 
pune răsbunărei Românilor, Hatvany luă cu el cele mai multe 
familii ungureşti; el forţă însă şi mai multe familii fruntaşe româ¬ 
neşti să-l urmeze, probabil pentru a le pune la nevoie în faţa 
focului şi a lăncilor Românilor şi a se salva pe sine însuşi. El 
luă şi pe prefectul Buteanu. Neobservat de aripa stângă a tru¬ 
pelor noastre, Hatvany trecu printre 2 coloane ale aripei noastre- 
drepte, fu însă observat de acestea şi atacat îndată cu tărie, la 
stânga, de tribunii Corcheş şi 01 tea nu şi de decurionul I am bor,. 
la dreapta de tribunii Aiudeanu şi Russu. Lupta fu foarte sânge¬ 
roasă. Mulţi Unguri abrudeni îşi găsiră aci moartea fără deose¬ 
bire de vârstă şi sex. După o apărare desperată, Hatvany reuşi 
să scape cu puţinele rămăşiţe a trupelor sale spre Brad; cea 
mai mare parte a acestora însă fu aruncată în oraş. Aci se 
apărară cu ultimele lor forţe în biserici, case şi beciuri, până 
când au fost biruiţi complect de focul de tun şi de puşcă al Ro¬ 
mânilor. Când au văzut aceştia cadavrele fruntaşilor şi ale altor 
fraţi întinse pe piaţa oraşului, *furia lor ajunse la culme. Toţi 
Maghiarii, cari n’au putut să se salveze, au fost măcelăriţi. 
Mulţi însă au fost ascunşi de Românii din Abrud în casele lor 
şi astfel scăpaţi. Oraşul luase foc din cauza împuşcăturilor; 
acum însă glotaşii înfuriaţi dădură foc celor mai multe case un¬ 
gureşti. Din toate părţile se cerea trădătorul Dragoş — astfel îi 
zicea poporul. El fu găsit într’un beciu, târât afară şi rupt în 
bucăţi. 

,,Către 11 dirn. sosi şi prefectul Axente Sever cu trupa sa. El 
veni prea târziu pentru a lua parte la luptă; însă destul de tim¬ 
puriu, pentru a pune capăt cu oamenii săi omorurilor şi incen¬ 
diilor. Dacă a fost păstrată o jumătate a oraşului, meritul se 
cuvine în mare parte lui Axente. 

„Astfel se termină prima luptă cu Hatvany. Numărul insur¬ 
genţilor morţi, inclusiv Ungurii abrudeni, se poate evalua fără 
exagerare la 2000. Pierderile poporului românesc au fost însă 
foarte mici. 

„Hatvany promisese Ungurilor din Abrud că se va întoarce 
peste 3 zile. Pentru a-şi ţine cuvântul, îşi adună resturile cor¬ 
pului său şi formă, parte din acestea, parte din alte cete de in¬ 
surgenţi, aflătoare în Zarand, două batalioane noui, mobiliză 
încă două companii de Săcui şi două companii de legionari ger- 

mani. Se mai spune însă aci, că şi renumitul căpitan de bandiţi 
Rozsa îşi asociase banda sa de hoţi cu Hatvany, arătându-se 
chiar locul unde acesta ar fi căzut şi ar fi fost înmormântat . 
Dacă a fost într’adevăr Rozsa, căpitanul de bandiţi sau altul, 
nu putem afirma cu siguranţă. La aceştia trebue să mai adăugăm 
pe toţi Ungurii din Abrud şi Roşia, cari au luptat cu toţii, — cei 
valizi — alături de Hatvany. Noua sa armată se compunea deci, 
fără a exagera, din 2800 de oameni cu 4 tunuri. 

„Pe când cea mai mare parte a gloatelor se răspândise în sa- 



Gura Cornei delângă Abrud, in faţa dealului Surupostul, care a fost Încre¬ 
dinţat apărării tribunului Faur cu bravii săi Buciumani. (După o fotografie 
din albumul d-lui Titu Axente). 

tele învecinate, pentru a se odihni şi a se aproviziona cu cele de 
trebuinţă, sosi Hatvany cu noua sa armată la 16 Maiu peste 
Blăjeni iarăşi la Abrud şi deoarece nu am putut să-i opunem 
pentru un moment o putere respectabilă, ocupă îndată oraşul şi 
împrejurimile sale cele mai apropiate, expediă o companie de 
honvezi la Roşia pentru a aduce la Abrud familiile ungureşti 
rămase acolo şi trimise în aceeaşi zi patrule puternice de recu¬ 
noaştere în direcţia Cornei şi Buciumului, probabil pentru a se 
informa asupra situaţiunei satelor aşezate în vecinătatea şoselei 

idinspre Zlatria. Mai multe familii ungureşti din Roşia fură seduse 
şi urmară compania de honvezi spre Abrud. Ei au fost însă 
ataca(i la dealul Popa-Zacheu de o ceată de Români şi fugăriţi. 
Ei au lăsat 3 morţi pe câmpul de luptă, ducând cu ei mai mulţi 
-răniţi. Şi patrulele de recunoaştere, cari incendiaseră la Coma 
şi Bucium mai multe case, fură atacate de gloata adunată în 
grabă, respinse şi bătute bine la Pădurea-Popel. Aceasta se în¬ 
tâmplă la 16 Maiu. Primind vestea despre întoarcerea lui Hat- 
vany la Abrud, chemai îndată la arme, prin cunoscutul semnal 
de corn, poporul risipit în toate satele şi-l postai la punctele 
cunoscute lui. Spre Roşia aşezai pe Andreica, pe aceleaşi dealuri 
ca în prima luptă. In direcţia spre Coma şi Buciumani punctele 
cele mai potrivite au fost ocupate de fostul prefect Vlăduţ şi de 
tribunul Olteanu. Aceştia formau aripa noastră stângă. La aşa 
numitul Ştiurţ, Simion Groza reocupă poziţia sa obicinuită şi 
mai departe către Cerniţa se postară fostul prefect al Cetăţei- 
de-Baltă, V. Macarie Moldovan, tribunul Aiudeanu, fostul prefect 
al Clujului Bothianu, cu tribunii Boeru şi Russu. Aceştia formau 
aripa dreaptă. In afară de aceştia se mai adună la Câmpeni 
un corp de rezervă, gata pentru orice împrejurare. La 17 Maiu 
lupta era în toiu în toate punctele, mai ales către Roşia ea era 
mai aprigă şi la aripa dreaptă către Cerniţa. Luptele au ţinut 
până noaptea târziu, când duşmanul se retrase în oraş, fiind 
bătut la ambele aripi. 

,JLa 18 Maiu lupta începu dis de dimineaţă şi pe la 8 era 
generală. Dela această oră inamicul repetă până târziu după 
amiazi cu puteri tot înoite atacurile date, mai ales spre Roşia 
şi Coma, deci la flancul nostru stâng, ca şi cum ar fi vrut să-şi 
asigure drumul spre Zlatna. 

„El nu reuşi însă, căci fu pretutindeni respins. După amiazi 
Hatvany concentră toate sforţările sale spre Cerniţa. Dar în 
apropierea Ştiurţiului părintele Groza avu o zi foarte grea, căci 
spre seară ajunse cu honvezii la luptă corp la corp. li 

■ bătu însă cumplit, respingându-i. Hatvany făcând spume de necaz, 
ordonă din nou ca o mulţime de Români arestaţi , dintre care mai 

. mulţi copii şi femei nevinovate, să fie parte spânzuraţi, parte 
împuşcaţi, ceeace se şi făcu şi anume în cimitirul românesc. In 

■ această zi se hotărî şi căpitanul Ivanovicii să părăsească Câm¬ 
penii, nu ajunse însă decât până la Cărpeniş, nu departe de 

locul de bătaie, se opri câtva timp aci şi se întoarse în aceeaşi 
noapte la Câmpeni, observând, că el nu putea merge mai departe, 
căci Românii nu valoarează nimic şi se retrag totdeauna din 
fata duşmanului etc. Dădui îndată ordinele cele mai severe, ca 
nimeni să nu se sustragă dela luptă, predai lagărul dela Câmpeni 
bătrânului meu părinte şi pornii în grabă în aceeaşi noapte de 
18 spre 19 Maiu pe câmpul de luptă, şi anume la aripa stângă. 
Raportul câp. Ivanovich era falş, căci Românii erau până acum 
pretutindeni victorioşi. 

„Lupta la aripa dreaptă, în direcţia spre Cerniţa, continua 
încă. Toată noaptea s’a luptat aci cu cea mai mare înverşunare şi 
furie. Soarele era sus pe cer şi luptele nu încetaseră încă. 

„Gloatele sporeau din ce în ce, conform dispoziţiilor luate; căci 
pentru ziua de azi, 19 Maiu, hotărâsem o lovitură hotărâtoare. Mai 
aşteptam în aceeaşi zi pe pref. Balint, pe care îl invitasem să ne 
vie în ajutor. Intre 8 şi 9 începurăm atacul general contra duşma¬ 
nului. Nu trecu mult şi împuşcăturile spre Cerniţa, deci la aripa 
dreaptă, deveneau din ce în ce mai rare. Duşmanul obosit se re¬ 
trăsese în această parte. Dar cu o putere cu atât mai mare se a- 
runcă acum asupra flancului stâng. La început un detaşament al 
nostru se clatină în faţa atacului disperat al vrăjmaşului; întărit 
însă cu trupe proaspete, respinse pe duşman. Spre amiazi Hatvany 
era bătut în toate punctele şi urmărit până în oraş. 

„Această ultimă lupta a ţinut din ziua de 18 dimineaţa, îndată 
după răsăritul soarelui, până la 19 către amiază, deci 30 de ore 
fără întrerupere. Duşmanul avea pierderi colosale şi era cu totul 
descurajat. Hatvany se văzu pentru a doua oară pierdut. El hotărî 
să dea trupelor o oră de repaus şi apoi să încerce să scape spre- 
Zlatna, 

„La 1 după amiazi, o companie de honvezi porni spre Cerniţa, 
alta spre Ştiurţ, aceasta pentru a ţine în loc pe preotul Groza. 
O a treia companie o luă spre stânga pe aşa numitul Dealul- 
băeşilor, în direcţie spre Roşia. După ce luase aceste dispoziţii, 
Hatvany începu marşul, între orele 1 şi 2 după amiazi, spre Zlatna, 
după ce împuşcase mai întâi pe tribunul Moraru, cetăţeanul Po- 
povici şi alţi câţiva Români. Cu el lua în care multe familii un¬ 
gureşti din Abrud şi Roşia, cei mai mulţi bătrâni, femei şi copii. 
Pe când câteva cete de-ale noastre se băteau cu cele trei companii 
de honvezi arătate mai sus, celelalte observară că Hatvany voia• 

să fugă. Două coloane -porniră îndată pentru a'l urmări, alţii se 
îndreptară în alte direcţii, pentru a-l lovi în flanc; alţii, pentru 
a-i eşi înainte pe un drum mai scurt. Astfel împins puternic din 
spate, Hatvany ajunse până la Gura-Cornei. Aci fu atacat de 
gloate din două părţi. In special din stânga atacul era mai violent. 
Erau bravii Buciumani comandaţi de viteazul Vlădut. împuşcătu¬ 
rile lor sigure de pe coastele repezi ale munţilor răreau rândurile 
Ungurilor în mod înspăimântător. In acelaş timp apăru pe dealurile 
dinspre Cor na şi prefectul B alint cu trupele sale proaspete. 



Defileul din Bucium-Cerbu, unde a fost distrusă a doua oară armata luî 
Hatvany In fuga ei desordonată spre Zlatna, In ziua de 19 Maiu 1849 . 

(După o fotografie din albumul d-lui Titu Axente). 

„Săcuii observând aceasta, aruncară copiii şi femeile din că¬ 
ruţe, pentru a se aşeza ei în ele şi a fugi mai repede. Astfel ne¬ 
norociţii copii şi femei se amestecară în rândurile soldaţilor şi 
fură ucişi împreună cu aceştia de Românii, cari atacau în număr 
din ce în ce mai mare. Compania a 6-a „a legi unei germane cap 
de mort“ se formă într'un cerc în jurul celor 4 tunuri, cu care se 
făceau încercările cele mai disperate, pentru a respinge pe Români; 
dar în zadar, căci terenul nu se potrivea aci pentru lupta de arti¬ 
lerie. Cea mai teribilă şi sângeroasă scenă avu loc la Bucium- 
Cerbu. 

„Vânătorii Moţilor nu mai aveau muniţii de loc, lâncerit lor însă 
erau -postaţi gata de luptă la Cerbu. Când compania germană sosi 
cu cele 4 tunuri în faţa Moţilor, aceştia aruncând pălăriile şi su¬ 
manele se năpustiră din toate părţile în rânduri strânse contra 
companiei cap de mort şi a tunurilor. Acestea fură cucerite şl 
compania nemţească măcelărită după o rezistenţă înverşunată. Unii 
se omorau singuri, pentru a nu fi înjunghiaţi de lănceri. 

„Unul din aceşti oameni rătăciţi se adresă unui moţ într’o ro¬ 
mânească stricată, rugându-l „să nu-1 omoare, căci este neamţ 
dela Viena, unde locueşte împăratul". 

— „Mă mir, că tu, care eşti, după cum spui, neamţ din Viena, 
lupţi contra împăratului! Şi cine te-a adus pe tine în munţii noştri 
pentru a ne jăfui şi a ne ucide pe noi, sărmanii? Şi de ce ai tu 
capul de mort pe pălăria ta? Tu meriţi moartea“. Şi cu aceste cu¬ 
vinte îl omorî. Din această companie a 6-a nu au rămas în viaţă 
decât 6 nemţi, cari au fost duşi ca prizonieri la Zlatna şi mal 
târziu, liberaţi de Unguri. Toţi, cari se aflau în spatele tunurilor, 
pe drum, fură înconjuraţi şi parte împuşcaţi, parte înjunghiaţi. 
Hatvany, întovărăşit de câţiva călăreţi, trecu peste podul numit 
„la Bolfu“, numai cu câteva momente înainte ca acest pod să fie 
ocupat de femeile din Bucium, altfel ar fi fost fără nici o în¬ 
doială omorît. Acum aceste femei uciserâ cu pietre mari, pe care 
le-au târât de pe munte, mai mulţi dintre honvezi şi fugari. 
Din măcelul de pe şosea, Hat vani scăpă pe un drum mărginaş cu 
aproape 400 de oameni. Ei trecură pe lângă satul Dupâ-piatra, 
unde-i aşteptau pe vârfurile dealurilor muntencele din împreju¬ 
rimi cu bolovani şi mai jos la o strâmtoare o ceată de glotaşi de-a 
lui Simion Groza cu puşti şi lănci. Mulţi din aceşti nenorociţi au 
fost omorîţi de bolovanii Româncelor, alţii răniţi şi împrăştiaţi. 
Aşa desorganizaţi îi încercuirâ gloatele, omorându-i aproape pe 
toţi. Hatvany însă scăpă şi de astă dată prin trecâtoarea laterală. 
Opt honvezi încercară să se salveze într'o casă din satul După- 
piatră; ei au fost însă prinşi de 2 femei tinere şi 2 fete şi omorîţi 
toţi. Câţi au scăpat împreună cu Hatvany, nu se ştie în mod 
sigur. Unii spun că au scăpat mai mult de o sută. Astfel întreaga 
armată a lui Hatvany a fost complect nimicită în adevăratul în¬ 
ţeles al cuvântului. La aceştia trebue să mai adăogăm pe nenoro¬ 
citele familii ungureşti, cari au urmat pe Hatvany. Acei dintre 
aceşti fugari, cari se aflau amestecaţi printre soldaţi, au fost mai 

toţi ucişi, ceilalţi, separaţi de armată, au scăpat cei mai mulţi, 
mai ales femei şi copii, căci nu au fost urmăriţi înadins. Numărul 
morţilor în această a doua luptă cu Hatvany nu poate să fie mult 
sub 3000. Ungurii îi evaluiază la 5000, ceeace mi se pare însă 
exagerat; însă în ambele bătălii cu Hatvany au căzut de sigur 
5000, dacă nu şi mai mult. 

prefectul şi administratorul Buteanu, atât de puţin favorizat 
de soartă, a avut cel puţin norocul să asiste la ambele aceste 
bătălii şi să vadă puţinele rămăşiţe ale armatelor ungureşti în si¬ 
tuaţia cea mai precară. El a fost ţinut arestat în Baia-de-Criş 
până după a doua bătălie cu Hatvany, ceeace am. aflat însă mal 
târziu, căci altfel am fi încercat să-l liberăm. Acum Hatvany îl 
luă cu el. Sosit la Iosaşi, hotarul dintre Zarand şi Ungaria, Ungu¬ 
rii din Abrud au cerut, după cum se zice, ca Buteanu să fie 
spânzurat. Li se făcu pe voe la 23 Maiu. El muri cu cea mai 
mare seninătate. Ultimele sale cuvinte au fost: „Mor liniştit, căci 
moartea mea este îndeajuns răsbunată prin cele două înfrângeri 
suferite de Unguri la Abrud". 

Avram lancu, în obiectivul, dar înălţătorul său raport, după-ce 
descrie pe scurt despresurarea cetătei Alba-Iulia — pe care o 
vom reproduce însă după raportul detaliat al abilului Axente 
Sever — istoriseşte apoi luptele sale cu alţi şefi ai insurgenţilor 
unguri în munţii Abrudului, anume Farkaş (Lupu) Kemâny şi 
Vasvary Pal, pe cari deasemenea ’i-a bătut crunt şi distrus. însuşi 
comandantul Vasvary a căzut mort la Fântânele, lovit de lancea 
lui Tudor Gavrilă, dinpreună cu 850 soldaţi ai săi. 

Luptele cu Kemeny au tinut 9 zile. In ziua de 16 Iunie 1849, 
comandantul ungur fuge din Abrud cu trupele ce ’i-au mai ră¬ 
mas, dar ajuns de bravii Buciumani şi Mogoşeni în valea Cerbu¬ 
lui, aceştia, cu obişnuitul lor dispreţ de moarte, se năpustesc a- 
supra insurgenţilor unguri, pe cari îi distrug cu lovituri de lănci, 
coase şi furci, sub conducerea tribunului Ciurileanu. Un număr de 
145 unguri cad morţi, în afară de pierderile suferite în urma unui 
atac al părintelui Groza, care nu-i slăbia de loc şi îi lovea cu în¬ 
dârjire. 

Raportul lui Avram lancu a fost scris în luna Noembrie 1849. 
El se încheie cu următoarea concluzie: 

„Aceste sunt fapte memorabile ale gloatelor de sub comanda 
mea. Separate de restul lumei, părăsite, ele au făcut cu mifloace 

puţine, în statornicia credinţei lor către monarh, mai mult decât 
te puteai aştepta. Multe vieţi omeneşti au pierit în timpul răs- 
boiului din ambele părţi. Indrăsnesc însă să afirm şi mă angajez 
să şi dovedesc, cu toate calomniile numeroşilor vrăşmaşi ai na- 
ţiunei româneşti, că represaliile comise de nevoe ici şi colo de 
Români nici nu merită să fie menţionate, în comparaţie cu extra¬ 
ordinarele devastări prin foc şi sabie; comise de rebeli contra vie- 
ţei şi averei Românilor, şi invit pe fiecare calomniator să iasă din • 
întunericul linguşirilor şi al intrigilor şi să pună faptă contra faptă, 
să nu atace însă şi să nu întunece pe ascuns cu răutate meriteler- 
altora“. 

CAPITOLUL XXXVI. 

PREFECTUL AXENTE SEVER ŞI ACTIVITATEA SA 
IN TIMPUL REVOLUŢIEI ARDELENE DIN ANII 1848/49 

Capul strateg cel mai luminat şi consilierul cel mai iscusit, aşi 
putea zice mâna dreaptă a lui Avram Iancu, în tot decursul (re¬ 
voluţiei ardelene din anii 1848/49, a fost incontestabil IonAxente 
Sever, prefectul legiuuei din ţinutul Blajului şi de pe Valea Mu- 
tăşului. 

Născut din părinţi ţărani, la 3 Aprilie 1821, în comuna Frăua 
(jud. Târnava Mare), a studiat la Blaj şi Sibiu. In anul 1847atrecut 
în Bucureşti ca profesor de limba latină şi română, luând parte 
activă la mişcările de aici pentru libertate şi constituţie. In anul 
1848 fu numit comisar de propagandă în judeţul Ilfov şi în urmă 
trimis cu Aron Florian la Craiova ca să procedeze la organizarea 
judeţului Dolj, care nu voia să recunoască guvernul provizoriu 
revoluţionar în cap cu I. Eliade Rădulescu. 

Aflând de arestarea lui August Treboniu Laurian şi Nicolae 
Bălăşescu la Sibiu, Axetite se reîntoarce pela sfârşitul lunei August 
1848 în Transilvania şi ia parte activă la adunarea grăniterilor 
români dela 11 Septembre din comuna Orlat, lângă Sibiu, de 
unde pleacă a doua zi cu 200 flăcăi Ia a treia adunare a Româ¬ 
nilor, convocată la Blaj. 

Numit prefect de legiune în ţinutul Blajului şi a Văii Murăşului 
de către comitetul naţional din Sibiu, Axetite procedează la orga¬ 
nizarea gloatelor româneşti şi la desarmarea Ungurilor, luptând cu 
pricepere şi viteije până Ia complecta înfrângere a acestora. 
După restabilirea ordinei în Ardeal, pe când locuia la Cricău şi 
ţinea în arendă domeniul statului de aici, Axente încearcă forma- 

rea şi organizarea unui escadron permanent de cavalerie, dar este 
■arestat la Cenade, dus la Sibiu şi acuzat pentru ascundere de (arme, 
pentru incendierea oraşului Aiud şi pentru multe alte delicte 
imaginare. 



Prefectul Axente Sever când era In vârstă de 40 âni (1861). 

Procesul a făcut mare impresie in toată lumea românească. Stu¬ 
denţii români din Paris, in cap cu Ion Brătianu, Dumitru Bră- 
tianu, Alecu Russo şi alţii, se agită şi sar în apărarea lui Axente. 
Dumitru Brătianu este trimis din Paris să vază pe Axente, care era 
închis, ca să-l consilieze cum să se apere. Dumitru Brătianu, dân- 

du-se drept doctor in medicină, reuşeşte să aibă, în temniţă, o 
convorbire cu dânsul. Judecându-se procesul, a fost însă găsit 
nevinovat, achitat şi pus în libertate, după o detenţiune de 30 
de zile. 

La sfârşitul anului 1850, Axente fu invitat să meargă la Sibiu, 
spre a primi două decoraţii împărăteşti, pe cari el le refuză, ca şi 
Avram Iancu, cerând mai întâiu drepturi naţionale şi despăgu¬ 
birea poporului român de pagubele materiale suferite în cursul 
revoluţiei. Consecinţa acestor cereri a fost ordonarea unei anchete 
asupra acţiunei gloatelor româneşti în ţinutul Albei Iulii şi a- 
cordarea unei despăgubiri de 60.000 florini pe seama bisericilor 
româneşti. 

In anul 1852, venind împăratul Francisc losif în Transilvania, 
Axente îl întâmpină la 21 Iulie pe muntele Găina, însoţindu-1 
până la Sibiu. Cu acest prilej a fost decorat cu „Crucea de au/r 
cu coroană pentru merite“, cu ordinul Francisc losif clasa III şi 
cu ordinul militar rusesc Sfânta Ana cl. III. Intre anii 1851 şi 
1854 a ocupat diferite funcţiuni, pe cari cu timpul le-a părăsit,, 
trăind retras la Braşov până la moartea sa întâmplată în anul 1906. 

T6t timpul cât a supravieţuit evenimentelor din anii 1848/49, 
Axente Sever a fost ţinta celor mai neomenoase atacuri şi ca¬ 
lomnii din partea presei ungureşti şi a şoviniştilor unguri, acu- 
zându-1 că ar fi omorît 450 Unguri la Presaca, 270 la Şard, 250 
la Cricău şi că a incendiat oraşul Aiud, măcelărind şi acolo orăşeni 
nevinovaţi. Energicul luptător n’a lăsat însă fără răspuns aser¬ 
ţiunile tendenţioase ungureşti, restabilind cu documente adevărul 
istoric. Ultimul său „Răspuns la cartea neagră scrisă de baro¬ 
nul Ştefan Remăny junior în 1849“ a apărut la Braşov in anul 
1897 (Tipografia A. Mureşeanu) şi respinge acuzaţiunile şi calom¬ 
niile, pe cari le aduce baronul ungur colegilor săi de luptă Avram 
Iancu, protopopul Simeon Balint, dr. P. Dobra şi Ion Buteanu 
şi lui însuşi. 

Iată acum după însuşi raportul scris de Axente Sever asupra 
operaţiunilor sale din timpul răsboiului civil ardelean din anii 
1848/49, care este adevărul istoric: 

„Cu toată lipsa de arme, am desarmat în mai puţin de 3 zile 
pe toţi Maghiarii cunoscuţi pentru spiritul lor rebel, dintre cari 
cei mai fanatici au fost aduşi la Blaj. Aci trebue să observ că, 
contrar tuturor calomniilor din partea vrăşmaşilor noştri, cari 

r nu se sfiesc să sasţie că în prefectura Blajului s’ar fi comis cele 
mai mari atrocităţi şi că Românii ar fi ucis pe proprietarii moşiilor. 
In aceste 120 de sate numai 6 Unguri şi-au pierdut viaţa şi a- 
ceştia numai din cauză, că având arme de foc, n’au voit să le 
predea, ci au opus rezistenţă; iar celor reţinuţi la Blaj, al căror număr 
ara destul de considerabil, nu li s’a atins nici un fir de păr; şi 
toate acestea într’un timp, când Maghiarii din Aiud torturau 
pe Români, cei din Cluj îi spânzurau, cei din M.-Oşorheiu îi 
răstigniaa, iar Săcuii devastau cu foc şi sabie satele româneşti 
dift câmpie şi cele situate pe Murăş, precum şi tot ce purta 
\nume românesc , 

„După ce comanda supremă luase V alea-Tărnavelor şi a Mu- 
răşului ca bază a operaţiunilor militare, asupra mea căzu deocam¬ 
dată îndatorirea să apăr Blajul şi să operez astfel ca rebelii din 
Aiud să nu se împreune cu Săcuii, cari veneau pe Murăş în 
jos. In acest scop a/n aşezat un avanpost la Cimbrud şi la 
Sâncrai sub comanda tribunului Eliseu Tudoran şi a vice-tribu- 
■nului Ioan Barna. Maghiarii însă, ajutaţi de o negură grozavă, 
atacând acest post, l’au risipit după ce au omorît 60 de Români 
şi pe Tudoran şi Barna... 

„Poporul meu armat, unit cu acela al prefecţilor Iancu şi 
.Solomon, sub comanda superioară a căpitanului Gratze, a atacat 
şi a cucerit oraşul Aiud, cu toate că era foarte bine întărit. A- 
proape 30.000 de Români trecură prin acest oraş, fără ca să se 
-atingă măcar de un pai, cu toate că ororile comise acolo contra 
Românilor erau de dată foarte recentă. In timpul când Iancu 
şi Gratze desarmau pe Săcuii din scaunul Arieşului, eu purificam 
Vioara, adunând armele dela Maghiarii din toată regiunea Mu- 
răşului, 

„După ce locot,-colonel Urban a ocupat Clujul, ne-am întrunit 
cu toţii, primind ordin să desarmăm poporul şi să-l trimitem 
-acasă, ceeace s’a şi întâmplat... 

,JLa 8 Ianuarie (1849) am primit ştirea că Maghiarii au venit 
în noaptea trecută la Aiud. Pentru-ca vestea să nu se lăţiască 
şi ca să mă conving complect de adevăr, am trimis îndată o 
patrulă de călăreţi şi alta mai numeroasă de oameni pe jos la 
Aiud, cerând să se pregătească cuartire şi hrană pentru 1000 
*de vânători şi 5000 lăncieri. Patrula trimisă înainte avea ordin 
-să viziteze chiar şi casele. Comandantul ei I. Neagu îmi aduse 

vestea sigură că trupele maghiare n’au ajuns încă în Aiud, dar 
că locuitorii le aşteptau din moment în moment, că cei mai 
exaltaţi dintre ei au şi început să poarte pălării koşutiste şt 
cocardele unirei (cu Ungaria) şi că acei cari la apropierea Româ¬ 
nilor fugiseră, fie ca gardişti, fie ca miliţieni (honvezi) cu tru¬ 
pele maghiare la Turda, adică vre-o 200 de inşi, s’au întors acasă 
fără arme. 

pentru a tăia comunicaţia între Aiudeni şi Tur de ni, conform 
instrucţiunilor severe date de comandamentul general, această 
comunicaţie fiind foarte periculoasă pentru cetatea Alba-lulia, 
precum şi pentru brigada colonelului Losenau şi pentru trupa 
mea dela Pâgida şi Nojlac, am dat îndată ordin unui detaşa¬ 
ment de lănceri să treacă Murăşul sub comanda centurionilor 
Ion Niculiţă şi Ion Spălnăceanu, să păzească ambele părţi ale 
drumului dela Aiud până la Vinţul-de- sus şi să aducă sub 
escortă la mine pe oricine ar întâlni pe drum. In timpul acesta 
o ordonanţă ne semnală un foc în partea Aiudului. Aceasta era 
pe la orele 8 seara. Trimisei îndată pe tribunul Simion Salca cu 
150 vânători la Aiud, ca să-mi aducă ştire despre cauza focului 
şi am pus să se bată alarma. Salca mi-a raportat că Maghiarii 
sosiţi de la Turda au împuşcat din case şi de pe lângă garduri 
asupra oamenilor noştri, cari îi luaseră la goană, şi că ai noştri, 
intrând în oraş, au dat foc la o şiră de pae şi la trei căşcioare. 
După ce am trimis înapoi pe Salca să ajute din toate puterile 
la stingerea focului şi să prindă pe criminali, am scris colonelului 
Losenau, care se afla cu o brigadă la Bucerdea, raportându-t 
despre toate acestea şi i-a/n cerut un ajutor militar, atât din 
cauza pericolului în care mă aflam de a fi tăiat de către vre-o 
cavalerie duşmană, cât şi pentru a putea merge la Aiud, să dăm 
ajutor oamenilor mei; în cazul contrar să ne permită a ne retrage 
la Blaj. D. colonel ne răspunse că nu se poate lipsi de nici un 
soldat şi că eu să rămân la Ciumbrud, iar în caz când aşi fi 
ameninţat de o trupă mai mare, cu care nu m’aşi putea măsura, 
să mă retrag la el la Bucerdea. 

„După miezul nopţei Aiudul se vedea în flăcări din toate 
părţile şi oamenii mei mi-au comunicat că nu mai sunt în stare 
să înfrâneze înfricoşătorul element. 

„Acesta este adevărul asupra incendiului din Aiud. Acel oraş 
a fost distrus de nepăsarea colonelului Losenau, care aflându-se 

la o depărtare de numai o oră şi jumătate de oraşul ce ardea, 
ar fi putut să alerge în ajutor şi să împiedice întinderea focului“. 

Asupra despresurării cetăţii Alba Iulia, înconjurată de trupele 
ungureşti, operaţiune militară datorită exclusiv tactului şi strategiei 
lui Axente Sever, acesta spune în interesantul său raport urma- 
toarele: 

„Pentru a înşela pre vrăşmaş asupra planului nostru, am trimis 
înainte pe alte căi un mare număr de lăncieri, iar noi ne-am în¬ 
dreptat spre cetate. Din deal ne-am năpustit asupra avanposturilor 



Câmpul Troianului de lângă Zlatna. (După o fotografie din frumosul 
album alcătuit de d. Titu Axente, nepotul eroului Axente Sever). 


duşmane, pe care le-am nimicit, şi întreţinând un foc necurmat, 
am spart cordonul din jurul fortăreţei şi în puţine minute ne-am 
apropiat de cetate. Garnizoana însă nici n’a încercat vre-o eşire 
spre a ne veni în ajutor, nici n’a tras cu tunuri spre a ne aco¬ 
peri. Numai când am ajuns cu bine sub zidurile cetăţii s’au 
descărcat două tunuri de câte două ori; acestea însă nu s’au tras 
în sprijinul nostru, — cari acum eram scăpaţi de orice pericol 
şi nu fnai aveam trebuinţă de apărare — ci au fost trase asupra 
insurgenţilor,, cari, speriaţi de asaltul cu care am spart noi cor- 

21 

donul de împresurare, alergau dela Bărăbanţ şi Portul Murăşului. 
Duşmanul a pierdut în acest atac mai mulţi oameni de ai săi, iar 
noi am avut un mort şi trei răniţi... 

„Dar armele victorioase ale Românilor din munţi şi majoritatea 
în care se aflau ei în cetatea Albei lulii au deşteptat pizma în¬ 
drăcită a acelora, cari au urât totdeauna pe Români. Comandantul* 
lui cetăţii ’i-se nălucise că Românii ar plănui să-i ia comanda, 
încredintându-o unui Român. Această nălucire ridicolă a schimbat 
tot planul de a ne mai ţine în cetate şi de a întreprinde eşiri 
împreună cu noi. Astfel soarta noastră s’a hotărît în ascuns şi 
anume să fim scoşi din cetate şi să ne întoarcem în munţi. In sfâr¬ 
şit ni-s’a spus că în noaptea următoare batalionul va face sub 
comanda mea o eşire în contra Insurgenţilor unguri, postaţi la 
turnul de pulbere, iar de acolo se va arunca asupra acelora din 
Bărăbanţ şi aşa mai departe. 

,Jn noaptea de 26 Maiu ne-am pregătit pentru eşirea ce aveam 
să facem. Noi am eşit prin poarta secretă. Favorizaţi de întuneric, 
ne-am aruncat asupra sentinelelor şi avanposturilor maghiare, 
pe care le-am ucis la moment. După aceea ne-am îndreptat contra 
trupei dela turnul de pulbere, unde mai mulţi dintre insurgenţi 
n'au avut timpul să se îmbrace. împuşcăturile şi baionetele noastre 
au doborît grămezi de insurgenţi atât în camerele turnului, cât şi 
în jurul acestuia. S’a desfăşurat q luptă cruntă, pe care întunericul 
o făcea şi mai grozavă. Ne-am amestecat cu insurgenţii şi ne-am 
luptat cu ei piept la piept. Eu însumi am străpuns trei din ci şi 
pe unul l’am împuşcat. Dacă noi nu ne-am ucis sau rănit unii pe 
alţii, aceasta am avut să mulţumim acelor căciuli militare alt 
noastre, care erau singurele semne, după care ne cunoşteam. 

„Vrăjmaşii, zăpăciţi şi speriaţi de marile lor pierderi, s’au îm¬ 
prăştiat, luăndu-o la fugă 11 . 

Colonelul austriac August, comandantul cetăţii, care nutrea o 
antipatie vădită in contra Românilor, căutând să se lipsească de 
concursul trupelor româneşti, cari luaseră drumul spre munţi. 
Ungurii au prins din nou curaj, au ocupat partea de jos a orar 
şului Alba Iulia şi au intrait chiar în cetate. 

Asupra acestei situatiuni militare, Axente Sever se exprimă 
astfel: 

„După ce am eşit din cetate în munţi, am primit ştirea dela 
lancu că el, în înţelegere cu ceilalţi prefecţi şi cu poporul, au ho - 

tărât să atace pe insurgenţii cari împresurau cetatea şi s'o des¬ 
presoare. Am primit acest plan şi ne-am înţeles să atacăm din 3 
părţi trupele maghiare şi luând imediat dispoziţiunile necesare, 
am pus planul în execuţie. Comanda aripei drepte o luă prefectul 
Vlăduţ !), cu instrucţiuni ca să atace pe rebeli de către Portul 
Murăşului; aripa stângă o comanda prefectul Balint, care trebuia 
să atace dinspre Teiuş; la centra comandam eu, având să înaintez 
dinspre Bărăbanţ contra acestei comune şi a tur nu'ui de pulbere. 
Ziua destinată pentru acest atac combinat din trei părţi s’a fixat 



Vederea comunei Presaca, unde au fost sdrobiţi Ungurii la 23 Octombrie 
1848. In depărtare se vede muntele Jidovul cu vârful lui conic. In josul 
şoselei este punctul numit Gura Ursului, unde, in 1849, au avut loc oare- 
cari ciocniri cu ungurul Kovâcs. (După o fotografie din albumul d-lui 

Titu Axente). 

pentru 1 Iunie. Noi eram siguri că alături de noi va coopera şi 
garnizoana cetăţei contra vrăjmaşului, care, strâns astfel între două 
focuri, ar fi fost cu atât mai uşor învins. 

1) Nicolae Vlăduţ, preot unit, s’a născut în anul 1818 în comuna M. Bogata. 
Şi-a făcut studiile gimnaziale în Târgul Mureşului şi Blaj, iar pe cele de 
drept în Ctuj, după care a învăţat teologia în Blaj. In 11 Decembre 1848 
fiind numit prefect de legiune în regiunea câmpiei (vre-o 90 de sate), s'a 
distins în tot timpul răsboiului dintre Români şi Unguri printr’un devotament 
şi curaj extra-ordinar. 

„Des de dimineaţă, în ziua destinată pentru atac, am deschis 
lupta. Insurgenţii simţind planul nostru, părăsiră oraşul, ocu¬ 
pând poziţii spre munţi. Cu toate acestea am. atacat batalioanele 
lor, luptând până la ora 9. De trei ori i-am gonit din poziţiile 
lor, totuşi n'am îndrăznit să-i urmăresc în câmp deschis. Ră¬ 
măsesem aproape fără muniţii şi aşteptam in tot momentul eşirea 
garnizoanei din cetate, care privea cum ne batem noi. Mai târziu 
am aflat că ofiţerii grăniceri bănăţeni şi ardeleni său oferit, 
rugând pe. comandant să le permită a face o eşire din cetate, 
el însă le-a răspuns: „Ich brauche sie nicht“, adică „eu n’am 
nevoe de Români”. Comandantul, se vede, credea că noi voiam 
să intrăm din nou în cetate şi n’a judecat că cooperând şi gar¬ 
nizoana, vrăjmaşul ar fi fost complect învins şi cetatea despre- 
surată; ba ce e mai mult, lucrurile ar fi luat cu totul uită faţă. 
Pierderea Maghiarilor în această bătălie a fost considerabilă şi 
se poate evalua la 200 de morţi. Noi am pierdut 25 de oameni, 
rămaşi pe câmpul de luptă. Au fost şi mai mulţi răniţi. In 
spate eram apăraţi de pădure, pe când vrăjmaşul se lupta în 
câmp deschis. In această bătălie s’a distins în mod excepţional 
centurionul Teodor Iulian. 

„Desperând din cauza nepăsărei garnizoanei, lipsindu-ne şi 
muniţiile, iar vrăjmaşul concentrându-şi întreaga putere împo¬ 
triva punctului ameninţat, nu ne-a rămas altceva decât să ne 
retragem în satul Tăuţi. Ajuns aici cu tribunul Andreica şi cu 
50 de oameni, i-am ascuns pe aceştia după tufe şi fără să 
avem un singur cartuş am ţinut pe loc 400 de insurgenţi, până 
când au scăpat în munţi toţi oamenii noştri împreună cu locui¬ 
torii din Tăuţi, cu toate averile lor. Apoi s’au retras şi rebelii 
după ce au dat foc satului, care nu avusese nici o vină. 

„Am pornit apoi spre Zlatna, unde am trimes oamenii pe la 
casele lor. Locuitorii munteni au mers acasă ca să-şi ia merinde; 
cei de pe şes au fost împărţiţi în satele de prin prefur şi numai 
50 de oameni au fost reţinuţi pentru serviciul de avanposturi 
şi patrulare. 

„Vrăjmaşul înverşunat rut putea însă să stea în repaus. După 
ce văzuse că planul său viclean de a pătrunde în munţi, sub 
masca negocierilor de pace prin delegatul Dragoş, nu reuşise,, 
el hotărîse să realizeze acelaş plan prin forţă, urmărind astfel 
cucerirea cetăţii. Ungurii au pornit din mai multe părţi mase 

mari de trupe, în scop ca să străbată dintr’odată prin mai nudte. 
puncte în munţi, să zăpăcească pe locuitori şi despărţind puterile 
lor, să-i slăbească, să-i bată, aducând munţii în puterea lor. 

„In scopul acesta au venit din ţinutul Zarandului Lupu Ke- 
meny, dela Cluj Vasvary, de la Turda Eglofstein şi Papai, dela 
Teiuş Iuhasz, din partea de sud a Murăşidui maiorul Kovacs. 
In scurt, vrăjmaşul n’a lăsat nici o strâmtoare nefolosită, pentru 
a-şi duce trupele în interior, iar puterea militară destinată să 
cucerească munţii se compunea din 20 — 25.000 ostaşi cu 30 
de tunuri şi cu multe rachete. Aceste trupe aveau ordin să atace 
dintr'odată din 9 puncte diferite. 

„Abia ne aşezasem în Zlatna şi am şi primit vestea că maiorul 
Kovacs a plecat dela Săcârâmb cu 2 batalioane contra noastră. 

„După ce am primit această ştire, ne-am urcat cu cei 50. 
de oameni pe dealul înalt numit Dâmbu, din sus de Zlatna , 
Aci toboşarii noştri au bătut atât de bine tobele, încât Kovacs 
fu reţinut o noapte întreagă într'o surpăturâ, fără ca să îndrăz T 
nească să intre în Zlatna. A doua zi dimineaţa el intră, ce e 
dreptul în Zlatna, dar abia îşi aşezase avanposturi, şi noi 
ne-am şi avântat cu cei 50 de oameni, făcând o demonstraţie 
foarte îndrăzneaţă, deoparte noi, de alta tribunul Damian cu 
cetele, sale. Kovacs, crezând că are a face cu o putere mare de 
vrăjmaşi, s'a speriat atât de tare, încât a fugit din Zlatna cu 
trupa sa, la începutul nopţei, în linişte deplină şi s’a retras 
până la Ighiu, iar cuartierul pregătit pentru el în Zlatna, dar 
nelocuit nici o zi, ni Va lăsat nouă. 

„KoVacs s’a recules peste puţin şi a pornit iarăşi spre Zlatna, 
s’a oprit însă la Gura Ursului. Noi ne-am retras cu cei 50 de 
oameni până la Valea-Dosului, unde am luat dispoziţii pentru 
a scula pe locuitorii dimprejur; totodată am cerut prefectului 
Iancu să ne trimită muniţiuni şi oameni pentru a lovi pe vrăjmaş. 
Kemeny apucând însă să atace pe Iancu, acesta nu numai n’a 
fost în stare să ne trimită vre-un ajutor, ci mai vârtos îl aştepta 
el dela mine. Bătăliile lui Iancu cu Kemeny au ţinut 9 zile întregi. 

„Cu mica mea trupă m’am retras pe culmea muntelui Vulcoiu, 
aşteptând aci trei zile să se strângă luptătorii, hrănindu-ne numai 
cu carne friptă, însă nesărată. Pe Kovacs nu l’am putut ataca 
şi respinge din poziţiunea lui, căci Kemeny trimise, dupăr ce 
ocupase Abrudul, o companie de honvezi la Zlatna, împreunân- 

clu-se astfel cu Kovacs la Gura-Ursului. Totodată au pătruns 
şi alte trupe maghiare până aproape de noi. Eram împresurai 
din toate părţile de insurgenţi. Situaţia mea era foarte critică. 
Pe Lângă vrăjmaşul care ne împresura, mai aveam să luptăm 
cu altul mai primejdios, foamea şi lipsa totală de muniţii. Lupta 
cea mai înverşunată o aveam însă cu locotenentul Mânzatu. Acesta, 
descurajat cu totul de primejdia ce ne ameninţa, ne reuşind să 
înduplece pe oameni a-l urma în cetate, a început să-i îndemne 
să-l urmeze la armata imperială în România; dar şi acest plan 
al său s’a sfărâmat de neclintita stăruinţă a luptătorilor, cari 
erau hotărâţi să lupte pe viaţă şi pe moarte pentru împărat şi 
tron şi pentru naţiunea lor. 

„In această situaţie strâmtorată am trimes prefectului lancu 
un ajutor de 400 de oameni cu tribunul I. Munteanu. Cu ceilalţi 
luptători tni-am făcut drum printre trupele maghiare dela Abrud 
şi Zlatna şi am eşit la Almaş. După ce s’au restaurat oamenii, 
am plecat în marş forţat la Hondol, unde staţiona o companie 
de insurgenţi. Asupra acesteia ne-am aruncat pe neaşteptate pe 
la 10 dimineaţa, încât abia au scăpat dintr’însa 25 de oameni 
cu viaţă. Noi n'am pierdut decât un pistol şi un cal. Aici am 
găsit veşminte, pâine, vin, carne, arme şi muniţii. După ce 
ne-am întors dela Hondol, m’am certat 2 zile cu Mânzatu, din 
cauză că eu vroiam să pornim şi noi la Abrud în contra lui 
Kemâny, pe care lancu şi ceilalţi prefecţi îl izolase de celelalte 
trupe, împresurându-l în oraşul Abrud, încât el cu toată trupa 
sa era expus la cea mai mare primejdie. Mânzatu însă s’a opus 
declarând că noi trebue să ne odihnim câtva timp. Pe când el 
se repauza, Remeny scăpa dela Dealu-mare, pe care lancu ni-l 
încredinţase nouă ca să-l apărăm, nimeni ţinându-i calea. 

„După ce Kemâny, bătut şi fugărit, apucase a trece pe la 
Zlatna, ăm aflat că la Bâiţa mai rămăsese un batalion de in¬ 
surgenţi, ca să opereze cu trupa lui Remeny. In bună înţelegere 
cu prefecţii dela Rovine şi Stoeneasa, precum şi cu tribunul 
Damian, am hotărât să-l atacăm şi să-l alungăm din munţi. 
Acum aveam un tunuleţ, dar numai cu 12 gloanţe. Atacul începu 
la 5 şi ţi/m până la 10. Planul de atac a fost atât de bine 
proectat şi executat, încât eram aproape să împresurăm batalionul 
întreg, facându-l prizonier, când oamenii parohului din Rovine, 
aruncându-se deodată asupra câtorva cai, cari se aflau în cale, 

au încălecat, fugind, pe aci încolo. Ceilalţi oameni ai preotului 
neştiind care să fie cauza fugei lor, au stat deocamdată înmăr¬ 
muriţi, pe urmă au luat-o şi ei după ceilalţi şi astfel duşmanul 
scăpă din laţul bine aruncat. Rămânând numai cu oamenii mei, 
m'am retras în ordinea cea mai bună. Cu toate acestea, trupele 
insurgenţilor s’au demoralizat atât de mult, încât au părăsit 
după câteva zile Bălţa, depărtându-se din munţi. In această luptă, 
Ungurii au pierdut 2 ofiţeri şi 35—40 de oameni morţi şi cam 



Casa din Cricău, In care a locuit Axente Sever o serie de ani 
după revoluţie. 


tot aţâţi răniţi, iar noi numai un mort şi 2 greu răniţi, cari mal 
târziu au şi murit. 

„Acum acea parte a munţilor în care ne aflam, fiind cură¬ 
ţată de duşmani, crezurăm că am scăpat pentru totdeauna. Am 
luat măsuri ca să ne aprovizionăm cu cereale pentru pâine, 
căci insurgenţii, văzând că nu pot pătrunde în creerul munţilor, 
ne-au ameninţat că ne vor supune prin foame. Şi în adevăr lipsa 
şi scumpetea mijloacelor de traiu ajunsese atât de mare, încât o 
merţă (ferdelă, măsură) de grâu se urcase la 10 şi 15 fl. şi 
o cupă de sare la 1 fl. monedă convenţională. Plecând cu tribunul 
Damian şi cu 300 de oameni la Geoagiu pentru aprovizionare. 

Mânzatu porni în plimbare la lancu. Insurgenţii aveau la Geoagiu 
un depozit d<z cereale. Acei staţionaţi acolo pentru paza depo- 
'zitului, puşi de noi pe fugă, au sărit în Murăş şi s’au înecat. 

„Noi am întors înapoi 48 de care încărcate cu cereale, cu veş¬ 
minte şi cu alte efecte răpite din satele româneşti, când erau să 
treacă Murăşul. Am încărcat şi mai multe alte care cu bucate din 
depozit, dând şi oamenilor mei şi altora voe să ia din acele 
bucate cât vor voi. îndată ce insurgenţii au aflat aceasta, au 
trimis dela Portul Murăşului un batalion^cu o baterie de tunuri, 
să mă alunge şi să reia bucatele luate de mine. Eu însă pornisem 
că prada mea de timpuriu şi ajungând la Rapolt, am mai luat 
şi de acolo 1500 de merţe. Când a ajuns batalionul, care mă 
urmărea, la Rapolt, eu înaintasem până la Bobălna. Aci am găsit 
bucate, am luat însă numai 100 vedre de vin. Când a ajuns ba¬ 
talionul vrăjmaş acolo, eu mă găseam la Băcăinţi. Acele can¬ 
tităţi de bucate transportate de mine în munţi au fost foarte bine 
venite. 

„Pentru oamenii mei am înfiinţat un depozit, îndestulând şi 
pe ceilalţi locuitori. Acest lucru avu o influenţă atât de binefă¬ 
cătoare asupra preţurilor de bucate din acel ţinut, încât ele au 
scăzut dela 10—15 fl. la 4 fl. valută de Viena. 

„Aflându-ină la Balşa, ca să se repauzeze trupele după obo¬ 
selile acestei expediţii, hotărâsem să mă duc la lancu pentru a 
ne consulta asupra operaţiilor viitoare, când am aflat că două 
batalioane de insurgenţi să găseau în marş spre Zlatna. Pro- 
curându-mi ştiri exacte asupra acestei întreprinderi, pe de o parte 
am pus să ocupe drumul spre Zlatna, pe de alta am încunoştiinţat 
pe lancu, cerându-i ajutor. 

„Spre seară am ajuns deasupra Zlatnei pe dealul Jidovului. 
Oamenii mei erau atât de însufleţiţi că mai mulţi dintre ei cu¬ 
tezară să scoboare — în contra poruncilor — până la avan¬ 
posturile vrăşmaşe. Noaptea am petrecut-o, observându-ne reci¬ 
proc. Eu aşteptam ajutorul cerut dela lancu. La 29 Iunie, di¬ 
mineaţa la 4, se începu atacul, focul ţinând până la 11 fără în¬ 
trerupere. Insurgenţii fiind mai tari, am fost silit să mă retrag. 
Intre timp sosi însă ajutorul dela lancu, hotărând soarta bătăliei 
în favoarea noastră. întăriţi; astfel, intrarăm în Zlatna şi atacând 
pe v/ăşmaş, Ram pus pe fugă. Spaima printre rebeli a fost atât 
de mare, încât soldaţii părăsiseră pe ofiţeri, cari din desnădejde 
erau gata să se împuşte singuri. 

„In această luptă au pierit peste 100 de Maghiari. Noi am 
pierdut 30 morţi şi mai mulţi răniţi. 

„Curaj şi bravură deosebită au arătat centurionii I: Munteanu 
şi Teodor Iulian, care mi-a dat un bun ajutor pe un pisc de 



Eroul Axente Sever la bătrâneţe. 


munte, unde mă luptam numai cu 20 de oameni, căci Mănzatu 
se depărtase în timpul retragerei cu ceilalţi oameni până la Almaş, 
două ore depărtare de Zlatna. Oamenii lui lancu, gonind pe 
duşman prin Zlatna, au dat foc la câteva case, dar eu, ajutat 
de I. Munteanu şi T. Iulian, am oprit întinderea focului. 

„Apoi ne-am aşezat în Zlatna. Muniţii aveam, căci cumpărasem 
l l / 2 maje de pulbere. Luptătorii erau veseli, având mâncare de 
ajuns. Erau şi binişor îmbrăcaţi, încât au putut să lepede sdren- 
ţele pline de păduchi, pe cari le purtaseră 3 luni. 

,Ea 3 Iulie am plecat cu locotenentul Mânzatu, cu V. Mun- 
teanu, l. Procopiu şi cu Barbu să recunoaştem poziţia lui Kovacs 
la Gura-Ursului, până unde fusese el urmărit. Zărind avan¬ 
posturile vrăşmaşe, ne-am aruncat asupra lor, deşi eram numai 
5 inşi, dar fiind toţi călări, le-am pus pe fugă. Trupele tui Kovacs 
s’au zăpăcit atât de mult de acest atac neaşteptat, încât cui 
luat-o şi ele la goană. 

La 4 Iulie Kovacs încercă să pornească iarăşi spre Zlatna , 
bătând însă avangarda lui şi el convingându-se de tăria poziţiei 
noastre, s’a retras la Şard. 

,d~-am urmărit până la Gura-Ampoiţei, unde am bivuacat. 
Apoi am plecat la lancu să ne consultăm asupra operaţiilor 
ulterioare contra insurgenţilor. O trupă de insurgenţi a încercai 
în lipsa mea să străbată iarăşi spre Zlatna; văzând însă poziţia 
tare a trupei noastre, s’a întors fără nici un rezultat şi fără a 
încerca să ne atace. Mânzatu urmări pe Unguri până la Gura- 
Ampoiţei, unde s’a încins o luptă, singură la care eu nu am 
cooperat în persoană. Insurgenţii au pierdut un căpitan de husari 
şi 6 oameni: noi n’am pierdut nici un om. Aci s’au distins centu¬ 
rionul I. Munteanu şi Amos Frâncu. Mânzatu s’a retras în urmă 
ca trupele la Zlatna. 

„După întoarcerea mea dela lancu, eram prea hotărât să mai 
atac odată trupele de împresurare şi să scap Alba Iulia. In acest 
scop luai dispoziţiile necesare; însărcinai pe tribunul I. Procopiu 
să ridice pe toţi tinerii din tribunalul său, să-i înarmeze şi să-i 
deprindă bine în mânuirea armelor de foc. Am recrutat din pre¬ 
fectura lui lancu 400 de feciori, cu care mi-am întregit bata¬ 
lionul; am cumpărat puşti şi lănci pentru acei care nu aveau; am 
cumpărat şi cai pentru câţiva călăreţi, cări până atunci ne lip dau 
cu totul. Dela lancu am adus un tunuleţ cu 12 încărcături, iar 
pentru celalalt, pe care îl aveam eu, ani cumpărat afet şi roate, m'am 
aprovizionat şi cu muniţii, chemând în ajutor şi pe preotul Simion 
Groza din Rovine cu cei 600 oameni ai săi. La 24 Iulie am plecat 
spre cetatea Alba-Iulia, a cărei soartă apăsa greu asupra noastră . 
Noi eram 2000 de oameni bine deprinşi, bine disciplinaţi, dar. 

afară de batalion, nu tocmai bine armaţi, având fiecare numai 
5—6 cartuşe. In ziua aceia am înaintat până la Gura-Ursului, 
iar peste noapte la Gura-Ampoiţei, unde se aflau în avanposturi 
4 compănii de insurgenţi. La 25 Iulie am atacat aceste 4 com¬ 
panii şi se încinse o bătălie crâncenă cu împuşcături de tunuri, 
rachete şi muşchete, care ţinu 6 ore fără întrerupere. 



Monumentul ridicat pe mormântul lui Axente Sever 
in cimitirul Blajului. 


„Garnizoana din cetate, care auzise şi ştiuse foarte bine despre 
lupta noastră disperată cu Maghiarii, nu s’a mişcat însă, ca să ne 
vie în ajutor, ca şi mai înainte de altfel. Prin curajul şi stăruinţa 
noastră însă Vam bătut şi respins din cele 5 poziţiuni ale sale, 
alese foarte bine, scoţându-l apoi chiar din Şard. 

„Aci au dovedit în mod strălucit centurionii I. Deleanu, Amos 
Frâncu, N. Popa şi I. Munteanu curajul lor de eroi. Un tânăr 
din Buceş, dintre luptătorii parohului dela Rovine, a avut cura¬ 
jul şi s’a încumetat a înainta singur 100 de paşi înaintea trupei . 
De astă dată însă locotenentul Mânzatu ne-a întrecut pe toţi în 
curaj şi bravură. In cele din urmă n’am mai avut muniţii. Insur¬ 
genţii au ocupat o a şasea poziţie pe o colină împădurită, de unde 
ne-am încercat în zadar să-l alungăm, şi neavând cavalerie de 
ajuns, am fost respinşi de cavaleria ungurească cu atâta energie, 
încât Mânzatu şi centurionii mai sus numiţi erau cât pe aci să fie 
prinşi cu toţii. In aceeaşi primejdie mă aflai şi eu, căci abia mai 
erau 10 paşi între mine şi Unguri, când m’au scăpat ca prin mi¬ 
nune decurionul Adam Maiorescu (Adam Trifu), Ion Bogăţmnu, 
Ion Aurărianu şi Petre Sângereanu, toţi bărbaţi, cari şi până acum 
s’au distins în toate bătăliile prin vitejia lor. Aceşti 4 oameni 
postaţi în dosul unui gard de vie, pe marginea şoselei, atacară 
fără frică cavaleria duşmană, trăgând în locotenentul insurgen¬ 
ţilor, care şarja cu plutonul, precum şi în husarii cari îl urmau. 
Calul locotenentului şi trei husari căzură la pământ. De aceştia 
s’au împiedicat cei următori şi astfel şi-au închis ei singuri dru¬ 
mul. Producându-se în cavaleria duşmană o zăpăceală groaznică, 
am putut scăpa de primejdie. 

„Intre timp pedestrimea ungurească înainta; oamenii noştri se 
risipiau, aflându-ne în situaţia cea mai critică. Atunci Ion Anto- 
nachi, vice-centurion la a patra companie a batalionului, sărind 
peste un pârâu adună în jurul său câţiva oameni pentru a apăra 
retragerea. Prinzând iarăş curaj, începurăm din nou lupta, când 
iată că tribunul I. Procopiu se arată pe neaşteptate cu 300 de 
luptători din cercul Zlatnei, cu lăncerii mei şi cu vreo 40—50 
de călăreţi, cari însă nu aveau nici o muniţie; ei se arătară pe 
culmea muntelui Ampoiţei. Această împrejurare hotărî soarta bă¬ 
tăliei. Insurgenţii crezură că cei veniţi şi noi nu suntem decât 
avangarda lui Iancu şi că acesta se apropie cu putere mare. Apu¬ 
caţi de panică, vrăjmaşii s’au întors în cea mai mare desordine. 
Noi i-am luat la goană cu atâta iuţeală, încât ei şi-au lăsat mor¬ 
ţii neîngropaţi şi pe cei greu răniţi trântiţi la pământ. Ei au 
părăsit şi depozitele lor dela Teiuş, Bărăbanţ şi Secaş, precum 
şi pâinea dela turnul de pulbere. Ei au părăsit şi asediul cetăţii, 
au trecut Murăşul, dând apoi foc podului, ca Iancu, care nu era 

acolo, să nu-i poată urmări. Pierderile vrăşmaşului in această luptă 
hotărttoare au fost mari; ei au lăsat pe câmpul de luptă 12 care 
cu morţi şi un mare număr de greu răniţi, cari în trei zile au 
murit cu toţii. Noi am perdut 21 de luptători, intre aceştia pe bra¬ 
vul şi curajosul decurion Iacob, a cărui familie—o văduvă cu 3 
copii—a rămas lipsită de toate mijloacele vieţei. Apoi am bivuacat 
in jurul cetăţii, iar la 27 Iulie am intrat cu batalionul meu în 
cetate. 

„Aceasta a fost ultima noastră luptă cu insurgenţii. Rezultatul 
ei a fost, — noi spărgând de trei ori cordonul de asediu si risi- 
pindu-l apoi cu totul —, despresurarea cetăţii, care a fost asediată 
şi bombardată 18 săptămâni. 

„Dacă mai rămăsese în regiunea cetăţei unele detaşamente de 
insurgenţi, ele se aflau dincolo de Murâş şi observau mişcarea tru¬ 
pelor împărăteşti şi a celor ruseşti, care veneau dela Sibiu. Regiu¬ 
nea cea mai apropiată de cetate era cu totul curăţită de duşmani . 
Cu un cuvânt cetatea fusese complect despresurată. Aşa dar me¬ 
ritul acestei despresurări şi al gonirei insurgenţilor de lângă cetate 
îl poate tăgădui Românilor numai pizma urîtâ, care urmăreşte în¬ 
tunecarea adevărului curat şi defăimarea virtuţii 11 . 

Raportul lui Axente este datat din Cenade, un sat delângă Blaj, 
pe la sfârşitul lunei Decembrie 1849. 

După terminarea revoluţiei din Ardeal, Axente a fost in repetate 
rânduri invitat să vină la Bucureşti, unde avea mulţi prieteni şi 
serioase legături cu cercurile liberale, care îi oferiseră ocuparea 
postului de profesor de limba latină la universitate. El însă a 
preferat să rămână în Ardeal, motivând că „dacă pleacă păstorii, 
turma se rătăceşte 11 . Toată vremea a întreţinut însă solide legă¬ 
turi cu Ion C. Brătianu, cu care se întâlnea pe ascuns fie la mână- 
stirea Cozia, fie la schitul ostrovului din Călimăneşti, unde sora 
lui Brătianu era stanţa mânăstirei. 

Axente Sever a încetat din viaţă în ziua de 13 August- stil nou 
1906, la Braşov, unde se mutase prin anul 1890 din cauza legă¬ 
turilor mari de rudenie, pe cari le avea cu cele mai fruntaşe familii 
româneşti de aici. Soţia sa era originară din Braşov, născută 
Blebea. Ea l’a precedat în mormânt înainte cu 1 an şi jumătate. 
După-ce s’a îmbolnăvit, „tata Axente 11 , cum i-se adresau Braşo¬ 
venii, a fost invitat de canonicul-prepozit Ion Micu Moldovan 
să se mute şi să trăiască restul zilelor sale la Blaj. Dar „tata 

Axente" declara: „Cât traesc, nu vreau să plec de aid; după-ce 
voiu muri însă, doresc să mă duceţi la Blaj şi să mă înmormân¬ 
taţi acolo“, dorinţă care i-s'a şi împlinit. Stins din viaţă în 
vârstă de 75 ani, Axente Sever ocupă, alături de Avram Iancu, 
una din cele mai glorioase pagini din istoria Românilor ardeleni. 

Amănunt caracteristic: In hârtiile şi documentele lăsate de 
Axente Sever s’a găsit un plan strategic, care a fost prezentat 
Domnului Alexandru Cuza Vodă, în vederea unei invaziuni a 
armatei Prindpatelor-Unite române în Transilvania, plan care 
corespunde întocmai planului statului major român din 1916, 
când armata vechiului regat a intrat în Ardeal, după declaraţia 
de rasboiu a României în contra Austro-Ungariei. 

Axente Sever a murit fără să lase nici un urmaş. Elemente de 
seamă din această solidă familie românească, cari fac cinste nea.- 
mului nostru, ne-au rămas dela fratele său Ariton Axente, fost 
aproape 40 de ani profesor la Turnu-Severin, şi anume fraţii: 
Cornel Axente, consilier la Curtea de apel din Timişoara, un 
distins şi integru magistrat, Tiberiu Axente, fost deputat şi ac¬ 
tual senator de Mehedinţi, un advocat cu mare popularitate în 
Turnu-Severin, şi Titu Axente, adualul director general al cen¬ 
tralei Băndlor populare, unde depune o râvnă deosebită şi inte- 
teligenţă pentru prosperitatea acestei utile instituţiuni. Ca şi 
ilustrul lor unchiu, fraţii Axente au dat totdeauna dovadă de un 
naţionalism sănătos şi robust. 

CAPITOLUL XXXVII 
POPA BALINT 

Istoria (revoluţiei ardelene din anii 1848/49 va re{ine întotdeauna 
pentru cinstea preotimei române din Ardeal — fie ea ortodoxă 
sau unită — omagiul tipic şi elocuent, pe care i-1 aducea ba- 
ronul Komâny Farkas, ţanţoşul colonel ungur, după-ce a fost bătut 
şi alungat în chip aşa de ruşinos din munţii Abrudului de către 
oastea lui Avram laticu, comandată aproape numai de slujitori ai 
altarului, când exclama înfuriat: — „ Dracul să se mai bată cu 
popii!“. 

Prefectul Sirneon Balint, cunoscut în tot ţinutul Abrudului sub 
numele de Popa Balint, ’şi-a avut partea sa de glorie în această 
groaznică amărăciune a trufaşului comandant ungur. 

După Acente Sever, popa Balint a fost cel mai activ, mai energic 
şi mai înţelept prefect de legiune, care deşi fusese însărcinat cu a~ 
pararea ţinutului de pe valea Arieşului, spre a împiedeca intrarea 
Ungurilor în munţi, el apare neobosit şi viteaz în toate părţile 
unde era cerut ajutorul său. 

Simeon Balint, fostul prefect al gardei naţionale de pe Valea 
Arieşului, paroh şi mai târziu protopop în Roşia Montană, s’a 
născut în Septembre 1810 în comuna Copand, de lângă Turda, din- 
tr’o familie originară de preoţi ortodoxi din Maramureş. Studiile 
gimnaziale le-a făcut în Cluj, Blaj şi Sibiu, după care a intrat în 
seminariul din Blaj, având ca profesor, între alţii, pe Timoteiu 
Cipariu. In anul 1834 este investit de episcopul Lemengi din 
Blaj ca preot în Roşia Montană, unde se şi căsătoreşte cu una 
din fiicele preotului local Zacheu Golgoţ. Din clipa în care s’a 
stabilit la Roşia Montană, această vestită localitate încă de pe 
vremea străbunilor noştri Români, popa Balint a fost necurmat în 

fruntea tuturor mişcărilor naţionale, politice, culturale şi bisericeşti. 
Fată bisericească de mâna întâiu, Balint a fost totdeauna mândru 
de faptul că era român şi timpul cât a păstorit el parochia română- 
greco-catolică din Roşia Montană nu s’a pomenit ca Românii de 
aici să treacă, prin ademeniri sau ameninţări, la religia reformată 
sau la cea romano-catolică (papistaşă), cum era obiceiul în trecut 
şi din care cauză promiscuitatea religioasă din Roşia Montană 
este sui generis ca nici într’o altă comună din întinsul României 
Mari. 

In anul 1848, în Ardeal încep pregătiri şi înarmări — ca răsu¬ 
net din apus — deodată cu ivirea primăverei a viforosului an. Ro¬ 
mânii se agită, se mişca şi iau parte în număr mare la adunarea 
din Blaj (3/15 Maiu) de pe câmpia libertăţii. Natural, popa Balint 
era printre cei dintâi, oeeace ’i-a atras din partea Ungurilor acu¬ 
zaţia de „agitator", iar soldaţii săcui, aduşi de curând la Abrud, îl 
închid, îl bat şi îi smulg părul din barbă. (Vezi capitolul XXXIV, 
pag. 338). 

In 10 Decembre 1848, comitetul natiunei române din Sibiu prin 
următorul act, iscălit de S. Bârnuţiu ca preşedinte şi Aroti Florian 
ca secretar, îl numeşte prefect al gardei naţionale în părţile Arie- 
şului: 

„Luând în consideraţiune capacitatea şi energia domnului Si - 
meon Balint, Comitetul îl denumeşte Prefect al gardei naţionale 
în prefectura ce se întinde în părţile Arieşului, după lista ce i- se 
alătură. De aceea se invită toate dregătoriile civile şi militare, ca 
să-l recunoască de prefect şi să-i dea tot ajutorul de care va avea 
trebuinţă în privinţa gardei naţionale pentru ţinerea ordinei şi a 
disciplinei. Tot deodată se demandă tuturor tribunilor, vicetri- 
bunilor, centurionilor şi vicecenturionilor şi în genere tuturor Ro¬ 
mânilor, cari se află în serviciul gardei naţionale, ca denumitului 
prefect să-i dea toată supunerea şi ascultarea, spre a putea împlini 
cu toată exactitatea oficiul ce i s’a încredinţat 11 ■ 

In 18 Decembrie, popa Balint îşi stabileşte tabăra lângă co¬ 
muna Ocolişul mare pe Arieş, de unde a tinut în frâu şi a pedepsit 
amar pe insurgenţii unguri, cari îndrăzniau să intre in tara Moţilor. 

Popa Balint a contribuit mult la distrugerea armatei lui Hatvany 
în luptele din jurul Abrudului. In retragerea acestuia dela Abrud, 
scena cea mai crâncenă s’a petrecut la Bucium-Cerbu (4 klm. dela 
Abrud). Vânătorii Moţi îşi terminaseră muniţia, dar lăneerii (albă- 

ceni, vidreni, scărişoreni etc.), apucând pe căi mai scurte, ieşiseră 
înainte şi aşteptau trecerea lui Hatvany şi a rămăşiţelor armatei 
sale. Când compania neagră germană, cu capul de mort în frunte, 
soseşte cu tunurile în fata Moţilor, aceştia, întocmai ca soldaţii ve¬ 
chiului regat, în 1917, în luptele dela Mărăşeşti, îşi aruncară su¬ 
manele şi pălăriile la pământ şi dau năvalnic şi înverşunaţi asupra 
companiei şi a tunurilor şi afară de 7 inşi, cari fură prinşi şi duşi 
la Zlatna, toată compania fu măcelărită şi tunurile cucerite. Din 
vârfuri de dealuri, pe lunga vale şerpuitoare a satului Bucium 
Cerbu, îemeile rostogoleau bucăţi de stânci în capul honvezilor 
fugari. Opt dintr’înşii, cari voiau să se refugieze în comuna După- 
Piatrâ, au fost prinşi de 2 femei şi 2 fete şi omorâţi. Familiile 
ungureşti, cari nu s’au despărţit de armata insurgenţilor, au căzut 
şi ele victime. 

Despre catastrofa lui Hatvany la Bucium Cerbu scriitorul ungur 
Gracza în cartea sa din 1895 (Az 1848-49-iki maggar szatoad- 
sâgharcz tortenete IV 434) scrie între altele următoarele: 

„Oastea (valahilor) năvăleşte cu furie sălbatică asupra refu¬ 
giaţilor înghesuiţi. Legiunea germană se luptă cu cea mai mare 
desperare. Totul e zădărnici Valea morţii este locul acesta... D’aici 
nimeni nu scapă. Se naşte o învălmăşeală înfiorătoare. Ceata refu¬ 
giaţilor, cetăţeni şi honvezi, se învârte într'un mare ghem, care 
apucă încoace şi încolo, plânge, strigă, se roagă, dar nu se mai 
apără. Iar de pe coastele dealurilor dau de-a-dura bucăţi grele de 
stânci, trăznind în mijlocul grămezii nenorocite. Numărul refu¬ 
giaţilor scade, al morţilor creşte. Până în amurgul serii ţine cum¬ 
plitul măcel... apoi liniştea coboară pretutindeni. Şi valea, cuprinsă 
în coastele dealurilor, pare că s’a schimbat într’un uriaş sicriu 
deschis: O mie şapte sute de morţi zac acolo! 11 

Asupra luptelor Românilor dela Abrud cu trupele colonelului 
ungur Kemâny Farkas, popa Balint a jucat de asemenea un rol 
mare şi hotărîtor. Iată, după raportul lui Avram lancu, tabloul 
luptei, care a pus capăt încercărei lui Kemeny de a ocupa Abrudul: 

„In 8 Iunie, înainte de răsărirea soarelui, Kemeny cu oştirea 
sa pleacă în marş dela Brad spre munţi. Preotul Groza, în faţa 
numărului de răsculaţi, se retrage pentru moment dela Buceş; 
însă, dupâce oştirea lui Kemăny trecu acest pas (între Zărand 
şi Abrud), l îşi reocupă locul şi în aceeaş zi bate o ceată de 
honvezi care escorta un transport de proviant: două care, in¬ 
ia 

cărcate de pâine, sunt prinse, celelalte sunt alungate cu escortă 
cu tot înapoi spre Brad . 

,Jţemâny ocupă poziţie priincioasă la muntele Vulcan; în altă 
poziţie, nu mai puţin bună, între satul Blăjeni şi Vulcan, îl aştep¬ 
tau ai noştri. Lupta s’a început în ziua pomenită, adecă în 8 
Iunie, între ora 1 şi 2 d. a., cu foc viu de tunuri şi tira-, 
liori şi a ţinut neîntrerupt mai mult de cinci ceasuri. Când a 
început a se înopta, ai noştri se retrag. In vremea nopţii linişte 
de amândouă părţile. 

„In 9 Iunie trupele noastre mai sporiseră ceva între muntele 
Vulcan şi satul Ciuruleasa (6 km. dela Abrud). Lupta începe di¬ 
mineaţa la ora 8, se urmează fără întrerupere ziua întreagă, cu 
îndărătnicie şi d'o parte şi de alta, până ce la 9 ore îi pune 
capăt noaptea. In ziua aceasta ai noştri au stat pe locul ocupat, 
dar, după miezul nopţii, se retrag spre Sohodol. 

„Duminepă, în 10 Iunie, se dau lupte de puţină însemnătate 
la avanposturi. Intr’acestea sosesc oamenii prefectului Balint, 
sub conducerea bravului tribun Ciurilearui, la Câmpeni. Prefectul 
Balint sosise acolo Sâmbătă seara. In noaptea spre 11 Iunie se 
pun în mişcare cătră câmpul de luptă şi trupele acestea întărite 
cu altele. Dacă Kemeny ar fi ştiut, că trupele ce i s’au opus în 
ziua întâi nu treceau midt peste 1000 şi în ziua a dona cam 
1600, ar fi pătruns de mult în Abrud, dar situaţia lucrurilor 
acestui ţinut îl putea , face să se înşele în socoteli. 

„Dimineaţa, în 11 Iunie, trupele noastre, pe dealurile dela 
Sohodol, se ţineau în poziţie defensivă, deoarece era lămurit, că 
nu uşor putea fi scos Kemeny din poziţiile lui dela Ciuruleasa. 
De altfel oamenii noştri se deprinseseră să se măsoare cu duş¬ 
manul pe dealurile Abrudului şi d'aceea mulţi au cerut sa-l lăsăm 
să vie în Abrud... Kemeny, puţin infestat de noi, a şi intrat în 
oraş la ora 11 a. m., punându-şi cartierul la protopopul român 
Absolon. Trupele noastre au înaintat îndată dela Sohodol la 
Soharu. Diviziile, postate pe dealurile de aici, erau comandate de 
prefecţii Balint, Vlăduţ şi Moldovanu şi tribunul Ciurileanu; 
acolo era şi forestierul Schuster, centurion al gardei naţionale 
române din Abrud. Numiţii comandanţi pornesc atacul de pe 
dealurile Soharului. Era tocmai ora 1 d. a., când focul de iun 
şi tiraliori deschise lupta. Kemâny sta tocmai la masă. La auzul 
bubuitului de tun se ridică repede, zicând celor de lângă dânsul: 

„ Obraznicii, nu ntă lasă nici să mănânc în linişte! u şi ieşi afară. 
Vânătorii noştri făceau minuni de vitejie, duşmanul era tot mai 
strâmtorat cătră oraş. Şi tunurile noastre au avut efect; s’a 
distins în deosebi bravul vânător din Roşia, Jurca Todoruţ. 



Protopopul Simeon Balint din Roşia Montană, prefect al legiunei de pe 
Valea Arieşului. Născut la 1810 In Copand şi mort la 16 Aprilie 1880. 
(După un tablou din colecţia Academiei române). 


Deoarece n’aveau artilerişti, Românii îşi puneau puşca pe gura 
tunului; mai întâi ţinteau cu puşca şi, după puşcă, îndreptau 
tunul. Aşa făcu şi numitul vânător cu un tun, care prin loviturile 
sale sigure pricinui nu puţină stricăciune în şirurile honvezilor. 

Odată ţânti asupra lui Kemeny, care tocmai făcu o mişcare 
cu calul şi astfel scăpă d'a fi nimerit de glonţul ce ii rupse 
frânele din mână. Kemâny însuşi povestea întâmplarea, lăudând 
pe Români că, deşi lipsiţi de artilerişti, totuşi ştiu să tragă cu 
tunul. Lupta durează până la ora 6 seara. In toate punctele 
respinsesem pe honvezi până în oraş şi în împrejurimea lui. 
Acum se schimbă norocul: Un sas, al cărui nume l-am uitat, da/ 
pe care centurionul Schuster îl va fi cunoscând, căci garan¬ 
tase pentru el, fusese prins d’ai noştri într’o luptă de mai înainte, 
şi ca sas, — căci Saşii, aşa credeam, se luptau pentru o cauză 
comună cu noi, — fusese bine tratat şi centurionul Schuster îl 
pusese decurion în divizia sa. îndată, la începutul luptei, fiind 
între tiraliorii dinainte, trecu iarăş la răsculaţi şi trădă lui 
Kemâny, cum am aflat mai târziu în Abrud, poziţia noastră şi 
tăria fiecărei divizii a trupelor. Fără veste, duşmanul se aruncă 
asupra locului unde noi eram mai slabi, şi adecă în stânga, 
asupra lui Ciurileanu, îl respinge repede şi, prin aceasta, parte 
mare a trupelor era să fie despărţită şi înconjurată. Când pre¬ 
fecţii Balint şi Vlăduţ observară lucrul, comandară îndată retra¬ 
gerea. Se opriră pe dealurile Sohodolului şi mai susţinură lupta 
o jumătate de oră, dar din nou trupele noastre trebuiră să se 
retragă până pe dealul Heteului, unde se restabili ordinea. Duş¬ 
manul n’a mai înaintat. Cu aceasta se sfârşiră luptele de aici, 
din ziua aceasta, seara târziu. 

„Tot în 11 Iunie, două companii de săcui escortau din Brad 
spre Abrud un mare transport de bucate. Preotul Simeon Groza, 
care tot mai ţinea ocupat pasul dela Buceş, atacă aceste două 
companii la numitul sat, omoară 15 honvezi, între ei un sergent, 
prinde 38 de care încărcate de pâne şi două care de slănină; pe 
celelalte, cu săcuii împreună, le respinge cu atâta tărie, încât 
nu se mai opresc la Brad, ci fug mai departe, spre Deva. Groza 
a pierdut un mort şi câţiva răniţi. 

„In lagărul general dela Câmpeni am ţinut, în 12 Iunie, con¬ 
siliu de răsboiu şi am hotărît să atacăm duşmanul din mai multe 
părţi şi să nu-l lăsăm în pace... S’au împărţit din nou trupele: 
Preotul şi prefectul Balint s’a întors în stânga, spre Roşia, a 
ocupat poziţia la Vârtop, d’asupra oraşului, şi s’a pus în le¬ 
gătură cu lagărul tribunului Faur la Bucium. Astfel s’a format 
şi s’a lărgit aripa stângă. Preotul Groza a primit ordin să lase 

o mică divizie la păzirea pasului Buceş, iar el, cu partea cea 
mai mare a oamenilor, să înainteze cătră Ştiurţ şi să opereze 
la aripa dreaptă. 

;,In ziua aceea m'a invitat o scrisoare a lui Kemeny să depun 
armele, împreună cu ceilalţi prefecţi, şi să fac pace cu Ungurii... 

„In 13 Iunie s’au dat lupte, toată ziua, în mai multe puncte, 
cu noroc schimbător; în deosebi grele au fost la centru, unde 
‘comandau: prefectul Vlăduţ, tribunii Andreica, Olteanu, Boeriu 
ş. a. Prefectul Balint a pus în desordine două companii, trimise 
de Kemeny la Roşia... In ziua aceasta s’a prins o scrisoare, adre¬ 
sată lui Kemeny de ofiţerul bătut de Groza când cu transportul 
bucatelor. In scrisoare, ofiţerul recunoaşte bătaia suferită şi 
se crede a fi bătut de prefectul Balint (în loc de Groza), rugând 
pe Kemâny să-i spună o altă cale pe care să aducă armatei cele 
trebuincioase. 

„Bucatele erau pe sfârşite, căci în 12 Iunie soldaţii lui Kemeny 
au mâncat ultima pâne, iar după 12 Iunie îşi alinau foamea cu 
tărâţe şi cu grăunţe de cucuruz rămase în casele părăsite ale 
Abrudenilor. 

„In 14 Iunie Kemeny scrie prefectului Vlăduţ, pentru o în¬ 
ţelegere cu Românii, şi-l pofteşte la o convorbire... La prefectul 
Balint trimite pe Simeon Şuluţ, român din Abrud, să-l invite 
la o vorbă... Amândoi refuză. 

„Noi am decis, pentru 15 Iunie, atac din toate părţile; iar, 
dacă acesta n'ar reuşi, al doilea atac pentru ziua de 17 Iunie. 
In acest scop sunt ocupate următoarele locuri: 

I. Preotul şi prefectul Balint rămâne în locul cătră Roşia şi 
în legătură cu Buciumând. Această poziţie face aripa stângă. 

II. Lângă drumul mare spre Câmpeni, la Cărpeniş, e postat 
bravul preot de acolo, Ion Fodoreanu; la Sohodol preotul şi tri¬ 
bunul Ion Gomboş. Aceştia formează centrul, sub comanda pre¬ 
fectului N. Vlăduţ. 

III. Nu departe de Sohodol, între satul acesta şi Soharu, se 
postează preotul şi prefectul Nicolae Vlăduţ cu tribunii Andreica, 
Olteanu şi Rusu şi cu centurionul lambor. Diviziile lor se întind 
spre Cerniţa şi fac aripa dreaptă. Nicolae Vlăduţ, prefectul, co¬ 
manda atât aripa aceasta, cât şi centrul. 

„Mai departe, spre sudest, la Ştiurţ, aparţinând fot la aripa 

dreaptă, dar neatârnător în operaţiile sale, avea să-şi ocupe local 
Simeon Groza. 

Jn 15 Iunie Kemeny nu aşteaptă atacul nostru. Starea lui 
necăjită (în lipsă de alimente) îl face să înceapă el atacul. Mai 
întâi trimite cam o mie de oameni împotriva Buciumanilor, unde 
prefectul Balint comanda în persoană. Ai noştri, la început, 
se retrag, dar îndată ocupă o poziţie mai favorabilă. Lupta se 
înoeşte şi durează mult timp nehotărâtă. Prefectul vesteşte pe 
tribunul său Ciurileanu, cu lagărul mai aproape spre Roşia, 
şi-l cheamă în ajutor. Acesta soseşte şi prefectul dă atunci nou 
atac. La ora 5 d. a. duşmanul este, în partea aceasta, cu totul 
frânt şi urmărit cu mari pierderi din partea sa până în Abrud. 
La ora 1 d. a. Kemâny este atacat şi dela centru, de preoţii 
Gomboş şi Fodoreanu, iar dela aripa dreaptă de prefectul Vlăduţ. 
Pe înserate este respins în toate punctele şi urmărit până în 
poziţiile sale de mai înainte. 

Jn ziua aceasta suferi Kemâny cea mai mare pierdere. Seara, 
la masă, se spune că ar fi zis: 

„Dracul să se mai baită cu popii!" 

Jn 16 Iunie dimineaţa, îndată după ivirea soarelui, mai urniţi 
prefecţi şi tribuni erau adunaţi în Câmpeni, să pună la cale al 
doilea atac pentru ziua de 17 Iunie. Kemâny însă, în revărsatul 
zilei, dete poruncă să fie atacat preotul Groza (la Ştiurţ), poate 
ca să ne atragă atenţiunea spre partea locului, căci el, Kemeny, 
începu pe la ora 9, în cea mai mare grabă, retragerea spre 
Zlatna... Avu noroc cu negura deasă, care în aceste ţinuturi num- 
toase rar se împrăştie mai curând de ameazi. Când trupele au 
observat fuga lui Kemâny, el trecuse binişor înainte. Totuşi 
mai multe cete au alergat după el, luptându-se cu trupa din 
urmă a fugarilor. Când sosiră la Valea Cerbului, fură văzuţi de 
Buciumani şi Mogoşeni cum aprindeau casele din apropierea 
drumului. Atunci voinicii feciori de munte se aruncară, pe moarte 
şi viaţă, asupra honvezilor, izbindu-i cu puşti, cu lănci, coase, 
furci... Strigătul desnădăjduit: „Oda vagyunk!" (suntem pierduţi!) 
răsuna din toate gurile: soartea lui Halvaui te plutea înaintea 
ochilor. 

„Kemeny fusese prevăzător şi cu trei ore înainte d’a pleca 
trimise pe maiorul Forrâ, cu o trupă tare, să repareze podul 
dela Dealu-Mare. să strice şi să înlăture baricadele şi alte pie- 

deci de acolo. Fără această prevedere, duşmanul ar fi fost ne¬ 
apărat pierdut, căci Buciumanii uşor l-ar fi reţinut, până ce 
trupele noastre l-ar fi înconjurat de toate părţile. Buciumanii 
cu toate acestea au omorât în Valea Cerbului 145 de honvezi şi 
au cuprins două care cu puţină muniţie şi haine. Şi Simeon 
Groza ajunse o trupă de fugari şi-i făcu mare stricăciune cu 
lăncerii lui. 

„Aşa se sfârşi bătălia de nouă zile cu Kemeny. El pierdu peste 
500 de morţi. Numărul răniţilor este necunoscut. Ei fură încărcaţi 
pe vre-o 60 de care şi duşi la diferite spitale din Ardeal 11 . 

O frică nebună a cuprins pe Ungurii ardeleni, când au aflat 
că şi Kemeny fu alungat din munţi. Şi frica lor se vede din scrisele 
ziarelor ungureşti de pe vremea aceea. Astfel rezultă după aceste 
ziare că locuitorii Clujului fugiseră în timp de noapte de şeapte ori 
din oraş, plecând spre Budapesta, Ungurii din Turda de patru ori, 
iar cei din Târgu Mureş de trei ori la auzul că: Vin Moţii Iul 
lancu şi Balint! vine şi Axente? 

Regretatul George Bariţ, fost preşedinte al Academiei române, 
vorbind de raportul lui Balint asupra luptelor duse de el în anii 
1848/49, făcea (în anul 1884) următoarele judicioase observaţiuni: 

,Jdacâ Simeon Balint, în calitatea sa de prefect, în acea parte a 
comitatului (judeţului) Turda, n'ar fi operat cu energie şi cu, pru¬ 
dentă rară; dacă el n'ar fi ştiut să scoată, ca din pământ, cete de 
vânători, arme şi muniţiuni pentru aceştia; dacă nu s’ar fi aruncat 
orbeşte cu asalt asupra artileriei ungureşti, ca să-şi câştige şi 
tunuri, poate fi oricine convins că din mulţimea comunelor româ¬ 
neşti câte se află pe largul teritor dintre oraşele Turda, Iara, Ofen- 
baia, Trăscău, nici una n'ar fi rămas neaprinsă şi nedevastată de 
insurgenţi şi sute de familii româneşti ar fi fost exterminate ... 
Abia se începuse revoluţiunea, când tribunalul negru şi secret, la 
început întocmit la M.-Oşorhei (Tg.-Murăş), decisese ca toji Ro¬ 
mânii câţi ştiu carte să fie ucişi, pentru ca poporul să fie lipsit cu 
totul de conducători. Mai ales oamenii tineri, ştiutori de carte, erau 
persecutaţi de moarte; iar pe unde nu puteau pune mâna pe tineri, 
omorau pe părinţii sau pe fraţii lor. Aşa, de ex., tatăl lui Alexan¬ 
dru (Papiu) Ilar ian, paroh în Budâi (fad. Turda), fu spânzurat 
numai din cauză că n'a fost în stare să pună mâna pe fiul său . 
Asupra familiei loan Pop Bariţ, paroh în Petrid, aproape de Turda, 
fusese decretată sentinţa de moarte pentru toţi membrii ei, tată. 

mamă, cinci fraţi şi o soră, mai mult din cauza fratelui mai mare 
(Q. Bariţ), cunoscut pe atunci în ţară ca fundator şi redactor al 
Gazetei Transilvaniei şi al Foii pentru minte, inimă şi literatură. 
Pe tată-său, căzut la un morb greu în Ianuarie 1849, erau să-l 
împuşte în aşternut... Mama lor a scăpat de moarte sigură, ascunsă 
sub o sanie încărcată cu paie, după aceea trei luni ascunsă într’o 
moară, cu veşminte schimbate. Fraţii lui au scăpat cu viaţa în 
munţi, la Balint, unde apoi au dus în cap de noapte şi pe tatăl 
lor, la neuitatul protopop gr.or. Iosif Ighianu, vechiul său amic... 
Mai multe sute de Români ştiutori de carte, bisericani şi mireni, au 
avut să mulţâmeascâ lui Dumnezeu că au rămas cu viaţă, singur 
şi numai prin scăparea lor în Munţii apuseni, în oastea lui Simeon 
Balint, în a lui Avram Iancu şi la Axente“. 

In munţii Abrudului, figura popei Balint a rămas oarecum le¬ 
gendară. El era cântat în poezii ca oea următoare: 

Popa Balint ca paroh, 

Peste Roşia ţine foc, 

Ţine foc, 

Ţine bătaie, 

Pe Unguri pe toţi să-i taie“. 

In anul 1852, Balint a adresat prinţului Car ol Schwarzenberg, 
guvernatorul Ardealului, un memoriu, intervenind pentru încetarea 
„injuriilor şi apăsărilor ce se fac băieşilor (minerilor) din Munţii 
apuseni ai Transilvaniei". In acest documentat memoriu Balint 
spunea următoarele: 

„Ţinuturile muntene apusene ale Transilvaniei s’au bucurat din 
vechime de unele drepturi, fără de care locuitorii de acolo ar a- 
junge proletari şi peritori de foame, în special este vorba 
despre dreptul lemnăritului pentru foc, pentru nevoile econo¬ 
mice şi în deosebi pentru industria băieşească sau a minelor. 

„Locuitorii din comunele muntene erau, până în veacul al 17-lea, 
oameni liberi de orice iobăgie sau servitute, aveau dreptul de 
proprietate şi liberă dispunere, ca persoane morale şi comunităţi, 
şi ca particulari, fiecare cu moşia sa, — cum dovedesc diplo¬ 
mele primite dela principii Ardealului: Bethlen, Apafi şi alţii. Di¬ 
plomele recunosc dreptul de proprietate în hotarele şi pădurile 
ţinuturilor amintite, dar despre datorinţe iobăgeşti nu se face 
nici cea mai mică pomenire. Pieile de vulpe, de miel, untul, caşii 

(caşurile) şi boii, cari noi le dam la curtea acelor principi, lo¬ 
cuitori în vecinul Bâlgrad (Alba-lulia), mat vârtos cu ocaziunea 
înscăunării lor în tronul ţării, tiu erau nici de cât daţii (daruri) 
iobăgeşti, ci numai honorarii omagiale, pentru arătarea supunerii 
înaintea lor ca a supremei potestăţi în patrie, şt care daţii tocmai 
aşa se pofteau şi dela nobilii şi aristocraţii ţării şi se scoteau prin 
oamenii principilor, camărari numiţi, mai rar şi mai în puţină, 
sau mai des şi în mai mare măsură, poată uneori cam după placul 
scoţătorilor. Astfel de adunare a honorariilor pentru principi că¬ 
şuna (provoca) adeseori neplăceri. Abrudul, Roşia şi Coma so¬ 
cotind a-şi asigura starea lor — pe lângă ofertul de un quantum 
de aur — îşi câştigară privilegiu după exemplul altor opide şi 
municipii... 

„Abia după anul 1700 se ivesc în ţinuturile nuintene apusene 
şpanii şi provizorii comerciali sau fiseo-dominali; şi mai târziu 
se arată urmele de robote şi servitute iobâgeascâ, şi anume sub 
domnia împărătesei Maria Terezia. Atunci slufbaşii camerali, sub 
cuvânt că regulează datorinţele comunităţilor cătră fisc, înce¬ 
pură a introduce sistema de robote şi acolo; impuseră pe locu¬ 
itori la taxe rescumpârătoare de robote „de un potor 1 ) pe zi de 
lucrul cu mânile şi de trei (potori) pe zi de lucrul cu boii, — 
din care apoi se sistemiză aşa numita sumă de taxe urbariale do¬ 
minate de 2 fl(orini) 36 cr(eţari) şi de 5 fl. 12 cr. pe an 

„Deşi în 1776 s’a dat decret dela curtea din Viena ca locui¬ 
torii amintiţi să se socotească de răscumpăraţi cu taxele acestea 
de toate serviciile iobăgeşti şi altceva să nu li se mai ceară, 
totuşi în anii următori oficialii camerali prin intrigi, siluiri, 
bătăi (100—150 de beţe aplicate de fiecare om) şi arestări ce 
se terminau cu moartea celor deţinuţi, au izbutit să facă, din oa¬ 
menii liberi până la 1700, iobagi fiscali, despoiaţi de dreptul 
şi de libera dispoziţie asupra averilor de orice fel: şpanii sau 
oficialii camerali hotărau acum după plac şi voie asupra lor. 

„Cu toată această prigonire şi pagubă, aduse comunităţilor şi 
particularilor, totuşi lemnul de foc, de clădit şi de băieşit nu li 
s’a luat: Abrudenii, Roşienii şi Cornenii au avut totdeauna lem- 
nuritul pentru minele lor scutit de orice taxă, — drept recunoscut 
şi prin ordinaţiunea tezaurică (No. 2108 din 27 Febr. 1817), 


1) Se zice şi po'tura, far în Zărand potoroancă, monedă de aramă de 4 creiţari 

Când deodată vine ordinaţiunea comisiunii montane ministeriale 
din 1 Noembrie 1849 (încuviinţată mai târziu şi de guvern) 
prin care se opreşte întreg lentnăritul şi se decide a se da numai 
sub condiţie d’a se plăti taxe, care an de an se urcă în mod volnic. 
Scopul slujbaşilor camerali „a fost de-a pururea înjugarea, asu¬ 
prirea şi stârpirea noastră 11 . 

„Partea covârşitoare a locuitorilor din comunele pomenite îşi 
susţin viaţa cu lucrarea băilor (minelor) şi cu producerea meta¬ 
lelor. Experienţa arată că viaţa, împreunată cu osteneli crunte în 
lucratul băilor, este nesigură şi că e mare mulţimea orfanilor şi 
văduvelor celor stricaţi şi omorâţi în băi. Din această cauză şl 
pentru a îndemna locuitorii să îmbrăţişeze munca minelor şi 
producerea metalelor, lucrătorii au aVut din vechime mai multe 
scutinţe şi favoruri, de exemplu: dela contribuţie, dela serviciul 
militar ş. a., care însă acum toate au încetat. 

„Europa civilizată a şters în ultimii ani zecimile de piedici ce 
sugrumă industria; iar la noi, în Munţii apuseni, suntem supuşi 
la toate greutăţile şi ni se ia lemnul, fără de care poporul nostru, 
în partea cea nmi mare, este silit să părăsească măestria băie- 
şitului pentru taxele arbitrare ce i se impun; iar dauna va fi 
nu numai a locuitorilor, ci şi a statului. In restimp de 20 
de ani se va afla că mai mare deficit va avea statul, pe de zece 
ori decât venit din taxele pădurilor, dacă nu se cultivă băile. 

„Industria noastră băieşească este apăsată în vremea din urmă 
şi din partea Evreilor, cari se îndreaptă cu speculaţiile în ţinu¬ 
turile noastre. Avurăm ocazie, în restimp de doi ani, să ne 
convingem despre înţelepciunea legiuirii, care nu ierta Evreilor 
să se aşeze cu locuinţa decât în depărtare de mai multe miluri 
(1 mii = 7Vj km.), dela locurile ţinuturilor aurifere, fără a mai 
vorbi că Evreii nici acum n'au inundat ţinuturile noastre decât 
ca mistuitori ai bucatelor aşa de preţioase între munţi, spre gătirea 
veninului fizic şi moral al vinarsului (rachiului), şi că dânşii 
culeg şi speculează toate articolele de hrană din pieţele noastre. 
Decât toate acestea, ni se fac daune mai mari din partea evreimii 
nu numai nouă, prin înşelăciune şi prin cumpărarea aurului, 
furat de unii lucrători băieşi, demoralizându-i, ci în acelaş timp 
Evreii înşală şi păgubesc erarul, căruia nu-i plătesc zecime şi 
alte foloase, ce se încasează dela locuitorii moşneni u . 

Pe temeiul expus până aici, memoriul cere să se trimită o 

comisiune, care să desluşească dreptul muntenilor in chestiunea 
pădurilor, izvorul de viaţă al poporului din locuri muntoase, iar 
până la numirea şi sosirea comisiunii, muntenii să fie reaşe¬ 
zaţi în dreptul lemnăritului pentru foc şi pentru băişag (minerit) 
fără taxe, impuse pe cale arbitrară acelora, cari în fiecare an 
dau statului zqci de măji de aur şi argint 1 )... 

Dar guvernul, ca şi împăratul, au rămas muţi la documentatul 
memoriu al lui Balint. 

Inimosul prefect popa Balint a încetat din viaţă, admirat ca 
erou şi iubit ca om, în ziua de 16 Aprilie 1880. La moartea acestui 
bărbat de frunte al Românilor din munţii Abrudului, eram în 
vârstă de 10 ani, pe punctul de a termina şcoala primară din 
Abrud-sat — şi îmi aduc şi azi aminte câtă jale amară şi durere 
provocase în sufletul poporului moartea respectatului Popa Balint, 
care se bucura de o popularitate fără pereche în ochii tuturor 
Românilor, fie ei ortodoxi sau uniţi. Curând după moarte, 
o piatră modestă a fost ridicată pe mormântul său de către 
două văduve: soţia sa Carolina şi fiica lor Ana Netti Hodoş, mă¬ 
ritată în anul 1857 după dr. losif Hodoş, advocat în Abrud, fost 
sub-prefect al judeţului Zar and, fost deputat în Camera din 
Budapesta şi fost membru al Academiei române, tatăl talentatului 
scriitor Gorun (Alex. Hodoş), al cunoscuţilor profesori Enea şi 
(Jlpiu Hodoş, al colonelului Sabin Hodoş, al fostului senator de 
Blaj Brutus Hodoş, actual sub-director la „Creditul industrial" 
din Bucureşti etc. 


1) Vezi: Biblioteca noastră No. 58. Simeon Balint de E. Hodoş. 

CAPITOLUL XXXVIII. 

CATE-VA SCRISORI INEDITE 
ASUPRA EVENIMENTELOR REVOLUŢIEI 
DIN ANII 1848/49 

Asupra revoluţiei din Ţara Moţilor, care a isbucnit în Octombre 
1848 şi a durat până aproape de sfârşitul lunei August 1849, s’a 
scris mult şi desigur se va mai scrie, poate şi mai mult, după -00 
vor fi date la iveală şi cunoscute toate documentele şi scrisorile 
timpului. 

Dintre publicaţiile apărute până azi în această chestiune, cele 
mai importante sunt desigur raportul lui Avram Iancu şi apoi ra¬ 
poartele celorlalţi prefecţi ai legiunilor. 

Pe ici pe colo mai ies din când în când la iveală şi alte docur 
mente din timpul acela, nepublicate încă. 

Din rândul acestor documente nepublicate încă fac parte scri¬ 
sorile ce urmează mai jos, pe cari le-am găsit în Muzeul judeţian 
din Deva, graţie amabilităţii bunului şi distinsului meu amic dr. 
Petru Groza, fost ministru. întrucât toate aceste scrisori sunt privi¬ 
toare la luptele din munţii Abrudului dintre Români şi Unguri, sco¬ 
ţând în relief greutăţile pe cari au avut să le îndure prefecţii şi 
tribunii, comandanţi ai legiunilor revoluţionare, cu diferiţi oameni 
slabi de înger din aceste legiuni, fie din cauza împrejurărilor, fie 
din cauza caracterului lor timid, — căci au existat de aceştia şi pe 
atunci şi vor exista cât va fi lumea — cred că fac un serviciu 
istoricilor, cari vor scrie odată istoria critică a evenimentelor din 
1848/49, publicându-le în întregime, aşa precum au fost copiate 
de prietenul meu Vasile Bârluţiu, preot în Teiuş, care în tot cursul 
acestei lucrări mi-a dat un sprijin real şi călduros. 

Iată scrisorile prefectului Buteanu către Avram Iancu în in¬ 
tervalul dela 22 Noembrie 1848 până la 3 Aprilie 1849: 


Prima scrisoare: 


Frate Iancu! 


Fiindcă circumstările negreşit poftesc aici o putere foarte mare, 
multe ameninţări venindu-ne dela hotar, — cu o vorbă suntem in 
primejdie, — pentru aceea frăţeşte te rog, cum vei primi această 
epistolă, cu cea mai mare grabă şi aspră poruncă să rândueşti 
ca din Sohodol toţi puşcaşii câţi se află să pornească către Blă- 
jeni, pe cari dacă nu altmintrelea cu ameninţarea pedepsii morţii 
pe toţi luându-i, cu cari urmează că in jos coborând pe Bulzeş- 
teni, aşa incăt mai puţin să fie in număr 200 de puşcaşi. Aceştia 
toţi să fie sub comanda lui Schuster. Pe mâne sară negreşit să fie 
aicea in Baia-de-Criş, unde îi vom aştepta. Apoi şi aceea să faci 
in ştire precum-câ acei puşcaşi ce vor veni, din ziua ce vor sosi 
aicea, tot insul va căpăta 8 cr. (creiţari N. A.) în argint pe zi 
şi pânea slobodă. 

Şi din nou pentru-ca să nu rămânem în nevoie, cu toate pute¬ 
rile te sileşte. 

Te roagă al tău 


Baia-de-Criş, 22 11 1848 


loan Buteanu 

Prefect 


A doua scrisoare: 

Frate Ian cule! 

Tribunul Corcheş mi-a scris, cu/n că puşcaşii cari se află aicea, 
să ţi -V trimit îndărăpt. Eu câţi au fost,* ’i-a/n trimis. Cealaltă 
parte mare, câţi au fost aici, toţi au fugit acasă, baremi că de 
mâncare au avut, că oamenii de pe aici le-au dat. Abia am 40 
oameni aici, cu cari ţinem strâmtorile. Primejdia iară creşte din 
cauză că ne-au scris oficios cum că în Sebeş au intrat 6000 de 
Onkenteşi (voluntari. Nota autorului} şi 6 tunuri cu scop de-a veni 
la Zarand, şi mă tem că nici miliţia nu ne-a veni având treapă 
pe acolo. Fă dispoziţie la Tribunul din Abrud ca din satele cari 

se ţin de Abrud, să (ină pază aici La Buceş, precum este Abrud- 
oraş, Roşia, Corna, Bucium, Cărpeniş, Cerniţa, că altmintrelea 
fără primejduirea persoanei mele a sta aici, voiu fi silit a mă 
duce (a un loc mai scutit pentru mine. 


Buceş, la 22 Ianuarie 1849 


Buteanu 

Prefect 


A treia scrisoare: 


Frate lancu! 


Tu nu bagi de seamă, puşcaşii cari au mai rămas aici din Scă¬ 
rişoara to(i au fugit; ceilalţi au fugit mai înainte şi când era 
să-fi’-i trimit pentru apărarea locurilor de pe acolo, abia erau 
vre-o 80. Ai grijă dară că puşcaşii mai toţi sunt pe acasă, fugiţi 
de aici, şi tu vei socoti că sunt în slujbă. Strânge-i toţi şi o parte 
mai mare mi-’i trimite încoace ca să-’i putem apuca hoţieşte. 
Până acum tot ’i-am ţinut, dar acum n’ave/n cu cine şi o trebui 
să părăsim poziţia cea bună pentru lipsa puşcaşilor. Fă dispo¬ 
ziţie să nu păţim pericol. 

Salutare frăţească. 


Buceş, la 24 Ianuarie 18.9 


Buteanu 

Prefect 


Fă paşii ulteriori în privinţa banilor luaţi din casa bise¬ 
rica/ă din Abrud şi ca să putem ajutora pe fraţii de dincolo, să 
scriem toţi trei cu Dobra la Comisariu, ca să luăm împrumutu ăla 
din a Clerului nostru. 

B. 


Tocmai când ţi-arn scris ordinul acesta, mi-a sosit veste că 
Ungurii toţi din Zarand au trecut cu toată armata lor către Deva, 
spre ajutor la ceialalţi. Că cazul este adevărat, vom vedea. 

Buteanu 


A patra scrisoare: 

Frate lancule! 

Astăzi către Deva toată ziua sună tunurile. Oficiantul (officio- 
lante) soldaţilor Klokuiian din Zlatna mi-a scris cumcă dânşii 
nu pot veni în Zarand pe Grohaş, de aceia ’mi-au făcut cunoscut 

i 

că dânşii vor veni cu toţi oamenii să ie stăm în cale La Brad, sau 
mai înainte. 

Pentru aceia, în numele naţiunei roinâne şi a imperatorulai, 
vă provoc că numai decât să plece tot lagărul încoace, ca împreu- 



Ion Buteanu, prefectul legiunei Zarandului. A fost spânzurat de Hatvany 
la Iosaşi, In jud. Arad (23 Maiu 1849 ), după bătaia mâncată de armata 
ungurească la Abrud. Născut la 1821 . (Din colecţia Academiei române). 


năndu-se cu noi să le stăm în cale ca să nu poată fugi în Ungaria. 
Eu scol toate satele de pe aicea. 

Garda (guardia) din Abrud să vină toată sau le ia puştile şi 
le dă la alţii mai harnici. Miliţia încă ne urmăreşte. 

Buceş, 27 Ianuarie 1849 Buteanu 

A cincea scrisoare: 


Frate lance! 

De atacul ţinut cu rebelii în Zarand ai auzit, că ţi-am spus. 
Oamenii tăi trimişi cu Clement au fugit. Eu nu ştiu ce disciplină 
au? Tu ar trebui să veghezi mai bine, că eu lângă toată gri jir ea 
mea nu pot lua seama noaptea pe unde fug. Ar fi îndatorat satul 
sau mai marii din sat, dacă nu arată scrisoare dela mine sau vice- 
prefectul, să nu-i sloboadă în sat, ci să’i pedepsească, că de tot 
aşa vor fugi, eu nu sunt în stare nici un minut a şedea în Zarand. 
Dacă şi oamenii tăi vor fi aşa ticăloşi, pune la toate potecile 
străfi să-i oprească, ori trimite-mi cu numele lor în scris şi din 
ce sat se află ca să vă putem scrie după dânşii. Numai decât te 
provoc ca pe mâne să trimiţi mai puţin 300 puşcaşi cu Corcheş 
Nicolae şi cu numele lor şi din ce sat se află, că altmintrelea în 
zadar ne luptăm. . 

Axente încă ne scrie desperat, nu ştiu ce va fi de noi. 

Abrud, 2 Aprilie 1849 Buteanu 


A şasea scrisoare: 


Iubite lance! 


Bravul tău Clement abia a venit de 4 zile în Criş şi sub pre¬ 
text că va merge să se schimbe, a tulit-o în numele Domnului. 
Oamenii tăi mai toţi au fugit, abia am încă vre-o câţiva. Eu nu 
pot sta aici în locurile acestea periculoase cu puţinii aceşti oa¬ 
meni; de aceea numai decât să-mi trimiţi aci puşcaşi harnici şi 
voinici, cari să ştie lupta cu barbarii. Lângă dânşii trimite-mi 
vre’o doi tribuni, iară harnici, nu ca Clement cel fricos, şi te gră¬ 
beşte cu trimiterea lor aici. 

Oamenii să fie cu merinde prevăzuţi şi cu opinci bune, şi dânşii 
să fie dispuşi pe două săptămâni mai puţin, şi însuţi tu le dă po¬ 
runcă aspră ca nici decum să nu cuteze a fugi acasă. 

Eu oamenii îi aştept încă pe mâne seară, altmintrelea ce se va 
mtâmpla, vei vedea. 


Buceş, 2 Aprilie 1849 


Buteanu 

Facem acum loc scrisorilor adresate de prefectul Buteainu tri¬ 
bunului N. Corcheş din Câmpeni. Iată prima scrisoare: 

Domnule Tribun! 

In urmarea epistolei mie scrise îţi trimit puşcaşii, cari au fost 
la mine, din patru sute mai riimănându-mi 37 dela Scărişoara. 
Pentru aceea aju!ăndu-ne Dumnezeu, îmbărbătaţi-vă şi daţi peptul 
cu Vasvari ca să-’l puteţi reîmpinge din hotarele Domniei-Voastre. 

Buceş, 22 Ianuarie 1849 Buteanu 

Prefect 

A doua scrisoare: 

Frate Corcheş! 

Planul pentru atacarea Ungurilor Fam cetit şi la vreme de 
atac şi noi am iscoti oare-ce. De aceia cumcâ Ungurii din Zarand 
să aducă pe seama Ungurilor din Abrud 3 sănii de puşti, noi 
nimic nu ştim şi pe aici nici nu se poate aduce, că noi foarte 
avem grijă, sunt picheturi în toate laturile. 

Ungurii sunt împărţiţi prin Brad, Baia-de-Criş şi Hălmagiu, au 
şi 5 tunuri regulate. Acestea le ştim de acolo că am prins nişte 
cocişi, cari au venit din Ungaria prin Hălmagiu şi Baia-de-Criş. 
Tunurile cele de lemn nu vi-le putem trimite, că noi încă avem 
lipsă de ele. Ţi-am trimis 2 clopote şi 2 căldări, lasă la Alafos 
să ne facă 2 tunuri din ele. Solomon dela Deva mai toţi puşcaşii 
şi i-o trimis la Sibiu, care se află înconjurat de Unguri. Numai 
fiţi totdeauna gata ca la o primejdie să puteţi sări odată pela 
Blăjeni. 

Blajul încă e cuprins, în biserică şi-au băgat caii. Axente nu 
ştim unde se află. 

Fii sănătos. 

Buceş, 21 Februarie 1849 Buteanu 

A treia scrisoare: 

Aspră ordinaţiune catră tribunul 

Câmpenilor Nicolae Corcheş. 

Ţi-se comunică sub cea mai mare răspundere a Domniei Tale, 
ca să scrii la toţi centurionii de prin satele de sub tribunatul Dom- 

*7 

niei Tale , ca toţi oamenii dela 14 ani până la cele mai adânci bă¬ 
trâneţe, împreună cu preoţii şi învăţătorii satului, armaţi cu lănci 
şi puşti, să vină sub perderea capu'ui la Abrud, în locul numit 



Brâul prefectului Buteanu, pe care în momentul arestării decătre Hatvany, 
la Abrud, l’a încredinţat bunului său ami'c Vasile M. Moldovan, prefect le¬ 
gionar pe câmpia Ardealului. Azi brâul se află în muzeul archidiecesan 

din Blaj. 


„Ţarina Abrudului 11 , cu acea strânsă rânduială ca toate puştile să 
vină şi nici una să nu rămână acasă, sub perderea vieţii şi averilor. 


Abrud, la 16 Aprilie 1849, la 8 ore seara 


Pe Duminecă la amiazi să fiţi 
la locul hotărât 


Din strânsa Comisiune a Pre- 
fecturei Avram lancu 

loan Buteanu 

Comisionariu 


O scrisoare a Prefectului Buteanu cătră Tribunul loan Şulutiu 
din Abrud: 


Domnule Tribun! 

Trimisele vi-le-am primit. Ungurii desigur se află împărţiţi în 
Brad, Baia-de-Criş şi Hălmagiu. Noi ne aflăm în număr puţini, 
fiindcă lagărul dela Trâmpoieni, venit, mai tot a fugit acasă. 
Povăţuitor încă n'au. Dela Solomon acum anevoie vom căpăta 
ajutor, pentrucă lagărul lui statornic din venituri şi puşcaşi, 
Va pornit cătră Sibiu, unde Ungurii cu generalul Bem se află. 
Acolo trebue să fie loviri hotărîtoare. Cu oamenii de pela Zlatna 
până va fi lumea bravuri nu vei face, pentrucă pe aceia nici 
ambiţia naţională nu'i însufleţeşte, nici tejnerismu (curajul N. A.) 
nu'i face luptători. Blajul încă e ocupat de Unguri. Axente 
dupăce a plecat de acolo, s’a retras, e împrăştiat. Dumnezeu ştie 
unde se află. Insă toate năcazurile ne vin dela şefii miliţiei şi 

dela blâstămata politică şi numai singur aceea mă inimează că 
am speranţă că D-zeu toate le va întoarce spre mai mare binele 
naţiunei. 

Fii sănătos. 

Buceş, 21 Februarie 1819 Buteanu 

Prefect 

Scrisoarea-m anifest a Prefectului Buteanu cătră Axente Sever, 
prefect în Valea-Murăşului: 

(E scrisă cu creionul, e ştearsă, încât abia se poate ceti. Notai 
autorului). 



Defileul dela Buceşul-de-jos, unde, in 1849 , atât prefectul Buteanu cât şi 
tribunul Simeon Groza au avut tabără, au dat lupte cu Ungurii şi au tăiat 
comunicaţia trupelor ungureşti, care voiau să pătrundă la Abrud sau fugiau 

de aici spre Brad. 

Fraţilor! Ungurii au năvălit din toate părţile pe noi. Astăzi 
arserâ două sate: Zdrapţii şi Mihălenii. Noi am ţinut foc cu 
dânşii intr'un ceas. Acum n'avem muniţie; de nu 'mi veţi trimite, 
suntem potopiţi. Trimite-ţi-ne prav şi gloanţe şi veniţi în ajutorul 
nostru că n'am mai mult de 100 de oameni. Scrieţi-ne ce este 
pe acolo. Mâne poate vom veni în Abrud că numai unu (?) este 
până acolo. 

Buceş, 3 Aprilie 1849 Buteanu 

Scrisorile tribunului Ioan Şuluţiu*) din Abrud către Avram 
Iancu: 

Prima scrisoare: 

Onorate Domnule Prefect! 

Aici închis trimit răspunsul lui Buteanu. Te rog fă dispoziţie la 
Zlatna, că aceia, precum scrie Buteanu, nu vreau a asculta. Noi 
mâne dimineaţă vom porni câtrâ Buceş, unde ne vom întâlni cu 
Domnul Buteanu. Dela Dobra încă n’am căpătat răspunsul. 

Abrud, 11 Ianuarie 1849 Ioan Şuluţiu 

Tribun 

Când vream a pecetlui cartea, sosi şi bucurătoarea ştafetă dela 
Dobra, care asta închisă grăbesc a ţi-o împărtăşi. Vezi cum bate 
D-zeu pe Vasvari. Batăr de ar fi murit mai de mult Vardener, 
că Clujul nu Var fi reocupat Vasvari şi de ar fi mulţămit Buchner 
de Sturbe încă în April 848, atunci noi nu aveam lucru mult. 

Originalul cărţii lui Dobra l’am trimis la Buteanu, că dânsul, 
precum văd, e îngheţat, ca să-’l mai încălzesc. 

Fii sănătos şi să nu ne temem de toate vânturile. Acela ce se 
teme în timpul de acum, nu-i vrednic de numele Român. 

Şuluţiu 


A doua scrisoare: 

Onorate Domnule Prefect! 

Dommll hognogiu Şandruca, în minuta aceasta sosind la mine, 
îmi spuse că ’i-ai trimis curier să întoarcă Batalionul lui Clocanu 

1) Ioan Sterca Şuluţiu, fratele fostului mitropolit dela Blaj Alex. Sterca Şu*- 
luţiu, era proprietar de mine şi funcţionar Ia cămară, sau oficiul de schimb 
al aurului din Abrud S’a născut la 1796 şi a încetat din viaţă în anul 1858. 
La 1848 a fost tribun cu rangul de maior. Casa lui Şuluţiu din Abrud a 
fost în 1848 centrul de întrunire al fruntaşilor români şi asilul exilaţilor din 
România. Alex. Oolescu a stat aief până la intrarea Ruşilor în Ardeal, când 
apoi s’a refugiat la Paris. Ioan Şuluţiu, care făcuse ca ofiţer austriac cam¬ 
pania în contra lui Napoleon cel mare, a fost sufletul operaţiunilor militare 
române din munţii Abrudului şi totodată inventatorul legendarelor tunuri de 
lemn, legale cu cercuri de fer. Prin el se trimeteau de către comandantul 
cetăţii Alba Iulia muniţiunile necesare Moţilor. Şuluţiu s’a distins în toae 
împrejurările printr’o cinstită inimă românească, cum certifică de altfel şit 
Avram Iancu în raportul său către împăratul Francisc Iosef. 


www.dacoromanica.ro 



421 



în ruptu capului, din pricina aceea că Kosuth şi Meszaros cu ar¬ 
mată mare au sosit la Cluj, şi curn-că vrea a năvăli pe Băl grad. 
Şandruca se porni la Zarand, dară îi de lipsă ca şi noi să fim 
cu pază. 

La Deva, precum spune Şandruca, noi am perdut din facţiunea 


Biserica ortodoxă din Buceşul-de-jos, la gura defileului ce duce la muntele 
Vulcan. Actualul preot Ioan Birău în mijlocul credincioşilor săi, într’o zi 

de sărbătoare. 

lui Pucher, asta a fost Joi, dar Vineri s’a întors lucru. Ştie Dum¬ 
nezeu ce va mai fi. Cu graba mai multe nu pot scrie. Ar fi bine 
să ne putem înţelege că aici sunt multe facţioni (?). De poţi, 
vină să le desfacem. Cu vorba mai multe. 

Abrud, 10 Februarie 1849 Ioan Şuluţiu 

Tribun 

A treia scrisoare: 


Domnule Prefect! 


Fiindcă dela Domnul Axente n’au sosit nici o scrisoare, am 
trimis cei doi călăreţi la Zlatna, scriind lui Dobra că poftită în¬ 
ştiinţare a Domnului Axente negreşit să o trimită. Buciumanilor şi 
Abrudsătenilor prin călăreţi le-am scris ca deloc să se răscoale 
şi să pornească cătrâ Duşu, precum şi Roşienilor ca la cea mai 
mică larmă să năvălească cătrâ Dealu Băieşilor. Asemenea dispo- 
ziţiune am făcut şi la Cărpeniş ca şi dânşii râsculându-se, să 
înainteze cătră Abrud. Aici nu se aude nici o veste spărietoare. 
Căpitanul lambor în sar a aceasta, la 7 oare, a fost la mine spuin- 
du-mi că Ungurii din Brad s’or dus către Hălmagiu şi alţii parte 
cătră Băiţa şi cum-că cătrâ Deva ar suna tunurile groaznic. 

Capse şi cuie mâne la 8 oare va trimite Boeriu, precum şi tu¬ 
nurile. 


Abrud, 9 Aprilie 1849, 11 ore noaptea 


Ioan Şuluţiu 

Tribun 


Eu toată noaptea voi patrula şi orice se va întâmpla, eu voi 
raporta. Boieriu zice că la dânsu nu sunt capsele, dară câte vor 
fi în boite, le vom trimite mâne dimineaţă. 

K patra scrisoare: 

Domnule Prefect! 

Cu cea mai mare grabă numai atât pot scrie, cumcă oamenii şi 
din Câmpeni şi din ţinutul acesta vin îndârâpt, fac larmă şi ca 
nişte furioşi se laudă în tot chipul, nu-i putem înfrâna, suntem 
cu toţii în primejdie, că atacând şi aprinzând Bradul, lesne se 
poate întâmpla ca însuşi Românii din Zaratid, împreunaţi cu 
Vasvari, şi Abrudul şi ţinutul Câmpenilor să’l facă cenuşă. 

Te rog ca pe un bărbat, care are încrederea poporului, grăbeşte 
şi făcând cele de lipsă, sfăiueşte poporul să nu fie aşa de ne¬ 
credincios. 

Buteanu cu toţi ceilalţi erau a părăsi şi poate că au şi părăsit 
Buceşul. Ce va fi mai încolo, Dumnezeu ştie; destul că stăm foarte 
rău. Trimite, dacă nu poţi veni, pe fratele Corcheş. 

Vai de noi, de nu vei avea acum grijă. 

Atrad, la 9 Aprilie 1849 Ioan ? U,U t iU 

Tribun 

Săracu Buteanu e în cea mai mare primejdie. 

O scrisoare a vice-pr efect ului Telechy din Abrud cătră Avram 
Iancu: 


Domnule Prefect! 


S. Telechy 
Vice-Prefect 

Abrud, la 15 Maiu 1849 

O scrisoare a inspecto¬ 
rului Petru Demian din 
Deva către prefectul Bu- 
teanu: 



Iată acum două epistole dela fratele Dămian şi dela tribunul 
Popp, din cari iarăşi vei putea lua în minte starea Ungurilor şi 
ce vreau, după care vei putea plănui că cum să ne orientăm şi noi. 
Da numai aceea îmi iau în- 


drăsneala şi eu, ca rugân- 
du-te ce va fi, să fie mai 
în grabă, precum vei bine 
voi a vedea şi din aceste 
epistole. Roatele şi plum¬ 
bul îl voi trimite. 

Fii sănătos. 


Ţăranul Radu Anghel din comuna 
Herţegani, care, în 1849 , a luat parte, ca 
lăncier, In luptele dela Dealul-Mare (pe 
şoseaua ce duce dela Brad la Deva), 
conduse de prefectul Buteanu. 


Fiţi numai cu curajiu, că 
pe 8 April negreşit vom 
intra în Zarand, 2000 pela 
Şoimuş şi pe 6 April în 
Deva şi Hunedoara 12.000 
cu Bucher şi Urban, iară 
pela Braşov multe mii. A- 
cestea sunt singure datu- 
muri, 

O parte din acestea vor trece Murăşul şi se va trage cătră 
Qeoagiu, unde se vor împreuna cu cei cari vor merge pela Orâştie. 
Eu sunt însărcinat ca să vă înştiinţez şi pe Iancu ca să strângeţi 
pe Duminecă negreşit lagăr din mai multe mii la Buceş şi să vă 
uniţi cu miliţia prin înştiinţare şi coinţelegere, ca cu toate pu¬ 
terile să se nimicească inimicii. 

Că de cătră Oradie îi bate cu le'.acich, cu Windischgrătz şi să 

ştii ca toată armata imperială a jurat, că sau vor nimici pe Bem 
sau vor peri toţi. 

Leninger va trage gordon pe lângă Murăş cu 7000. Frate, iţi 
spun şi ’n căzu că acum trebue să stăm cu toate puterile ho- 
tărîţi, învingere sau moarte 11 , că toată lumea strigă asupra Ro¬ 
mânilor. 

Vom căpăta pentru Românii noştrii 10.000 de puşti cari la 
cei mai vrednici numai le vor împărţi. Capeţi 600 de pacheturi, 
dară numai cu rânduială bună să-le întrebuinţezi, că nu sunt 
altele. Scrie Iancului că pe 7 April să se strîngă loagărul baremi 
5—600 la Ampoiţă, că generalul Puchner calculează pe aceea şi 
să nu rămânem de minciună. Acum sau nici odată trebue să se 
hotărască soarta Ardealului. Eu încă pornesc azi să strâng 
loagăr la Murăş. 

Petru Demian 

Inspector 

Din porunca d-lui Schlosscomandant să arestezi pe toţi aceia 
cari au fost în loagărul Ungurilor, cari sunt suspecţi, până la 
altă hotărîre. 

Cetatea Deva, 5 Aprilie 1849 Demian 

Din citirea şi examinarea obiectivă a interesantelor scrisori 
de mai sus, cetitorul poate să-şi facă o idee exactă de dragostea 
de neam, de energia şi de spiritul de disciplină atât a prefecţilor 
şi tribunilor, cari comandau legiunile româneşti, cât şi a înşişi 
legionarilor. Ar fi o greşală nemeritată pentru luptătorii dela 
1848 şi 1849, dacă din câteva cazuri sporadice de defecţiune în 
rândurile legionarilor, motivate de împrejurările greutăţilor vieţii 
pentru ei şi familiile lor, am trage concluziuni, cari ar putea a- 
tinge însufleţirea şi dragostea de neam cu care au luptat. 

Dealtfel prefectul Buteanu, care a fost unul dintre conducătorii 
cei mai energici şi mai inteligenţi ai mişcării dela 1848 şi care 
şi-a sfârşit viaţa cu moarte de erou — fiind spânzurat de Unguri 
la Iosaşi — ne indică în mod luminos în scrisoarea sa către tri¬ 
bunul Ion Şuluţiu din Abrud cauzele adevărate ale defecţiunilor, 
ivite ici-colo spre sfârşitul revoluţiunei în rândurile legionarilor, 
când scrie: „Insă toate năcazurile vin dela şefii miliţiei şi dela 
blăstămată politică şi numai singur aceea mă 'mimează că am 

speranţă că Dumnezeu toate le va întoarce spre mai mare binele 
naţiunei 

Tot din aceste scrisori mai rezultă imensa autoritate morală, 
de care se bucura Avram lancu în faţa poporului şi a coman¬ 
danţilor săi, cari de câte ori observau acte de indisciplină la le¬ 
gionari, i-se adresau lui, „Craiului Munţilor", ca să intervină cu 
cuvântul şi prestigiul său covârşitor. 

Şi cuvântul lui Avram lancu a fost întotdeauna ascultat. Do¬ 
vada: La 1849, când generalul Bem înconjură munţii Abrudului 
cu 30.000 soldaţi bine înarmaţi, toate armatele care intrară în 
munţi, sub comanda lui Hatvany, Vasvari şi Kemetiy Farkas, au 
fost complect nimicite. 

CAPITOLUL XXXIX. 

CENTENARUL LUI AVRAM IANCU 

Fără îndoială, atât figura masivă a martirului Horia, cât şi 
cea de intelectual şi erou a Iui Avram. Iaticu, au devenit azi 
în conştiinţa publică românească două figuri legendare. Toată 
suflarea românească nu le va uita niciodată, înconjurându-le veş¬ 
nic cu admiraţie şi veneraţiune. Astfel se explică faptul că la 
sfârşitul lunei August 1924, obştia românească din Ardeal şi 
din vechiul regat, dela colibă până la palat, a ţinut "ă sărbă¬ 
torească în mod solemn centenarul de 100 de ani dela naşterea 
lui Avram Iancu, „craiul munţilor". Mulţimea cucernică a alergat 
cu un fel de evlavie mistică la aceste serbări, dominată de sen¬ 
timentul că în sfârşit ,, nedreptatea săvârşită a fost corectată 
Românii toţi se gândeau la Iancu al lor, umilit şi împins să 
înebunească de durere, fiindcă nu şi-a văzut întrupate planurile 
lui de Român şi de om. 

Serbările pentru comemorarea lui Avram Iancu s’au început 
în ziua de S-ta Maria, 28 August 1924, printr’un parastas 
oficiat în toate bisericile ortodoxe şi unite din întreagă Ro- 
mânia-Mare. 

Sâmbătă, 30 August, membrii comitetului central al societăţii 
Astra (Asociaţiunea transilvană), din a cărei iniţiativă s’au or¬ 
ganizat serbările centenarului, au făcut sub conducerea preşe¬ 
dintelui d. V. Goldiş un pelerinagiu dela Baia-de-Criş la Ţebea 
(distanţă de 2 km), unde au depus o frumoasă coroană din 
frunză de stejar, cu panglici tricolore, pe mormântul nemurito¬ 
rului Avram Iancu. 

D. Dr. I. Lupaş, profesor universitar şi membru al Academiei 
române, a rostit cu acest prilej, ca /delegat al Astrei, o frumoasă 
cuvântare, din care reproduc următoarele avântate imprecaţiuni: 

Binecuvântat şi preaslăvit să fie numele tău Avrame, Rege al mun¬ 
ţilor noştri şi mucenic al libertăţii noastre naţionale! 

Sfintele tale moaşte odihni-se-vor de acum fericite şi vor afla 
„uşurare multă" în pământul desrobit al patriei întregite! Aci, sub 
gorunul lui Horia, alături de ale mucenicului Ioan Buteanu şi de ale 
neînvinsului preot Simion Groza, ce îşi vor înfrăţi sfânta ţărână cu a 
eroilor dela Tisa, cari ’şi-au vărsat şi el fără preget sângele pentru în¬ 
făptuirea idealului şi al neamului românesc de pretutindeni. Iar sufletul 
va străluci în lumina drepţilor, alături de al lui Andrei Şaguna, cârmui- 
torul cu crucea, şi de al lui Simion Bărnuţiu, conducătorul cu condeiul... 

Nădejdea voastră cea fără de moarte este acum împlinită. 

Privegbiaţi din înălţ mea veşnicelor voastre lăcaşuri asupra sorţii 
poporului nostru, îndrepiăndu-i paşii spre cărările virtuţilor morale, na¬ 
ţionale şi patriotice. 

Piiveghiaţi şi vă bucuraţi că luptă bună aţi luptat, credinţa aţi păzit! 

In ziua de Duminecă, 31 August, orele 8 dimineaţa, s’ai desve- 
jit bustul lui Avram lancu (operă a sculptorului bănăţean Ladea) 
şi placa comemorativă dela casa din Baia-de-Criş, unde a murit 
lancu. 

In aceiaşi zi, la orele 10 dimineaţa, a sosit trenul regal, aducând 
familia regală cu suita şi o mulţime de oaspeţi la gara din faţa 
cimitirului bisericii din Ţebea, numită Avram lancu. Onorurile mili¬ 
tare au fost date de o companie a regimentului 31 de infanterie 
cu muzica, după care Regele Ferdinand a primit raportul 
d-lui general Dănilă Papp, comandantul corpului VI de armată din 
Cluj, şi a trecut în revistă compania de onoare. 

In suita regală se aflau: M. S. kegina Maria, principele Carol, 
pe atunci încă moştenitor al Tronului, cu soţia sa principesa Elena, 
prinţul de Hohenlohe, marea ducesă Maria a Rusiei, amiralul 
Beatty din marina engleză, d. Anton Mocioni, maestrul vânători¬ 
lor regale, apoi d-nele de onoare şi adjutanţii de serviciu. 

Suveranii României au fost primiţi de către mitropolitul primat 
dr. Miron Cristea, mitropolitul-archiepiscop al Ardealului dr. Nico- 
lae Bălan, archiepiscopul Basarabiei Gurie, d. Ioan I. C. Brătianu, 
preşedintele consiliului de miniştri, cu membrii guvernului, d. 
Vasile Goldiş, preşedintele Astrei, cu membrii comitetului central, 
d. general Averescu, fostul prim-ministru, d. general-adjutant 
Presau, d-nii generali-inspectori de armată, d. Octavian Goga, ca 
reprezentant al Academiei române, etc. 

După primirea familiei regale au pornit cu toţii pe jos spre mor- 

mântui lui Avram lancu. Mulţimea adunată în număr neobicinuit 
de mare a aclamat frenetic pe suverani, aruncându-le flori în cale. 



Maiestatea sa Regina Maria a României. 


In faţa mormintelor, Maiestăţile Lor şi Alteţele Lor Regale au 
fost întâmpinate de Mitropolitul dr. Nic. Bălan al Ardealului, cu 

crucea şi cu evanghelia. Maiestăţile Lor au luat loc pe o tribună 
specială, construită lângă mormânt, la dreapta cu membrii gu- 1 



Regele Ferdinand al României întregite. Născut la 12 August 1865 în 
Sigmaringen şi încetat din viaţă la 24 Iulie 1927, în Bucureşti. 

vernului şi persoanele oficiale, la stânga cu d-nii generali inspec¬ 
tori şi comandanţi de corpuri de armată. 

A urmat serviciul divin (parastasul), oficiat de Mitropolitul 
Ardealului, asistat de 12 preoţi. Răspunsurile liturgice le-a dat 
corul studenţimii universitare din Cluj. 

In cimitirul unde doarme A. lancu s’au făcut schimbări în vede¬ 
rea serbărilor, dar Astra, încredinţaită cu organizarea lor, a tinut— 
pe drept cuvânt — ca mormântul lui A. lancu să nu sufere nici 
e renovare, nici o corectură. Tocmai prin simplitatea lui să poată 
avea asupra pelerinilor o impresie mai puternică. Un mormânt 
cu monument pompos n'ar mai fi fost mormântul eroului-martir! 



Biserica ortodoxă din Ţebea (renovată) cu gorunul lui Horia. In faţă 
se află mormântul lui Avram lancu. De o parte şi de alta a mormântului 
străjuesc doui brazi, purtând numele „Regele Ferdinand" şi „Regina Maria“. 
Au fost plantaţi cu prilejul serbărilor centenarului, în prezenţa suveranilor 

României Mari. 

In jurul mormântului lui lancu s’au exhumat toţi morţii, lăsân- 
du-se un loc liber, de jur-imprejur, de 600 m. p. De-a dreapta 
mormântului se află bătrânul „gorun al lui Horia", iar de-a stânga 
un teren de 800 m. p., unde zac cei doi colaboratori ai lui lancu, 
prefectul I. Buteanu şi tribunul Simeon Groza, ale căror ose¬ 
minte s’au adus cu prilejul acesta. Şi Buteanu şi Groza au câte o 
cruce frumoasă la căpătâi. 

Societatea „Mormintele Eroilor “ şi-a luat nobila sarcină de a 
îngriji de mormintele dela Ţebea. In fruntea societăţii acesteia se 

află d. general I. Manolescu. D. căpitan lor ga a fost încredinţat 
cu ducerea la îndeplinire a exhumării unora din soldaţii morţi pe 



câmpurile de luptă şi cu aducerea soţilor de luptă ai lui A. Iancu 
în apropierea mormântului acestuia. 

Mai sunt îngropaţi aici 
sublocotenentul Bârsan şi 
unul din Ţebea, căzuţi 
la trecerea liniei demar- 
caţionale, în anul 1919. 

La dreapta şi la stânga 
lor se află cu totul 72 
eroi, morţi în răsboiul 
pentru întregirea neamu¬ 
lui. Fiecare are câte o 
troiţă la căpătâi. In 
dreapta 72 eroi din răs- 
boiul mondial, iar la 
stânga 18 eroi întregesc 
anul morţii lui Iancu: 

1872. Lângă mormântul 
lui Iancu s’au adus două 
tunuri, de cari s’au ser¬ 
vit Românii în luptele 
dela 1848 49 ca astfel 
să amintească timpuri'e 
de restrişte şi de vitejie. 

Pe crucea de piatră 
simplă dela mormântul 
lui Avram Iancu stau 
săpate cuvinte’e: Avram 
Iancu, Adv., Pref. leg. 
gem. Rom. în anii 
1848/9—1872. 

In faţa mormântului se 
ridică biserica ortodoxă română, complect renovată, iar la dreapta 
lui secularul gorun al lui Horia, a cărui circumferinţă abia o pot 
cuprinde opt braţe omeneşti. 

După terminarea serviciului bisericesc a urmat seria discursurilor 
festive. Prima cuvântare a fost rostită de către mitropolitul- 


Crucea dela mormântul lui Avram Iancu, 

care, în simplitatea ei, conţine cea mai 

frumoasă pagină din istoria Ardealului. 

Loc sfânt de pelerinagii pentru înălţarea 

si reconfortarea morală-natională a 
» » 

generaţiilor viitoare. 

archiepiseop al Ardealului dr. Nicolae Bălan, care a făcut o mare 
impresie şi din care ne facem plăcerea de a pune sub ochii citi¬ 
torului următoarele părţi evocatoare ale rolului important jucat 
de preoţimea română în evenimentele dela 1848 49: 

Nici sfârşitul tragic al lui Horia, nici mulţimea duşmanului, nici 
lipsurile şi mizeriile de tot felul n’au fost în stare să înfrângă curajul 
lui Iancu şi să abată din calea biruinţelor sale pe acest mare suflet de 



Dr. Nicolae Bălan, archiepiseop şi mitropolit ortodox al Ardealului. 

viteaz. Atunci s'a dovedit, că dragostea de neam e cea mai înaltă şcoală 
a strategiei, iar spiritul de jertfă şi devotamentul catră dreptatea cauzei 
apărate sunt arme mai puternice decât plumbul puştilor şi decât oţelul 
tunurilor. Hatvani, Kemeny, Vasvary şi toţi cari au încercat ori au 
reuşit chiar să pătrundă pentru o clipă în cetatea mulţilor, s’au izbit 
de vitejia dârză a lui Iancu. Ca şi în vrem le cele grele ale trecutului, 

aşa şi de data aceasta, munţii au fost adăpostul sigur şi cuibul din care 
şoimii Moţilor lui Iancu n’au putut fi scoşi. Iar tovarăşii lui de luptă — 
ca şi de altfel ai tuturor eroilor noştri naţionali — au fost cu deosebire 
preoţii. Cu crucea şi cu spada deopotrivă îşi apărau păstorii turma, cu 
ale cărei nevoi s’au ştiut face una în toată bună vremea. 

Numele lui popa Balint, popa Groza, popa Vlăduţ, Fodorean, Gom- 
boş şi ale celorlalţi slujitori la altarul neamului din vremea aceea, vor 
rămânea nedespărţite de al lui Iancu şi de luptele lui. De sigur şi 
anturajul acesta de „preoţi cu crucea în frunte" îl va fi inspirat de în¬ 
crederea neînduplecată în izbânda finală a cauzei pentru care lupta. 
Câtă revărsare de avânt era în această luptă o dovedeşte şi faptul că 
duşmanii lui Iancu nu odată au ajuns la acel punct de groază şi des- 
nădejde, care li-a stors admiraţia pentru „popii" luptători în tabăra 
eroului nostru. El însuşi a fost un luptător creştin, cu credinţă în 
dreptatea cea sfântă a lui Dumnezeu, pe care a volt să o coboare în 
mijlocul poporului său. La realizarea acestui ideal al său Iancu nu s'a 
pus la adăpost pe sine, jertfind numai pe alţii, ci a purtat el însuşi 
mai mult decât oricine povara sufletească şi trupească a marelui gând 
ce-1 însufleţea. 

Iancu nu era omul, care să se oprească la jumătatea drumului 
când era vorba de fericirea neamului său. Astfel el nu s’a ocupat numai 
de soartea Românilor ardeleni, ci în sufletul lui a existat concepţia 
independenţii naţiunii întregi şi idealul unităţii naţonale, pe care o 
avem astăzi. In tabăra lui din munţi venise boierul Golescu şi în- 
flăcăratul istoric Bălcescu, care purta în mintea sa planul istoriei lui 
Mihai Viteazul şi credinţa în reînvierea unităţii tuturor Românilor. 
Cum îşi vor fi destăinuit unul altuia sufletele aceşti mari Români, 
arzând de dragoste pentru binele neamului lor! 

D. Alex. Lâpedatu, ministrul cultelor şi al artelor, care a ajutat 
din larg şi cu tot sufletul organizarea şi fastul strălucit al acestor 
serbări, a rostit următorul avântat şi substanţial discurs: 

Abia a trecut o jumătate de veac de când s’a stins, în pământul pe 
care stăm azi, cu respect şi admiraţie, sufletul zdrobit prin decepţii 
şi suferinţe al celui mai de seamă reprezentant al generaţiunii de re¬ 
voluţionari ardeleni dela 1848 , al lui Avram Iancu — şi iată că idealul 
pentru care a luptat, cu eroism fără de seamă, libertatea naţională şi 
independenţa politică a Românilor din Transilvania, a fost ajuns. Şi 
a fost ajuns aşa cum îl afirmau chiar şi conducătorii poporului nostru 
dela jumătatea secolului trecut, adecă pentru tot neamul, dela Nistru 
până la Tisa. 

Ce mari şi epocale evenimente şi prefaceri într’un timp relativ atât 
de scurt, săvârşite numai prin opera pricepută şi continua a trei ge- 
neraţiuni succesive de luminaţi şi inimoşi patrioţi, cari, deşi despăr¬ 
ţiţi prin graniţe politice, au lucrat totuşi într’un cuget şi-o simţire, 
cu devotament şi încredere, pentru dobândirea aceloraşi bunuri comune 

28 

Si aceloraşi năzuinţe ideale, operă la care s'a adăogat apoi jertfa de 
sânge pe care neamul întreg a adus-o pe altarul patriei mame, atunci 
când ceasul acţiunii răsboinice pentru realizarea unităţii noastre na¬ 
ţionale a sunat. 

Azi idealul, pe care legionarii dârzi şi viteji ai lui Avram Iancu îl 
coborâseră neîmplinit în mormântul amarnicei lor decepţiuni şi pe care 
l-au râvnit cu pasiune toţi ceice s’au pus în slujba lui de atunci în¬ 
coace, este o realitate — o măreaţă şi definitivă realitate, iar vremea 
prorocită a apoteozei de recunoştinţă pentru nemuritorul Erou al luptelor 
de libertate naţională ale poporului român ardelean, a sosit... 

Iată de ce, la mormântul acesta, spre care gândul nostru s’a în¬ 
dreptat, cu mândrie şi încredere, ori de câteori am fost la încercare, 
ca spre un liman mântuitor, de întărire şi speranţă, la mormântul 
acesta ne găsim, azi, cu toţii, fii ai patriei române mărite şi reîn¬ 
tregite — Basarabeni, Bucovineni şi Moldoveni, Dobrogeni, Munteni 
şi Olteni, Ardeleni, Bănăţeni şi Ungureni — să aducem, în frunte cu 
însuş gloriosul nostru Suveran, prinos de evlavie şi de preamărire: 
Celui ce-şi doarme, acum, desigur liniştit şi "mulţumit, somnul de veci 
aci, — celor ce l-au urmat în luptele crunte pentru desrobirea neamului, 
eroi vechi şi eroi noui, — bravei populaţiuni din care el se trage. 
Moţilor aprigi şi neînfrânţi, şi tututor celor ce au contribuit, cu jertfa 
vieţii lor, la realizarea aievea a idealului nostru naţional. 

Manifestaţia aceasta, de înalt înţeles sufletesc, are un întreit ca¬ 
racter. E mai întâi un act de pietate şi recunoştinţă, pe care naţiunea 
îndatinează să-l aducă tuturor alor săi ce au luptat şi s’au sacrificat 
pentru dânsa şi cu deosebire celor C 2 au contribuit mai mult cu fapta 
lor înţeleaptă ori acţiunea lor răsboinică la pregătirea zilelor de mă¬ 
rire pe cari le-am apucat. E apoi o afirmare a conştiinţei de solida¬ 
ritate, pe care neamurile trebue să o aibă pentru interesele de ordin 
moral şi naţional şi faţă de care toţi ai lor, fără deosebire, trebue să 
fie nedespărţiţi. E, în fine, încă un prilej de cult patriotic, de pe urma 
caruia sa se poată câştiga mai multă încredere şi mai multă iubire 
reciprocă între ceice se închină aceloraşi altare şi proslăvesc pe a- 
ceiaşi eroi. 

Din astfel de preocupări, simţite, negreşit, de toţi cei buni şi sin¬ 
ceri, a izvorât necesitatea organizării acestor mari serbări naţionale 
pentru comemorarea centenarului naşterii lui Avram Iancu, — serbări 
cărora guvernul, ca reprezentant al intereselor de cari vorbeam, a 
ţinut să le dee toată însemnătatea cuvenită, pentruca prin cultul ma¬ 
relui revoluţionar al Munţilor să se impună întregei conştiinţi publice 
româneşti, — pentruca populaţia în mijlocul căreia a crescut să a- 
jungă a fi cât mai bine şi mai general cunoscută, cu rolul pe care l-a 
avut în conservare, cu îndârjire, a rosturilor vieţii sale specifice, cu 
virtuţile sale războinice, cu extraordinara sa putere de rezistenţă şi 
cu vestiţii săi conducători revoluţionari şi martiri naţionali, — pentruca, 
în fine, locurile aceste minunate, cu reminiscenţele lor Istorice şi fru¬ 
museţile lor naturale, să ajungă a fi locuri de pelerinagiu naţional, 

fn cari sufletele să se îmbogăţească şi să se dasfăteze în acelaş timp. 

Pentru aceasta s’au făcut, în colaborare cu „flsociaţiunea pentru 
literatura română şi cultura poporului român“, cu distinsul şi meritosul 
ei preşedinte, care a dovedit şi cu această ocazie că ţine să con- 



Alex. Lăpedatu, ministrul cultelor şi artelor. Primul membru al comisiei 
de trei domni miniştri, Însărcinată de d. Ion I. C. Brătianu cu fixarea 
şi executarea programului de îmbunătăţiri pentru ridicarea economică şi 

culturală a Moţilor. 

tribue la opera de cultură şi de educaţie naţionala a iluştrilor sai 
predecesori; s'au făcut, zic, lucrări şi s’au ridicat monumente, cari să 
perpetueze unele chipuri şi tradiţii scumpe nouă, să arate altele, grija 
şi respectul ce trebue să avem pentru locurile unde au petrecut şi 

pentru mormintele unde odihnesc cei binemeritaţi dela patrie şi naţiune 
şi să păstreze, altele, tot ceeace poate da cunoştinţa şi intuiţia lumei 
speciale a Moţilor şi evenimentele revoluţionare petrecute aci, în Munţii 
Apuseni ai Transilvaniei, în anii 18 A 8 — 1849 , pentruca astfel pelerinii 
să aibă la îndemână mijloace de informaţie cât mai bogate şi mai pre¬ 
ţioase asupra oamenilor şi faptelor, prin cari ei s’au ilustrat şi au 
rămas în istoria neamului. 

Dar lucrările şi monumentele acestea mai au o menire: să ră¬ 
mână pentru cei viitori mărturii vii şi grăitoare ale sentimentelor de 
admiraţie pe care generaţia de azi, a României întregite, le are şi le 
cultivă pentru nemuritorii săi înaintaşi, — sentimente, pe cari, ţinând 
să le mai mărturisească odată guvernul ţării, prin glasul meu, salută 
cu respect umbra glorioasă a marelui erou şi se închină cu pietate mor¬ 
mântului sau, preamărind în acelaş timp virtuţile, afirmate prin veacuri, 
ale populaţiunei, care a dat neamului românesc, acum o sută de ani, 
pe cel mai ilustru fiu al munţilor — pe Avram Iancu. 

Onoare şi glorie amintirii lui! 

Al treilea orator a fost reprezentantul tinerimei universitare din 
Cluj, d. N. Buia, autorul unei bine inspirate scrieri asupra lui 
Avram Iancu şi epoca sa 

Mulţimea a ascultat cu răsuflarea reţinută toate discursurile 
pronunţate. N’au rămas mul^i ochi fără de lacrămi când M. Sa 
Regina a împodobit cu flori mormântul Iui Iancu şi al celor doi 
tribuni, precum şi cele 72 morminte proaspete. M. S. Regele s’a 
apropiat de un contimporan al lui Iancu, unul care luptase în rân¬ 
durile lui, de bătrânul de 98 de ani George Simion, din comuna 
După-piatră, şi i-a aninat pe piept, proprio motu, ordinul „Co¬ 
roana României“ in gradul de cavaler, în aclamările generale. 

La ora 12 a avut loc o masă oficială în pavilionul ridicat anume, 
la marginea şoselei. Au luat parte la această masă: Maiestătild 
Lor şi Alteţele Lor Regale cu suitele, membrii guvernului, II. PP. 
SS. LL. Mitropolitii şi Episcopii, foştii preşedinţi ai consiliului, 
foştii miniştri, preşed. şi membrii „Astrei", preşedinţii, viee-pre- 
şedintii şi membrii Camerei şi Senatului, şeful marelui stat major, 
generalii inspectori şi comandanţi de corpuri de armată, secre¬ 
tarii generali ai ministerelor, prefecţii judeţelor din Transilvania, 
reprezentanţii presei, etc. 

D. preşedinte al consiliului de miniştri Ion I. C. Brătianu a 
rostit la masă următoarea cuvântare înălţătoare: 

Neamurile ca şi indivizii făuresc rostul vieţei lor şi lasă urmă în 
lume prin energia cu care sunt în stare să-şi manifeste însuşirile. 

Barbatii, cari în cursul vremurilor au reprezentat, au deşteptat, au 
îndrumat energia naţională de tot felul, au dreptul la recunoştinţa 
noastră. 

Slăvind amintirea lor ne îndeplinim o datorie de pietate, dar tot¬ 
deodată punem în lumină şi sporim astfel comoara traditiunilor din 
care se alcătueşte pentru un popor cel mai bogat isvor de puteri ale 
viitorului. 

Conştiinţa naţională răsare mai vie la lumina solidarităţii neclintite, 
care leagă Românii din toate vremurile şi din toate locurile. 

De aceea pomenim cu mândrie şi evlavie numele marilor voevozi, 
cari ca Basarabii şi Huniade au fost scut creştinătatei, dar dinaintea 
lungului şir al celor, cari au cinstit vitejia română din orice vreme 
şi din orice tară, ne închinăm cu o deosebită emoţiune în fata lui 
Ştefan şi al lui Mihaiu, cari au reprezentat independenţa neamului şi 
intregitatea lui şi mai ales în fata eroilor martiri, într’a căror jertfă 
se slăveşte împreună dragostea de tară şi de libertate şi zorile apro¬ 
piatei înfăptuiri. 

Horia, Tudor şi Iancu în vremuri de amorţeală au redeşteptat stră¬ 
bunele virtuţi şi au vestit, pentru cei cari l-au înţeles şi le-au rodit, 
jertfa vremurilor noui ale celor dela Grivjta şi Mărăşeşti. 

In preajma munţilor, cari ne stau în faţă, s’au desfăşurat cele mai 
strălucite lupte ale lui Iancu şi era firesc ca conştiinţa naţională să 
vibreze cu o deosebită intensitate în ţinutul Moţilor, cetate neştirbită 
a românismului, în care poporul şi-a păstrat intactă vlaga strămo¬ 
şească. 

Dintr’aceşti eroici munteni s’au sculat Horia, Cloşca şi Crişan şi 
crudul lor martir n’a putut stinge bărbătescul avânt al demnilor lor 
urmaşi. 

Dintr’ânşii s’au adunat, bărbaţi şi femei, cei mai valoroşi tovarăşi 
ai lui Iancu. 

Şi de aceea Majestătile Voastre, totdeauna expresiunea supremă şi 
credincioasă a simţurilor şi a puterilor poporului român, afl adus pri¬ 
nosul lui aceluia, care a întrupat mai deplin patriotismul Moţilor. 

Inăltătoarea serbare de azi la mormântul lui Iancu, sub falnicul 
stejar al lui Horia, ne-a înfăţişat într’o simbolică imagină pe Su¬ 
verani, înconjuraţi de poporul lor, închinându-se la altarul patriotis¬ 
mului, la adăpostul vânjos şi mândru al străvechiului eroism naţional. 

flu stat astfel înaintea ochilor noştri Suveranii în jurul cărora s’a 
desfăşurat în războiu vrednicia neamului pentru realizarea supremelor 
aspiratiuni şi hi s’a înfăţişat stăpânitoare datoria de a strânge în 
orice împrejurare în jurul Regelui puterile obşteşti, prin cari România 
îşi va îndeplini misiunea în lume. 

Astăzi, când trebue să se încordeze aceste puteri obşteşti pentruca 
să se consolideze şi să se organizeze unitatea naţională, atât de scump 
plătită, resimţim mai viu ca oricând tot ce datorim Regelui, care 
ne-a condus la isbândă şi ne asigură roadele ei. 

Dc aceea din adâncul inimei urăm să trăiască Regele! Să trăiască 
augusta şi vrednica Sa So{ie M. Sa Regina! 

Trăiască Dinastia Română! 

După intonarea „Imnului Regal" M. S. Regele a rostit, plin 
de emoţie, următoarele cuvinte cu tâlc: 

Cu înaltă însufleţire am venit împreună cu familia Mea spre 
a ne închina împrejurul legendarului gorun al lui Horia, la mor¬ 
mântul lui Avram Iancu, marele luptător pentru drepturile na¬ 
ţionale. 

Mi-a fost dat Mie, întâiul Rege al României întregite, să 
viu aici să consfinţesc încheierea unul lung şt dureros proces 
istoric, în care era vorba de revendicarea celor mai elementare 
drepturi de viaţă naţională şi de unitatea sufletească a celui mai 
vechiu şi mai numeros popor din ţara aceasta, care pe lângă o 
muncă cinstită, dăduse din sânul stăpânitorilor de pe vremuri 
atâtea vieţi, atâţia generali vestiţi şi încă un mare rege. 

Ai murit chinuit pe roată, tu, nefericitule Horia, cu ai tăi. 
Iar tu, viteazule între viteji. Avram Iancu, închis-ai ochii rătă¬ 
citori pe drumuri, singur nuhiai cu fluierul tău, cu sufletul în¬ 
tunecat şi nemângâiat pentrucă-ţi vedeai zădărnicită ţinta fapte¬ 
lor tale! Şi totuşi jertfa Voastră era sfântă, căci dreptatea s’a 
făcut, îndeplinindu-se înţeleaptă vorbă a poporului: „Apa trece, 
pietrele rămân“. 

Credinţa în suflete, răbdarea în muncă şi cinstea în viaţă au 
adus această biruinţă a voastră, iubit popor al Munţilor Apuseni. 

Păstraţi cu sfinţenie aceste frumoase virtuţi. 

Atâtea veacuri de împilare n’au putut şterge de pe faţa voastră 
dârză, îndărătnicia mândriei unui rod plin de putere, care îşi 
aşteaptă acum o bunăstare materială. 

Ştiu câte greutăţi aţi îndurat şi de aceea dragostea şi grija 
mea părintească pentru îmbunătăţirea vieţii voastre naţionale şi cul¬ 
turale este pe deplin asigurată. 

Precum la Putna lui Ştefan cel Mare am făcut călduros apel 
cătru toţi fiii tării ca mână în mână să desăvârşim organizarea 
şi întărirea Statului în România întregită, tot aşa în! faţd umbrelor 
acestor eroi naţionali ai Munţilor Apuseni şi ai întregului ro¬ 
mânism, mă îndreptez cu dragoste şi stăruitor cătră toţi, în¬ 
de mnându-i să se gândească mereu la greaua răspundere ce 


www.dacoromanica.ro 


439 


apasă asupra generaţiei noastre şi la datoria imperioasă ce avem 
de a fi cinstitori şi credincioşi marilor jertfe ce s’au făcut în 
luptele din trecut şi zilele noastre pentru dobândirea drepturilor 
naţionale. 

In acest ţel vom păşi cu toţii într’o sfântă unire la marea 
muncă pentru îndeplinirea destinelor ţării după dorinţele întregei 
suflări româneşti! 

Aşa să ne ajute Dumnezeu! 

După aceea s’a servit şi poporului adunat o masă câmpenească. 
Mii de ţărani au primit din partea ,,Asociatiunii“ câte o icoană 
a lui A. Iancu, ca să aibă ce duce acasă, ca amintire, apoi biol- 
grafia eroului, scrisă de prof. Dr. Silviu Dragomir, o ulcica cu 
vin (ulcica de dus acasă) şi un eolăcel, de sufletul mortului. 

La ora 2 d. a. a plecat partea cea mai mare de oaspeţi, cu 
automobilele, spre Câmpeni. In toate satele pe unde au trecut 
Maiestăţile Lor s’au ridicat porţi triumfale şi au ieşit satele, cu 
mic cu mare, întru întâmpinarea iubiţilor suverani. Membrii fa¬ 
miliei regale s’au oprit la Brad şi Abrud pentru câteva mo¬ 
mente, ca să primească omagiile populaţiei. 

Ajungând automobilele regale în Câmpeni, pela orele 5 d. aimiazi, 
au aflat la marginea comunei un lung banderiu de Moţi şi de 
Moate, in costume naţionale. In mijlocul sunetetor de tulnice şi a 
pocnetelor de treascuri, de pe culmile munţilor, Suveranii au intrat 
triumfal în Câmpeni. 

Orăşelul a îmbrăcat haină de sărbătoare. Atâta lume n’a văzut 
de când există. Erau pline pieţele, pline casele, pline câmpurile 
din împrejurime. 

In dimineaţa zilei de 31 August s’a făcut sfinţirea celor trei 
clopote nouă ale bisericei ortodoxe române. Sfinţirea s’a să¬ 
vârşit din partea Mitropolitului Primat şi Episcopul Nicolae al 
Vadului şi FeleaculuL Răspunsurile le-a daft corul episcopiei din 
Cluj, condus de d. Vas. Petraşcu. Credincioşii parohiei au adunat 
cu colecte benevole 200.000 lei pentru clopote. In 1916 le luaseră 
autorităţile maghiare, ca să toarne tunuri din ele. 

Intr’acelaş timp s’a oficiat un serviciu divin şi în biserica 
unită română, care s’a sfinţit din partea capului bisericii unite, 
Mitropolitul Blajului, Dr. Vas. Suciu. 

Publicul a plecat apoi la expoziţie. 

In două săli mari ale băncii „Doina 11 din Câmpeni s’a aranjat 
o expoziţie de obiecte lucrate de industria de lemn şi de producţii 
miniere din Munţii Apuseni. N’au putut să lipsească, fireşte, 
doniţele şi ciubărele Moţilor, de toate soiurile. Din satele Cer- 
teje, Scărişoara, Neagra şi Alb ac au trimis Moţii doniţe, donir- 
cioare cu pirogravuri, şteampuri, ciubere, tulnice de brad, buciume, 
o moară în miniatură. In altă sală au fost expuse diferite soiuri 
de minerale, cristale, de prin comunele Abrud, Roşia, Buciumam, 
Baia-de-Arieş şi din Arieş. Şcoala de arte şi meserii din Zlatna 
a arătat preţioase obiecte din aragonit şi alabastru, lucrate cu 
mult gust. 

La orele 6 a avut loc şedinţa festivă a secţiunilor Astrei, Intr’o 
sală de teatru improvizată, sub preşidentia de onoare a M. S. 
Regelui Ferdinand. Cu acest prilej s’au rostit mai multe cuvântări, 
între care semnalăm pe cea a d-lui Vasile Goldiş, preşedintele 
Astrei, care a treminat cu următoarele cuvinte: 

„Craiul Munţilor doarme acum liniştit în mormântul său umbrit de 
gorunul lui Horia. Visul strămoşilor s’a împlinit. Moştenirea scumpă 
de scut a' fiinţei noastre naţionale dela Avram Iancu, Craiul Mun¬ 
ţilor, a primit-o acum Regele tuturor Românilor. Acest Rege, în fruntea 
naţiunei române întregi, se închină azi memoriei lui, iar , Asociaţiunea" 
după 63 de a[ni ai fiinţării sale azi îşi ţine cea dintâi adunare festivă 
sub preşidentia de onoare a acestui Rege viteaz şi. înţelept. Sub pu¬ 
ternicul Său scut şi al tuturor urmaşilor Săi ea îşi va îndoi energia 
pentru păstrarea pe vecie a unităţii şi libertăţii noastre naţionale prin 
puterea invincibilă a culturii". 

Discursului d-lui Goldiş ’i-a răspuns M. Sa Regele Ferdinand, 
sfârşind cu următoarea urare: 

„Ca un semn al dragostei mele pentru „Asociaţiunea tran¬ 
silvană 11 şi în amintirea acestor serbări înălţătoare, în cursul 
cărora am fost înconjuraţi cu atâta sinceră iubire şi cald entu- 
siasni, dăruiesc suma de una sută mii Lei, din care „Asocia- 
ţiunea“ să înfiinţeze un fond pe numele nostru, iar venitul să 
se întrebuinţeze pentru ajutorarea tinerimei la învăţarea me¬ 
seriilor şi a industriei casnice. 

„Din tot sufletul vă urez spor bun la muncă tl . 

Oratorul festiv al secţiunilor Asociaţiunei transilvane a fost 
simpaticul şi activul profesor universitar din Cluj d. dr. Silviu 
Dragomir, din al cărui luminos discurs tin să pun sub ochii citito¬ 
rului următoarele părţi de un deosebit interes istoric: 

...Situaţia politică a Românilor din Ardeal In criza grea din acea vreme 
nu mai deschidea perspectiva luminoasă de anul trecut. Delegaţiunea, 
care lucrase de mai multe luni în Viena, aştepta zădarnic răspunsul 
Impăratulai la petiţia din 25 Februarie 1849 şi la „urzoriile" nume¬ 
roase, prin care se cerea o soluţie. Postulatul de unire a tuturor Ro¬ 
mânilor din monarhia austriacă într’un singur corp naţional nu obţinu 
aprobarea Curţii. Ministrul Bach se pronunţase la 10 Martie împo¬ 
triva acestui program naţional; din motive de oportunitate lesne de 
înţeles amâna răspunsul aşteptat de fruntaşii români, pe cari îi ame- 
ţia totuşi cu vorbe şi promisiuni. El izbuti să tărăgăneze acest joc 
perfid dela începutul anului 1849 şi până către finele lui Iulie, când 
răspunsul său, ce echivala cu un refuz, izbi ca un fulger delegaţiunea 
română, din care făceau parte nu numai Ardeleni, ci şi Bănăţeni, Un¬ 
gureni şi Bucovineni. Câtă distanţă dela programul generaţiei de atunci 
şi până la ofranda îmbiată cu anume rezerve. „Mântuirea naţiunii ro¬ 
mâne, condiţiunea desvoltării ei de sine, a ridicării şl a existenţei ei ca 
naţiune, precum şi împlinirea chemării ei în interesul monarhiei întregi, 
prin urmare, practica punere în lucrare a principiului egalităţii de 
drept faţă de naţiunea română, într’adevăr nu stă în desbinarea ei, ci 
numai şi numai în împreunarea tuturor Românilor din monarhia au¬ 
striacă într'un singur corp, cu declararea pământului locuit de naţiunea 
română ca ţară ereditară“. La acest program Bach le răspundea: „Ro¬ 
mânii sunt ridicaţi la egală valoare şi la egale drepturi cu celelalte 
naţiuni şi prin aceasta le este garantată egala desvoltare a naţiona¬ 
lităţii lor, precum şi participarea la instituţiuni libere comune, acordate 
tuturor popoarelor din imperiu, între marginile precizate în constituţie". 
Dar delegaţia dela Viena replica cu deplină îndreptăţire, că „un asemenea 
drept va fi literă moartă pentru Români, dacă nu se vor uni toţi 
într'un singur corp naţional faţă de celelalte naţiuni conlocuitoare, 
corp cu totul independent, atât cu privire la administraţie, cât şi la 
legislativă". 

După intervenţia rusească, Curtea din Viena nu mai avea motiv a 
se teme de Românii ardeleni şi, de fapt, încurând după aceea mi¬ 
nistrul Bach, care era sigur de izbânda desăvârşită a armatelor austro- 
ruse, opri pe delegaţii noştri de a se iscăli drept reprezentanţi ai 
naţiunei române, dela care n’au primit nici un mandat. Evident, că 
ei deveniseră incomozi reacţiunei, care învălui pe tânărul Habsburg şi 
care era departe de a sublinia în dicţionarul său cuvântul de gra¬ 
titudine. 

Avram Iancu fusese ţinut în curent cu fazele acestei politici până 
către jumătatea lui Martie, când desfiinţarea comitetului prin învin¬ 
gerile generalului Bem îi luară posibilitatea de a se mai informa; 
Dar şi din cât cunoscuse până atunci manifestaţiile imperialilor în 
Ardeal şi-a putut închiega convingerea, că neamul său îşi poate "găsi 
mântuirea numai în sine însuşi, în puterea braţului său vânjos şi în 
sufleiul său eroic. Avem ştiri, cari ne îndreptăţesc a susţinea o asemenea 
afirmaţiune... Intre ele mai întâiu legăturile lui Iancu cu A. G. Golescu 

(Arapilă), vărul Goleş.'ilor, un naţ:onalist înflăcărat şi un bărbat politic, 
care avea multa experienţa politică şi un orizont mai larg decât Arde¬ 
lenii. Golescu veni către Crăciunul anului 1848 la Câmpeni, unde stete 
aproape două luni, ca oaspe al lui Iancu. In toată această vreme 
distinsul boier muntean discuta cu Craiul Munţilor sorţii de izbândă 
ai revoluţiunei române. Cunoaştem din scrisorile sale multe din pă¬ 
rerile, pe care le-a împărtăşit atunci fruntaşilor noştri. El „se amorase" 
de Iancu într’atâta, că îi descoperi planurile, ce şi-le făceau emigranţii 
entuziaşti din Muntenia. Cetindu-i corespondenţa sa din Constantinopol 
şi Paris, îi arata, că Ioan Brătianu, „comisarul nostru din Paris", cum 
spunea el, lucrează şi în interesul Românilor din Austria şi că „în 

amestecătura aceasta grozavă" trebue să se „constitue" Românismul, 

imperiul român din cele opt ţnilioane de suflete româneşti. Datoria 
lui Iancu este de a „constitua pe cei 4 milioane de Români de către 
Austria", în vreme ce Gheorghe Magheru va avea gloria să câştige 

izbânda în principate. Când scria aceste şire lui Iancu din Zlatna, Go¬ 
lescu primise tocmai ştiri dela Brătianu, că Franţa şi Englitera vor 

să silească pe Ruşi de a evacua principatele şi că, în chipul acesta, 

lesne se poate naşte o conflagraţie europeană, o amestecătură gro¬ 
zavă, din care poporul nostru poate numai profita. In fine Golescu 

aduce şi o învinuire justă politicei ardelene: „Frate Iancule! Românii 

din Ardeal sacrifică viaţa pentru naţionalitate şi ei nu caută să tri¬ 
mită oameni la Paris, Berlin, Viena, Francfort, spre a culege rodul 

ce trebue să iasă din lucrurile făcute cu sângele a mii de Români şi 

cu averea a sute de sate pustiite. Inzădar va sămâna cineva, dacă nu 
ne vom gândi şi la secerat... Acum sau niciodată putem face şi treaba 
noastră, făoănd pe aceea a altora. Astă împrejurare favorabilă jeste 
trimisă de providenţă Românismului. Să căutăm ca Eomânii murind 
pentru împărat, să moară şi pentru naţiunea sa. Precât este de în-l 

semnatate mare a avea arma în mână şi a onora cu triumfuri pe 

bravii noştri apărători, onorându-ne noi înşine, când onorăm bravura 
şi eroismul lui Iancu, pe atâta este şi până în mâna omului... spre a 
stoarce foloasele bravurei pe calea diplomatică". Asemenea sfaturi şi 
zugrăvirea unor planuri atât de măreţe vor fi impresionat profund pe 
Iancu, cel mai fanatic adept al libertăţii naţionale, care pentru noi, 
cum ne-a învăţat istoria, nu s’a putut realiza fără de realizarea integrală 
a unităţii naţionale. 

Căpitanul Ivanovici, după terminarea revoluţiei, face, în raportul său, 
următoarele constatări interesante: „Din Muntenia s’au refugiat în Ar¬ 
deal (la Iancu) insurgenţii Golescu, Ionescu, Bălăceanu, Andreianu şi 
Viţian (Racoviţă). N’am reuşit să stabilesc de cătră cine au fost trimişi în 
prefectura de aici. împreună cu prefecţii Iancu, Buteanu şi Dobra 
ei ţineau fără de teamă (unverhohlen) cuvântări împotriva armatei şi 
şi împotriva prea înaltei case imperiale". Deci Iancu, conştiu de răs¬ 
punderea care apăsa umerii generaţiei sale, împărtăşea ideile Go- 
lescului: lupta în contra Ungurilor, alături de Habsburgi, a fost o 
tactică momentană impusă de împrejurări, iar nu un principiu po- 

litic! „Nu fiţi mici la credinţă", spunea Iancu în Iunie 1849, „înşe- 
lându-vă, că noi am fi oarbe instrumente ale Camarilei şi că princi¬ 
piul nostru ar fi singur negru-galbinismul, după cum vă place a crede. 
Nu, domnilor, nul Noi suntem oamenii libertăţi! Pentru asta ne-am re¬ 
voltat, pentru asta ne-am vărsat şi suntem hotărâţi a ne vărsa sân¬ 
gele până la ultimul Român". Cine vorbeşte astfel, ştie ce vrea şi 
prin aceasta se deosebea Avram Iancu de o seamă dintre contempo¬ 
rani: el se considera instrumentul natiunei sale, pentru a cărei izbândă 
lupta. De aceea când veni la Câmpeni Nicolae Bălcescu, celălalt a- 
postol al naţionalismului, deşi recomanda o tactică imposibil de urmat, 
împăcarea cu Ungurii, fu primit cu căldură de cătră Craiul Munţilor. 
In fond crezul lor era identic: unul spunea atât de frumos în graiul 
său, ce fascina, că „până când un popor nu va exista ca naţiune, n’are 
ce face cu libertatea", ceeace Iancu se străduise a dovedi cu fapta. 
După încheierea revoluţiei Bălcescu nu pregeta a aduce eroului nostru 
prinosul său de admiraţie, caracterizând actele de vitejie ale lui 
Iancu: una din faptele cele mai minunate ale acestui minunat .al 
XlX-lea veac. Dar şi Avram Iancu trebui să-şi întipărească atunci 
adâncul sens al adevărului rostit de Bălcescu, cu intuiţia unui profet: 
„Garanţia cea mai temeinică a nationalitatii Românilor din Transilvania 
stă în libertatea Munteniei şi Moldovei". El trase liniile programului 
politic, pentru a cărui realizare Maiestatea Voastră, Sire, afi tras sabia 
vitejească, pentru ca, prin eroismul şi jertfa de nesfârşită măreţie a 
ostaşului român, să desăvârşiţi opera generafiunilor mari ale neamu¬ 
lui românesc. 

Câtă dreptate avea Eudoxie Hurmuzaki, farul luminos al fraţilor 
bucovineni, să fixeze, la sfârşitul anului 1849, următorul bilanţ: „Din 
parte-mi, chiar deşi ultima mişcare a Românilor nu ar fi avut alt spor, 
eu totuş aş binecuvânta apropierea duhurilor, unirea inimilor, frăţie¬ 
tatea caracterurilor, solidaritatea soartei, combucurarea şi compătimirea 
unuia cu totii şi a tuturor cu unu, care au izvorât din acea mişcare şi 
prin care răslătitul trup al naţiunii noastre, fără îndoială, s’au îndesit 
şi s’au închegat". Relaţiile lui Iancu cu Golescu, Bălcescu, dragostea sa 
pentru Racovită, nepotul Goleştilor, care s’a luptat în legiunea lui 
Iancu, şi entuziasmul, cu care îi dădea ştiri din Moldova, Nicolae Io- 
nescu, care a petrecut vre-o trei săptămâni în tabăra lui Iancu dela 
Câmpeni, dovedesc, de fapt, această apropiere a duhurilor şi unire a 
inimilor româneşti. 

Odată cu înaintarea armatei ausîro-ruse, regiunile româneşti din Ar¬ 
deal, cari au stat aproape o jumătate de an sub ocupaţia ungurească, 
se umpleau din nou de viată. Oamenii se întorceau, rând pe rând', 
în satele pustiite şi părăsite, dornici de o viată nouă şi plini de nă¬ 
dejdi pentru un viitor mai fericit. Mai ales intelectualii români, cari 
au suferit nespus de mult, se bucurau de zorile libertăţii făgăduite. 
Iancu, înconjurat de cele opt tabere de Moţi, vedea că Ungurii nu-i 
mai pot smulge izbânda stăruinţei eroice. Cordonul din Munţii Apuseni 
rezistase în mod strălucit. In 8 August Nicolae Bălăşescu îi scria din 

Sibiu: „Frate Iancule! Generalul Liiders m’a invitat să te înştiinţez, 
că în zilele apropiate soseşte la Alba-Iulia. Nu uita să te prezinţi la el 
cu câţiva flăcăi aleşi. Vei primi dela dânsul şi câteva daruri. Frafcg, 
bine să grijeşti, nu cumva să-ţi pătezi numele, pe care ti l-ai creat. 
Noi privim la tine, ca Ia soarele de miazăzi", Iancu se prezintă în 
Orăştie, împreună cu Axente şi cu tribunul Szentivani, generalului Liiders, 
care ştiu să aprecieze, în cuvinte elogioase, serviciile aduse cauzei de 
cătră Românii din Munţi- In raportul prezentat Ţarului Nicolae, ge¬ 
neralul rus zugrăveşte pe Iancu în modul următor: 

„Iancu, sufletul mişcării româneşti, a cucerit netărmuita încredere 
şi dragoste a poporului său. Ori unde se arătâ, îl primea cu entuziasm; 
toate privirile se îndreptau cătră dânsul şi naţiunea română în el 
vedea pe eroul şi ocrotitorul său". 

Iancu mai (inu taberile sale adunate până cătră sfârşitul lui August 
1849. In 22 August el trimise doi delegaţi la comandamentul din Cluj, 
pentru a-1 anunţa, că e gata să-şi demită oamenii, dupăce duşmanul a 
fost înfrânt. Ofiţerii austriaci din oraşele ardelene, instigaţi de Saşi 
şi de Unguri, începură a lua o atitudine tot mai duşmănoasă faţă de 
Români şi denunţurile lor răutăcioase sporeau în măsura, în care cetele 
înarmate refuzau a depune armele în mâssă, ca şi când ar fi fost 
învinşi. Iancu se duse la Sibiu de două ori să protesteze şi numai după 
ce văzu, că o rezistenţă faţă de reaua credinţă a clevetitorilor nu mai 
are nici un rost, dete poruncă oamenilor săi să prezinte armele 
comisiilor, cari le adunau din comună în comună. 

Prin urmare, îndată după revenirea Austriacilor îl izbi pe Iancu in¬ 
gratitudinea lor. In loc de a aprecia după cuviinţă jertfele aduse de 
Români, îi tratau din nou cu neîncredere şi în loc de-a răsplăti cre¬ 
dinţa lor, comitetul naţional fu desfiinţat şi ţoale măsurile de represiune, 
care se luară, fură aplicate şi în contra noastră. Abia câţiva din funcţio¬ 
narii instalaţi pe la numeroasele administraţii fură recrutaţi dintre 
Români şi nimic, absolut nimic, nici o măsură, nici o lege, nici măcar o 
făgăduinţă vagă nu mai dădea vre-o nădejde fruntaşilor români, că 
lucrurile se vor schimba în spre mai bine. Nici delegaţia dela Viena, 
a cărei conducere o luase Ion Maiorescu, nu mai primi vre-un răs¬ 
puns favorabil. Ba după ce se întoarse Şaguna acasă, fruntaşii români 
deveniră incomozi pentru noul regim, care plutea în apele reacţiunei 
celei mai negre. 

Lovitura straşnică primită de poporul său nu l durea pe nimeni mai 
mult, ca pe dânsul. Cum încrederea în eroul naţional nu dispăruse, 
de câte-ori o nouă desiluzie încerca pe fruntaşi ori pe popor, privirile 
tuturor se aţinteau, iarăşi, spre munţi: 

— Ce face Iancu? 

— Ce spune Iancu? 

Dar Iancu nu mai putea să ajute poporului său. Biurocraţii reac¬ 
ţionari îi păzeau fiecare pas: Se temeau de el. In Decembrie 1849 fu 
chiar arestat în piaţa Hălmagiulul, dar poporul adunat în număr mare 
îl eliberează. Nici călătoria, pe care o făcu la Viena, la începutul 

anului 1850, pentru a se prezenta împăratului, nu amelioră situaţia po¬ 
litică. Iancu fu primit cu amabilitate din partea lui Francisc Iosif, a 
cărui privire odihni pentru moment asupra chipului frumos al inimosului 
Moţ. Dar tânărul împarat stetea atunci prea mult sub înrâurirea cercurilor 
reacţionare. 

Atitudinea, pe care o avu Avram Iancu, în chestia decoraţiilor, cu 
prilejul ultimei petreceri în Viena, ne desveleşte un colţ din sufletul său. 
Ţarul Rusiei, la propunerea generalului Luders, decorase pe câţiva 
din foştii prefecţi ai legiunilor, între cari, fireşte, şi pe Avram Iancu. 
Aflând aceasta, guvernul austriac se grăbi a distribui şi el decoraţii pe 
seama fruntaşilor români. Dar nu toţi primiră distincţiile oferite. Mai 
ales refuzul lui Iancu făcu sensaţie. Poliţia din Viena interveni atunci 
şi-l invită să spună motivele, cari îl determină a nu primi decoraţiunea. 
Iancu dictă într’un proces verbal declaraţiunea sa motivată. Se pare, 
că poliţia nu îndrăznea să prezinte ministerului acest proces verbal. 
II chemă încă odată, învitându-1 să se pronunţe scurt, fără motivare, că 
primeşte decoraţia sau ba. Iancu răspunse: ba. In Februarie 1851 Iancu 
se duse, din proprie iniţiativă, la poliţie şi spuse, că persistă pe lângă 
cea dintâiu declaraţie, pentrucă cum ne informează Bărnuţiur „să nu 
socotească cineva, că nu primeşte crucea, fiindcă nu s’ar zice onorat pe 
sine şi ar dispreţul darul împărătesc, ci numai din cauză, că vrea ca 
mai întâiu să se decoreze naţiunea sa cu îndeplinirea promisiunilor". 
Peste câteva zile, poftit de poliţie, Iancu plecă acasă, unde avea să 
primească lovitura cea mai straşnică prin nedreptatea, care se pre¬ 
gătea Moţilor. Când se făcu conscripţiunea cadastrală, vre-o 20 co¬ 
mune ale Moţilor cerură ca proprietatea unor păduri din munţi, de¬ 
ţinute pe nedrept de fisc, să se treacă pe numele lor. Iancu le luă 
apărarea şi ca advocat se strădui a le câştiga dreptate. Dar când 
administraţia aplică violenţă, Moţii protestară furtunos. Acest proces 
îi macină, încetul cu încetul, energia, iar când tribunii săi cei nfai 
viteji: Mihaiu Andreica şi Nicolae Corcheş fură arestaţi, o adâncă amă- 
mărăciune îi copleşi sufletul. 

Călătoria împăratului Francisc Iosif în Munţii Apuseni, în vara 
anului 1852, acceleră desnodământul fatal, iar arestarea şi insultele 
primite în temniţă făcură să izbucnească boala cu toată puterea. 

După d. Dragomir a luat cuvântul Mitropolitul Primat Dr. 
Miroti Cristea, rostind următoarea inimoasă cuvântare: 

Dintre tcfate ţinuturile şi dintre toţi „codrii verzi de brad şi câm¬ 
purile de mătase" ale pitorescului nostru Ardeal, „Munţii Apuseni" 
merită în cea mai largă măsură întreaga luare aminte a poporului român 
şi a cercurilor lui conducătoare, căci în timpul de grea cumpănă şi 
apăsare, de aici, din sufletul neprihănit al ţăranilor acestor istorici munţi 
a izbucnit ca apa dintr’un isvor cristalin de munte conştiinţa naţională 
multe veacuri înăbuşită, de aici s’a pornit cu elementare forţe fur¬ 
tuna, care a adus Românilor de dincoace de Carpaţi tablele legei, scrise 
nu cu slove slabe pe lespezi trecătoare, cl săpate adânc în inima tuturor 

Românilor de faptele glorioase ale mucenicilor, ieşiţi din sânul acestor 
munţi şi crescuţi în atmosfera curată a sufletului iubiţilor noştri Moţi, 
pilde strălucite şi neîntrecute de jertfă pentru glia strămoşească, pentru 
Ţară şi românism. 

Demnitatea de neam a Românilor ardeleni nicăieri şi nici odată 
n’a fost ridicată la o înălţime mai mare, ca prin sabia lui Iancu £i 
prin bravura ostaşilor săi. Iancu a întărit aceşti munţi, nu cu ziduri, 
ci cu entuziasmul fiilor săi, într’o cetate neînvinsă a românismului, 
căruia i-a dat hrană continuă întărind pe toţi în nădejdea unor zile 
mai bune, de deplină libertate, şi în conştiinţa naţională, care a creiat 
România întregită, unirea neamului. 

Viaţa lui Iancu şi a soţilor săi în munca de desrobire a fraţilor va 
ramânea pentru toate generaţiile viitoare o pildă de vecinică recuno¬ 
ştinţă. 

Biserica română din ţară nu numai ia din tot sufletul parte la 
aceste festive manifestări de generală recunoştinţă, ci şi cu multă mândrie. 
fiind conştie ca ea a crescut poporul în duhul care să inspire pe 
aceşti eroi. Şi de aceea tocmai zilele şi faptele lui Iancu au cristalizat 
cunoscuta deviză: „Preoţi cu crucea în frunte, căci oastea e creştină". 

Acestui adevăr istoric îi da glas gura poporului în semnificativele 
versuri v 

Sus pe vârful muntelui. 

In cetatea tancului, 

De trei zile ,' de trei nopţi, 

Cânt-o sută de preoţi: 

Şi se roagă şi se în-hină 
Pentru tabăra română. 

Ba mai mult, preoţii nu numai s’au închinat, ci nu s’au substras—> 
în acele zile atât de sărace în conducători pricepuţi şi specialişti — 
nici dela participarea activă în luptele lui Iancu, aducând jertfe în¬ 
semnate şi subliniând şi prin faptele lor şi ale cdlegilor lor din alte 
timpuri şi alte părţi adevărul că „crucea şi spada" au susţinut neamul 
şi i-au întemeiat Ţara de azi. 

Poate că Dumnezeu va produce cu timpul şi minunea ca „spada" 
să fie înlocuită cu alte mijloace umanitare, cari să rezolve confliqtele 
dintre popoare şi Ţări şi să întrupeze în viaţa popoarelor dreptatea cu 
toate virtuţile şi consecinţele ei. 

Dar „crucea", semnul jertfei pentru binele obştesc, trebuie să ră¬ 
mână în viaţa poporului român şi pe viitor, şi ea vă rămânea în veci 
simbolul şi mijlocul cel mai efectiv pentru a îndrepta neamul pe căile 
adevăratei civilizaţii şi a unui statornic progres şi pentru crearea de 
eroi, cari să garanteze existenţa neamului. 

Ca purtător al acestei cruci creştineşti şi româneşti, găsesc în aceste 
sărbătoreşti clipe că ar fi inutile şi alte asemenea festivităţi, dacă 
în faţa mormântului şi a memoriei lui Iancu şi a faptelor sale reînviate 
de atâţia distinşi oratori, precum şi în faţa Majestăţii Sale Regelui 


www.dacoromanica.ro 


447 


Ferdinand, care cu jertfele mari ale credinciosului Sâu popor, şi-a croit 
însuş titlul de Rege al tuturor Românilor şl în faţa celei mai iubite 
Regine, care ne-a fost şi este un înger păzitor al destinelor României, 
nu ne-am face examinarea şi mărturisirea propriului nostru suflet, con¬ 
statând, întrucât suntem vrednici de moştenirea lui Iancu şi a semenilor 



Dr. Miron Cristea, mitropolit-primat şi patriarch al României, 
azi membru al înaltei Regenţe. 

săi, mucenici ai cauzei naţionale şi premergători ai întregirii neamului. 

Desigur, nepoţii în eroism ai lui Iancu, cari s’au jertfit pentru între¬ 
girea neamului, au fost vrednici de memoria liii; şi pot cu vrednicie 
dormi somnul de veci alături de ţărâna lui şi de gorunul lui Horia. Ei 
au eliberat pământul robit, ridicând sus steagul libertăţii şi dând avânt 
vieţii româneşti cu toate comorile ei sufleteşti. Rezultatul e uriaş, căci— 


www.dacoromanica.ro 



448 


după vorba Sfintei Scripturi — „Ce folos de ara dobândi lumea în¬ 
treagă şi ne-am pierde sufletul". Călăuzit de acest suflet, Ardealul ro¬ 
mânesc face progrese lăudabile, cari vor deveni tot mai evidente indată 
ce numeroasele şcoale şi aşezăminte de cultură vor putea da numărul 
cerut de muncitori destoinici în agrul culturii naţionale şi al muncii sociale 
şi economice, cari îi aşteaptă cu nerăbdare. 

Graţie legilor de unificare, graţie legii agrare şi voinţei de muncă 
a poporului, devenit stăpân pe ţara sa, şi siluaţiunea materială a popo¬ 
rului român din Ardeal s’a întărit mult. Şi această întărire ar fi pro¬ 
gresat cu paşi mai hotărîţi, dacă atâţia nepoţi nevrednici ai lui Iancu, 
fără suflet şi fără Dumnezeu, nu ar fi preferat, necinstind memoria lui 
Iancu şi a tuturor mucenicilor unirii neamului, îmbogăţirea proprie pe 
socoteala celor mai vitale interese ale neamului şi în favorul celorce 
totdeauna ne-au dorit pierirea, iar nu binele. 

In deosebi ni se cerneşte sufletul de îngrijorare când 'în faţa me¬ 
moriei eroului, care a fost ,,Craiul munţilor" şi apărătorul gliei stră¬ 
moşeşti şi a tuturor bogăţiilor ţării, trebuie să constatăm că în multe 
părţi ale ţârii bogăţiile mai mari au ajuns, pe uşor şi aproape în în¬ 
tregime pe mâni străine şi de neam, şl de ţară şi de sufletul ei.' 

Codrii seculari şi romantici, cari ne-au adăpostit strămoşii şi ne-au 
salvat sufletul neamului, în lipsă de cooperative naţionale, se exploatează 
de întregi colonii neromâneşti, din alte ţări, cari au dat la ţinuturi 
întregi un caracter înstrăinat din toate punctele de vedere. 

Pe această cale în era românească viaţa neromânească s’a întărit 
în multe ţinuturi cu paşi uriaşi şi nu la minorităţile băştinaşe ale ţării, 
cu cari împreună împărţim bucuros pământul şi bunătăţile lui şi cu 
cari voim a trăi în frăţească armonie, şi la bine şi la rău, ci oameni 
venetici din toată lumea găsesc la noi neturburaţi teren cald de a ne 
duce belşugul acolo unde le-o fi şi sufletul. 

In faţa acestei situaţii buciumul Moţilor trebuie să repete pentru 
toată ţara tot mai des şi mai intensiv refrenul lor: 

Mânji noştri de-aur plini. 

Iar noi slugi pe la străini. 

Acest memento, care a rămas tot actual, cere grabnice remedii. Şi 
nu există un singur român cu inimă şi cu ochi observatori, care să nu 
simtă că această situaţie înăbuşă în ţinuturi întregi viaţa poporului au¬ 
tohton şi prezintă pericolul grav care culminează intr’un început de a 
se înstrăina şi sufletul ţării. Iată pentruce cea mai patriotică dato- 
rinţă ne cere a găsi momente pentru signalizarea răului. 

Desigur probleme multiple şi grele bat la poarta vieţii noastre pu¬ 
blice, aşteptând dela cei de sus rezolvirea. Aceştia însă, oricari ar fi 
ei şi oricât de bune intenţii şl oricât de largă bunăvoinţă ar avea, nu 
sunt în stare a le cuprinde singuri toate. Mântuirea poate veni numai 
dacă toţi câţi au cădere şi răspundere întru împlinirea! poruncilof de sus, 
fie mic, fie mare, vor fi la locul lor, stârpind şi îndreptând incorectităţile 
şi relele, slujind neamului, iar nu lui Mamona. 

Dea cerul ca festivităţile acestor zile şi memoria faptelor măreţe ale 
înaintaşilor, reîmprospătate, sa răscolească conştiinţa tuturor, îndreptând 
munca, faptele şi energia tuturor in alvia care sa reverse tot belşugul 
ţarii asupra aşezămintelor ei, chemate a consolida, întări şi conduce 
scumpa ţară românească spre ţinta istoricei sale mzniri. 

Amin. 

In numele bisericei unite române a vorbit I. P. S. Sa Mitro¬ 
politul Blajului, dr. Vasile Suciu, care şi-a încheiat cuvântarea 
cu următoarele cuvinte: 

„Acum sunt 26 ani, tinerimea româna din Ardeal depusese pe mor¬ 
mântul lui Avram Iancu o cunună de lauri cu o panglică de tricolor 
naţional, cu inscripţia: „Dormi in pace! Noi veghiăm “. Iar eu, in nu¬ 
mele bisericii româneşti unite, nu doresc altceva, mare suflet, iubitor 
de neam, decât ca credinţa mea în generaţiile, cari îţi vor urma pilda, 
să nu fie numai o credinţă, o închipuire, ci o realitate". 

Ca sol al Basarabiei a rostit un simtit discurs arhiepiscopul 
Gurie al Chişinaului, din care reproducem următoarele cuvinte 
spuse cu mult înţeles: 

„Desnadejdea de a vedea naţia română câştigându-şi drepturile ei, 
această stare sufletească îi pricinuia mari dureri lui Iancu în viaţă şi 
neliniştit a rămas sufletul lui şi după moarte. 

„Preasfinţiilor Stăpâni, cari avem putere de a lega şi deslega păca- 
catele oamenilor! Sa luăm în considerare vremurile şi împrejurările grele 
din viaţa eroului nostru şi astăzi să-l deslegăm de aceasta greşala. când 
vedem că idealul — libertatea naţiunei şi unirea Românismului — s’a în¬ 
făptuit şi să zicem: „Frate Iancule, Regele Moţilor, linişteşte-te, 
dormi în pace, Ferdinand I, Regele ţăranilor români, a rupt lanţurile 
robiei, a eliberat nu numai pe Transilvăneni şi pe Moţi, ci şi pe 
Bucovineni şi pe Basarabeni. Şi toţi Românii cu însufleţire cântă unirea 
şi libertatea şi plini de devotament către Tron şi Dinastie strigă: Trăiască 
Regele Ferdinand, trăiască Regina noastră Maria, trăiască Dinastia 1“ 

Dirt partea Academiei române a vorbit d. Octavian Goga, fost 
ministru, care spune, între altele, cu talentul său recunoscut, 
următoarele: 

„La adunarea de pe Câmpul Libertăţii în 3/15 Maiu, la Blaj, Iancu 
a venit în fruntea Moţilor organizaţi militareşte, gata să înfrângă orice 
val inoportun de cuminţenie iobăgească. Peste capul episcopului Lemeni 
şi al canonicilor lui supuşi stăpânirei ungureşti, sarcasmul lui a plesnit 
ca un bici de foc. Dincolo de îngrijorarea căpeteniilor circumspecte, 
tribunul dela Câmpeni radia tinereţe, nervi şi optimism. Prin el a primit 
mişcarea noastră nota vitejiei şi romantismul de epopeie. In sfatul con¬ 
ducătorilor Iancu şi-a impus pecetea lui definitivă. înalta prevedere 
politică a lui Şaguna şi cumpătul diplomatic al înţeleptului arhiereu, 
unite cu viziunea istorică a lui Simeon Barnuţiu, se complectau admirabil 
cu acest om de acţiune, care în comitetul dela Sibiu, într’o memorabilă 

:» 

şedinţă, prelungita de calcule şi temeri, a taiat scurt discuţiile savante:— 
Domnilor, vorbiţi înainte, eu plec în munţi şi fac revoluţie! 

„Ce a urmat se ştie, e prima noastră afirmare a ideii de libertate 
politică, cea dintâi campanie ostăşeasca în răsboiul de neatârnare. 
Advocatul Avram Iancu a pledat cu sabia în mână cauza românismului. 
Prefectul de lănceri întors între Moţii lui s’a dovedit un strălucit şef 
militar Ca împinşi de o chemare magică, i-au roit împreejur ciubărarii 
şi ciobanii din văile Crişului şi ale Arieşului“. 

Şi mai departe, vorbind de vizita tânărului împarat Franz- 
Iosij făcută în ţara Moţilor la 1852, când Avram Iancu a refuzat 
să iasă în faţa lui şi să-l salute, Oct. Goga se exprimă astfel: 

, In faţa casei cu şindile dela Vidra nu aştepta decât tatăl eroului, în- 
tinzând un pahar de vin oaspelui cu un gest liniştit de politeţă patriar¬ 
hala. Avram Iancu pregătise acest gest de mişcătoare ironie şi se afun¬ 
dase în codru ca un vultur cu aripile zdrobite, aruncând prietinilor săi 
sentinţa lapidară ca un dicton biblic: — Toate sunt înzadar, un nebun şi 
cu un mincinos nu se pot înţelege... 

„De aici înainte o singură data l-au mai putut urni din pasivitatea lui. 
In năzuinţa de a-şi crea un acord cu împrejurările, conducătorii poli¬ 
ticei ardelene au făcut totul ca sa curme protestarea solitarului din 
Munţii apuseni, care împrăştia sugestiuni neplăcute Burgului dela Viena. 
S’au dus deci la dânsul, l-au acoperit de mustrări, i-au insinuat ca 
confundă binele public cu rosturile lui şi cu puterea l-an dus la Sibiu. 
Iancu târît le-a ascultat argumentele, le-a primit programul. Cine ştie 
ce prăvăliri surde se sbăteau în tacerea lui? O mare bucurie îi însenina 
pe toţi la gândul că actul de sumisiune a tigrului îmblânzit va avea o 
reală contravaloare politică. 0 delegaţie de fiuntaşi l’a dus la principele 
Schwarzenberg, guvernatorul Ardealului, care i-a strâns mâna cu satis¬ 
facţie şi l-a poftit zâmbitor sa şadă: — Also, ivns wollen die Rtttnănen? 
Iancu, ca la lumina unui fulger, va fi văzut atunci toată fatalitatea unei 
istorii milenare. A zâmbit şi el prinţului şi a răspund cu ochii rătăciţi:— 
Serenissime, o academic de drept la Sibiu şi o baie de vapori la 
Vidra! 

..în clipa acea a înebunit Avram Iancu!" 

D. Dr. I 'asile Gheorghiu a vorbit ultimul în numele „Asocia- 
ţiunei bucovinene pentru literatura şi cultura română". Cu aceasta 
s’a terminat şedinţa festiva a Astrei. Suveranii s’au întreţinut 
cât-va timp cu cei prezenţi, apoi s’au retras. 

La orele 9 seara, s’a reprezentat în acelaş pavilion impro¬ 
vizat piesa teatrală în 5 acte: Doamna Munţilor, episod istoric 
din revoluţia dela 1848, piesa în versuri de d. /. U. Soricu, fost 
deputat şi actual senator, in faţa familiei regale şi a celorlalţi 
oaspeţi. Piesa a fost jucată cm talent de artişti ai Teatrului Na¬ 
ţional dirt Bucureşti, conduşi de d. Soream, rolul principal 

fiind încredinţat d-nei Olimpia Bârsan dela Teatrul Naţional 
din Cluj. 

In ziua de Luni, 1 Septembre, la orele 8 dimineaţa, au pornit 
pelerinii, care cu automobile (până la Vidra de sus) care 
călare, care pe jos — la muntele Găina, unde se ţine în fiecare 
an vestitul „Târg dela Găina". La sosire pe vârful muntelui, 
unde se desfăşoară o privelişte pitorească de neuitat, a dat 
onorurile militare batalionul 5 de vânători de munte. 

La ora 11 1/2 s’a ţinut un serviciu bisericesc, oficiat de I. P. 
S. Sa Mitropolitul Primat, asistat de P. S. Sa Episcopul Ni- 
colae al Clujului. S’a sfinţit o cruce comemorativă, operă a 
sculptorului Măţâuanu. 

Batalionului de vânători de munte din Abrud i s’a conferit 
numele „Avram Iancu“. 

Al. S. Regele a rostit cu acest prilej următoarea cuvântare: 

Ostaşi, 

Cinstea care vi se face astăzi, când batalionul d-voastrâ ca¬ 
pătă numele celui mai mare erou naţional, trebuie să vă umple 
sufletele de mândrie. 

Sunt sigur că veţi şti să purtaţi cu demnitate numele acestui 
erou, care trebue să vă fie un continuu îndemn spre fapte mari 
şi frumoase. Am avut şi voi avea totdeauna cea mai mare încre¬ 
dere în armata noastră, care prin faptele ei de arme şi prin su¬ 
fletul măreţ ce o animează, a ştiut să câştige respectul întregei 
lumi. 

Vă felicit pentru onoarea ce vi s’a făcut şi sunt sigur că veţi 
purta cu cinste numele marelui Avram lancu. 

Cuvântarea M. S. Regelui a fost acoperită de interminabile 
aplau&e şi urale, după care s’a dat citiTe de către d. general 
Mărdărescu, ministrul de răsboiu, decretului regal în această pri¬ 
vinţă. 

După dejunul luat în corturile instalate pe platou s’au în¬ 
cins câteva dansuri naţionale. La o horă uriaşă a luat parte 
şi familia regală, împreună cu admiralul Beattg — spre bucuria 
generală. (Vezi ilustraţia dela pag. 452). 

La ora 2 a urmat coborârea cu caii. La ora 4 a fost mulţimea 
oaspeţilor in faţa casei lui Avram lancu. S’a început Sfinţirea 
casei lui lancu şi inaugurarea muzeului naţional „Avram lancu". 
Serviciul divin a fost oficiat din partea P. S. S. Episcopului 

Nicolae al Clujului, Vadului şi Feleacului, care a rostit şi 6 
cuvântare. 

Ziua de Mărfi, 2 Septembre, a fost ultima zi a serbărilor, Ja 
Cluj, unde familia regala a sosit la orele 10> 3 dimineaţa. După 
trecerea în revista a companiei de onoare, Suveranii au plecat 
spre sala festivă a prefecturei, unde au fost întâmpinaţi de 
delegaţiunile tuturor confesiunilor, a corpului consular, a dife¬ 
ritelor autorităţi şi societăţi culturale. 

La ora 12 s’au adunat cu toţii în faţa Teatrului Naţional, lângă 
locul rezervat pentru ridicarea statuii lui Avram Iancu. După un 



Mult regretatul Rege Ferdinand jucând hora in vârful muntelui 
Gm'nit, In ziua de i Septembre 1924, cu ocazia serbărei a 100 de 
ani dela naşterea lui Avram lancu. 

serviciu divin, oficiat de I. P. S. Sa Mitrop. Primat, încunjurat 
de I. P. S. S. Mitrop. Ardealului, de I. P. S. S. Arhiepiscopul Chi- 
şinaului, P. S. S. Episc. Clujului, P. S. S. Episc. Armatei şi de 
înaltul cler, d. ministru al cultelor şi al artelor, Alex. Lapedatu, 
a rostit următorul mişcător discurs: 

Aţi binevoit, Sire, să hotărâţi ca măreţele serbări naţionale pentru 
comemorarea centenarului naşterii lui Avram Iancu sa se încheie aci, la 
Cluj, cu anumite acte festive, printre cari şi acel săvârşit acum — un 
serviciu divin pe locul unde urmează să se înalţe monumentul prin 
care prima generaţie a României întregite ţine să-l lase celor viitoare 
ca dovadă neperitoare, nu numai a sentimentelor sale de admiraţie 
pentru memoria marelui Erou, dar şi a puterii sale de qreaţiune, artistică. 

ce priveşte întruchiparea, in bronz sau marmoră, a figurei lui ideale şi 
simbolizarea, în acelaş fel, a faptelor sale eroice. 

In oraşul acesta deci, unde, dela Unire încoace, se concentrează 
cele maî vrednice şi lăudabile silinţe de a se întemeia un centru de in¬ 
tensă viaţa culturala românească, printre monumentele destinate a afirma 
în chip material şi plastic acâst nou caracter al Clujului, va fi şi monu- 
mentrul aceluia ce prin acţiunea sa istorică a impus neamului nostru de 
dincoace de Carpaţi un scop mai direct, mai precis şi mai eficace al 
revendicărilor sale naţionale, al aceluia ce a întrevăzut. încă dela 
început, de oând posibilităţile restaurării dominaţiunei române în Tran¬ 
silvania se arătara ca realizabile,, a întrevăzut, zic. importanţa acestei 
străvechi cetăţi ca centru de viaţă româneasca. Qa?i lui i se atribue şi 
cuvintele: Până nu vom trage brazdă peste Cluj, nu vom putea domina 
Transilvania. 

Ori brazda aceasta s’a tras. nu cu plugul, ci cu sabia, aşa cum era 
încredinţat că trebue sa facă Avram Iancu. Dominaţiunea româneasca în 
Transilvania a fost restatornicita. după aproape o mie de ani dela abo¬ 
lirea ei. Şi odata cu ea s’a întemeiat şi aceea ce poate da caracter spe¬ 
cific acestei dominaţiuni — noua viaţa culturala româneasca, care pul¬ 
sează cu elementara vigoare în toate părţile organismului naţional. O 
seamă întreaga de lucrări şi opere se fac şi se iniţiază pentru a servi, 
ca mijloace, scopurilor acestei noui vieţi, sprijinite, unele, de intere¬ 
sele superioare şi morale ale întreg Românismului. 

După monumentala catedrala în curs de zidire, consacrata Adormirei 
Maicei Domnului, ziua de aniversare a intrării oştilor române in rasboiul 
pentru întregirea Neamului, după acest templu menit să preamărească 
glo/ia lui Ştefan cel Mare. ctitorul Episcopiei Vadului, şi mirele act al 
unităţii noastre naţionale, — se va ridica aci, chiar la umbra dumne- 
zeescului lacaş al credinţei noastre străbune, un alt monument, menit 
sa preamărească virtuţile şi jertfele prin cari poporul nostru a putut 
rezista deasupra tuturor celorlalte şi pe toţi acei cari, în decursul tim¬ 
purilor, au ştiut să dea expresie concretă, eroica, acestor virtuţi şi 
jertfe şi în fruntea cărora stă, negreşit, legendarul Craiu al Munţilor, 
Avram Iancu. Căci aceasta este, Sire, permiteţi-mi să o spun. în con¬ 
cepţia Majestaţii Voastre, monumentul ce va să se ridice pe locul ho¬ 
tărât, — monumentul virtuţilor şi jertfelor poporului ardelean, a tuturor 
celor ce au luptat în numele lui pentru îndeplinirea idealului naţional, 
deplin şi veşnic, ajuns astazi. 

Apropierea celor două monumente de cari vorbesc are de sigur şi 
un sens simbolic. Prin credinţa creştină şi prin rezistenţa eroica şi-a 
pastrat neamul nostru din aceste părţi mai ameninţate decât toate, fiinţa 
sa naţională, ca să poată ieşi, după veacuri de robie, la limanul bi¬ 
ruitor al vremurilor noastre. întreg, nealterat în toate calităţile funda¬ 
mentale ale sufletului său. Lor deci, credinţei şi eroismului trebuesc să se 
închine cele dintâiu monumente ale dominaţiunei româneşti în acest 
oraş şi să fie prin apropierea lor unul de altul un simbol, un memento, 
pentru cei viitori că numai cultivând mai departe credinţa şi virtuţile 

străbune, va putea naţia aceasta să îndeplinească pana la capat mi¬ 
siunea sa istorică. 

Acesta este şi trebue să fie înţelesul moral şi naţional al monumen¬ 
tului pe care poporul întreg, în frunte cu gloriosul său Rege, îşi ia, 
prin actul săvârşit aci, angajamentul solemn de a-1 ridica cu prilejul 
comemorării centenarului naşterii marelui Erou al Munţilor, monument, 
în care chipul lui, tânăr şi frumos de zeu al răsboiului nostru de acum 
optzeci de ani aproape, va apare în acea minunată atitudine de viteaz, 
de erou, pe care o purtăm cu toţii în suflete şi pe care o vom avea 
sub ochii noştri, ca un exemplu viu de recunoştinţă şi admiraţiune pe 
care naţiunile ştiu să o arate şi în acest fel celor mari şi nemuritori ai lor. 

Garanţie pentru înfăptuirea cât mai curând a acestui monument ne 
este modul strălucit în care poporul românesc întreg. într’o desăvârşită 
unitate şi solidaritate de simţăminte, a ţinut sa se facă pomenirea la care 
am participat şi mai presus de toate faptul ca Majestatea Voastră, Sire, 
cu aceeaşi mare iubire şi înţelegere pentru ţară şi neamul acesta, cu 
care aţi binevoit să patronaţi toate actele mari şi solemne ale vieţii 
noastre naţionale, ţineţi să patronaţi şi opera aceasta. 

Cu urarea fierbinte ca odată cu sfinţirea celei mai monumentale ca¬ 
tedrale din Transilvania a legii creştine ortodoxe, să se facă şi des- 
velirea monumentului proiectat, vă rog, Domnilor, să strigăm din toata 
inima: 

Trăiască Majestatea Sa Regele 1 Trăiască Dinastia! Trăiască Româniat 

Cu această ocazie a mai vorbit, în numele comitetului de iniţia¬ 
tivă pentru ridicarea statuei, d. general inspector de armată N. 
Petala, care ’si-a terminat avântata-i cuvântare cu următoarele cu¬ 
vinte: 

„Plecându-ne cu smerenie în faţa umbrei marelui revoltat, noi, soldaţii 
de azi, înţelegem toată măsura pildei sale. Şi Regelui, care, în Ardealul 
ce-i este atât de scump, a venit să salute! memoria celui mai brav soldat 
al Ardealului, noi îi reînoim jurământul că urmaşii soldaţilor lui Avram 
Iancu vor fi deapururea cei mai credincioşi străjeri ai Tronului Regal, 
ai patriei întregite. 

„In înţelesul acesta, Sire şi Mărită Doamnă, prezentul se închina azi 
trecutului. în ceasul în care trecutul străluceşte asupra viitorului" 1 ). 

Cu aceasta s’a terminat bogatul program al serbărilor cente¬ 
narului lui Avram. Iancu, căruia i-am dat intenţionat toată des- 
voltarea cuvenită, ca să se vază că sărbătorind în chip aşa de 
măreţ memoria nemuritorului erou Avram Iancu, poporul nostru 
a ştiut să se ridice pe el însuşi în stima publică a străinătăţii. 


1) Vezi revista Transilvania din Sibiu (Septembre 1924). 

CAPITOLUL XXXX. 

BISERICA ŞI ŞCOALA IN MUNŢII APUSENI 

A vorbi despre aceste două instituţii, care se pierd în negura 
trecutului poporului românesc din Munţii Apuseni, contopindu-se 
cea dintâiu, adică biserica, cu însăşi plămădirea fiinţei noastre na¬ 
ţionale, iar cea de a doua, şcoala, răsărind în cursul veacurilor ca 
cea mai aleasă floare a sufletului românesc, însemnează a depăna 
în lacrimi şi suspine, în umiliri şi mucenicie, dar nici-odată în ru¬ 
şine, viaţa sufletească a Moţilor, cari ’şi-au iubit legea strămo- 
şiască şi limba străbunilor mai mult decât ori-ce bun pământesc. 

Deşi literatura noastră istorică a realizat în ultimul timp pro¬ 
grese însemnate, totuşi nu avem încă o lucrare care să ilustreze în 
lumina adevărului istoric întreg trecutul bisericii şi şcolii româ¬ 
neşti din ţara Moţilor, unde au luat naştere cele mai hotărîtoare 
şi mai dramatice mişcări naţionale. Monografiile istorice, cari se 
vor scrie, vor descoperi desigur în trecutul acestor două instituţiuni 
fapte, care, înlănţuite cu mişcările naţionale ale lui Horia şi Avram 
lancu, vor da complexul năzuinţelor unui popor, care mai presus 
de ori-ce a înţeles să-şi câştige dreptul la libertatea întregei sale 
fiinţe sufleteşti şi morale. 

Din studiul şi cercetările făcute de mine tot ceea-ce pot să con¬ 
stat este că Moţii, în tot trecutul lor sbuciumat, s’au grupat, cum 
voiu dovedi, cu o dragoste fără pereche în jurul bisericii şi şcolii, 
singurele paveze ale credinţei şi limbei lor strămoşeşti. 

Biserica. — In primele capitole ale volumului de faţă am arătat 
că poporul român de azi s’a format aici din amestecul Dacilor cu 
coloniştii romani aduşi în Munţii Apuseni ca ostaşi, ca minieri şi 
funcţionari administrativi, atât de către împăratul Traian, cât şi 
de urmaşii săi. 

Printre aceşti colonişti erau foarte mujţi din părţile răsăritene 


www.dacoromanica.ro 


456 


ale vastului imperiu roman, unde creştinismul prinsese rădăcini 
trainice curând după apariţia sa ca doctrină creştină. Ei bine, a- 
ceşti colonişti au adus cu ei în Dacia Traiană primele învăţături 
creştineşti. Numeroase inscripţii şi monumente vorbesc despre acest 
adevăr şi îl confirmă. Dela coloniştii romani au avut prilejul să 
cunoască Jegea creştină şi mulţi dintre locuitorii băştinaşi ai Daciei. 
Şi apoi Munţii Apuseni, cu fortăreaţa lor naturală, formau tere¬ 
nul cel mai sigur pentru propagarea creştinismului, căci nicăiri nu 
putea el să fie mai ocrotit de valurile distrugătoare ale năvălirilor 
barbare decât aici, în creerii munţilor. 

Distinsul nostru poet şi scriitor Alex. Vlahuţă zugrăveşte în 
cuvinte admirabile icoana vieţii sufleteşti, simpla şi smerită, a 
strămoşilor noştri când scrie: „In liniştea măreaţă, pe înălţimile 
luminoase, departe de pământ şi aproape de cer, sufletele ce¬ 
lor cari au trecut prin atâtea dureri sorbeau însetate credinţa cea 
datatoare de viaţă. O cruce de lemn, înfiptă la gura unei peşteri, 
însemna pragul unei biserici... Şi vremea trece, trec sutele de 
ani vânturând noroadele şi schitnbând faţa lumii. Numai crâm¬ 
peiul acesta de neam, nebăgat în seamă şi pierdut din vederea 
istoriei, rămâne statornic aici şi, în toată lunga-i întunecare, 
nimic nu se tulbură, nimic iui se strică din alcătuirea firii lui . 
Cum a intrat, aşa va eşi din munţi: acelaşi chip, aceeaşi limbă, 
acelaşi suflet“. 

Minunat se potriveşte această descriere sau icoană mişcătoare 
cu împrejurările, în cari a fost silită să trăiască şi să se desvolte 
legea creştină ortodoxă în conştiinţa poporului român din Munţii 
Apuseni ai Transilvaniei, până când „tot mai lung răsuna toaca 
şi tot mai mulţi cuvioşi îi auziau chemarea 11 . 

Aceasta este dealtfel originea vieţii religioase la Românii de 
pretutindeni, dar mai ales la cei din părţile muntoase ale ţărei, 
până în ziua când s’a mai liniştit puhoiul năvălitorilor barbari 
şi creştinii au putut să înceapă a-şi construi biserici, a le înzestra 
cu cărţi, cu clopote, cu preoţi hirotonisiţi de episcopii din apro¬ 
piere sau dela schiturile călugăreşti. 

Primele biserici româneşti au fost construite din lemn, iar 
primii preoţi au fost cantorii lor, pricepuţi în a citi un molit- 
velnic, o psaltire sau un ciaslov. Numai începând din veacul 
XIV găsim urme despre biserici construite din peatră. In Munţii 
Apuseni abia ,prin secolul XVIII se zidesc biserici din peatră. 

Biserici vechi de Ierna mai exista şi azi în comunele Mogoş- 
Micleşti, Brăzeşti, Mogoş-Cojocani şi în câte-va sate din ju¬ 
deţele Hunedoara şi Arad. 



Biserica ortodoxă din Mogoş-Micleşti. Cea mai veche biserică de lemn azi 
în fiinţă în Munţii Apuseni. A fost edificată în anul 1711 * 

Una dintre cele mai vechi biserici de lemn este şi biserica lui 
Horia din comuna Albac, judeţul Turda, pe care, în anul 1907, a 
adus-o în ţară şi a reclădit-o d. Ion /. C. Brătianu pe moşia 

d-sale dela Florica, ca un simbol al timpurilor de glorie oe 
aveau să vie şi în cari d-sa era predestinat să joace un rol atât 
de mare şi de hotărîtor. 

Cea mai veche biserică românească, clădită din peatră, pe 
teritoriul Munţilor Apuseni, este biserica schitului călugăresc din 
Răme(i (Valea Mănăstirei), care, după cum susţin istoricii d. N. 
lorga şi Ştefan Meteş, a fost pictată pentru întâia oară în anii 
1486 şi 1487, sub regele Ungariei Matei Corvinul. Este probabil ca 
această biserică sa fi fost construită chiar cu mult mai înainte. In 
acest schit s’a desvoltat pe vremuri o laborioasă viaţă călugă¬ 
rească, având şi o şcoală de bucoavnă pentru preoţi, care s’a 
menţinut până aproape de timpurile noastre cu unele întreruperi, 
datorite vremii nestatornice şi persecuţiunilor religioase. 

Este interesant de amintit că biserica schitului mănăstiresc dela . 
Râmeţi a avut să sufere multe stricăciuni din partea propaga¬ 
torilor ,/inirei cu biserica Rontei‘‘. Astfel la 23 August 1762 — 
constată d. N. lorga — „a fost stricată de necredincioşi într’o 
zi de Sâmbătă, spre peirea lor“. Un document contimporan ne 
păstrează preţioasa ştire că neuniţii, credincioşi ai parohiei Rîpa 
Râmeţului, adresează în anul 1792 o petiţie către împăratul Austro- 
Ungariei, prin care oer ca să li-se dea înapoi biserica şi casa mănă¬ 
stirei. împăratul „s’a milostivit prea graţios a îngădui", potrivit 
cu opinia dată de autorităţi, ca să li-se redea neuniţilor biserica şi 
casa de peatră de lângă ea, aşa ca să aibă şi preotul unde locui, 
dar „vechia mănăstire stricată delăngâ ea să fie dărâmată Se 
pare că protectorii unirii cu biserica Romei priveau ca un spin în 
ochii lor vechia mănăstire dela Râmeţi, care era un centru al re¬ 
voluţiei religioase duşmane unirii, căci „anume sate din părţile 
BăJgradului (Alba Iulia de azi), inriurite de bună seamă de călugă¬ 
rii dela Râmeţi, se des făcură de unire". 

Ordinul împărătesc referitor la redarea bisericei nu s’a comu¬ 
nicat însă şi nici nu s’a executat decât in anul 1821 (Ianuarie 21), 
când reprezentanţii autorităţilor au descins, după 31 de ani, în 
comuna Ponor şi au comunicat dispoziţia imperială părţilor in¬ 
teresate *). 

Azi mănăstirea dela Râmeţi, graţie grijei şi solicitudinei d-lui 
Alex. Lapedatu, ministrul cultelor şi artelor, este declarată ca 


1) Vezi „Anuarul institutului de istorie naţională", tom 11, pag. 583. 

monument istoric, fapt in baza căruia ’i-s’au şi făcut de către co- 
misiunea monumentelor istorice din Cluj reparaţiunile necesare. 

Ţin cu acest prilej să accentuez, spre onoarea d-lui ministru 
Lapedatu, că ori de unde i-s’a semnalat un neajuns sau vre-o 
suferinţă a celor două biserici — ortodoxă şi unită — d-sa cu un 
spirit de imparţialitate, care îl caracterizează, a sărit totdeauna în 
a'utorul lor cu mult suflet şi pricepere. Unde este lipsa mai mare, 
acolo este mai aproape ajutorul d-lui ministru al cultelor, când 
ea ’i-se semnalează. Cunoscând din proprie experienţă toate ne¬ 
voile bisericei române ardelene, el ştie să dozeze astfel subven- 
tiunile ce le acordă, încât să mulţumească pe toată lumea şi să 
nu provoace imputări că ar nutri preferinţe speciale pentru o bi¬ 
serica sau alta. Procedarea această presupune, fără îndoială, mult 
tact, multă seriozitate şi o profundă cunoştinţă a oamenilor şi 
a stărilor de fapt din Ardeal. Grafie acestei cunoştinţe multi¬ 
laterale, d. ministru Lapedatu a prevăzut în bugetul ministerului 
cultelor suma de 4 1 /., milioane lei, cu care să vină în ajutorul 
preoţilor din munţi, cărora nu li-s’a putut acorda pământ ca 
sesii paroc/iia/e, în baza legii de expropriere. 

Există date preţioase privitoare la biserici vechi şi din judeţul 
Hunedoara. Astfel biserica din Al/naşul mare este edificată la 
anul 1418. Biserici vechi posedă şi \aia Haţegului, unde a existat 
o puternică şi bogată nobilime românească, care cu vremea însă, în¬ 
cepând din secolul XV, s’a maghiarizat şi catolicizat. 

In ţinutul Moţilor din fostul judeţ al Zarandului (azi anexat la 
jud. Hunedoara) — spune d. Ştefan Meteş — existau pela înce¬ 
putul veacului XV trei biserici româneşti în comunele Criştior, 
Rişca şi Valea Bradului, clădite de un voivod din aceste părţi, care 
pare a fi voivodul Bolia din Criştior, amintit într’un document din 
anul 1415. Acest Bolia este amintit şi la 1411 cu două fete ale 
sale într’o inscripţie de pe păretele bisericei române ortodoxe din 
Criştior. 

Cele dintâi începuturi de organizare bisericească în Ardeal sunt 
aooperite de negura deasă a veacurilor. Totuşi putem stabili că Ţara 
Mofilor aparţinea în covârşitoare parte jurisdicţiunei canonice a 
mitropoliei Bălgradului (1479 şi 1494). Nu mai puţin adevărat 
este oă ţinuturile dinspre Cluj şi Bihor erau, între anii 1489 şi 
1550, sub jurisdicţia episcopiei Vadului şi Feleacului. Episcopia 

Geoagiului-dc-sus (1557—1562), de scurtă durată, ar fi avut şi 
ca sub jurisdicţiunea sa o parte din ţinutul Munţilor Apuseni. 

In aceste vremuri preoţimea română era considerată ca ve¬ 
netică şi tolerată aici după bunul plac al potentaţilor: principii 
şi nobilii unguri din Ardeal. Preotul român era, ca şi credin¬ 
cioşii sai, iobagul nobilului proprietar de pământ, dispreţuit 
pentru credinţa lui, apăsat de povara muncii pe seama nobi¬ 
lilor şi lipsit de orice drepturi. Dregătorii timpului puneau cu 
mare zel toate greutăţile pe umerii preoţilor din sate, umilindu-i 
câteodată să guste şi din pleasna biciului argaţilor nemeşeştL 

Natural acest mod neuman şi sălbatec *de a trata pe servi¬ 
torii altarului, rânduiţi să procure prin slujba lor inângaere 
şi întărire în conştiinţa norodului, lega poporul mai mult su¬ 
fleteşte de cuvântul preoţilor, al căror sfat era urmat cu o abne¬ 
gaţie evangelică. Aici trebue căutată principala cauză, pentru 
care neamul românesc a rezistat cu atâta dârză hotărâre ade¬ 
menirilor de a se desface de credinţa strămoşească, pentru a 
îmbrăţişa catolicismul, calvinismul sau reformaţiunea. 

Mulţimea cărţilor bisericeşti tipărite în Principatele române. 
Muntenia şi Moldova, şi aflate — ba în multe biserici din 
Munţii Apuseni întrebuinţate până azi ne confirmă legă¬ 
turile, pe care Moţii le-au avut cu biserica ortodoxă din Prin¬ 
cipate, care aici se desvolta în împrejurări din cele inai priel¬ 
nice, căci se găsea sub ocrotirea Domnilor, adică a voevozilor, 
apoi a boerilor mari şi mici, toţi deopotrivă chivernisitori de 
locaşuri sfinte, de tiparniţe şi centre de cultură bisericească. 

Graţie acestor legături cu biserica din Principatele române, 
poporul şi preoţimea din munţii Abrudului nu s’au resimţit o 
clipă măcar de stăruinţele principilor ardeleni, ori cât de drastice 
erau ele, în zelul lor de a răspândi calvinismul. Nicăiri ca în 
aceste părţi idealul de a ţine neatinsa comoara sufletului şi a 
credinţei ortodoxe, nu s’a manifestat cu mai multă tărie. Glasul 
conştiinţei Moţilor suna la unison cu cuvântul Evangheliei: „...Şi 
daca D-zeu dintr'atâta moarte ne-a izbăvit pe noi, nădăjduim 
că tot El ne va mai izbăvi 11 . 

Cerul ispititor al veacului XVIII înscrie cea mai glorioasă 
pagină în istoria vieţii religioase a Munţilor Apuseni. Deşi Blajul 
primeşte după unire doui episcopi — unul mai târziu mitro¬ 
polit — din sânul Moţilor, totuşi aproape nimic nu se clatină 

din aşezământul strămoşesc. Pare că nimeni n’a înţeles mai adănc 
decât Moţii că idealul unui popor nu poate fi niciodată o de¬ 
şertăciune şi că acest ideal trebue sa se nască din evoluţia vre- 
milor şi din rostul adevărurilor eterne. 

Desbinarea religioa¬ 
să din anul 1700 — 
cu urmările sale fu¬ 
neste până azi pentru 
unitatea sufletească a 
neamului nostru — n’a 
fost plămădită cu sco¬ 
pul ca din toată rân- 
duiala să rezulte o 
mai accentuata sănă¬ 
tate morală şi o mai 
apriga viaţă naţionă'ă. 

Sirena habsburgică a 
fost repede înţeleasă 
de sufletul cinstit şi 
peorihănit al Moţilor, 
cari spuneau: „mai 
bine murim cu topi 
decât să ‘împărtăşim 
unirea! u Iar Buciumâ¬ 
nd, cu seninătatea şi 
hotă-ârea caracteristi¬ 
că firei lor, ziceau 
propagandiştilor îm¬ 
părăteşti în favoarea 
unirii cu biserica Ro¬ 
mei : „Noi suntem 


guta să lăsăm biserica 
la porunca Maiestăţii 
Voastre preotului unit. 


Mănăstirea Râmeţului, cea mai veche biserică 
din Ardeal, despre care d. N. Iorga a stabilit 
că a fost pictată pentru prima oară la 1486 , 
sub regele Matei Corvinu. Data edificărei nu 
se cunoaşte precis. Azi este declarată monument 
istoric şi, graţie solicitudinei d-lui Alex.Lăpedatu, 
ministrul cultelor, se află In reparaţie. 


dar mai bine ne pus¬ 
tiim şi pribegim decât să ne ţinem de preotul uniţi 1 . 

Atât de puternic era înrădăcinată credinţa sau legea ortodoxă 
în conştiinţa Moţilor, încât în timpul revoluţiei lui Horia numai 
acei Unguri îşi mai puteau salva viaţa cari treceau şi se botezau 

în religia română ortodoxă. De altfel cei mai aprigi duşmani 
ai Românilor şi in special ai Moţilor n’au putut decât să ad¬ 
mire această alipire fanatică a lor la legea ortodoxă, căci Moţii 
declarau împărătesei Maria Tereza franc şi leal că: „Ei ne supun 
crăesei, dar cu sufletul aparţin lui D-zeu, care Va zidit şi răscum¬ 
părat cu preţiosul sânge al fiului său. Ei nu-l jertfesc nici unui 
om pâmânhan şi im-şi părăsesc legea veche de dragul nimănui ", 
Aşa se explică fenomenul că unitismul n’a putut pătrunde decât 
foarte puţin şi târziu de tot in t ara Moţilor, cari erau şi sunt 
şi azi cu totul refractari ideii de a-şi schimba credinţa şi legea 
strămoşească. In marea comună Bucium, din 6 sate, car;i o compun, 
numai într’unul singur (Bucium-Şiasa) s’a putut înfige unirea, 
iar din toată tara Moţilor numai o singură comună, Bistra, care 
a dat Blajului un episcop, este curat greco-catolica. 

Dar cea mai elocuentă dovadă despre statornicia tărănimei 
române din Munţii Apuseni în legea ortodoxă a răsăritului ne-o 
dă statistica Românilor din Ardeal, făcută de administraţia aus¬ 
triacă în anii 1760—1762 şi publicată de d. dr. Virgil Ciobanii 
din Cluj. Dintr'insa rezultă lămurit că unirea n’a prins teren 
în munţii Abrudului şi nici în ţinutul Zarandului. Intr’adevăr, 
la pagina 17 a acestei statistice se spune că din 14 comune • - 
cele mai mari din jurul Abrudului şi Câmpenilor — abia tre¬ 
cuseră la biserica Romei 92 de familii cu 38 de preoţi şi 3 
biserici, iar 3978 familii cu 28 de preoţi, 26 de biserici şi 12 
case parochiale au rămas in legea ortodoxă. Acelaş raport se 
menţine şi în ceea-ce priveşte comunele de pe Valea Crişului alb, 
de pe Valea Ampoiului, ca şi cele din ţinutul Bihorului. 

Această rezistentă încăpăţânată a ţăranilor din Munţii Apuseni 
la diferitele momeli şi ameninţări de a-şi părăsi credinţa moşte¬ 
nită din moşi-strămoşi o mai învederează de altfel şi faptul că, 
deşi aparţineau, ca iobagi, domeniilor statului şi ale episcopatului 
romano-catolic din Alba-Iul’ja, cari desigur îşi vor fi exercitat 
toata influenţa puterii in scopul de a-i convinge sau învinge — 
şi aceasta nu era desigur din cele mai mici şi mai lipsită de 
mijloacele cunoscute ale jezuitismului — totuşi ei au rămas sta¬ 
tornici în legea, în care s'au născut şi le-a unit sufletele lor cu 
cele ale soţiilor lor. De aceea se poate spune că, în general, 
puţinele şi neînsemnatele desbinări religioase ivite in aceste părţi 
sunt de dată mult mai recentă şi anume din veacul XIX; dar 

şi aceste cazuri au la baza lor, in mare parte, neînţelegeri de 
ordin particular, ivite sporadic în câte-va sate din cauza riva¬ 
lităţii dintre doui cantori, dornici amândoui de a ajunge preoţi 
ortodoxi în aceiaşi comună. Cum acest lucru nu putea găsi apro¬ 
barea autorităţii bisericeşti, unul dintre ei, pentru a putea fi 
satisfăcut, alerga la Blaj după „darul sfintei preoţii trecând 
atunci cu rude şi prietenii lor la legea unită. 

Fapte urâte de această natură, cari începuse să se manifeste 
curând după unire, nu puteau consolida mutismul, pe care Ro¬ 
mânii nu-1 recunoşteau şi alungau din mijlocul lor pe toţi acei 
preoţi, cari se declarau de preoţi uniţi, deşi n’a lipsit nici în¬ 
trebuinţarea forţei militare in contra acelora, cari nu voiau a 
se mărturisi de uniţi. 

In asemenea împrejurări nu este de mirare ca s’a produs 
cu timpul în sânul preoţimei şi credincioşilor ortodoxi o reacţiune 
puternică, care timp de 80 de ani a prilejuit mereu turburări 
în poporul românesc din Ardeal, dar mai ales printre Moţi. 
Pe timpul împărătesei Maria Tereza, aceste turburări iau un ca¬ 
racter şi o formă mai gravă, sub presiunea împărătesei Ecate- 
rina II a Rusiei, protectoarea bisericei ortodoxe, care şi obţine 
din partea Măriei Tereza un edict de toleranţei cu data de 13 
Iulie 1759. 

In cursul acestui an apare, în mijlocul luptei religioase fra¬ 
tricide dintre Români, călugărul Sofronie, un agitator curajos 
şi abil, originar din comuna Cioara (jud. Alba), cu numele de 
familie Stan Popovici. Petrecuse mai mult timp în Ţara româ¬ 
nească, de unde se întorsese în comuna sa natală în anul 1756. 
Indrăsneţ şi bun orator, Sofronie începe mai întâiu apostolatul 
său în contra unirei în judeţul Hunedoara şi apoi în judeţul 
Alba, provocând o fierbere atât de mare în mijlocul poporului, 
încât acesta alunga pe preoţii uniţi nu numai din biserici, ci 
şi din locuinţele lor. 

Faţă cu aceste scene, guvernul se temea de izbucnirea unei 
revoluţii şi în consecinţă dă ordin pentru arestarea călugărului 
Sofronie. El este prins in anul 1759 şi aruncat în temniţa din 
comuna Bohâlna, moşia de azi a d-lui Dr. Aurel Vlad. Dar 
aflând această ştire, sute de ţărani români din comunele înve¬ 
cinate se înarmează cu pari, coase şi topoare şi năvălesc în 
curtea prefectului Ladislau Balog, care locuia în Geoagiul-de- 

jos (aproape de Bobâina), cerându-i cu energie liberarea călu¬ 
gărului. Prefectul reuşi să îmblânzească mulţimea de ţărani cu 
cuvinte dulci şi frumoase, îndemnând-o să se adreseze cu cererea 
lor guvernului din Sibiu. Apoi prefectul, luând avizul guvernului, 
dispune în secret transportarea călugărului Sofronie din arestul 
dela Bobâina în închisoarea fortăreţei Alba Iulia. Dar Românii 
aflând şi această manoperă, peste 500 de ţărani din judeţele’ 
Zarand, Hunedoara şi Alba, printre cari mul{i din jurul Abru¬ 
dului, dau năvală în seara zilei de 13 Februarie 1760, sub con¬ 
ducerea unui protopop din Seliştea Sibiului, în curtea arestului 
din Bobâina, unde sparg arestul, leagă şi bat pe păzitori şi 
eliberează pe călugărul Sofronie. 

Pus în libertate, Sofronie, însoţit de o mare mulţime de popor, 
apucă drumul pe Valea Geoagiului-de-jos înspre munţi, unde 
începe, fără nici o frică, propaganda sa în contra unirii, căci 
acum poporul îl apăra cu puterea şi braţele sale. 

Acţiunea călugărului Sofronie începu să îngrijoreze în mod 
serios Curtea împărătească din Viena, astfel că împărăteasa Mar ia 
Tereza, în contra sfaturilor consilierilor săi, dete o proclamaţie, 
prin care 158 comune erau invitate sa îndeplinească obligaţiu¬ 
nile lor în baza edictului din 1759, făgăduindu-le iertare pentru 
toate greşelile săvârşite şi trimiterea unui episcop neunit, de 
care Românii ortodoxi au fost lipsiţi odata cu votarea unirci 
de către cei 38 protopopi ortodoxi, adunaţi la Alba-Iulia în ziua 
de 7 Octombre 1698, sub preşedenţia mitropolitului Atanase, par¬ 
tizanul înfocat al unirii. In apelaş timp guvernul eliberează din 
închisoare pe preoţii arestaţi pentru „schismă“, adică pentru 
crima că nu voiau să îmbrăţişeze unirea, cu angajamentul că 
nu vor mai turbura „sfânta unire". 

In ziua când s’a publicat această proclamaţie, călugărul So¬ 
fronie se afla în Zlatna, unde a fost primit cu mare alaiu şi 
însufleţire. Proclamaţia Măriei Tereza n’a avut însă nici un 
răsunet, deoarece Românii spuneau că nu-şi părăsesc religia pentru 
nimic în lume şi că bisericile nu le dau uniţilor, ci vor mergie 
ei într’însele ca să se roage lui D-zeu. O moţiune în acest sens 
a fost adoptată şi de către o mare adunare poporala, ţinută la 
Deva în postul Paştilor (1860). Alungarea preoţilor uniţi de 
prin sate şi luarea îndărăt a bisericilor dela ei era in plin curs 
chiar prin comunele din jurul 1 Albei-Iulii. La Zlatna până şi 


www.dacoromanica.ro 


465 ’ 


funcţionarii domeniali ai statului fura alungaţi, iar unii preoţi 
uni{i închişi. Poporul asculta acum de Călugărul Sofronie ca de un 
rege, căci el făgăduise oamenilor că dacă se vor lepăda de 
unire, vor primi în fruntea bisericei un episcop sârb şi astfel 
se vor bucura şi ei de toate privilegiile politice şi cetăţeneşti, 
pe cari le au Sârbii. Sofronie ştiuse să dea mişcării sale un fond 
curat politic. 



Biserica ortodoxă din Abrud-sat, in care a fost arestat, la 2 August 1760 , 
•călugărul Sofronie pentru propaganda ce făcea in contra unirii. Alături 
•este clădirea şcoalei, care dela înfăptuirea României Mari serveşte ca 
locuinţa pentru preotul satului. 


Dela Zlatna, Sofronie merse la Abrud. In ziua de Rusalii (14 
Maiu 1760), Sofronie, însoţit de poporul răsvrătit, răpi undi¬ 
ţilor biserica din Abrud şi săvârşi el însuşi liturghia într’însa. 
Apoi cutreeră satele dimprejur, alungând pe preoţii uniţi şi 
ocupându-le bisericile, casele şi veniturile parochiale. 

In ziua de 24 Maiu, Sofronie sosi la Câmpeni, unde era târg 
de săptămână şi unde cum ajunse începu să predice în contra 
bisericei papistaşe şi a oelei unite. Preoţii uniţi fură isgoniţi 

so 

şi aici din casele lor, iar protopopul unit Alexandru Aron din 
Roşia Montană bătut crunt. El a scăpat cu viaţă numai graţie 
unui cal bun ce -avea şi cu care a putut fugi ca să se salvei 

Focul aprins de Sofronie se lăţea în toate părţile, preparân- 
du-se astfel terenul pentru revoluţia sângeroasă a lui Horia dela 
1784. In Iunie 1760 mai multe sate din judeţele Alba, Turda 
şi Târnava înaintează guvernului o rugare, în care protestează 
şi declară că mai bine lasă să li-se taie capetele, că sunt gata a 
cere ajutor şi ocrotire dela Curtea împărăţiei ruseşti şi câ^ mai 
curând pun toată ţara in flăcări, decât să îngădue ca cineva să-i 
mai silească a se face uniţi! 

In ziua de 7 Iulie 1760, guvernul transilvan din Sibiu, faţă cu 
aceste ameninţări, porunci organelor administrative ca să aresteze 
pe toţi răsvrătitorii ţărănimei şi mai ales pe preoţii neuniţi. Şi 
temniţele garnizoanei din cetatea Bălgradului (Alba Iulia) începură 
a se umplea. Intre primii arestaţi se afla popa Molnar din Sadu, 
lângă Sibiu, cunoscut sub numele de Popa Tunsu, care făcea în 
judeţul Turda aceeaşi propagandă, pe care o desfăşura Sofronie în 
Ţara Moţilor. Numele de Popa Tunsu ’i-s’a tras din faptul că 
fusese tuns de episcopul Blajului, Aron, pentru-că se sfinţise în 
Muntenia, la anul 1758. 

Aceeaşi soarte il pândea şi pe Sofronie în urma ordinelor gu¬ 
vernului, mai ales că preoţii uniţi din Abrud se şi grăbiră cu plân¬ 
geri la Sibiu împotriva lui. In ziua de 2 August sosesc la Abrud 
25 de husari sub comanda unui ofiţer Joan Halmagyi de So/nlyo 
şi a unui funcţionar gubernial, cu numele Secădate, având porunca 
să prindă pe călugărul propagandist. După-ce nu-1 găsesc la Bu¬ 
cium, husarii se întorc în Abrud-sat, unde află că Sofronie cu 
primarul Abrud-satului s’au închis in biserica ortodoxă locală. 
Sosind husarii la faţa locului, sparg uşa încuiată a bisericii, prind 
pe călugăr şi pe primar, pe cari, după-ce îi leagă strâns pe doui 
caî găsiţi în pripă, pornesc cu ei spre Alba Iulia. 

Auzind Românii despre această arestare, dau alarma, se adună 
grabnic înarmaţi şi pleacă în urmărirea husarilor. Primarul din 
Abrud-sat, cu numele Gavrilă Rusu, un străbun al meu, voinic 
cât un munte, văzând poporul, începu să se ia la luptă cu hu¬ 
sarul care-’l însoţea, aşa încât acesta apărându-se, rămase în¬ 
dărătul grosului husarilor, cari făceau paza călugărului Sofronie . 
Ajuns de poporul înfuriat, husarul fu dat jos de pe cal şi bătut de 

moarte, iar primarul Gavrilă-Rusu fu pus pe picior liber, fără 
ca ceilalţi husari să vină în ajutorul camaradului lor, încolţit şi 
şi schingiuit de mulţimea răsculată. 

Poporul se întoarse cu husarul rănit la Abrud, unde nenorocitul 
reprezentant al puterii brachiale simţindu-şi apropierea morţii, 
ceru să ’i-se aducă un preot romano-catolic ca să-’i dea ultimele 
îngrijiri. Românii, agitaţi încă de arestarea lui Sofronie, aşteptau 
sosirea preotului papistaş la patul muribundului husar şi cum sosi, 
îl arestară şi deteră de ştire autorităţilor locale că ei nu vor da 
drumul preotului romano-catolic până când nu va fi eliberat şi că¬ 
lugărul Sofronie. Dar capii administraţiei se spalară pe mâini, 
motivând că cele întâmplate lui Sofronie s’au făcut din ordinul 
guvernului şi oă ei nu pot întreprinde nici un pas pentru liberarea 
lui. Mai târziu, la intervenţia directorului domenial, totuşi poporul 
puse în libertate pe duhovnicul papistaş. 

A doua zi însă—era într’o Duminecă — peste două-mii de ţărani 
şi muncitori români, înarmaţi cu puşti, topoare şi măciuci, înconju¬ 
rară casa directorului dela oficiul de schimb al aurului, pe care îl 
făceau răspunzător pentru cele întâmplate în ajun lui Sofronie şi 
ţăranului Gavrilă. Rusa, primarul comunei Abrud-sat. In furia lor, 
locuitorii devastară casa şi mobilele directorului, care era să fie 
măcelărit cu toată familia, dacă nu reuşia să se ascundă aşa ca să 
nu poată fi găsit. 

Rău de tot au păţit-o însă şi husarii, cari, scăpaţi de furia Abru- 
denilor, duceau pe Sofronie la Alba Iulia. înainte de intrarea în 
orăşelul Zlatna, pe câmpul numit Troian, întâlniră o mulţime de 
Români, cari mergeau la târgul din Zlatna. Cum a văzut poporul 
pe husari ducând cu ei legat pe călugărul lor iubit, le-a barat 
drumul cu un lanţ, ’i-a atacat, ’i-a desarmat, au pus in libertate 
pe Sofronie, iar pe husari, considerându-i ca prizonieri, ’i-a în¬ 
chis în temniţa din Zlatna şi fiind-că in încăerarea din câmpul 
„Troianului" husarii, apărându-se, au rănit câţi-va Români, au 
cerut să li-se dea dintre ei aţâţi ostatici câţi Români au fost ră¬ 
niţi, spunându-li-se totdeodată husarilor că dacă ar muri cum-va 
vre-un Român în urma rănilor primite, în acest caz poporul îi va 
omori pe toţi. De voie de nevoie, cererea Românilor li-s’a împlinit. 
Mai târziu însă Românii au eliberat pe toţi husarii. 

Sofronie era acum din nou el stăpân în Zlatna, unde continua să 
aţâţe poporul în contra biserioei unite. In ziua de 6 August (1760) 

mulţimea poporului adunat în Zlatna crescu până la 7000, mer¬ 
gând cu toţii pe câmpul „Troianului 11 , unde fusese eliberat călu¬ 
gărul Sofronie din mâinile husarilor şi unde s’a încins apoi, cu 
vin din pivniţele statului, un chef mare, care a degenerat în ceartă. 

înainte de a se împrăştia mulţimea Sofronie se duse la direc¬ 
torul minelor, un anume Keyliny, şi la un alt funcţionar superior, 
Eder, silindu-i pe amândoi să plece la Sibiu şi să obţină dela 
guvern punerea în libertate a tuturor preoţilor ortodoxl arestaţi 
în urma poruncii guvernului din 7 Iulie (1760), ameninţându-i în 
acelaşi timp că dacă în 8 zile nu vor dobândi aceasta dela stăpâ¬ 
nire, nu-’şi vor mai găsi în viaţă soţiile şi copiii, iar pe preoţii a~ 
restaţi îi va elibera poporul cu -puterea, chiar şi din cetatea Albei 
Iulii. . I 

Acest gest îndrăsneţ al călugărului Sofronie a avut rezultatul 
dorit: In ziua de 12 August cei doui funcţionari s’au întors dela 
Sibiu nu numai cu aprobarea guvernului pentru punerea în liber¬ 
tate a preoţilor neuniţi arestaţi, ci chiar cu aceştia în persoană, 
ca să fie arătaţi poporului spre mai mare încredere. 

In timpul acesta la Abrud s’a pornit o adevărată goană în contra 
celor bănuiţi că ar fi luat parte la prinderea şi arestarea lui So¬ 
fronie. Mii de Români se adunară la sunetul clopotelor trase in 
dungă şi năvăliră dela Abrud asupra Roşiei Montane, sediul pro¬ 
topopului unit Alex. Aron, unde au dărîmat până în temelii casa 
acestei feţe bisericeşti, ’i-au împuşcat vitele, iar banii ce ’i-au găsit 
’i-au împrăştiat în cele patru diregţii ale bătăii vântului. Până şi 
fratele mirean al protopopului a păţit-o la fel. Cu un cuvânt, preo¬ 
ţii imiţi erau scoşi din rândul oamenilor, căci erau aruncaţi la ho¬ 
tarele diferitelor comune şi isgoniţi din societate, iar vitele lor nu 
erau lăsate să pască cu vitele celorlalţi credincioşi. 

In asemenea condiţiuni nu este de mirat că teroarea poporului 
înfuriat începuse să nu mai cunoască margini. Nimeni nu mai cu¬ 
teza a se mărturisi de unit. Dacă o făcea, era imediat bătut. Cete 
întregi de ţărani din munţi năvăliaiţ la ţară ca să jefuiască casele 
preoţilor uniţi, iar pe aceştia îi duceau legaţi la Zlatna, de unde 
nu se puteau elibera decât numai cu bani grei. 

Un preot romano-catolic, care îşi permisese câte-va aprecieri mai 
aspre la adresa Românilor revoltaţi, era să fie linşat de popor 
dacă nu intervenea călugărul Sofronie, care l’a pus să se tîrâe în 

genunchi dela uşa bisericii până la altar şi astfel sa-şi retragă cu¬ 
vintele ofensătoare, ceea-ce. popa a şi făcut, spre a-şi mântui viaţa, 
Sofronie era acum atot-puternic în Munţii apuseni. Abil şi cu¬ 
tezător cum era şi ştiind bine că împărăţia austro-ungară era în 
răsboiu cu Prusia, deci fără multă armata în interiorul ţărei, el 
începu să ameninţe prin scrisori chiar şi guvernul, cerând ca şi cei 
trei preoţi ortodoxi, cari mai erau încă închişi la Sibiu, să fie cât 
mai grabnic eliberaţi, căci altfel pace în ţară nu va fi! Urmarea 
acestei ameninţări fu că episcopul Aroti dela Blaj se refugia la 
Sibiu şi mulţi nobili unguri, catolici, găsiră precaut a se retrage 



Trei biserici din Zlatna: La stânga-romano-catolică; la mijloc-românâ- 
ortodoxă şi la dreapta-română-unită. 

la oraşe, mai ales în cetăţi. Până şi ofiţerii din garnizoana Albei 
Iul ii se temeau că va fi atacată cetatea lor. 

Nu era desigur fără motiv ca, în asemenea împrejurări, Curtea 
împărătească din Viena să fie îngrijorată de isbucnirea unei re¬ 
volte a întregei populaţiuni româneşti din Ardeal. De aceea dete 
ordin, la 20 Octombrie 1760, ca Sofronie să fie înconjurat cu 
salvus conductus, doar-doar va fi îmblânzit prin aceasta. Stăpân 
pe sine şi pe sufletul poporului, călugărul Sofronie se folosi de 
acest salvus conductus spre a cutreera o mare parte din Ardeal 
în calitate de „vicar al sf. sobor din Carlovitz“ şi a organiza bi¬ 
serica română neunită, lipsită de conducător. In primăvara anului 
următor şi anume la 23 Februarie 1761, el ţipe la Alba Iulia un 

mare sobor al preoţimei ortodoxe, după care vizitează apoi ţara 
Oltului şi finutul „Fundului regiu“, adică cel locuit de Saşi. In 
Făgăraş a luat cu puterea dela uniţi catedrala şi cheile dela proto¬ 
popul Vasile Baranyi. 

Cu tot salvus conductus-ul aplicat lui Sofronie, Ardealul era în 
plină revolufie religioasă, iar biserica unită părea cu totul nimi¬ 
cită. Protopopul Cibului (sat în jud. Hunedoara, 10 klm. depăr¬ 
tare de Zlatna), cu numele Ioatt Popovici, scria într’o carte bise¬ 
ricească: „Când s’a lăpădat sfânta unire din toată ţara Ardealului, 
au fost anii 1760“. 

Numai procedarea energică a generalului Bukow, noul coman¬ 
dant al trupelor din Transilvania, anume trimis de împărăteasa 
Maria Tereza, a putut pune frâu agitatiunei periculoase a călugă¬ 
rului Sofronie. Cum a sosit în Ardeal, generalul Bukow publică o 
proclamaţie în limba românească, prin care se spune Românilor că 
dacă vor înceta cu atacurile în contra uniţilor, li-se vor ierta 
toate faptele săvârşite şi li-se va da chiar un episcop de legea lor, 
dacă se vor purta bine. In acelaşi timp soseşte la Sibiu şi episcopul 
sârb Novacovici din Buda, care avea să dea ajutor eomisiunei in¬ 
stituite pentru liniştirea credincioşilor bisericei ortodoxe. Acest 
episcop însă, fiind omul guvernului, susţinea mai mult interesele 
unirii decât ale ortodoxiei. 

Pe ziua de 26 Aprilie 1761 au fost convocaţi la Sibiu toţi frun¬ 
taşii bisericei ortodoxe, printre cari, bine înţeles, şi călugărul So¬ 
fronie, care se afla la Zlatna. Locuitorii din Zlatna nu voiau însă 
să-l lase să plece fără ostatici, de teama ca să nu ’i-se întâmple 
călugărului vr’un necaz pe drum. Cererea lor a şi fost in parte sa¬ 
tisfăcută, trimiţându-se un detaşament de soldaţi împărăteşti ca 
să însoţească pe călugăr la Sibiu, fapt care a iritat însă mult pe 
Zlatneni şi puţin a lipsit ca procedarea aceasta a guvernului să 
nu degenereze într’un măcel. In sfârşit lucrurile s’au aranjat 
astfel ca Sofronie să meargă la Sibiu însoţit nu numai de soldaţi, 
ci şi de o ceată mare de Români, la cari pe drum s’au mai alipit şi 
alţii, aşa încât când Sofronie sosea la porţile Sibiului, mulţimea 
de popor era atât de numeroasă, încât însuşi Sofronie se temea 
că nu va fi lăsată să intre in oraş, iar el va fi escortat de soldaţi 
ca un simplu arestat. 

Inteligent şi abil, călugărul Sofronie găsi mijlocul să scape şi 
din această încurcătură. Intr’adevăr el se furişă din mijlocul mul- 

ţimei şi schimbându-şi hainele, intră pe ascuns în oraş, acompa¬ 
niat numai de doi credincioşi ai săi. Prezentându-se generalului 
Bukow, călugărul fu primit cu multă blândeţe şi afecţiune, ceea-ce 
l’a impresionat în mod deosebit de plăcut. 

După-ce Sofronie cu oamenii săi de încredere iscăliră o decla¬ 
raţie de supunere, el se întoarse din nou la Zlatna, unde mai ţinu 
câte-va sinoade şi continua munca sa pentru întărirea credinţei 
ortodoxe printre Români, însă în mod mai temperat şi prevăzător, 
din cauza mai ales că generalul Bukow umplu satele din munţii 
Abrudului cu puternice detaşamente militare. 

Văzând procedarea energică a acestui general-comandant, care 



Vedere din satul Mogoş-Micleşti cu vârfurile muntelui Geamana 
şi şcoala primară (Cea din dreapta). 


nu înţelegea să glumească cu cei cari se împotriveau poruncilor 
sale, călugărul Sofronie a dispărut Ia un moment dat din munţi 
şi s’a refugiat în Ţara românească, unde s’a întâlnit şi cu proto¬ 
popul Balomireami, fost: vicar al episcopului Inocenţiu Mica Clain, 
care încă pe la anul 1748, lăpădându-se de unire, se refugiase in 
România x ). 

Fără îndoială, agitaţiile călugărului Sofronie au pregătit, în. 
conştiinţa Moţilor, drumul la revoluţia cea mare şi sângeroasă a 
lui Horia, Ia care n’au participat, afară de rare excepţii, decât 
numai Românii de legea ortodoxă. 

l) Vezi „Ţara Ţopilor, despre trecutul Munţilor Apuseni ai Transilvaniei* 
de Rubin Patiţia senior. Orăştie 1912.. 

Cu totul altfel s'au petrecut lucrurile în timpul revoluţiei dela 
1848/49, în care şi ortodoxii şi uniţii au mers mână în mână, sub 
greutatea formulelor lapidare ale lui Simion Bărnuţiu asupra ideii 
naţionale. „Comishinea strânsă a prefectului Avram Iancu“, care 
vâra groaza în oştirile' ungureşti, era compusă şi din uniţi şi din 
neuniţi. Protopopul unit Simion Balint din Roşia Montană sta a- 
lături de preotul ortodox Simion Groza din Rovine, punându-şi 
tot sufletul lor în serviciul revendicărilor naţionale, în slujba na- 
ţiunei întregi. 

De altfel desbinarea religioasă a Românilor ardeleni, atât de 
mult dorită de Curtea împărătească din Viena, n’a întârziat să 
procure o grozavă desamăgire înşişi promotorilor ei, cari înţe¬ 
legeau să culeagă cu totul alte roade decât cele pe cari le da unirea 
cu biserica Romei. 

Astfel Moţii dau doui ierarchi români uniţi: pe Petru Pavel 
Aron dela Bistra, episcop al Blajului între anii 1752—4764, în¬ 
temeietorul înţelept al şcolilor din Blaj, care în curând deveniră 
locul de redeşteptare naţională a unui neam întreg, şi apoi pe 
Alex. Sterca Şuluţ din Abrud, care ajungând mitropolit al Blajului 
(1851—1867), depune o muncă şi râvnă fără pereche pentru a fi 
cât mai folositor românismului. 


Şcoala. — Biserica şi şcoala au fost strâns legate, în tot Cursul 
istoriei, şi la Românii din Munţii Apuseni. Pe măsură ce se des- 
volta biserica, prindea rădăcini şi învăţământul. 

Pe timpul iobăgiei era necunoscut învăţământul prin satele ro¬ 
mâneşti. Sute de ani dearândul poporul român dirt Munţii Apuseni, 
ca de altfel de pe tot întinsul imperiului austro-ungar, a zăcut în 
bezna întunerecului. Preoţii nu puteau să fie factori de cultură, 
căci şi ei se recrutau dintre ţăranii supuşi aceloraşi munci şi su¬ 
ferinţe, cu: deosebirea doar că în schimbul ciaslovului şi litur- 
gierului, învăţate mai mult pe de rost, puteau fi hirotoniţi de 
preoţi. 

începuturile cunoştinţei de carte se reduc între pereţii biserici¬ 
lor şi mănăstirilor de călugări, unde câte un cantor bisericesc sau 
preot aduna câţi-va flăcăi mai mari din sate, spre a-i învăţa ci¬ 
titul. bucoavnei. Cei mai isteţi şi mai silitori ajungeau şi ei cantori 
sau preoţi. 

Cele dintâi şcoli în înţelesul mai strâns al cuvântului le găsim 
în centrele mai însemnate din munţi, ca Beiuş, Abrud, Baia-de- 
Arieş, Zlatna, Brad, Câmpeni şi Bucium. In era absolutismului 
austriac se organizează şcoli primare în toate aceste centre, care 
erau în acelaşi timp şi reşedinţe de noui tracte protopopeşti, 
ceeace le favoriza şi încuraja foarte mult. învăţătorul era plătit 
cu 40—60 florini anual, adică 80 120 lei aur. învăţământul se 

reducea la scris, citit, pu¬ 
ţină aritmetică şi apoi re¬ 
ligia, care consta din istoria 
biblică şi catechis/n. Cu vre¬ 
mea, la îndemnul lăudabil 
al protopopilor, se ridică de 
către credincioşi localuri de 
şcoli, susţinute din „lada 
bisericei sau „aruncai das¬ 
călului. 

Curând după revoluţia 
din 1848/49, ambii mitro- 
poliţi români din Ardeal, 

Andrei Şaguna al ortodoxi- 
Ior (1846—1873) şi Alex. 

Sterca Şuluţ al uniţilor des- 
voltă o activitate fecundă 
pentru înfiinţarea şi pro- 
g esul şcoalelor româneşti. 

La 1850 sinodul bisericei Dr ‘ Petru ^ an '. P rol f. sor la s f mina ; ul 

. pedagogic al mitropoliei ortodoxe din 

ortodoxe, întrunit in SlblU, Sibiu, unul dintre cei mai vrednici dascăli 
ia măsuri fericite pentru ai Ardealului. Născut 4 Iunie 1860 în 
lăspândina şcoalei române Lupşa; mort in Sibiu la 14 Martie 191 r. 
sub scutul şi îndrumarea bi¬ 
sericii, prin preoţii şi protopopii săi. Abia acum se semnalează în Ţara 
Moţilor un început de muncă pe terenul învăţământului. Protopopii 
români, în exerciţiului funcţiei lor de inspectori şcolari, se pun 
ei înşişi în fruntea mişcărei. Progresele încep a se ivi, ceea-ce 
îndeamnă poporul la jertfe, edificând şcoli şi înzestrându-le cu 
material didactic. Dela vlădică până Ia opincă, toată suflarea ro¬ 
mânească, dornică de lumină, se pune în slujba noului ideal, în 
urmărirea căruia iau fiinţă o mulţime de şcoli între anii 

1860—1890. In acest timp se înfiinţează gimnaziul român ortodox 
din Brad şi liceul ortodox din Braşov, două puternice focare de 
lumină, cari, pe lângă şcolile Blajului, mai vechi, au dat neamului 
preţioasele generaţii de muncă din trecut şi chiar de azi. 

Daică printre membrii corpului didactic primar dela sate erau 
mulţi dascăli cu pregătire insuficientă, faptul nu e de mirare pe 
acele vremuri. Mulţi din aceştia insă munceau cu un dan şi o 
sârguinţă demne de admirat. Nu voiu uita cât voiu trăi răbdarea de 
înger şi dragostea plină de cel mai nobil avânt, cu care m’a 
învaţat Abecedarul şi socoata, intre anii 1876 şi 1880, mult regre¬ 
tatul învăţător din Abrud-sat, Solomort Coroiu. Lipsit cu totul de 
ştiinţa pedagogiei moderne, învăţătorul Coroiu par’că a fost năs¬ 
cut să înveţe pe alţii ceea-oe ştia el. Bun, blând, răbdător şi 
însufleţit pentru şcoală, el ştia să inspire micilor săi elevi, odată 
cu cunoştinţele elementare de scris, citit şi socotit, un respect 
adânc faţă de misiunea lui, faţă de şcoală şi de biserică, a cărei 
slujbă o poseda la perfecţie, reuşind să ne-o transmită şi nouă, 
elevilor săi, prin faptul că ne ducea în fiecare Duminecă şi săr¬ 
bătoarea la biserică, ca şi în toate dimineţile, cât dura postul 
Sf. Paşte, la utrenie, spre a ne deprinde cu tipicul mineelor şi cu 
cele 8 glasuri ale muzioei bisericeşti. Acela dintre noi, care, pe 
lângă ştiinţa Abecedarului, ştia să citească în biserică apostolul, 
să spună pe de rost crezul şi să cânte în strană, alături de 
învăţător şi cantori, era desigur cel mai iubit şi mai bine văzut 
copil din sait. Părinţii şi dascălul se mândreau cu un asemenea 
băiat, care da „cele mai bune speranţe de viitor Şi mult regre¬ 
tatul învăţător Solomon Coroiu, trebue să recunosc ca un omagiu 
pe care mă simt dator să-l aduc memoriei sale neuitate, a avut, 
graţie silinţelor sale supra omeneşti, mulţi asemenea băeţi „de 
cele mai bune speranţe' 1 . 

Mitropolitul Şaguna, în zelul său de a îmbunătăţi din ce în 
ce mai mult învăţământul primar, înfiinţă in anul 1863 semi¬ 
narul andreian cu curs teologic de 3 ani pentru preoţi şi curs 
pedagogic tot de 3 ani pentru învăţători. Pentru cultura practică 
a membrilor corpului didactic primar, marele archiereu Şaguna 
introduce conferinţele învăţătoreşti, care devin terenul de des- 
voltare a dăscălimei române în spiritul pedagogiei moderne. 

Acestui val de preocupare şi muncă românească pe terenul 

şcolar ’i-se opune in curând guvernul din Budapesta, care nu 
redea cu ochi (buni progresele făcute de Românişi ura pe preoţii şi 
învăţătorii români. Legea şcolară a contelui A. Apponyi dă lovi¬ 
tura de moarte învăţământului românesc prin înfiinţarea în sate 
a şeoalelor de stat cu limba de predare ungureasca. 

Moţii nu rămân insă de ruşine nici cu aceasta ocazie şi la 
atentatul contelui Apponyi răspund prin proteste energice şi de- 
claraţiuni publice, că nu vor să primească nici un ajutor dela 
stat, luându-şi angajamentul sa susţină ei, din puterile lor, şco¬ 
lile primare cu caracter confesional şi naţional. Protopopii or- 
todoxi Vasile Datnian din Brad, Romul Fardul din Câmpeni, 
/. Teculescu din Alba-Iulia, Petru Popovici din Abrud şi Vasile 
Gan din Baia-de-Arieş, se disting în mod deosebit în lupta ce 
s’a dat pentru înlăturarea legii apponyi-ene. Ei descind la sate, 
îmbărbătează preoţimea şi pe fruntaşii bisericilor la sacrificiile 
materiale, pe cari aveau să le suporte spre a face faţă tuturor 
cerinţelor legii draconiene, ferind şcolile româneşti de sancţiunile 
distrugătoare ale paragrafelor ei, cari tindeau să ferece sufletul 
şi limba românească în noui obezi de peire. 

Cuvântul acestor apostoli era că şcoala românească trebue 
construită şi întreţinută din propriile puteri ale Românilor. Şi 
cuvântul acesta trup se făcea, poporul supunându-se cu dragă 
inimă la toate jertfele ce i-se cereau pentru întreţinerea şcoalei 
româneşti naţionale. Această frumoasă şi înălţătoare atitudine 
era alimentată şi dela catedră de către distinşi profesori ai şcoa- 
lelor normale de învăţători. Printre aceştia citez pe regretatul dr. 
Petru Şpan, fiu de ţaran din Lupşa şi profesor la şcoala normală 
ortodoxă din Sibiu. Acest profesor entuziast şi plin de viaţă 
spunea dela înălţimea catedrei elevilor săi: „Nu vă temeţi, cre¬ 
deţi numai şi munciţi fără prihană, căci eu nu pot să mor şi 
nici nu vreau să mor până când nu voiu vedea cu ochii pe bravii 
roşiori de dincolo, intrând pe porţile Sibiului! Şi să ştiţi că cea 
dintâi capitală a Ardealului desrobit are să fie Sibiul!“ 

Şi cuvântul profetic al inimosului profesor din Sibiu s’a rea-> 
lizat întocmai, graţie braţului soldatului român şi modului în¬ 
ţelept şi patriotic cu care a fost condusă politica României de 
către d. Ion l. C. Brătianu. 

D. dr. C. Angelescu, ministrul, instrucţiunei publice, şi 
desvoltarea învăţământului în ţara Moţilor. Dela înce¬ 
putul realizării fericite a României-Mari, regiunea Moţilor a 
format obiectul unei atenţiuni deosebite din partea d-lui dr. C. 
Angelescu, ministrul instrucţiunei publice, în materie de învăţă¬ 
mânt public. Conducerea acestui important departament fiind încre¬ 
dinţată timp mai îndelungat în mâinile sale destoinice şi inimoase, 
problema învăţământului din întreaga ţară a primit o desvol- 
tare din cele mai serioase şi îmbucurătoare, conform cu cerinţele 
şi cadrul pe care România întregită ambiţionează sa-1 ocupe 
în concertul popoarelor din această parte a Europei. înmulţirea 
numărului şcoalelor şi a puterilor didactice a fost în special prima 
sa preocupare. Rezultatul munoei şi al străduinţelor sale neobo-* 
site depuse întrece toate aşteptările: In timpul ministeriatului 
său dela 1922—1926, d. dr. Angelescu a reuşit să clădească 
peste 11.000 localuri noui de şcoală, iar în scopul creării de pu¬ 
teri didactice a înfiinţat 40 şcoli normale de învăţători şi învăţă¬ 
toare, sporind astfel numărul învăţătorilor dela 23.000 la 36.000. 

In regiunea Moţilor, ale căror deziderate nu ajunsese încă să 
fie puse pe primul plan cu intensitatea impusă azi de d. Ion 1. 
C. Bratianu, şeful guvernului naţional-liberal, d. dr. Angelescu 
a înzestrat toate centrele mai însemnate cu şcoli medii,'ca la Abrud, 
Zlatna, Câmpeni t Brad, Baia-de-Criş, Baia-de-Arieş etc., pelângă 
crearea de noui posturi de învăţători şi învăţătoare în comunele 
rurale, unde se simţea nevoie. Aşi putea chiar afirma că în ceea-ce 
priveşte mai ales şcoala secundară propriu zisă, Moţii trăiesc 
într’un lux şcolar, cu care nu fuseseră obicinuiţi şi care, în treacat 
fie zis, nu este nici necesar din următoarele două puncte de vedere: 
1. Recrutarea corpului didactic se face foarte greu, cum este azi 
cazul şcoalei secundare din Baia-de-Arieş, pentru care nu se 
găsesc profesori. 2. îndeletnicirilor şi spiritului practic al Moţilor 
le sunt mai folositoare şcoalele practice de meserii, inconvenient 
care constatându-se an de an, se procedează azi la corectarea lui 
tot de către d. dr. Angelescu. Spun aceasta numai spre a arăta 
solicitudinea şi inima largă, pe care d. ministru Angelescu le-a 
arătat totdeauna bravilor Moţi. 

Din clipa în care primul ministru al ţârei, d. Ion I. C. Bratianu, 
a socotit sosit momentul ca Moţilor, în vederea trecutului lor 
eroic şi plin de suferinţe, să li-se acorde fără întârziere toate 

avantagiile şi îmbunătăţirile în scopul de a le înlesni viaţa şi 
a-i ridica economiceşte şi culturaliceşte, d. ministru Ange^escu, stu- 
diând în amănunt, prin d-nii inspectori şcolari N. Brata şi P. 
Petrescu, întreagă problema învăţământului în ţar3 Moţilor, a 



Dr. C. Angelescu, fost şi actual ministru al instrucţiei publice, omul şcoalei, 
care cu inimă şi entuziasm munceşte pentru ridicarea culturală a Moţilor^ 
conform programului stabilit de d. Ion I. C. Brătianu. 


introdus în bugetul anului 1928 toate sumele necesare reclamate de 
următoarele îmbunătăţiri şi creaţiuni noui aprobate de d-sa cu 
priceperea, dragostea şi căldură ce îl caracteriza: 

Pentru şcoala de meserii din Baia-de-Criş: complectarea lo¬ 
calului de ateliere, internat, clase şi administraţie. 

Pentru şcoala de meserii din Turda: amenajări de ateliere. 

Pentru şcoala de meserii din Huedin: plata localului cumpărat 
cu suma de 1.150.000 lei. 

Tot prin noul budget pe 1928 s’au prevăzut fondurile trebuin¬ 
cioase pentru înfiinţarea a şease noui şcoli practice de meserii în 
următoarele localităţi: Abrud (judeţul Alba), Câmpeni (jud. 
Turda), Gi/ău (jud. Cluj), Beiuş, Vaşcău şi Bratca (jud. Bihor), 
avându-se în vedere şi plata personalului şi înzestrarea cu unelte. 
Chestia cumpărării localurilor acestor şcoli se tratează cu pre¬ 
fecturile şi comunele respective. 

La Abrud se mai înfiinţează prin noul budget două şcoli nor¬ 
male, una pentru băeţi şi alta pentru fete — aceasta din urmă în 
unire cu societatea „Ocrotirea orfanilor de răsboiu". 

In legătură cu aceasta, d. ministru Angelescu a dispus ca 80 de 
copii de Moţi — 50 de băeţi şi 30 fete — să fie aduşi în ive- 
chiul regat şi întreţinuţi gratuit în şcolile normale din Craiova şi 
Câmpulung. 

O altă măsură fericită şi înţeleaptă pentru luminarea Moţilor 
a mai fost luată de către d. ministru dr. Angelescu prin înfiinţarea 
unui număr însemnat de învăţători ambulanţi, avându-se în ve¬ 
dere că multe din comunele moţeşti fiind răspândite pe zeci de 
kilometri, Moţului trebue să ’i-se dea şcoala la el acasă, în că¬ 
tunul sau crângul, unde locueşte. In acest scop s’au prevăzut în 
noul budget următoarele posturi de învăţători ambulanţi: 

In judeţul Alba la cătunele: 

1. Olteni, Valea Inzelului, Valea Uzei şi Piatra Cheii, depen¬ 
dinţe de comuna Râmeţi. 

2. Valea Bucurului, Valea Rece şi Macăreşti, dependinţe de co¬ 
muna Ponor. 

3. Ilieşti, Popeşti, Floreşti şi Sfâroea, dependinţe de comuna 
lntregalde. 

4. Vârş, pendentă de comuna Sohodol. 

5. In comuna Valea Dosului, ale cărei case sunt răzleţite pe 
dealuri şi pe o vale lungă de 15 kilometri. 

In judeţul Hunedoara în următoarele localităţi: 

1. Blăjeni-sat şi Obârşia, dependinţe de comuna Blâjeni. 

2. Galbina, sat răzleţit, pendinte de comuna Balşa. 

3. Brădet, pendinte de comuna Alnuişul-Mare. 

‘i. Satele împrăştiate din munţii Rusca, deşi nu fac parte din 
regiunea Moţilor. 

In judeţul Cluj în localităţile: Mărişel, Măgura, Giurcuţa-de-sus, 
Giurcuţa-de-jos, Dealul Calului, Dealul Boţii, Rochiţele, Rogojel, 
Vişag, Lunca Vişagu'ui, Traniş, Mănăsiireni şi Negreni (Fechetău). 

In judeţul Bihor în localităţile: Câmp, Goleşti, CrişHornl-de- 
sus, situat pe 7 dealuri, Chişcau, Gurani, Sohodal-Călugari , Roşia, 
Lazuri, Căbeşti, Sohodol, Dumbrăviţa-de-codru, Bulz şi Reineţi 
pe valea Jadului, Peştera, plus un învăţător pentru populaţia dela 
Salonta-Mare spre munţi. 

Pentru judeţul Turda propunerile pentru numirea învăţătorilor 
ambulanţi se vor face în cursul lunei Ianuarie 1928. 

In toată regiunea Mofţilor vor funcţiona, pe lângă învăţătorii exi¬ 
stenţi, încă un număr de aproximativ 50 învăţători ambulanţi, 
cari vor fi bine plătiţi, primind un spor de salariu de 50 la 
sută, urmând a li-se face şi alte înlesniri. 

Adânc însufleţit este actualul ministru al instrucţiei publice şi 
pentru intensificarea clădirilor şcolare în ţara Moţilor, unde lipsa 
de localuri de şcoli igienice este mult simţită. O întreaga cam¬ 
panie de clădiri şcolare va începe aici, cu cheltuiala statului, chiar 
în cursul anului 1928. 

Deasemenea d. ministru dr. Ange/escu este hotărât sa acorde o 
deosebită atenţiune regiunei Moţilor şi cu prilejul punerii în 
execuţie a politicei culturale extra-şcolare, care face parte din 
programul fixat de d~sa pentru desvoltarea învăţământului şi pro¬ 
movarea culturei româneşti în general. 

Prin luarea unor asemenea măsuri practice şi înţelepte, pro¬ 
gresul cărţii şi al culturii în regiunea Moţilor este incontestabil 
pus pe un drum sănătos, care corăspunde întocmai hotărîrei ferme 
a d-lui Ion /. C. Brătianu şi a guvernului său, a căror năzuinţa 
este să aşeze o nouă piatră temeinică la consolidarea României 
întregite. 

CAPITOLUL XXXXI. 

COMUNICAŢIILE IN ŢARA MOŢILOR 

Când vorbim despre mijloacele de comunicaţie ale ţinutului 
Munţilor Apuseni, trebue să ţinem seamă de trei factori, cari cum¬ 
pănesc în asemenea materie. Primul şi cel mai important este 
factorul necesităţilor strategice ale ţării româneşti în situaţia 
sa politică şi teritorială de azi. Cel de al doilea este factorul 
curat economic, iar ultimul este factorul cultural şi social, care 
încă condiţionează soluţia pe care viitorul apropiat trebue să o dea 
problemei comunicaţiilor în regiunea Munţilor Apuseni. Căile de 
comunicaţie existente nu satisfac pe nici unul dintre aceşti trei 
factori importanţi, cari tot mai mult îşi validitează importanţa 
lor pentru viaţa publică a Românilor din ţara Moţilor. 

Dacă consideram situaţiunea geografică a graniţelor noastre 
de vest, dela început trebue să stabilim că fortificarea acestei gra¬ 
niţe pretinde, pe lângă colonizarea unui element viguros românesc 
pe tot cuprinsul ei dela nord spre sud, şi împreunarea acestui ele¬ 
ment colonizat, peste ţinutul Munţilor Apuseni şi peste Zarandul 
românesc, cu însăşi inima ţării româneşti la îmbinarea Târnavelor 
cu Murăşul. Pornind din acest principiu, Munţii Apuseni nu’şi gă¬ 
sesc azi acces suficient nici spre apus, nici cătră râul Murăş 
cu nici una dintre liniile de comunicaţie pe cari le au. Explicaţia 
o găsim in faptul că acest ţinut niciodată până acum nu a făcut 
parte din însăşi organizaţia politică a statului românesc. 

Rămâne deci să cercetăm motivul pentru care ideia legăturii 
Munţilor Apuseni cu Valea Murăşului trebue să ia fiinţă cât mai 
repede posibil, prin construirea unei astfel de artere de comu¬ 
nicaţie, dela vest spre sud-est, care ar urma să satisfacă integral 
necesităţile strategice, economice şi culturale ale ţinuturilor pe 

cari le-ar atinge, în armonie desăvârşită cu interesele superioare 
ale ţării româneşti întregite. 

Vom examina acest postulat, întâiu, în comparaţie cu lipsa cri¬ 
teriilor acestei cerinţe a şoselelor existente, arătând prin isto¬ 
ricul construirei lor de către statul ungar tendinţa acestuia de a 
nu fi vrut să înzestreze cu şosele un ţinut, aşa după cum pretin¬ 
deau interesele lui de viaţă. Este aproape în deobşte cunoscut că 
şoseaua cea mai veche, care s’a construit în scopul apropierii 
Munţilor Apuseni cu Valea-Murăşului, este aceea care ne-a rămas 
încă dela Romanii stăpânitori în trecutele vremi pe aici şi care 
împreuna Alba Iulia de azi (Apulum) cu Zlatna şi cu Abrudul, pe 
valea Ampoiului, peste Dealul mare. 

Ea se datoreşte interesului, pe care acest cuminte şi harnic 
popor îl purta exploatării minelor. In altă parte a volumului de 
faţă am vorbit despre această şosea mai pe larg, arătând menirea 
pe care a avut-o, începând dela Romani până în zilele noastre. 

Nu greşim dacă numim această linie de comunicaţie artera 
principală a bunurilor aurifere din Munţii Apuseni. 

Romanii au avut tot interesul să construiască această şosea pe 
valea Ampoiului, căci centrul Daciei Traiane era Apulum (Alba 
Iulia) şi deci aci avea să se concentreze şi să se desfacă tot pro¬ 
dusul exploatărilor miniere din Munţii Abrudului. 

Menţinerea ei în viitor o reclamă aceleaşi interese mari, cari 
sunt identice şi pentru viaţa economică a României întregite. 

Cea de a doua şosea, care s’a construit mult mai aproape de 
timpurile noastre, este şoseaua dealungul Arieşului, care leagă 
oraşul Turda cu Câmpenii, centrul Moţilor propriu zişi, şi cu 
Abrudul. Datează ca şosea naţională (drum de ţară) din jumă¬ 
tatea a doua a veacului XIX. Este în afară de orice îndoială că 
edificarea ei era indicată de situaţia geografică a ţinutului pe care’l 
străbate. Totuşi nu este mai puţin adevărat că statul ungar a 
urmărit, prin construirea ei, interese cari culminau în avântul pe 
care oraşele Turda şi Trăscău trebuia să’l ia prin oomerciul, 
industria şi finanţa maghiaro-evreiască a acestor oraşe. 

Nu mai puţin s’au urmărit aceleaşi interese şi prin construirea 
liniei ferate înguste dealungul acestei şosele, adică dela Turda la 
Abrud. Statul ungar nu privea cu ochi buni construirea aici a unei 
linii ferate normală, căci poporul român din Munţii Apuseni 
trebuia, după concepţia ungurească, să fie lipsit de posibilităţile 
unei vieţi mai tichnite şi mai lesnicioase. 

Şoseaua a treia, care leaga Munţii Apuseni cu ţinutul Crişului 
Alb (Zarandul), este „drumul de ţară' 1 dintre Abrud şi Brad. S’a 
construit la iniţiativa şi îndemnul conducerii administrative a ve¬ 
chiului judeţ Zarand, conducere care era românească prin 
faptul că era compusă din suflete oţelite în focul sacru al dorin¬ 
ţelor de a face ceva şi pentru Românii oropsiţi şi năcăjiţi de 
greul unei vieţi, care’şi macina în curs de veacuri rostul ei în 
folosul altora. 

Epoca absolutismului austriac de după anii 1848 şi 1849 a 
renăscut pe o clipă în Zarand umbrele vechilor cnezi şi voivozi 
români, cari nu au esitat a-şi pune tot sufletul lor în slujba 
poporului, care i-a născut. 

Astfel a luat fiinţă unica şosea in epoca stăpânirilor străine, 
care deserveşte interese curat româneşti şi neprecupeţite de împi¬ 
latorii noştrii seculari. 

Dacă examinam cu deamănuntul aceste linii de comunicaţie, cari 
servesc însă numai in parte interesele Munţilor Apuseni, uşor 
ajungem la constatarea că nici una nu a fost construită cu me¬ 
nirea de-a creia pe seama populaţiei acestui ţinut o astfel de 
arteră de comunicaţie, care să îmbrăţişeze în întregime toate inte¬ 
resele mari ale ţinutului, interese cari sunt inerente cerinţelor de 
exploatare a tuturor materiilor brute din Munţii Apuseni prin 
munca populaţiei indigene. Cu atât mai puţin satisfac ele azi 
supremul obiectiv al preocupărilor noastre de această natură, care 
culminează în împacarea trebuinţelor imperioase ale apărării na¬ 
ţionale. 

înfăptuirea idealului naţional a găsit Munţii Apuseni închişi 
de restul ţării, unde în mod firesc s’au desvoltat toate liniile de 
comunicaţie, aşa după cum evoluţia istorică a Ardealului a impus 
această desvoltare. 

Faptul că acest ţinut geograficeşte se găseşte azi înglobat Ia 
pământul stăpânirii noastre, ridică la suprafaţă argumentul cel 
mai puternic în susţinerea construirii unei şosele noui, care să 
aibă acces sau eşire spre un nod al căilor ferate române, ce’şi au 
drumul spre Bucureşti, capitala României întregite. 

Acesta este principiul cel mai de seamă care trebue să pre- 
domnească la rezolvarea problemei comunicaţiilor în Munţii Apu¬ 
seni. Punctul de plecare va trebui să fie fără îndoială orăşelul 
Teiuş de pe Valea Muraşului în legătură directă cu oraşele Abrud 

şi Câmpeni din creerii Munţilor Apuseni. Argumentul prepon- 
derant al acestui principiu rezidă in faptul ca interesele stra¬ 
tegice, economice, culturale şi sociale ale ţinutului Munţilor Apu¬ 
seni să aibă comunicaţia directă cea mai scurtă cu cel mai curat 
ţinut românesc, adică cu lanul ţărănimei române din vatra Mu- 
răşului, în punctul care face cea mai bună legătură de cale ferată 
cu capitala ţării. 



Un peisagiu din imediata apropiere a Câmpenilor cu vederea Arieşului 
şi a şoselei ce duce la Turda. (După un tablou de V. Ulrich din galeria 
autorului acestui volum). 


Urmează deci să fixăm linia menită a satisface această mare 
cerinţă naţională. Ea numai una poate să fie: Teiuş spre comuna 
Mogoş, pe valea Geoaguilui-de-sus, prin Bucium la Abrud, de 
aici la Câmpeni, pe Arieşul mare, spre Scărişoara (Lăpuş) şi 
peste Biharia în Valea Crişurilor, la Băiţa şi Vaşcău. 

Când această linie de comunicaţie va fi fixată pe teren şi prin 
o cale ferată, care să lege Teiuşul cu Oradea-mare, străbătând 

tara Moţilor, atunci aceasta va fi postul de avantgardă dinspre 
granifa noastră de vest, unde poate nu peste mult se vor măsură 
din nou puterile celor două popoare şi se va liquida ultima nă¬ 
dejde a celor ce vreau să usurpeze drepturile noastre istorice 
asupra vechiului Ardeal. Interesele economice se vor găsi deplin 
satisfăcute, căci această linie de comunicaţie îmbrăţişează direct 
întreg ţinutul Munţilor Apuseni. 

Ca primă etapă a realizării acestui deziderat considerăm datoria 
guvernelor Ţării Româneşti de a face ca această şosea naţionala 
să aiba traseul următor: Teiuş-Geoagiul-de-sus-Mogoş-Abrud- 
Câmpeni-Scârişoara-Băifa (Bihor). 

Nu mai puţin importantă este, tot din motive strategice şi eco¬ 
nomice, construirea şoselei Câmpeni-Huedin peste marea şi fru¬ 
moasă comună Albac, apoi Arada (Horeşti), muntele Dealul- 
Ca/ului, pe Someşul Rece până în Beliş, iar de aici cu o rami¬ 
ficaţie spre Cluj, iar alta peste Călăţele la Huedin. 

O parte din aceste şosele sunt construite încă de regimul ungu¬ 
resc, dar numai în măsura care servea interesele locale ale foştilor 
stăpânitori. Astfel vedem construită şoseaua Huedin-Beliş în scopul 
de a menaja întinse interese economice concentrate sub raportul 
exploatării forestiere. 

Unii dintre cei-ce se ocupă de chestiunea Moţilor au aruncat şi 
ideia construirei unei şosele naţionale dela Beliş pe sub poaleld 
sudice ale Bihariei la Lăpuş şi de aici la Băita din Văile Crişurilor. 
Ideia este însă greşit concepută. Şoseaua, care va avea menirea 
să lege oraşul Huedin cu Muntii-Apuseni, nu va putea străbate 
altă direcţie mai indicată de criterii geografice şi economice 
decât Beliş peste Dealul Calului la Albac şi de aci să se împreune 
cu şoseaua Câmpeni-Scărişoara-Băiţa. 

Nu mai puţin adevărat este că ideia construirei unei linii de 
pale ferată dela Cluj la Câmpeni, tot numai în această direcţie 
poarte fi realizată. Ea va trebui să urmeze cursul Someşului-Rece 
până la Beliş, iar de aci peste comuna Albac-Arada prin Secă¬ 
tură la Câmpeni. 

Dar din momentul ce s’ar construi o cale ferată Teiuş-Abrud- 
Câmpeni-Vâşcâu-Oradea-mare peste inima Munţilor Apuseni, iar 
această linie principală ar avea şi un acces spre Brad dela 
Abrud, am avea atunci suficiente linii de comunicaţie în ţinutul 
Moţilor, pentru toate necesităţile lui strategice şi de ordin eco¬ 
nomic. 

Clujul în acest caz va trebui legat cu Munţii Apuseni direct 
numai prin şosele naţionale, dintre cari parte le are, dar tre- 
buesc reparate. Aşa şoseaua Cluj-Iara-de-jos este foarte bună 
şi, puţin mai îngrijită, ar satisface pe deplin nevoile ţinutului 
de sub poalele munţilor Gilăului. 

Şoseaua Abrud-Alud peste comuna Ponor va trebui pe distanţa 
Ponor-Aiud scoasă dintre şoselele judeţene şi menţinută ca drum 
comunal, căci nu este decât de un foarte mic interes local, şi 



Şoseaua Zlatna-Abrud pe teritoriul comunei Valea Dosului, ameninţată 
încontinuu de stricăciuni din cauza ploilor dese şi a torentelor. 


acesta disparent total de îndată ce se va construi adevărata şosea 
naţională Teiuş-Mogoş-Abrud, cu un traseu de abia 56 klm. şi 
fără calamităţile urcuşurilor anevoioase. 

Prelungirea şoselei acesteia dela Scărişoara la Baiţa şi dela 
Albac la Beliş putem spune hotărît că ar desăvârşi idealul stră¬ 
bunilor Romani, cari preconizaseră şi aproape înfăptuiseră împreu¬ 
narea Daciei Apulensis cu Dacia Porolissensis, peste ţinutul Mun¬ 
ţilor Apuseni. 

Aceleaşi interese mari naţionale ne leagă şi pe noi cei de azi, 

cari am văzut cu ochii reînvierea Daciei-Traiane, care poate 
deveni imperiul roman de răsărit, în al cărui simbol s’a realizat 
România-Mare de azi. 

Toate drumurile noastre trebue să ducă şi să graviteze spre 
Bucureşti, căci aici s’a conceput aluatul, care ne-a dospit liber¬ 
tatea naţională şi integritatea teritorială, şi tot de aici va avea 
să ţâşnească puterea de cimentare a unităţii teritoriale şi politice a 
Ţării-Româneşti. 

Mai amintim că corolarul Munţilor Apuseni atât dinspre nord- 
vest, cât şi dinspre sud-est, trebue să fie înconjurat cu şosele 
naţionale, cari să menţină legătura de comunicaţie între Deva- 
Oradea mare prin Ţara Crişurilor şi Halmagiu deoparte şi între 
Oradea mare-Cluj-Teiuş-Deva de altă parte. 

Această din urmă reţea este complectă şi rămâne să se desă¬ 
vârşească şi reţeaua corolară a ţinutului Crişurilor. 

Şoseaua Abrud-Zlatna, în lungime de 36 km., vecinie expusă 
stricăciunilor din cauza inundaţiilor şi a torentelor, aflatoare azi 
în reparaţie în urma programului de îmbunătăţiri hotărîte de: 
primul ministru al tării d. Ion I. C. Brătianu, va trebui să 
aibă parte cu vremea şi de serioase lucrări technice de consoli¬ 
dare, spre a nu mai fi expusă deteriorării la primele descărcări 
violente ale naturii. Deasemenea va trebui luată în studiu şi con¬ 
struirea unei căi ferate între Abrud şi Zlatna, care ar înlesni pe- 
de o parte transportul minereurilor din jurul Abrudului la uzi¬ 
nele statului din Zlatna, iar pe de altă parte ar scurta în mod 
simţitor distanţa dintre Abrud şi Alba Iulia, evitând marele în¬ 
conjur cu calea ferată pela Turda-Aiud-Teiuş-Alba Iulia. 

In acest chip, imensa mulţime de material lemnos şi minereuri 
pe cari le oferă din belşug Munţii Apuseni, apoi produsele agri~. 
cole ca vite, poame şi lână, ce se desfac în târgurile şi „bălciurile 11 
acestui ţinut, îşi vor avea posibilitatea de desfacere uşoară pe pie¬ 
ţele interne şi externe, şi astfel braţele muncitoare ale celui mai 
harnic element românesc îşi vor câştiga pâinea vieţii în mod 
cinstit şi nespeculat de parazitismul economic al veacului. 

CAPITOLUL XXXXII. 

D. ION I. C. BRĂTIANU ŞI MOŢII 

Dintre toţi marii bărbaţi de stat ai micei Românii de odi¬ 
nioară, singurul, care a avut norocul să lase moştenitori vrednici 
după chipul şi asemănarea sa, a fost bătrânul Ion C. Brătianu, 
înfăptuitorul României moderne de până înainte de răsboiul 
mondial şi tatăl fostului şi actualului prim-ministru al României 
Mari: d. Ion I. C. Brătianu. 

Asupra acestuia a căzut sarcina să continue opera grea a ta¬ 
tălui său, s’o desvolte, s’o crească, s’o desăvârşească. 

Ce a făcut Ion I. C. Brătianu pentru neamul românesc, se 
ştie azi de toată suflarea românească, pe care a întrunit-o în- 
tr’un singur stat puternic şi unitar: România Mare. Bărbatul 
acesta fără pereche în istoria noastră, care nu vorbeşte nici¬ 
odată ca să placă, ci numai ca să facă dovada faptelor împlinite, 
luptă acum ca un titan ca să consolideze marea operă înfăptuită 
sub conducerea lui înţeleaptă şi patriotică. Evident, greutăţile 
in aceasta direcţie sunt mari din pricina ambiţiilor personale 
nemăsurate din partea unor bărbaţi politici, cari nu simt pulsul 
vremilor grave prin cari trece ţara noastră, dar opera consoli¬ 
dării totuşi se va îndeplini, d. Brătiatui dovedindu-se a fi cel 
mai iscusit interpret al ritmicei sociale, deci al marilor realizări 
pentru asigurarea viitorului României întregite. 

D. Ion I. C. Brătianu ’şi-a urmărit desăvârşirea operei cu 
pasiune de artist, izolându-se în singurătatea casei părinteşti 
dela Florica, unde şi-a distilat în tăcere intenţiile, le-a adecuat 
faptelor, încadrându-le, spre a le da viaţă, în cercul strict al 
posibilităţilor, deci al acţiunei pozitive. 

Naţionalist hotarit la faptă, d. Ion I. C. Brătianu, dupăce a 
studiat o serie de ani de zile cu convingere şi nemărginită dra- 

goste chestia Moţilor, a redeschis-o însuşi cu hotărâre în toamna 
anului 1927, ca să le facă dreptate. Şi mult dorita dreptate 
li-se face. 

Am spus în prefaţa prezentului volum, reproducând din bro¬ 
şura d-lui Brătianu „Amintiri din ţara Moţilor“, că d-sa este 
singurul bărbat politic de mâna întâi din vechiul regat, care a 
călătorit prin tara Moţilor, încă sub regimul unguresc, cu gândul 
de a le studia viata, obiceiurile şi virtuţile strămoşeşti, despre 
cari au dat atâtea dovezi în cursul sbuciumatei istorii a nea¬ 
mului românesc din Ardeal. El spune acolo: 

„Din copilărie m’a stăpânit întotdeauna dorul atavic al mun¬ 
ţilor şi în deosebi acela al Carpaţilor noştri. Curge doar în vi¬ 
nele mele sângele bătrânilor pribegi din codrii munţilor Oltului 
şi ai Argeşului şi sunt nepotul bunicului Dincă, acela care pă¬ 
răsea manoase moşii dela câmpie, simţind că se usucă şi piere 
departe de munţii strămoşeşti 11 . 

Sub impulsul acestui „dor atavic al munţilor Carpati", d. 
Ion I. C. Brătianu, fiind ministru de interne, se găsea pe la 
finele lunei August 1907, dimpreună cu doamna Brătianu, la 
Abrud, în drum spre tara propriu zisă a Moţilor, călătorind sub 
numele de „d. şi d-na Ionescu“. 

Dar să las cuvântul d-lui Brătianu din broşura „ Amintirilor“ 
sale, în care descrie atât de evocativ vizita sa în Ţara Moţilor: 

„După un popas în Sibiu şi după ce proslăvirăm la Alba-Iulia 
umbra lui Mihai Viteazul şi martiriul lui Horia, plecarăm în 
automobil prin Zlatna la Abrud şi la Câmpeni. 

„N a tura şi oamenii răspundeau aşteptărilor noastre. Falnica 
înfăţişare a bărbaţilor şi mândra frumuseţe a femeilor se po¬ 
triveau cu priveliştea. Ne bucuram de vederea portului lor, a 
mersului lor legănat, de auzul graiului lor ca şi de măreţia mun¬ 
ţilor, cu creste semeţe şi cu băi de aur, şi de limpezimea apelor 
cu paturi de pietre sclipitoare. 

„Automobilul nostru alerga pe drumul de ţară, în jurul căruia 
se petrecuseră cele mai strălucite lupte ale lui lancu şi ale tova¬ 
răşilor săi contra sângerosului Hatvany. La Abrud şi pe în- 
nălţimile din dreapta şi din stânga, la Roşia şi la Cerniţa, se 
desfăşuraseră fioroasele drame şi vitejeştile izbânzi, care ne 
cutremuraseră şi ne înălţaseră sufletele în copilăria noastră. 

„Din Abrud până în munţii Bihorului tot locul e sfinţit de 

Ion I. C. Brătianu, şeful partidului naţional-liberal 
Făuritorul României Mari 
Marele amic al Moţilor. 

bărbăţia neinfrânată a Moţilor, dar adevăratul lor cuib începe 
la Câmpeni. 

„După o noapte de odihnă relativă la otelul-han al acestui 
orăşel, dis-de-dimineaţă ne îndreptarăm mai întâi spre Vidra 
şi intrarăm în casa lui Iancu, modestă, albă, cu obloanele în¬ 
chise, la marginea drumului, pe care nefericitul erou, în ultimii 
ani ai vieţei sale, umbla cântând din fluer şi cu minţile pierdute. 

„El, ca şi Horia, fusese victima încrederii sale în împărat, 
dar mai puţin îndurător decât nervii de oţel ai sublimului iobag, 
creerul cărturarului nu rezistase trădărei habsburgice. 

„A treia zi, după o nouă noapte în Câmpeni, plecarăm spre 
satul lui Horia, la Albac. Aci ne oprirăm în dreptul bisericei 
de lemn, întocmită din grinzi şi bârne groase, de câte 8 metri 
lungime, şi cu un turn înalt ca de cetate. Pentru a pătrunde 
într'însa, ne veni în ajutor un tânăr teolog, pe care il atrăsese 
sgomotul motorului. 

„Când îi arătarăm mirarea noastră de a vedea că alături, la 
câţiva paşi numai, se ridicase o a doua biserică de zid şi îl 
întrebarăm de rostul ei, el ne răspunse că biserica 1 ) de lemn 
data din veacul XVIII, iar că acum clădindu-se alta de zid, mai 
mândră (?), autorităţile reclamau distrugerea celei dintâi, de 
teamă de foc, şi de aceea i-se hotărîse desfacerea şi vânzarea 
ca lemn vechiu. Dar preţuirea prea scumpă, după gustul muşte¬ 
riilor, o scăpase până atunci de desfiinţare. 

„Ne durea în suflet să aflăm că acel locaş, în care se rugaseră 
şi se împărtăşiseră Horia şi vrednicii lui tovarăşi în clipe ho¬ 
tărâtoare, era să piară şi îl părăsirăm cu truda în minte cum l-am 
putea salva şi transporta la Florica, reclâdindu-l acolo în me¬ 
moria eroicilor Moţi. 

„Munciţi de acest gând, pornirăm mai departe, la grota de ghiaţă 
din Scărişoara. 

„Drumul muntos şi pitoresc era foarte anevoios şi automobilul 


1) Vechia biserică din Albac se distinge prin un turn mic şi ascuţit, având 
două intrări: una pe sub turn la femei şi alta în partea dinspre miază-zi la 
bărbaţi. Bârnele de brad sunt de lăţime mijlocie. Bolta sau catapeteasma este 
înzestrată cu sfinţi pictaţi pe timpul lui Horia de un pictor Szilagyi din 
Abrud. Altarul are 3 ferestre, despărţământul bărbaţilor tot 3 şi anume 2 spre 
miază-noapte şi una spre miază-zi, iar la despărţământul femeilor 2 ferestre 
(Nota autorului volumului). 

nostru era, primul care se încumetase să pătrundă pană în acele 
funduri ale ţinutului Moţilor. 

„La dus, merse el cum merse, dar la întoarcere pe un povârniş, 
în marginea unei râpe, o falşă mişcare a mecanicului frânse dife¬ 
renţialul şi fu să ne prăvălească în prăpastie, dacă în repedea-i 
fugă înapoi maşina nu s’ar fi isbit de un copac şi nu s’ar fl 
proptit într'ânsul. 

„Lăsând-o în nemişcare şi în neputinţă, făcurăm câţiva kilometri 
pe jos până la Albac, de unde, cu ajutorul unui învăţător înda¬ 
toritor, trimeseram două perechi de boi ca să tragă a doua zi auto¬ 
mobilul până la Câmpeni; iar pentru noi găsirăm o brişcă cu doi 
cai, care ne duse la conacul nostru din ajun chiar în aceiaşi 
noapte. 

„Pe când se preparau boii şi caii, stăturăm la cină la învăţător, 
cu dânsul şi drăguţa sa soţie, cu preotul din sat şi cu tânărul 
teolog, cunoştinţa noastră de dimineaţă. Dela ei câutarărn să aflăm 
amintirile rămase dela Horia în localitate şi să chibzuim cum am 
putea scăpa biserica de distrugere. Cu ajutorul preotului şi al în¬ 
văţătorului puserăm lucrul Ia cale şi mulţumită lor o cumpărarăm în 
cursul toamnei şi aflarăm pe meşterul Nicolae din Sohodol, care se 
însărcină cu desfacerea şi reclădirea ei. In timpul iernei ea fu 
transportată pe sănii o sută de kilometri până la calea ferată din 
Turda şi, de acolo, fiind dată lungimea grinzilor, în vagoane spe¬ 
ciale la Florica. 

„Pe când trenul care o ducea sosise la Piteşti, autorităţile ma¬ 
ghiare se emoţionară de caracterul iredentist ce putea lua actul 
nostru de pietate şi făcură, spusu-mi-s’a, o târzie şi neisbutită 
încercare de a-l împiedeca. 

„Curând după biserică veni şi meşterul Nicolae, însoţit de trei 
tovarăşi dulgheri, unul şi unul de voinici, cel mai mic avea 1 m. 90, 

„Ei ridicară clădirea în parcul din Florica, pe dreapta tăpşa¬ 
nului, pe a cărui stângă se înalţă capela de piatră cu mormântul 
lui Ion C. Brătianu şi complectară astfel pe dealul Piteştilor co¬ 
memorarea renaşterei româneşti din tot cuprinsul Carpaţilor. Pen¬ 
tru a nu despărţi amintirile acelor, cari au fost uniţi în cre¬ 
dinţă. şi’n luptă până la martiriu, părintele Piso din Brad a dăruit 
bisericei lui Horia porţile împărăteşti dela biserica lui Cloşca din 
Cărpeniş şi potirul de lemn de cireş dela biserica din Mesteacăn > 
unde jurase Cri şan. 

„Noi, din Albac, ne întoarserăm la conac; iar în urma noastră, 
a doua zi, veni şi automobilul, dar ruşinos, cum apar asemenea tră¬ 
suri când sunt trase de boi şi într'o stare care ne silea, pentru re¬ 
paraţii, să prelungim cu trei zile şederea noastră la Câmpeni. 



Biserica de lemn din satul lui Horia (Albac), care a fost adusă şi 
reclădită, în 1907 , de către d. Ion I. C. Brătianu pe moşia 
părintească dela Florica. 


„Le întrebuinţarăm făcând pe jos şi cu trăsura excursiuni în 
vecinătate şi încheind mai de aproape cunoştinţe cu oameni şi 
Locuinţele dimprejur. 

„Nu m’am mai întors până azi la Sohodol şi nu ştiu dacă aşi 
regăsi impresiunea de atunci, dar am plecat de acolo cu convin- 

ger ea că în el se află cele mai frumoase femei, cu ţinuta lor 
mândră şi elegantă. 

„La otelul-han, la care stăm, ne coborâsem sub numele de 
„d-l şi d-na lonescu 11 , dar pe când lucra la reparaţie, mecanicul 
automobilului spusese ferarului, care îl ajuta, cine suntem şi, ca 
orice ştire, aceasta se răspândise repede în micul orăşel. 

„Fără întârziere primii vizita câtor-va fruntaşi români. Intre 
cei dintâi fu nepotul de fiu al fostului tribun N. Corcheş, care, bătrân 
de 80 ani, nu eşia din casă. Cu adevărată emoţiune, fusei să salut 
în mijlocul familiei sale pe viteazul veteran, care comandase la 
Cerniţa şi la Fântânele. 

„Din casa lui plecai cu mâinile pline de flori, legate în tricolor, 
cu un frumos ulcior de peste o sută de ani şi, mai presus de 
toate, cu bătălia dela Fântânele, desinată de învingătorul ei (adică 
de însuşi tribunul). 

„Desenul lui Corcheş şi biserica lui Floria sunt amintiri scumpe 
ale primei mele călătorii în Munţii Apuseni. 

„De pe roata de canon, care a frânt vârtosul trup al ţăranului, 
fără să-i poată zdrobi sufletul de granit şi să-i stoarcă un singur 
geamăt, şi din praful drumului în care rătăcea fără rost, cântând 
din fluer, neînfrântul Căpitan dela 1848, s’au înălţat, în pateticul 
lor martiriu, două icoane sfinte ale slavei trecute, din al cărei cult 
se trag cele mai de seamă isvoare de puteri pentru viitorul între¬ 
gului neam. 

„Mlam reîntors în Munţii Apuseni peste 14 ani 1 ), după ce prin 
mari şi cumplite jertfe ostaşii Regatului român făcuseră să ro¬ 
dească în plin tot sângele vărsat în veacuri pentru apărarea na¬ 
ţională. 

„Ţara Moţilor devenise astfel ţinut al României Mari, cum 
ştiam de totdeauna, ca atâtea alte generaţii, că era să fie, dar nu 
îndrăzneam să sper că o voi vedea. 

„La Brad şi la Abrud, popor numeros şi călduros ne ură 
bună venire, mie şi tovarăşilor mei de drum şi de muncă, ca unor 
fraţi cu drag regăsiţi. 

„Bătrânul Corcheş nu mai era printre cei vii, dar în gândul şi 

1) Adică la 1919. De atunci şi până azi d. Brătianu a mai făcut încă trei 
călătorii în ţara Moţilor şi în vara anului 1925 a petrecut trei zile şi trei 
nopţi în atmosfera senină şi liniştită de pe vârful muntelui Găina. (Nota 
autorului volumului). 

în cuvintele noastre ne reaminteam cu recunoştinţă luptele sale şi 
alor săi. 

„La Ţebea, unde a început revoluţia Moţilor, in faţa bisericei, 
la umbra uriaşului gorun sădit de Horia, ne închinarăm la mor¬ 
mântul lui lancu. In rând cu bătrânul stejar creştea un tânăr şi 
falnic lăstar, plantat de Regele României Mari, iar lângă mor¬ 
mântul altă dată singuratic odihneau rămăşiţele ostaşilor căzuţi 
la Hălmagiu pentru întregirea neamului şi în jurul lor, în curtea 
prea strâmtă a bisericei, mulţimea asculta cu însufleţită evlavie cân¬ 
tările de binecuvântare ale preoţilor şi cuvântările de preamărire 
ale fruntaşilor ei. 

„Se întindea valea la picioarele lor şi se înălţau dealurile îm¬ 
prejurul gorunului lui Horia, ca un templu imens, cu moaştele mar¬ 
tirilor în altar. 

„Pretutindeni în tot cuprinsul României Mari, ca puterile de 
viată ale codrului sub soarele primăverei, izbucnea intensitatea 
simţurilor şi energiilor naţionale sub farmecul unităţii neamului. 
Dar unde puteai pătrunde mai adânc măreţul înţeles al vremurilor 
ce ne-a fost să trăim, decât în acel tinut al Arieşului şi al Mun¬ 
ţilor Apuseni de la Câmpia Turdei, udată de sângele lui Mihaii, 
până sus în munţii lui lancu şi ai lui Horia? 

„Unde putea să răsară mai vie, mai strălucită, mai stăpânitoare, 
datoria ce ne impune asemenea moştenire clădită din aşa cum¬ 
plite dureri şi atâta minunată credinţă? 

„De pe Arieş, tot atât ca şi de unde valul Oltului izbeşte în 
mănăstirea lui Mircea sau de sub bolta care cuprinde mormântul 
lui Ştefan şi dela malul neclătinat al Şiretului dela Mărăşeşti, 
te întorci mai tare în credinţă şi în nădejdi, mai drept la suflet, 
mai limpede în vederi, mai bărbat în hotărîre, fiindcă strălucita 
aureolă a gloriei lor risipeşte ceata deprimătoare a micilor pa¬ 
timi şi a zilnicelor nevoi. 

„Ea înaltă inimile şi oteleşte voinţele spre dobândirea nouilor 
realizări impuse de menirea de cultură şi de civilizafie ce ne 
revine in Orientul Europei". 

Când asemenea impresii şi sentimente puternice stăpânesc su¬ 
fletul celui mai de frunte bărbat al neamului nostru, mai este 
oare de mirare că d. Ion 1. C. Brâtianu, continuator al unei 

tradiţii politice, înfiripată şi direcţionată de părintele său, a in- 
ţeles că în crearea structurei sociale de azi a României, Moţii, 
bravii Moţi, trebue să aibă şi ei partea lor de bine, de dreptate 
şi de reparaţie a unui trecut plin de chinuri şi mizerii? 

lata tot secretul actiunei binefăcătoare întreprinsă în vremea 
din urmă cu atâta hotărâre şi sinceră căldură de către d. Ion 
1. C. Brătianu în favoarea celei mai obijduite, dar şi celei mai 
sănătoase părţi a neamului nostru: a Moţilor. 

In capitolul următor voiu face întreg istoricul acestei acţiuni 
atât de mult aşteptată de Moţi, cari în două rânduri au înădtat 
drapelul românesc şi au dovedit asupritorilor că leii din Munţii 
Apuseni nu sunt dintre acei cari îşi pleacă grumazul sub jug. 

CAPITOLUL XXXXIII 

PARTIDUL NAŢIONAL-LIBERAL ŞI CHESTIA 
MOŢILOR 

Partidul naţional-liberal şi conducătorii săi şi-au dat totdeauna 
seama că existenţa poporului român din Ardeal era ameninţată din 
cauza şovinismului unguresc nutrit până la paroxism de o literatura 
şi ziaristică plină de ură încontra neamului românesc. Dar ceea-ce 
era firesc să se întâmple, s’a întâmplat. Dacă armata micei Ro¬ 
mânii, în campania din Bulgaria din vara anului 1913, ’şi-a pre¬ 
gătit forţele ca să treacă vârfurile Carpaţilor, Românii de sub 
stăpânirea ungurească şi austriacă ’şi-au pregătit sufletele ca sa 
le aştepte... Şi aşteptarea n’a fost zadarnică: In ziua de 14 (27) 
August 1916, guvernul prezidat de d. Ion /. C. Brătianu declara 
războiu Austro-Ungariei „pentru a-şi asigura înfăptuirea unităţii 
sale naţionale 

înainte de războiul cel mare însă, din cauză ca aproape jumătate 
din pământul roditor al ţărei se găsea în stăpânirea unui foarte 
mic număr de mari proprietari şi numai restul în mâna micilor 
cultivatori, ţărănimea îşi agonisea cu greu hrana din puţinul 
pământ ce avea fiecare şi din acela pe care îl lucra în dijma 
sau in parte din marea proprietate. 

Din această cauză începuse a se arăta o veşnică neînţelegere 
între proprietarii mari şi mai ales arendaşii lor şi între săteni, 
neînţelegere, care, dacă n’ar fi fost lecuită la timp, ar fi putut 
să dăuneze mult aşezământului nostru de stat. 

D-l Ion /. C. Brătianu, şeful partidului naţional-liberal, a 
fost cel dintâiu om politic care a prevăzut unde putea duce o 
asemenea neînţelegere şi convins că deslegarea reformei agrare 
trebuia să se facă în ţara noastră fără întârziere, căci numai 
prin ea se putea aduce înţelegere şi buna stare a poporului, a 

Vestit prin scrisoarea din 7 Septembrie 1913, în urma campaniei 
din Bulgaria, înscrierea în Constituţie a exproprierii, în ve¬ 
derea unei largi împroprietăriri a sătenilor. 



Ion G. Duca, actual ministru de interne, care, în 15 Dec. 1918, fiind 
ministru al domeniilor şi agriculturei, a contrasemnat decretul 
regal No. 3697 pentru exproprierea latifundiarilor şi 
împroprietărirea ţăranilor. 

Prin această scrisoare, adresată ţărei întregi, şeful partidului 
naţional-liberal zicea: 

„Şi hotărârea războiului şi purtarea lui a adus astfel în stră¬ 
lucită lumină covârşitoarea înrâurire a masselor asupra desti- 

nelor statului şi punând în valoare însuşirile poporului nostru 
au făcut proba neînlăturabilei noastre datorii de a proceda cu 
bărbăţie şi fără întârziere la tot ce e menit să dea puteri noui 



Regretatul A/ex. C. Constantinescu, fost ministru al agriculturei şi 
domeniilor (1922—1926), bărbatul care a desăvârşit marea reformă agrară. 

ţărănimii noastre şi să întărească conştiinţa solidarităţii claselor 
muncitoare cu statul şi desvoltarea lui. 

„Desăvârşirea reformei agrare, printr’o intervenţiune a sta¬ 
tului cu drept de expropriere unde este nevode, pentru creşterea 
proprietăţii ţărăneşti, stabilirea colegiului electoral unic, grăb¬ 
it 

ni ca înmulţire a tuturor mijloacelor de instrucţiune şi de educa- 
ţiune, îndreptarea şi desvoltarea a tot ce trebuie să înrâurească 
buna stare morală, fizică şi economică a claselor muncitoare, se 
i/npun tot atât de imperios ca şi întărirea organizării noastre 
militare, de a cărei grabnică necesitate nu se poate nimeni îndoi “. 

Războiul mondial a împiedecat la început lucrările. De îndată 
însă ce împrejurările au îngăduit, lucrările au fost reluate la 
Iaşi, unde — potrivit făgăduelii solemne ce Regele Ferdinand 
dăduse vitejilor săi soldaţi pe front — prin votul Constituantei 
-liberale din Iunie 1917, s’a dat ţărănimei, care îşi dovedise încă 
odată puterea de viaţă şi dragostea de neam şi ţară, putinţa de 
a fi împroprietărită printr’o largă expropriere, prim-ministru al 
ţărei fiind atunci tot d. Ion I. C. Brătianu, şeful partidului naţio- 
nal-liberal. 

In urma marilor schimbări şi a alipirei la patria mamă a 
provinciilor surori, în 1918 şi 1919 se iau aceleaşi măsuri de 
expropriere, de către guvernul partidului naţional-liberal, care 
prin decrete-legi stabileşte trecerea terenului în folosinţa să¬ 
tenilor, chiar cu începerea primăverei anului 1919. 

In chipul acesta au intrat în stăpânirea sătenilor pe întreaga 
ţară încă 6.000.000 hectare pământ cultivabil, pe care s’au îm¬ 
proprietărit încă 1 milion 400.000 îndreptăţiţi şi s’au constituit 
izlazuri comunale, în comunele în care lipseau, pe suprafaţa de 
680.000 hectare, cum şi păduri comunale, în suprafaţă de 392.000 
in Ardeal. 

In urma exproprierei a mai rămas ca mare proprietate numai 
12% din întinderea cultivabilă (adică arătură, fâneţe şi pă¬ 
şune) a ţărei, iar restul de 88 °/o se află în mâna sătenilor ca 
proprietate parcelară sau mică proprietate. 

La plecarea dela putere a guvernului naţional-liberal, în 1919 
luna Octombrie, exproprierea era îndeplinită pe tot cuprinsul 
vechiului Regat, pe baza decretului lege al partidului naţional- 
liberal No. 3697 din 15 Decembre 1918. 

Chiar în primăvara anului 1919, înainte de ridicarea zăpezei. 
s’au luat din marea proprietate cotele hotărâte in decretul lege 
de expropriere şi date în stăpânire celor îndreptăţiţi, cari le-au 
cultivat prin obştii până la măsurătoarea pământului prin in¬ 
gineri şi împărţirea lui în loturi, pentru a se da fiecărui sătean 
îndreptăţit lotul ce după lege i se cuvenea. 

In acelaş timp se făcuse şi tablourile legiuite ale celor în¬ 
dreptăţiţi la pământ şi nu mai rămăsese decât revizuirea lor. 
Infăptuindu-se de către partidul naţional-liberal această mare 



<'Jeorge Cipaianu, fost şi actual subsecretar de slat la ministerul agriculturei 
si domeniilor, al douilea membru din comisia de miniştri însărcinată de 
d. Ion I. C. Brătianu cu studiul şi executarea programului de îmbunătăţiri 

în ţara Moţilor. 

reformă, toate celelalte provincii au găsit în ea temeiul şi chipul 
de aplicare pentru propriile lor exproprieri şi împroprietăriri. 

In Octombrie 1919, când s’a retras dela putere partidul na- 

tional-liberal, rămăsese celorlalte partide, cari toate s’au suc¬ 
cedat la putere până în 1922 Ianuarie, să ducă mai departe şi 
să isprăvească marea operă a partidului national-liberal. 

Prin măsurile pe cari aceste partide le-au luat, au îngreuiat 



Nico/ae D. Chirculescu, fost ministru al muncei şi cooperaţiei ('923—1296) 

amicul muncitorimei. 


şi întârziat aplicarea reformei agrare, făcând dovada neprice¬ 
perii şi a nepregătirei lor. 

In Ianuarie 1922, când partidul national-liberal a venit din 
nou la putere, a reluat lucrarea de unde o lăsase în 1919 şi, prin 

îmbunătăţirile aduse legilor agrare, a uşurat procedura expro¬ 
prierii şi a împroprietăririi pentru a putea câştiga, în interesul 
ţărănimei, timpul pierdut. 

Lucrând cu pricepere şi stăruinţă dela Ianuarie 1922 şi până 
la Martie 1926, partidul liberal a putut isprăvi cu împlinirea tu¬ 
turor formelor cerute de această mare lucrare a reformei agrare, 
rămânând să urmeze lucrările de măsurătoare. 

Astfel s’au putut împroprietări în cuprinsul ţărei 1.400.000 în¬ 
dreptăţiţi şi s’au dat păşuni comunale acolo unde s’a simţit lipsa, 
în întindere de 868.000 hectare, iar în Ardeal s’aiu mai dat ţă- 
rănimei şi 392.000 hectare pădure comunală. 

De marea reformă agrară sunt strâns legate următoarele trei 
nume: /. G. Duca, care, ca ministru al agriculturei şi domeniilor, a 
semnat în 15 Decembre 1918 decretul lege No. 3697 al guvernului 
naţional-lilberal pentru înfăptuirea reformei agrare, şi apoi numele 
regretatului Alex. C. Constantinescu, urmaşul d-lui Duca la aoelaş 
minister în Ianuarie 1922, care, ajutat şi secundat în mod înţelept şi 
stăruitor de d. G. Cipăianu, fost şi actual sub-secretar de stat la 
ministerul agriculturei şi domeniilor, a desăvârşit execuţia marei 
reforme. Alex. Constantinescu a găsit în d. G. Cipăianu omul visat 
de dânsul, căci într’adevăr acest bărbat este unul dintre puţinii 
noştri realizatori, care, înconjurat de aureola puţin strălucitoare, 
pe care o oferă totdeauna munca şi modestia, s’a devotat cu trup şi 
suflet înfăptuirii improprietărirei ţăranilor în conformitate cu legea 
reformei agrare. 

Ca o recunoaştere a muneei sale folositoare din trecut, d. G. 
Cipăianu a fost chemat să-şi continue opera, tot în calitate de 
sub-secretar de stat în ministerul agriculturei şi domeniilor, ,«1 
cărui titular d. C. Argetoianu, cu mintea sa luminată şi acţiunea-i 
energică, a găsit în d. G. Cipăianu un preţios colaborator în re¬ 
zolvarea diferitelor diferende ce îşi aşteaptă încă soluţiuni fe¬ 
ricite în chestiunea regularei definitive a reformei agrare. 

• 

* * 

înfăptuirea României-Mari şi concomitent cu ea realizarea re¬ 
formei agrare pe tot cuprinsul ţărei mărite a deşteptat şi în su¬ 
fletul Moţilor — şi cu drept cuvânt — convingerea că în sfârşit 
soarele libertăţii a răsărit şi pentru ei şi în consecinţă aşteptau, 
încrezători, momentul ca să li să facă şi lor, de către mult râv- 

nita cârmuire românească, parte de un traiu mai bun, mai uşor şi 
mai omenos. 

Problemele urgente ale închegării şi organizării noului stat mărit 
n’au dat însă răgaz bărbaţilor conducători ai ţărei ca să se preo- 



Nicotae N. Saveanu, fost ministru al sănătăţii publice şi ocrotirilor 
sociale (1923—1926), actual preşedinte al Camerei deputaţilor. 


eupe de îndată şi de satisfacerea doleanţelor arzatoare ale Mo¬ 
ţilor, deşi gândul cel bun în această privinţă n’a lipsit nimănui. 

Intr’adevăr, mai întâiu trebuia clădit aşezământul Constituţiei, 
In baza căreia să se poată proceda la opera de consolidare a 

României întregite. Dar pentru aceasta a trebuit timp, căci Con¬ 
stituţia n’a putut fi votată decât în primăvara anului 1923. 

Moţii începuseră însă să devie nerăbdători şi să bată pela toate 
uşile membrilor din Consiliul dirigent dela Cluj şi ale miniştrilor 
din Bucureşti, făcând ca plângerile lor să fie auzite mai de grabă 
de către factorii în drept şi în stare de a le rezolva. Multe din 
postulatele lor au fost aduse, prin glasul meu modest şi al altor 
colegi inimoşi, înaintea Adunărei deputaţilor şi a Senatului. 

Abia pela începutul anului 1924, chestiunea Moţilor a fost luată 
în o cercetare mai serioasă şi mai temeinică sub guvernul d-lui 
Ion /. C. Brătiana, iar îndemnul la această preocupare l’a dat 
următoarea cerere adresată regretatului Alex. C. Constantinescu y 
pe atunci ministru al domeniilor şi agriculturii: 

Domnule Ministru! 

Referinţele speciale economice ale ţinutului cunoscut sub denumirea 
de „(ara Mo(ilor“ reclamă măsuri speciale. 

întreaga viaţă economică a acestui ţinut se restringe la cultura vi¬ 
telor şi exploatarea şi prelucrarea rudimentară a lemnului. 

Soluţionarea fericită a problemei Moţilor — chestie de demnitate şi 
cinste naţională — atîruă de măsurile ce se vor lua în chestia păşu- 
natelor alpine şi a exploatării pădurilor din acest ţinut. 

Pentru a se putea aranja în mod definitiv şi favorabil această 
chestiune, noi credem necesară constituirea unei comisiuni, din care să 
facă parte oameni de specialitate şi tot-odată cunoscători ai referinţelor 
speciale locale. Această comisiune, stuxliănd la faţa locului întreaga 
problemă, pe lângă un raport amănunţit, să facă propunerile necesare 
pentru luarea de măsuri. Pentru ca soluţionarea problemei să nu fie 
supusă prea multor fluctuaţiuni şi pentru-ca să se asigure o continui¬ 
tate de regim, rugăm ca măsurilor luate să li se dea forma şi puterea 
de lege specială. 

Ca populaţia să nu sufere, până la terminarea acestor lucrări, suntem 
de părere ca: 

1. Să se suspende exploatarea în mare a pădurilor din judeţele 
Turda -Arieş, Alba inferioară (de jos), Cofocna şi Bihor, din ţinutul 
ţara Moţilor, şi în consecinţă să nu se mai ţină licitaţii publice 
pentru vânzări de păduri. 

Să li-se dea, ca şi până acuma, individual sătenilor materialul 
lemnos necesar cu plată, fixându-se un tarif uniform şi redus şi 
admiţându-se ca plata să se facă organelor silvice, cari urmează să-o 
verse perceptoratelor, după cum s’a şi dat ordin cu ocazia vizitei 
D-voastre dela Rusalii în Câmpeni. 

2. In urma faptului, că dela începutul răsboiului încoace nu s’a 

putut da nici o îngrijire păşunatelor alpine, aproape toate păşunatele 
au devenit nefolosibile din cauză că sunt peste tot acoperite de mu¬ 
şuroaie (furnicare). Pentru a le putea reda destinaţiei şi mai ales pentru 
a putea asigura contingentului de vite ce se sporeşte într’una, după 
cum se sporeşte şi populaţia, sunt necesare mari şi costisitoare lucrări. 
Populaţia săracă a acestor ţinuturi va da muncă; lipsită fiind însă de 
mijloace, roagă stăpânirea românească să-i dea sămânţa necesară în 
mod gratuit. 

3. Pentru a împiedeca o folosinţă stricăcioasă păşunatulni, credem 
că ar fi bine ca încă de pe acuma să se dea ordin, prin care eşirea 
la păşunatul alpin să se permită cel mai de grabă cu începere dela 
15 Maiu. 

4. Tot ca măsură pregătitoare credem necesar a se da ordin ca 
autorităţile silvice să ia măsuri ca, imediat după topirea zăpezii, să 
se în •eapă spartul muşuroaielor, urmând ca sămănatul ierbei să se 
facă după un plan sistematic. 

Binevoiţi, Domnule Ministru, a primi asigurarea profundei noastre 
consideraţiuni. 

Bucureşti, 12 Februarie 1924. 

J. Murăşanu, 

St. Pop, senator de Câmpeni 

senator de Turda 


Dr. Ioan Boeru, 

deputat de Turda 

Ion Rusu Abrudeanu, 

deputat de Abrud 


Dr. Remus Paşca, 

deputat de Câmpeni 

Dr. I. Mateiu, 

deputat de Ludoş 


Dr. Augustin Pordea, 

deputat de Gilău 


Pe aceasta cerere, omul practic, care era fostul ministru A. Con- 
stantinescu, a pus următoarea rezolutiune: 

„Se institue o comisiune pentru a aviza şi ţornia un plan general 
„de condiţiunile economice ale întregului ţinut numit „Ţara Mo- 
„ţilor“, în care să se poată orga/liza şi desvolta exploatarea şi 
„prelucrarea lemnului, precum şi ameliorarea şi folosinţa păşuna- 
„tului alpin. 

„Comisiunea se va ocupa de toate punctele aici menţionate, for- 
„mulând şi ori-şi ce alte propuneri ar crede pentru asigurarea sco- 
„purilor de mai sus. 

„Comisiunea se va compune: 1. din silvicultorii Buhescu, Ro- 
„mansat şi Sperling; 2. din consilierii agricoli ai judeţelor Cofocna, 

„Turda- Arieş, Bihor şi Alba inferioară şi 3. din d-nii deputaţi 
„Paşca, Pordea, Rusu Abrudeanu şi d. senator Dr. Gavril Cosma, 

„In aşteptare nu se vor mai scoate în licitaţie păduri din acea 
„localitate, iar Casa Centrală va lua măsuri a se procura o canti¬ 
tate de sămânţă de ierburi alpine, pentru a o avea la îndemână 
„la timpul oportun. 

„Păşunatul nu va începe de cât dela 15 Maiu u . 

13 Februarie 1924. 

Alexandru Constantinescu 

Conform acestei rezolutiuni ministeriale, toţi membrii comisiunei 
numiţi mai sus ne-am întrunit în ziua de 1 Maiu 1924, la Cluj, 
în sala oea mare a prefecturei judeţului, unde am tinut două şe¬ 
dinţe. Asupra desbaterilor oe au avut loc s’a dresat următorul 
proces-verbal : 

Comisiunea pentru găsirea mijloacelor de îmbunătăţire a traiului locui¬ 
torilor din ţara Moţilor (Munţii Apuseni). 

PROCES-VERBAL 

Luat în Cluj, în sala festivă a Prefecturei Judeţului, în ziua de 1 
Maiu, ora 9 dimineaţa, 1924. 

Sunt prezenţi d-nii: Emil Petrini, director general al Reformei A- 
grare din Ardeal; dr. Joan Suclu, şeful contenciosului regional, Cluj; 
Terenţiu Buhescu, consilier silvic; Septimiu Murăşanu, prefectul ju¬ 
deţului Cojocna; Alexandru Moldovan, subprefectul judeţului Turda-flrieş; 
D. Teodoru, consilier agricol, Turda; P. Bogdan, consilier agricol, 
Cluj; Grama, consilier agricol, Oradea Mare; V. Danielescu, consilier 
agricol, Alba-Iulia; M. Schwartz, şeful Regiunei Silvice, Câmpeni; Victor 
Sperling şi Mihăescu, şefi de ocoale silvice, şi Tib. Cristea, director 
regional al serviciului zootechnic regional, Cluj; precum şi următorii 
d-ni Parlamentari: Joan Rusu Abrudeanu, deputat de Abrud; dr. Remus 
Paşca, deputat de Câmpeni; dr. Joan Boeriu ,deputat def Turda; dr. Joan 
Mateiu, deputat de Ludoş; dr. Aug. Pordea, deputat de Gilău; dr. Va- 
sile Meruţiu, deputat de Năsaud; dr. V. Bianu, senator de Huedin; 
precum şi d-nii: dr. Amos Frăncu, ca procurator al Moţilor; O. Gritta, 
Prefectul Poliţiei Cluj; dr. O. Utalea, primarul oraşului Cluj, şi Simu, 
subprefectul jud. Cojocna. 

Iau parte la şedinţă şi mai multe deputaţiuni de Moţi din diferite 
comune. 

Şedinţa se deschide de către d. Terenţiu Buhescu, ca delegat al d-lui 
ministru al agriculturii pentru convocarea acestei comisiuni. D-sa ţine 

un inimos şi foarte lămurit cuvânt de deschidere, după care pi opune să se 
constitue un biurou al Comisiunei. D-sa indica ca preşedinte al Comi- 
siunei pe d. loati Rusu Abrudeanu, care propune ca referent pe d. Te- 
renţiu Buhescu şi ca secretar de şedinţă pe d. D. Teodora, Consilier 
agricol de Turda. 

D-l deputat dr. Pordea propune ca, înainte de a se intra în ordinea 
de zi, sa se asculte delegaţiunile de Moţi prezente. D-sa citeşte un me¬ 
moriu al comunei Someşul-Cald (jud. Cojocna) pentru împroprietărirea cu 

pădure şi roagă Comisiunea să-şi 
însuşească acest memoriu şi sa -1 
înainteze forurilor în drept. 

In altă ordine de idei propune 
să se trimită o telegramă de 
omagiu şi gratitudine d-lui mi¬ 
nistru Al. Constantinescu pentru 
bunăvoinţă şi solicitudinea ce tot¬ 
deauna a arătat Atolilor. 

Comisiunea aprobă, cu unani¬ 
mitate, această propunere. 

D-l deputat Paşca indică unele 
nemulţumiri ale Moţilor din jud. 
Turda-Arieş, privitoare la taxele 
fixate de către Casa pădurilor 
pentru ferastraele existente. D-sa 
cere să se intervină la d. mi¬ 
nistru ca să repare această ne¬ 
dreptate şi către Direcţiunea sil¬ 
vică din Cluj, care să suspende 
in mod provizoriu dispoziţiunea 
în vigoare, până va sosi aproba¬ 
rea d-lui ministru. 

D-sa propune complectarea Co¬ 
misiunei cu D-l L. Marţian, con¬ 
silier silvic, care cunoaşte împre¬ 
jurările din Munţii Apuseni şi cu 
câte 2 delegaţi ai Moţilor pe plăşi. 
Mai propune ca proxima şedinţă sa 
se ţină în ţara Moţilor, la Gilău sau la Câmpeni, iar cea de a treia 
şedinţă sa aibă loc numai după o cercetare la faţa locului a Comisiunei 
pentru a-şi putea da seama de situaţia Moţilor şi de greutăţile ce 
ei suporta. 

D-l deputat Pordea propune ca unul din delegaţi să fie ţaran. 

D-l consilier silvic Buhescu combate aceste propuneri şi dă desluşiri 
cu privire la compunerea Comisiunei aşa cum este ordonată de d. 
ministru. D-sa citeşte proectul de program al acestei Comisiuni. 

D. deputat Pordea ridică chestiunea deposedarei Moţilor pe timpul 
dominaţiunei maghiare în mod samavolnic şi cere să se intervină pentru 



I. Rusu Abrudeanu, preşedintele 
comisiei de parlamentari întrunită 
la x Maîu 1924 , la Cluj, spre a 
discuta şi studia chestiunea 
îmbunătăţirilor de adus pentru 
ridicarea economică a Moţilor. 

repararea acestei nedreptăţi, în sensul ca sa se restitue Moţilor pro¬ 
prietăţile ce li s’au luat si care astazi formează proprietatea Statului. 
D-sa mai propune ca, până la tranşarea acestui diferend, personalul 
silvic al Statului să nu folosească teritoriile ce fac obiectul litigiului. 

D-l dr. Alexandru Moldovan, subprefect de Turda, propune a se lua 
în program chestiunea refacerei drumurilor în plăşile de munte, care mai 
ales în urma inundaţiilor s’au deteriorat complect. 

Comisiunea aproba întregirea programului în acest sens. 

D. Consilier silvic Buhescu răspunde d-lui deputat Pordea că chestiu¬ 
nea ridicată de D-sa s’a rezolvat în parte prin reforma agrara. 
Dacă însă se va face dovada că Statul deţine astazi proprietăţi asupra 
carora nu ar avea titlu just, atunci ministerul va repara aceste ne¬ 
dreptăţi. Toate aceste cauze se vor inventaria şi preda contenciosului 
pentru studiu. 

Se închide discuţia şi se decide a se interveni pentru studierea tutu¬ 
ror acestor cauze din partea Serviciului contencios al Statului. 

D-l Inginer silvic Mihăescu întreabă ce să facă cu acele proprietăţi 
care în planurile de amenajament figurează pe numele Statului, iar în 
cartea funduară figurează pe diferiţi particulari? 

D-l Director general Petrini răspunde d-lui Mihăescu în sensul că 
organele silvice vor •trebui să facă imediat tablouri de toate terenurile*, 
care intră în această categorie. 

D-l deputat dr. /. Boeriu întreabă Comisiunea dacă în propunerile ce 
facem, ne limităm strict la prevederile deciziunei d-lui ministru al 
agriculturii sau dacă discutăm întreg programul întocmit, care cu¬ 
prinde de fapt un program de guvern şi care, natural, este şi mau 
greu de realizat ? 

D-l consilier silvic Buhescu, răspunzând d-lui deputat Boeriu, arată 
că noi lucrăm în cadrul rezoluţiei d-lui ministru Al. Constantine seu, 
care ordonă ca să se studieze problema Moţilor sub toate aspectele 
de către aceasta Comisiune. D-sa propune să discutăm deocamdată, 
partea I din programul d-sale (Acţiunea momentană). Comisiunea aprobă 
acest punct de vedere. 

D-l deputat Pordea propune să se discute chestiunile: exploatarea 
pădurilor, a paşunatelor de munte şi chestia ferestraelor. 

D-l şef al contenciosului dr. Joan Suciu cere să se ia în program 
şi exproprierea tuturor pădurilor particulare din ţara Moţilor, căci 
fără această expropriere nu se poate ameliora situaţia ţărănimei noastre.. 

Comisiunea aprobă acest punct de vedere. 

D-l consilier silvic Buhescu dă relaţiunile necesare în chestia aceasta. 

La propunerea d-lui prefect al judeţului Cojocna se dă ascultare 
plângerilor delegaţiilor de Moţi prezente, pentru ca în urmă discu- 
ţiunlle să poată continua în linişte şi numai între membrii comisiunei.. 

1. Delegaţiunea comunei Someşul-Cald, jud. Cojocna, cere să ÎL 

se dea padurea oraşului Cluj şi ca motiv se sprijină pe hotărîrile 
instanţelor de fond şi pe memoriul d-lui deputat Pordea. 

Li-se dau lămuriri că această 
chestiune este spre o soluţie fa¬ 
vorabilă la Comitetul agrar. 

2. Delegaţiunea comunei Dângăul Mare, jud. Cojocna, cere recti¬ 
ficarea eroare! făcute de instanţele în drept referitor la păşunat, care 
s’a dat pe nedrept comunei Lăpuşneni. 

Li-se răspunde de către d-l 
director general Petrini In sensul 
că s’a ordonat o cercetare lo¬ 
cală pentru împăcarea in'e.eselor 
ambelor comune. 

3. Delegaţiunea comunei Sohodol, jud. fllba-Inferioară, cere sa se recti¬ 
fice eroarea făcută de organele silvice în ce priveşte atribuirea pă- 
şunatului din domeniul flndrassg, jud. Turda-flrieş, care li s’a dat 
contrar folosinţei de până acum şi care stinghereşte atât interesele 
comunei Sohodol cât şi ale comunei Câmpeni. 

Li-se răspunde că se vor lua 
măsuri pentru corectarea acestei 
greşeli. 

4. Delegaţiunea comunei Albac, jud. Turda-flrieş, se plânge contra 
taxelor fixate de către Casa Pădurilor la ferestraele din munţi şi 
cere să se respecte taxele din trecut. 

Li-se răspunde că se va in¬ 

terveni. 

5. Delegaţiunea comunei Sălciua de Sus, jud. Turda-flrieş, se plânge 
că i s’a dat numai 400 jug. păşunat în Muntele Mare din 800 jug. 
cât avea până acum. 

Li-se răspunde că se va in¬ 

terveni la Regiunea Silvică pentru 
rectificarea opinie’. 

6. Delegaţiunea comunei Albac, jud. Turda-flrieş, cere păşunat din 
jud. Cojocna, cere unificarea tarifului de vânzarea materialului lemnos 
din pădurile Statului, întrucât astazi tarifele variaza dela regiunea 
Cluj la regiunea Câmpeni. 

Li-se comunică că se va in¬ 

terveni. 

Comisiunea, la stăruinţa unor d-ni membrii, cooptează pentru a 
lua parte la desbateri pe d-nii W. Boise, Insp. general silvic; dr. A. 
Frăncu, fost deputat; V. Meruţiu, deputat de Năsaud; L. Marţian con- 

silier silvic, dr. loati Suciu, Şeful Contenciosului Regional, Cluj; Dr. 
V. Bianu, senator; Emil Petrini, Director General al Reformei Agrare; 
şi Tiberiu Cristea, Director regional zootechnic. 

Orele fiind înaintate, şedinţa se ridică, anunţându-se a doua şe¬ 
dinţă pentru ora 15 după amiazi. 

Şedinţa a doua (după amiazi) 

Şedinţa se deschide la ora 15, sub preşedenţia d-lui loan Rusu 
Abrudeanu, asistat de biroul constituit în şedinţa de dimineaţă. 

Preşedintele propune să se citească programul întocmit de către 
delegatul ministerului în ceeace priveşte „Acţiunea Momentană", sa 
se supună discuţiei şi să se concretizeze sub formă de deziderate. 

Se citeşte proectul de program al „Acţiunei Momentane" şi se fac 
următoarele corecturi, propuneri şi complectări: 


Punctul I. „Sistarea exploată¬ 
rilor de păduri în Regiunile lo¬ 
cuite de Moţi". 


Punctul II. „Vinderea ma'eria- 
1 ului lemr.os necesar i populaţiei, 
dtn păcu lle Statului, prin orga¬ 
nele silvice ale Statului cu preţuri 
convenabile, încasând preţul lem¬ 
nului organele silvice". 


Se admite acest punct şi se 
decide să se intervină imediat la 
Minister pentru sistarea ia ge¬ 
neral a tuturor tăerilor de pădwi 
acolo unde sunt litigii. 

Se decide să se facă această 
intervenţie telegrafic. 

La stăruinţa procuratorului Mo¬ 
ţilor, d-l Amos Frâncu, Comisiu- 
'nea îşi însuşeşte memoriul întoc¬ 
mit de către d-l Frâncu şi de¬ 
legatul ministerului agriculturii 
inspectorul general silvic Bosie, şi 
se decide anexarea unui exem¬ 
plar din acel memoriu la acest 
proces verbal. 


Comisiunea îşi însuşeşte acest 
deziderat cu adausul că exploa¬ 
tarea pădurilor Statului se pro¬ 
pune a se face pe cât posibil 
numai p~in cooperative şi ca pe- 

(ul materialului lemnos din pă¬ 
durile Statului să fie redus cu 

soy 0 


FunclulIII. „Reglementarea ex- 
ploatarei pădurilor comunale ş 
urbariale" 


Punctul IV. „Regulamen'aiea 
provizorie a păşu atului alpin". 


Comisiunea este de părere a 
amâna rezolvarea acestei chestiuni 
şi să se menţină starea actuală. 

Se decide a se interveni la Casa 
Pădurilor în sensul ca pădurile 
urbariale să rămână tot sub con¬ 
trolul Statului, dar dreptul de a 
face încasările şi de a dispune de 
proprietatea lor să se lase pe 
seama u barialiştilor. 

Se decide a se interveni pentiu 
ca, potrivit legei in vigoare in 
Ardeal, să se. facă prin tribunal 
noui liste a celor îndreptăţiţi la 
pădurile urbaiiale. 

Să se intervină la Casa Pă¬ 
durilor pentru ca in cazul când 
nu li-se lasă urbarialişlilor li¬ 
bertatea de a dispune liber de 
pădurile lor, concliţiunile de vân¬ 
zarea lemnelor să fie aceleaşi ca 
şi în pădurile Statului din ţara 
Moţilor. 


Comisiunea propune Ministeru¬ 
lui ca rezervele de păşune alpine 
din proprietăţile Statul i, obţinute 
prin expropriere, precum şi poe- 
nile, al căror păşunat nu ar pe¬ 
riclita exploatarea pădurilor, să se 
repartizeze comunelor îndreptăţite 
cu obligaţiunea pusă prin lege din 
partea comunelor ca să permită 
în timpul exploatărei păşu natul vi¬ 
telor necesare exploatărei. 

Se propune reducerea tarifului 
de păşunat cu 50°/ 0 faţă de cet 
existent. 

Se propune desfiinţarea zilelor 
de prestaţie fixate prin circulara 
No. 16.637 din 30 Martie 1923 

Punctul V. ,.înlesnirea câşti- 
gărei alimentelor şi îeducerea ta¬ 
rifului de transport pe C. F. R. 
Turda—Abrud. 


Punctul VI. „Refacerea insta- 
laţiunilor forestiere distruse în a- 
nul 1918, drurpuri, poduri, case 
de locuit pentru pădurari, resti¬ 
tuirea celor înstrăinare dela Ser- 


a Casei Pudurilor, precum şi 
ca muncile să fie plutite de către 
Stat în bani cu 50 , / 0 mai eftin ca 
preţul mediu din judeţele res¬ 
pective. 

Lu această rezoluţie fac opinie 
separată d-nii Paşca şi Frâncu, 
cari cer desfiinţarea prestaţiilor 
impuse prin circulara Casei Pă¬ 
durilor. 

Să se asigure exploatarea pă¬ 
şunilor comunale şi ale Statului 
în aceleaşi comliţiuni, făcăndu-se 
înlesnirile cele mai mari posibile 
şi executându-se legea ardeleană 
X din 1913. 


Se primeşte acest punct cu 
adausul ca să se intervină la Mi¬ 
nister în sensul ca grâul luat drept 
arendă pentru rezervele Statului 
să se dea cu preţul redus re- 
giuitei Moţilor. 

Pe viitor, Statul su dea regulat 
grâu delii Fermele Statului pentru 
această regiune. 

Să se dea cu precădere re- 
giunei Munţilor Apuseni tauri Si- 
menthul £i Pinczgau din creditul 
extraordinar de 100.000.000 lei. 

Să se revoace avantagiile date 
societăţilor străine (firme mari co¬ 
merciale) pe toate liniile C.F.R. 
şi în schimb să se acorde avan- 
tagii de tarif industriei mici şi 
cooperativelor, anulăndii-se tablo¬ 
urile anexate ordinului Direcţiu- 
nei Generale a C. F. R. din 15 
Martie 1924. 

viciul Silvic şi întrebuinţarea sp.e 
alte scopuri". 

Comisiunea reda dează acest 
punct as'fel: reface: ea din partea 
Staul i a insialiţiuni'.o'forestiere, 
a d. u/nurilor, a podurilor necesare, 
precum şi a caselor de locuit 
pentru pădura i. 

După vii discuţiuni, în care se fac mai multe propuneri neacceptate, 
Comisiunea decide că, pentru a se discuia programul fleţiunei normale 
de îmbunătăţirea traiului Moţilor, este necesar a se constitui subcomi- 
siuni pe plăşi, formate din primpretor, agronomul regional, şeful de ocol 
silvic şi medicul veterinar, cari să lucreze la reşedinţa plăşei cu delegaţii 
sătenilor pentru facerea lucrărei statistice aratate în partea a doua 
a proectului de program pct. I şi II, şi pentru a face constatări şi 
propuneri referitoare la repartiţia paşunatelor şi pădurilor din munţi. 

Se decide a se interveni la minister ca să permită funcţionarilor 
respectivi să lucreze în aceste comisiuni, cel puţin 2 zile pe săptămână. 

Subcomisiunile acestea să ţină contact permanent cu delegaţii Mi¬ 
nisterului de agricultură, în ceeace priveşte repartiţia pădurilor şi pă- 
şunelor alpine. 

Se propune ideia înfîinţărei unui judeţ al Moţilor, idee care nu este 
primită de către comisiune. La cererea d-lui deputat A. Pordea, comi¬ 
siunea încuviinţează a se ataşa la originalul acestui proces verbal şi 
memoriul comunei Someşul-Cald. 

Şedinţa se închide cu un cuvânt de mulţumire din partea preşedin¬ 
telui, la ora 18, rămânând ca şedinţa viitoare să se anunţe de către 
d-1 consilier silvic Buhescu. 

Secretar: Preşedinte: 

D. Teodoru L Rusu Abrudeanu 

Ţin să adaug că în proiectul comisiunei relativ la acţiunea ce 
trebuia întreprinsă pentru îmbunătăţirea traiului populaţiei din 
Munţii Apuseni, se prevedea, între altele, în privinţa industriei mi¬ 
nelor de aur: 1. ca guvernul să fixeze pentru explozibile un preţ 
convenabil; 2. ca materialul lemnos pentru trebuinţele micilor pro- 
tari de mine să se poată obţine cu uşurinţă şi nu cu preturi exa¬ 
gerate şi 3. ca Statul să cumpere aurul cu preţul mondial şi nu cu 
preţul cu care îl cumpăra atunci, adică cu 23 1 2 °/ 0 scăzământ, plus 
încă 2% sub alte titluri. 

In aceiaşi zi seara (1 Maiu 1924), autorul acestui volum, în 
calitatea sa de preşedinte al comisiunei, a expediat fostului 
ministru al agriculturei şi domeniilor Alex. Constantinescu urmă¬ 
toarea telegramă: 

„Comisia > delegată pentru îmbunătăţirea traiului populaţiei din Munţii 
Apuseni, considerând scopul legei agrare de a înzestra comunele cu păduri 
şi păşuni comunale; considerând că existenţa ■ Moţilor depinle exclusiv 
de aceste păduri şi păşuni, de pe toate versantele Munţilor Apuseni, 
situate în judeţele Cojocna, Turda-Arieş, Alba-inferioară, Bihor şi vechiul 
Zarand; considerând că continuându-se tăerile prin societăţi de exploa¬ 
tare şi antreprenori, s’ar zădărnici distribuirea pentru toate comunele 
în drept a pădurilor şi păşunelor, cari trebuesc integral expropriate, 
pentru a da maximul necesar de şapte jugăre de cap de familie In 
Munţii Apuseni; considerând că contractele firmelor şi antreprenorilor 
sunt în cea mai mare parte nule, încheiate fiindf în frauda legii după 1918; 
considerând că toate firmele, cari au contracte, eventual legale în formă, 
au săvârşit c.ontravenţiuni, constatate prin devastarea păşun'lor şi prin 
faptul că au încălcat ' obligaţia de a împăduri, ceeace justifică ime¬ 
diata revocare a autorizărilor de exploatare şi imediata oprire' a exploa¬ 
tărilor; considerând că continuându-se tăerile pădurilor, distribuirea 
între comune a masivelor păduro.ase devine o imposibilitate, întrucât 
satelor de munte le rămân numai terenurile goale şl pietroase, în loc 
de pădure, şi considerând ■ că comisiunea şi-a însuşit în întregime me¬ 
moriul delegaţilor Moţilor, semnat de procuratorul lor dr. Amos Frâncu 
şi de delegatul guvernului pentru păduri şi păşuni, d-l inspector 
general N. Bossie, şi şi-a însuşit integral toate concluziile acestui me¬ 
moriu înaintat d-lui subsecretar de stat Cipăianu, in urma avizului dat 
la 12 Aprilie: Subsemnaţii, întruniţi în comisiune, vă rugăm umnim să 
binevoiţi a opri prin ordin telegrafic toate exploatările de păduri a 
societăţilor forestiere, a antreprenorilor şi a noilor proprietari din 
Munţii Apuseni şi vă rugăm în acelaş timp să acceptaţi şi să bine¬ 
voiţi a duce la bun sfârşit următoarele concluziuui: 

1. Revocarea tuturor autorizărilor de exploatare a pădurilor din do- 
jmmiile Banffy, Urmanczy, Tischler, dale fie acestor proprietari, fie 
firmelor exploatatoare „K(ţlotaszeg“, „Fehârvizi", „Regatul Mare“ şi 
„Tischler M.“ şi oprirea imediată a tăerii mai departe. 

2. „Restitutio in integrum u , revocarea hotărîrilor aduse de Co¬ 
mitetul agrar, anularea hotărîrilor aduse de comisiunile de ocol şi 
judeţene şi începerea din nou a procedurii la comisiunea de ocol, cu 
citarea tuturor comunelor la această comisiune. 

3. Sancţiuni contra tuturor organelor, care au luat parte la încăl¬ 
cările de lege săvârşite şi aplicarea contra acestora a pedepselor 
disciplinare şi a sancţiunilor prevăzute de art. 35 şi 107 din Consti¬ 
tuţie raportate la dreptul comun". 

Ion Rusu Abrudeanu, Preş. comis. Dr. Amos Frâpcu 
Dr. V. Meruţiu Remus Paşca 

Prefectul S. Mureşanu Dr. Pordea Augustin 

Petrini Dr. loan Suciu 

D-l consilier silvic Terenţiu Buhesca a refuzat să semneze 
această telegramă, susţinând că printr’însa comisiunea depăşeşte 
mandatul ce ’i-s’a încredinţat. 



Nicolae Titulescu, actual ministru de externe, talentatul si incomparabilul 
apărător al intereselor româneşti în chestia optanţilor unguri 
în faţa Ligei Naţiunilor, la Geneva. 

Trebue să recunosc că d. Buhescu avea atunci dreptate. In- 
tr’adevăr, .membrii comisiunei, entuaziaşti şi dornici cum eram de 
a vedea cu un ceas mai curând satisfăcuţi şi mulţumiţi pe ur¬ 
maşii lui Horia, Cloşca şi Avram Iancu, le-am aprobat cu mână 

largă aproape tot ceea-ce au cerut, sub rezerva sancţiunei ul¬ 
terioare a guvernului. 

De-altfel sunt fericit să constat că şi comisiunea de trei d-ni 
miniştri, însărcinată de d. prim-ministru Ion I. C. Brătianu în 



Const. Argetoianu, actual ministru al domeniilor şi agriculturei, 
continuatorul energic al politicei statului român în materie de 
reformă agrară. 

toamna trecută (1927), ca să studieze aprofundat chestiunea 
Moţilor şi să facă propuneri concrete şi ducătoare la scop, s’a 
apropiat foarte mult de punctul de vedere adoptat de noi la 
Cluj, în Maiu 1924.- 

Lucrările comisiunei dela Cluj, instituită de fostul ministru 
al domeniilor A. Constantine seu, au fost înaintate guvernului 
spre a decide în mod definitiv. 

Concomitent cu acţiunea începută atunci de ministrul dome¬ 
niilor, în favoarea Moţilor, s’a desfăşurat o muncă rodnică şi 
la celelalte ministere în acelaşi scop. In timpul când d-nii sub¬ 
secretari de stat G. Cipăianu (dela domenii) şi G. Tătărescu (dela 
interne) cutreerau centrele Moţilor, spre a regula importanta 
chestiune a pădurilor şi păşunatelor comunale, începuse a se 
da şi la celelalte ministere din Bucureşti atenţiunea cuvenită 
problemei Moţilor. 

La ministerul de finanţe, d. Vintilă Brătianu, ţinând compt că 
populaţia Munţilor Apuseni veacuri dearândul a fost împilată 
şi sărăcită prin dări grele şi inechitabile, a redus impozitul 
agricol la o minimală cotă, sub acea pe care o plătea populaţia 
sub regimul unguresc şi sub regimul consiliului dirigent după 
înfăptuirea României Mari. Desigur că această uşurare generală 
a fost resimţită mai mult de către oropsiţii locuitori ai Munţilor 
Apuseni cu locurile lor de cultură agricolă foarte sterile şi im^ 
puse regimului fiscal pe baza unor evaluări din anul 1868, azi 
cu totul nepotrivite şi nedrepte. Baza acestor evaluări va trebui şi 
ea schimbată, în urma unui studiu temeinic. 

De altfel este în deobşte cunoscut că sub guvernul d-lui Ion 
1. C. Brătianu dela 1922—1926, Moţii au beneficiat de avan- 
tagiile valorificărei vitelor lor, cari luau drumul exportului cu 
preţuri bune şi mulţumitoare. 

Daca în acest timp de 4 ani nu s’a putut îndrepta întreaga 
situaţie economică a Moţilor decât numai în cadrul preocupă¬ 
rilor generale pe toată ţara, acum pe acelaşi guvern îl găsim 
la postul lui de muncă şi cu preocupări speciale pentru Moţi;. 

La ministerul instrucţiunei publice, d. dr. C. Angelescu a creat 
•cu inimă largă şcoli secundare în toate centrele Moţilor: Abrud, 
Brad, Zlatna, Câmpeni şi Baia-de-Arieş, acordând in acelaş timp 
tot sprijinul necesar învăţământului primar. 

Azi d. ministru dr. Angelescu porneşte la o nouă muncă în 
scopul ajutorărei Moţilor, înfiinţând la Abrud, Câmpeni şi în 
alte centre şcoli de meserii sistematice şi din' cele mai bine 
dotate, d-sa fiind un fervent partizan al învăţământului profe¬ 
sional. (Vezi cap. XXXX: Biserica şi şcoala). 

La ministerul muncei d. iV. D. Chirculescu a pus, ca ministru, 
sfârşit ruşinoasei şi jalnicei situajiuni a muncitorilor dela între¬ 
prinderile Statului. 

Intr’adevăr, la Uzinele Statului din Zlatna existau în anul 





Dr. Nicolae Lupii, ministr.ulimuncei.şi cooperaţiei, democrat sincer 
bărbat de acţiune metodică. 


1925 un număr de 68 pensionari (31 bărbaţi, 27 femei văduve, 
10 orfani), cari primeau pensii între 1.50 lei pe lună (orfanii) până 
la 12 lei pe lună ceilalţi. Prin decizia ministerială No. 125.696 din 
1925, luată de d. N. D. Chirculescu, s’au ridicat pensiile la 300— 

1200 lei pe lună, plătindu-se celor 68 pensionari 35.549 lei 
lunar ca pensie, ceeace vine în mijlociu 522 lei pe lună de cap. 

La Uzinele din Abrud şi Roşia Montană nu se plătise pen¬ 
siile până în luna Iulie 1927. Prin stăruinţa d-lui N. Chircu- 



Const. Dimitriu, ministrul comunicaţiilor, omul modestiei şi al muncef. 


lescu s’a făcut ca acele localitaji să fie trecute dela Casa cercuala 
din Turda la cea din Alba Iulia, de unde să-şi poată ridica pensiile 
fara amânare şi în mod regulat. 

Acelaşi lucru l’a făcut d. N. Chirculescu şi pentru pensiile mun¬ 
citorilor din industria privată din tot judeţul Alba. 

Pentru înlesnirea lucrătorilor dela întreprinderile statului din 
Abrud, Roşia Montană şi Câmpeni, d. dr. N. Lupu, actualul mi¬ 
nistru al muncei, a aprobat cu largă inimă ideia d-lui N. D. Chir- 



Ceorge Tătarescu, subsecretar de stat la ministerul de interne, al treilea 
membru activ în comisiunea de miniştri insărqinatd de d. Ion I. C. 
Brătianu cu executarea programului de îmbunătăţiri in ţara Moţilor. 

■culescu şi a înfiinţat la Abrud o expozitură a Casei centrale (de 
asigurări muncitoreşti) din Alba Iulia, pentru a-i, scuti de drumuri 
grele şi a avea ajutorul, la care au dreptul, imediat la dispo¬ 
ziţia lor. 

La ministerul sănătăţii publice d. N. N. Săveanu a desvoltat 
deasemenea o muncă din cele mai binefăcătoare. Astfel a înfiinţat 
dispensare medicale în comunele Albac şi Iara-de-jos, a înfiinţat 
un spital cu 20 de paturi la Baia-de-Arieş şi a dat fondurile 
de lipsă pentru terminarea lucrărilor spitpliilui din Abrud. 

In materie de asistenţă socială a subvenţionat, societăţile Prin¬ 
cipele Mircea şi Cercul Gospodinelor pentru înfiinţarea şi func¬ 
ţionarea dispensarelor de sugaci din Abrud, Câmpeni şi Roşia 
Montană; jar pentru combaterea epidemiilor din munţi a în¬ 
fiinţat două echipe medicale. Prima echipă, condusă de d. dr. 
/. Vonică, însoţit de un număr de studenţi, a mers din sat în 
sat, ţinând cuvântări cu subiecte diverse — boli medico-sociale, 
boli de copii, etc. — toate însoţite de proiecţiuni luminoase şi 
dând consultaţii. A doua'echipă, condusă de d. dr. D. Stanca, 
însoţită de d-nii doctori Wechdr, Pop, etc., a examinat toţi lo¬ 
cuitorii din 66 comune, în număr de peste 42.000, printre cari 
2350 sifilitici, pe care ’i-au şi tratat. 

Această muncă binefăcătoare' este azi încredinţată d-lui I. ln- 
culeţ, actualul ministru al sănătăţii publice, a cărui dragoste 
pentru ridicarea păturei ţărăneşti este cunoscută şi apreciată de 
toată lumea. 

La ministerul justiţiei regretatul fost ministru G. Mârzescu 
n’a uitat, după stăruinţa mea, interesele Moţilor de pe Valea Am- 
poiului, cari cereau înfiinţarea unei judecătorii la Zlatna, spre a 
scăpa pe justiţiabili de drumul anevoios dela Zlatna la - Abrud. 

Actualul ministru al justiţiei, d. Stelian Popescu, admirabil se¬ 
condat de secretarul său general d. Alex. Popescu-Necşeşti, pentru 
a menaja interesele justiţiabililor, a înmulţit numărul judecă¬ 
torilor la unele judecătorii din ţara Moţilor şi stârneşte pentru 
obţinerea fondurilor necesare în scopul de â înfiinţa alte noui 
judecătorii de ocol, deoarece judecătoriile azi existente au prea 
multe comune sub jurisdicţia lor şi sunt prea încărcate cu proceşe. 
In bugetul pe anul 1928 s’a şi prevăzut suma necesară pentru în¬ 
fiinţarea unei noui judecătorii de ocol în Teiuş, la poalele Munţilor 
Apuseni. 

La ministerul cultelor d. Alex. Lapedatu a ajutat cu multă 
inimă şi cu rost serios toate nevoile bisericelor ce ’i-s’au sem¬ 
nalat din ţara Moţilor, iar serbările centenarului naşterei lui 
Avram Iancu din luna August 1924, făcute sub egida Astrei din 

Sibiu, nu ar fi avut, fără preţiosul său sprijin material, reuşita 
strălucită, care le-a imprimat caracterul unei manifestări gran¬ 
dioase a întreg poporului românesc. 



Ion Iiiculef, fost ministru al Basarabiei şi actual ministru 
al sănătăţii publice şi ocrotirilor sociale. 


Tot astfel s’a lucrat pentru Moţi şi la ministerul lucrărilor 
publice, al cărui titullar d. general Traian Moşoiu a contribuit 
în decursul anilor 1924 şi 1925 la reparaţia drumului dintre 
Câmpeni şi Vidra-de-sus şi a început lucrările pentru construirea 

importantei şosele noui Teiuş-Mogoş-Abrud, menită să ajute la 
desvoltarea economiei din satele mocăneşti. 

Azi această operă salutară şi adânc simţită de Moţi este con- 



Dr. Ion Nis/or, fost ministru al Bucovinei şi actual ministru 
al lucrărilor publice. 


tinuata cu multa râvnă de către d. dr. Ion Nistor, actualul mi¬ 
nistru al lucrărilor publice. 

Aşa s’a început şi a continuat munca pentru promovarea inte¬ 
reselor Moţilor, sub guvernul d-lui Ion I. C. Brătianu dela 1922 

până în primăvara anului 1926, când s’a retras, spre a ceda pu¬ 
terea în mâinile d-lui general Averescu. 

Nu este desigur locul aci ca să arăt ce s’a făcut sau mai exact 



Ste/ian Popescu, directorul popularului ziar „Universul", 
actual ministru al justiţiei. 

ce nu s’a făcut pentru Moţi sub acest guvern, care n’a lipsit de 
a le da însă toate făgăduelile. 

Opera folositoare pentru Românii din Munţii Apuseni a reîn¬ 
ceput mai energică şi mai sistematică odată cu revenirea la 
cârma ţărei a d-lui Ion I. C. Brătianu, în vara anului 1927. 

Intr’adevar, de astă-dată şeful guvernului naţional-liberal a 
luat personal în mâinile sale întreaga chestiune şi a însărcinat 
pe d-nii: Alex. Lapedatu, ministrul cultelor, G. Cipăianu, sub¬ 
secretar de stat la ministerul domeniilor, şi G. Tătârescu, sub¬ 
secretar de stat la ministerul de interne, ca să studieze împreună 
tot complexul chestiunilor, care interesează pe Moţi, şi apoi să 
vină fără întârziere în fata consiliului de miniştri cu propuneri 
concrete pentru rezolvarea acestei probleme, a cărei fericită solu¬ 
ţionare formează unul din punctele cardinale ale preocupărilor 
d-lui Ion I. C. Brătianu. 

Comisiunea celor 3 d-ni miniştri, la dorinţa expresă a şefului 
guvernului, s’a pus imediat temeinic pe lucru şi la mijlocul lunei 
Septembrie 1927 a prezentat consiliului de miniştri următoarele 
propuneri pentru rezolvarea problemei Moţilor: 

Pentru o definitivă soluţionare a tuturor chestiunilor, cari con- 
stituesc problema Moţilor, propunem o primă serie de măsuri 
de imediată realizare: 

1. Chestiuni agrare 

1. Să se corecteze erorile săvârşite cu prilejul reformei agrare , 
graţie cărora s’au lăsat neexpropriate păduri cari sunt indispen¬ 
sabile existenţei Moţilor. 

2. Să se corecteze erorile săvârşite cu prilejul constituirei pădu¬ 
rilor şi a păşunilor comunale. 

Executarea. D. ministru al domeniilor va lua măsurile necesare 
pentru ca această corectare să fie efectuată până la I De¬ 
cembrie 1927. (S'a făcut în cea mai mare parte. Acţiunea bine¬ 
făcătoare este continuată de neobosiţii directori silvici regionali 
I. Coşeiu din Cluj şi Coman Marinescu din Sebeşul săsesc. Nota 
autorului). 

2. Chestiuni economice 

1. Să se înfiinţeze, în centrele importante de activitate forestieră 
din Munţii Apuseni, puternice industrii forestiere, cu toate fabri¬ 
cile aferente, asigurând astfel un debuşeu permanent mancei 
Moţilor, graţie căruia se va înlocui, cu timpul, munca nomadă, 
anarhică şi nerentabilă de azi, cu o muncă fixată, raţională şi pro¬ 
ductivă. Aceste industrii vor fi întemeiate pe baza principiilor 
de comercializare. 

In aceiaşi ordine de preocupări se va alcătui un regulament 
pentru funcţionarea ferestraelor particulare, îndrumând organi- 

zarea lor pe bază cooperatistă, eliminându-se astfel funcţionarea 
anarhică de azi. 

Executare. D. ministru al domeniilor va alcătui, până la 1 De- 


Generalul de divide Paul Anghelescu, fost mareşal al Curţii regale, actual 
ministru de răsboiu. Ca comandant al corpului V de armată din Chişinău 
a contribuit mult, cu tactul şi afabilitatea sa, la cimentarea stâpânirei 

româneşti In Basarabia. 

» 

cembrie 1927, proedul de lege şi regulamentul pentru realizarea 
acestor două propuneri. 

2. In comunele: Huedin, Gilău, C-âmpeni, Abrud, Zlatna, Vaşcău, 
Beiuş şi Brad să se înfiinţeze cooperative centrale de aprovizio¬ 
nare şi desfacere In comun. 

Prin aceste cooperative se va face, în ch'p permanent, aprovi - 
zionarea Moţilor cu cerealele, a căror lipsă se resimte endemic în 
toţi Munţii Apuseni , 

Direcţiunea cooperativelor săteşti va asigura cooperativelor (lin 
Munţii Apuseni şi munţii Bihorului an regim special de ajutorare; 
iar direcţiunea fermelor, din Ministerul de Domenii, va desface 
prin aceste cooperative din acele produse ale ei, cari intră în 
consumaţiunea populaţiei. 

Aceste cooperative centrale vor avea totodată misiunea să des¬ 
facă produsele industriale ale Moţilor, făcând să dispară astfel, 
cu timpul, comerţul ambulant, precum şi viaţa nomadă a Mo¬ 
ţilor, isvor al atâtor consecinţe dăunătoare. 

Executare: D-l Director al Direcţiunei Centrale a Cooperati¬ 
velor săteşti va raporta D-lui Preşedinte al Consiliului, până la 
1 Ianuarie 1928, că aceste cooperative şi-au luat fiinţă şi că 
funcţionează. 

3. In legătură cu organizarea raţională a muticei Moţ’lor se 
vor înfiinţa în Huedin, Gilău, Câmpeni, Abrud, Zlatna, Brad, 
Vaşcău, Beiuş şi Bratca câte o şcoală de meserii, conţinând, fie¬ 
care, toate secţiile industriei lemnului. 

Executare: D-l Ministru al Instrucţiunei va înscrie în budgetul 
anului 1928 sumele necesare pentru funcţionarea şi întreţinerea 
acestor şcoli. (S’a făcut. Nota autorului). 

4. Să se asigure un regim special industriei miniere din regiunea 
Moţilor, atât în ceeace priveşte aplicarea legei minelor, cât şi 
în ceeace priveşte comercializarea produselor miniere. Chestiunea 
vânzărci cu preţ redus a exploz'.b'lalui utilizat în aceste între¬ 
prinderi miniere, unde de cele mai multe ori lucrătorul minier este 
şi proprietarul minei, trebue soluţionată potrivit cererei făcută de 
lucrătorii Moţi. 

Executare: D-l Ministru al industriei şi comerţului va traduce 
de îndată în fapt aceste propuneri. 

(Pot afirma pe bază de informaţiuni pozitive că in privinţa şolu- 
ţionărei chestiunilor agrare şi economice, toate măsurile au fost 
luate de către d-nii miniştri C. Argetoianu, dr. N. Lupu şi G. Ci- 
păianu şi că ele sunt in curs de execuţiune. In ce priveşte înfiin¬ 
ţarea cooperativelor, cea dela Câmpeni este gata constituită, cea 
dela Abrud pe drum de a se constitui, iar în celelalte localităţi 
urmează încă discuţiunile preliminare. D. C. Cercai directorul 

general al cooperativelor săteşti, îşi urmează cu tact şi tenacitate 
munca sa în această direcţie, căutând să pună în fruntea coopera¬ 
tivelor oameni cinstiţi, activi şi pricepuţi. 

(D.L. Mrazec, ministrul industriei şi comerţului, s’a achitat şid-sa 



Richard Frattasovict, fost şi actual subsecretar de stat 
la ministerul de interne. 

pe deplin de sarcina pusă pe umerii săi. Preţul explozibilelor a 
fost redus astfel: pulberea dela 90 lei la 40 lei kilogramul, iar di¬ 
namita dela 220 lei Ia 170 lei kilogramul. Sunt speranţe ca preţul 
dinamitei să fie şi mai scăzut. Aurul se vinde la oficiile de 

schimb ale statului cu preţul mondial şi cu o reţinere numai de 
2°/ 0 în Ioc de 4°/o. pentru purificare şi oscilarea valutara. 
Regulamentul special pentru validările miniere din ţara Moţilor 
este terminat, ţinând compt de toate plângerile justificate ale pro¬ 
prietarilor de terenuri miniere. Deasemenea in budgetul pe 1928 
s’a prevăzut suma de 4 milioane lei în plus pentru angajarea ,de 
noui lucrători Ia mina statului din Roşia "Montană. Nota auto¬ 
rului ). 


3. Chestiuni financiare 

In centrele mai importante din ţinutul Moţilor să se înfiinţeze 
câte-va puternice bănci populare, prin cari să se organizeze cre¬ 
ditul necesar populaţiei rurale şi miniere. 

Casa centrală a băncilor populare va asigura un regim special 
de ajutorare al acestor bănci. O singură federală, federala Moţilor, 
va lega toate aceste bănci între ele. 

Executare: D-l Director al Casei Centrale a Băncilor Populare 
va raporta d-lui preşedinte al Consiliului, până la 1 Ianuarie 1928, 
că aceste bănci s’au înfiinţat şi că funcţionează, comunicând tot¬ 
odată şi cuantumul creditelor alocate lor. 

(D. dr. N. Lupu, ministrul muncei şi cooperaţiei, inimos cum este, 
şi gratie devotamentului d-Iui Titu Axente, directorul Casei cen¬ 
trale a Băncilor populare, a reuşit să înfiinţeze până acum urmă¬ 
toarele bănci populare: 3 în judeţul Bihor, 7 în jud. Cluj, 2 în 
jud. Alba (la Abrud şi Zlatna) şi 2 in jud. Turda (la Câmpeni şi 
Bistra), afectându-le un credit de 30 milioane Iei prin Banca Na¬ 
ţională. Nota autorului). 

4. Probleme sanitare 

Dată fiind starea îngrijorătoare din punct de vedere sanitar a 
populaţiei Moţilor, din care 40 °/q sunt minaţi de boale venerice 
şi tuberculoză, să se înfiinţeze ambulatorii speciale pentru trata¬ 
mentul acestor boale. în centrele cele mai numeroase, şi să fie 
dublate de echipe volante, cari să cuprindă, în sfera lor de acţiune, 
cătunele cele mai îndepărtate din Munţii Apuseni şi Munţii Bi¬ 
horului. 

Executare. D-l Ministru al Sănătăţei va raporta d-lui preşe¬ 
dinte al Consiliului până la 1 Ianuarie 1928, că aceste ambulatorii 

s’au înfiinţat şi că funcţionează şi că echipele volante au început 
executarea programului lor de lucru. 

(D. Inculeţ, ministrul sănătăţii, a înscris şi d-sa în buget sume 
însemnate în vederea unei intense campanii medicale în Ţara Mo¬ 
ţilor. Nota autorului). 

5 Căi de comunicaţie. 

In afară de şoseaua strategică de la Vidra, se va construi, 
pentru moment, o cale ferată industrială, care să plece din Cluf- 
Gilău către Răcătău, Beliş şi să întoarcă spre Câmpeni prin Valea 
Arieşului, punându-se în valoare, astfel, toate masivele forestiere 
din această regiune neexploatată încă. 

Executare: D-l Ministru al Domeniilor şi D-l Ministru al 
Comunicaţiilor va prezenta d-lui Preşedinte al Consiliului, până la 
1 Decembrie 1927, proectul de realizare al acestei căi ferate. 

Deasemenea se va pune în imediată reparafe şoseaua Abrud- 
Zlatna, precum şi celelalte şosele mai importante din Munţii 
Apuseni. 

D-l Ministru al Lucrărilor Publice va lua măsurile necesare 
pentru executare. 

(D. C. Dimitriu, ministrul comunicaţiilor, a luat toate măsurile 
pentru construcţia liniei ferate industriale Cluj—Gilău—Răcătău la 
Câmpeni, iar d. dr. I. Nistor, ministrul lucrărilor publice, a pus 
la dispoziţie pentru repararea şoselelor de mai sus suma de 50 
milioane lei, cuprinzăndu-se în această sumă şi construcţia po¬ 
dului peste Murăş dintre Vinţul-de-jos şi Vurpăr. Nota auto¬ 
rului). 

6. Chestiuni culturale 

Starea inferioară materială a populaţiunei Moţilor neputând 
comporta realizarea iniţiativelor locale pentru clădirea şcolilor, 
să se aloce fondurile necesare din budgetul Ministerului Instruc- 
ţiunei, atât pentru acest scop cât şi pentru organizarea învăţămân¬ 
tului ambulant pentru toată regiunea Moţilor. 

Executare. D-l Ministru al lnstrucţiunei Publice va comunica 
d-lui Preşedinte al Consiliului, până la 1 Ianuarie 1928, suma în¬ 
scrisă în budgetul şcoalelor. 

(La capitolul despre Biserică şi şcoală am tratat pe larg toate 
măsurile înţelepte şi cu mâna largă luate de d. ministru dr. C. 
Angelescu în această direcţie. Nota autorului). 

34 

7. Măsuri transitorii 

Până la definiva soluţionare a tuturor acestor chestiuni şi 
pentru a se putea veni în ajutorul imediat al Moţilor, propunem: 



Cousf. Brdtianu, actual subsecretar de stat la Presidenţia 
consiliului de miniştri. 


1. Scoborârea tarifului lemnului de vânzare din pudurile sta¬ 
tului. (S’a făcut. Nota autorului). 

2. Amnestierea tuturor delictelor silvice. (Legea în această pri¬ 
vinţă este deja votată de parlament. Nota autorului). 

D. Ion L C. Brătianu şi consiliul de miniştri, aprobând pe dea- 
întregul aceste propuneri formulate de d-nii miniştri Alex. La- 
pedatu, G. Cipăianu şi G. Tătar eseu, toţi aceşti trei preţioşi cola¬ 
boratori ai şefului guvernului au fost însărcinaţi şi cu execu¬ 
tarea lor strictă şi fără amânare. 

In acest scop, d-nii miniştri Lapedatu, Cipăianu şi Tătarescu, în- 



D-nii miniştri Alex. Lăpedatu, I. Nistor, G . Cipăianu şi G. Tătărescu 
dimpreună cu fruntaşii organizaţiei partidului naţional-liberal din jud. 
Alba (N. Chirculescu, fost ministru, deputaţii I. Rusu Abrudeanu şi dr. 
I. Colbazi, prefect dr. Vancea, protopopul P. Popovici, preotul V. Bârluţiu, 
dr. D. Tecău, etc. şi capii autorităţilor locale), In ziua de 27 Septembrie, 
când, la Abrud, au adus la cunoştinţa delegaţilor săteni ai Moţilor 
îmbunătăţirile hotărite de guvernul d-lui Ion I. C. Brătianu pentru ridi¬ 
carea lor economică si culturală. 


soţiţi de d-nii Mrazec, ministrul comerţului şi industriei, şi dr. /. 
Nistor, ministrul lucrărilor publice, au convocat la Brad, în ziua 
de 26 Septembrie, pe delegaţii Moţilor din Valea Crişului Alb, iar 
la Abrud, in ziua de 27 Septembrie, pe delegaţii Moţilor din 
munţii Abrudului, spre a le aduce la cunoştinţă hotărîrea fermă a 
d-lui Ion I. C. Brătianu şi a consiliului de rrţiniştri în ceeace pri- 

veşte ducerea la îndeplinire fără întârziere a programului de îmbu¬ 
nătăţiri mai sus arătate. 

Este de prisos să adaug că această hotărire a primului ministru* 
adusă de înşişi neobosiţii săi colaboratori la cunoştinţa Moţilor, 
în prezenţa deputaţilor şi autorităţilor locale, a produs o impresie 
şi bucurie fără seamăn în sufletele lor de atâtea ori amăgite, 
putându-se citi pe faţa fie-căruia adânca încredere că de astă- 
dată cuvântul trup se va face. 

Şi ca unul care am pus şi eu multă trudă şi tragere de inimă 
să văd lucrurile pornite odată pe panta realizărilor serioase atât 
de mult cerute de Moţi, îmi simt azi sufletul uşurat şi plin de fe¬ 
ricire văzând cu ochii mei că într’adevăr cuvântul trup s’a făcut. 

Azi programul îmbunătăţirilor, menite să uşureze traiul Mo¬ 
ţilor, este in plin curs de execuţiune, putând chiar afirma cu 
obraz curat că, în părţile mai urgente, el este pe deplin executat 

Un vast câmp de activitate mai rămâne pentru desăvârşirea 
acestei opere şi pe seama celorlalţi distinşi colaboratori ai d-lui 
Ion I. C. Brătianu. Astfel energicul d. C. Argetoianu, ministrul 
domeniilor, va avea să reguleze definitiv toate diferendele rămase 
încă nerezolvate în chestiuni de reformă agrară şi de păşunat. 
O măsura înţeleaptă şi generoasă pentru Moţi a fost luată de d. 
C. Argetoianu prin votarea de către Parlament a proiectului său 
de lege pentru amnistierea delictelor silvice, atât în ceearce pri¬ 
veşte pedeapsa cât şi despăgubirile civile datorite statului, să¬ 
vârşite până la 1 Noembre 1927. Inimosul d. dr. N. Lupu, mi¬ 
nistrul muncei, va avea să pună la punct mai multe chestiuni 
arzătoare muncitoreşti prin importanta lege a codului muncii, la 
care lucrează, iar blândului şi activului d. C. Dimitriu, ministrul 
comunicaţiilor, i-se rezervă sarcina desvoltărei reţelei de căi fe¬ 
rate în ţara Moţilor, spre a da de lucru braţelor de acolo şi a 
înlesni totodată transportul materialului lemnos ce va rezulta din 
exploatarea masivului păduros dintre Muntele Mare şi munţii 
Gilăului. 

O uşurare mare, justă şi meritată este fără îndoială scăderea 
dărilor hotărîtă pe o scară mai largă în ţara Moţilor de către d. 
Vintilâ /. C. Brătianu, ministrul de finanţe. D-sa a dat precise 
instrucţiuni comisiunilor de impunere şi agenţilor fiscali ca în 
toate comunele de munte, unde pământurile sunt nerodnice, să se 
scadă impozitul agricol la 50% faţă cu impunerile făcute la 

1923. Această măsură dreaptă şi înţeleaptă luată de d. ministru al 
finanţelor arată sufletul său mare şi înţelegător al tuturor nevoilor 
oropsiţilor Moţi, pe cari când fratele său, ilustrul d. Ion I. C. Bră- 
tianu, ’i-a luat în braţe, a ştiut şi a simtit foarte bine pentru-oe 
o face. 

O muncă conştientă şi stăruitoare din partea tuturor şefilor 
departamentelor ministeriale, ale căror fotografii le-am pus sub 
ochii cititorilor şi cari toţi secondează pe d. Ion /. C. Brătianu cu 
încredere şi devotament în opera de consolidare a ţărei, în care 
problema Moţilor ocupă un loc de frunte, ca un punct de o- 
noare şi de reparaţie naţională, va pune astfel capăt demagogiei 
sterile a unor agitatori fără scrupul, cari încearcă să bată mo-t 
nedă politică, între altele, până şi din suferinţele seculare ale 
bravilor Moţi, demni şi viteji în tot trecutul lor istoric. 

De azi înainte vorbele goale vor răsuna în pustiu, iar istoria 
nu va înregistra decât politica de înfăptuiri reale, condusă cu 
atâta tact, înţelepciune şi patriotism de către d. Ion I. C. Bră¬ 
tianu, şeful partidului national-liberal. 

Eu sunt fericit a constata că relativ într’un timp scurt s’au 
făcut multe lucruri bune până azi pentru Moţi şi că multe altele 
încă sunt în curs de executare: ca bănci populare, cooperative, 
şcoli de meserii, şosele, etc. Dar să nu se uite că mai sunt o 
mulţime de chestiuni importante, care aşteaptă un studiu serios şi 
aprofundat. 

Părerea mea este că, mai ales pe terenul economic, trebue 
schimbată aproape cu totul asicta economică, în cadrul căreia 
ne-am mişcat până acum. Nu trebue să ne jenăm a spune ade¬ 
vărul că exploatările şi industria minieră din munţii Abrudului 
sunt azi in declin, ceeace nici nu este de mirare după o exploa¬ 
tare, care durează de mai multe mii de ani. Dacă vrem realizări 
pozitive şi o serioasă acţiune de ajutorare, atunci trebue să 
ne dăm bine seama de complexitatea problemei Moţilor. 

Intr’adevăr, altele sunt remediile ce trebue aduse situaţiei mi¬ 
nierilor, precum altele sunt cele pe cari le reclamă Moţii ciu- 
bărari şi familiarizaţi cu industria lemnului şi altele cele pe 
cari se impune a Ie acorda crescătorilor de vite. Astfel eftenirea 
adusă explozibilelor, pe seama exploatărilor miniere, nu înseamnă 
vre-un ajutor pentru Moţii crescători de vite şi fabricanţi de 
ciubăre şi alte unelte sau materiale de lemn. Dar nici pădurile 

date în exploatare Moţilor ciubărari nu uşurează pe cei din regiu¬ 
nile unde îndeletnicirea principală este exploatarea minelor sau 
păşunatul turmelor, cu plugăritul în condiţiile vitrege ce le oferă 
solul stâncos. Altele sunt condiţiile de traiu în regiunea alpină, 
la isvoarele Arieşului şi Someşului, unde masivele de răşinoase 
şi păşunile formează singurul isvor de câştig; altele în regiunea 
auriferă cu mineritul înfloritor odinioară — şi altele in ţinu¬ 
turile Bradului, Băii-de-Criş, Hălmagiului şi Vaşcăului, unde 
au pătruns deja arterele căilor ferate şi unde agricultura începe 
să complecteze, deşi în măsură neînsemnată încă, alimentaţia 
populaţiei deopotrivă de săracă. 

Iată tot atâtea aspecte ale mizeriei, in care se sbate populaţia 
nevoiaşă a Munţilor Apuseni. Dar pentruca opera de ajutorare 
să fie cât mai eficace, se impune fixarea ei precisă în fiecare 
regiune. Să se caute deci a se da fiecărei regiuni ce i-se cuvine 
şi cât i-se cuvine. Să nu scăpăm din vedere că Românul nostru 
este duşmanul neîmpăcat al pădurilor. El trebue înfrânat în 
această pornire a sa, spre binele său şi al urmaşilor săi, cari 
au aceleaşi drepturi la viaţă ca şi înaintaşii lor. Să nu ne oprim 
cu gândul numai la zilele noastre. Un regim silvic conştiincios 
şi drept va îngtiji ca să fie asigurată nu numai ziua de azi, 
ci şi cea de mâine a Moţilor. 

Prin munca şi lumina atâtor elemente distinse din corpul 
nostru technic se va putea utiliza cu vremea forţa motrică a Văii 
Arieşului şi Văii Bistrei, electrificând calea ferată Turda-Abrud 
şi pe cele ce se vor mai construi, satisfăcând tot-odată din bel¬ 
şug şi trebuinţele motrice ale diferitelor fabrici ce desigur nu 
vor întârzia a se ridica. 

învăţământului din ţara Moţilor va trebui să i-se dea o aten¬ 
ţiune deosebită. Comunele moţeşti fiind răspândite pe zeci de 
kilometri, Moţului urmează să i-se dea şcoala la el acasă, prin 
învăţători ambulanţi bine plătiţi şi prin construirea de localuri de 
şcoli pe cătune sau cum zic ei pe crânguri. Apoi Moţul fiind un 
admirabil meseriaş, această aptitudine a lui se impune a fi încu¬ 
rajată şi desvoltată prin şcoli de meserii, a căror importanţă d. dr. 
C. Angelescu, ministrul instrucţiei publice, a şi apreciat-o de în¬ 
dată ce s’a pus pe tapet problema Moţilor, luând măsuri admira¬ 
bile atât pentru crearea de învăţători ambulanţi, cât şi pentru 
înfiinţarea de şcoli de meserii în toate centrele mai însemnate. 

In privinţa administraţiei, tara Moţilor simte nevoia unei reale 
purificări în personal. Moţii fiind oameni plini de virtuţi, au 
nevoie de o administraţie exemplară, alcătuită din elemente de 
iniţiativă, cinste şi cu suflet curat şi înţelegător al trecutului şi 
lipsurilor lor actuale. 

Sănătatea fizică a Moţilor formează deasemenea o chestiune din 
cele mai importante, căreia guvernele tarei urmează să-i acorde, 
în interesul statului, o atenţiune deosebită. Răspândirea îngri¬ 
jitoare a boa!e!or \er.erice impune crearea de spital 2 şi ambulatorii 
noui pelângă cele existente. Ambulatoriul dela ZIatna, condus 
de d. dr. /. Rece, face în această privinţă servicii nepreţuite po¬ 
pulaţiei rurale din ţinutul Zlatnei, atât prin tratamentul ce-I 
aplică gratuit bolnavilor, cât şi prin conferinţele folositoare ce 
le tine pe sate, ilustrând prin tablouri colorate consecinţele funeste 
ale beţiei şi neîngrijirei boalelor venerice. Activitatea şi apostolatul 
acestui medic conştiincios ar trebui imitate sau impuse în toate 
centrele Moţilor. 

Toate aceste deziderate, pentru a putea fi duse la îndeplinire cu 
efect şi spor, trebue să existe o unitate de acţiune, care, după 
modesta mea părere, nu se. poate obţine decât prin întrunirea 
într’un singur judeţ a tuturor părţilor din judeţele Alba, Turda, 
Hunedoara, Arad, Bihor şi Cluj, care formează \aira Moţilor de azi, 
având reşedinţa la Abrud, ca cel mai central punct. Nădăjduesc 
că viitorul îmi va da dreptate şi ideia se va realiza. 

Numai pornită dela asemenea constatări, corespunzând realită¬ 
ţilor, ridicarea economică şi culturală a Moţilor va putea aduce 
încununarea operei de ajutorare a lor, hotărîtă şi inaugurată cu 
atâta inimă şi şanse de izbândă de către d. Ion I. C. Brutianu 
personal şi îmbrăţişată cu căldură de întreg guvernul său. 

Soartea nepătrunsă, crudă şi nemiloasă a hotărît ca rândurile de 
încheiere a acestei lucrări să-mi fie dat a le pune pe hârtie după 
moartea fulgerătoare a marelui român Ion I. C. Brătianu, întâm¬ 
plată în dimineaţa zilei de 24 Noembrie 1927, în mijlocul do¬ 
liului general, care a cuprins toată suflarea românească conştientă 
de imensă pierdere suferită prin chemarea lui prea timpurie în 
lumea veciniciei. 

Dacă un întreg neam plânge moartea lui Ion I. C. Brătianu, 
care a fost fără îndoială cea mai mare, mai ilustră şi mai proe¬ 
minentă figură din viaţa politică a poporului român, Moţii, bravii 
şi necăjiţii Moţi, simt, în durerea şi desnădejdea lor, că prin în¬ 
cetarea din . viaţă a acestui patriot fără pereche tocmai în mo¬ 
mentul când pusese el însuşi la cale şi pe drum de execuţie un 
întreg program de îmbunătăţiri pe seama lor, ei pierd cel mai 
puternic reazăm al doleanţelor lor şi inima cea mai caldă care 
batea pentru ei. 

Eu însumi îmi simt condeiul ca îngheţat în clipa când scriu 
aceste şire şi numai adânca convingere ce am că d. Vintilă I. C. 
Brătianu, succesorul său la preşidenţia consiliului de miniştri şi 
la şefia partidului naţional-liberal, va continua cu aceeaşi dragoste, 
inimă şi patriotism opera începută de în veci regretatul său frate în 
favoarea Moţilor, mi-1 mai desmorţeşte şi îmi dă puterea de a con¬ 
tinua şi termina această lucrare, al cărei istoric, în cele ce 
urmează, cred că nu va fi fără interes. 

Ideia de a scrie şi a publica volumul de faţă mă muncea de 
vre-o doui ani de zile, când mă convinsesem că o asemenea pro¬ 
pagandă, în rândurile politicianilor noştri, era absolut necesară, 
ba că chiar se impunea, dacă e vorba să se traducă în fapt atâtea 

promisiuni goale făcute de ei în faţa Moţilor, mai ales cu ocazia 
alegerilor parlamentare. 

In luna Maiu 1927 mă hotărîsem să-mi duc la îndeplinire gândul 
şi spre acest scop am crezut că înainte de a face primul pas, ar fi 
lucru cuminte din parte-mi să am şi un cuvânt de binecuvântare 
din partea lui Ion I. C. Brătianu, căruia i-am purtat totdeauna un 
respect şi o dragoste împinse până la fanatism. Voiam cu ori-ce 
preţ să am în această privinţă şi părerea şefului plin de autoritate 
şi prestigiu al partidului naţional-liberal, al cărui modest şi de¬ 
votat membru eram, sunt şi voiu fi toată viaţa, mai ales că cu¬ 
noşteam admiraţia ce o avea marele bărbăt faţă de trecutul şi 
însuşirile sufleteşti ale Moţilor. 

Intr’una din primele zile ale lunei Maiu 1927 eram la Florica, 
moşia părintească a familiei Brătianu, un adevărat colţ de raiu, 
de reculegere sufletească şi naţională. Primit cu afabilitatea carac¬ 
teristică omului superior şi tradiţiei familiei, îndată ce i-am 
fost anunţat la telefon, marele Brătianu, care se afla în inspecţia 
moşiei, dă ordin să mi-se pună imediat la dispoziţie o cameră în 
palatul său spre a mă curăţi şi spăla de praf până la sosirea sa. 
Peste o jumătate de oră eram în faţa conducătorului de fapt p 1 
destinelor României, care, cu un surâs binevoitor, îmi strânge 
mâna, mă pofteşte să ocup loc şi să-i spun ce m’a adus 
la Florica, unde mergeam de astă-dată pentru a patra oară. 

încep prin a-i mărturisi că mi-am propus să tipăresc o lucrare 
asupra Moţilor năpăstuiţi, cu scopul de a atrage atenţiunea pu¬ 
blică, deci şi a guvernelor, asupra multiplelor lor nevoi şi năca¬ 
zuri, şi termin prin a-i declara că ţin să am in această privinţă şi a- 
probarea sa, ca şef al partidului din care fee parte. Mult respectatul 
Brătianu mă felicită pentru buna ideie şi mă asigură şi de con¬ 
cursul său în următoarele două direcţiuni: întâiu ca colaborator, 
punându-mi la dispoziţie din vasta sa bibliotecă o mulţime de 
stampe preţioase asupra revoluţiei lui Horia, şi în al doilea rând, 
promiţându-mi tot sprijinul său puternic, din ceaiul în care va 
veni la guvern, pentru a sări în ajutorul Moţilor, „pecari îi am la 
inima mea, căci îi cunosc şi apreciez foarte mult, iar chestia lor 
nu mai poate ţi amânată 11 . 

Aceste făgădueli ale marelui bărbat de stat, care constituiau 
pentru mine două poliţe sigure de plată, mi-au umplut sufletul de 
o nesfârşită bucurie, mai ales că pe cea dintâiu o şi îndeplineşte 

imediat, aducându-mi din bibliotecă — care, în treacăt fie zis, este 
cea mai bogată în ceeace priveşte istoria Românilor — o colecţie 
de stampe rare şi nepreţuite ca să-mi aleg şi să le utilizez pentru 
lucrarea ce-i spusesem că am de gând s’o public. 

La ora 1, in timpul dejunului — eram din întâmplare numai 
amândoi la masă — discuţia a rulat, bine înţeles, tot în jurul 
chestiei Moţilor, pe care Ion I. C. Brătianu o cunoştea aproape 
în toate amănuntele ei. M’a uimit chiar memoria, cu care îmi 
spunea numele diferitelor sate, al văilor şi al munţilor din ţara 



Ion /. C. Brătianu, fostul prim-ministru şi şef al partidului naţional-liberal, 
în liniştea recreatoare a moşiei sale dela Florica. In fund turnul 

a a 

bisericei lui Horia. 


Moţilor, pe care îmi spunea că ţine s’o lege printr’o cale feraită 
strategică, care, pornind dela Teiuş, să taie Abrudul şi apoi prin 
Câmpeni şi Valea Arieşului să iasă la Vaşcău, în judeţul Bihor. 
Eram în culmea fericirei, auzind din gura celui mai luminat bărbat 
de stat al neamului nostru aceste cuvinte, cari întrupau gândul lui 
cel bun pentru Moţi. 

La un moment dat ’mi-am permis să-i adresez următoarele 
cuvinte: — „Domnule Brătianu, nu ştiu când vei veni la guvern. 
Ştiu însă că vei veni sigur, căci ţara te aşteaptă ca pe salvatorul 

ei. Doresc să aflu dela D-voastră, dacă toate ideile şi pla¬ 
nurile măreţe, pe care sunt fericit să constat că vă frământa 
mintea în scopul de a croi un viitor mai bun bravilor Moţi, 
mă autorizaţi să le aduc la cunoştinţa lor cu ocazia vizitei ce 
am de gând să li-o fac în cursul verei?“ 

La această întrebare, ilustrul bărbat de stat îmi răspunde 
după câteva clipe de gândire: — ,,Da, poţi să spui oamenilor 
din ţinutul D-tale, că de astă-dată a sunat ceasul şi pentru ei 
şi că toate dezideratele lor formează obiectul preocupărilor mele 
serioase şi intime. In amănuntele, despre cari am vorbit îm¬ 
preună, nu trebue încă să intri cu ei în vorbă, acestea atârnând 
de situaţia financiară a ţărei, care nu ştiu dacă ne va permite 
să realizăm de urgenţă, mai ales în ceeace priveşte comunicaţiile 
şi legăturile de cale ferată proiectate, care mă stăpânesc pen¬ 
tru ţara Moţilor". 

Aceste cuvinte înţelepte şi ponderate eşite din gura veneratului 
nostru şef m’au întărit în convingerea că în sfârşit în curând 
vor sosi zile mai bune şi pentru poporul viteaz, dar uitat al 
urmaşilor lui Horia, Cloşca, Crişan şi Avram Iancu. 

Pela orele 5 după amiazi, plecam dela Florica reconfortat su¬ 
fleteşte şi dornic de muncă. La plecare, făuritorul României- 
Mari îmi zice: — „D-le Rusu, te rog să îngrijeşti ca toate stam¬ 
pele ce ţi-am dat pentru lucrarea D-tale, pe care o aştept cu 
mult interes, să le predai lui Vasile, servitorul meu cel mai de 
încredere dela Bucureşti, mai de încredere chiar decât un mi¬ 
nistru! Să nu se supere d. Inculeţ (care tocmai sosea în acest 
moment), termină râzând în veci regretatul meu şef. Moţilor 
spune-le că în curând va bate ceasul şi pentru ei!" 

Şi cuvântul lui Ion I. C. Brâtianu era cuvânt de evanghelie 
şi el trup s’a făcut. Moartea năpraznică l’a luat insă din rân¬ 
durile celor vii tocmai în toiul executării programului elaborat 
de d-nii miniştri Alex. Lăpedatu, G. Cipăianu şi G. Tătărescu, 
după normele şi directivele date de dânsul personal, pentru 
îmbunătăţirea situaţiei şi traiului Moţilor. 

Ion I. C. Brâtianu fiind un suflet de profet, un apostol al 
evangheliei neamului românesc, un mucenic al patriotismului, un 
erou al faptelor mari pentru neam şi patrie, care merită locul 
cel mai de frunte in Panteonul gloriilor poporului nostru, sunt 

ferm convins că opera lui va fi dusă mai departe cu puteri noui 
şi mari, căci ea se confundă cu însăşi destinele, cu însuşi viitorul 
ţărei noastre. Şi dacă după ce Ion I. C. Brătianu a murit şi ne-au 
rămas datorii de împlinit, nici una nu este mai covârşitoare 



Vintila I. C. Bratianu, fratele ilustrului defunct, actual 
prim-ministru şi şef al partidului naţional-liberal. 

decât aceea de a duce mai departe ceeace el a stabilit, a hotarit* 
a gândit şi a voit. 

In ce priveşte partidul naţional-liberal, prezenţa în fruntea 
lui ca şef a d-lui Vintilă /. C. Brătianu, noul prim-ministrU al 

tarii, este o chezăşie că partidul liberal va continua cu aceeaşi: 
putere şi pricepere opera de întărire şi apărare a României- 
Mari. 

Cât pentru celelalte partide politice, care râvnesc şi ele la 
sarcina conducerii tarei, — în primul rând mă gândesc la par¬ 
tidul national-tărănesc de sub şefia d-lui dr. luliu Mania — 
sunt sigur că vor găsi şi ele în opera neperitoare a marelui 
lori I. C. Brătianu, ca şi în sufletul lor, tot patriotismul necesar 
de a continua munca lor pe văgaşul croit cu atâta înţelepciune 
şi bărbătească hotărîre de către acela care până eri a fost: 
Ion I. C. Brătianu, înfăptuitorul, care a mutat piatra de hotar a 
României Mici la distanţe mari şi în veci imutabile. 

